
Kong  Eené. 

(Sidste  Artikel.) 


IV.    René  som  Hertug  af  Anjon. 
1442—71. 

iLong  Renés  Forsøg  paa  at  bemægtige  sig  Neapel  mis- 
lykkedes, som  vi  have  set*),  fuldstændig,  og  adskillige  af  vore 
Læsere  ere  muligvis  ogsaa  tilbøjelige  til  at  paastaa,  at 
han  som  fransk  Fyrste  nok  kunde  have  foretaget  sig  nyt- 
tigere Ting  end  at  kæmpe  langt  fra  Fædrelandet  om  en 
Krone,  hvis  Erhvervelse  var  af  tvivlsomt  Værd ;  vi  ville  ikke 
disputere  herom,  saa  meget  mere  som  Tidsaanden  længst 
har  fordømt  den  Politik,  der  i  fjærne  Aarhundreder  drev 
tyske  saa  vel  som  franske  F3Tster  til  i  fremmed  Land  at 
grunde  en  Magt,  de  ikke  kunde  haandhæve ;  men  til  Renés 
Undskyldning  tjener  det,  at  han  foretog  sit  Tog  i  en  Alder, 
der  ynder  Faren  for  dens  egen  Skyld,  og  denne  Fejl  rettes, 
som  bekjendt,  med  Aarene,  saa  at  de  Læsere,  der  hidtil 
med  Ligegyldighed  eller  Uvilje  have  fulgt  Kongen  paa 
hans  Ungdomstogter,  med  saa  megen  større  Fornøjelse  viUe 
kunne  dvæle  ved  de  følgende  Afsnit.  Med  Renés  Tilbage- 
komst til  Frankrig  indtræder  nemlig  en  hel  ny  Phase  i 
hans  Liv.  Den  krigslystne  Ridder  med  det  opblussende 
Mod  viger  og  giver  Plads  for  en  ny  Typus,  den  godmodige 


*)  Jfr.  denne  Aargangs  første  Del,  S.  359  og  flg. 

Og  fredsæle  Kegent,  der  nok  en  Gang  imellem  kan  lokkes 
af  Sværdenes  Klang,  men  som  i  Reglen  kun  beherskes  af 
én  Tanke,  at  serge  for  sine  Undersaatter  som  en  Fader  for 
sine  Børn  ved  at  kalde  alle  det  fredelige  Livs  Sysler  til 
Live  igjen.  Dette  Omslag,  der  spores  strax  efter  hans  Til- 
bagekomst til  Frankrig,  bliver  især  synligt  efter  hans  andet 
Giftermaal,  som  vi  senere  hen  skulle  omtale,  og  Grunden 
dertil  maa  søges  dels  i  de  Erfaringer ,  Livet  havde  skjænket 
ham,  dels  i  Familietildragelser,  der  gave  hans  Tanker  en  ny 
Retning. 

Han  var  næppe  ankommen  til  Frankrig,  for  han  modtog 
Budskabet  om  sin  Moder,  Yolande  af  Aragoniens  Død,  der 
indtraf  den  14de  Novbr.  1442  i  hendes  62de  Aar.  Bud- 
skabet ramte  ham  haardt;  thi  var  Yolandes  Rolle  end  ud- 
spilt  i  Frankrig,  efter  at  hun  havde  ofret  alt  for  Kongerne 
af  Sicilien  og  Frankrig,  øvede  hun  dog  ved  sin  Person  en 
saa  heldig  Indflydelse  paa  Hofferne  i  Angers  og  Paris,  at  der 
maatte  indtræde  en  følelig  Forandring  i  det  gode  Forhold 
ved  hendes  Død.  Dette  skete  i  Virkeligheden  ogsaa.  Da 
Karl  VIL  og  René  med  deres  Dronninger  mødtes  i  Toulouse 
kort  efter  Hjemfærden  fra  Italien ,  forherligede  prægtige 
Fester  dette  Møde,  i  hvilket  den  højtfrugtsommelige  Dron- 
ning saa  vel  som  Agnes  Sorél  deltog;  men  Forstaaelsen 
mellem  de  tvende  Konger  var  kølnet,  og  om  Fortiden  talte 
de  af  let  forstaaelige  Grunde  ikke.  Længe  har  Sammen- 
komsten heller  ikke  varet;  thi  i  Juni  drog  hver  til  sit, 
Kongen  til  Paris,  og  René  til  Angers,  hvor  hans  Indtog 
indviede  en  ny  Arbejdets  og  Vindskibelighedens  Æra,  der 
kom  hele  Landet,  men  navnlig  Hovedstaden,  til  gode,  som 
ved  nye  Haveanheg  og  storartede  Bygninger  mere  og  mere 
fik  Karakteren  af  en  anselig  Hovedstad,  medens  Rygtet  om 
Kongens  Indsigt  og  Smag  udbredte  sig  til  Nabolandene  og 
navnlig  til  England.  I  England,  hvor  Henrik  VI.  havde 
trukket  sig  tilbage,  efter  at  Haabet  om  Frankrigs  Trone 
var  glippet  ham,  begyndte  Ønsket  om  Fred  mere  og  mere  at 

ytre    sig,    siden  Karl   i    bestandig   lykkelige  Felttog   havde 
frataget  Naboen  det  ene  Stykke  Land  efter  det  andet.    Da 
Hertugen    af   Suffolk    i    Marts    1443   kom    til   Tours   som 
Henriks  Gesandt,  modtog  Kené  ham  derfor  efter  KarlVII.'s 
Ønske  med  stor  Hj ærtelighed  og  var    saa   heldig   efter   faa 
Dages  Forlob  at  kunne  forelægge  sin  Svoger  et  Forlig   paa 
langt  gunstigere  Vilkaar  end  Forliget  i  Arras,    blandt    hvis 
mange  Paragraffer  der  ogsaa  fandtes  én,  som  angik  et  Ægte- 
skab,   der  skulde  krone  Forliget  mellem  de    tvende  Konge- 
huse.    Ofret,  der  blev  udset,  var  Margrete  af  Anjou,  Renés 
yngste  Datter,    som  Karl  VII.  hellere  vilde  se  anbragt  end 
nogen  af  sine  egne  Døtre  af  den  simple  Grund,  at  Forbundet 
med  England  var   en    højst   usikker  Alliance,    svanger   paa 
store  Farer  for  den  Familie,    der  indgik  den.     Skjønt  René 
indsaa  Muligheden  af   den    ubehagelige  Stilling,    hvori    han 
kunde  komme  ved  en  Kamp    med    sin  Svigersøn,    gav    han 
efter,    hvorpaa  Suffolk,    der   i    den    unge  Dronnings  Person 
saae    den    bedste  Garanti    for   sit   Herredømme,    skyndsomt 
underskrev  Traktaten.     Det  var  den  første  April  1443.     To 
Aar  derefter,    i  Marts  1445,    fejredes  Brylluppet  i  Frankrig 
med  Fester    og  Turneringer,    hvor  Karl  VII.    af   Frankrig, 
René  og  Ferry  af  Vaudemont  med  mange  andre  høje  Herrer 
brøde  Lanser  med  hinanden,  til  Afskeden  kom,  og  Margrete 
drog  bort  med  Taarer,    der  dog  snart  tørredes,    da  hun  paa 
engelsk  Grund  modtoges  som  Landets  Dronning  og  snart  efter 
kronedes  i  Westminsterabbediet*    At  hun   gik   en    sørgelig 
Skæbne  i  Møde,  anede  hun  ikke  den  Gang,  hun  har  maaske 
heller  ikke  da  kjendt  det  Mod,    der  under  Kampen  mellem 
den  røde  og  hvide  Rose  skulde  hæve  hende  til  en   af  Eng- 
lands  største   Dronninger.      Medens    Margrete   i    fremmed 
Land  saaledes  øgede  det  Ry,  der  omgav  Damerne  af  Huset 
Anjou,    stiftede  René    et   nyt  Ægteskab,    der    skulde   gjøre 
Ende    paa   de    lange    Stridigheder   mellem   ham   og   Huset 
Vaudemont.    I  Juni  Maaned  ægtede  Ferry  af  Vaudemont 
Yolande  af  Anjou,  og  samtidig  udnævnte  han  sin  ældste 

Son,  Jean,  Hertug  af  Calabrien,  til  Statholder  i  Bar  og 
Lothringen ,  en  Udnævnelse,  som  Vanskeliglieden  ved  at 
beherske  et  saa  spredt  Territorium  som  Huset  Anjous 
paabød. 

Da  Kenés  Opmærksomhed  nu  ikke  længere  optoges  af 
Privatinteresser,  se  vi  ham  i  de  folgende  Aar  styre  Statens 
Anliggender  som  Karl  VII.'s  driftige  Medarbejder  ved  den 
franske  Hærs  Reorganisation,  som  den  foregaaende  Tids 
politiske  Kampe  nødvendiggjorde.  At  Hvervningen  afskaf- 
fedes, at  en  staaende  Hær  blev  oprettet,  og  at  der  blev 
gjort  en  Ende  paa  den  evige  Omflakken  af  tøjlesløse  Bander, 
der  skadede  Fædrelandet  mere  end  de  fremmede  Hære, 
skyldtes,  næst  Begivenhedernes  Gang,  Renés  Initiativ,  der 
var  saa  kraftigt,  at  det  paa  én  Gang  opvakte  Dauphinens 
Misnøje  og  opfordrede  Karl  til  at  vise  sin  Svoger  en  Gjen- 
tj eneste.  Lejligheden  hertil  udeblev  ikke.  Da  der  trak  nye 
Skyer  op  paa  Himlen  mellem  Hertugerne  af  Anjou  og  Bur- 
gund,  som  beskyldte  René  for  at  have  svigtet  Forpligtelserne 
fra  Forliget  i  Lille,  stævnede  Kongen  og  Dronningen  af 
Frankrig  til  Chålons  og  traf  her  sammen  med  Damerne  af 
Huset  Burgund  og  Anjou.  Efter  at  Isabella  af  Burgund 
og  Maria  af  Anjou  havde  udtalt  sig  for  hinanden  om  deres 
Ægtemænds  Utroskab,  og  efter  at  nogle  Spydigheder  vare 
udvexlede  mellem  de  tvende  Isabeller  af  Burgund.  og  Anjou, 
maa  Sindene  have  beroliget  sig  saa  vidt,  at  Karl  kunde 
komme  frem  med  et  nyt  Forslag  til  Forlig,  som  mod  al 
Forventning  kom  i  Stand  i  Juli  1445  og  det  paa  Betingelser, 
der  vare  gunstigere,  end  Forliget  i  Lille  havde  været.  René 
fik  det  sidste  Afdrag  paa  Løsesummen  eftergivet,  Gislerne 
bleve  udvexlede,  og  de  pantsatte  Borge  overgivne  i  Her- 
tugens Hænder,  mod  at  han  til  Gjengjæ^d  bekræftede  alle 
øvrige  Poster  i  den  forrige  Overenskomst.  Med  let  Hjærte 
drog  nu  René  hjem  i  den  Tanke,  at  skulle  hengive  sig 
til  Fredens  Sysler  i  Angers;  men  heri  tog  han  fejl;  thi  nu 
vægrede  England  sig  trods  Forliget  i  Tours  ved  at  udlevere 

Maine  i  Kongens  Hænder,  og  René  maatte  igjen  paa  Færde 
for  ved  en  ny  Traktat  at  tvinge  sin  uordholdne  Svigersøn. 
Ved  Traktaten  bestemtes  det,  at  Maine  blev  overdraget 
René  og  ikke  Kongen,  og  Maine  blev  virkelig  rømmet;  men 
en  engelsk  Kommandant  holdt  endnu  Hovedstaden  Le  Mans, 
og  da  ingen  Forestillinger  hjalp,  saae  Karl  sig  nødt  til  at 
belejre  den.  Da  den  faa  Dage  efter  faldt,  overdrog  Her- 
tugen med  sin  Svogers  Samtykke  Grevskabet  Maine  til  sin 
Neveu,  Charles  af  Anjou. 

Inter  arma  silent  leges;  intet  Under  da,  at  René,  saa 
snart -disse  Sager  vare  ordnede,  ilede  til  Provence  for  at 
indhente,  hvad  der  i  den  mellemliggende  Tid  var  forsømt. 
I  Februar  1447  indskibede  han  sig  med  hele  sin  Slægt  og 
alt  det  Husgeraad,  en  saadan  fornem  Families  Rejse  nød- 
vendiggjorde, paa  Loire,  for  efter  en  14  Dages  Rejse,  i 
hvilken  Landbefolkningen  havde  rig  Lejlighed  til  at  beundre 
den  Pragt,  Hoffet  udfoldede,  at  naa  sin  Yndlingsdomaine 
i  det  sydlige  Frankrig,  der  den  Gang  ikke  hørte  Kronen 
til.  Det  var  mere  sociale  end  politiske  Forhold,  som  droge 
ham  derhen.  Retsplejen,  som  i  de  urolige  Tider  hyppig 
forrykkedes,  skulde  paa  ny  ordnes,  og  naar  det  var  gjort, 
vilde  René  for  at  sikre  sit  Land  Fredens  Velgjerninger  til 
Overflod  stifte  Forlig  i  Kirken.  Medens  Kirkeforsamlingen 
i  Basel  ikke  fik  det  stridige  Pavevalg  mellem  Eugen  VL  og 
Filip  V.  afgjort,  lykkedes  det  Hertugens  Afsendinge  at  mægle 
et  Forlig,  hvorefter  Filip  veg  for  Engens  Eftermand,  Nico- 
laus V.,  og  da  Freden  i  Kirken  var  gjenoprettet,  saae 
det  en  Tid  ud,  som  Renés  sidste  og  værste  Fjende,  den 
vordende  Konge,  Ludvig  XL,  ogsaa  skulde  blive  vunden. 
I  Foraaret  1447  gjorde  Dauphin,  hvis  Forhold  til  Faderen 
Karl  VIL  er  noksom  bekjendt,  en  Valfart  til  Saint  Baume 
i  det  Haab  at  vinde  Onkelen  for  sit  Parti;  men  René,  der 
gjærne  stod  paa  en  god  Fod  med  sin  Neveu,  saa  længe  han 
fulgte  Ærens  og  Rettens  Veje,  nægtede  bestemt  at  indlade 
sig   paa   noget    Komplot    mod   Kongen    og    lagde    derved 

Grunden  til  det  Fjendskab,  der  siden  blev  ham  saa  farligt. 
De  to  Slægtninge  skiltes,  Ludvig  for  i  Stilhed  at  smedde 
nye  Rænker,  René  for  offentlig  at  tage  Afsted  med  sine 
tro  Provengalere,  der  søgte  Adspredelse  for  Afskedens  Bitter- 
hed i  de  pragtfulde  Turneringer,  René  lod  afholde,  og  i 
hvilke  Blomsten  af  Provences    og  Lothriiigens  Adel    deltog. 

Den  bortdragendes  Tanke  var  at  vende  hjem  til  Anjou, 
som  nu  i  to  Aar  havde  maattet  undvære  sin  Herre; 
men  Skæbnen,  der  bestandig  nægtede  René  den  Ro,  han 
saa  ivrig  eftertragtede,  vilde  det  anderledes.  Under  Op- 
holdet i  Provence  havde  England  fornyet  sine  Fjendtlig- 
heder, Byen  Fougéres  i  Bretagne  var  bleven  besat  af  en 
Haandfuld  Folk  under  en  engelsk  Kaptejns  Kommando. 
Karl  VIL  kaldte  da  sin  Svoger  til  Hæren,  og  den  21de 
Oktober  holdt  de  deres  Indtog  i  Rouen,  efter  at  Fougéres 
havde  maattet  kapitulere.  Da  Armeen  derpaa  over  Jumiéges 
begav  sig  til  Caen,  led  Kongen  et  personligt  Tab,  da  Agnes 
Sorél,  der  fulgte  med  Lejren,  døde  i  ovennævnte  By,  uden 
at  denne  Sorg  dog  formaaede  at  standse  Hærens  Fremgang, 
før  Guyenne,  Englændernes  sidste  Besiddelse,  var  i  Fransk- 
mændenes Hænder. 

Med  Guyennes  Fald  var  det  nationale  Eningsværk  sikret, 
og  René  stod  nu  paa  Højdepunktet  af  sin  Indflydelse.  I  Krig 
og  i  Fred  havde  han  staaet  ved  Kongens  Side,  til  han  var 
bleven  dennes  uundværlige  højre  Haand,  uden  hvis  Mellem- 
komst ingen  Reform  kunde  gjennemføres,  ingen  Krig  tilende- 
bringes ,  og  ingen  af  de  mange  Festligheder  sættes  i  Scene, 
der  under  Kongehusets  stigende  Lykke  var  bleven  Hoffet  en 
Nødvendighed.  Han  var  paa  én  Gang  Minister  og  maitre 
de  plaisir,  men  netop  denne  Gunst  skaffede  ham  Misundere, 
og  længe  glemte  Ulykken  ham  heller  ikke. 

Efter  at  han  havde  fundet  Forrædere  blandt  sine  egne,  efter 
at  han  havde  mistet  et  Kongerige  og  smægtet  i  et  langvarigt 
Fængsel,  opsøgte  Ulykken  ham  nu  i  hans  eget  Hus  og  be- 
røvede ham  hans  Hustru.    Da  hun  i  en  Række  Aar   havde 

baaret  paa  Folgerne  af  en  Svaghed,  som  Anstrængelserne  i 
Italien  paaførte  hende,  døde  Isabella  den  28de  Februar  1453 
og  blev,  næppe  44  Aar  gammel,  begraven  i  Domkirken  i 
Angers.  Et  Monument,  René  havde  rejst  over  hende, 
smykkede  Graven,  som  han  og  hans  Børn  jævnlig  besøgte 
for  at  mindes  den  trofaste  Hustru  og  kjærlige  Moder.  Har 
han  end  ikke  elsket  hende  som  den,  der  af  frit  Valg  knytter 
en  Hustru  til  sig,  hvad  hans  uægte  Børns  Fødsel  tyder  paa, 
saa  har  han  dog  i  ethvert  Tilfælde  æret  hende  som  den  høj- 
hj ærtede  Kampfælle  under  hans  Livs  Æ ventyr  og  givet  denne 
sin  Taknemmelighed  Udtryk  i  rundelige  Gaver,  der  bleve  den 
afdødes  Tjenerskab  til  Del,  som  og  ved  Optyldelsen  af  den 
afdødes  sidste  Vilje,  hvorefter  Lothringen,  Moderens  Arvepart, 
gik  over  til  hendes  ældste  Søn,  Jean  af  Anjou.  Medens 
Jean  fra  Lothringens  Statholder  ophøjedes  til  Hertug,  drog 
Faderen  selv,  maaske  for  at  glemme  sin  Sorg,  men  muligvis 
ogsaa  dreven  af  ærgjærrige  Drømme  om  D3mastiets  Beva- 
relse, paa  ny  til  Italien,  hvor  de  politiske  Forhold  havde 
forandret  sig  saaledes,  at  Florens  og  Majland  i  den  paa- 
følgende Kamp  stod  paa  Renés  Side,  mens  Genua  og  Venedig 
holdt  sig  til  Ferdinand ,  Alfons's  tvivlsomme  Arving,  der  var 
anerkjendt  af  Paven  som  Tronfølger.  Den  15de  Juni  1453 
stod  René  i  Italien;  men  først  i  Oktober  satte  Hæren  sig  i 
Bevægelse  mod  Brescia,  der  paa  formel  Maade  udfordredes 
af  René,  »som  ikke  var  dragen  over  Alperne,  dreven  af 
Had  eller  Ærgjerrighed,  men  ene  for  at  varetage  sit  Dyna- 
stis Interesser«,  et  Postulat,  som  Brescia  ikke  kunde  gaa 
ind  paa,  men  maatte  besvare  med  en  Udfordring.  Krigen 
begyndte  altsaa,  og  Brescia  skulde  erobres;  men  des  værre 
var  Vinteren  1453  meget  stræng,  og  det  ublide  Vejr  tvang 
Hæren  til  at  gaa  i  Vinterkvarter  i  Lombardiet.  Sagerne  trak 
ud,  til  Florens,  der  blev  kjed  af  Sagen,  bad  Paven  at  mægle 
Fred,  noget,  Nicolaus  V.  saa  meget  hellere  gjorde,  som 
Tyrkernes  Fremrykning  mod  Konstantinopel  maatte  blive 
skæbnesvanger  for  Italien,    hvis  den  ikke  strandede   paa   et 

fælles  Forbund  af  de  evropæiske  Fyrster.    Et  af  to    maatte 
da  ske,  enten  vilde  René  blive  holdt  for  Nar  af  sine  allierede, 
eller  han  maatte  forekomme   dem.     Han    valgte    det   sidste 
og  var  i  Januarmaaned  1454  igjen  i  Frankrig,  fulgt  af  sine 
allieredes  Forbandelser  og  Fjendernes  Haan»    Alligevel    var 
Tilbagetoget  ikke  saa  mærkeligt.     Var  der  end  noget  sandt 
i  det  Rygte,    som  Hertugen    af  Majland   udspredte,    at   det 
var  Venus,  der  her  vristede  Buen  fra  Mars,  har  René  dog  haft 
sine  gode  Grunde  til  at   opgive  Toget,    og   deriblandt   den, 
at  han  ikke  vilde  rage  Kastanierne  ud  af  Ilden  for  Hertugen 
af  Majland,    der,    naar  han  havde  vundet   sin  Part,    ganske 
vist  kun  vilde  have  bekymret   sig    lidet   om   sin  Forbunds- 
fælle*   Hvad  bedre  kunde  René  da  gjore  end  at  overhøre  de 
Spotterier,    som  han  var  udsat    for   der,    og  se  at   formilde 
sin  vrede  Svoger,  Kong  Karl;    thi  ogsaa  denne,    som  hidtil 
havde  holdt  sig  forsigtig  borte  fra  det  italienske  Sporgsmaal, 
talte   nu    i   heje  Toner    om  Renés  Uordholdenhed    og  For- 
ræderi mod  Frankrigs  Sag;    men   kort   efter   vare  Svogrene 
dog  paa  ny  enige,  og  Frugten  af  denne  Enighed  var  et  nyt, 
meget    kortvarigt  Tog   til  Italien   under  Anførsel   af  Renés 
ældste  Søn,   Jean  af  Anjou,    hvorpaa   der   fulgte    et  tredje 
Felttog,  som  syntes  at  skulle  have  større  Held  med  sig;  thi 
Alfens  af  Aragonien,    Renés  gamle  Medbejler,    var  død,    og 
den  ny  Pave,    Calixt  III.,    vilde  ikke  have   noget   med  Ba- 
stardenat gjøre;  men  af  Toget  kom  der  alligevel  ikke  noget 
ud;    thi  i  Italien  fulgte  Pave  paa  Pave,    og  Æneas  Sylvius 
(Pius  II.)  vilde    det    stik   modsatte   af,    hvad  Calixt   vilde. 
Saaledes   fik   Ferdinand   atter   Mod,    og   da  Jean    og    hans 
Øverstkommanderende,  Ferry  af  Vaudemont,  endelig  fik  deres 
Hær  fylket,  sloge  de  rigtig  nok  Fjenden,  men  forfulgte  ikke 
deres  Sejr,    saa  at  Ferdinand  ikke  uden  Grund  kunde    sige: 
»I  Gaar  var  baade  mit  Kongerige  og  jeg  i  Fare,  i  Dag  kun 
mit  Kongerige,    og  i  Morgen    ville    begge    være  i  Behold«. 
Fra  den  Dag    gik  Huset  Anjous  Sag  Skridt   for  Skridt   til- 
bage,   og  med  Aaret  1460  maa  Renés  Forsøg  paa  at  gjen- 

vinde  Italien  anses  for    opgivne,    da  ethvert    senere  Angreb 
forblev  frugtesløst. 

Vi  mg.a  nu  vende    tilbage    til  Frankrig   for    at   opsøge 
Hertugen  selv  i  Provence,    hvor   han    efter   sit    mislykkede 
Tog   søgte   Ro   til   at   gjennemføre    en   Plan,    som    Toget 
til    Italien    havde    modnet.      Han   gik    i    Giftetanker.     Det 
stille  Liv  i  de  tomme  Sale,    der  før  kavde  gjenlydt  af  Bæ- 
grenes Klang  og  Troubadourernes  Sang,    mindede  ham  om, 
at  han  var  alene  og  i  sin  Ensomhed    trængte    til    en  Med- 
hjælp.    I  Lombardiet  —  det  havde  Majlands  Hertug  meget 
rigtig  bemærket  —  havde  Amors  Pil  rammet  ham,    og   for 
at  Efterverdenen  ikke  skal  være  i  Uvidenhed  om  den  Kjær- 
ligheds Roman,    der  udspandt  sig    mellem    de    to    elskende, 
har  René  selv  skildret  den  i  Digtet,  Regnault  og  Jeanneton. 
Hyrden  (R.),  der  stod  i  en  andens  Sold  (Florents's),  har  for 
at  se    sin  Hyrdinde  (J.)    forladt   sin  Hjord  (Neapolitanerne) 
og  er  vandret  til  Frankrig  over   de    høje  Bjærge  (Alperne), 
der  vare  belagte  med  Sne.    Har  René  af  den  Grund  sluppet 
et  Kongerige,  var  det  ikke  mere  end  billigt,  at  lian  til  Er- 
statning fik  sit  Ønske  opfyldt,    hvad  der  virkelig  skete,    da 
Hyrdinden,    som  han  hidindtil  kun  har    kjendt   gjennem    et 
Portræt,  er  saa  god  at  ulejlige  sig  til  Frankrig.     Kort  efter 
hans  Hjemkomst  maa  denne  Sammenkomst  mellem  René  og 
Johanne  Laval  have  fundet  Sted,  og  Ægtepagten  strax  etter 
være  bleven  underskreven.    Den  9de  Septbr.  1454  kom  det 
prægtige  Gesandtskab,  der  førte  Johanne  Laval,  Gui  XIV.'s 
godmodige  Datter,  med  sig,  til  xlngers,  hvor  hun  overnattede 
i  Abbediet  Saint  Nicolas,    for  næste  Dag  at   vies  i  den   til 
Klosteret  hørende  Kirke  og  to  Dage  derefter  at   drage    ind 
i  den  festlig  smykkede  By. 

Nu  begyndte  der  et  nyt  Liv  paa  Slottet.  Johanne  var 
rigtig  nok  ingen  Isabella,  og  havde  René  bevaret  sine  Ung- 
domstilbojeligheder,  havde  Kamp  og  Æventyr  nu  som  før 
været  hans  Lyst,  er  det  rimeligt,  at  det  var  gaaet  denne 
Hyrdinde    som  Hyrdinden   i    Andersens  Æventyr;    hun   var 

næppe  naaet  ud  over  Skorstensranden ;  men  nu  var  Kongen 
hendes  Ægtefælle,  i  den  modnere  Alder,  der  efter  Ung- 
dommens Storme  begjærer  Aftenens  Ko,  og  til  en  saadan 
Mand  passede  den  unge  Prinsesse  godt.  Hun  forstod  at 
gjore  det  hyggeligt,  at  indrette  alt  saaledes,  at  enhver,  der 
kom  i  Berøring  med  hende,  befandt  sig  vel.  Sølvpoppen, 
Skriftefaderen  og  Livlægen,  der  mer  eller  mindre  vare  Arve- 
stykker fra  det  gamle  Hof,  følte  sig  vel  ved  at  hore  Dron- 
ningen kalde  dem  »sine  kjære,  gamle  Venner«,  og  Folket, 
der  blev  Vidne  til  det  hele  borgerlige  Tilsnit*),  Kongens 
Hus  fik,  tiljublede  ham  Bifald.  Mer  og  mer  gik  »de  høj- 
tidelige Modtagelser«  af  Mode  og  gave  Plads  for  frie  og 
ubundne  Sammenkomster,  hvor  man  delte  sin  Tid  mellem 
Kunstens  og  Naturens  Nydelser,  i  det  Jagter,  Baller  og  Op- 
læsninger afløste  hinanden  i  det  uendelige  under  Konge- 
parrets Rejser  til  de  mangfoldige  Slotte  i  Anjou.  Til  dem, 
der  besværede  sig  over  de  Udgifter,  som  et  saadant  om- 
flakkende Liv  medførte,  undskyldte  Dronningen  —  ligesom 
den  senere  Dronning,  Marie  Antoinette,  —  sig  med,  at  hun 
havde  Ungdommens  Privilegium  paa  at  more  sig,  og  deri 
havde  hun  Ret;  hun  var  kun  22  Aar,  og  hun  dækkede 
desuden  denne  sin  Svaghed  med  Dyder  af  umiskj endeligt 
Værd.  Hun  var  godhjærtet  og  godgjørende  endog  til  Yder- 
lighed. Ingen  fattig  gik  fra  hende  uden  en  Gave,  og  sin 
ægteskabelige  Kjærlighed  drev  hun  saa  vidt,  at  hun  ikke 
ugjærne    saae   Renés   uægte    Børn    ved    sit   Hof.     Navnlig 


*)  Man  mindes  Chastelains  Vers. 


J'ay  un  roi  de  Sicile 
Vu  devenir  berger, 
Et  sa  femme  gentille 
Faire  méme  metier, 
Portant  la  panetiére 
Et  boulette  et  chapeau, 
Logeant  sur  la  fougere 
Auprés  de  son  troupeau. 

Datteren  Blanche  viste  hun,  der  selv  var  barnløs,  en 
moderlig  Kjærlighed,  som  afvæbnede  enhver  Dadel  over 
hendes  Fejl. 

Fra  Oktober  1456  havde  Ægteparret  haft  Ophold  i 
Angers,  og  fra  dette  Tidspunkt  fremskyndede  René  den 
Keform  af  Retsplejen,  som  de  lovløse  Tider  bydende .  krævede, 
og  som  fuldført  afgav  Vidnesbyrd  om  Lovgiverens  humane 
Aand,  der  kom  Folket  som  Helhed  saa  vel  som  den  enkelte 
til  gode. 

At  dog  en  eller  anden  uværdig  ogsaa  kunde  misbruge 
Hoffets  Godhed,  er  den  falske  Jeanne  d'Arcs  Liv  et  slaaende 
Exempel  paa.  Næppe  var  Baalet  i  Reims  nemlig  slukt,  før 
overtroiske  Forestillinger  udbredte  sig  om  Jomfruens  Gjen- 
komst.  Det  gik  Jeanne  d^Arc  som  alle  Helte  lige  fra 
Alexanders  til  Napoleons  Tid;  Folket  omsatte  hendes  Hi- 
storie i  en  Legende,  og  fra  det  Øjeblik,  at  det  var  fastslaaet, 
at  den  underfulde  Jomfru  maatte  vende  tilbage,  viste  hun 
sig  ogsaa.  Den  20de  Maj  1436  fremstillede  en  ung  Pige 
fra  Grange  aux  Ormes  nær  ved  Saint  Privat  sig  for  nogle 
fornemme  Herrer  som  den  gjenopstandne  Jeanne  d'Arc. 
Hun  hed  Claude  og  lignede  med  sin  mørke  Teint,  sit  livlige, 
energiske  Væsen  den  afdøde  saa  meget,  at  en  Forvexling 
kunde  tænkes,  og  da  hun  nu  dertil  red  og  gik  i  Mandfolke- 
klæder,  var  Ligheden  stor  nok  til,  at  hun  med  Jeannes 
Navn  kunde  usurpere  hendes  Ry.  For  saa  vidt  var  alt  i 
sin  Orden;  men  nu  skete  det  mærkelige,  at  den  virkelige 
Jeannes  to  Brødre  ved  en  Sammenkomst  med  den  fingerede 
Jomfru  erkjendte  hende  som  deres  Søster,  og  fra  dette  Øje- 
blik fik  Historien  et  uhyggeligt  Præg.  Vare  Brødrene  dupe- 
rede, eller  vilde  de  selv  drage  Fordel  af  Sagen?  Det  er 
vanskeligt  at  sige ;  men  vist  er  det,  at  der  med  denne  Gjen- 
kjendelse  indtraadte  en  ny  Phase  i  »Heltindens«  Liv,  og  hun 
saae  sig  paa  én  Gang  hævet  fra  de  laveste  op  til  de  højeste 
Samfundslag.  En  velvillig  Ridder  laante  hende  en  Hest; 
i  Luxembourg  modtog  Hertuginden  hende  ved    sit  Hof,    og 

til  Wiirttemberg,  hvorhen  hun  snart  begav  sig,  gav  den  unge 
Grev  Ulrich  hende  Folge.  At  en  Dame  af  hendes  Slags 
ogsaa  har  haft  sine  uheldige  Dage,  forstaar  sig  af  sig  selv. 
Da  hun  saaledes  i  Wiirttemberg  begyndte  at  gjøre  Mirakler, 
tik  Gejstligheden  fat  paa  hende  og  lod  Jeanne  spasere  i 
Fængsel;  men  som  Held  og  Uheld  pleje  at  vexle  i  slige  Æven- 
tyrerskers  Liv,  steg  hun  fra  Fængselstrappen  op  til  en 
Eidclerborg  og  blev  den  ædle  Ridder  Robert  des  Armoises 
ægteviede  Hustru  for  saa  lang  en  Tid,  som  Sigeunerblodet, 
der  flød  i  hendes  Aarer,  tillod  hende  at  være  én  Mand  tro. 
Da  det  ikke  varede  ret  længe,  forsvinder  hun  pludselig, 
lever  en  Række  Aar  mellem  Røvere  og  andet  Pak  og  dukker 
saa  pludselig  op  igjen  ved  Karl  VII.'s  Hof  Mod  dette  Mode 
have  alle  hendes  Længsler  stundet.  Som  den  ægte  Jeanne 
d'Arc  har  hun  i  Kongen  set  den  Herre,  der  skulde  hæve 
hende  op  over  Døgnets  Sladder  og  ved  sin  Anerkj endelse 
sikre  hendes  Ry;  men  saa  lunefuld  er  Skæbnen,  at  hvad 
der  for  den  ægte  Jeanne  d'Arc  var  Indvielsen  til  en  Helte- 
bane, fuld  af  Daad  og  Ry,  blev  for  Bedragersken  Slutscenen 
i  et  forbryderisk  Liv.  Man  havde  sagt  hende,  at  Kongen  lige 
som  ved  Mødet  med  Pigen  af  Orleans  vilde  bære  en  egen 
Slags  Støvle,  og  da  den  sad  paa  en  Adelsmands  Fod,  der 
forestillede  Kongen,  gik  hun  Karl  forbi,  knælede  for  Støvlen 
og  rev  ved  dette  Knæfald  Masken  af  sig  selv.  Da  Sløret 
var  faldet,  strømmede  Bekjendelsen  om  et  omflakkende  Livs 
mange  Haande  Udskejelser  over  hendes  Læber,  og  den  falske 
Jeanne  d'Arc,  for  hvis  Sjæl  et  Liv  havde  afspejlet  sig, 
endnu  mere  glimrende  end  det,  hun  i  sine  Velmagts  Dage 
havde  ført,  maatte  vide  René  Tak,  da  han  af  Medlidenhed 
med  en  saa  omvexlende  Skæbne  gav  hende  Ly  i  sine  Stater 
paa  den  Betingelse,  »at  Benklæderne  bleve  aflagte«  og  Helt- 
inden beflittede  sig  paa  et  mere  sædeligt  Liv. 

Næppe  var  denne  Farce,  der  i  en  Række  af  Aar  havde 
holdt  de  lettroende  Franskmænd  i  Aaude,  til  Ende,  før  der 
oprandt   sørgelige  Tider    for  Landet.     Karl  VH/s   Endeligt 

stundede  til,  og  samtidig  trak  der  mørke  Skyer  op  paa 
Kigets  Grænser,  i  det  Genua,  der  længe  havde  været  misfornøjet 
med  det  franske  Kegimente,  endnu  en  Gang  gjorde  Oprør  for 
at  tilkæmpe  sig  Frihed.  Det  var  da  atter  René,  som  drog 
afsted  med  1000  Mand  og  en  Flaade  for  at  fremtvinge 
Lydighed  mod  det  franske  Kongehus;  men  da  Flaaden 
lykkelig  og  vel  lagde  ind  i  Genuas  Havn,  var  Kampen 
mellem  Italienerne  og  de  fremmede  allerede  i  fuld  Gang, 
saa  at  der  for  Kongen  ikke  var  andet  at  gjere  end  at  yde 
sine  flygtende  Landsmand  Tilflugt  paa  hans  Skibe  og  saa 
snart  som  muligt  staa  ud  af  Havnen  igjen.  Manøvren,  der 
blev  foretagen  med  stor  Hastighed,  skal  have  kostet  mange 
Mennesker  Livet;  hist  kæmpede  en  Flygtning  med  Bølgerne 
for  at  naa  de  bortdragende  Skibe,  her  drev  et  Lig,  hvis 
Saar  farvede  Vandet  med  Blod,  uden  at  Flaaden  turde 
standse  for  at  tage  disse  Efternølere  om  Bord,  og  hvad, 
der  var  det  værste  ved  det  ilsomme  Tilbagetog,  Frankrigs 
Herredømme  var  for  alle  Tider  brudt,  en  Omstændighed,  der 
noksom  forklarer  den  Utak,  René  høstede  af  dette  Tog. 
Han  maatte  bære  Følgerne  af  Regeringens  halve  Forholds- 
regler, og  skjønt  hans  vanlige  Tapperhed  her  saa  lidt  som 
nogen  Sinde  fornægtede  sig,  skjont  han  kun  havde  gjort,  hvad 
enhver  Feltherre  i  hans  Sted  vilde  have  gjort,  ofret,  hvad 
der  maatte  ofres,  for  at  redde  Resten,  er  der  Forfattere,  der 
ikke  have  skammet  sig  ved  at  debitere  saa  grov  en  Usandhed 
som  den,  at  Genuas  Fald  skal  have  været  den  egentlige 
Anledning  til  Karl  VIL's  Død.  Da  Kampen  stod  den  12te 
Juli  1461 ,  og  Kongen  døde  den  22de  Juli  samme  Maaned 
i  en  Tilstand,  der  gjorde  enhver  Meddelelse  umulig,  tale 
Kjendsgjerningerne  noksom  mod  en  saa  vitterlig  Usandhed; 
men  tilbage  bliver  dog  den  Sandhed,  at  René  atter  havde 
været  uheldig  i  Kampen,  og  dette  Uheld  var  et  mørkt 
Varsel  for  hans  Stilling  under  den  ny  Konge. 

Om  den  forandrede  politiske  Situation  under  Ludvig  XI. 
er  der  talt  og  skrevet  meget,  og  vist  er  det,  at  Forandringen 

i  Regerings-Maskineriet  var  saagjennemgribende  som  vel  mulig. 
Alle  Raadgivere,  der  havde  staaet  den  afdøde  nær,  afskedigedes 
og  gave  Plads  for  nye  Mænd ;  men  over  ingen  gik  dog  Rege- 
ringsskiftet mere  ud  end  over  Huset  Anjou,  som  efter  den 
fremtrædende  Plads,  det  hidindtil  havde  indtaget,  ikke  blot 
blev  stillet  i  Skygge,  men  endog  var  Gjenstand  for  Konge- 
husets særegne  Unaade,  der  kan  have  haft  mange  Grunde^ 
som  dog  alle  vise  tilbage  til  to  Omstændigheder,  Forskj ellen 
i  Renés  og  Ludvigs  Karakter  og  den  sidstes  Skinsyge. 
Renés  Aabenhed  og  Troskab  tørnede  sammen  med  Ludvigs 
Lyst  til  Rænker  og  Intrigue,  og  Sammenstødet  blev  saa 
meget  heftigere,  som  Misundelsen  over  den  betydelige  Rolle, 
Onkelen  havde  spillet,  gav  Hadet  Næring.  Under  Armé- 
reorganisationen, under  Krigen  i  Italien  og  under  Mødet 
mellem  de  to  Slægtninge  i  Provence  havde  Indflydelserne 
fra  Hoffet  i  Angers  og  Hoffet  i  Dauphiné  krydset  hinanden 
i  Løndom,  og  nu,  da  den  ene  af  Parterne  havde  Evne 
som  han  havde  Vilje,  brød  Kampen  aabenlys  ud. 

Dog  var  Ludvig  ingen  Fusentast,  der  vilde  plukke 
Æblet,  før  det  var  modent.  Dygtig  til  at  skjule  det  bitreste 
Had  under  et  smilende  Ydre,  gav  han  sig  tvært  imod  til  at 
smigre  Onkelen  for  des  bedre  at  dysse  ham  i  Søvn.  Ikke 
blot  stadfæstede  han  René  i  Besiddelsen  af  alle  den  afdøde 
Konges  Dotationer,  men  der  blev  endog  Tale  om  en  ny 
Ægtepagt  mellem  Ludvigs  spæde  Datter,  Anna  af  Frankrig, 
og  Hertugen  af  Calabriens  ældste  Søn,  Nicolas,  der  skulde 
gjenforene  de  to  Grene  af  Huset  Anjou,  en  Forening,  som  ogsaa 
virkelig  kom  i  Stand  uden  at  kunne  forhindre  det  Slag,  der 
truede  René  og  hans  Stilling  i  Staten.  Dertil  kom,  at  paa 
samme  Tid,  som  Grunden  til  hans  Huses  Magtstilling  toges 
bort  under  Kongens  Fødder,  strømmede  den  ene  Ulykke  efter 
den  anden  ind  paa  ham  og  vanskeliggjorde  i  den  Grad  hans 
Forhold,  at  den  Tanke  modnedes,  der  i  lang  Tid  havde  fyldt 
hans  Sjæl,  at  forlade  Frankrig  og  trække  sig  tilbage  til 
Provence,    Perlen   i   alle   hans  Besiddelser.    Først   var    det 

Efterretningen  om  Dronning  Margretes  Tilbagekomst  fra 
England,  Synet  af  den  Datter,  af  hvis  Giftermaal  han  havde 
ventet  sig  saa  meget,  men  som  nu  gjensaa  sit  Fædreland 
som  en  fattig  Enke,  der  rystede  ham;  dertil  kom  saa  Tabet 
af  Nizza,  der  Aarhundreder  igjennem  havde  haft  Fyrste  til 
fælles  med  Provence,  men  hvis  Besiddelse  han  ikke  kunde 
hæ^vde,  og  alt  dette  styrkede  hans  Beslutning,  som  sikkert 
vilde  være  bleven  fuldfort  før,  hvis  ikke  Begivenheder,  der 
rystede  Frankrigs  Trone,  en  Tid  endnu  havde  hindret  ham 
i  at  forlade  det  utaknemmelige  Fædreland;  men  saadanne 
Begivenheder  indtraf.  Misfornøjede  med  Ludvig  XI.'s 
Falskhed  og  ihærdige  Forsøg  paa  at  grundlægge  et  uind- 
skrænket Herredømme  sluttede  Frankrigs  Vasaller  i  Aaret 
1464  en  Koalition,  der  blev  Kronen  saa  farlig,  at  Ludvig 
næppe  havde  redet  Stormen  af,  hvis  ikke  René  med  vanlig 
Troskab  havde  stillet  sig  paa  hans  Side  og  ved  sin  Mellem- 
komst skaffet  Landet  Ro.  Og  da  Landet  saa  havde  Hvile, 
bevægede  et  nyt  Smil  af  Lykken  René  til  at  tove  for  at 
gribe  efter  en  Krone,  der  kunde  have  givet  hans  Stilling 
en  hel  ny  Vending,  ja  maaske  for  bestandig  tilintetgjort 
hans  Plan  om  at  ende  sine  Dage  i  Provence.  Da  Juan  IL 
af  Aragonien  var  dod,  bad  et  spansk  Gesandtskab  i  Avgust 
1466  René  om  Foretræde,  og  da  de  vare  indladte,  bøjede 
de  sig,  saa  meget  som  spansk  Selvfølelse  tillod  det,  for  ham 
og  tilbød  ham  Aragoniens  Trone.  Skulde  hans  Forfædres 
Drøm  gaa  i  Opfyldelse,  skulde  René  sætte  den  Krone  paa 
sit  Hoved,  der  var  bestemt  for  Ludvig  L?  Det  syntes  ikke 
rimeligt,  men  hvem  kunde  vide,  om  Ulykken  ikke  var  træt 
af  at  fortølge  den  haardt  prøvede  Mand  ?  I  ethvert  Tilfælde 
maatte  man  hjælpe  paa  Lykken,  og  Jean  af  Anjou  fik  ufor- 
tøvet Befaling  til  at  gaa  over  Pyrenæerne  med  en  Hær, 
som  Ferry  af  Vaudemont  kommanderede,  understøttet  af  en 
genuesisk  Flaade;  men  gik  end  i  Begyndelsen  alting  godt, 
aabnede  Barcelona  endog  sine  Porte,  proklamerede  Jean  en 
Regering  i  Faderens  Navn,  saa  lede  Sagerne  dog  snart  et  Afbræk 


IG  Kong  René. 

derved,  at  Reno  paa  ny  blev  inddragen  i  Ludvigs  Strid  raed 
sine  Vasaller.  Saa  længe  denne  Strid  stod  paa,  kunde  Felt- 
toget i  Spanien  ikke  ledes  med  den  behørige  Energi,  og 
da  Freden  var  sluttet  i  September  1468,  fik  Onkelen  vel  af  sin 
kongelige  Neveu,  som  smigrende  Bevidnelse  af  hans  Troskab, 
Ket  til  at  forsegle  sine  Breve  med  det  gule  Lak,  der  var 
de  franske  Kongers  Prserogativ;  men  denne  Hæder  kunde 
ikke  raade  Bod  paa,  hvad  der  imidlertid  var  tabt  i  Spanien, 
hvor  kort  efter  (den  16de  Decbr.  1470)  en  pludselig  Syg- 
dom (mulig  Gift)  bortrev  Renés  Søn. 

Rygtet  om  dette  Dødsfald,  som  i  kort  Tid  trængte  over 
Pyrenæerne,  modnede  mer  end  nogen  anden  Jobspost,  der  i 
de  sidste  Aar  var  bragt  René,  hans  Beslutning  om  at  søge 
Ly  for  Skæbnens  Storme  i  Landet  med  den  milde  Luft 
ved  Middelhavets  Bredder.  Fra  Oktober  1471  opholdt  hans 
Hustru  sig  her,  og  nu  fulgte  Hertugen  efter,  ikke,  som  det 
almindelig  er  sagt,  fordi  Neveuen  i  dette  Aar  havde  ind- 
draget hans  Aarpenge,  men  udelukkende  af  Hensyn  til  hans 
Stilling  i  Frankrig,  der  Dag  for  Dag  blev  mere  uholdbar, 
efter  at  han  ved  den  ældste  Sons  Død  havde  mistet  sin  bedste 
Støtte,  og  Kongens  Hensigt,  ved  falske  Foregivenheder  at 
drage  ham  for  Retten,  altid  traadte  klarere  frem. 

V.    René  som  Greve  af  Provence. 
1471—80. 

Til  Provences  Dale,  der  fra  det  9de  Aarhundrede  ud- 
gjorde et  selvstændigt  Rige,  var  altsaa  Huset  Anjous  lykke- 
lige Arving,  som  havde  forenet  Bars  og  Lothringens  med 
Neapels  og  Aragoniens  Troner,  mod  sit  Livs  Aften  henvist ; 
til  denne  Provins  forviste  han  sig  selv,  i  det  Haab  herfra 
at  kunne  hævde  sine  Besiddelser  i  Frankrig,  og  dog  blev 
dette  Haab  skuifet,  da  Neveuen  i  Onkelens  Flugt  netop  saae 
en  bekvem  Lejlighed  til  at  gribe  det  Bytte,  han  længe 
havde  luret  paa.    Anledning  til    at   komme  Anjou   til  Livs 

fattedes  ikke;  men  desto  værre  var  det  en  af  Renés  egne 
Slægtninge,  der  gav  Ludvig  den  Skingrund,  han  behøvede, 
for  at  kaste  sig  over  Onkelens  Stater.  Da  Nicolas,  Hertugen 
af  Calabriens  Søn  og  Renés  Barnebarn,  i  Maj  1472  gjorde 
Mine  til  at  bryde  den  Ægtepagt,  Kongehuset  havde  sluttet 
med  ham,  for  at  knytte  en  ny  med  Karl  den  dristiges  Datter, 
drog  dette  politiske  Misgreb,  der  kun  blev  forhindret  ved 
Nicolas's  kort  efter  følgende  Død,  Bedstefaderen  ind  i  Stridig- 
heder med  Kongehuset,  som  vilde  have  haft  endnu  ulykke- 
ligere Følger  for  ham,  hvis  Ludvig  havde  forfulgt  sin  Krig 
til  det  sidste.  Dette  gjorde  han  vistnok  ikke;  men  imid- 
lertid var  det  ham  en  smal  Sag  at  faa  Parlamentet  til  at 
udstede  en  Anklageakt,  der  lød  paa  Majestætsforbrydelse 
eller  Delagtighed  i  Sonnesønnens  Planer  med  Huset  Burgund, 
hvorom  René  efter  al  Rimelighed  var  ganske  uvidende,  ilt 
René  paa  denne  Tid  var  rammet  af  nye  Ulykker,  at  han 
ved  Nicolas's,  Ferry  af  Vaudemonts  og  Blanches  Dødsfald, 
i  sin  høje  Alder  saae  de.  sidste  Skud  afhugges  paa  sit 
Stamtræ,  rørte  ikke  Kongen  og  Parlamentet  saa  meget,  at 
de  skulde  opgive  en  vel  gjennemtænkt  Plan  til  at  drage 
Huset  Anjous  store  Besiddelser  ind  under  Frankrigs  Krone. 
Da  René  nu  saae  Traadene  drage  sig  sammen  over 
hans  Hoved  til  et  Net,  i  hvilket  han  maatte  fanges,  ansaa 
han  det  for  sikrest  at  faa  Arvefølgen  i  sine  forskjellige 
Lande  ordnet  og  oprettede  i  Juli  1474  sit  sidste  Testament, 
hvorefter  René  IL,  Ferry  af  Vaudemonts  og  Yolandes  Son, 
arvede  Bar  og  Lothringen,  medens  Resten  af  hans  Stater, 
Anjou  og  Provence,  gik  over  til  hans  Neveu,  Charles  af 
Anjou,  Greve  af  Maine;  men  var  Arvepagten  end  sluttet  med 
Fred  for  Øje,  blev  den  netop  dog  et  Løsen  til  Kamp.  Kongen, 
der  mente  sig  forbigaaet,  beredte  sig  strax  til  Krig,  opret- 
tede først  en  Borgermilits  i  Angers,  der  var  ham  hengiven, 
og  da  han  havde  hvervet  sig  Venner  i  Hertugens  Lejr, 
fulgte  det  andet  Skridt  strax  efter,  Beslaglæggelsen  af  alle 
Renés  Indtægter  i  Bar  og  Anjou  sammen  med  Udnævnelsen 

af  en  kongelig  Statholder  i  Angers.  Dog  vilde  hverken 
Kongen  eller  René  lade  Sagen  komme  til  det  yderste,  og 
ved  et  Forlig  i  Lyon  (14de  Maj  1476)  fik  René  de  beslag- 
lagte Lande  igjen ,  med  Kaadighed  over  Arvefølgen  i  Pro- 
vence, hvorimod  Anjou  ved  hans  Død  skulde  inddrages. 

Freden  var  da  gjenoprettet;  men  i  Politikken  gjælder 
alle  Kneb,  og  Ludvig,  der  havde  lovet  ufortøvet  at  udlevere 
de  beslaglagte  Stater,  havde  maaske  aldrig  gjort  det,  hvis 
ikke  et  nyt  Moment  var  kommet  til,  der  væsentlig  modifi- 
cerede hans  Anskuelser;  men  da  Margrete  af  Anjou,  Renés 
yngste  Datter,  afstod  ham  sin  Arveret  til  Faderens  Lande, 
troede  han  i  denne  Afstaaelse  at  have  et  sikrere  Pant  paa 
Opfyldelsen  af  Forliget  i  Lyon,  end  en  Voldshandling  kunde 
give  ham,  og  saaledes  tjente  denne  Huset  Anjous  kvinde- 
lige Descendent  endnu  i  sin  Ulykke  Frankrig  ved  at  gj en- 
give  Landet  den  Fred,  hvortil  det  trængte.  Selv  levede 
hun  —  efter  at  have  mistet  sin  Mand  og  Son  i  Kampen 
mellem  Huset  York  og  Lancaster  —  i  sin  Faders  Stater 
og  trøstede  sig  ligesom  han  under  Skæbnens  Omvexlinger 
med  Kunst  og  Videnskab.  Under  Læsningen  af  Chastelaines 
Le  temple  de  la  ruine  de  quelques  nobles  malheureux  fandt 
hendes  Sind  Ro  og  Kraft  til  at  bære  den  Sorg,  der  endnu 
var  hende  forbeholdt. 

Næppe  var  nemlig  Forliget  i  Lyon  sluttet,  og  næppe 
havde  Faderens  Myndighed  haft  Tid  til  at  fæstnes  i  de 
gjenvundne  Lande,  før  Rygtet  om  hans  Sygdom  nærmede 
sig  hende.  I  November  1479  begyndte  han  at  skrante,  og 
næste  Foraar  kunde  han  kun  enkelte  Dage  forlade  Slottet  i 
Aix,  hvor  han  boede  og  plejedes  af  Johanne  Laval,  Datter- 
datteren, Margrete  af  Lothringen,  og  sin  Neveu,  Charles  af 
Anjou.  Provences  milde  Luft,  der  har  helbredet  saa  mange, 
hjalp  ikke  ham,  der  var  ældet  under  Arbejde  og  Kummer, 
og  den  10de  April  1480  døde  han,  fulgt  af  ethvert  ærligt 
Hjærtes  oprigtige  Sorg,  der  fik  et  sandt  Udtryk  i  Arkivaren 
Honorat  de  la  Mers  simple  Ord:  »den  berømte  Kong  René, 

den  fredsæle  og  barmlijærtige  Mand,  har  i  Dag  overgivet  sin 
Sjæl  i  Guds  Haand  under  hele  Folkets  Sorg«.  René  var 
71  Aar,  da  han  døde,  og  efter  sit  Ønske  skulde  han  begraves 
i  Kirken  Saint  Maurice  i  Angers;  men  foreløbig  jordedes 
han  i  Domkirken  i  Aix.  Siden  fordrede  Anjou  »sin  kjære 
Herre«  tilbage,  og  Johanne  La  val  maatte  da  i  Nattens 
Mørke  liste  Liget  ud  af  Kapellet.  Den  18de  Avgust  1481 
ankom  det  til  Saint  Laud  i  Angers  »lige  saa  friskt,  som  havde 
det  kun  ligget  5  å  6  Dage  i  Graven«.  Efter  at  Identiteten 
var  godtgjort,  jordedes  det  anden  Gang  under  hine  Tiders 
fyrstelige  Pragt.  Kisten,  der  var  betrukken  med  sort  Klæde, 
blev  baaren  frem,  og  i  den  laa  Kongen  i  karmoisinrød  Kaabe 
med  Krone,  Scepter  og  Æble,  bag  efter  fulgte  Sørgeskaren, 
i  hvis  Aasyn  det  Savn  tydelig  var  at  læse,  som  den  gode 
Konge  havde  efterladt.  Næppe  havde  Kirkens  Døre  lukket 
sig,  før  Rygtet  om  det  Tab,  Frankrig  havde  lidt,  udbredte 
sig  fra  den  ene  Kant  af  Riget  til  den  anden  og  afpressede 
alle  Taarer,  der  vare  mere  oprigtige  end  de,  Kong  Ludvig 
fældede. 

I  Særdeleshed  var  Proven^alernes  Sorg  stor,  og  det  Til- 
lægsord, der  strax  knyttede  sig  til  Renés  Eftermæle,  kom 
her  først  i  Brug.  Og  han  havde  i  Sandhed  været  dem  en 
Fyrste,  der  ikke  blot  skaffede  Bønderne  Udsæd,  Haandvær- 
kerne  Værktøj  og  de  syge  fri  Lægehjælp  i  sine  Stater,  men 
ogsaa  med  rund  Haand  uddelte  Gaver  til  de  fattige,  hvor 
som  helst  Skæbnen  førte  hatn  hen  under  et  omtumlet  Liv. 
Neapels  faderløse,  Roms  Pilegrimme  og  Frankrigs  Krigs- 
fanger havde  Fortællinger  at  berette,  der  ere  lige  saa  hæd- 
rende for  René  som  den  Ros,  Tjenerskabet  og  hans  træn- 
gende Krigsfæller  ydede  ham.  Hans  Almisser  vare  uende- 
lige, ved  hans  Bord  sad  der  fattige,  hvem  Kongen  selv  be- 
tjente, og  som  bleve  klædte  paa  hans  Bekostning.  Da  de 
politiske  Forhold  havde  ødelagt  ham,  ødelagde  han  sig  paa 
ny  ved  sin  Gavmildhed,  der  saa  langt  oversteg  hans  Evner, 
at  man  med  rette  har  kaldt  ham:  plus  riche  en  haut  vouloir 

que  fortune  en  pouvoir  doiiner,  hvilken  naturlige  Godhed 
borger  for,  at  der  var  Sandhed  i  de  Ord,  hvormed  han  i  et 
Dokument  har  angivet  sin  Regerings  Pligter:  at  antage  sig 
Enkerne  og  de  faderløse,  at  staa  dem  bi,  Lykken  har  svigtet, 
at  gjøre  enhver  Ket  og  Skjel  og  sørge  for  sine  Undersaatters 
Vel  som  en  Fader  for  sine  Børn;  det  var  de  høje  Tanker, 
der  besjælede  Kongen,  og  den  trofaste  Udførelse  af  disse 
Principper  er  den  varigste  Grundsten  for  hans  Eftermæle. 

Men  til  den  naturlige  Hjærtensgodhed  føjede  han  andre 
Dyder,  der  pryde  en  Mand.  Han  var  tapper,  aniig  og  aaben 
og  fremfor  alt  trofast  i  en  troløs  Tid,  hvad  Karl  VIL 
havde  følt,  og  hvad  hans  svigefulde  Arving,  Ludvig  XL  mere 
end  én  Gang  maatte  bekjende;  med  ét  Ord,  René  var  en 
ægte  Repræsentant  for  den  franske  Ridderaand,  Personifi- 
kationen af  den  gamle  Æresfølelse,  der  havde  kaldt  saa 
mange  Kæmper  frem,  men  som  nu  var  i  Færd  med  at  uddø, 
og  som  saadan  maa  han  ogsaa  bedømmes;  thi  til  Ridderens 
Dyder  føjede  han  Ridderens  Fejl.  Hans  Tapperhed  var 
snarere  Dumdristighed  end  den  seje  Udholdenhed,  der 
fravrister  Fjenden  Sejr,  og  denne  Omstændighed  maa  det 
vistnok  for  en  Del  tilskrives,  at  mangt  et  Bytte  vristedes 
ham  af  Haanden,  naar  han  var  i  Færd  med  at  gribe  det,  at 
mangen  Besiddelse,  han  kunde  have  hævdet,  undslap  ham; 
han  var  svag  og  let  at  lede  for  sine  Omgivelser,  der  benyt- 
tede sig  af  denne  Svaghed  til  egen  Fordel,  og  han  var, 
som  vi  alt  have  sagt,  luxuriøs  i  en  Grad,  der  langt  overgik 
hans  Evner.  At  en  Mand,  der  som  han  forenede  ydre 
Skjønhed  med  f3Tstelig  Magt  og  Glans,  tillige  var  kvinde- 
kjær, følger  saa  at  sige  af  sig  selv;  men  til  Undskyldning 
tjener  det  atter  her,  at  Tiden,  han  levede  i,  var  raa,  og  at 
Hoffet  i  Angers  ingen  Sinde  frembød  saadanne  Tilstande,  som 
Hofferne  i  Paris  og  Bargund,  da  René  vidste  at  kaste  et 
Aandrighedens  Slør  over  sine  Forvildelser,  der  altid  forsoner 
det  franske  Folk. 

Til  den  rette  Bedømmelse  af  den  Mands  Liv,    der  her 

er  skildret,  frembyde  sig  imidlertid  nye  Synspunkter,  som  vi 
hidindtil  have  forbigaaet,  men  som  ikke  kunne  lades  ude  af 
Betragtning  af  en  uhildet  Dommer.  Foruden  at  han  var  den 
romantiske  Æventyrer  med  det  ædle  Hjærte,  rørte  der  sig  i  ham 
en  levende  Interesse  for  det  praktiske  Liv,  der  drev  ham  til 
midt  i  en  bevæget  Tid  at  reformere  sit  Lands  Lovp^ivning, 
til  at  ordne  Rigets  Finanser  paa  en  saadan  Maade,  at  Skat- 
terne formindskedes,  medens  han  og  hans  Hus  kom  til  at 
bære  en  tilsvarende  Del  af  Landets  Udgifter,  til  at  ophjælpe 
Handel,  Industri  og  Agerdyrkning  paa  samme  Tid,  som  Mis- 
brug i  Statshusholdningen  afskaffedes,  til  at  forny  Hær- 
væsenet saaledes,  at  det  ikke  hvilte  som  et  Mareridt  paa 
den  fredelige  Befolknings  Tilværelse,  men  blev  et  sikkert 
Middel  til  at  hævde  Friheden  udadtil,  og  endelig  til  at 
antage  sig  Ungdommens  Opdragelse  og  de  fattige,  syge  og 
forladte,  af  hvilke  det  15de  Aarhundrede  havde  flere  end 
nogen  Sinde;  med  ét  Ord,  at  bryde  Banen  for  en  humanere 
Aand  i  Sæder  og  Tænkemaade,  end  den  raa  Tidsalder  kjendte 
til,  var  den  stadige  Opgave  for  René  og  det  store  Apparat 
af  Tjenere,  hvormed  han  omgav  sig. 

At  dette  Apparat  af  verdslige  og  gejstlige  Embedsmænd, 
af  under-  og  overordnede  Myndigheder  var  stort  for  et  i  For- 
vejen forarmet  Land,  er  vel  muligt;  men  hvem  vil  forlange, 
at  René  paa  en  Tid,  da  Statshusholdningen  stod  paa  saa 
svage  Fødder,  skulde  adoptere  bedre  økonomiske  Principper 
end  dem,  hans  Samtid  hyldede?  Er  det  ikke  nok,  at  han 
heri  var  et  Barn  af  sin  Tid  og  ved  sin  vidtløftige  Hus- 
holdnings mange  Haande  Fornødenheder  gav  Impulsen  til  nyt 
Liv,  til  en  ny  Udvikling  paa  det  aandelige  og  materielle 
Livs  Omraade?  Naar  det  glimrende  Hof,  han  holdt,  det 
brogede  Selskab,  der  samledes  ved  dette.  Vismænd  og 
Kunstnere,  Narre  og  Dværge,  Kirke-  og  Statsmænd,  Vester- 
og  Østerlændere  imellem  hinanden,  forbrugte  fabelagtige 
Kvantiteter  af  tyrkiske  Damasker,  florentinske  Tafter,  Silke, 
Fløjel  med  Brokade  og  Kniplinger,  Guld  og  Sølv ;  naar  Her- 

rerne  mødte  frem  i  deres  italienske  Kapper  eller  de  kost- 
bare Peltskapper  (Samarres),  og  Damerne  bedækkede  Kjoler, 
Hals  og  Arme  med  Juveler,  kan  dette  ganske  vist  kaldes 
Overdaadiglied ;  men  samtidig  fik  ogsaa  mangen  en  fransk 
Klædekræmmer  en  klækkelig  Bestilling  paa  den  Mængde 
graa,  hvide  og  skarlagenrøde  Klædesstoifer ,  der  gik  med  til 
Lægernes,  Officerernes  og  Hofembedsma-ndenes  Beklædning. 
Og  saaledes  med  enhver  anden  Luxus,  René  tillod  sig;  den 
lod  mange  franske  Penge  coursere  i  Udlandet,  men  satte  til 
Gjengjæld  mange  i  Omløb  i  Indlandet  og  bidrog  derved  til 
at  sætte  mange  Foretagender  i  Gang,  hvoraf  Landet  siden 
drog  Ære  og  FordeL  Som  bekjendt  var  René  en  stor  Ynder 
af  alt,  hvad  der  hed  Kunst  og  Videnskab. 

Denne  hans  Sans  for  ved  Kunstens  Hjælp  at  forskjenne 
den  daglige  Tilværelse  gav  sig  Udtryk  i  alle  hans  Omgivelser. 
For  at  de  Fester,  han  gav,  kunde  synes  ret  glimrende,  var 
det  fornemme  Selskab,  han  samlede,  ham  ikke  nok;  alt  lige 
fra  Rummene,  hvori  de  mødtes,  til  de  Kar,  hvori  Forfrisk- 
ninger raktes  dem,  skulde  bære  Skj enhedens  Præg.  Deraf 
hans  Trang  til  at  ombygge  og  forny  de  mange  Slotte, 
hvoraf  Anjou,  Lothringen  og  Provence  vrimlede,  hans  Lyst 
til  at  omskabe  de  Byer  og  Stæder,  hvor  han  vexelvis  holdt 
Hof,  til  virkelige  Residensstæder.  Især  var  det  dog  Angers, 
der  nød  godt  af  hans  Kunstsans.  Ikke  blot  omdannedes 
den  anselige  Slotspentagon  med  dens  17  Taarne  til  en  lys 
og  rummelig  Bolig,  der  havde  meget  lidt  til  fælles  med  den 
Fæstningsstil ,  hvori  den  oprindelig  var  bygget;  men  alt 
lige  fra  Haven  til  Menagerierne,  fra  Stuen  til  Hovedetagen, 
bar  Vidne  om,  at  med  en  ny  Ejer  var  en  ny  Aand  dragen 
ind  i  det  store  Slotskomplex.  Vel  vare  Haverne  endnu  i 
den  gamle  franske  Stil  med  de  stive  Alleer;  men  det  ny 
Aarhundredes  Pust  sporedes  dog  i  de  store  Fontainer  og  i 
de  talrige  Volierer,  bag  hvis  gyldne  Traade  Fugle  af  alle 
Arter  kvidrede  og  blandede  deres  Røst  med  Løvernes  Brøl 
og  Faarenes  Brægen   fra   det   nære    Menageri.     Disse    Dyr 

havde  Kené  samlet  fra  alle  Verdens  Lande;  de  kostede  ham 
mange  Penge  og  stundum  Mennesker  med,  i  det  de  vilde 
Dyr  end  ikke  inden  for  Fængslets  Tvang  aflagde  en  indgroet 
Tilbøjelighed  til  at  æde  deres  Vogtere;  men  Kongen  kunde 
ikke  undvære  sine  Dyr,  de  gave  ham  Stof  til  Eftertanke  og 
vel  ogsaa  mangen  en  Videnskabsmand,  der  opholdt  sig  ved 
hans  Hof,  Lejlighed  til  i  Nærheden  at  betragte  Naturen  og 
derved  en  solidere  Basis  for  hans  Videnskab.  Gik  man 
dernæst  op  ad  de  brede  Trapper  og  ind  i  de  oplyste  Sale, 
havde  man  i  ethvert  Rum  nye  Vidnesbyrd  om  den  Smag, 
som  herskede  overalt.  Her  hang  de  prægtige  Tapisserier, 
som  Kongen  havde  bestilt  hos  Fabrikkerne  i  Paris,  Flandern 
og  Artois,  og  iblandt  dem  Perlen  for  dem  alle,  Apokalypsen, 
der  i  syv  Billeder  fremstillede  Evangelistens  bekjendte  Syner 
og  fremstillede  dem  med  en  saadan  Kunst  og  Naturlighed, 
at  Ludvig  XI.  udstrakte  sine  gridske  Fingre  efter  dem,  da 
Kené  tvungen  af  Omstændighederne  forlod  sine  Stater.  Her 
hang  ogsaa  Malerier,  malede  af  Kongen  selv  eller  af  en 
af  de  Mestre,  han  havde  kaldt  til  sit  Hof,  hist  glimrede 
en  Fugl,  en  Blomst  eller  en  hellig  Magdalene  i  Guld,  som 
Hofjuveleren,  Jean  Nicolas,  havde  udfort  paa  sin  Herres 
Befaling,  og  i  Renés  egne  Gemakker  laa  de  kostbare  Mapper, 
indbundne  i  Fløjel  og  Silke,  der  omsluttede  Kongens  eller 
en  anden  Kunstners  Tegninger  ved  Siden  af  Manuskripter, 
han  selv  havde  illustreret,  og  en  Mængde  smaa  Former  af 
Fugle,  der  tjente  René  til  Studier,  naar  han  malede.  Og 
dog  var  Kongens  Tanker  midt  i  disse  kunstneriske  Om- 
givelser ikke  udelukkende  sysselsatte  med  æsthetiske  Arbejder, 
men  kredsede  nok  saa  tit  om  Planer  til  at  forsvare 
Landet  mod  de  Ulykker,  hvormed  dets  geografiske  Forhold 
truede  det.  Naar  han  da  om  Sommeren  drog  fra  det  ene 
til  det  andet  af  de  smaa  Lystslotte,  han  havde  anlagt  ved 
Maines  og  Loires  Bredder  som  en  Tribut  til  Tidens  Smag 
for  et  landligt  Livs  Glæder;  naar  han  dreven  af  en  Trang 
til  at  drage  Aande  i  den  friske  Natur,  som  naturlig  paakom 

Samfundet  efter  Borgerkrigens  blodige  Tider,  drog  fra  la 
Baumettes  kunstige  Grotter  til  Chanzes  grønklædte  Kyster 
med  dets  Moller  og  Skove,  blev  han  undertiden  Vidne  til 
sørgelige  Optrin  i  Naturen;  Lolren  svommede  over  sine 
Bredder  og  ødelagde  ved  en  enkelt  Oversvømmelse  lange 
Tiders  Flid  og  Vindskibelighed.  Paa  denne  Maade  blev 
René  Ingeniør,  hans  utrættelige  Aand  fandt  ny  Anledning 
til  Virksomhed,  og  saaledes  rejste  den  Række  af  Diger  sig, 
som  Henrik  II.  af  England  havde  paabegyndt,  og  til  hvis 
Fuldendelse  hvert  følgende  Aarhundrede  har  føjet  sin  Sten, 
samtidig  med  at  der  blev  bygget  nye  Broer  —  Broen  ved 
Cé  f.  Ex.,  der  var  Pulsaaren  ikke  blot  mellem  de  to  Dele  af 
Hertugdømmet  Anjou,  men  mellem  Frankrigs  to  Dele,  det 
nordlige  og  sydlige,  i  Stedet  for  den.  Floden  under  sit  Oprør 
havde  fort  med  sig. 

Naar  man  saaledes  paa  ethvert  Punkt  sporer  Kongens 
styrende  og  ordnende  Haand  og  ser,  at  Kilden  til  alle  disse 
Foretagender  ikke  var  Glimrelyst  og  Forfængelighed,  men 
et  Hjærte,  der  slog  varmt  for  hans  Undersaatters  Vel,  tør 
man  vel  ogsaa  lukke  Øjet  i,  naar  han  i  de  Mellemrum, 
hvori  Arbejdet  hvilede,  hengav  sig  til  Glæden  med  al  den 
Fyrighed,  som  en  Franskmand  besidder.  Man  kan  le  ad 
disse  evige  Turneringer,  hvor  Blomsten  af  Anjous,  Provences 
og  Lothringens  Adel  mødtes  for  at  vise  deres  Pragt  og  deres 
Færdighed  i  Vaabenbrug;  man  kan  smile  ad  det  Kapel, 
Hoffet  førte  med  sig  paa  sine  Rejser,  og  som  i  et  Par  Aar 
slugte  mere  end  5000  Livres,  skjønt  hver  Sanger,  Tenoren 
undtagen,  kun  hævede  en  maanelig  Løn  af  »six  écus^,  og 
man  kan,  hvis  man  har  Lyst  dertil,  klage  over  de  Penge, 
der  kastedes  bort  til  Skuespil  (Moraliteter  og  Mysterier)  og 
Balletter,  hvor  Hoffets  Damer  og  Herrer  optraadte,  men 
man  kan  ikke  —  uden  at  være  uretfærdig  mod  Kongen  — 
glemme,  at  han  herskede  over  et  Folk,  der  raabte  to  Gange 
paa  Circenses,  naar  de  én  Gang  raabte  paa  Brød.  Lad  end 
Kunsthistorien  have  Ret,    naar  den  slaar  en  tyk  Streg  over 

alle  de  Digte,  Malerier  og  Billedhuggerarbejder,  der  ere 
udgaaede  fra  Kenés  Hof  eller  Haand,  og  lad  Statsøkonomerne 
med  Tal  bevise  det  forrykte  i  Kongens  Økonomi;  man  kan 
dog  ikke  unddrage  ham  sin  Sympathi,  og  kan  det  navnlig 
ikke,  naar  man  fra  Arbejderne  i  Staten  og  Glæderne  ved 
Hoffet  fulgte  ham  ind  i  hans  Lønkammer  og  saae,  hvad  der 
her  beskæftigede  ham. 

Her  laa  der  ved  Siden  af  Grundrids  til  Monumentet 
over  ham  selv  og  hans  Hustru,  der  blev  rejst  i  Saint  Mau- 
rice Kirken  i  Angers  og  trodsede  Tidens  Magt  til  Revolu- 
tionens Ødelæggelser ,  Udkast  til  nye  Kirker  og  nye  Love  til 
Kirkens  Beskyttelse,  for  at  den  i  urolige  Tider  kunde  være 
et  Asyl  for  fattige  og  trængende,  et  Bulværk  mod  Raa- 
hedens  Oversvømmelse,  og  her  stod  fremfor  alt  de  Bind,  der 
indeholdt  Fortidens  Viden  i  Forening  med  alt,  hvad  Sam- 
tiden og  Kongen  selv  havde  fejet  til  Fortidens  Gransk- 
ning, Lad  den  sidste  Del,  Renés  egne  Værker,  baade  de 
rimede  og  de  urimede  —  le  livre  des  tournois,  livre  du 
Coeur  d'amours  épris,  hans  l'Abuzé  en  cour  og  hvad  alle 
hans  Romaner,  Viser  og  Sirventer  hedde  — ,  kun  betyde 
noget  som  Led  i  Tidens  og  Kongens  egen  Historie,  hans 
Bogsamling,  der  talte  Bøger  paa  alle  levende  og  døde 
Sprog,  har  et  uomtvisteligt  Værd  og  vidner  noksom  om,  at 
Manden,  der  samlede  den,  stod  paa  Højdepunktet  af  sin 
Tids  Dannelse.  Her  fandt  man  Udgaver  af  og  Kommentarer 
til  den  hellige  Skrift  paa  Græsk,  Latin  og  Hebraisk,  Kirke- 
fædrene og  Middelalderens  bedste  Værker.  Ved  Siden  af 
Papias  stod  Plato,  Herodot,  Cicero,  Livius,  Sallust,  Seneca 
og  Boetius,  de  latinske  Forfattere  i  Grundsproget,  de  græske 
i  Oversættelse,  og  nærede  i  Forening  med  Samtidens 
Heroer  Kongens  Aand,  der  var  vel  bevandret  i  alle  Datidens 
Sprog  og  i  alle  Videnskabens  Grene,  Historien  saa  vel  som 
Geografien  og  Naturvidenskaberne,  blandt  hvilke  ogsaa  Astro- 
nomien og  Tidens  Kjælebarn,  Astrologien,  vare  hans  Ynd- 
lingssysler,  som  lod  mangen  kjon  Skilling  glide  ned  i  Hof- 

stjærnetyderens,  Mester  Arnoul  de  la  Paluz's  Lomme.  Fejer 
man  hertil,  at  der  blandt  de  tæt  fyldte  Hylder  stod  nogle 
af  de  først  trykte  Bøger  i  Forening  med  en  Brevvexling 
mellem  Datidens  berømte  Forfattere,  deriblandt  Renaissancens 
første  Mænd,  tør  man  næppe  nægte  ham  Navn  mellem 
Banebryderne  fra  det  1 6de  Aarhundredes  gryende  Kultur, 
lige  saa  lidt  som  man  tor  frakjende  ham  den  Fortjeneste, 
hans  Aand  har  Krav  paa  som  den,  der  virksom  har  grebet 
ind  i  alle  Forhold  og  i  alle  Lag  af  det  forvildede  Samfund, 
hvoraf  hans  Samtid  bestod. 

Der  er  da  saa  meget  mere  Grund  til  at  forny  Erin- 
dringen om  hans  Liv,  som  den  Formening  var  gængs,  at 
René  i  Lighed  med  en  moderne  tysk  Fyrste,  hensunken  i 
Kunstens  ensidige  Interesser,  skal  have  glemt  Regeringens 
Pligter,  sine  Undersaatters  Ve  og  Vel,  for  at  jage  efter  en 
tom  Skygge.  Hvor  megen  Sandhed  denne  Paastand  inde- 
holder, vil  ovenstaaende  Skildring  godtgjore,  der  tro  har 
gjengivet  Lys-  og  Skyggesiderne  i  den  berømte  Konges 
Liv  i  den  Tanke,  at  det  er  lige  saa  gavnligt  for  de  store  at 
se,  hvorledes  de  med  Opofrelse  af  deres  egne  Lyster  kunne 
vente  varig  Hæder,  som  det  er  tjenligt  for  Folket  at 
erkjende  den  Støtte,  det  har  i  et  Fyrstehus,  der  er  sig 
sine  Pligter  bevidst,  hvortil  endnu  kommer  den  Betragt- 
ning, at  det  for  alle  Mennesker  er  lige  gavnligt  at  lære 
af  en  Mands  Exempel,  der  under  alle  Skæbnens  Omvex- 
linger  bevarede  Sindets  Ligevægt.  Lad  os  da  holde  Renés 
Navn  i  Ære,  for  at  de,  der  som  han  omtumles  af  Skæbnens 
Luner,  kunne  mindes,  at  Held  og  Fortjeneste  ere  to  forskj el- 
lige  Ting,  af  hvilke  det  første  ofte  svigter,  skjent  For- 
tjenesten er  til  Stede. 

V.  Andresen. 


Lord  Cochraiie. 

(Sidste  Artikel.) 


III. 

i  Brasilien  saa  vel  som  i  Sydamerikas  øvrige  Stater 
nærede  Befolkningen  det  Ønske  at  danne  en  særegen,  uaf- 
hængig Nationalitet,  og  der  gaves  natm-ligvis  her  som  hist 
to  Partier,  et  nationalt  og  et  portugisisk,  som  i  det  mindste 
vilde  forsøge  at  bevare  den  sydlige  Del  af  Landet  for  Por- 
tugal, selv  om  den  nordlige  skulde  blive  uafhængig  af 
Moderlandet.  Brasiliens  Regent,  Don  Pedro,  Søn  af  Kong 
Johan  VI.  af  Portugal,  hældede  mere  og  mere  til  det  natio- 
nale Parti,  og  da  det  portugisiske  Parti  var  meget  ind- 
flydelsesrigt, skjønt  det  i  Tal  kun  var  lille,  kom  Regenten 
i  mange  Stridigheder  med  det,  i  hvilke  han  altid  trak  det 
korteste  Straa.  IJuli  1821  besluttede  de  portugisiske  Cortes 
i  Lissabon,  at  den  brasilianske  og  den  portugisiske  Hær 
skulde  sammensmeltes.  Beslutningen  havde  det  Øjemed  at 
anvende  de  portugisiske  Tropper  i  Brasilien  og  de  brasilianske 
i  Portugal,  hvorved  man  lettere  vilde  kunne  holde  Brasilien 
i  Afhængighed,  og  tillige  fik  Don  Pedro  Befaling  til  at  vende 
tilbage  til  Portugal.  Disse  Forholdsregler  opbragte  imid- 
lertid Brasilianerne  stærkt,  og  som  Svar  derpaa  erklærede 
Brasilien  sig  for  uafhængig  og  udraabte  Don  Pedro  til 
Kejser.  I  Begyndelsen  vægrede  denne  sig  ved  at  modtage 
den  ham  tilbudte  Værdighed,  men  gav  dog  endelig  efter 
for  det  nationale  Partis  indtrængende  Bønner,  i  Særdeleshed 

da  de  portugisiske  Cortes  havde  sendt  Krigsskibe  med 
Tropper  til  de  nordlige  Provinser  og  saaledes  selv  afskar 
Udsigten  til  en  fredelig  Overenskomst  med  Moderlandet. 
De  sydlige  Provinser  svore  Kejseren  Troskab,  men  Bahia, 
Maranham  og  Belem  bleve  ved  at  staa  under  Portugal, 
som  ved  en  stærk  og  veludrustet  Flaade  beherskede  Kysterne, 
og  da  der  ingen  Forbindelsesveje  var  til  Lands  mellem 
Norden  og  Syden,  kunde  de  nordlige  Patrioter  aldeles  ikke 
vedligeholde  nogen  Forbindelse  med  de  sydlige.  Don  Pedro 
indsaa  derfor  snart,  at  han  uden  en  Flaade  aldrig  vilde 
kunne  samle  Riget,  og  en  Flaade  maatte  derfor  skaffes  til 
Veje;  men  man  havde  hverken  Skibe  eller  Søfolk.  For  at 
skaffe  de  første  til  Veje  blev  det  i  England  paa  den  bra- 
silianske Regerings  Befaling  bekjendtgjort,  at  man  havde 
anordnet  en  Sekvestrcring  af  al  portugisisk  Ejendom  i  hele 
Brasilien,  og  at  Regeringen  lovede  at  overlade  enhver  i 
Krigen  tagen  Prise  til  Erobreren;  for  at  skaffe  det  andet 
sendte  man  Bud  efter  Lord  Cochrane,  hvis  Ry  som  Chiles 
og  Perus  Befrier  havde  fyldt  hele  Sydamerika.  Ved  sin 
Minister  anmodede  Don  Pedro  Lorden  om  at  overtage  Kom- 
mandoen over  den  brasilianske  Flaade,  som  skulde  dannes. 
»Venez,  Milord«  —  skrev  Ministeren  —  »l'honneur  vous 
invite,  la  gloire  vous  appelle!  Venez  donner  å  nos  armes 
navales  eet  ordre  merveilleux,  cette  discipline  incomparable 
de  puissante  Albion!«  Som  vi  vide,  kom  Cochrane  og  blev 
modtagen  med  store  Æresbevisninger. 

Den  Flaade,  som  skulde  organiseres,  var  i  en  temmelig 
sørgelig  Tilstand.  Enkelte  af  Skibene  vare  vistnok  ganske 
gode;  men  Mandskabet  frembød  et  bedrøveligt  Skue,  hvad 
der  var  ganske  naturligt,  da  den  brasilianske  Regering  ikke 
engang  gav  saa  meget  Sold  som  Hyren  paa  Handelsskibene, 
og  for  denne  Betaling  kun  kunde  faa  Bærmen  af  Søfolkene; 
tilmed  vare  de  fleste  af  dem  Portugisere,  hvis  Troskab 
mod  den  nye  Regering  var  temmelig  tvivlsom.  For  nu  i 
det  mindste  at  faa  et  nogenlunde    paalideligt  Mandskab    til 

sit  Flagskib  udsatte  Cochrane  en  Præmie  af  et  Pund  Ster- 
ling for  hver  Mand  og  fik  paa  denne  Maade  en  Del  gode 
engelske  og  amerikanske  Matroser.  Den  tredje  April  1822 
sejlede  han  med  en  lille  Eskadre  paa  sex  Skibe  nord  paa. 
Kun  hans  Flagskib  sejlede  godt,  men  ikke  desto  mindre 
opsøgte  han  Fjenden  og  kom  i  Begyndelsen  af  Maj  Maaned 
i  Sigte  af  Kysten  af  Bahia,  hvor  den  portugisiske  Admiral 
laa  med  tredive  Skibe,  deriblandt  et  Linieskib  og  fem  Fre- 
gatter. Til  Trods  for  denne  store  Overmagt  løb  Cochrane 
midt  ind  imellem  de  fjendtlige  Skibe  og  afskar  fire  af  dem 
fra  Resten  af  Flaaden,  men  bemærkede,  da  han  var  midt  i 
Aktionen,  at  de  Signaler,  han  gav  sine  egne  Skibe  om  at 
følge  sig,  forbleve  ubesvarede!  Desuden  sigtede  hans  Kano- 
nerere overordentlig  slet,  og  midt  i  Kampen  vægrede  de  por- 
tugisiske Matroser,  som  skulde  lange  Krudtet  op,  sig  ved 
at  gjore  dette  og  satte  Skibsdrengene,  der  kom  for  at  hente 
det,  fast.  Under  saadanne  Omstændigheder  var  det  umuligt 
for  Cochrane  at  fortsætte  Kampen,  og  han  trak  sig  derfor 
tilbage  uden  at  blive  forulempet  af  den  portugisiske  Flaade. 
Saa  snart  han  var  kommen  tilbage  til  Havnen  Moro  San 
Paulo,  tog  han  de  dygtigste  Kaptejner,  Officerer  og  Matroser 
over  paa  sit  Flagskib,  saa  at  dette  alene  blev  mere  væ-rd 
end  alle  de  andre  Skibe  tilsammen,  og  med  dette  og  et 
mindre  Fartoj,  »Maria  da  Gloria«,  vendte  han  atter  tilbage 
til  Bugten  ved  Bahia,  hvor  hans  Bedrifter  lignede  et  Æventyr 
af  »Tusend  og  én  Nat«  og  retfærdiggjorde  den  tidligere 
fremsatte  Bemærkning,  at  han  udøvede  den  samme  lam- 
mende Indflydelse  paa  sine  Fjender  som  Klapperslangen  paa 
Fuglen.  Uagtet  nemlig  den  portugisiske  Flaade  foran  Bahia 
var  Cochrane  langt  overlegen  og  hverken  havde  at  kæmpe 
med  slet  Udrustning  eller  ussel  Besætning,  lykkedes  det 
ham  dog  fuldstæ^ndig  at  blokere  Byen  Bahia,  at  afskære  al 
Tilførsel  og  kapre  en  Mængde  Transport-  og  Kornskibe. 
Imidlertid  lod  han  de  i  Moro  San  Paulo  tilbageblevne  Mand- 
skaber forfærdige  Brandere  og  Explosionsskibe,  hvormed  han 

antog  at  kunne  ødelægg'e  den  portugisiske  Flaade.  Disse 
Forholdsregler  i  Forbindelse  med  natlige  Rekognosceringer 
indjoge  den  portugisiske  Admiral  en  saadan  Skræk,  at  han 
besluttede  at  forlade  et  Sted,  livor  han  ikke  mere  kunde 
være  i  Sikkerhed,  det  vil  sige  prisgive  Staden  og  Provinsen 
Bahia  og  med  Armé  og  Flaade  gaa  til  Maranham.  Følgende 
vaandefulde  Aktstykke  blev  i  den  Anledning  udstedt: 

»Indbyggere  i  Bahia!  Den  Krisis,  i  hvilken  vi  befinde 
os,  er  farlig;  thi  vi  have  ikke  flere  Levnedsmidler  og  kunne 
ikke  sikre  Provianttilforsel.  Min  Pligt  som  Soldat  og  Gu- 
vernør byder  mig  at  bringe  ethvert  Offer  for  at  frelse  Staden ; 
men  lige  saa  meget  er  det  min  Pligt  at  forhindre,  at  de 
Tropper,  som  staa  under  min  Kommando,  Flaaden  og  I  selv 
blive  opofrede.  Jeg  vil  anvende  ethvert  Middel  for  at  op- 
f3^1de  begge  Pligter.  Tro  ikke,  at  der  følger  Ulykker  paa 
Forsigtighedsregler  —  I  have  allerede  tidligere  set,  at  jeg 
traf  Forsigtighedsregler  — og  I  kunne  være  for- 
sikrede om,  at  de  Forholdsregler,  jeg  nu  træffer,  blot  ere 
indgivne  mig  af  Forsigtighedshensyn ;  men  det  er  nødven- 
digt at  meddele  eder  dem,  fordi  det  vil  være  nødvendigt, 
dersom  det  træffer  sig  saa,  at  vi  maa  prisgive  Byen,  at 
mange  af  eder  maa  rejse  med,  og  jeg  maatte  staa  til 
Ansvar  for  Nationen  og  Kongen,  dersom  jeg  ikke  forud 
havde  varet  eder!« 

Kort  efter  Udstedelsen  af  dette  overordentlige  Doku- 
ment indskibede  den  portugisiske  Admiral  hele  sin  Troppe- 
styrke i  Transportskibe  og  rømmede  Provinsen  Bahia. 
Cochrane  lagde  ham  naturligvis  ingen  Hindringer  i  Vejen, 
da  han  mente,  det  var  bedre  at  lade  ham  gaa  sin  Vej  end 
angribe  ham,  hvorved  maaske  Skibene  kunde  være  blevne 
ødelagte  og  de  paa  Strandbredden  staaende  Tropper  jagede 
tilbage,  hvilket  kunde  afstedkomme  alle  Haande  Uordener; 
men  Lorden  besluttede  dog  ikke  at  tabe  de  flygtende  Por- 
tugisere af  Sigte  og  forhindre  dem  fra  atter  at  sætte  Foden 
paa  Brasiliens  Kyst.    Han  forfulgte  dem  derfor,    afskar   en 

Del  Transportfartøjer  med  flygtende  Portugisere,  entrede  de 
Skibe,  som  vare  besatte  med  Tropper,  kappede  Masterne, 
lod  Vaaben  og  Ammunition  kaste  over  Bord  og  tvang  Offi- 
cererne til  at  give  deres  Æresord  paa,  at  de  ikke  mere  vilde 
tjene  imod  Brasilien.  Derpaa  vendte  han  sig  imod  Maran- 
ham,  hvorhen  den  portugisiske  Admiral  havde  i  Sinde  at 
gaa,  i  den  Hensigt  at  komme  ham  i  Forkjøbet  og  frarive 
Portugal  denne  Provins.  Den  26de  Juli  kom  Cochranes 
Flagskib,  »Pedro  Premiere«,  til  Floden  Maranao  og  tonede 
portugisisk  Flag  for  at  skuffe  Avtoriteterne  i  Staden.  Listen 
lykkedes  fuldstændig,  i  det  man  sendte  et  lille  Krigsskib 
med  Depecher  og  Lykønskninger  ud  til  ham.  Skibet  blev 
naturligvis  strax  taget,  og  Depecherne  eftersete.  Af  disse 
erfarede  Cochrane,  at  der  allerede  var  kommet  Forstærkning 
til  Maranham,  og  at  man  ventede  en  yderligere,  ligesom 
det  fremgik  af  Papirerne,  at  den  portugisiske  Eegering  lagde 
stor  Vægt  paa  at  holde  Byen.  Cochrane  sendte  nu  det 
erobrede  Skib  med  ny  Besætning  tilbage  til  Maranham  og 
medgav  Officeren  forseglede  Breve  til  Guvernøren  og  By- 
raadet.  I  disse  Breve  meddelte  han,  at  al  Modstand  var 
unyttig,  da  en  brasiliansk  Hær  og  Flaade,  som  fuldstændig 
havde  ødelagt  den  portugisiske,  var  i  Anmarche.  Guvernøren 
og  Juntaen  lod  sig  fore  bag  Lyset  og  kom  den  følgende 
Dag  om  Bord  hos  Cochrane,  hvor  de  underkastede  sig  den 
brasilianske  Eegering  og  overgav  Byen,  Fæstningsværkerne 
og  Øen  paa  Naade  og  Unaade.  Det  var  den  anden  store 
Provins,  Cochrane  uden  Blodsudgydelse  vandt  for  Brasilien; 
de  portugisiske  Tropper  i  Maranham  lod  han  øjeblikkelig 
indskibe  til  Evropa,  og  for  at  undgaa  Uordener  dannede  han 
strax  en  Regering  i  Byen  af  de  indflydelsesrigeste  Beboere,, 
som  skulde  styre  Staden  i  Don  Pedros  Navn. 

Provinsen  Para  var  nu  den  eneste,  som  stod  under  Por- 
tugals Herredømme,  og  Cochrane  ansaa  det  for  vigtigt  at 
sikre  sig  den,  medens  Maranhams  Indtagelse  endnu  var  i 
frisk    Minde ;    thi   han   havde    stadig   ingen    anden    Krigs- 

magt  eud  sit  Flagskib,  som  han  benyttede  til  at  overholde 
Ordenen  i  Maranham.  Han  bemandede  derfor  en  tagen 
portugisisk  Brig  og  satte  den  under  Kommando  af  en  af 
sine  O  (ti ce rer,  Kaptejn  G renfell,  paa  hvem  han  i  alleMaader 
kunde  stole.  Denne  befalede  han  at  gaa  til  Para  og  om 
muligt  ved  samme  List,  som  han  selv  havde  forsøgt  mod 
Maranham,  at  overrumple  den.  Expeditionen  lykkedes  fuld- 
stændig, og  saaledes  blev  en  Provins,  der  var  lige  saa  stor 
som  England  og  Frankrig  tilsammen,  vunden  for  Brasilien 
og  Friheden.  Det  eneste  Blod,  som  ilød  ved  denne  Lej- 
lighed, var  Kaptejn  Grenfells  eget,  i  det  han  blev  haardt 
saaret  af  en  Snigmorder.  I  Havnen  ved  Para  blev  en  netop 
fuldendt  portugisisk  Fregat  erobret,  som  Cochrane  til  Ære 
for  Kejserinden  af  Brasilien  kaldte  »Imperatrice«. 

Efterretningen  om  disse  næsten  fabelagtige  Bedrifter, 
der  i  mindre  end  et  halvt  Aar  vare  udførte  med  et  eneste 
Krigsskib,  opvakte  naturligvis  en  grænseløs  Jubel  i  Rio 
Janeiro.  Kejseren  belønnede  Cochrane  ved  at  udnævne  ham 
til  »Marquis  af  Maranao*  og  overdrog  ham  et  stort  Land- 
gods, som  Cochrane  dog  aldrig  fik;  derimod  voterede  National- 
forsamlingen ham  sin  Tak  i  glødende  Udtryk. 

Medens  Lorden  havde  været  nord  paa,  var  det  portu- 
gisiske Parti  i  Rio  Janeiro  imidlertid  atter  kommet  til 
Magten  og  begyndte  endog  at  tyrannisere  Kejseren.  Admini- 
strationen kom  i  en  saa  grænseløs  Forvirring,  at  forskjellige 
Provinser,  deriblandt  Pernambuco,  ikke  mere  vilde  aner- 
kjende  Kejserens  Overhøjhed,  men  proklamerede  Republikken ; 
ogsaa  i  Para  og  Maranham  udbrød  Uroligheder,  og  Cochrane 
maatte  paa  ny  skaffe  Orden  til  Veje.  Omendskjent  han  saa- 
ledes utvivlsomt  havde  bidraget  mere  end  nogen  anden  til 
at  konsolidere  det  brasilianske  Rige  og  under  sin  Virksomhed 
i  Krigsskibe,  Priser  og  anden  fjendtlig  Ejendom  havde  berøvet 
Portugiserne  Værdier  for  flere  Millioner  spanske  Dalere, 
høstede  han  dog  her,  lige  saa  lidt  som  i  Peru,  Chile  og 
England,  nogen  Fordel  af  al  sin  Umage.     Priserne,  som  man 

havde  lovet  ham  og  hans  Folk,  bleve  nægtede  ham  af  det 
brasilianske  Admiralitet  under  det  intetsigende  Paaskud,  at 
de  befriede  Provinser  vare  brasiliansk  Ejendom,  medens 
det  dog  var  bevisligt,  at  Provinserne,  den  Gang  Cochrane 
gjorde  Priserne,  tilhørte  den  portugisiske  Krone,  og  at  Por- 
tugiserne havde  slaaet  den  brasilianske  Armé,  som  forsøgte 
at  erobre  Provinserne,  tilbage  med  stort  Tab.  Da  Cochrane 
imidlertid  ikke  vilde  lade  sig  neje  med  disse  Sofisterier  og 
forlangte  sit  Tilgodehavende,  greb  man  til  det  summariske 
Middel  at  udstede  ham  af  brasiliansk  Tjeneste!  Først  tre- 
dive Aar  senere  lod  Don  Pedro  IL  Cochranes  Fordringer 
undersøge  af  en  Kommission,  som  afgav  den  Kjendelse,  at 
de  vare  fuldkommen  berettigede;  men  den  brasilianske  Ke- 
gering  mente  dog  at  kunne  afgjere  Sagen  med  at  tilstille 
ham  noget  mindre  end  Halvdelen  af  den  forlangte  Kapitals 
Eenter  i  den  forløbne  Tid,  hvilket  vel  vil  sige  det  samme 
som  godt  og  vel  Kapitalen  selv.  Antage  vi  nemlig,  at 
Cochrane  har  forlangt  100,000  Pund,  vil  denne  Kapital  i 
ca.  17  Aar  være  voxet  til  200,000  P.  og  i  30  Aar  til  ca. 
350,000  P.  Dersom  den  brasilianske  Kegering  derfor  har 
sendt  Cochrane  150,000  P.  —  vi  have  ikke  kunnet  finde 
nogen  Oplysning  om  Summens  Størrelse  — ,  kan  man  vel 
ikke  sige,  at  den  har  handlet  ubillig,  men  den  havde  rigtig 
nok  for  saa  vidt  i  Sinde  end  yderligere  at  formindske  Sum- 
men, som  den  agtede  at  udbetale  den  i  slet  Mønt,  hvad 
dog  den  daværende  engelske  Udenrigsminister,  Lord  Clarendon, 
fik  forpurret. 


IV. 

I  Aaret  1825  vendte  Cochrane  tilbage  til  England,  hvor 
man  endnu  var  heftig  forbitret  paa  ham.  Det  var  næppe 
blevet  bekjendt,  at  han  havde  taget  Kommandoen  over 
Chiles  Flaade,  førend  den  spanske  Indflydelse  fik  udvirket  i 
Loudon,    at   Regeringen    forelagde    Parlarmentet     »foreign 

enlistement  aet«,  ved  hvilken  det  under  haard  Straf  forbødes 
enhver  Englænder  uden  særlig  Tilladelse  at  tage  Tjeneste 
i  fremmede  Stater,  som  England  endnu  ikke  havde  anerkjendt. 
Ministeriet  tænkte  ikke  paa,  hvilken  uhyre  Fordel  Syd- 
amerikas Befrielse  var  for  den  engelske  Handel ;  thi  vistnok 
havde  det  kort  i  Forvejen  afsluttet  en  Traktat  med  Por- 
tugal, i  Kraft  af  hvilken  engelske  Skibe  havde  Lov  til  at 
drive  Handel  paa  Brasilien;  men  de  portugisiske  Kjebmænds 
Indflydelse  hos  de  lokale  Kegeringer  var  saa  betydelig,  at 
Traktaten  ikke  var  stort  mere  værd  end  Papiret,  den  var 
skreven  paa,  og  Portugiserne  vedbleve  derfor  faktisk  at  være 
i  Besiddelse  af  hele  Handelen  paa  de  rige  brasilianske  Lande, 
som  Cochranes  Dygtighed  nu  aabnede  for  Englænderne.  Det 
samme  gjaldt  i  en  endnu  højere  Grad  om  Chile  og  Peru; 
men  hvorledes  man  i  England  tænkte  om  denne  Sag,  fik 
Cochrane  snart  at  vide.  Han  indfandt  sig  nemlig  kort  efter 
sin  Tilbagekomst  til  London  hos  Generalfiskalen  for  at  tale 
med  ham  om  et  Patent  paa  en  Opfindelse;  i  Stedet  for  at 
svare  paa  Spørgsmaalet,  foer  Fiskalen  op  imod  ham  med  de 
Ord:  »Om  han  ikke  var  bange  for  at  vise  sig  for  ham?« 
Da  Cochrane  dertil  svarede,  at  han  ikke  var  bange  for  at 
vise  sig  for  nogen  som  helst,  meddelte  Fiskalen  ham,  at 
man  fra  officiel  Side  havde  stillet  den  Forespørgsel,  om 
Cochrane  ikke  kunde  straffes  efter  »foreign  enlistement  aet« 
paa  Grund  af  haus  Virksomhed  i  Sydamerika.  Herpaa  sva- 
rede Admiralen,  at  naar  Kegeringen  vilde  væ^re  saa  indiskret 
at  anlægge  Proces  mod  ham,  fordi  han  havde  aabnet  en  saa 
vid  og  rig  Mark  for  den  engelske  Handel,  stod  det  den  frit ; 
men  for  øvrigt  var  han  ikke  ængstelig  for  Udfaldet,  da  han 
var  i  sydamerikansk  Tjeneste,  forend  Billen  var  kommen 
ud.  Processen  kom  ikke;  men  at  Lysten  til  den  var  stor  i 
højere  Kredse,  ansaas  den  Gang  for  en  afgjort  Sag. 

Endnu  medens  Cochrane  stod  i  brasiliansk  Tjeneste, 
havde  man  gjentagne  Gange  indstændig  opfordret  ham  til 
at  hjælpe  Grækerne,  som  allerede  1821  havde  rejst  sig  imod 

det  tyrkiske  Herredømme,  og  overtage  Befalingen  over  den 
græske  Flaade.  Mesolongion  var  falden  i  Tyrkernes  Hænder 
den  25de  April  1826,  og  Grækernes  indbyrdes  Ueniglied 
truede  snart  med  at  fore  Landet  til  Afgrundens  Rand.  Den 
græske  Flaade  drev  ligefrem  Sørøveri,  da  der  ikke  var  nogen, 
som  kunde  tage  Overbefalingen,  og  den  gjorde  Landet  mere 
Skade  end  Gavn.  1  Aaret  1826  tilbøde  de  græske  Myndig- 
heder den  som  Philhellen  bekjendte  engelske  General,  Sir 
Richard  Church,  Overkommandoen  til  Lands,  og  samtidig 
fornyedes  Anmodningen  til  Lord  Cochrane  om  at  overtage 
Kommandoen  over  Flaaden.  Begge  Officerer  kom  i  For- 
aaret  1827  til  Grækenland,  og  det  lykkedes  dem  efter  store 
Anstrængelser  i  det  mindste  for  en  Tid  at  skaffe  nogen 
Enighed  til  Veje  i  den  græske  Nationalforsamling.  Derpaa 
aflagde  Cochrane  for  Forsamlingen  Troskabseden  som  græsk 
Storadmiral  og  hejsede  den  10de  April  1827  sin  Stander 
paa  »Hellas«,  der  var  den  eneste  sødygtige  Fregat,  Grækerne 
den  Gang  ejede. 

I  Grækenland  havde  Cochrane  imidlertid  endnu  større 
Vanskeligheder  at  kæmpe  med  end  i  Peru,  Chile  og  Bra- 
silien. Rigtignok  vare  Avtoriteterne  ham  ikke  ugunstige, 
tvært  imod,  hans  Ankomst  havde  endogsaa  haft  en  forunderlig 
oplivende  Indflydelse  paa  dem;  men  nervus  rerum  manglede 
i  en  betænkelig  Grad,  og  noget  græsk  Finansvæsen  fandtes 
i  Grunden  slet  ikke.  De  160,000  Kroner,  som  det  uden- 
landske central-philhelleniske  Selskab  i  Marseille  stillede  til 
hans  Raadighed,  vare  næppe  tilstrækkelige  til  at  udruste  og 
bemande  hans  Flagskib  for,  og  Følgen  af  de  ringe  Penge- 
midler blev  strax  den,  at  han  maatte  opgive  at  faa  Eng- 
lændere og  Amerikanere  i  sin  Tjeneste  og  nøjes  med  Græ- 
kere. Disse  havde  ganske  vist  gjennemgaaende  en  hel  Del 
personligt  Mod;  men  det  var  ogsaa  paa  det  nærmeste  deres 
eneste  Soldater-Egenskab ;  thi  den  vigtigste  af  alle :  Subordi- 
nation, kj  endte  de  ikke.  Alle  vilde  byde,  ingen  lyde,  og 
naar  et  tyrkisk  Skib  saas   i    et  Par  Miles  Afstand,   løb    de 

øjeblikkelig  til  Kanonerne  og  fyrede  uden  saa  meget  som 
at  tage  Sigte.  Cochranes  Skik  først  at  fyre,  naar  Fjenden 
var  paa  Pistolskuds  Afstand,  fyldte  dem  med  den  dybeste 
Forbavselse.  Først  havde  Coclirane  sine  fleste  Folk  fra 
Kykladerne ;  men  da  disse  lob  ned  i  Rummet  og  skjulte  sig, 
saa  snart  de  saae  et  tyrkisk  Skib,  antog  han  senere  kun 
Hydrioter;  men  selv  med  disse  flinke  Søfolk  havde  han 
sin  Nød,  da  de  kun  vilde  forpligte  sig  til  at  tjene  i  to 
Maaneder,  og  Følgen  heraf  var,  at  det  meste  af  Mandskabet 
løb  sin  Vej,  naar  Admiralen  endelig  havde  faaet  sat  en 
Smule  Skik  paa  dem.  Store  Heltegjerninger  vare  ikke  til 
at  vente  under  slige  Omstændigheder. 

Noget  af  det  første,  hvorpaa  Cochrane  henvendte  sin 
Opmærksomhed,  var  at  undsætte  Athens  Akropolis,  der  blev 
forsvaret  af  Grækerne  under  General  Fabrier  imod  en  over- 
mægtig tyrkisk  Belejringsarmé  under  Kiutaki  Pascha.  Tyr- 
kerne havde  Byen  Athen  og  Bjerget  Philopappos  inde,  og 
derfra  beskøde  de  Akropolis;  ligeledes  havde  de  Klostret 
Spiridion,  medens  Grækerne  havde  besat  Piræevs's  Klippe- 
højder. De  vare  ti  Tusend  Mand  stærke  og  anførtes  af 
Karaiskakis.  Cochrane  søgte  at  bevæge  denne  til  at  over- 
rumple Fjenden  ved  et  dristigt  Coup,  men  Grækeren  fandt 
dog,  at  dette  var  alt  for  voveligt,  og  foretrak  langsomme, 
regelmæssige  Operationer.  Cochrane  skød  nu  Breche  i 
Klostret  Spiridion,  hvorefter  den  derværende  tyrkiske  Besa>t- 
ning  strakte  Vaaben.  Kort  efter  faldt  Karaiskakis  i  en 
Skjærmydsel,  og  de  Generaler,  som  fulgte  ham  i  Komman- 
doen, kunde  ikke  holde  Tropperne  ordentlig  sammen.  Derfor 
besluttede  Cochrane  i  Forstaaelse  med  General  Church  at 
overrumple  Athen.  Tre  Tusend  Mand  skulde  ved  Nattetid 
indskibes  i  Piræevs,  lande  ved  Phaleron  og  derpaa  gaa  løs 
paa  Athen,  beskyttede  af  Nattens  Mørke.  Afstanden  var 
kun  to  Mil.  Samtidig  hermed  skulde  Fabrier  gjøre  Udfald 
fra  Akropolis,  og  de  forenede  Tropper  kaste  Tyrkerne  til- 
bage   til   Evbøa.      Indskibningen    af  Tropperne    gik   meget 

godt;  men  Dæppe  vare  de  landsatte,  førend  de  vægrede  sig 
ved  at  gaa  lige  løs  paa  Athen;  det  var  bedre  at  opkaste 
Skanser,  mente  de,  saa  kunde  man  lettere  slaa  det  tyrkiske 
Rytteri  tilbage!  Med  dette  Vrøvleri  forløb  den  kostbare 
Tid,  Tyrkerne  fik  Underretning  om  Planen  og  kunde  altsaa 
med  stor  Lethed  tilbageslaa  Angrebet,  Foretagendet  mis- 
lykkedes, Akropolis  maatte  overgive  sig,  og  Cochrane  selv 
frelste  med  Nød  og  næppe  sit  Liv. 

Nu  sejlede  han  med  »Hellas«  og  nogle  mindre  Skibe 
til  Hydra  og  Spetsæ  for  at  inddrive  Krigskontributioner  og 
krydsede  derefter  ved  den  ægyptiske  Kyst,  især  foran  Alexan- 
dria, i  den  Hensigt  om  muligt  at  ødelægge  Vicekongens 
Flaade  og  Arsenaler.  Nær  var  det  lykkedes;  men  Bran- 
derne vare  saa  slet  førte,  at  kun  en  eneste  Brig  blev  entret. 
Den  tyrkiske  Flaade  stak  under  Muhamed  Alis  Kommando 
ud  af  Havnen  for  at  forfølge  Cochrane,  men  holdt  sig  dog 
i  ærbødig  Afstand,  og  skjønt  den  ægyptiske  Styrke  bestod 
af  sex  Fregatter,  sex  Korvetter  og  ti  stærke  Brigger,  trak 
den  sig  dog  strax  tilbage,  naar  »Hellas«  syntes  at  nærme 
sig  den.  Den  31te  Juli  kom  han  i  Kamp  med  en  tyrkisk 
Korvet;  Affæren  varede  i  45  Minutter,  hvorpaa  Tyrkerne 
strøge,  medens  de  samtidig  skrege,  at  de  vilde  sprænge  sig 
selv  i  Luften,  dersom  deres  Liv  ikke  blev  skaanet.  Aldrig 
havde  man  set  Cochrane  saa  forbitret:  et  lille  Skib  havde 
i  tre  Kvarter  modstaaet  ham,  af  de  470  toogtredivepundige 
Kanonkugler,  som  bleve  affyrede,  havde  kun  fire  truffet 
den  tyrkiske  Korvet,  og  disse  fire  vare  affyrede  af  Cochrane 
og  hans  Flagkaptejn!  De  græske  Matroser  løb  over  paa 
den  Side  af  Dækket,  søm  vendte  bort  fra  Fjenden,  og  bro- 
lede græsselig;  der  var  intet  andet  for  Admiralen  at  gjøre 
end  at  gaa  systematisk  til  Værks,  og  han  uddelte  da  ogsaa 
Næveslag  til  højre  og  venstre.  Cochrane  tog  den  erobrede 
Korvet  paa  Slæbetov  og  sejlede  midt  igjeunem  den  tyrkiske 
Flaade,  der  ikke  kunde  fange  ham.  »Det  var,  som  om 
Skildpadder  vilde  have  fanget  en  Ræv«,    siger  Gordon  i  sin 

»History  of  the  Greek  Revolution«.  Fangerne  bleve  behand- 
lede menneskelig,  som  Cochrane  plejede,  og  de  fjendtlige 
Officerer  bleve  satte  i  Land  paa  Kandia  (Kreta).  For  ikke 
at  lade  sig  overbyde  i  Ædelmodighed  frigav  Mehemed  Ali 
i  den  xVnledning  hundrede  Hydrioter. 

Akropolis's  Fald  havde  endelig  bragt  Liv  i  England, 
Frankrig  og  Rusland,  og  disse  tre  Magter  arbejdede  nu  paa 
at  standse  Blodsudgydelsen  i  Grækenland.  Den  Gte  Juli 
blev  Londonnerprotokollen  undertegnet,  Grækenlands  Uaf- 
hængighed blev  sikret,  der  blev  paabudt  Vaabenstilstand 
mellem  de  kæmpende,  og  Tyrker  og  Ægyptere  skulde  trække 
sig  tilbage  til  Navarinos  Havn,  medens  Grækerne  skulde 
gaa  til  Paros.  Dette  var  Ibrahim  Pascha  meget  ubehage- 
ligt, da  han  netop  nu  havde  grebet  Offensiven  med  en  meget 
stor  Flaade;  men  da  Admiral  Codrington  lod  ham  vide,  at 
de  tre  forbundne  Flaader  vilde  angribe  ham,  dersom  han 
rørte  sig,  forholdt  han  sig  rolig.  Det  samme  gjorde  Cochrane, 
men  da  han  allerede  tidligere  havde  udsendt  to  Kaptejner, 
Thomas  og  Hastings,  for  at  ødelægge  nogle  tyrkiske  Skibe, 
som  laa  ved  Lepanto,  og  de  tvende  Officerer,  der  intet  havde 
erfaret  om  Vaabenstilstanden ,  udførte  Ordren  til  Punkt  og 
Prikke,  ja  endog  bramdte  Ibrahims  egen  Jagt,  blev  den 
tyrkiske  Admiral  derover  saa  rasende,  at  han  løb  ud  med 
hele  sin  Flaade  for  at  straffe  de  formentlige  Skurke,  som 
havde  brudt  Vaabenstilstanden,  og  hærgede  og  mishandlede 
det  omliggende  Land  paa  en  barbarisk  Maade.  Nu  var 
Lejligheden  der  for  de  Allierede  ~  sandsynligvis  ret  kjær- 
kommen —  til  at  straffe  Tyrkerne,  og  Søslaget  eller  »Sø- 
slagteriet«  ved  Navarino  den  20de  Oktober  1827  tilintet- 
gjorde hele  den  osmaniske  Sømagt. 

Havde  de  forbundne  Magter  forfulgt  Sejren,  vilde  Krigen 
utvivlsomt  være  endt;  men  de  foretoge  sig  intet.  Sultanen 
fik  derfor  nyt  Mod,  og  Krigen  blev  fortsat.  Cochrane  foretog 
tillige  med  General  Fabrier  en  Expedition  til  Chios  for  at  fra- 
rive Tyrkerne  denne  0,    men  Yussuf  Pascha  var    ikke    for- 

knyt  af  sig,  og  Fabrier's  taabelige  Skinsyge  paa  Cochrane 
bevirkede,  at  hele  Foretagendet  maatte  opgives.  Sterre 
Fortjeneste  indlagde  Admiralen  sig  ved  at  indskrænke 
det  mellem  Grækerne  Overhaand  tagende  Sørøveri,  som 
skete  saa  aabenlyst,  at  selv  den  korteste  Rejse  mellem 
Øerne  var  usikker,  og  Køverier  bleve  ofte  begaaede  midt  i 
Havnene;  thi  Græ.kerne  skaanede  hverken  Venner  eller 
Fjender,  og  der  fandt  ofte  blodige  Kampe  Sted  mellem 
Kretenser  ogMainotter,  Spetsiater  og  Lokrer.  Det  lykkedes 
Cochrane  at  raade  lidt  Bod  paa  dette  Uvæsen,  og  derefter 
forlod  han  Grækenland  for,  om  muligt,  at  skaffe  Subsidier 
til  Krigens  Fortsættelse ;  men  da  dette  ikke  lykkedes,  vendte 
han  atter  tilbage  og  tilbød  Kapodistrias  sin  Tjeneste.  Han 
fik  imidlertid  det  Svar,  at  Grækenland  nu  stod  under  Stor- 
magternes Beskyttelse  og  ikke  mere  behøvede  hans  Tjeneste. 
I  Aaret  1830,  da  Whiggerne  under  Lord  Grey  kom  til 
Magten,  blev  Cochrane  atter  optagen  i  den  engelske  Marine. 
Ved  hans  Faders  Død  den  1ste  Juli  1831  blev  han  Greve 
af  Dundonald  og  i  1841  Viceadmiral  af  det  blaa  Flag. 
Bathordenen,  som  man  paa  en  skammelig  Maade  havde 
berøvet  ham,  fik  han  tilbage  i  1847.  To  Aar  efter  fik  han 
Befalingen  over  den  engelske  Flaade  i  Vestindien  og  skrev 
flere  Bøger  om  de  engelsk-vestindiske  Besiddelsers  Natur 
og  Forhold;  de  udmærkede  sig  ved  en  skarp  Iagttagelses- 
evne og  originale  Bemærkninger.  I  1857  blev  han  Vice- 
admiral af  det  hvide  Flag  og  i  1 854  Kontreadmiral.  Under 
den  orientalske  Krig  tilbød  han  Regeringen  med  sine  indtil 
Dato  ubekj endte  Maskiner  at  ødelægge  Sevastopol  og  Kron- 
stadt,  men  fik  Afslag.  Bedre  Held  havde  han  med  sine 
Arbejder  paa  at  forbedre  Dampkjedler  og  Dampmaskiner. 
De  sidste  Aar  af  sit  Liv  tilbragte  han  med  at  skrive  sin 
Selvbiografi,  og  hans  sidste  Værk,  »en  Sømands  Avtobiografi« , 
er  et  saa  dygtigt  Arbejde,  at  det  forvandlede  de  strængeste 
Kritikere  til  de  oprigtigste  Beundrere.  Han  fortæller  med 
en  Fyrighed  og  et  Lune,    som  man   ikke    skulde   tiltro    en 

firsindstyveaarig  Mand,  men  der  var  kommet  mere  Ro  over 
ham;  thi  Aarene  og  Modgang  havde  lært  ham  meget,  og 
til  Trods  for  alt,  hvad  han  havde  gaaet  igjennem,  saae  han 
dog  tilbage  paa  sin  lange  Løbebane  med  Tilfredshed,  ja 
stundum  med  virkelig  Humor. 

Hans  Livs  Aften  var  i  mange  Retninger  en  Erstatning 
for  hans  Lidelser  i  tidligere  Aar,  og  han  opnaaede  ikke 
alene  at  se  et  uhyre  Omslag  i  de  politiske  Meninger  i  Eng- 
land, men  ogsaa  selv  at  blive  rigtig  bedømt.  De  Anskuelser, 
han  havde  stridt  og  lidt  for,  sade  nu  i  Højsædet,  og  hvad 
ham  selv  angik,  var  den  almindelige  Mening,  at  han  havde 
været  en  Martyr  for  sin  Overbevisning,  og  at  han  var  uskyl- 
dig i  det  skammelige  Bedrageri,  for  hvilket  han  var  bleven 
saa  haanlig  dømt.  Han  døde  den  31te  Oktober  1860,  samme 
Dag  som  andet  Bind  af  hans  Selvbiografi  udkom.  Hvad 
tidligere  Statsmænd  havde  forbrudt,  gjorde  Samtiden  godt 
ved  at  lade  ham  faa  Plads  i  Westminster  Abbediet,  det 
Sted,  hvor  Englands  bedste  Sønner  hvile  efter  deres  Død, 
det  Pantheon,  som  vinker  dem  med  sin  stille  Fred  under 
deres  Livs  rastløse  Virken  og  energiske  Arbejden  i  Fædre- 
landets Tjeneste. 

Joh.  Petersen. 

Alle  Edvard  III.'s  Sønner  udmærkede  sig  ved  Talenter 
og  Ærgjerrighed,  men  særlig  gjælder  dette  om  Hertugen  af 
Lancaster,  Johan  af  Gent.  Dels  ved  sin  Kigdora,  dels  ved 
en  for  liin  Tid  ualmindelig  Dannelse  tiltrak  han  sig  Sam- 
tidens Opmærksomhed;  som  Svigersøn  af  Peter  den  gru- 
somme af  Castilien  gjorde  han  Fordring  paa  den  Trone,  en 
Usurpator  havde  frarøvet  hans  Svigerfader,  og  han  forsøgte 
endogsaa  en  Gang  med  Sværd  i  Haand  at  bemægtige  sig 
samme.  Ved  alle  vigtige  Forhandlinger  i  det  engelske  Par- 
lament stod  han  i  Spidsen  for  et  Parti,  og  han  beskyttede 
baade  den  første  store  Digter,  Chancer,  og  den  første  Kefor- 
mator,  Wiclif.  Nye  Anskuelser  begyndte  paa  hin  Tid  at 
gjøre  sig  gjældende  paa  alle  Punkter  af  det  politiske  og  det 
aandelige  Liv,  og  Hertug  Johan  tog  levende  og  virksom 
Del  heri, 

Johans  Sindelag  og  Egenskaber  nedarvedes,  som  det  saa 
hyppig  sker,  paa  en  af  hans  Sønnesønner,  naturligvis  med 
visse  Modifikationer  og  Omformninger.  Johans  eneste  ægte 
Søn  Henrik  traadte  ikke  ganske  i  sin  Faders  Fodspor ;  allerede 
tidlig  traadte  han  i  Opposition  til  sin  Fætter,  Kong  Kichard 
II.,    og  dennes  letsindige  Skalten  og  Valten  med  Staten  og 

Kirken.  Den  Tanke,  han  nærede  om  muligt  selv  at  svinge 
sig  op  paa  Tronen,  forvandledes,  hurtigere  end  mange  ven- 
tede det,  til  Daad,  og  Henrik  IV.  grundede  et  nyt  Dynasti, 
i  det  han  med  Kraft  og  Klogskab  undertrykkede  det  styr- 
tede Parti;  han  gav  især  den  orthodoxe  Gejstlighed  frit 
Spil  og  søgte  i  Bund  og  Grund  at  tilintetgjøre  åeu  frie 
evangeliske  Retning,  som  hans  Fader,  i  det  mindste  for  en 
Tid,  havde  begunstiget.  Her  ville  vi  dog  ikke  beskæftige 
os  mere  med  hans  korte,  men  dog  saa  betydningsfulde  Rege- 
gering;  heller  ikke  ville  vi  dvæle  ved  hans  tre  ældre,  til 
Dels  saa  berømte  Sønner,  men  vende  os  til  den  fjerde  og 
yngste,  der,  som  det  forekommer  os,  mest  slægtede  sin 
Bedstefader  paa. 

Den  tilkommende  Henrik  IV.  var  endnu  kun  Greve  af 
Derby  og  tænkte  vel  den  Gang  næppe  paa,  at  han  med  Tiden 
skulde  bære  mere  end  en  Hertugkrone.  Han  havde  nylig 
deltaget  i  Adelens  første  Rejsning  mod  Richard  IL,  og  da 
fredelige  Tider  indtraadte,  begav  han  sig  i  Aaret  1390  paa 
Korstog,  et  Foretagende,  for  hvilket  denne  Fyrste  synes  at 
have  næret  en  sær  Tilbøjelighed.  Han  drog  ud  i  Spidsen 
for  en  lille,  men  udvalgt  Skare  og  sluttede  sig  til  de  tyske 
Riddere  i  Preussen  for  at  følge  dem  paa  et  af  deres  store 
Korstog  mod  de  hedenske  Littavere;  efter  Felttogets  Slut- 
ning overvintrede  han  i  Danzig  og  modtog  her  i  Begyn- 
delsen af  det  følgende  Aar  ved  en  engelsk  Skibsfører  Efter- 
retning om,  at  hans  Gemalinde  Maria,  Arving  efter  de  ved 
Wales's  Grænser  engang  saa  mægtige  Grever  af  Hereford, 
kort  forud  havde  skjænket  ham  en  Søn,  der  i  Daaben  havde 
faaet  Navnet  Humphrey.  Ni  Aar  senere  var  Henrik  bleven 
Konge  af  England,  og  hans  fire  opvoxende  Sønner  stode 
saaledes,  mod  al  Forventning,  Tronen  nær;  men  da  Arve- 
følgen imidlertid  var  forandret  med  Vold,  maatte  særlige 
Parlam entsakter  nøjere  bestemme  de  enkelte  Prinsers  Ret- 
tigheder. 

Indtil  Humphreys  tre  og  tyvende  Aar  hore  vi  kun  lidt 

om  ham,  og  kun  af  senere  Kjendsgjerninger  kunne  vi  slutte 
os  til,  hvorledes  han  tilbragte  sin  Ungdom.  Først  i  Aaret 
1414  hævede  hans  Broder,  Kong  Henrik  V.,  ham  til  Greve 
af  Pembroke  og  Hertug  af  Gloucester;  kort  derpaa  deltog 
han  i  det  første  Felttog  mod  Frankrig  og  i  det  ærefulde 
Slag  ved  Azincourt»  Det  berettes,  at  under  det  sidste  af- 
gjorende  frygtelige  Angreb,  da  det  engelske  Fodfolk,  disse 
tapre  kun  med  Buer  og  Stridsøxer  bevæbnede  Bønder  fra 
Englands  mellemste  Grevskaber,  under  Heltekongen  selv 
rykkede  frem  mod  de  tre  Gange  saa  talrige,  staalklæde 
franske  Riddere,  blev  Hertug  Humphrey  med  andre  for- 
nemme Herrer  huggen  ned  og  kun  reddet  fra  Døden  af  sin 
Broder  Kongen,  der  kæmpende  som  en  Løve  skred  frem 
over  sin  Broder. 

Gloucester  var  ikke  alene  Vidne  til  denne  hin  Tids  mest 
glimrende  Vaabendaad,  men  ogsaa  til  mange  andre  lige  saa 
mindeværdige  Bedrifter  under  hans  Broders  seijrrige,  men 
kun  saa  korte  Regeringstid.  Hertugens  Saar  vare  for  længst 
lægte,  da  han  den  30te  April  1416  fik  det  Hverv  at  mod- 
tage en  meget  fornem  Gjæst  i  Dover;  Sigismund,  Kongen 
af  Ungarn  og  romersk  Kejser,  var  dragen  til  Vesten,  for- 
synet med  Fuldmagt  fra  den  i  Constauz  samlede  alminde- 
lige Kirkeforsamling,  for  at  mægle  Fred  imellem  Vestens 
Kristne;  dernæst  skulde  der  gjøres  en  Ende  paa  det  for- 
dærvelige Skisma  i  Kristenheden,  hvorpaa  alle  eudrægtig 
skulde  ruste  sig  imod  de  muhamedanske  Fjender  i  Østen. 
Overfarten  med  Skibet,  der  havde  Kejseren  om  Bord,  varede 
i  fem  Timer.  Masterne  vare  bedækkede  med  Standarter  og 
Vimpler,  som  flagrede  lystig  i  Vinden;  Trompeterne  sking- 
rede, og  Ridderne  fra  de  omliggende  Grevskaber  holdt  til 
Hest  i  glimrende  Rustninger  ved  Bredden.  Prinsen  skal 
derpaa  i  Spidsen  for  nogle  x4.delsmænd  og  Vaabendragere 
være  reden  det  Fartøj,  som  bar  Karl  den  stores  Efterfølger, 
saa  langt  i  Møde,  at  Vandet  naaede  midt  op  til  Hestens 
Liv,  og  med  Sværdet  i  Haanden  rettede  han  derpaa  i  Kongens 

Navn  den  Opfordring  til  Sigismund,  at  han  under  sit  Op- 
hold i  England  ikke  vilde  udøve  nogen  Handling  af  suveræn 
Magtfuldkommenhed  eller  Dommermyndighed.  Først  efter 
at  den  romerske  Kejser  havde  givet  et  højtideligt  Tilsagn 
herom,  hvad  der,  at  domme  efter  en  kort  forud  i  Paris  fortagen 
Handling,  nok  ikke  var  ganske  overflødigt,  betraadte  Sigis- 
mund under  store  Æresbevisninger  Englands  Kyst.  Mærke- 
ligt nok  maatte  Hertug  Humphrey  endnu  samme  Aar  fore- 
tage et  lignende  vaadt  Æresridt;  i  Oktober  blev  der  nemlig 
bestemt  et  Møde  i  Caiais  imellem  de  to  Konger,  Sigismund 
og  Henrik,  og  Hertug  Johan  af  Burgund;  men  denne  sidste 
vilde  kun  deltage  deri,  naar  der  blev  stillet  Gisler  for  hans 
Sikkerhed,  og  for  at  sikre  Forhandlingerne  begav  Gloucester 
sig  som  en  Borgen  for  Burgunderen  til  Grænsen,  der  løber 
midt  i  Vandet  ved  Gravelingen.  Maaske  har  den  første 
noget  tvivlsomme  Fortælling  sin  Oprindelse  herfra;  det  synes, 
som  om  Humphrey  senere  har  ledsaget  den  romerske  Kejser 
paa  Tilbagerejsen  til  Dordrecht.  Paa  det  Felttog,  som  med 
stedse  større  og  større  Held  blev  aabnet  imod  Frankrig  i 
Aaret  1417,  var  Hertugen  atter  i  sin  Broder  Kongens 
Nærhed;  imidlertid  omtales  han  ikke  ret  ofte  i  Efterret- 
ningerne fra  den  Tid,  og  Historien  har  intet  at  melde  om 
Prøver  paa  glimrende  Feltherretalent  eller  særlig  Tapperhed 
hos  denne  Lancaster.  Det  lader  til,  at  han  for  en  Tid  har 
trukket  sig  tilbage  fra  den  oifentlige  Skueplads  og  allerede 
nu  i  Stilhed  forberedt  sig  paa  de  Rænker,  som  i  det  føl- 
gende maa  lægges  ham  til  Last. 

Hans  Broder,  den  berømte  Kong  Henrik  V.,  Erobreren 
af  og  Arvingen  til  Frankrig,  døde  allerede  den  31te  Avgust 
1422  og  efterlod  Kronen  til  sin  ni  Maaneder  gamle  Søn, 
Henrik  VI.,  der  saaledes  faktisk  var  Herre  i  begge  Rigerne. 
Nu  traadte  Gloucester  atter  frem  paa  Skuepladsen.  Som 
hans  Bedstefader  engang  havde  opført  sig  under  Richard 
n.'s  Mhidreaarighed ,  saaledes  begyndte  nu  ogsaa  han  at 
gribe    forstyrrende    ind   i    den   bestaaende  Statsordning   og 

stræbte  samtidig  ved  Giftermaal  at  skaffe  sig  Magt  og  Ind- 
flydelse i  Udlandet.  Hans  Skæbne  fejede  det  saaledes,  at 
han  valgte  en  Hustru,  om  hvem  Rygtet  hverken  i  Ind-  eller 
Udlandet  talte  videre  fordelagtig;  det  synes  næsten,  som 
om  Prinsen  netop  af  den  Grund  fandt  en  Glæde  i  at  vælge 
denne  Dame  til  sin  Gemalinde. 

Jaqueline  eller  Jakobæa  af  Bayern*)  var  et  Barnebarns 
Barn  og  Arving  efter  Kejser  Ludvig  IV.'s  Gemalinde  Marga- 
reta og  ejede  den  nordlige  og  sydlige  Del  af  Nederlandene, 
Grevskaberne  Holland  og  Hennegau;  hun  var  kun  et  og  tyve 
Aar  gammel,  men  havde  allerede  været  to  Gange  gift. 
Hendes  første  Mand,  den  franske  Dauphin  Johan,  var  død 
kort  efter  Brylluppet;  med  den  anden,  Hertug  Johan  IV. 
af  Brabant,  var  hun  efter  faa  Aars  Forløb  bleven  saa  uenig, 
at  ingen  Forsoning  mere  var  mulig.  Til  Familietvisten  kom 
derhos  politiske  Stridigheder,  som  der  var  fuldtop  af  i  Neder- 
landenes Stæder  og  Landskaber.  I  Holland,  som  var  et 
tysk  Higslen,  havde  Kejser  Sigismund  allerede  tidligere 
nægtet  Jakobæa  sin  A nerkj endelse ;  her  rasede  nu  Kampene 
mellem  de  to  forbitrede  Partier,  Kabeljauerne  og  Høkerne, 
Hertugen  af  Brabant  holdt  med  hine ,  og  hans  Gemalinde 
med  disse;  Hertugen  støttedes  desuden  af  sin  Fæ^tter,  den 
kloge  Philip  pfBurgund,  som  tilskyndede  ham  til  at  beholde 
sin  Gemalindes  Besiddelser,  om  han  end  maatte  give  Slip 
paa  hende  selv;  især  skulde  han  holde  fast  paa  Hennegau. 
Philip  vidste  vel,  at  der  ikke  mere  kunde  være  Tale  om 
nogen  Forsoning  mellem  Ægtefolkene,  og  at  Johan  af  Bra- 
bant var  en  saare  ussel  Personlighed,  som  næppe  vilde 
underkaste  sig  nogen  vedholdende  Anstrængelse  for  at  hævde 
sin  Magt.  I  mange  af  de  omliggende  Fyrstendømmer  be- 
roede Arvefølgen  paa  et  eller  tvende  Menneskers  Liv,  og 
Philip  haabede  om  ikke  lang  Tid  at  se  sig  selv  som  Herre 


*)   Jfr.  nærmere  om  denne  Dame:    „Historisk  Archiv''  1874,  H. 
Pag.  159  og  flg. 

af  Flandern  og  som  Hersker  over  samtlige  nederlandske 
Grevskaber. 

Imidlertid  havde  Jaqueline  ved  en  Bulle  fra  den  afsatte 
Pave  Benedikt  den  XIII.  egenmægtig  ladet  sig  skille  fra 
sin  Ægtefælle,  og  efter  nogle  frugtesløse  Forsøg  paa  et  Oprør 
i  Holland  og  Hennegau  henvendte  hun  sig  til  England. 
En  Ridder  fra  Hennegau,  Louis  Robertsart,  der  var  en  for- 
trolig Ven  af  Hertugen  af  Gloucester,  ledsagede  hende  lAaret 
1 422  over  Havet  til  England,  hvor  Henrik  V.,  der  med  sit  ørne- 
blik troede  at  se  et  Bytte  ogsaa  i  Holland,  skjænkede  hende 
en  fyrstelig  Apanage  paa  100  Pund  Sterling  om  Maaneden ; 
men  da  det  dog  fremfor  alt  var  ham  om  at  gjøre  at  staa 
sig  godt  med  Hertugen  af  Burgund,  som  for  enhver  Pris 
vilde  hindre  Jakobæa  i  at  gifte  sig  igjen,  blev  hun  i  Hen- 
riks levende  Live  kun  hemmelig  viet  til  Gloucester.  Senere, 
den  30te  Oktober,  fandt  den  offentlige  Formæling  Sted,  uagtet 
selv  i  England  kun  faa  holdt  hendes  Ægteskab  med  Her- 
tugen af  Brabant  for  ophævet  eller  lagde  nogen  Yægt  paa 
en  Bulle  fra  en  Pave,  hvem  den  sidste  store  Kirkeforsam- 
ling højtidelig  havde  frataget  den  Værdighed,  han  havde 
anmasset  sig,  og  som  endnu  kun  anerkjendtes  i  et  lille 
Stykke  af  Spanien. 

Disse  Omstændigheder  afholdt  imidlertid  ikke  Hertug 
Humphrey  fra  at  fordre  sin  Gemalindes  Arvelande  af  Her- 
tugen af  Brabant,  og  saa  snart  han  ved  Henrik  VI.'s  Tron- 
bestigelse var  kommen  i  Besiddelse  af  Statholderskabet  i 
England,  søgte  han  at  give  sine  Fordringer  mere  Vægt.  I 
Stedet  for  uegennyttig  at  støtte  sin  ældre  Broder,  Her- 
tugen af  Bedford ,  som  med  Kraft  og  Klogskab  søgte 
at  bekæmpe  de  stedse  voxende  Vanskeligheder  hjemme  og 
navnlig  i  Frankrig,  begyndte  Humphrey,  støttet  paa  Massens 
Uvilje,  baade  i  Statsraadet  og  Parlamentet  en  hensynsløs 
Opposition  mod  dem,  som  kraftig  og  ærlig  søgte  baade  ind- 
og  udad  til  at  gjennemføre  den  fjerde  og  femte  Hen- 
riks Politik,    der  var  saa    nødvendig   for  Opretholdelsen    af 

Dynastiet;  samtidig  gjorde  han  et  uklogt  Indfald  i  Neder- 
landene og  skilte  derved  den  engelske  Regering  af  med  den 
eneste  betydelige  Forbundsfælle,  den  besad  i  Frankrig* 
Hermed  havde  det  følgende  Sammenhæng: 

Henrik  V.  havde  paa  sit  Dødsleje  overdraget  den  ældre 
Broder,  Hertugen  af  Bedford,  Regentskabet  over  Frankrig 
tillige  med  et  Overopsyn  over  England,  og  udnævnt  den 
yngre.  Hertugen  af  Gloucester,  til  Statholder  i  England.  I 
en  Forsamling  af  Statsraadet  faa  Uger  efter  bleve  disse 
Anordninger  fastsatte  ved  Lov;  den  egentlige  Magt  laa 
imidlertid  hos  Raadet,  og  Humphrey,  som  var  fuld  af  Ær- 
gjerrjghed  og  Herskes3^ge,  protesterede  forgjæves  mod  en 
saadan  Afhængighed  og  beraabte  sig  forgjæves  paa,  at  han 
allerede  tidligere  havde  staaet  sin  kongelige  Broder  bi  uden 
at  være  andre  underordnet;  heller  ikke  i  det  nogle  Dage 
senere  sammentraadte  Parlament  gjorde  hans  Indsigelser 
nogen  Virkning;  Over-  og  Underhuset  holdt  fast  ved  Be- 
stemmelsen om  ikke  at  proklamere  ham  som  Guvernør  eller 
Regent  i  Riget  og  tillagde  ham  kun  Titel  af  Protektor  og 
Defensor,  og  dette  endda  kun,  saa  længe  hans  Broder  opholdt 
sig  i  Frankrig;  man  gav  ham  saaledes  tydelig  at  forstaa, 
at  han  ingenlunde  stod  Tronen  nærmest,  og  at  man  fuld- 
komment havde  gjennemskuet  hans  Hensigter.  Det  maa 
have  krænket  Humphrey  dybt,  at  hans  Magt  saaledes  ikke 
strakte  sig  længere  end  til  at  føre  Forsædet  i  Raadet,  og 
at  han  i  det  højeste  frit  kunde  raade  over  de  kongelige 
Parker  og  Patronater;  men  endnu  mere  var  det  ham  imod, 
at  hans  Broder,  Hertugen  af  Bedford,  og  Hertug  Philip  af 
Burgund  bleve  enige  om  at  optræde  som  Voldgiftsmænd 
imellen  Jakoba>a  og  Hertugen  af  Brabant,  medens  et  pave- 
ligt Edikt  fra  Rom  samtidig  protesterede  imod  det  saa  let- 
færdig indgaaede  Ægteskab. 

Disse  Hindringer  søgte  Gloucester  nu  at  frigjøre  sig 
fra  ved  Foretagender  udenlands.  I  Oktober  1424  brød 
han  og  hans  rastløse  Gemalinde  Jaqueline  op,  uden  at  man 

hører  noget  om,  at  enten  Hertugen  af  Bedford  eller  det 
engelske  Statsraad  have  givet  deres  Bifald  dertil.  I  Spidsen 
for  5000  Mand  engelske  Tropper  landede  de  i  Cai  ais,  droge 
tværs  igjennem  det  franske  Flandern  og  kastede  sig  over 
Hennegau,  og  allerede  i  December  var  Grevinden  atter  i 
Besiddelse  af  sit  gamle  Herredømme.  I  Holland  var  Stat- 
holderen, Hertug  Johan  af  Bayern,  Jakobæas  Onkel,  nylig 
død,  og  der  aabnede  sig  saaledes  en  Udsigt  til  ogsaa  at 
tage  dette  Land  i  Besiddelse;  men  Ægteparrets  Glæde  her- 
over varede  kun  kort.  Hertugen  af  Burgund  forblev  ikke 
uvirksom,  men  gjorde  Mine  til  at  bryde  Forbundet  med 
England  og  slutte  sig  til  dets  Fjender,  og  han  tvang  sin 
Fætter,  den  dybt  krænkede  Hertug  af  Brabant,  til  et  For- 
bund, hvis  Formaal  skulde  være  at  fordrive  dennes  troløse 
Gemalinde;  endelig  udfordrede  han  efter  den  Tids  Skik 
Hertugen  af  Gloucester  til  en  Tvekamp,  ved  hvilken  mærk- 
værdigt nok  Hertugen  af  Bedford  lovede  at  være  Voldgifts- 
mand, Det  er  ikke  rigtig  klart,  af  hvad  Grund  Hertugen 
af  Gloucester  i  Foraaret  1425  forlod  den  allerede  usikre 
Stilling  i  Hennegau  og  vendte  tilbage  til  London.  Hvorfor 
forlangte  Hennegauerne,  at  han  skulde  drage  bort  med  sine 
engelske  Folk,  men  tvang  derimod  Jakobæa  til  at  blive  hos 
dem?  Historien  fortæller,  at  Hertug  Humphrey  i  London 
vilde  gjøre  Forberedelser  til  den  forestaaende  Duel  og  om- 
taler den  store  Hjærtelighed,  hvormed  han  skiltes  fra  Jakobæa; 
men  Sandheden  er  vel,  at  han  allerede  var  inderlig  kjed  af 
hende  og  længtes  efter  at  komme  hjem  for  at  fortsætte  sine 
hemmelige  Rænker.  Han  foretog  sig  i  øvrigt  intet  alvor- 
ligt for  at  beskytte  Nederlandene  mod  den  Katastrophe, 
han  selv  havde  fremkaldt.  Hertugen  af  Brabant  drog 
uhindret  ind  i  Hennegau,  belejrede  Mons  og  tvang  allerede 
i  Juli  Besætningen  til  at  udlevere  Fæstningen  og  deres 
Herskerinde.  I  Kapitulationen  maatte  Grevinden  forpligte 
sig  til  at  tage  Ophold  i  Gent  under  Hertug  Philip  af  Bur- 
gunds  Opsyn  og  forholde  sig  rolig  her,  indtil  Pave  Martin  V. 

havde  afsagt  sin  Dom  over  hende ;  Paven  havde  nemlig  truet 
med  at   lyse   hendes  Ægteskab  med   den   engelske  Prins   i 
Band,  og  han  forbød  ogsaa  den  tilsigtede  Tvekamp.    For  at 
gjore  Striden  endnu  mere  indviklet  undveg  den   æventyrlige 
Frue  allerede  nogle  Maaneder  senere  fra  sit  Forvaringssted; 
den  3 1  te  Avgust  1425  lykkedes   det   hende,    forklædt    som 
Mand,    at  undkomme  fra  Grafenstein    ved  Gent,    og  i  Ant- 
werpen gik  hun  om  Bord    i   et  Skib,    der   forte   hende   til 
Holland.     Her  havde  Hertug  Philip,  som  støttedes  af  Kabel- 
jauerne,  allerede  begyndt  at  tilrane  sig  Magten ;  men  næppe 
viste  Jakobæa  sig  i  Vyanon,    før  Høkerne  jublende  ilede  til 
for  at  hjælpe  deres  modige  Herskerinde  med  at  bevare  hendes 
Arveland.     Næsten  i  tre  Aar  kæmpede  Jakobæa  under  mange 
Omskiftelser  for  at  bevare  sine  sidste  Provinser  mod  Hertug 
Philip,  hvis  Magt  tiltog  mere  og  mere;  i  Begyndelsen  ydede 
Hertugen  af  Gloucester  hende  endnu  nogen  Hjælp;  det  blev 
overdraget  Lord  Fitzwalter  med  lire  og  tyve  Skibe  og    fem 
Hundrede  Englændere  at  forfægte  hendes  Sag;  men  de  Til- 
bud   om  Hjælp,    som  i  Henrik  VI.'s   Navn   gjordes    »hans 
dyrebare  og  elskede  Tante,  Hertuginden  af  Gloucester« ,  bleve 
bestandig  sparsommere,    og  snart  kaldte  man   hende  i  For- 
ordningerne mindre  høflig  kun  Fruen  af  Gloucester.    Jakobæa, 
som  haardnakket  holdt  ud  i  det  sidste   befæstede  Slot,    der 
tilhørte  hendes  Parti,  beraabte  sig  forgjæves  paa  de  skjønne 
Løfter,  man  forhen  havde  givet  hende  i  London.     Da  Her- 
tugen af  Brabant   døde,    var  Hertug  Humphrey    for   længe 
siden  led  og  kjed  af  Jakobæa  og  hendes  Foretagender,  Eng- 
lands daarlige  Politik  i  Nederlandene  ophørte  nu  aldeles,  og 
1428  maatte  Grevinden  overgive  sig   til  Hertugen   af  Bur- 
gund.    I  et  Forlig,  som  fuldbyrdedes  den  3dje  Juli,  erklærer 
hun  selv  aldrig  at    have   været   den   engelske  Prinses    ret- 
mæssige Gemalinde,    forpligter  sig   til   aldrig   at   gifte    sig 
igjen  og  anerkjender  Hertug  Philip  som  Ruvaert  af  Holland, 
saa  længe  hun  lever,  og  som  Arving  til  alle  hendes  Besid- 
delser efter  hendes  Død. 

Nogle  Aar  efter  brød  imidlertid  den  troløse  Frue  atter 
sit  Ord  og  kastede  sig  i  Armene  paa  en  iudfedt  Adelsmand 
fraZeeland,  Ridder  Frans  von  Borsselen,  men  fremskyndede 
herved  kun  sin  egen  Undergang.  I  Aar  et  1433  maatte  hun 
afstaa  alle  sine  Stater  til  Hertug  Philip,  efter  at  denne 
havde  taget  hendes  Mand  til  Fange  og  truet  med  at  lade 
ham  henrette;  Jakobæa  døde  den  9de  Oktober  1436,  og 
hendes  bevægede  Liv  lik  saaledes  en  tidlig  Afslutning.  Denne 
mærkelige  Fyrstinde  fremviser  mange  af  de  uheldige  Ka- 
raktertræk, der  kunne  iagttages  hos  Maria  Stuart,  og  af  en 
saadan  Kvinde  havde  Hertug  Humphrey  ladet  sig  forlede 
til  at  handle  lige  imod  sin  Slægts  øg  sit  Fædrelands  Inter- 
esser ved  at  ægge  en  vaklende  Forbundsfælle;  han  havde 
bidraget  sit  til,  at  den  franske  Krones  mægtigste  Vasal  til- 
egnede sig  Provinser,  hvis  Uafhængighed  baade  i  politisk 
og  commerciel  Henseende  vare  af  største  Betydning  for 
England.  Uden  at  eje  en  Fodsbred  Land  i  Hennegau  eller 
Holland  kaldte  denne  Lancaster  sig  stoit:  Humphrey  af  Guds 
Naade  Søn,  Broder  og  Onkel  til  Konger,  Hertug  af  Glou- 
cester, Greve  af  Hennegau,  Holland,  Flandern  og  Pembroke, 
Herre  af  Friesland,  Kongeriget  Englands  Storkantsler ,  Pro- 
tektor og  Defensor  for  Eiget  og  den  engelske  Kirke,  og  han 
gjorde  gjentagne  Gange  Forsøg  paa  at  virkeliggjøre  disse 
højt  klingende  Titler.  Her  traadte  imidlertid  en  Mand,  der 
stod  fast  som  en  Mur,  ham  hindrende  i  Vejen.  Efter 
Shakespeares  mørke  Skildring  af  Kardinal  Beaufort  har  man 
i  Reglen  betragtet  ham  som  en  Mand,  der,  dreven  af  en 
uhyre  Gjerrighed  og  umættelig  Herskesyge,  greb  ødelæggende 
ind  i  sin  Tids  Partikampe;  men  naar  man  nøjere  betragter 
Historien,  nodes  man  til  at  erkjende,  at  denne  Kirkefyrste 
tvært  imod  stedse  conservativt  og  patriotisk  har  forfægtet  det 
lancasterske  Huses  Politik,  medens  den  rænkefulde  og  ufor- 
nuftige Gloucester  arbejdede  paa  at  undergrave  samme. 
Henrik  Beaufort  var  den  anden  Søn  af  Johan  af  Gent  og 
hans    Elskerinde    (senere    hans    tredje    Hustru)    Katharina 

Swynford,  og  saaledes  Onkel  til  Hertugen  af  Gloucester  og 
hans  Brødre;  ligesom  tiere  af  sine  Søskende  var  han  vel 
bagefter  bleven  legitimeret,  men  udtrykkelig  udelukket  fra 
enhver  Adkomst  til  Tronen ;  herfor  blev  han  imidlertid  holdt 
skadesløs  ved  den  fornemme  Stilling  og  de  store  Rigdomme, 
som  hans  hurtige  Befordring  i  Kirkens  Tjeneste  forskaffede 
ham,  og  da  han  blev  udnævnt  til  Biskop  i  det  rige  Win- 
chester, fik  han  herved  tillige  en  stor  Indflydelse  i  Kirken 
og  Staten.  Han  nærede  stor  Forkjærlighed  for  Henrik  V., 
der  engang  som  Piins  af  Wales  havde  studeret  i  Oxford 
under  hans  Ledelse,  og  i  de  Sammenstød,  den  letsindige 
Prins  havde  med  sin  syge  og  gnavne  Fader,  stod  Beaufort 
paa  sin  Yndlingsneveus  Side;  denne  glemte  ham  da  heller 
ikke  i  sit  Testamente,  men  udnævnte  ham  udtrykkelig  til 
en  af  Formynderne  for  sin  lille  Søn.  Som  Medlem  af 
Statsraadet  havde  Beaufort  allerede  i  mange  Aar  taget  virk- 
som Del  i  Afgj øreisen  af  alle  vigtige  Sager,  og  en  Tid  var 
han  endogsaa  Kantsier;  sine  uhyre  Rigdomme,  som  han 
anbragte  og  bestyrede  med  stor  Dygtighed,  og  hvis  For- 
øgelse til  visse  synes  at  have  glædet  ham  meget,  stillede 
han  gjentagne  Gange  til  Statens  Raadighed,  naar  den  var  i 
Forlegenhed;  allerede  Henrik  V.  havde  han  laant  30,000 
Pund,  og  senere  laante  han  Regeringen  lignende  Summer. 
Prælatens  hele  stolte  Færd,  hans  Spekulationer  og  hans 
kraftige  Optræden  ved  saa  mange  Lejligheder  havde  natur- 
ligvis skaffet  ham  mange  Misundere  og  Fjender.  Da  han 
dernæst  kun  alt  for  ofte  maatte  ytre  sig  dadlende  om  sin 
Neveu,  Hertugen  af  Gloucester,  om  hans  ærgjerrige  Hen- 
sigter imod  Kronen,  om  hans  Forbindelse  med  Jaqueline  og 
Indfaldet  i  Nederlandene,  varede  det  ikke  længe,  inden  disse 
tvende  fornemme  Medbejlere  ble  ve  uenige  og  begyndte  at 
kæmpe  om  Overmagten.  Som  saa  mange  andre  Prælater 
paa  hin  Tid  var  Biskoppen  ikke  besjælet  af  noget  højere 
aandeligt  Kald,  men  han  var  fuld  af  politisk  Indsigt  og 
Kraft  og  fremtraadte  særlig  som  Ordfører  for  den  lancastersk- 

sindede  Adel;  medens  Hertugen  derimod,  som  fandt  Mistro 
hos  de  fornemme,  søgte  sine  Tilhængere  blandt  Folket; 
Londons  Borgerne  sværmede  for  bam,  og  han  forstod  at 
vinde  dem  ved  en  venlig  og  sniigrende  Nedladenhed. 

Under  det  ovenfor  berørte  Tog  til  Hennegau  var  Beau- 
fort  for  anden  Gang  Kantsier  og  benyttede  sig  af  sin  urolige 
Neveus  Fraværelse  til  at  lægge  en  stæ^rk  og  paalidelig  Gar- 
nison i  Tower;  fra  denne  Fæstning  haabede  han  at  kunne 
holde  den  let  bevægelige  Hovedstad  i  Tømme.  Da  Hertugen 
af  Gloucester  var  vendt  tilbage  og  ved  Underretningen  om 
Jakobæas  Flugt  fra  Gent  endnu  en  Gang  tik  Lyst  til  at  bringe 
hende  Hjælp  i  Holland  og  Zeeland,  grebe  Borgerne  en  Dag 
til  Vaaben  for  ham  under  Anførsel  af  deres  Lordmayor: 
Tower  prøvede  de  dog  ikke  paa  at  erobre,  men  de  vilde 
vise  deres  Mod  ved  at  drage  over  Broen  imod  Biskoppens 
Palads,  bom  laa  paa  Themsens  anden  Bred.  Biskoppen 
havde  imidlertid  allerede  truffet  Foranstaltninger  til  sit  For- 
svar, Riddere  og  Skytter  spærrede  Vejen  og  havde  taget 
Post  i  de  nærmeste  Huse,  en  Stund  stode  de  truende  over 
for  hverandre,  og  først  efter  længere  Tids  Mægling  navnlig 
fra  Gejstlighedens  Side  Ij^kkedes  det  at  føa  de  stridslystne 
Modstandere  til  at  skilles.  Harmen  i  de  to  Føreres  Sind 
var  dog  derfor  ingenlunde  dæmpet,  dette  ses  tydelig  af  det 
Brev,  som  Biskoppen  af  Winchester  skrev  den  30te  Oktober 
1425,  Dagen  efter  disse  Optrin,  til  Hertugen  af  Bedford  i 
Frankrig  for  at  bede  ham  snarest  mulig  konime  over  og 
gjøre  en  Ende  paa  Striden,  for  at  Landet  ikke  skulde  blive 
udsat  for  en  Borgerkrigs  Farer;  i  Brevet  hedder  det  blandt 
andet:  »De  har  her  en  Broder,  af  hvem  kun  Gud  alene 
kan  skabe  en  god  Mand.« 


IL 

Under  de  alvorlige  Tilstande  i  Frankrig  var  det  vanske- 
ligt nok  for  Hertugen  af  Bedford  at  drage    bort,    men    han 

tøvede  dog  ikke  længe  med  at  efterkomme  sin  Onkels  Op- 
fordring ;  thi  naar  man  vilde  hævde  den  fremmede  Erobring, 
var  det  først  og  fremmest  nødvendigt,  at  der  var  Fred  i 
England.  Kegenten  brød  derfor  op  til  London  i  de  første 
Dage  af  det  næste  Aar  for  at  forsone  de  stridende  Parter 
og  formaa  dem  til  at  slutte  sig  sammen  om  Opnaaelsen  af 
de  store  Øjemed.  For  Sagen  kom  for  Parlamentet,  vilde 
han  endnu  en  Gang  forsuge  at  tale  sin  Broder  til  rette  med 
det  gode  og  sendte  derfor  nogle  Dage  før  Parlamentets 
Aabning  en  fornem  Kommission  med  Ærkebiskoppen  af 
Canterbury  som  Formand  til  Hertugen  af  Gloucester  for  at 
opfordre  ham  til  at  afgive  en  Erklæring  om  Grundene  til 
hans  Uvilje  imod  Kantsleren.  Gloucester  foretrak  imidlertid 
selv  at  indgive  en  heftig  Anklageakt  til  Parlamentet  mod 
sin  Onkel,  men  erfarede  dog  snart  til  sin  store  Ærgrelse, 
at  hverken  Over-  eller  Underhuset  tænkte  som  han,  og  paa 
Grund  af  Beauforts  værdige  Adfærd  havde  han  ingen  anden 
Udvej  end  at  række  Haanden  til  Forlig  med  de  Ord:  »Kjære 
Onkel!  jeg  er  ret  glad  over,  at  I  har  udtalt  eder  saa  vel- 
villig mod  mig,  og  jeg  optager  eders  Ord  som  vel  mente«; 
men  disse  Prinsens  Ytringer  vare  ingenlunde  hans  Hjærtes 
Mening.  Det  synes,  som  om  Bedford  blev  et  helt  Aar  i 
England  for  at  bilægge  disse  slemme  Tvistigheder,  der  alle- 
rede begyndte  at  udøve  en  skadelig  Indflydelse  paa  Sagernes 
Gang  i  Frankrig.  1  en  Forsamling  af  Statsraadet  (28de 
Januar  1427)  fornyede  Regenten  før  sin  Afrejse  beredvillig 
sin  Ed  paa  den  Regeringsorden,  som  var  fastsat  for  Henrik 
VI.'s  Mindreaarighed;  men  fra  denne  Forsamling  holdt  hans 
Broder  sig  misfornøjet  borte;  han  anstillede  sig  syg  og 
tænkte  vel  saaledes  at  blive  fri  for  at  aflægge  en  lignende 
Ed,  og  da  Lorderne  besøgte  ham  for  at  forklare  den  ved- 
tagne Forfatning,  sagde  han  saa  højt,  at  alle  hørte  det: 
»Lad  min  Broder  kun  regere,  saa  meget  han  har  Lyst,  den 
Tid  han  er  her  i  Landet;  naar  han  er  vendt  tilbage  til 
Frankng,  vil  jeg  imidlertid  herske,  som  det  synes  mig  bedst.« 

I  de  nærmest  følgende  Aar  viste  sig  i  rig  Fylde  de 
bitre  Frugter  af  disse  ufornuftige  Stridigheder,  som  især 
skyldtes  Gloucester.  Slag  i  Slag  fulgte  Begivenhederne  paa 
hinanden,  Jomfruen  af  Orleans  fremstod,  og  Franskmændene 
rejste  sig  mod  de  fremmede  Erobrere;  hertil  kom  fremdeles 
den  ædle  Hertug  af  Bedfords  Død,  en  Følge  af  haus  næsten 
overmenneskelige  Anstrængelser,  og  sluttelig  Hertugen  af 
Burgunds  Frafald;  alt  dette  havde  til  Følge,  at  Englænderne 
i  mindre  end  tyve  Aar  fuldstændig  bleve  fordrevne  fra 
Frankrig.  Vi  skulle  nu  se,  hvorledes  Hertug  Humphrey 
forholdt  sig  lige  over  for  disse  Begivenheder;  endnu  en 
Gang  finde  vi  ham  i  Strid  med  sin  Onkel,  Biskoppen  af 
Winchester,  som  nu  var  bleven  ophøjet  til  Kardinal.  Denne 
nye  romerske  Titel  gav  nemlig  Hertugen  Lejlighed  til  at 
ophidse  Folket  mod  ham;  de  gamle  Lovbestemmelser  imod 
Indgreb  af  Kurien  bleve  fremdragne  for  at  fortrænge  den 
engelske  Prælat  fra  Stats raadet  og  enhver  Deltagelse  i  Rege- 
ringen; medens  Beaufort  samtidig  var  beskæftiget  med  paa 
egen  Bekostning  at  hverve  Tropper  rnod  Hussiterne  i  Bohmen; 
saa  vidt  naaede  de  rigtignok  aldrig,  men  de  bidroge  ikke 
saa  lidt  til  at  sætte  en  Stopper  for  Franskmændenes  forste 
heldige  Fremtrængen  under  Jeanne  d'Arc.  Kardinalen 
truedes  allerede  af  en  Proces  for  Højforræderi;  men  det 
lykkedes  ham  dog  endnu  en  Gang  at  besværge  Faren,  thi 
da  han  med  den  unge  Konge  vendte  tilbage  tra  Fastlandet, 
blev  han  under  Landets  voxende  Pengetrang  ved  sine  Rig- 
domme atter  en  Hjælper  i  Nøden. 

Hertugen  af  Bedford  var  endnu  en  Gang  i  England 
kort  før  sin  Død;  det  gjaldt  igjen  om  at  bringe  Ro  og 
Fred  tilbage,  og  denne  Gang  maatte  han  endog  forsvare  sig 
selv  mod  lumske  Beskyldninger,  som  uden  Tvivl  hidrørte 
fra  Gloucester;  men  dog  afsatte  han  endnu  ikke  denne 
Rolighedsforstyrrer  fra  den  ham  anviste  Stilling,  men  søgte 
kun  at  hindre  hans  Rænker  til  Fordel  for  Jaqueline  imod 
Burgund   samt   hans    Bestræbelser   for   at   bringe   Londons 

Befolkning  i  Oprør  og  hans  fordærvelige  Indblanding  i 
Statens  forstyrrede  Finansvæsen.  Med  Harme  saae  Hertug 
Humphrey  sig  denne  Gang  nødt  til  at  følge  den  ædle  Bed- 
fords Exempel,  da  han  frivillig  nedsatte  sin  Apanage  til 
1000  Pund,  og  han  hævnede  sig  paa  sin  Broder  ved  smaa- 
lige  og  hadefulde  Ytringer  om  de  Foranstaltninger,  som  denne 
utrættelig  gjorde  for  at  kunne  gjenoptage  Krigen  med  Kraft. 
Først  efter  Hertugen  af  Bedfords  Død  i  Rouen  (1435)  del- 
tog Gloucester  igjen  personlig  i  en  Vaabendaad ;  hidtil  havde 
han  indskrænket  sig  til  at  tale  for  Krigen,  nu  troede  han 
at  kunne  opflamme  Mængden  til  Fordel  for  sig  selv.  Her- 
tugen af  Burgund  havde  ved  Forliget  i  Arras  forsonet  sig 
med  Kong  Karl  VI.  og  drog  i  Aaret  1436  til  Caiais  for  at 
frarive  Fjenden  dette  Edvard  IIl.'s  gamle  hæderfulde  Bytte. 
En  engelsk  Eskadre  under  Overbefaling  af  Hertugen  af 
Gloucester,  som  stolt  kaldte  sig  Greve  af  Flandern,  indtraf 
imidlertid,  og  strax  forføjede  hans  Modstander  sig  bort,  uden 
at  det  kom  til  nogen  Træfning;  men  heller  ikke  den  engelske 
Prins  høstede  videre  Lavrbær  ved  denne  Lejlighed;  han 
vendte  skyndsomst  tilbage  til  England  for  at  fortsætte  sine 
Rænker,  som  han  haabede  endelig  skulde  skaffe  ham  Magten. 
Medens  Kardinalen,  der  med  Fasthed  og  Bestemthed  stod 
i  Spidsen  for  sit  Parti,  søgte  at  indlede  et  Forlig  og  en 
ærlig  Fred  med  Frankrig,  raabte  Hertugen  af  Gloucester 
bestandig  paa  Krig,  dog  uden  selv  at  gjore  nogen  alvorlig 
Forberedelse  dertil;  hans  uafbrudte  Rænker,  som  havde  til- 
intetgjort Huset  Lancasters  Herredømme  i  Frankrig,  truede 
nu  ogsaa  med  at  fremkalde  Fordærvelse  over  selve  England. 
I  Hertugen  af  Gloucesters  Levnedshistorie  støde  vi 
mærkelig  nok  atter,  ligesom  nogle  Aar  tidligere,  paa  en 
Kvinde,  der  skulde  faa  en  skæbnesvanger  Indflydelse  paa  de 
følgende  ejendommelige  Begivenheder.  Under  det  ovenfor 
omtalte  Tog  til  Hennegau  i  Aaret  1424  var  der  i  Grevinde 
Jaquelines  Følge  en  Frøken  Eleonore  Cobham,  som  var 
Datter  af  Lord  Reginald  Cobham   af  Sterborough;    vi   hore 

intet  om,  at  hun  besad  nogen  særdeles  Skjønhed,  men  der- 
imod var  hendes  Rygte  allerede  den  Gang  ikke  det  bedste. 
Da  Hertug  Humphrey  i  Juni  1425  vendte  tilbage  til  Eng- 
land, fulgte  hun  med  ham,  og  det  var  snart  almindelig 
bekjendt  i  London,  at  hun  var  bleven  hans  Elskerinde;  ikke 
længe  efter  giftede  han  sig  med  hende  uden  at  bekymre  sig 
om,  at  han  allerede  forud  ved  Ægteskabets  hellige  Baand 
var  knyttet  til  Jaqueline,  som  jo  paa  den  Tid  stredes  paa 
Liv  og  Død  med  sine  Modstandere.  Ægteskabet  med 
Eleonore  fremkaldte  imidlertid  lydelige  Ytringer  af  Uvilje 
endog  blandt  Hertugens  egne  Tilhængere;  der  fortælles 
saaledes  blandt  andet,  at  en  stor  Del  ærbare  londonske 
Kvinder  indgave  et  Andragende  til  Overhuset  og  her  for  den 
øverste  Domstol  uforbeholdent  førte  Klage  over  den  Skam 
og  Vanære,  at  en  Prins  af  Blodet  lod  sin  ægteviede  Hustru 
i  Stikken  i  Holland,  for  tvært  imod  Guds  Bud  at  indgaa  et 
nyt  Ægteskab  med  en  ilde  berygtet  Kvinde*  Dog  hjalp 
ingen  Forestillinger,  Hertugen  af  Gloucester  fandt  nu  engang 
mest  Smag  i  Damer  med  saadanne  aparte  Egenskaber,  og 
hans  egen  umoralske  og  letsindige  Karakter  havde  for  længst 
fjærnet  ham  fra  ethvert  standsmæssigt  Ægteskab.  Hans 
Indflydelse  ved  Hoffet  og  i  Regeringen  var  imidlertid  endnu 
stor  nok  til  at  sætte  igjennem,  at  Eleonore  i  mange  Aar 
blev  betragtet  som  hans  Ægtefælle;  ogsaa  Kong  Henrik  VI. 
behandlede  hende  som  saadan,  kaldte  hende  Frue  af  Glou- 
cester og  sendte  hende  ved  Nyaarstid  kostbare  Foræringer. 
Trods  alt  dette  oplevede  denne  Dame  at  se  sin  Stjærne  dale 
lige  saa  pludselig,  og  hun  hidførte  sluttelig  Hertugen  af 
Gloucesters  Fald,  netop  som  denne  atter  søgte  at  faa  den 
forhadte  Onkel  ryddet  af  Vejen  ved  Hjælp  af  en  ny  Anklage 
for  Højforræderi,  hvori  han  især  vilde  fremha^ve  Kardinalens 
Fredsbestræbelser  samt  Kongen  af  Skotlands  og  Hertugen 
af  Orléans^s  Frigivelse  fra  det  engelske  Fangenskab. 

En  Proces  blev    virkelig    ogsaa   indledet,    og  Hertugen 
af  Gloucester  beraabte  sig   igjen   paa   sin    berømte  Broder, 

Henrik  V.  for  derved  at  tilintetgjøre  Kardinalens  Politik; 
da  udbredte  sig  i  Aaret  1441  over  hele  Landet  Rygter  om 
en  skandaløs  Historie,  der  ret  var  i  den  Tids  Aand.  Iblandt 
den  Mængde  Lærde,  Astrologer  og  Sortekunstnere,  som  den 
videbegj ærlige  Hertug  sogte  Samkvem  med,  befandt  sig 
ogsaa  en  vis  Roger  Bolingbroke,  der  havde  faaet  kirkelig 
Indvielse;  mod  ham  blev  der  pludselig  rejst  den  forfærde- 
lige Beskyldning,  at  han  sammen  med  en  af  sine  Stands- 
fæller  ved  Besværgelser  og  andre  Djævelskunster  havde  søgt 
at  bevirke  Kongens  Død.  Forbryderen  blev  domt  til  Gabe- 
stokken; men  Natten  efter  at  han  havde  afsonet  sin  Straf, 
flygtede  Lady  Eleonore  pludselig  fra  sit  Hjem  og  søgte 
Tilflugt  i  Westminster-Abbediets  Asyl;  man  sagde,  at  hun 
var  dybt  indviklet  i  disse  højforræderiske  Planer,  og  Boling- 
broke tilstod  nu  ogsaa,  at  det  var  paa  hendes  Opfordring, 
at  han  ved  Hjælp  af  den  sorte  Kunst  havde  søgt  at 
udforske  Fremtiden;  hendes  Gemal  og  hun  stode  Tronen 
nær,  og  hun  troede  nu  ved  overnaturlige  Midler  at 
kunne  udforske,  om  de  engang  skulde  komme  til  at 
bestige  den.  Og»aa  en  Troldkvinde,  kaldet  Hexen  fra 
Eye,  blev  greben;  hun  havde  allerede  for  flere  Aar  tilbage 
været  anklaget  for  lignende  Foretagender;  nu  skulde  hun 
have  hjulpet  Fruen  af  Gloucester  til  ved  Hjælp  af  Elskovs- 
drikke at  indvikle  sin  Gemal  Hertugen  i  disse  forargelige 
Rænker.  Dette  var  den  populære  eller  vel  snarere  officielle 
Forklaring  af  disse  besynderlige  Opdagelser,  der  nogenlunde 
skulde  fri  Hertug  Humphrey  fra  den  mørke  Skygge  af  Mis- 
tanke, som  ganske  naturlig  ogsaa  maatte  falde  paa  ham; 
derimod  formaaede  han  ikke  at  frelse  sin  Hustru  for  Straf. 
Der  blev  sammensat  en  Kj ætterdomstol  efter  de  gj ældende 
Regler,  bestaaende  af  Gejstlige  og  Kriminaldommere,  og 
hun  blev  anklaget  for  under  hemmelighedsfulde  Ceremonier 
at  have  udsat  et  Voxbillede  af  Kongen  for  en  langsomt 
brændende  Ild;  efter  Middelalderens  Overtro  vilde  saaledes 
Kongens  Helbred  tilintetgjøres ,    alt  som  Voxet  svandt  bort. 

Naar  man  nu  husker  paa,  at  Henrik  VI.  aldrig  udviklede 
sig  hverken  i  aandelig  eller  legemlig  Henseende,  men  der- 
imod snart  efter  henfaldt  i  Sindssvaghed,  og  erindrer  man 
end  videre,  at  Naturvidenskaberne  endnu  befandt  sig  i  deres 
Barndom,  medens  Naturens  hemmelige  Kræfter  ofte  maatte 
tjene  Overtroen  som  Middel  til  at  udforske  Fremtiden,  kan 
man  ikke  undre  sig  over,  at  de  strængeste  Straffe  for  Høj- 
forræderi ble  ve  bragte  i  Anvendelse  mod  saadanne  Daarskaber. 
Lady  Eleonores  medskyldige  bleve  henrettede  som  simple 
Forbrydere,  og  hun  selv  blev  kun  reddet  fra  Doden  ved 
sine  høje  Forbindelser;  derimod  blev  hun  dømt  til  en  Bod, 
der  var  nedværdigende  baade  for  hende  selv  og  for  den, 
som  havde  været  hendes  Gemal;  i  Londons  Historie  findes 
en  udførlig  Beretning  om,  hvorledes  Eleonore  Cobham  i  en 
Baad  blev  bragt  fra  Westminster  til  Værftet  ved  Temple, 
barhovedet  og  med  blottede  Fødder,  i  en  vid  Bodsklædning 
og  med  en  brændende  Kjærte  i  Haanden;  saa  snart  hun  var 
stegen  i  Land,  blev  hun  i  en  sælsom  Procession  under  Be- 
vogtning af  Lord  Mayor  og  Statens  Øvrighed  fort  igiennem 
Fleetstreet,  som  var  opfyldt  af  en  gabende  Menneskemasse, 
til  St  Paulskirken,  hvor  hun  for  Alterets  Fod  maatte  be- 
kjende  sin  Synd  og  udslukke  sin  Kjærte;  senere  blev  hun 
endnu  tvende  Gange  ført  i  et  lignende  Optog  til  andre 
Kirker  i  Staden.  Derpaa  blev  hun  overgiven  til  Sir  Thomas 
Stanley,  en  prøvet  Ridder  af  en  gammel  berømt  Adelsslægt, 
og  under  hans  strænge  Varetægt  tilbragte  Eleonore  Resten 
af  sit  Liv  først  paa  Slottet  Chester,  derpaa  i  Kenilworth 
og  til  sidst  paa  Øen  Man;  dermed  forsvinder  hun  af  Her- 
tugens Levnedshistorie,  men  den  Skam,  som  hun  lige  over 
for  Verden  havde  paadraget  ham,  blev  han  aldrig  fuld- 
kommen frigjort  for;  hvorvidt  han  fra  Begyndelsen  har 
været  Eleonores  medskyldige,  er  et  Spørgsmaal,  som  vanskelig 
lader  sig  besvare  efter  de  foreliggende  Dokumenter;  andre, 
rigtignok    ædlere,     Sider   af    hans   Karakter,    om    hvilke 

vi  senere  skulle  tale,    lade  formode,    at  han  i   det    mindste 
har  været  vidende  derom. 


III. 

Imidlertid  begyndte  Tiderne  at  forandre  sig;  en  ny- 
Slægt  voxede  frem,  og  endskjont  Hertugen  af  Gloucester 
endnu  ikke  ganske  havde  mistet  sin  Popularitet  og  bestandig 
søgte  at  skaife  sig  Indflydelse  ved  Hjælp  af  denne  og 
navnlig  ved  at  opfordre  til  Modstand  imod  Fjenden,  blev 
dog  saa  vel  han  som  den  bedagede  Kardinal  Beaufort  trængte 
tilbage  fra  Begivenhedernes  Skueplads.  I  Haab  om  at  bane 
Vejen  for  en  ærefuld  Fred  med  Frankrig  havde  man  i  Aaret 
1445  formælet  den  sindssvage  Konge  med  Margrete  af 
Anjou;  hun  besad  en  stærk  og  ubøjelig  Karakter,  og  hendes 
store  Indflydelse  har  efterladt  uudslettelige  Spor  i  Englands 
Historie.  Greven  af  Sufi'olk,  som  især  havde  ledet  disse 
Forhandlinger,  fortsatte  Kardinal  Beauforts  Politik,  og  Re- 
geringen sluttede  sig  under  hans  Førelse  neje  til  Henrik 
V.'s  hierarkisk- aristokratiske  Grundsætninger.  Vi  kunne 
ikke  aldeles  nøjagtig  gjøre  Rede  for,  af  hvad  Grund  Suifolk 
og  Dronning  Margrete  besluttede  at  tilintetgjere  Hertugen 
af  Gloucester;  men  formodentlig  har  denne,  sin  Natur  tro, 
fortsat  sine  gamle  Rænker;  dog  synes  han  ikke  at  have 
næret  nogen  Mistanke  om  den  Snare,  man  havde  stillet 
for  ham. 

Den  10de  Februar  1447  samledes  Parlamentet  i  det 
store  Abbedi  ved  Bury  St.  Edmunds,  som  var  Kongens 
Yndlingsopholdssted;  Hertug  Humphrey  ankom  først  den  18de 
og  indlogerede  sig  med  sit  talrige  Følge  i  Pilegrimmenes 
Hospital.  Landeværnet  var  fordelt  omkring  i  Gaderne,  og 
alle  Adgangene  til  Kongens  Bolig  strængt  bevogtede;  disse 
mistænkelige  Omstændigheder  burde  strax  have  advaret 
Hertugen  om  at  være  paa  sin  Post,  da  det  tydelig  viste, 
at  man  havde  noget  i  Sinde;  endnu  samme  Dag,  kort  efter 

Taflet,  blev  han  i  Medfør  af  en  Anklage  for  Højforræderi 
belagt  med  Husarrest,  og  dette  blev  ham  forkyndt  ved  Her- 
tugerne af  Somerset  og  J3uckingham  tillige  med  Stor- 
Constablen,  Lord  Heaumont.  Alle  vare  spændte  paa  Ud- 
faldet af  den  Proces,  som  strax  blev  aabnet  imod  ham  for 
Overhuset;  men  da  man  den  23de  om  Eftermiddagen  trængte 
ind  i  hans  tillaasede  Gemak,  fandt  man  ham  død  i  Sengen; 
ved  Ligskuet  opdagedes  intet  Spor  af  ydre  Vold,  og  Aar- 
sagen  til  hans  Død  blev  aldrig  opklaret. 

Beretningerne  fra  den  Tid  ere  meget  modsigende; 
iblandt  Humphreys  Tilhængere  udbredte  sig,  især  i  London, 
naturligvis  strax  det  Rygte,  at  han  var  bleven  m3Tdet;  der 
fortaltes,  at  man  havde,  fundet  ham  kvalt  imellem  Senge- 
dynerne, ligesom  det  for  50  Aar  siden  var  gaaet  hans  Onkel, 
den  daværende  Hertug  af  Gloucester,  eller  ogsaa  skulde  han 
være  ombragt  paa  samme  gyselige  Maade  som  den  ulykke- 
lige Kong  Edvard  IL;  den  frygtede  Greve  af  Suffolks  be- 
stemte Karakter  og  den  voldsomme  Maade,  hvorpaa  Her- 
tugen af  Gloucester  blev  fængslet,  gav  disse  Rygter  en  ikke 
ringe  Sandsynlighed.  At  det  hele  var  et  vel  udtænkt  Slag, 
kan  man  ogsaa  se  deraf,  at  samme  Dag  som  Hertugen  blev 
ogsaa  en  stor  Del  af  hans  Tilhængere  og  Tjenere  fængslede 
paa  hans  Gods  ved  Greenwich.  De  bleve  beskyldte  for  at 
have  villet  drage  bevæbnede  imod  Bury  St.  Edmunds,  hvor 
Kongen  skulde  afsættes  og  Hertug  Humphrey  sættes  paa 
Tronen,  medens  de  samtidig  vilde  befri  hans  Gemalinde, 
Eleonore  Cobham;  de  bleve  ved  en  summarisk  Fremgangs- 
maade  dømte  til  Galgen,  men  senere  benaadede,  og  denne 
sidste  Omstændighed  taler  for,  at  Beskyldningerne  vare 
falske.  Man  maa  heller  ikke  overse,  at  Hertugen  gik  i 
Fælden  uden  at  ane  Faren,  og  at  han  kom  til  Bury  ikke 
fra  Greenwich,  men  fra  sin  fjærnt  i  Wiltshire  liggende 
Borg  Devizes.  Vist  nok  paastod  den  stakkels  Kong  Henrik 
VI.  bestandig,  at  hans  kjære  Onkel  havde  efterstræbt  hans 
Liv  og  Krone,    ligesom  han    heller    aldrig   tillod,    at   hans 


Hertug  Humphrey  af  Gloucester.  gi 

Eftermæle  af  Parlamentet  blev  renset  for  denne  Mistanke, 
ja  det  synes  endog,  som  ora  der  ikke  uden  Modstand  ind- 
rømmedes hans  Lig  en  standsmæssig  Begravelse  i  Abbediet 
St.  Albans. 

Alt  dette  taler  imidlertid  paa  ingen  Maade  for  en 
voldsom  Dødsaarsag,  De  imod  Hertugen  venlig  sindede 
Forfattere*)  paastode  tvært  imod  med  stor  Bestemthed,  at 
det  var  den  Sorg  og  Harme,  Hertugen  følte  over  den  pludse- 
lige haarde  Fængsling,  der  saa  hurtig,  men  dog  paa  naturlig 
Maade,  gjorde  PJnde  paa  hans  Liv.  Vi  besidde  endnu  et  andet 
rigtig  nok  indirekte  Vidnesbyrd,  der  med  Sikkerhed  synes  at 
frigjøre  Modstanderne  for  Mistanken  om  Mord;  og  dette  Vidnes- 
byrd er  dobbelt  vigtigt,  da  det  desuden  kaster  et  skarpt  Lys 
over  hele  Hertugens  Karakter,  hvor  Lys-  og  Skyggesiderne 
paa  en  mærkelig  Maade  berøre  hinanden.  I  hans  fem  og 
fyrretyvende  Aar  opfordrede  Hertug  Humphrey  sin  Livlæge 
Gilbert  Kymer  —  et  højt  anset  Medlem  af  Universitetet  i 
Oxford  og  den  samme,  som  senere  for  Parlamentet  afgav 
en  Erklæring  om  Henrik  VI.'s  Vanvid  —  til  at  undersøge 
hans  Legemskonstitution  og  sige  sin  Mening  derom;  Foran- 
ledningen til  denne  skrækkelige  Diagnose  var  ikke  saa  meget 
Frygt  for  en  nær  Død,  som  den  samme  Videbegjærlighed, 
der  karakteriserer  Hertugen  baade  i  godt  og  ondt;  vi  ville 
ikke  gjengive  Erklæringen  efter  dens  modbydelige  Ordlydende; 
det  maa  være  nok  at  sige,  at  Kymer  i  ét  og  alt- udtaler  sig 
skaanselløst  om  sin  høje  Patients  Sundhedstilstand;  de  indre 
Organer,  om  hvilke  han  taler  ret  forstandig,  ere  som  en 
Følge  af  overdrevne  sanselige  Udsvævelser  aldeles  svækkede, 
og  Nerverne  ødelagte  ved  aandelige  og  legemlige  Pirrings- 
midler. Hvilket  Indblik  give  disse  Ord  os  ikke  i  Hertugens 
vilde,  utæmmelige  Lidenskaber;    her  have  vi  ogsaa  Forkla- 


*)  Det  er  utvivlsomt  disse  Mænd,  som  paa  Grund  af  lians  stadige 
Koketteren  med  Londons  Borgere  og  hans  Modstand  imod 
den  daværende,  allerede  grundig  forhadte,  Regering  have 
skaffet  ham  Tilnavnet  „den  gode  Hertug  af  Gloucester". 

ringen  til  Hertugen  af  Gloucesters  Tilbøjelighed  for  uvær- 
dige Kvinder,  og  behøves  der  vel  noget  andet  Bevis  for,  at 
en  heftig  Sindsbevægelse  var  nok  til  at  tilintetgjøre  et  saa 
medtaget  Legeme?  Allerede  elleve  Aar  forud  havde  en 
forstandig  Læge  forudsagt  ham  dette;  men  hans  advarende 
Stemme  var  ikke  bleven  høit.  Et  Portræt  af  Prinsen,  som 
findes  paa  et  Vindue  i  Kirken  i  Greenwich,  viser  os  da 
ogsaa  tydelig  nok  et  Ansigt,  hvis  Træk  ere  ældede  og  slap- 
pede før  Tiden. 

Hvor  modsigende  det  end  kan  synes  efter  saadanne 
Oplysninger  om  Gloucesters  Liv,  maa  vi  dog  sluttelig  ogsaa 
udtale  nogle  anerkj endende  Ord  om  ham;  thi  trods  alle  sine 
Svagheder  og  Fejl  var  han  dog  ikke  aldeles  blottet  for  ædle 
Egenskaber.  Saa  vel  hans  Kjærlighed  til  Alkymi  og  Magi 
som  hans  Ønske  om  at  kjende  sin  egen  Legemskonstitution 
udsprang  af  en  ægte  Tørst  efter  Kundskaber;  men  denne 
Trang  var  lige  saa  ubegrænset  som  hans  Lidenskaber.  I 
en  Tidsalder,  som  gjennem  Opløsning  af  alle  Forhold  danner 
en  Overgang  til  en  ny  og  bedre  Dannelse,  og  hvor  man 
hverken  træffer  paa  Middelalderens  raa,  men  kraftige  Skik- 
kelser eller  paa  den  nyere  Tids  dristig  fremadstræbende 
Aander,  stod  Hertugen  af  Gloucester,  i  alt  Fald  i  sit  Fædre- 
land, endnu  temmelig  isoleret  som  en  Mand,  der  anelsesfuldt 
skuede  ud  i  Fremtiden;  men  Daarskab  og  Videnskab,  Over- 
tro og  Oplysning  vare  hos  ham  blandede  med  hverandre. 
I  et  Skrift  af  Sir  Thomas  More  findes  en  Fortælling  om, 
hvorledes  Hertug  Humphrey,  der  ikke  mere  troede  paa 
Legender  og  Mirakler,  engang  i  St.  Albans  med  bidende 
Spot  rev  Masken  af  en  tiggende  Bedrager,  som  anstillede 
sig  blind  for  at  lade  sig  helbrede  ved  Berøring  af  Keli- 
kvierne.  Ligesom  hans  Bedstefader  havde  fundet  en  Glæde 
i  at  omgaas  en  stor  Digter  (Chancer),  saaledes  samlede 
ogsaa  Hertug  Humphrey  sin  Tids  Digtere  og  Forskere  om 
sig;  men  han  havde  det  forud  for  sin  Bedstefader,  at  han 
oplevede  den  ægte  klassiske  Videnskabs  Gjenopvaagnen,  der 

var  fremvoxet  paa  den  antike  Jordbund  og  ved  Kirkemødet 
i  Basel  spredtes  over  Evropas  nordlige  Stater.  I  Wien  skal 
der  endnu  findes  et  Brev  fra  Gloucester  til  den  nævnte 
store  Kirkeforsamling;  den  italienske  Humanismes  friske 
Luftning  havde  umiskjendelig  ogsaa  berørt  ham,  der  trods 
al  sin  Ejendommelighed  kan  betragtes  som  en  af  de  første 
Bebudere  for  den  nye  Tid  i  England.  Vi  vide  ikke,  naar 
og  hvor  han  har  tilegnet  sig  denne  mægtig  fremtrængende 
nye  Aandsretning ,  maaske  under  sit  Ophold  i  Frankrig 
og  Nederlandene;  men  sjælden  har  en  Udsæd  fundet  en 
mere  modtagelig  Jordbund  end  Hertugens  videbegj ærlige 
Sjæl.  Dog  var  det  her,  som  overalt,  vanskeligt  at  skille 
Kjærnen  fra  Avnerne.  Renaissancens  Fejl  og  Laster,  som 
ved  Siden  af  dens  frugtbringende  Virksomhed  for  den  antike 
Aands  Gjenoplivelse  frembragte  saa  mange  uløselige  psycho- 
logiske  Problemer,  fremtraadte  ogsaa  skarpt  hos  denne  mærk- 
værdige Lancaster. 

Som  Statholder  i  London  plejede  han  at  opholde  sig  i 
det  ved  Themsen  liggende  Baynard-Castle ;  men  naar  han 
vilde  være  mere  ubunden,  tog  han  til  et  af  sine  mange 
Godser,  og  ved  hans  Hof  samledes  nu  mange  ejendommelige 
Skikkelser  af  fremmed  Herkomst  og  meget  forskjelligt  Værd. 
Der  var  først  og  fremmest  Naturforskerne,  som  vi  have  set, 
endog  af  gejstlig  Stand,  hvis  Physik  og  Kemi  endnu  ikke 
var  kommen  bort  fra  den  sorte  Kunsts  Omraade,  og  her  var 
alt  Tale  om  sælsomme,  Epoke  gjørende,  Opdagelser,  der  fuld- 
komment vilde  forandre  Livets  to  Hovedsider,  Krig  og  Fred, 
De  havde  desuden  Opmærksomheden  henvendt  paa  deres 
store  Landsmands,  Roger  Bacos  Skrifter  og  Experimenter, 
denne  Englands  Faust  i  det  trettende  Aarhundrede,  halvt 
en  Magiker  og  halvt  en  Naturphilosoph ;  Regeringen  med- 
delte gjentagne  Gange  disse  Mænd  Patenter  paa  Opdagelsen 
af  de  vises  Sten,  dette  Middel  fremfor  alle  Midler  til  at 
opdage  eller  af  almindelige  Stoffer  at  tilberede  det  koste- 
lige Guld.    Disse  Mænd  kunde  især    glæde    sig   ved    deres 

høje  Velynders  Gunst,  der  endog  strakte  sig  saa  vidt,  at  de 
dreve  deres  Kunst  til  Forbrydelser,  hvori  han  næppe  var 
uden  Andel. 

Ved  Hertugens  Hof  samledes  end  videre  de  faa  Eng- 
lændere, som  paa  den  Tid  havde  nogen  literær  Betydning; 
af  disse  ville  vi  nævne  Johan  af  Whelhamstead,  Abbeden 
fra  St.  Albans,  som  i  sin  svulstige,  aandlese  Krennike  dog 
taler  med  Varme  om  Fyrstesennen,  paa  hvis  Grav  han  i  sit 
Abbedi  lod  sætte  et  Mindesmærke  ved  Siden  af  PJnglands 
første  Martyrs;  fremdeles  mærkes  en  anden  af  den  Tids 
Historiografer,  William  Betoner,  der  ligeledes  gav  sig  af 
med  kronologiske,  heraldiske,  astronomiske,  ja  endog  med 
medicinske  Arbejder.  Her  træffe  vi  naturligvis  ogsaa  Hof- 
poeten  John  L3^dgate,  en  Munk  fra  Stiftet  Bury  St.  Edmunds, 
en  Mand,  som  uden  poetisk  Begavelse  og  uden  at  besidde 
Spor  af  Chaucers  Aand  dog  med  denne  som  Forbillede 
frembragte  en  Masse  Vers,  der  for  største  Delen  stedse  ville 
forblive  utrykte.  Hertug  Humphrey  skal  have  opfordret  Lyd- 
gate til  at  oversætte  en  af  Boccaccios  Bøger  paa  Engelsk, 
og  han  tik  derfor  ogsaa  sin  Andel  i  de  smigrende  og  rosende 
Vers,  hvormed  Lydgate  ved  enhver  offentlig  og  privat  An- 
ledning stedse  var  vedHaanden;  et  af  hans  efterladte  Digte, 
som  han  indsendte  til  Hertugen,  bærer  Titlen  »for  min 
tomme  Pengepung«,  og  hans  Henvendelse  er  vel  næppe  for- 
bleven ubønhørt. 

Dog  det  var  ikke  blot  de  gamle  florentinske  Novelle- 
forfattere, Hertug  Humphrey  vilde  have;  ogsaa  de  første 
lærde  Italienere,  der  kom  til  England,  modtog  han  venlig 
hos  sig,  sa^rlig  udmærkede  han  en  Mand,  der  var  født  i 
Forli,  og  som,  hvad  der  den  Gang  ikke  var  saa  sjældent 
blandt  hans  Landsmænd,  havde  tillagt  sig  selv  det  berømte 
klassiske  Navn:  Titus  Livius.  Fattig  og  rejselysten  var 
han  efter  sin  egen  Fortælling  udvandret  for  at  finde  en 
fyrstelig  Velynder,  der  forstod  at  skatte  og  belønne  hans 
Talenter;    en  saadan  fandt    han   i  Hertugen   af  Gloucester, 

Og  efter  dennes  Opfordring  har  Titus  Livius  skildret  hans 
berømte  Broder,  Kong  Henrik  V.'s  Liv  og  Virksomhed  i 
en  temmelig  godt  skreven  Biografi.  Hertug  Humphrey  ud- 
nævnte derpaa  Forfatteren  til  siii  Hofdigter  og  Taler  (orator) 
og  nødte  Kongen  til  at  give  ham  engelsk  Indfødsret.  Ogsaa 
med  andre  mere  berømte  italienske  lærde  stod  Hertugen  i 
nær  Forbindelse;  det  er  en  mærkelig  Kjendsgjerning,  at 
Leonardo  Aretino,  en  af  de  ypperste  ved  den  gamle  Cosmo 
af  Medicis  akademiske  Hof,  en  Mand,  der  glimrede  ved  sit 
gode  Latin  og  tillige  forstod  Græsk,  har  tilegnet  den  engelske 
Prins  sin  Oversættelse  af  Aristoteles's  Politik.  En  anden 
Italiener,  Pietro  Candido  Decembrio,  senere  Archivar  hos  den 
lærde  Pave  Nicolaus  V.,  havde  hørt  saa  meget  ædelt  om 
Hertugen  af  Gloucester,  at  han  tilbød  ham  sin  Oversættelse 
af  et  andet  berømt  Værk,  Platos  Republik;  Ærkebiskoppen 
af  Majland  ledsagede  dette  Tilbud  med  en  varm  Anbefaling 
og  smigrede  Hertugen  ved  at  sammenligne  ham  med  Julius 
Cæsar  og  Cæsar  Octavianus.  Denne  interessante  Brevvexel 
forefindes  endnu  i  Mlinchen  og  Durham;  her  findes  ogsaa 
Hertugen  af  Gloucesters  Svar  fra  London  og  Penhurst,  hvori 
han  tilkj endegiver  sin  levende  Glæde  over  Videnskabernes 
Opsving,  der  sk34des  de  mange  i  Latin  og  Græsk  dygtige 
Mænds  Iver;  det  nævnte  Tilbud  modtager  han  med  Tak, 
og  da  Decembrio  kun  havde  indsendt  de  fem  første  Bøger 
om  Kepublikken,  beder  han  i  et  Brev  af  Marts  1439  om 
det  hele,  endskjønt  de  enkelte  Stykker  fra  først  af  vare  til- 
egnede forskjellige  andre  af  Literaturens  Venner.  Som  alt 
omtalt,  udviste  Hertug  Humphrey  en  sand  fyrstelig  Rund- 
haandethed  mod  alle  disse  Mænd,  endogsaa  Aeneas  Silvius, 
den  senere  Pave  Pius  IL,  lovpriser  den  engelske  Kongesøns 
»studia  humanitatis«. 

At  Hertugen  var  en  ivrig  Bogsamler,  lader  sig  ligeledes 
godtgjøre;  Forstanderne  for  de  rige  Klostre,  der  gjærne  vilde 
vinde  hans  Yndest,  sendte  ham  ofte  Værker,  som  vare  pry- 
dede  med    skjønne  Miniaturbilleder ;   paa   det   tomme  Blad 

foran  Titelbladet  har  han  derpaa  gjærne  egenhændig  skrevet 
sit  Valgsprog:    Moun  bien  moundain  —  min  verdslige 
Ejendom.    Et  Haandskrift,  der  findes  i  det  britiske  Museum, 
et  Værk  om  Skotland,  er  rigtig  nok  ikke  mærket  med  disse 
Ord,    men  er  dog  ved  en  fransk  og  højst  sandsynlig    egen- 
hændig Underskrift  betegnet  som  hans  forhenværende  Ejen- 
dom;   ligesaa  en  Kommentar  til  Genesis,    der   opbevares   i 
Oxford,    et  Arbejde  af  den  som  Historieskriver  og  Theolog 
bekjendte  Avgustinerbroder,    John  Capgrave,    der   ligeledes 
stod  Hertugen  af  Gloucester  nær  og  endog  skal  have  skrevet 
hans  Livshistorie,    som  des  værre  ikke  mere    er    til.     Her- 
tugen  overdrog  fremdeles  Domherren  Upton    det  Hverv    at 
oversætte  et  Værk  om  Krigskunsten,  og  Poggio  Bracciolini, 
der,  som  bekjendt,  i  Aaret  1 420  kom  til  England,  for  ogsaa 
her  at  forske  efter  klassiske  Manuskripter,  har  maaske  alle- 
rede den  Gang  knyttet  literære  Forbindelser  med  Hertugen.*) 
Efter  saa  megen  Dadel  over  et  Liv,    der   var   forfejlet 
ved  Ærgjerrighed  og  Lidenskab,    er  det  glædeligt  ogsaa    at 
kunne   udtale    en  Kos    over  Hertugen   af  Gloucester;    men 
ikke  engang  for  disse    humanistiske  Bestræbelser   kan   man 
tillægge  ham  det  Tilnavn  »den  gode«,    der  sandsynligvis  er 
blevet    ham    tillagt   af  Partigrunde.     Det   var   nu    engang 
Humanismens  svage  Side,    at  dens  Disciple,    navnlig   under 
dens   gj ærende    Begyndelse,    hævede    den   klassiske    Oldtids 
Sæder,  eller  rettere  dens  Usæder,   over  den  kristelige  Tugt 
og  Moral.     Heller    ikke    i    Hertug  Humphreys  Liv    er    der 
Tale  om  nogen  Moral,  og  endnu  mindre  om  nogen  Religiø- 
sitet.   Wiclifs  og  hans  Præsters  Stemmer,  der  med  Evange- 
liets Ord  formanede  til  Omvendelse,    vare    blevne   kvalte   i 
Baalets  Flammer-,    Prinsen,    som    selv   lejlighedsvis   havde 


*)  I  et  gammelt  Universitetsregister  i  Oxford  lindes  under  Aaret 
1443  den  Meddelelse,  at  Hertug  Humphrey  har  testamenteret 
Universitetet  et  Bibliothek  paa  135  Bind,  for  største  Delen 
bestaaende  af  skolastiske,  astrologiske,  juridiske  og  klas- 
siske Haandskrilter. 

deltaget  i  disse  Forfølgelser,  levede  paa  en  Tid,  da  det  ka- 
tholske  Kleresi  endnu  uhindret  og  uden  Sky  turde  føre  et 
forargeligt  og  ugudeligt  Levned  uden  at  bekymre  sig  om  sin 
egen  eller  andres  Sjælefrelse;  da  Paverne  og  de  høje  Kirke- 
fyrster, naar  de  overhovedet  tragtede  efter  en  finere  Dan- 
nelse, næsten  kun  troede  og  tænkte,  som  den  forsvundne 
Verden  i  Athen  og  Kom;  det  er  derfor  ikke  saa  forunder- 
ligt, naar  Hertug  Humphrey  raaaske  tog  Platon  og  Aristo- 
teles til  Mønstre,  for  klogere  end  andre  at  naa  sit  Maal, 
Herskermagten;  naar  han  af  lignende  Grunde  lod  skrive  sin 
Broders  Levnedshistorie ,  og  naar  han  selv  i  sine  ædlere 
Tilbøjeligheder  ikke  var  fri  for  en  stærk  Egennytte,  der  til 
sidst  ogsaa  drev  hans  Videbegj ærlighed  og  Lyst  til  at  forske 
ind  paa  slette  og  fordærvelige  Afveje,  saa  at  hans  Efter- 
mæle end  ikke  paa  dette  Omraade  er  pletfrit. 

C.  a. 

JKjn  tidligere  Afhandling*)  i  foregaaende  Bind  af  »Hist. 
Archiv«  har  berørt  den  Frihedsbevægelse,  som  ved  Begyndelsen 
af  det  tolvte  Aarhundrede  gjorde  sig  gjældende  indenfor  den 
franske  Borgerstand,  og  som  paa  mange  Steder  førte  til 
Oprettelsen  af  Kommuner.  Ved  mange  Byer  gik  denne 
Udvikling  for  sig  paa  fredelig  Maade,  i  det  Borgerne  ved 
Overenskomster  med  Kongen,  deres  gejstlige  eller  verdslige 
Lensherrer  opnaaede  en  mere  eller  mindre  begrænset  Selv- 
stændighed; men  i  de  fleste  Tilfælde  naaede  Byerne  først 
deres  Maal  efter  langvarige  Stridigheder  med  deres  Herrer, 
som  ikke  med  det  gode  vilde  give  SJip  paa  de  rige  Ind- 
tægtskilder, som  de  havde  af  Byerne,  der  vare  udsatte  for 
de  mangfoldigste  Plagerier  og  Udpresninger.  Vi  ville  her 
gjengive  en  Scene  fra  disse  Kommunernes  Kampe;  vor 
Hjemmelsmand  er  Abbed  Guibert,  som  var  aldeles  samtidig 
med  disse  Begivenheder,  hvilke  han  fortæller  i  sin  Levneds- 
beskrivelse. 

I  Aaret  1106  stod  Bispestolen  i  Laon  ledig  i  tvende 
Aar,  indtil  Gaudri  fra  Normandiet,  Referendarius  hos  den 
engelske  Konge  Henrik  I. ,  søgte  og  opnaaede  den  ved  at 
bestikke  Domkapitlet;  saaledes  fortalte  i  den  mindste  alle 
samtidige.  Gaudri  var  imidlertid  ingenlunde  skikket  til  at 
beklæde    den    bispelige    Værdighed,    og   Byen   Laon   gjorde 

*)  Se  Afhandlingen  Abbed  Suger  S,  261)  og  fig. 

ogsaa  snart  den  samme  Opdagelse.  Han  lod  en  Mand  blinde, 
fordi  lian  havde  ham  mistænkt  for  at  staa  i  Forbindelse 
med  hans  Fjender,  og  han  fandt  sig  rolig  i  et  Mord,  der 
blev  begaaet  i  selve  Domkirken;  som  mange  af  de  hjem- 
vendende rige  Korsfarere  holdt  han  en  sort  Slave,  hvem 
han  brugte  som  et  Værktøj  ved  sine  Skjændselsgjerninger. 
Borgerne  ble  ve  urolige  og  opbragte  over  alt  dette,  og  under 
en  Rejse,  Biskoppen  foretog  til  England,  fik  de  ved  rige 
Gaver  de  Gejstlige  og  Riddere,  som  styrede  Byen  i  Biskoppens 
Navn,  overtalte  til  at  udstede  en  højtidelig  Forskrivning,  i 
Følge  hvilken  Borgerne  fik  Ret  til  at  styre  Byen  ved  deres 
egne  Embedsmænd.  Saaledes-  blev  Laon  en  selvstændig 
Kommune.  Da  Biskoppen  kom  hjem,  var  han  naturligvis 
meget  opbragt  over  det  skete  og  vilde  ikke  holde  sit  Ind- 
tog i  Byen;  men  Borgerne  anvendte  det  samme  Middel  hos 
ham,  som  de  havde  anvendt  med  saa  god  Virkning  hos 
hans  Præster  og  Riddere;  de  tilbøde  ham  en  saa  stor  Sum 
Penge,  at  »den  var  fuldstændig  i  Stand  til  at  dæmpe  hans 
opbragte  Sind«,  og  Bispen  aneikjendte  og  besvor  nu  Kom- 
munen, Borgerne  ønskede  dog  yderligere  Garantier,  og  de 
sendte  Deputerede  med  rige  Gaver  til  Kong  Ludvig  den 
tykke  i  Paris.  »Kongen  lod  sig  bestikke  ved  Plebejernes 
rige  Gaver  og  bekræftede  Kommunen  med  sin  egen  Ed«, 
og  Laons  Udsendinge  kunde  vende  tilbage  med  deres  Bylov, 
stadfæstet  med  Kongens  store  Segl  og  forøget  med  adskillige 
nye  kongelige  Indrømmelser. 

I  tre  Aar  var  Byen  Laon  nu  tilfreds  og  rolig,  og  Bor- 
gerne følte  sig  lykkelige  ved  deres  Sikkerhed  og  stolte  over 
den  Frihed,  de  havde  skaffet  sig;  men  i  Aaret  1112  havde 
Ridderne,  Kannikerne  og  Bispen  selv  forødt  de  Penge,  som 
de  havde  faaet,  nu  længtes  de  inderlig  efter  den  Magt,  de 
havde  givet  Slip  paa,  og  pønsede  paa  Midler  til  at  bringe 
den  gamle  Tingenes  Tilstand  tilbage.  Bispen  indbød  Ludvig 
den  tykke  til  et  Besøg  under  den  stille  Uge,  i  det  han 
gjorde  Regning  paa,    at  hans  Nærværelse    skulde    skræmme 

Borgerne;  men  disse  frygtede  deres  Ruin  og  lovede  Kongen 
og  hans  Omgivelser  400  Livres  eller  maaske  endnu  mere, 
medens  Bispen  og  hans  Stormænd  anstrængte  sig  for  at 
bringe  en  Forstaaelse  til  Veje  med  Kongen  og  forpligtede 
sig  til  at  betale  ham  700  Livres.  »Kong  Ludvig  var  en  saa 
fremtrædende  Personlighed,  at  han  syntes  ligesom  skabt  for 
Tronen;  han  var  modig  i  Kampen,  fast  i  Modgang  og  hadede 
al  Langsomhed  i  Forretninger;  han  var  god  i  alle  Hen- 
seender undtagen  i  det  ene  Punkt,  at  han  alt  for  let  aabnede 
sine  Øren  for  Mænd,  der  vare  tilbøjelige  til  eller  forførte 
af  Gjerrighed.  Denne  Last  var  en  rig  Anledning  til  Skade 
og  Skam  for  ham  selv  og  til  Ulykke  for  mange  Mennesker. 
Fyrstens  Begj ærlighed  bragte  ham  nu  over  paa  deres  Side, 
som  lovede  mest,  og  Kongens,  Biskoppens  og  de  stores  Eder 
ble  ve  altsaa  krænkede«. 

Byloven,  som  var  stadfæstet  med  det  kongelige  Segl, 
blev  annuleret,  og  man  offentliggjorde  en  Befaling  fra  Kongen 
og  Bispen  til  Kommunens  Øvrighedspersoner,  hvorved  det 
formentes  dem  at  lade  Byens  Klokke  lyde,  ligesom  de 
skulde  ophøre  at  fungere  og  udlevere  Byens  Segl  og  Banner* 
Røret  i  Byen  blev  nu  saa  voldsomt,  at  Kongen  fandt  det 
klogest  at  forlægge  sin  Bolig  til  Bispens  Palads,  som  var 
omgivet  med  tykke  Mure,  og  den  følgende  Morgen  forlod 
han  Byen  ved  Daggry  uden  at  afvente  Paaskefesten,  til 
hvis  Højtideligholdelse  han  netop  havde  foretaget  sin  Rejse. 

Hele  den  Dag  vare  Kjøbmændenes  Butiker  og  Gjæst- 
giverstederne  lukkede,  ingen  Art  Varer  bleve  faldbudte, 
enhver  holdt  sig  hjemme;  men  naar  Vreden  ruger  i  Sjælens 
Inderste,  plejer  den  første  Tavshed  og  Bedøvelse  ikke  at 
have  nogen  lang  Varighed.  Den  følgende  Dag  udbredte  det 
Rygte  sig,  at  Bispen  og  hans  Stormænd  beskæftigede  sig 
med  »at  gjøre  et  Overslag  over  alle  Borgernes  Formuer, 
da  de  vilde  forlange,  at  enhver  skulde  betale  saa  meget  for 
Kommunens  Ødelæggelse,  som  han  havde  givet  til  dens 
Oprettelse,    og   paa  denne  Maade    skulde    den   lovede  Sum 


En  Episode  af  Laons  Historie.  71 

til  Kongen  udredes«.  Borgerne  ble  ve  nu  grebne  af  en 
voldsom  Ophidselse,  forsamlede  sig,  og  fyrretyve  forpligtede 
sig  edelig  til  at  dræbe  Bispen  og  dem  af  hans  Mænd,  som 
havde  arbejdet  paa  Kommunens  Ødelæggelse.  Ærkediakonen 
Anselm,  en  velvillig  Mand  af  ringe  Herkomst,  og  som  meget 
misbilligede  Biskoppens  Mened,  underrettede  ham  dog 
hemmelig  og  uden  at  navngive  nogen  om  den  Fare,  der 
truede  ham;  men  Biskoppen  svarede:  »Fy  dog!  skulde  jeg 
dø  for  saadanne  Folks  Haand«.  Den  folgende  Dag  var  han 
dog  ikke  til  Stede  ved  Morgengudstjenesten  og  satte  ikke 
sin  Fod  i  Kirken;  men  da  den  store  Paaskeprocession  skulde 
gaa  for  sig  længere  op  ad  Dagen,  frygtede  han  for,  at 
man  skulde  beskylde  ham  for  Fejhed,  og  han  gik  frem  i 
Spidsen  for  sin  Gejstlighed,  medens  hans  Tjenere  og  nogle 
Riddere,  som  bare  Vaaben  under  deres  Klæder,  fulgte  tæt 
efter  ham.  Da  Optoget  passerede  forbi,  troede  en  af  de 
fyrretyve,  at  Øjeblikket  var  gunstigt,  styrtede  pludselig  frem 
fra  en  Hvælving  under  Raabet:  »Kommunen!  Kom- 
munen!« En  dæmpet  Mumlen  løb  gjennem  Skarerne;  men 
ingen  tog  Del  i  Bevægelsen  eller  Raabet,  og  Ceremonien 
gik  for  sig  uden  Forstyrrelse.  Den  næstfølgende  Dag  skulde 
en  anden  højtidelig  Procession  gaa  for  sig  i  Kirken  St. 
Vincent,  og  Biskoppen,  der  endnu  var  en  Smule  urolig,  lod 
en  Flok  Bønder  komme  ind  fra  sine  Besiddelser;  de  bleve 
fordelte  til  at  forsvare  Kirken  og  Bispens  Palads,  og  han 
fulgte  nu  paa  ny  med  Processionerne,  uden  at  de  sammen- 
svorne vovede  at  angibe  ham,  og  fuldstændig  beroliget  sendte 
han  nu  sine  Bønder  hjem.  »Den  fjerde  Dag  efter  Faasken«, 
fortæller  vor  Hjemmelsmand  videre,  »begav  jeg  mig  selv  til 
Biskoppen,  da  man  under  den  Uorden,  som  herskede  i  Byen, 
havde  plyndret  mit  Korn,  og  jeg  bad  ham  nu  at  sætte  en 
Stopper  for  denne  vovelige  Tingenes  Tilstand«.  —  »Hvad 
tænker  De«,  gjensvarede  han  mig,  »at  disse  Folk  kunne 
sætte  igjennem  med  alle  deres  Opløb?  Hvis  min  sorte  vilde 
knibe  den  frygteligste  af  dem  i  Næsen,    vilde  den   stakkels 

Djævel  ikke  en  Gang  vove  at  skjælde  ham  ud.  Har  jeg 
ikke  tvunget  dem  til  for  min  Levetid  at  give  Afkald  paa 
det,  som  de  kalde  deres  Kommune?«  —  Jeg  tav  stille; 
mange  andre  Folk  advarede  ham,  lige  som  jeg,  for  Faren; 
men  han  vilde  ikke  fæste  Lid  dertil«. 

Tre  Dage  senere  syntes  alt  roligt.    Biskoppen  og   hans 
Ærkediakon  vare  beskæftigede  med  at   gjere  Overslag   over 
de  Summer,    som  man    skulde   indkræve   hos  Borgerne,    da 
der  pludselig  rejste  sig  en  stor  Tumult  i  Byen.    En  Menneske- 
masse fyldte  Gaderne  under  Raabet:  »Kommunen!  Kom- 
munen!« og  Flokke  af  Borgere,  bevæbnede  med  Sværd,  Øxer, 
Buer,  Køller  og  Lanser,  styrtede  les  paa  Biskoppens  Palads. 
Ved  denne  Larm  ilte  nogle  Riddere    til;    men   tre    af  dem 
bleve  en  efter  en  angrebne  med  Raseri  af  Borgerne  og  buk- 
kede under  efter  en    kraftig  Modstand.     Bispepaladset   blev 
nu  stukket  i  Brand,    og  Biskoppen,    som  var  ude    af  Stand 
til  at  modstaa  Folkets  Angreb,  iførte  sig  en  af  sine  Tjeneres 
Klædninger,    lukkede  sig  inde  i  en  af  Kirkens  Kj ældere  og 
gjemte  sig  i  en  lille  Tønde,    hvis  Spuns  blev  stoppet  til  af 
en  tro  Tjener.     Sværmen  ilte    imidlertid    frem   og   tilbage; 
den  søgte  efter  ham  for  at  køle  sin  Hævn.    En  Bandit  ved 
Navn  Teutgard,  der  paa  hin  Tid  var  berygtet  for  sine  Røve- 
rier, Angreb  og  Mord  paa  rejsende,  havde  hovedkulds  kastet 
sig  ind  i  Kommunens  Bevægelse.     Biskoppen,    som   kj  endte 
ham,   havde  paa  Grund    af  hans   frastødende  Ydre   i  Spøg 
givet   ham  Øgenavnet  Isegrim,    et  Navn,    som   man    i   hin 
Tids  Dyrefabler  gav  Ulven.     Teutgard  og  hans  Flok  trængte 
nu  ogsaa  ned  i  Kjældrene,    de  bankede    paa   alle  Tønderne, 
Teutgard  standsede  med  en   ubestemt  Mistanke   foran    den, 
hvori  Biskoppen  holdt  sig  skjult,  og  lod  Spunsen  slaa  ud,  i 
det  han raabte :  »Er  der  nogen  herinde?«  —  »En  ulykkelig 
Fange«,  svarede  Biskoppen  skjælvende;  menBanditen  kjendte 
ham  paa  Stemmen  og  udbrød  spottende:     »Naa  saa  det  er 
Dem,    Mester  Isegrim,  som  har  skjult  Dem  her?«    og  trak 
ham  ved  Haaret  ud  af  Tønden.     Biskoppen  besvor  Oprørerne 

0131  at  skaane  hans  Liv;  han  tilbød  at  nedlægge  sin  Bispe- 
værdighed og  vilde  besværge  dette  paa  Evangeliet;  han 
lovede  dem  alle  sine  Penge  og  sagde ,  at  han  vilde  forlade 
Landet,  hvis  man  ønskede  det;  men  man  svarede  ham  kun  med 
Slag  og  Porhaanelser  og  dræbte  ham  snart.  Teutgard  saae 
Bisperingen  glimre  paa  Ligets  Finger  og  huggede  Fingren 
af  for  at  bemægtige  sig  Ringen.  Liget  blev  udplyndret  og 
halvt  nøgent  slængt  hen  i  en  Krog,  hvor  det  endnu  var 
Gjenstand  for  Mængdens  Forhaanelser  og  Forbandelser. 

Hele  Dagen  og  den  følgende  Nat  vedvarede  Oprøret, 
bevæbnede  Bander  sværmede  om  i  Laons  Gader,  søgte  efter 
Biskoppens  Slægtninge,  Venner  og  Tjenere,  og  toge  grusom 
Hævn  over  dem;  mange  uskyldige  bleve  ogsaa  huggede  ned 
i  Flæng  med  de  skyldige,  andre  flygtede  for  Befolkningens 
blinde  Raseri  og  snege  sig  bort  gjennem  de  Vinhaver,  som 
vare  plantede  mellem  to  Høje  i  Stadens  Omegn.  »Der  var 
paa  én  Gang  stukket  Ild  paa  to  Punkter  af  Byen,  og  Ilden 
gjorde  nu  saa  hurtige  Fremskridt,  og  Vinden  drev  Flam- 
merne saa  voldsomt  hen  mod  St.  Vincents  Kloster,  at  Mun- 
kene frygtede  for  at  se  alle  deres  Ejendele  blive  et  Bytte 
for  Luerne,  og  alle  de  Mennesker,  der  havde  søgt  Ly  i  dette 
Kloster,  skjælvede,  som  om  de  saae  Sværdene  dragne  over 
deres  Hoveder«.  Oprørerne  havde  faaet  fat  paa  en  ung 
Mand,  som  havde  været  Kammertjener  hos  Biskoppen,  og 
spurgte  ham,  om  Prælaten  var  dræbt  eller  ikke;  de  vidste 
lige  saa  lidt  ret  Besked  derom  som  han ;  han  hjalp  dem 
med  at  søge  efter  Liget,  og  da  de  endelig  fandt  det,  var 
det  saa  lemlæstet,  at  man  ikke  kunde  skjelne  noget  Træk. 
»Jeg  husker  nu«,  sagde  den  unge  Mand,  »at  Prælaten  holdt 
meget  af  at  tale  om  Krigsbedrifter,  for  hvilke  han  til  sin 
egen  store  Skade  havde  en  levende  Tilbøjelighed;  han  for- 
talte saaledes  ofte,  at  han  engang  i  en  Skinfægtning  blev 
ramt  af  en  anden  Ridders  Spyd  og  fik  et  Saar  nedenfor 
Halsen  i  Nærheden  af  Luftrøret«.  Gaudris  Lig  blev  virkelig 
kjendt  paa  dette  Tegn,  og  den  næste  Dag  bønfaldt  Ærkediakon 


74  En  Episode  af  Laons  Historie. 

Anselm  Oprørerne  om  i  det  mindste  at  maatte  begrave 
Liget,  eftersom  han  jo  dog  havde  haft  en  Biskops  Titel 
og  Værdigheder.  De  samtykkede  kun  deri  med  Vanskelighed, 
og  de.  som  droge  Omsorg  for  Begravelsen,  bleve  overvældede 
med  Trusler  og  Forhaanelser ,  der  ogsaa  haglede  ned  endnu 
over  den  afdøde;  hans  Lig  blev  kastet  ned  i  en  kun  halv- 
færdig Grav,  og  i  Kirken  forrettede  man  ikke  engang  de 
Bønner  og  Ceremonier,  som  ere  foreskrevne  ved  den  ringeste 
Kristens  Begravelse.  Faa  Dage  senere  kom  Ærkebiskop 
Raoul  fra  Reims  til  Laon  for  at  rense  Kirken.  »Efter  sin 
Ankomst  lod  den  vise,  ærværdige  Ærkebiskop  anstille  en 
mere  anstændig  Begravelse  over  nogle  af  de  dræbtes  Lev- 
ninger og  holdt  til  Minde  om  dem  alle  en  Gudstjeneste,  som 
ofte  blev  afbrudt  af  deres  Slægtninges  og  Venners  Taarer; 
derpaa  lod  han  Messen  udsætte  og  holdt  i  Stedet  derfor 
en  Tale  over  den  forbandelsesværdige  Institution, 
Kommunen,  hvor  man  mod  al  Eet  og  Retfærdighed  kan 
se  de  livegne  med  Voldsomhed  unddrage  sig  deres  Herrers 
lovmæssige  Myndighed«. 

Som  vi  se,  slutter  Abbed  Guibert  sig  fuldstændig  til 
den  Reaktion,  der  maatte  indtræde  som  Følge  af  Folkets 
Hævnfølelse  og  blodige  Excesser,  og  han,  som  nylig  saa 
højt  dadlede  Biskoppens  Karakter  og  Opførsel,  bryder  nu 
Staven  over  disse  fordømmelsesværdige  Kommuner,  der  vare 
Kilden  til  saa  mange  Uordener  og  Forbrydelser.  Da  Borgerne 
i  Laon  selv  »neje  overvejede  deres  talløse,  uhyre  Forbry- 
delser, grebes  de  af  Rædsel  og  frygtede  Kongens  Dom«. 
For  at  beskytte  sig  mod  Virkningerne  af  hans  Vrede  dyn- 
gede de  en  ny  Synd  paa  den  gamle  og  kaldte  Thomas  af 
Marie,  Søn  af  Herr  Enguerrand  de  Coucy,  til  Hjælp.  »Denne 
Thomas  havde  fra  sin  Ungdom  beriget  sig  ved  at  plyndre 
fattige  og  Pilegrimme ;  han  havde  indgaaet  flere  Ægteskaber 
i  de  forbudne  Grader,  og  hans  Grumhed  var  i  den  Grad 
uhørt  i  vort  Aarhundrede,  at  Folk,  som  selv  havde  Ry  for 
at  være  grusomme,    i  Sammenligning  med   ham   syntes    at 

være  mere  skaansomme  med  at  udgyde  Dyreblod,  end  han 
med  Menneskeblod«.  Saaledes  var  altsaa  den  Mand,  hvem 
Laons  Borgere  bade  om  at  stille  sig  i  deres  Spidse,  og 
hvem  de  modtoge  med  Grlædesjubel,  da  han  holdt  sit  Indtog 
i  Byen.  Han  raadførte  sig  nu  med  sine  Mænd  om  Bor- 
gernes Forlangende,  men  hans  Folk  vare  alle  enige  om,  at 
han  ikke  hunde  holde  en  saa  stor  By  mod  Kongen.  Thomas 
opfordrede  derpaa  Byens  Befolkning  til  at  samles  paa  fri 
Mark,  hvor  han  vilde  gjøre  dem  bekjendte  med  sin  Plan. 
Da  han  havde  ført  dem  omtrent  en  Mil  bort  fra  Byen,  sagde 
han  til  dem:  »Laon  er  Kongerigets  Hoved,  og  jeg  kan 
umulig  hindre  Kongen  i  at  gjøre  sig  til  Herre  over  den 
igjen ;  men  hvis  I  frygte  hans  Vrede,  kunne  I  følge  mig  til 
mine  Besiddelser,  og  I  skulle  finde  en  Ven  og  Beskytter  i 
mig«.  Disse  Ord  forfærdede  dem  i  Begyndelsen,  men  da 
de  mindedes  de  alt  begaaede  Forbrydelser  og  allerede  saae 
Kongens  Sværd  hænge  truende  over  deres  Hoveder,  gav  dog 
en  stor  Mængde  sig  paa  Flugt  med  Thomas,  iblandt  dem 
ogsaa  Røveren  Teutgard.  Da  Rygtet  om,  at  Byen  \ar  for- 
ladt, udbredte  sig  hos  Nabobefolkningen,  strømmede  Bøn- 
derne til  og  gjorde  et  rigeligt  Bytte  i  de  forladte  Huse. 
Snart  opstod  der  Stridigheder  mellem  de  første  og  de  sidst 
ankomne  angaaende  Delingen  af  Rovet,  og  alt,  hvad  de 
smaa  havde  bemægtiget  sig,  gik  snart  over  i  de  stærkeres 
Besiddelse.  »Naar  to  Mænd  mødte  en  tredje  alene,  plyndrede 
de  ham  ud;  kort  Tilstanden  i  Byen  var  i  Sandhed  be- 
klagelig. De  Borgere,  som  havde  forladt  Laon  i  Forening 
med  Thomas  af  Marie,  havde  først  udplyndret  og  ødelagt 
de  forhadte  Præsters  og  store  Herrers  Ejendomme;  men  de 
store,  som  vare  undslupne  M5Tderierne,  udplyndrede  nu  til 
Gjengjæld  Flygtningernes  Huse  og  bortførte  Levnedsmidler, 
Møbler  og  alt,  endogsaa  Dørhængslerne  og  Dørlaasene«. 

Saa  vidt  Guiberts  Krønnike.  Vi  skulle  kun  tilføje,  at 
Kongens  Straf  ikke  lod  vente  længe  paa  sig.  En  almindelig 
fransk  Kirkeforsamling   lyste  Band   over  Thomas    af  Marie, 

Og  Harmen  mod  ham  var  saa  stor,  at  selv  hans  egen  Fader 
maatte  drage  med  i  Kamp  mod  ham.  Hans  Borge  faldt  i 
Kongens  Magt,  han  maatte  tilkjøbe  sig  Tilgivelse  med 
haarde  Bøder  og  Erstatninger,  men  de  ulyksalige  Flygt- 
ninge fra  Laon  fandt  ingen  Naade  for  Kongens  Øjne;  de 
bleve  klyngede  op  i  Galgen,  og  deres  Lig  tjente  til  Føde 
for  Glenter,  Ravne  og  Krager. 

C.  H. 


Smaating. 


Træfningen  ved  Lexington.  De  forenede  nordameri- 
kanske P'ristater  have  i  disse  Dage  fejret  deres  hundred- 
aarige  Uafhængighed  med  stor  Højtidelighed,  men  ved  Siden 
af  den  4de  Juli  1776,  den  Dag,  da  Uafhængigheds-Erklæ- 
ringen blev  vedtagen,  er  der  en  anden  Dag,  den  19de  April 
1775,  som  vel  fortjener  at  nævnes;  thi  denne  Dag  maa  man 
betragte  som  Revolutionens  virkelige  Begyndelse;  »før  denne 
Dag  har  jeg  ingen  Sinde  hørt  nogen  blot  hviske  om  en 
Løsrivelse  fra  Storbritannien«,  saaledes  udtalte  den  bekjendte 
Præsident  Jefferson  sig  senere  hen  om  den  19de  April,  og 
en  anden  af  Revolutionens  berømte  Mænd,  Samuel  Adams, 
udbrød,  da  han  hørte  Geværilden  ved  Lexington :  »Dette  er  i 
Sandhed  en  herlig  Dag«.  Vi  ville  derfor  give  en  kort 
Skildring  af  de  herhen  hørende  Begivenheder. 

Det  vil  være  vore  Læsere  tilstrækkelig  bekjendt,  at 
England  vilde  tvinge  de  amerikanske  Kolonier  til  at  betale 
Skat,  særlig  en  Indførselsskat  paa  Te,  og  at  Bostons  Be- 
boere den  16de  December  1773  kastede  en  hel  Del  Kasser 
med  Te  i  Havet,  hvorpaa  Byens  Havn  blev  spærret  fra  den 
1ste  Juni  det  følgende  Aar.  Lidt  efter  lidt  organiseredes 
en  væbnet  Modstand  mod  Regeringen,  Statens  lovgivende 
Forsamling  begyndte  at  ordne  Militsen,  og  en  Fjerdedel  af 
samme,  de  saakaldte  »Minute-Mænd«,  skulde  holde  sig  fær- 
dige til  Udrykning  med  den  kortest  mulige  Frist.  Sam- 
tidig hermed  samledes  der  Forraad  af  Vaaben  og  Ammunition 
i  Byerne  Concord  og  Worcester,  og  Provinsens  kongelige 
Guvernør,  General  Gage,  besluttede  at  ødelægge  disse  De- 
poter. Imidlertid  havde  Patrioterne  en  Anelse  om  disse 
hans  Planer;  i  Charlestown  blev  der  holdt  nøje  Udkig  med 
Boston,    og  man  havde   truffet   den  Aftale,    at   der   skulde 

hejses  en  Lygte  paa  Nordkirken  i  denne  By,  hvis  en  betyde- 
ligere Troppestyrke  skulde  faa  Ordre  til  at  rykke  ud  ved 
Nattetid. 

Vagtposterne  paa  Charlestowner-Siden  af  Karlsfloden 
saae  nu  Natten  til  den  19de  April  Lygten  skinne  paa  Kirke- 
taarnet,  i  et  Øjeblik  var  alt  i  Bevægelse,  og  ridende  Bud 
fore  afsted  i  alle  Retninger.  Imidlertid  havde  man  ogsaa 
fra  Bostons  Havn  udsendt  Baade,  og  et  Sendebud,  Paul 
Revern,  som  steg  ud  fra  en  af  disse  Baade,  kastede  sig  øje- 
blikkelig paa  en  Hest  og  galoperede  gjennem  Medford  hen 
til  et  Hus,  hvor  Patrioternes  Førere,  John  Hancock  og 
Samuel  Adams,  laa  og  sov. 

»Gjør  dog  ikke  en  saa  frygtelig  Støj!«  sagde  Soldaten, 
der  stod  paa  Post  uden  for  Huset. 

»Støj!«  svarede  Paul;  »I  skulle  ikke  komme  til  at 
vente  ret  længe,  for  I  have  Støj  nok.  De  Regulære  rykke 
ud«.  Saaledes  galoperede  han  videre  fra  Hus  til  Hus  og 
vakte  alle  Byens  ansete  Borgere;  der  var  næppe  nogen, 
som  den  Nat  igjen  lukkede  et  Øje  i  et  Hus,  hvor  Paul  var 
kommen  forbi. 

Imidlertid  bleve  800  britiske  Soldater  indskibede  i  Baade, 
og  de  sejlede  derhen,  hvor  nu  Øst-Cambridge  ligger.  Sagte 
marcherede  de  frem  over  det  sumpige  Jordsmon,  da  Klok- 
kerne pludselig  begyndte  at  ringe  i  de  nærliggende  Smaa- 
byer,  og  det  blev  dem  klart,  at  man  alarmerede  Omegnen; 
Paul  Revern  og  de  øvrige,  hemmelig  udsendte  Bud  havde 
gjort  deres  Sager  godt.  Den  engelske  Anfører  afsendte  nu 
Begjæring  om  Forstærkning,  og  Major  Pitcairn  blev  afsendt 
med  2 — 300  Mand  Fodfolk  for  at  besætte  Broerne  ved 
Lexington;  men  da  Pitcairn  om  Morgenen  Klokken  fire 
marcherede  gjennem  Lexington,  fandt  han  60—70  Milits- 
soldater  under  Kaptejn  John  Parker  opstillede  paa  Engene. 

»I  Skurke  og  Rebeller!  gaa  fra  hinanden!«  udbrød  den 
engelske  Officer;  »hvorfor  nedlægge  I  ikke  Vaabnene!« 

Derpaa  fyrede    de    britiske  Soldater,    og  Amerikanerne 

besvarede  Ilden,  men  gjorde  Fjenden  kun  ringe  Skade,  der- 
imod vare  otte  Amerikanere  dræbte  og  ti  saarede,  og  dette 
var  det  forste  Blod,  som  flød  i  Revolutionskrigen. 

Derpaa  marcherede  Englænderne  eller  de  Regulære  under 
gjentagn3  Hurraraab  videre  i  Retning  af  Concord ,  og  imid- 
lertid indtraf  ogsaa  Hovedkorpset  og  forenede  sig  med  dem. 
Imedens  alt  dette  saaledes  gik  for  sig,  søgte  Beboerne  af 
Concord  at  skjule  deres  militære  Forraad  i  Skovene,  og 
Minute-Mændene,  i  alt  omtrent  450  Mand,  som  i  Ilmarche 
vare  naaede  frem  til  Staden,  toge  Stilling  paa  det  højtlig- 
gende Terrain  uden  for  Byen  i  Nærheden  af  Nordbroen. 
Herfra  kunde  de  se,  hvorledes  de  engelske  Soldater  færdedes 
i  Gaderne,  ødelagde  de  militære  Depoter  og  Proviant- 
forraadene,  omhuggede  Frihedstræet  og  stak  Raadhuset  i 
Brand.  Da  besluttede  Officererne  og  Minute-Mæ,ndene  at 
rykke  ned  til  Broen  for  i  det  mindste  at  bortjage  de 
her  opstillede  Soldater;  Kaptejn  Isak  Davis  fra  Acton  sagde 
stolt:  »Jeg  har  ikke  en  Mand,  som  er  bange  for  at  gaa 
derhen«,  og  han  marcherede  frem  i  Spidsen  med  sit  Kom- 
pagni. 

Da  de  naaede  Broen,  gave  Briterne  Ild,  og  Davis  faldt 
død  om;  derpaa  raabte  Maj  or  Buttrick:  »Fyr!  i  Guds  Navn, 
Fyr!«  Amerikanerne  fyrede,  og  de  Regulære  trak  sig  til- 
bage i  stor  Uorden;  en  af  deres  Folk  var  død,  og  flere  saa- 
rede. Amerikanerne  følte  imidlertid,  at  de  vare  for  svage 
i  Tallet  til  at  angribe  Hovedstyrken,  før  denne  havde  til- 
traadt  Tilbagetoget. 

Imidlertid  havde  de  britiske  Tropper  ødelagt  alle  de 
militære  Forraad,  som  de  kunde  finde  i  Concord,  og  de  be- 
redte sig  nu  til  Tilbagemarchen:  deres  saarede  toge  de  med 
sig.  Englænderne  vare  omtrent  fire  Mil  borte  fra  Boston, 
og  de  skulde  ikke  naa  saaledes  tilbage,  som  de  vare  komne 
frem.  Kanonerne  og  Stormklokkerne  havde  bragt  hele  den 
omliggende  Egn  paa  Benene,  og  Folkene  kom  ilende  til  fra 
alle  Kanter,  hyppig  kun  i  Skjorteærmer  og  uden  Orden  eller 

Disciplin,  men  alle  med  Geværer  i  Haanden  og  alle  duelige 
nok  til  at  skyde  i  Læ  af  en  Stenmur  eller  et  Træ.  En 
engelsk  Ofticer  skrev  senere,  at  det  var  forekommet  ham, 
som  om  der  regnede  Folk  ned  fra  Himlen.  Mange  Gange 
mødte  hele  Kompagnier  af  Minute-Mænd  frem,  til  andre 
Tider  var  det  kun  enkelte  Landboere,  men  med  hver  Fjer- 
dingvej, de  udmattede  engelske  Soldater  marcherede  videre 
frem  mod  Lexington,  fandt  de  sig  over  for  stærkere  og  sejere 
Modstandere,  som  uafbrudt  fyrede  bag  Træer  og  Huse, 
saa  at  saarede  og  døde  uophørlig  styrtede  til  Jorden.  Til 
Slutning  vidste  Englænderne  ingen  anden  Udvej  end  sim- 
pelt hen  at  styrte  afsted  i  vild  Flugt,  deres  Ammunition  var 
for  største  Delen  skudt  bort,  og  de  vilde  være  blevne  tvungne 
til  at  overgive  sig  alle  til  Hobe,  hvis  ikke  Lord  Percy  var 
rykket  dem  i  Mode  med  Forstærkninger ;  han  havde  opstillet 
sine  Tropper  i  en  Carré  ved  Lexington.  Ind  i  denne  Carré 
styrtede  nu  de  udmattede  engelske  Flygtninge  og  vare  saa- 
ledes  sluttelig  reddede.  »Den  bare  Jord  var  deres  eneste 
Hvilested«,  siger  en  engelsk  Historieskriver,  »og  Tungen 
hang  ud  af  Halsen  paa  dem  som  paa  Hundene  efter  en 
Jagt.« 

Lord  Percy  havde  nu  1800  Mand  under  sin  Kommando, 
og  Resten  af  Vejen  blev  tilbagelagt  med  mere  Orden,  men 
stadig  under  skarp  Forfølgning  af  Amerikanerne,  og  Trop- 
perne vare  glade  ved  henimod  Solnedgang  at  kunne  søge 
Læ  bag  Fæstningens  Kanoner;  de  havde  i  døde,  saarede  og 
savnede  et  tre  Gange  saa  stort  Tab  som  deres  Fjender. 


^M.*'-"'        ^\<' 


,<^ 


,•,,«'*"' 


# 


I      I 


S5<;  <v^    ^^J> 


A       IV       13 


De  ford] 


k 


De  franske 

JNaar  vi 
Vilhelm  af 
forjagede  Re 
zollernske  H 
Trosbekjend' 
Der  var  imi 
Fyrste,  der 
XIV.     og 
en  Tilhæng^ 
statholderen 
III.    Hos  d 
en  Arvetro, 
voxen  med 
naar  han  sa 
tit  og   hvor 
overhængeni 
Barndom  ha 
sender  faldt 
ramte  ham: 

*)  Se  fore, 

Historisk  A 


B  LT  G  T  E  ISr 

-vi:  r> 

ABU KIR 


HM.^' 


.r^*^ 


J'' 


^ulU'*"" 


?^ 


^  ^  #"1 


De  fordrevne  franske  Reformertes  Bosættelse  i 
forskjellige  evropæiske  Lande.*) 


III. 

De  franske  Reformertes  Bosættelse  i  de  forenede  Nederlande. 

JjJaar  vi  i  det  foregaaende  liave  set  Kurfyrst  Frederik 
Vilhelm  af  Brandenburg  saa  varmt  interessere  sig  for  de 
forjagede  Reformerte,  var  den  Omstændighed,  at  det  hohen- 
zollernske  Hus  fra  Aa ret  1613  bekjendte  sig  til  den  calvinske 
Trosbekj endelse,  her  vel  næppe  ganske  uden  Indflydelse. 
Der  var  imidlertid  en  anden  med  Frederik  Vilhelm  samtidig 
Fyrste,  der  som  han  var  en  forbitret  Modstander  af  Ludvig 
XIV.  og  hans  Erobringsplaner  og  ligesom  Kurfyrsten 
en  Tilhænger  af  den  reformerte  Religion,  vi  mene  Arve- 
statholderen af  Holland,  den  senere  engelske  Konge  Vilhelm 
III.  Hos  denne  Fyrste  var  Calvins  Lære  imidlertid  mere 
en  Arvetro,  og  i  ét  af  dens  Hoveddogmer  var  den  sammen- 
voxen  med  hele  hans  Liv  og  dettes  mærkelige  Omvexlinger; 
naar  han  saae  hen  til  disse,  naar  han  erindrede  sig,  hvor 
tit  og  hvor  vidunderlig  hans  Liv  var  blevet  bevaret  fra 
overhængende  Fare,  dels  i  de  mange  Sygdomme,  han  fra  sin 
Barndom  havde  gjennemgaaet,  dels  paa  Slagmarken,  hvor  Til- 
sender faldt  ved  hans  Side,  medens  ingen  fjendtlig  Kugle 
ramte  ham;  naar  han  betænkte,  hvor  tit  og  ofte  han  havde 


*)   Se  foregaaende  Binds  Side  246—268. 

været  udsat  for  Snigmorderes  Skud  og  dog  aldrig  var  bleven 
rammet,  da  maatte  saadanne  Betragtninger  stemme  ham  til 
at  anse  sig  selv  for  et  af  Forsynet  udvalgt  Redskab  til  at 
gjøre  den  mægtige  franske  Konge,  for  hvem  hele  Evropa 
bejede  sig,  al  mulig  Modstand.  Kan  det  derfor  undre  os, 
om  Vilhelm  III.  i  sine  saa  mærkelige  Livsvilkaar  saae  et 
Vidnesbyrd  om,  at  indtil  han  havde  udfort  sin  store  Mission, 
at  ydmyge  Frankrig,  skulde  intet,  ingen  Snigmorderdolk, 
ingen  Kugle,  ingen  smittende  Sygdom  kunne  skade  ham? 
Ja,  der  var  Grund  for  ham  til  at  blande  nogen  Fatalisme 
med  den  Maade,  hvorpaa  han  opfattede  det  calvinistiske 
Dogme  om  Udvælgelsen,  Grund  for  ham  til  at  lytte  til  de 
reformerte  Præsters  Ytringer,  som  paa  ham  anvendte  For- 
tællingen i  det  gamle  Testamente  om  Samson,  der  fra 
Moders  Liv  var  udset  til  at  være  en  Guds  Naziræer,  til  at 
frelse  Israel  fra  Philisternes  Haand  (Dom.  Bog  13,  5),  eller 
om  Gideon,  der  fra  Tærskeloens  Gulv  var  kaldet  til  at 
slaa  Midianiterne  (sammesteds  6). 

Med  den  store  Kurfyrste  i  Brandenburg,  hans  Ven  og 
nære  Slægtning,  havde  Vilhelm  III*  af  Oranien  den  fælles 
Opgave  at  modarbejde  det  Universalmonarki,  som  Ludvig  XIV. 
tænkte  paa  at  oprette,  og  Vilhelm  III.  var  i  en  endnu  højere 
Grad  end  Kurfyrsten  en  Beskytter  og  Forsvarer  af  de  ud- 
jagede Beformerte.  Til  Holland  tyede  fra  gamle  Tider  alle, 
der  i  deres  Fædreland  lede  Undertrykkelse  for  Beligionens 
Skyld;  mange  kom  derhen  fra  Tyskland  under  Trediveaars- 
krigen;  mange  Flygtninge  havde  bosat  sig  her  endnu  tid- 
ligere, men  det  var  dog  fornemmelig  det  nautiske  Edicts 
Ophævelse,  som  gav  Anledning  til  den  store  Kolonisation  af 
Franske  i  Nederlandene,  en  Kolonisation,  der  tog  sin  Begyn- 
delse i  de  sidste  20Aar  af  det  17de  Aarhundrede.  lAaret 
1681  toge  Dragonaderne  eller  Omvendelsen  ved  bevæbnet  Magt 
deres  Beg3mdelse  i  Poitou;  en  ubeskrivelig  Rædsel  bemæg- 
tigede sig  alle  Sjæle  ved  Budskabet  om  disse  Tvangsmidler, 
og  i  store  Skarer  begave  de  flygtende  sig  til  Holland,    der 

i  mere  end  et  Aarhundrede  havde  givet    alle  betrængte    et 
trygt  Opholdssted  under  de  forskjellige  Religionsforfølgelser. 
Eli  Protestant,  Hr.  Amonet,  begav  sig  til  Haag  for  at  bane 
Vejen    for   sine    ulykkelige    Landsmænd.     Han    vendte    sig 
først  til  en  protestantisk  Præst,    Hr.  Scion,    der  for  de  ud- 
mærkede Tjenester,    han  havde  viist  det  offentlige,    nød    en 
Pension  at  Staten.     Disse  to  Mænd,    der  besjæledes    af  en 
brændende  Tro,  forenede  sig  i  én  Virksomhed  til  Fordel  for 
deres  forfulgte  Trosbrødre.     De  henvendte  sig  til  Stædernes 
Øvrigheder   og  fik  dem  til  at  bevilge  de  landflygtige  Hjælp 
i  de  første  Aar,  for  at  de  kunde  bringe  nogle  Fabrikker  i  Drift, 
der  nok  senere  vilde  lede  til  at  berige  det  nye  Fædreland.    Den 
første  Borgmester  i  x^nisterdam  var   paa    den  Tid    den    be- 
rømte V.  Beuningen  —  uden  Tvivl  den  samme,  der  mange  Aar 
tidligere  (1656  —  58)  havde  været  Generalstaternes  Gesandt  ved 
det  danske  Hof.    Han  og  de  øvrige  Medlemmer  af  Amsterdams 
Magistrat  fattede   strax,    hvilken  Brug  de   skulde    gjøre    af 
Ludvig  XlV.'s    saa    fordærvelige    Politik.     En    offentlig  Er- 
klæring af  Magistraten  i  den  største    hollandske  Stad   ind- 
rømmede   de    franske    Flygtninge   Borgerskab   i    Byen     og 
Frihed  for  enhver  til  at  drive  den  Næringsvej,    han  forstod. 
Man  lovede  end  videre  at  give  dem  Forskud  paa  de  Summer, 
de  maatte  behøve  til  at   drive    deres  Professioner,    og   man 
paatog   sig   den  Forpligtelse,    at   ville    afkjøbe    dem  Frem- 
bringelserne af  deres  Flid,  saa  længe  de  behøvede  det  offent- 
liges Hjælp.     Staterne  i  Holland  fulgte  det  af  Hovedstaden 
givne  Exempel    og    fritoge  alle,    der   for  Religionens  Skyld 
søgte  Tilflugt  i  Provinsen  Holland,  for  enhver  Skat  i  Løbet  af 
12  Aar.     Mærkeligt  nok,  man  havde  i  alle  offentlige  Doku- 
menter,   der  angik  disse  Forfølgelser    og    deres  Ofre,    und- 
ladt at   nævne  Frankrigs  Navn;    thi    af  Skade    bliver   man 
klog.     Man  erindrede  sig  det  store   franske  Indfald  i  1672, 
for  hvilket   nogle   heftige    Artikler   i    de    hollandske  Blade 
havde   maattet   tjene    som  Paaskud;    i    mere    maadeholdne, 
men  derfor  ej  mindre  stærke  Toner  udtrykte    man    sig   nu. 

6* 

Eli  Maaued  omtrent  inden  det  nantiske  Edict  blev  hævet, 
holdt  Kaadspensionær  Fag  el  en  Tale  til  Staterne  i  Hol- 
land, hvori  han  mindede  om  alt,  hvad  deres  Fædre  havde 
lidt  for  deres  Keligion ,  og  om  den  Hjælp,  de  i  lignende 
Trængsler  havde  ydet  andre  Folkefærd;  han  sluttede  med 
at  give  en  gribende  Skildring  af,  hvad  de  franske  Prote- 
stanter maatte  udstaa  for  deres  Tros  Skyld,  og  ytrede,  at 
selv  hollandske,  i  Frankrig  boende,  Undersaatter  ikke  fik 
Tilladelse  til  at  forlade  Landet  eller  til  at  drage  deres  Ejen- 
domme bort  derfra.  Den  franske  Konges  berømte  Gesandt, 
Greven  af  Avaux,  sendte  sin  Monark  en  Indberetning  om 
den  Stemning,  der  var  fremkaldt  ved  Fagels  Tale.  Som 
en  Følge  af  samme  gjorde  man  ogsaa  den  nævnte  franske 
Gesandt  Forestillinger,  og  det  blev  ham  paalagt  at  ytre  sig 
for  den  franske  Konge  om  det  ubillige  og  mod  Folkeretten 
stridende  i  den  nævnte  Fremfærd  mod  hollandske  Under- 
saatter. Dette  virkede  ogsaa  saa  meget,  at  den  franske 
Konge  ytrede  for  Generalstaternes  Sendebud  ved  hans  Hof, 
at  det  ej  vai*  hans  Mening  at  holde  Generalstaternes  Under- 
saatter tilbage  imod  deres  Ønske,  og  at  de,  der  vilde  rejse 
og  tage  deres  rørlige  Ejendomme  med  sig,  ikkun  havde  at 
begjære  deres  Pas;  men  den  Stemning,  hvori  alle  vare 
komne  ved  Kaadspensionærens  ovennævnte  Foredrag,  lagde 
sig  ikke.  I  Provinsen  Zeeland  gik  man  saa  vidt,  at  man 
lukkede  de  katholske  Kirker,  bortjog  Præsterne  og  forbød 
åem  under  Livsstraf  oftere  at  lade  sig  se.  I  de  andre  Pro- 
vinser fandt  denne  Hævn  ikke  Efterligning,  og  trods  den 
Sympathi,  man  i  Rotterdam  havde  for  Protestanterne,  mod- 
tog man  her  de  forjagede  katholske  Præster.  Uden  at  lade 
d«t  komme  til  slige  voldsomme  Demonstrationer  som  i  Pro- 
Tinsen  Zeeland  gjorde  man  i  Amsterdam  alt  muligt  for  at 
lindre  de  flygtendes  Kaar  og  søgte  at  lægge  sin  Medliden- 
hed for  Dagen  paa  den  virksomste  Maade.  Saaledes  beslut- 
tede man  at  kjøbe  et  vist  Antal  Huse  til  at  modtage  de 
flygtende  og  at  drage  Omsorg  for  alle  deres  Fornødenheder 

samt  at  give  dem  et  Forskud  i  Penge  til  Indkjøb  af  Hus- 
geraad  og  andre  Ting.  Dette  skete  alt  i  Aarot  1681.  Da 
omsider  den  endelige  og  i  lang  Tid  imødesete  Katastrophe 
kom,  var  der  ingen  Ende  paa  de  Ytringer  af  Medlidenhed 
eller  af  virksom  Hjælp,  hvormed  man  i  Hollands  Stæder 
kom  de  flygtende  Eeformerte  i  Møde.  Ikke  blot  deres  egne 
Trosbrødre,  men  ogsaa  andre  religiøse  Samfunds  Medlemmer, 
Lutheranerne,  Mennoniterne  (der  i  Nederlandene  kaldtes 
Doopsgezinden),  ja  endog  Katholikerne  rørtes  paa  mange 
Steder  af  Medlidenhed  over  de  Keformertes  uforskyldte  Li- 
delser og  støttede  dem  paa  alle  Maader. 

Paa  den  Tid,  da  Budskabet  om  Forfølgelserne  mod  de 
Eeformerte  løb  rundt  fra  den  ene  Ende  af  vor  Verdensdel 
til  den  anden,  vare  de  syv  forenede  nederlandske  Provinsers 
Deputerede  samlede  til  et  Møde  i  Haag.  De  forordnede 
Afholdelsen  af  en  almindelig  Fastedag  til  den  21de  November 
1683  og  indbøde  alle  Protestanter  til  at  takke  Gud  for  den 
Naade,  han  viste  dem,  at  de  kunde  tjene  ham  frit,  og  de 
opfordredes  samtidig  til  at  bønfalde  Herren,  at  han  vilde 
formilde  den  Konges  Hjærte,  der  lod  de  troende  gjennem- 
gaa  disse  Forfølgelser;  alle  offentlige  Forretninger  hvilede 
paa  denne  Dag,  tre  Prædikener  ble  ve  holdte  i  enhver  Kirke, 
og  der  var  draget  Omsorg  for,  at  Prædikanterne  vare  tagne 
blandt  dem,  som  havde  søgt  et  Tilflugtssted  i  Holland.  De 
wallonske  Menigheder  sloge  sig  efterhaanden  sammen 
med  de  franske  Eeformerte,  og  efter  denne  Forening  fik 
Menigheden  i  Amsterdam  16  Præster,  Leijden  og  Eotterdam 
8,  Dordrecht  og  Haarlem  7,  Delft  6,  Gouda  5,  Haag 
3,  og  saaledes  ble  ve  flere  eller  færre  ansatte  i  Kirkerne 
i  de  hollandske  Stæder.  I  Amsterdam  var  Antallet  af  de 
forenede  Menigheder  snart  for  stort  til  at  kunne  nejes 
med  én  Kirke;  medens  de  indvandrede  Franskmænd  erholdt 
en  ny  Kirke,  tog  den  wallonske  Menighed  den  hidtil- 
værende i  udelukkende  Besiddelse.  Paa  mange  Maader 
søgte  man  at  drage  Omsorg    for   de    fremmede.     Den  24de 

Oktober  1685  bekjendtgjorde  Øvrighederne  i  Middelburg  i 
Zeeland,  at  de  landflygtige,  der  endnu  vilde  bosætte  sig 
hos  dem,  skulde  i  10  Aar  være  fritagne  for  ethvert  Paalæg, 
og  lignende  Bestemmelser  bleve  trufne  i  andre  Landskaber. 
Blandt  de  forskjellige  Samfundsklasser,  der  søgte  og  fandt 
et  trygt  Tilflugtssted  i  Holland,  -indtoge  de  flygtede  Præster 
den  første  Kang;  men  man  gjorde  sig  ogsaa  al  Umage  for 
at  faa  dem  til  at  nedsætte  sig  i  Generalstaternes  Lande.  I  det 
samme  Aar,  i  hvilket  det  nautiske  Edict  kaldtes  tilbage, 
nedsatte  der  sig  et  Antal  af  over  250  Personer  paa  den 
nederlandske  Jordbund.  Under  21de  December  1683  bestemte 
de  nederlandske  Stater  en  Sum  af  12,000  Gylden  til  Under- 
hold for  dem,  og  denne  Sum  blev  senere  forøget  til 
20,000  Gylden.  De  gifte  Præster  fik  en  Understøttelse  af 
400  Gylden,  og  Halvdelen  af  dette  Beløb  tilstodes  de  ugifte. 
Den  zeelandske  Forsamling  bestemte  en  aarlig  Sum  af  200 
Gylden  til  enhver  Stad,  der  beskikkede  en  af  de  forjagede 
franske  Præster  til  et  Læreembede.  En  lignende  Omsorg 
viste  man  for  Enkerne  af  de  exilerede  Præster.  Resultatet 
af  alle  disse  Bestemmelser  var,  at  Holland  forskånedes  med 
Gejstlige,  der  hørte  til  de  mest  lærde,  indsigts-  og 
talentfulde  Mænd,  nogen  Tid  kan  opvise;  vi  skulle  kun 
nævne  Mænd  som  Bas  nage,  der,  selv  landflygtig,  fordreven 
fra  sit  Fædreland  og  levende  midt  iblandt  landflygtige,  der- 
ved følte  en  Tilskyndelse  til  at  skildre  Israel  i  dets  lange 
Landflygtighed;  Claude,  hin  Præst,  som,  da  han 
maatte  begive  sig  bort  fra  Chareuton,  blev  ledsaget  til 
Briissel  af  en  Kammertjener  hos  Ludvig  XIV.;  fremdeles 
Bossuets  heldige  Medbejler  i  Veltalenheden,  JacobSauri  n*), 
hvis  Taler  endnu  kunne  læses  med  Velbehag,  og  som  have 
tjent  til  Mønster  for  mange  Prædikanter  fjærnt  og  nær, 
saaledes  f.  Ex.   for   den    danske  Bastholm:    og   endelig  La 


*)   Han   var  Præst   ved    den   franske  Kirke   i   Haag,    hvor   han 
døde  1730. 

Placette,  der  en  Tid  lang  havde  været  Præst  hos  den 
danske  Dronning  Charlotte  Amalie  og  under  sit  Ophold  i 
Kjøbenhavn  tilegnede  hende  sine  ypperlige  Essais  de  morale. 
Det  er  et  næsten  ubegribeligt  Faktum,  at  trods  den 
strænge  Vagt,  der  var  oprettet  paa  alle  Grænser,  trods  de 
Straffe,  hvormed  man  truede  dem,  der  vilde  liygte,  trods  det 
Spionsystem,  der  var  grundet,  og  de  betydelige  Summer, 
som  den  franske  Konges  Agenter  betalte  for  enhver  Flygt- 
nings Paagribelse ,  lykkedes  det  dog  ej  alene  mange  at  und- 
slippe, men  flere  vare  endog  saa  heldige  at  medføre  betyde- 
lige Kapitaler,  som  de  anbragte  i  de  Fabrik-  og  Industri- 
anlæg samt  Handelsforetagender,  de  grundede.  Under 
hine  Flygtninges  Hænder  fik  Industrien  overalt  et  nyt  Op- 
sving, og  de  hollandske  Manufakturer  kappedes  snart  med 
de  franske.  Som  andensteds  var  der  fremdeles  mange,  der 
beskæftigede  sig  med  Agerdyrkning  og  andre  Fredens 
Idrætter,  saaledes  blomstrede  Havedyrkning  og  Træfrugtavl 
i  de  forskjellige  Kolonier,  de  anlagde;  men  over  alt  dette 
forsømtes  ikke  Videnskaberne;  disse  trivedes  tvært  imod  ret 
under  de  landflygtiges  Hænder  i  et  Land,  hvor  der  ej  var 
noget  Baand  paa  Skrivefriheden,  ingen  Censur,  og  hvor  selv 
de  yderligst  gaaende  historiske,  philosophiske  og  theologiske 
Meninger  kunde  komme  til  Orde.  Det  var  i  Holland,  at 
Peter  Bay  le  virkede  til  at  give  Literaturen  en  ganske  ny 
Retning.  I  Frankrig  havde  han  været  Professor  ved  Akade- 
miet i  Sedan;  da  det  blev  nedlagt  efter  en  Befaling  af 
Ludvig  XIV.  i  Aaret  1681,  forlod  Bayle  sit  Fædreland  og 
nedsatte  sig  i  Holland,  hvor  der  i  Rotterdam  blev  oprettet 
en  Lærestol,  som  han  kom  til  at  beklæde.  Paa  denne  Tid 
begyndte  videnskabelige  Tidsskrifter  at  komme  frem.  En 
Parlamentsraad  S  all  o  i  Paris  gjorde  Begyndelsen;  han  ud- 
gav nemlig  fra  1665  hver  Uge  et  lille  Hæfte,  der  indeholdt 
Bedømmelser  af  nys  udkomne  Skrifter;  men  den  Tone, 
hvori  der  taltes  i  denne  Journal,  var  katholsk  othodox  og 
fri  for  alt,  hvad  der  kunde  give  det  Qærneste  Anstød,  og  Bayle 

benyttede  nu  den  i  Nederlandene  herskende  Pressefrihed  til 
at  udgive  lærde  Tidender,  i  hvilke  de  friere  Meninger,  for- 
nemmelig i  Religions-  og  Kirkesager,  kunde  komme  til  Orde. 
Det  var  ikke  de  lærde  af  Profession,  -  han  havde  for  Øje, 
men  især  dannede  Verdensmennesker,  der  uden  alt  for  stor 
Møje  og  uden  noget  egentligt  Studium  ønskede  at  have  en 
Mening  om,  hvad  der  saae  Lyset  i  Literaturen.  Det  var 
disses  Tarv,  han  havde  Syn  for  i  sit  historiske  og  kritiske 
Lexikon,  som  man  har  kaldet  et  »kæmpemæssigt  Mindes- 
mærke om  en  rig  og  blandet  Lærdom,  der  rummer  hele 
det  17  de  Aarhundredes  Videnskab,  et  sandt  Kaos,  hvor 
Sandheder  altid  ere  blandede  mellem  alle  de  Vildfarelser,  der 
have  gjort  sig  gjældende  blandt  Menneskene.  Det  var  et 
Rustkammer,  hvori  alle  Tvivlere  fandt,  hvad  der  tjente 
til  at  understøtte  de  nye  Meninger,  som  fra  Slutningen  af 
det  17de  Aarhundrede  fandt  Indgang«.  Overhovedet  blev 
Holland  det  Land  i  Evropa,  hvor  de  nye  Meninger  hurtigst 
og  lettest  kom  i  Kurs,  thi  intet  Baand  hindrede  Ytrings- 
friheden; det  er  derfor  ikke  at  undres  over,  at  der  var 
mange  Boghandlere,  som  ligefrem  spekulerede  i  slige  Varer 
og  optraadte  som  Forlæggere  af  de  irreligiøse  og  rationali- 
stiske Skrifter,  der  ikke  kunde  udgives  i  Frankrig,  uden  at 
Forfatterne  stode  Fare  for  at  blive  kastede  i  Bastillen,  og 
deres  Skrifter  for  at  blive  brændte  af  Bødlen.  Ogsaa 
Journalistliteraturen  fremblomstrede  i  Holland  under  de  fra 
Frankrig  fordrevne  Calvinisters  Hænder.  Især  var  der  en 
Slægt,  som  udmærkede  sig  i  denne  Retning,  det  var  den 
berømte  Familie  Luzac,  som  nedstammede  fra  landflygtige 
Calvinister  og  i  mere  end  ét  Slægtled  hævdede  den  Tidende, 
som  bar  Navnet  Gazette  de  Le  yde,  en  høj  Rang  blandt 
Evropas  politiske  Tidender,  ved  den  Upartiskhed,  hvormed 
den  bedømte  de  politiske  Forhold,  og  den  Uafhængighed, 
hvormed  den  udtalte  sig.  Af  de  forskjellige  Redaktører, 
som  dette  agtede  Blad  havde,  der  i  mange  Aar  gik  i  Arv 
fra  den  ene  Slægtning  til  den  anden,    vare  især  Etienne 

Og  Jean  Luzac  berømte.  En  af  disse  Mænd  stod  saa- 
ledes  i  Brevvexling  med  Storhertug  Leopold  af  Toscana, 
der  senere  fulgte  sin  Broder  Jpsepli  IT.  paa  den  østerrigske 
Kejsertrone,  med  den  sidste  Konge  af  Polen,  Stanislaus 
Poniatowsk}' ,  med  de  liberale  preussiske  Statsmænd  Hertz- 
berg  og  Dohm  og  de  amerikanske  Statsmænd  Washington 
og  Adams.  I  henimod  et  Aarhundrede  bevarede  den  franske 
Journalistik  i  Holland  denne  udmærkede  Karakter;  thi  den 
sidstnævnte  af  Familien  Luzac  hører  hjemme  i  de  første 
Aar  af  dette  Aarhundrede,  og  allerede  ved  Begyndelsen  af 
det  1 8de  Aarhundrede  véd  man,  at  Kong  Frederik  Vilhelm 
foretrak  at  holde  de  i  Holland  udkomne  politiske  Blade, 
hvorved  han  paa  en  ulige  mindre  kostbar  Maade  end  den, 
andre  Fyrster  brugte,  ved  at  holde  store  Gesandtskaber  i 
forskjellige  Lande,  kunde  opnaa  Kundskab  om  Statshemme- 
lighederne. 


De  oven  for  nævnte,  saakaldte  wallonske,  Menigheder 
i  Nederlandene  vare  meget  ældre  end  Ophævelsen  af  det 
nautiske  Edict.  De  udledede  navnlig  deres  Herkomst  fra 
de  første  Tider  af  Reformationen,  eller  rettere  fra  de  første 
Forfølgelser  mod  Protestanternes  den  Gang  nye  Sekt.  I 
Lærebegreb  og  Kirkeskikke  stemmede  de  aldeles  overens 
med  de  hollandske  Reformerte.  Disse  Menigheder  af  toge 
lidt  efter  lidt  i  Tal,  netop  fordi  Forskjellen  mellem  dem 
og  de  hollandske  var  saa  yderst  ringe;  men  de  fik  en  be- 
tydelig Forøgelse  ved  den  Mængde  landflj^gtige,  der  kom  til 
i  det  17de  Aarhundrede.  Tre  Aar  efter,  at  det  nautiske 
Edict  var  tilbagekaldt,  altsaa  i  Aaret  1688,  var  der  i  de 
forenede  Provinser  samt  Generaiitetslandene  et  Antal  af 
50  franske  Menigheder;  dette  Tal  blev  ikke  senere  forøget 
og  er  i  nyere  Tid  aftaget.  I  den  Tid,  Kongeriget  Holland 
stod   under  Ludvig  Napoleon  (1806—1810),    vare    de    ikke 

Gjeiistand  for  nogen  særdeles  Beskyttelse  fra  Regeringens 
Side,  og  i  Modsætning  til,  hvad  man  havde  ventet,  at  den 
franske  Konge  vilde  i  fortrinlig  Grad  beskjærme  de  Menig- 
heder, hvor  hans  eget  Modersmaal  var  gjældende,  skete  netop 
det  modsatte. 

Naar  man  andensteds  og  navnlig  i  de  preussiske  Lande 
ydede  de  bosatte  Calvinister  stor  Ros,  da  lyde  fra  Holland 
modsatte  Toner.  Der  klagedes  alt  tidlig  over,  at  gj en- 
nem  disse  fremmede  fortrængtes  de  fra  Fædrene  nedarvede 
Sæder  og  Skikke,  og  at  udenlandsk  Luxus  og  udenlandske 
Moder  fik  Indpas  i  Landet.  Især  blev  det  mere  og  mere 
Mode  at  tage  franske  Tjenere,  franske  Haarskærere  og 
overhovedet,  hvor  der  var  Evne  dertil,  at  omgive  sig  med 
en  Skare  af  fremmede  Folk;  men  dette  franske  Væsen  havde 
dog  ogsaa  mere  lyse  Sider,  og  navnlig  vare  de  fordrevne 
franske  Præster  næsten  alle  mere  eller  mindre  udmærkede 
Mænd,  der  ikke  toge  i  Betænkning  at  opofre  Ejendom  og 
Arne  hellere  end  at  fornægte  deres  religiøse  Overbevisning 
De  tjente  til  at  sætte  den  hele  gejstlige  Stand  i  Agtelse, 
og  de  vare  ogsaa  i  Reglen  Mænd  af  en  ikke  ringe  Grad  af 
videnskabelig  Indsigt.  En  Bebrejdelse,  man  gjorde  dem,  er 
af  mindre  Betydenhed,  og  de  delte  den  med  alle  andre 
franske  Indvandrere;  de  bevarede  ikke  det  franske  Sprogs 
Renhed,  men  lode  nu  og  da  fremmede  Udtryk  indsnige  sig. 
Voltaire  og  andre  Forfattere  tale  om  en  Udtryksmaade  i 
det  franske  Sprog,  som  de  kalde  le  frangais  refugié; 
allerede  i  Aaret  1691  skrev  Racine  til  sin  Søn,  der 
nys  havde  rejst  i  Holland,  og  dadlede  hans  Brtig  af  for- 
skjellige  Ord  og  Talemaader,  som  ej  stemmede  med  det 
korrekte  Franske.  Samme  Forfatter  indrømmer  i  øvrigt,  hvor 
vanskeligt  det  var  for  dem,  der  for  Religionens  Skyld  havde 
forladt  deres  Fædreland,  at  vedligeholde  det  rette  Udtryk  i 
Sproget.  Tid  efter  anden,  og  jo  mere  man  lempede  sin 
Stil  efter  Hollandsk,  blev  de  franske  Nybyggeres  Sprog 
mere  og  mere  fordærvet,    og  det  var  ikkun  dem,  der  enten 

gjorde  Sproget  til  Pormaal  for  et  Studium ,  eller  som  havde 
Lejlighed  til  at  tage  længere  Ophold  i  Frankrig,  hvem  det 
lykkedes  rent  og  ufordærvet  at  bevare  det  franske  Sprog, 
de  talte  eller  skreve;  den  alt  nævnte  Gazette  de  Leyde  var 
saaledes  affattet  i  et  Sprog  saa  rent  som  de  allerbedste 
lignende  Skrifter  i  Frankrig. 

IV. 
De  franske  Reformertes  Bosættelse  i  England. 

I  England  havde  man  altid  fulgt  Protestanternes  Skæbne 
i  Frankrig  med  Interesse.  Efter  Bartholomæusnatten  nægtede 
Dronning  Elisabeth  længe  den  daværende  franske  Ambas- 
sadeur,  laMotte  Fénelon,  at  komme  for  hendes  Øjne,  og  da 
hun  omsider  stedede  ham  til  Avdiens,  modtog  hun  ham, 
som  han  selv  fortæller,  i  sit  private  Værelse,  der  i  sin  Ud- 
styrelse bar  alle  Tegn  paa  Sorg.  Hun  var  omgiven  af  Her- 
rerne i  hendes  Raad  og  af  Hoffets  Damer,  alle  klædte  i 
Sørgedragt;  i  det  Ambassadeurec  gik  gjennem  Værelset, 
vendte  alle  tilstedeværende  Øjnene  bort  fra  ham  som  i  Vrede 
og  Afsky,  og  Dronningen  opfordrede  ham  til  at  rense  Kong 
Karl  IX.  fra  Beskyldningen  for  de  Grusomheder,  der  havde 
fundet  Sted  i  Frankrig.  Elisabeth  tillod  fremdeles,  at  der 
i  England  udrustedes  Skibe,  som  skulde  undsætte  la  Rochelle, 
der  belejredes  af  den  kongelige  Krigshær.  Efter  at  Freden 
var  sluttet  i  Vervins,  og  det  nautiske  Edict  var  givet,  for- 
langte Elisabeth  af  hendes  Gesandt  ved  Hoffet  i  Paris,  at 
han  skulde  gjere  alt  til,  at  dette  Edict  i  alle  sine  Punkter 
kundes  holdes  ved  Magt.  Ikke  mindre  Interesse  viste  de 
første  Stuarter  de  franske  Reformerte;  det  er  saaledes  be- 
kjendt  nok,  at  la  Rochelle,  da  den  belejredes  af  de  franske 
Tropper  under Richelieu,  fik  en,  dog  langt  fra  tilstrækkelig, 
Understøttelse  af  Englænderne. 

Under  saadanne  Omstændigheder  var  det  naturligt,  at 
de  Reformerte  i  Frankrig,  saa  ofte  Forfølgelse  brød  los  mod 

dem,  søgte  et  Tilflu^'tssterl  i  England.  Holde  vi  os  nu 
til  den  Tid,  da  det  nantiske  Bdict  blev  brudt,  er  det  be- 
kjendt  nok,  at  den  daværende  stuartske  Konge,  Karl  II., 
var  i  al  Hemmelighed  den  katholske  Religion  hengiven ;  men 
skjønt  Karl  end  ikke  skammede  sig  ved  at  tage  mod  en 
Pension  af  Ludvig  XIV.,  var  den  offentlige  Mening  ham  dog 
for  stærk  en  Magt,  til  at  han  vovede  aabenbart  at  trodse 
den,  og  da  Louvois  inden  Karls  Død  havde  begyndt  sine 
første  Forsøg  paa  ved  Vaabeumagt  at  virke  til,  at  de  Ke- 
formerte  antoge  den  katholske  Tro,  erklærede  Kong  Karl 
sig  bunden  ved  sin  Samvittighed  til  at  værne  om  de  Refor- 
merte. Han  gav  dem  alle  nødvendige  Privilegier  til,  at  de 
kunde  bosætte  sig  i  hans  Lande;  han  forpligtede  sig  til  at 
forelægge  Parlamentet  et  Lovforslag,  sigtende  til  at  natura- 
lisere alle  dem,  som  i  Fremtiden  for  Religionens  Skyld 
maatte  komme  til  England;  han  fritog  dem  for  at  udrede 
andre  Paalæg  end  dem ,  hans  øvrige  Undersaatter  havde  at 
udrede,  og  han  bemyndigede  dem  til  at  sende  dpres  Børn 
til  Universiteterne  og  til  Landets  offentlige  Skoler.  Som  en 
Følge  heraf  ble  ve  1154  franske  Flygtninge  naturaliserede  i 
England. 

Jakob  II.  traadte  i  denne  Henseende  i  sin  Broders 
Fodspor,  og  strax  efter,  at  det  nantiske  Edict  var  sat  ud  af 
Kraft,  erklærede  han  sig  pligtig  til  efter  alle  Menneskelig- 
hedens Love  at  staa  de  reformerte  Menigheder  bi  i  deres 
elendige  Tilstand;  derfor  modtog  han  ogsaa  en  offentlig 
Taksigelse  fra  Protestanterne  og  de  ældste  for  den  franske 
Menighed  i  London.  Efter  de  Meddelelser,  der  indeholdes 
i  den  franske  Kirkes  Archiv  i  London,  udgjorde  Tallet  af 
dem,  der  i  de  sidste  10  Aar,  som  gik  forud  eller  fulgte 
umiddelbart  efter  det  nantiske  Edicts  Ophævelse,  henregnede 
sig  til  denne  Menigheds  Medlemmer,  i  alt  til  29,000.  Der 
var  blandt  disse  mange,  som  i  deres  Fædreland  havde  ladet 
sig  bevæge  til  at  ombytte  den  reformerte  Religion  med  den 
romerske  Kirkes  Bekjendelse;    dette  angrede  de  nu,    og  da 

de  vare  paa  nevtral  Grund,  vendte  de  tilbage  til  den  Tro, 
de  havde  afsvoret.  Der  fortælles,  at  i  de  tre  Aar  (1685— 
88)  var  den  franske  Kirkes  Consistorium ,  som  samledes  i 
det  mindste  én  Gang  om  Ugen,  uophørlig  beskæftiget  med 
at  modtage  Forklaringer  af  dem,  der  havde  forladt  deres 
Fædres  Tro  og  nu  ønskede  at  vende  tilbage  til  denne  igjen. 
I  den  ene  Maaned,  Maj  1687,  bleve  saaledes  497  Personer, 
der  havde  forladt  den  reformerte  Kirke,  paa  ny  forenede  med 
den.  I  Almindelighed  hørte  de  reformerte  Familier,  der 
bosatte  sig  i  England,  til  de  mindre  bemidlede.  Rigtig  nok 
var  det  betydelige  Summer,  enkelte  store  Familier  førte 
med  sig;  men  de  allerfleste  levede  dog  kun  i  tarvelige 
Kaar,  og  det  blev  derfor  nødvendigt,  at  den  engelske  liege- 
ring  understøttede  dem;  Collecter  bleve  indsamlede  til  bedste 
for  de  landflygtige,  og  der  dannedes  tvende  Kommiteer,  som 
havde  Fordelingen  af  de  indkomne  Beløb.  Den  ene,  der 
kaldtes  den  franske  Kommito,  bestod  af  de  fornemste  Mænd 
blandt  de  udvandrede  og  havde  det  Hverv  at  fordele  en 
aarlig  Sum  af  16,000  Lst.  blandt  de  fattige  Flygtninge  og 
deres  Efterkommere.  En  anden  Kommité,  der  bestod  af 
Ærkebiskoppen  af  Canterbury,  Biskoppen  af  London  ogLord- 
kantsleren,  havde  det  Hverv  at  fordele  blandt  trængende 
Præster  og  deres  Kirker  en  aarlig  Sum  paa  1718  Lst., 
der  udrededes  af  det  offentlige  Skatkammer.  Den  først- 
nævnte Kommité  havde  hvert  Aar  at  gjøre  nøje  Regnskab 
for  de  betroede  Summer;  i  Aaret  1687  havde  15,500 
Familier  faaet  Understøttelse  af  dette  Fond,  af  hvilke  1300 
vare  bosatte  i  London  og  2000  i  de  forskjellige  Sø-  og 
Handelsstæder,  hvor  de  vare  stegne  i  Land.  Kommiteen 
skjelner  mellem  dem,  der  vare  blevne  understøttede :  Stands- 
personer, Præster,  Jurister,  Læger;  de  andre  om- 
tales under  den  almindelige  Benævnelse :  Haandværksfolk  og 
Arbejdere. 

Sønnerne  af  de  franske  Flygtninge  bleve  ansatte    i    de 
bedste  Handelshuse,    og  omtrent  150  traadte   ind    i  Krigs- 

hæren  og  bleve  paa  KoDimiteens  Hegning  fuldstændig  ekvi- 
perede. Præsterne  fik  for  dem  selv  og  deres  Familier  Pen- 
sioner, der  bleve  regelmæssig  betalte;  deres  Sønner  bleve 
anbragte  hos  de  rigeste  Kjobmænd;  en  egentlig  Understøt- 
telse tillagdes  de  syge  og  dem,  der  ved  deres  Alder  vare 
ude  af  Stand  til  at  arbejde.  Det  overvejende  Antal  Haand- 
værksmænd  og  Arbejdere  bleve  anvendte  i  de  engelske  Manu- 
fakturer. Kommiteen  forsynede  dem  med  de  fornødne  Red- 
skaber; endelig  bleve  600,  for  hvilke  der  ej  var  Arbejde  i 
England,  sendte  til  Amerika.  Paa  Kommiteens  Kogning  blev 
der  bygget  15  nye  franske  Kirker,  dels  i  London,  dels  i 
andre  Stæder.  Ved  Begyndelsen  af  1688  modtoge  770 
Familier  paa  forskjellige  Steder  i  Landet  den  franske 
Kommités  ugentlige  Understøttelser,  i  alt  omtrent  27,000 
Personer. 

Naar  flere  engelske  Historieskrivere  have  ydet  Jakob 
II.  Ros  for  hans  Ærlighed  og  Oprigtighed,  da  er  det  langt 
fra,  at  ciisse  Egonskaber  fremlyse  af  den  Maade,  hvorpaa 
han  omgikkes  med  de  til  hans  Stater  flygtede  Hugenotter. 
Den  berømte  Biskop  Burnet  kan  ej  finde  Ord  stærke  nok 
til  at  skildre  den  Uvilje,  som  Beretningen  om  Ludvig  XIV.'s 
Adfærd  opvakte  hos  hele  det  britiske  Folk.  Uagtet  Kong 
Jakob  II.  den  Tid  gik  svanger  med  Tanken  om,  saa  vidt  det 
lod  sig  gjøre,  at  begunstige  Papisterne,  maatte  han  dog 
istemme  den  almindelige  Fordømmelsesdom  over  den  franske 
Konges  Færd.  »Han  tog  det  Parti  højt  og  lydelig  at  for- 
dømme Dragonaderne ;  han  bestræbte  sig  for  at  rense 
Jesuiterne  for  den  Skyld,  man  gav  dem,  for  at  have  været 
Anledningen  til  disse  Forfølgelser;  han  udlededo  dem  fra 
Madame  Maintenon  og  Ærkebiskoppen  af  Paris ;  han  vendte 
oftere  tilbage  hertil  og  ytrede  sig  herom  med  en  Affektation, 
der  gjorde  ham  foragtelig«.  Hvad  Burnet  her  siger,  bekræftes 
ved  andre  Kjendsgjerninger,  der  vise,  hvor  lidet  alt  dette 
var  Kongens  Hjærtens  Mening.  Medens  han,  som  vi  nylig 
fortalte,    foranstaltede   Kollekter   og   understøttede   de    fra 


De  franske  Reformertes  Bosættelse.  95 

deres  Hjemstavn  fordrevne  Protestanter,  blev  det  ej  skjult 
for  den  franske  Gesandt,  Bonrepans,  at  han  gjorde  sig 
Umage  for,  at  hin  Kollekts  Udbytte  skulde  blive  saa  ube- 
tydeligt som  mulig.  I  lang  Tid  var  dens  Ombærelse  bleven 
opsat  fra  den  ene  Dag  til  den  anden;  og  da  man  ej  længere 
kunde  finde  Paaskud  til  yderligere  Opsættelse,  blev  alt  sat 
i  Gang,  hvad  der  kunde  dæmpe  Folkets  Lyst  til  at  yde 
rige  Bidrag.  I  Lighed  med,  hvad  der  var  sket  ved  tidligere 
Lejligheder,  plejede  Menigheden  fra  Prædikestolen  at  blive 
opfordret  til  at  yde  rundelige  Gaver;  ved  denne  Anledning 
blev  det  derimod  betydet  de  Gejstlige,  at  de  skulde  lade 
sig  nøje  med  at  oplæse  det  kongelige  Patent,  og  at  der  ej 
af  nogen  Gejstlig  i  Prædikenen  maatte  indflettes  et  Ord  om 
de  franske  Protestanters  Forfølgelse.  Der  berettes  videre, 
at  da  Biskoppen  af  London  havde  antaget  sig  de  forfulgtes 
Sag  meget  varmt,  fandt  dette  i  høj  Grad  Kongens  Mishag, 
og  for  at  hævne  sig  paa  Biskoppen  blev  han  fjærnet  fra 
Sæde  i  det  kongelige  Gehejmeraad.  Endnu  ville  vi  berøre 
et  andet  Træk,  der  viser,  at  Kong  Jakob  II.  ej  udtalte  sit 
Hjærtes  Mening,  naarhan  lod  til  at  ynkes  over  de  forfulgte 
Protestanter.  Den  oven  for  nævnte  reformerte  Præst  i  Cha- 
renton,  Jean  Claude  (le  fameux  Claude,  som  selv 
Katholikerne  kaldte  ham),  var  tyet  til  London,  hvor  han 
først  paa  Fransk  udgav  et  Skrift  om  de  Eeformertes  gru- 
somme Forfølgelse  af  den  franske  Regering.  Dette  Skrift, 
der  strax  blev  omplantet  paa  engelsk  Grund,  foranledigede 
en  ikke  ringe  Bevægelse,  den  franske  Gesandt  henvendte 
sig  med  en  Klage  herover  til  Kong  Jakob  selv,  han 
drev  det  igjennem,  at  Bogen  skulde  offentlig,  brændes  af 
Bødlen,  og  trods  Kantslerens  Indsigelse  blev  dette  Tilfældet. 
Den  franske  Gesandt  kunde  i  sin  Indberetning  til  Hoffet  i 
Versailles  ej  tilbageholde  en  Ytring  om,  hvilken  Bevægelse 
denne  Bogs  Opbrændeise  havde  foranlediget. 

I  England  som  andensteds  virkede  de  franske  Refor- 
merte til  at  bringe  gavnlige  Kulturanlæg  i  Opkomst.  Silke- 
væverier,  Tapetmanufakturer,  Papirfabrikker  kom  ret  paa 
den  Tid  i  Gang  i  den  britiske  Stat;  men  ville  vi  i  al 
Korthed  angive  de  fra  Frankrig  flygtede  Reformertes  For- 
tjenester af  det  britiske  Rige,  da  lader  os  erindre,  at  det 
skyldtes  dem,  at  England  blev  bevaret  i  Rækken  af  de 
protestantiske  Stater  i  Evropa:  det  var  under  Overanførsel 
af  Vilhelm  IlL,  den  Helt,  der,  da  alle  Evropas  øvrige  Fyrster 
bojede  Knæ  for  den  franske  Erobrer,  næsten  ene  gjorde 
Modstand,  at  Mænd  som  Schomberg,  Ru  vi  gny  og 
mange  andre  udgøde  deres  Blod  i  den  protestantiske  Kirkes 
Tjeneste.  At  Protestanterne  ofrede  Liv  og  Blod  Ibr  deres 
nye  Fædreland  og  kæmpede  for  den  eneste  af  den  Tids 
monarkiske  Stater,  hvor  der  herskede  og  alt  den  Gang  læ-nge 
havde  hersket  Religionsfrihed,  var  ingenlunde  nogen  ringe 
Fortjeneste. 

Er  det  en  Fortjeneste,  det  engelske  Samfund  for  en 
Del  maa  takke  de  hos  dem  bosatte  fremmede  for,  at  den 
protestantiske  Karakter  er  bleven  hævdet,  er  der  ogsaa  andre 
Velgjerninger  paa  det  aandelige  Omraade,  som  skyldes  de 
indvandrede  fremmede.  1  de  første  Aar  efter  Edictets  Til- 
bagekaldelse vare  Jacob  Saurin,  der  senere  ombyttede 
et  Embede  ved  en  fransk  Kirke  i  London  med  et  lignende 
i  Haag,  og  den  berømte  A  b  b  e  d  i  e ,  Forfatter  til  det  bekj endte 
Skrift  om  den  Kunst  at  kjende  sig  selv,  Præster  i  London. 
Af  andre  indvandrede  fremmede  kunne  vi  nævne  Rapin 
Thoyras,  der  kæmpede  i  Schombergs  tapre  Hær  ved 
Boynefloden  og  senere  gjorde  sig  bekj  endt  i  Literaturen 
ved  flere  Skrifter  til  Forsvar  for  de  Reformerte  og  ved 
Historien  om  den  engelske  Stat;  fremdeles  Pierre  Antoine 
Motteux,  der  erhvervede  sig  en  saadan  Kundskab  til  det 
engelske  Sprog,  at  de  Oversættelser,  han  gav  af  frem- 
mede Forfattere  som  Cervantes  og  Rabelais,  ikke  røbe, 
at  de  hidrørte  fra  en  indfødt  Franskmand.    Der  var  i  øvrigt 

mange  andre  blandt  den  franske  Koloni,  der  udnoærkede  sig 
ved  videnskabelige  Fortjenester.  En  saadan  Mand  var 
De  sag  ulier,  Son  af  en  protestantisk  Præst,  født  i  La  Rochelle. 
Med  Faderen,  der  for  sin  Tros  Skyld  maatte  udvandre,  begav 
Sønnen  sig  til  London;  her  indtraadte  han  i  den  gejstlige 
Stand,  men  en  uimodstaaelig  Lyst  drev  ham  til  at  beskæf- 
tige sig  med  Naturvidenskaberne,  og  han  var  saa  heldig  at 
nyde  Vejledning  af  Newton,  der  paa  den  Tid  havde  begyndt 
sin  storartede  Bane.  Desagulier  opfandt  flere  nye  Instru- 
menter og  gjorde  de  alt  bekjendte  fuldkomnere,  og  ved  de  Fore- 
læsninger, han  holdt  over  den  newtonske  Theori  om  Himmel- 
legemernes Bevægelser,  havde  han  blandt  andre  Stands- 
personer selve  Kong  Georg  I.  og  Tronarvingen,  den  senere 
Kong  Georg  IL,  til  Tilhørere.  En  aandrig  Mand  af  den 
franske  Koloni  var  fremdeles  den  bekjendte  St.  Evremond, 
om  hvem  der  samlede  sig  en  Kreds  af  udmærkede  Mænd  i 
forskjellige  Videnskaber,  saaledes  den  berømte  DenisPapin, 
en  af  første,  der  havde  en  Anelse  om  Muligheden  af  Damp- 
kraftens Anvendelse  og  om  Konstruktionen  af  en  Damp- 
maskine, hvorom  han  udgav  et  Skrift  i  1707,  altsaa  rigelig 
et  Aarhundrede  inden  det  første  Dampskib  byggedes. 

Den  Godgjørenhed,  der  i  England  vistes  de  flygtede 
Reformerte,  er  vedbleven  at  komme  disses  Efterkommere 
til  gode.  At  Forfølgelserne  for  Religionens  Skyld  vedbleve 
under  hele  Ludvig  XlV.'s  lange  Regering,  er  bekjendt  nok, 
og  det  var  ikke  stort  mere  end  et  Par  Aar  før  den  franske 
Revolution,  at  de  protestantiske  Trosbekjendere  fik  ukrænket 
Religionsøvelse ;  men  intet  Forsøg  skete  paa  at  bringe  de 
landflygtige  tilbage  til  deres  gamle  Fædreland.  Naar  sligt 
tidligere  havde  været  paa  Bane  (f.  Ex.  under  Præliminai- 
rerne  for  den  utrechtske  Fred),  viste  det  sig,  at  de  indvan- 
drede selv  ej  ønskede  at  flytte  tilbage  i  det  Land,  hvor  de 
og  deres  Born  ved  de  mange  Aars  Fraværelse  vare  blevne 
fremmede,  og  hvor  de  vare  komne  ud  af  alle  deres  tidligere 
Forbindelser.     De  franske  Reformerte    vedbleve,    som   sagt, 

lige  til  den  nyeste  Tid  at  nyde  godt  af  den  Gjæstfrihed, 
hvormed  det  store  engelske  Folk  kom  dem  i  Møde,  da  de 
først  krævede  dets  Beskyttelse.  Endnu  stedse  uddeles  til 
Efterkommerne  af  hine  Flygtninge  de  Gaver,  der  bestemtes 
for  Fædrene;  endnu  vedbliver  den  milde  Stiftelse,  det 
franske  Hospital,  der  blev  grundlagt  strax  efter  de 
fremmedes  Komme  til  England  for  gamle  af  begge  Kjøn, 
at  optage  blandt  sine  Beboere  Efterkommere  af  de  franske 
Protestanter,  naar  de  ere  trængende  til  de  Velgjerninger, 
en  saadan  Stiftelse  kan  tilbyde  dem;  endnu  besøges  den 
franske  protestantiske  Skole  af  Efterkommere  af  de  for 
Religionens  Skyld  flj^gtede  franske  Reformerte.  De  ere  for 
længe  siden  ophørte  at  betragtes  som  fremmede,  have  op- 
naaet  Adgang  til  alle  Æresposter  og  Værdigheder  og  ere 
vedblevne  at  tjene  den  engelske  Stat  med  Troskab  i  for- 
skjelHge  Stillinger. 

Det  varede  dog  lang  Tid,  lige  til  de  første  Aar  af  det 
attende  Aarhundrede,  inden  disse  fremmede  bleve  naturali- 
serede som  engelske  Undersaatter.  Trods  Kong  Vilhelms 
Bestræbelser  i  denne  Retning  vilde  det  ej  lykkes  ham  at 
drive  en  saadan  Forholdsregel  igjennem.  I  de  første  Aar 
af  denne  Konges  Regering  var  Torypartiet  det  altformaaende, 
og  dettes  Tilhængere  vare  bange  for,  at  Vilhelm  ved  hine 
fremmedes  Hjælp  skulde  vinde  en  ukonstitutionel  Magt. 
Omsider,  efter  Kongens  Død,  bevilligede  det  i  Aaret  1709 
samlede  Parlament  alle  Protestanter,  der  enten  vare  bosatte 
i  Storbritannien  eller  i  Fremtiden  vilde  komme  og  nedsætte 
sig  der,  borgerlige  Rettigheder  i  Lighed  med  de  Indfødte. 
Indtil  denne  Dag  lever  der  i  Storbritannien  Efterkommere  af 
de  af  Ludvig  XIV.  fra  deres  Hjemstavn  i  Frankrig  fordrevne 
Reformerte.  De  have  ophørt  at  udgjøre  en  særegen  Afde- 
ling af  Landets  Befolkning,  og  de  Menigheder,  de  fra  første 
Færd  dannede,  ere  betydelig  indsvundne,  og  i  Stedet  for  de 
mange  Kirker,  der  fordum  Søndag  efter  Søndag  samlede  de 
troende    til    at    dyrke    Gud    overensstemmende    med    den 

genfiske  Kirkes  Skikke,  er  der  nu  ikkun  tvende  tilbage  i 
hele -Landet;  den  ene  vil  maaske  endda  snart  blive  nedlagt, 
og  da  vil  det  hele  Antal  af  calvinske  Kristne  kunne  finde  Plads 
i  den  Kirke  i  London,  der  blev  opført  for  den  calvinistiske 
Menighed  allerede  under  Kong  Edvard  VI.  Mange  Steder 
have  de  Reformerte  antaget  den  anglikanske  Kirkes  Skikke, 
og  ligesom  i  Preussen  have  ogsaa  i  England  de  blodige 
Krige,  der  efter  deres  Bosættelse  ere  blevne  forte  mellem 
England  og  deres  gamle  Fædreland,  været  Aarsag  til,  at  de 
have  sluttet  sig  fastere  til  hin  Stat,  i  hvis  Skjød  de  havde 
fundet  Borgerret  og  vare  blevne  delagtige  i  alle  et  velordnet 
Samfunds  Goder.  Under  de  langvarige  Krige  i  Begyndelsen 
af  det  19de  Aarhundrede  var  der  mange,  der  mente  bedst 
at  kunne  vise  deres  Hengivenhed  for  deres  nye  Fædreland 
ved  at  give  deres  Navne  en  engelsk  Form;  de,  der  hed  Le 
maitre,  kaldte  sig  nu  Masters;  de,  der  havde  haft  det 
franske  Navn  le  Roi,  kaldte  sig  King  o.  s.  v.,  og  fra  den 
Tid  svandt  den  franske  Koloni  omtrent  bort;  i  et  Skrift  af 
1853  hedder  det  saaledes:  »I  et  af  de  londonske  Kvarterer, 
der  stærkest  vare  beb3^ggede  af  den  franske  Befolkning, 
findes  endnu  nogle  Tusende,  for  største  Delen  fattige  Ar- 
bejdere, der  forraade  deres  franske  Herkomst  ikke  saa  meget 
ved  deres  Sprog  som  ved  deres  Dragt,  der  ligner  den,  Folk 
af  deres  Vilkaar  brugte  i  Ludvig  XIV.'s  Tid.  De  Huse, 
de  bebo,  ere  Efterligninger  af  Arbejderboligerne  i  Lille, 
Amiens  og  de  øvrige  Manufakturstæder  i  Picardiet.  Den 
Vane  at  arbejde  i  Kjældere  eller  paa  Loftskamre  er  lige- 
ledes laant  fra  deres  gamle  Fædreland;  de  ældre  blandt 
denne  Befolkning  mindes,  at  de  som  Børn  morede  sig  med 
Lege,  der  vare  ubekjendte  for  den  indfødte  Befolkning,  og 
endnu  den  Dag  i  Dag  gjenkjende  Englænderne  Efterkom- 
merne af  hine  fremmede  paa  deres  livlige  Karakter  og  paa 
visse  ejendommelige  Talemaader.  Hvorvel  de  betragte  dem 
som  deres  Medborgere,  bebrejde  de  dem  gjerne  deres  Let- 
sindighed og  deres  ringe  Strænghed  i  at   overholde  Hvile- 

dagen.  Arbejderne  i  Spitaltields  synes  ej  more  at  erindre 
sig  deres  fremmede  Herkomst;  men  naar  de  gamle  Dage 
komme,  gjøre  de  lige  fuldt  Paastand  paa  at  indlægges  i  det 
franske  Hospital,  for  der  at  ende  deres  Dage«.  I  et  Værk, 
der  indeholder  en  udførlig  Omtale  om  alle  de  londonske 
milde  Stiftelser,  berøres  ogsaa  disse  Friboliger  for  træn- 
gende Franskmænd.  De  ere  indrettede  i  1718;  der  var  en 
Tid,  da  de  gave  230  Personer  Husly,  i  1854  var  Antallet 
ikkun  54.  (Sluttes.) 

P.  W.  Becker. 

(Slutning.) 


IV. 


Planer  mod  Kongen.    Hans  ubøjelige  Haardnakkethed. 
Hans  Fald. 

uustafs  Regering  var  begyndt  under  de  lykkeligste 
Avspicier.  Han  var  personlig  afholdt  næsten  af  alle  saavel 
for  den  faste  og  hæderlige  Karakter,  han  ansaas  at  have, 
som  for  sit  fordringsløse  og  nedladende  Væsen  og  for  den 
øjens3^nlig  redelige  Vilje,  der  besjælede  ham.  Da  han  der- 
hos lyttede  til  erfarne  og  kyndige  Mænds  Raad,  ventede 
man  sig  fredelige  og   lykkelige  Tider    under   hans  Styrelse. 

Men  disse  Forhaabninger  ble  ve  snart  bittert  skuffede. 
Efter  Rigsdagen  i  Norrkøping  begik  den  unge  Konge  den 
ene  Fejl  og  det  ene  Misgreb  efter  det  andet,  og  samtidig 
hermed  forandredes  ganske  hele  hans  Maade  at  være  paa. 
For  havde  han  været  venlig  og  nedladende,  nu  blev  han 
fordringsfuld,  hovmodig,  i  allerhøjeste  Grad  heftig  og  op- 
farende, taalte  ingen  Modsigelse,  selv  ikke  af  de  viseste  og 
mest  erfarne  Mænd,  slog  bestandig  om  sig  med  Eder  og  For- 
bandelser og  forspildte  derved  snart  sine  Undersaatters  Kjær- 
lighed. Endnu  værre  blev  det  efter  Kongens  ulyksalige  tyske 
Rejse*) ;  det  var  paa  denne,  at  Grundvolden  blev  lagt  til  den 


*)  Se  foregaaende  Bind,  S.  237  og  flg. 


102  Af  Gustaf  IV.  Adolfs  Historie. 

afsindige  Statskunst,  som  blev  fulgt  uafbrudt,  lige  til  Gustaf 
blev  styrtet  fra  Tronen,  og  ved  hvilken  et  helt  Land  og  et 
helt  Folk  hjærteløst  blev  ofret  for  at  tilfredsstille  en  enestes 
Hovmod  og  fanatiske  Stædighed.  Mange  af  Folkets  ypperste 
Mænd,  af  Statens  og  Kongens  troeste  og  mest  opofrende 
Tjenere  stræbte  ved  indtrængende  Formaninger  og  Bønner 
at  bringe  Fyrsten  til  Fornuft,  men  forgjæves;  deres  rede- 
lige Bestræbelser  lønnedes  med  Utak,  ofte  endog  med  Raahed 
og  Skjældsord*  Da  Axel  Fersen  saaledes  i  1805  tilskrev 
Kongen  et  Brev,  hvori  han  indstændig  formaner  ham  til 
Fred,  eftersom  alle  andre  Magter  da  vare  rede  til  at  bøje 
sig  under  den  store  »Folkebetvinger«,  Napoleon,  kastede 
Gustaf  Brevet  paa  Gulvet  og  raabte  under  Eder  og  For- 
bandelser: »Jeg  skal  lære  de  Fæhunde  at  raade  mig  til 
noget,  der  vanærer  mig!«  Den  tilstedeværende  Kabinets- 
sekretær Wetterstedt  tog  Brevet  op  op  lagde  det  paa  Bordet; 
men  Kongen  kylede  det  paa  ny  hen  ad  Gulvet.  Da  i  1806 
Wrede  og  Essen  i  Stralsund  rettede  lignende  Formaninger 
til  Monarken,  svarede  denne  dem :  »Vil  Herrerne  ræsonnere  ? 
Jeg  vil  nedlægge  Regeringen;  jeg  er  for  god  til  at  regere 
over  et  saa  gement  Folk  og  har  allerede  gjort  for  meget 
for  denne  gemene  Kanaljenation!«  Des  værre  var  det  ikke 
alene  i  Ord,  men  ogsaa  i  Gjerning,  at  Kongen  tilsidesatte 
Hensynet  til  det  Folk,  hvis  Vel  han  var  sat  til  at  varetage 
og  fremme. 

Paa  den  anden  Side  maa  det  indrømmes,  at  Tiden  var 
saa  uheldig  for  en  uindskrænket  Konges  Regering  som  vel 
mulig.  Den  nye  Lære  om  Menneskerettighederne,  om  Fri- 
hed, Lighed  og  Broderskab,  om  at  Kongen  var  Statens 
altsaa  Folkets  første  Tjener,  havde  slaaet  dybe  Rødder  ikke 
alene  hos  Universitetsungdommen ,  men  ogsaa  hos  en  stor 
Del  af  den  yngre  AdeL  I  Anledning  af  Prins  Gustafs 
Fødsel  (1799)  og  Kroningsfesten  (1800)  kom  det  i  Upsala 
til  Optrin,  som  tydelig  lagde  for  Dagen,  hvorledes  den 
revolutionære   Aand   havde    grebet    dette    Sveriges    største 

Universitet,  og  den  samme  Aand  forplantede  sig  snart  til 
Hovedstaden,  hvor  den  paa  mangfoldige  Maader  lagde  sig 
for  Dagen.  Da  saaledes  et  Selskab,  hvori  ogsaa  Hans  Jårta 
var  til  Stede,  rejste  sig  fra  Spillebordene  for  at  bryde  op, 
viste  det  sig,  at  alle  Hovederne  paa  Kongerne  i  de  benyt- 
tede Spil  Kort  vare  afrevne.  Paa  Rigsdagen  i  Norrkøping 
opponerede  en  Del  af  Adelen  med  stor  Heftighed,  og  en 
Del  yngre  Adelsmænd  frasagde  sig  ved  denne  Lejlighed 
deres  Adelskab.  Samtidig  gik  Hans  Jårtas  bekj endte  Vers 
fra  Haand  til  Haand  og  viste  tydelig,  hvorledes  Tænke- 
maaden  var  hos  en  stor  Del  af  denne  Stand: 

„Båfven,  despoter!    Båfven  att  trotsa 
Menniskans  ratt  och  folkens  makt: 
Snart  skall  den  håmnande  friheten  krossa 
Edra  palatsers  rofvade  prakt. 
Blodiga  skuggor,  af  hamnden  ledde, 
Hotande,  stiga  ur  grafvens  skot, 
Blotta  de  sår,  er  hånd  dem  beredde, 
Kråfva  det  blod,  er  grymhet  got." 

Imod  disse  fjendtlige  Tilkjendegivelser  stillede  Rege- 
ringen Trusler,  List  og  Forfølgelser,  —  saaledes  straffedes 
de,  som  havde  frasagt  sig  deres  Adelskab,  med  Fortabelse  af 
deres  Embeder,  —  og  forbitrede  derved  Stemningen  end  yder- 
ligere. De  tunge  Skattepaalæg ,  som  vare  en  Følge  af  de 
paa  Rigsdagen  i  Norrkøping  vedtagne  finansielle  Foranstalt- 
ninger, opbragte  Folkets  store  Masse  mod  Kongen,  og  Mis- 
fornøjelsen tiltog  i  en  betænkelig  Grad,  da  Gustaf,  som  vi 
have  fortalt,  i  1803  og  1804  rejste  omkring  i  Tyskland  og 
lod  sine  Stater  skjette  sig  selv.  En  Dag  i  1804  fandt  man 
paa  Slotsporten  i  Stockholm  opslaaet  en  Plakat,  hvorpaa 
stod  at  læse:  »Her  er  der  smukke  Værelser  til  Leje  paa 
ubestemt  Tid!«  Samtidig  hermed  løb  det  Rygte  om,  at 
Bonaparte  vilde  dele  Sverige  mellem  Danmark  og  Rus- 
land, og  at  der  i  Stockholm  var  franske  Agenter  til  Stede, 
som  skulde  formaa  Stænderne  til  at  overtage  Styrelsen,    til 

Kronprinsen  var  bleven  myndig,  og  erklære  Kong  Gustaf 
for  uduelig  til  at  regere.  At  han  i  Virkeligheden  mere  og 
mere  blev  det,  kunde  den  største  Del  af  det  svenske  Folk 
allerede  ikke  længere  skjule  for  sig  selv. 

Men  især  var  det  Armeens  Harme  og  Fortrydelse  over 
det  skammelige  Felttog  i  Pommern  og  over  Kongens  mere 
og  mere  fremtrædende  ubøjelige  Halsstarrighed,  som  forst 
vakte  Tanken  om  Statsomvæltning.  De  højere  Officerer 
begyndte  at  stikke  Hovederne  sammen,  og  Armfelt,  den 
Mand,  der  mere  end  nogen  anden  havde  bidraget  til  at  kaste 
Monarken  ud  paa  de  politiske  Forvildelsers  Bane,  var  blandt 
de  første,  hos  hvem  denne  Tanke  opstod.  Blandt  de  yngre 
Officerer,  han  samlede  om  sig,  og  hvem  han  indgød  sin 
Misfornøjelse,  vare  Oberstløjtnant  C.  H.  Posse,  Brødrene 
C.Henrik  og  Johan  Avgust  Anckarsvård  samt  Kaptejn  Bjorn- 
stjerna  ved  den  finske  Garde.  Disse  Mænd  talede  allerede 
om,  hvad  der  burde  gjøres  for  at  frelse  Fædrelandet:  man 
burde  komme  til  en  hemmelig  Forstaaelse  med  England, 
tage  Kongen  til  Fange  paa  vSeen,  naar  han  sejlede  hjem 
til  Sverige,  sende  ham  til  Indien  og  indsætte  et  Regentskab, 
som  kunde  styre  Riget  under  Kronprinsens  Mindreaarighed. 
Disse  Planer,  der  nærmest  synes  at  være  fremsatte  som  en 
Udvej  i  den  yderste  Nød,  bleve  dog  til  intet,  da  Armfelt  i 
Maj  1807  forlod  Hæren. 

Nye  Planer  kom  imidlertid  snart  paa  Bane.  Man  vilde 
sikre  sig  Kongens  Person,  indsætte  et  Regentskab  med 
Dronningen  i  Spidsen  og  lade  dette  styre  Riget  i  den  umyn- 
dige Kronprinses  Navn.  En  Finne,  Oberstløjtnant  von  Essen 
ved  Husarerne,  betroede  denne  Plan,  der,  som  man  ser,  i 
det  væsentlige  stemte  overens  med  den  nys  omtalte,  til 
Tolls  Brodersøn,  som  atter  skulde  formaa  sin  Farbroder  til 
at  støtte  Foretagendet.  Endskjønt  Toll  talte  med  Posse  om 
Planen,  fraraadede  han  den  dog  som  utidig  og  umoden. 

Efter  at  Toll  havde  forladt  Stralsund,  var  det  navnlig 
Generalguvernøren,  Baron  Essen,  paa  hvem  de  misfornøjede 

gjorde  Regning.  De  fleste  Bataillonschefer  samledes  hos 
Oberst  Haij  ved  Bohiislens  Regiment  og  holdt  Raad  om  at 
arrestere  Kongen.  Fra  Haij  begave  de  forsamlede  sig  til 
Essen  for  at  høre  dennes  Mening  og  anholde  om  hans 
Bistand;  men  Essen  fraraadede  paa  det  indstændigste  alle 
voldsomme  Forholdsregler  og  endte  sin  Tale  saaledes: 

»Nej,  mine  gode  Herrer!  man  kan  være  misfornøjet, 
man  kan  misbillige  Kongens  Opførsel,  dadle  hans  Fejl,  hans 
Forvildelser;  men  endnu  er  Riget  ikke  paa  Afgrundens 
Rand,  og  en  Rejsning  kan  kun  forsvares  i  det  Tilfælde,  at 
der  ikke  findes  andet  Redningsmiddel  eller  andet  Valg  end 
mellem  Oprør  og  Undergang«. 

Disse  Grunde  afskrækkede  ingenlunde  de  mest  urolige 
Hoveder.  For  at  skildre  den  Aand,  som  var  den  herskende 
i  Armeen,  anføre  vi  følgende  Vers  af  Oberst,  Grev  Hampus 
Morner,  som  denne  paastod  at  have  henlagt  i  Kongens 
Forgemak  : 

„Gor  fred,  gor  fred,  Ers  Majeståt, 

Låt  Bonaparte  Kejsar  vara! 

Vi  skola  kyssa  edra  fjåt 

Och  er  som  konung  stor  forklara. 

Skank  lugn  at  eders  folk  igen, 

Tag  skeden  uti  vackra  tassen; 

Glom  ej  den  tyska  regelen: 

Man  leben  muss,  und  leben  lassen!" 

Senere  hedder  det: 

„O!  Hallman*),  nu  år  tid,  og  stunden  kommen  år 
For  dig  att  stor  och  oglomd  blifva! 
Ett  litet  pulver  blott  år  allt,  bvad  vi  begår; 
Och  menskoslågtet  skall  dig  evigt  loford  gifva". 

Da  en  saadan  Aand  var  herskende  i  Armeen,  kan  det 
ikke  forundre  nogen,  at  Forslaget  om  at  gribe  Kongen  ikke 
opgaves,    fordi    det    stødte    paa  Hindringer.      Hvilke  Planer 


')  Kongens  Livlæge. 

der  yderligere  bleve  lagte,  vide  vi  ikke;  men  vist  er  det, 
at  da  samtlige  Officerer  aflagde  deres  Afskedsbesøg  bos 
Generalguvernøren,  von  Essen,  som  efter  Kongens  Befaling 
skulde  forlade  Stralsund*),  traadte  nogle  af  de  mest  ufor- 
færdede frem  for  Generalen  og  spurgte  ham  paa  deres 
Kammeraters  Vegne:  »Skal  vi  gaa  op  og  tage  ham?« 
Kongen,  som  boede  i  Etagen  oven  over  Essen,  vilde  nu 
upaatvivlelig  være  bleven  arresteret,  hvis  Essen  ikke  paa 
ny  havde  advaret  mod  alle  voldsomme  Forholdsregler. 

Et  andet  Forslag  gik  ud  paa  at  bore  det  Fartøj,  hvori 
Kongen  sejlede  fra  Riigen  til  Sverige,  i  Sænk  midt  paa 
Søen  og  saaledes  gjøre  Ende  baade  paa  Gustafs  Liv  og  paa 
hans  usalige  Regering ;  en  Skibskaptejn  ved  Navn  Dickelman 
skal  være  bleven  formaaet  til  at  give  Løfte  om  at  udføre 
denne  Daad;  men  heller  ikke  denne  Plan  kom  til  Udførelse. 

Medens  Forholdet  var  saaledes  i  Pommern,  begyndte 
adskillige  af  Regeringens  Medlemmer  i  Stockholm  ligeledes 
at  tænke  paa  en  Omvæltning  som  en  Mulighed,  der  ikke 
laa  saa  overmaade  fjærn.  Man  kjendte  her  fuldkommen 
vel  Kongens  urokkelige  Beslutning  aldrig  at  slutte  Fred 
med  Napoleon  og  var  formodentlig  heller  ikke  ukjendt  med 
de  forskjellige  Planer  til  at  berøve  Gustaf  Magten,  som  vi 
nys  have  omtalt.  Om  der  har  været  Forbindelser  mellem 
de  misfornøjede  i  Pommern  og  visse  høje  Kredse  i  Hoved- 
staden, formaa  vi  ikke  at  afgjore;  men  det  er  ingenlunde 
urimeligt,  især  da  det  er  vist,  at  der  flere  Gange  gjordes 
Forsøg  paa  at  udforske  Dronningens  Tanker  om  et  Regent- 
skifte. Man  fik  imidlertid  ikke  Grund  til  at  formode,  at 
den  nævnte  høje  Dame  nogen  Sinde  skulde  ville  gaa  ind 
paa  at  forraade  sin  kongelige  Ægtefælle  eller  skille  sin 
Interesse  fra  hans. 

To  af  Regeringens  Medlemmer,  som  i  Følge  deres  Stil- 
ling vare  bedst  i  Stand  til  at  bedømme  Faren  ved  Kongens 


*)  Se  foregaaende  Bind  S.  351, 

skæbnesvangre  Regeringssystem ,  forsøgte  dog  endnu  ved 
lempelige  Midler  at  besværge  denne,  fer  voldsomme  gjordes 
nødvendige.  Det  var  Rigsdrosten,  Grev  Wachtmeister  og 
Grev  F.  Forsen,  som  i  Efteraaret  1807  begave  sig  paa 
Vejen  til  Kongen,  der  just  vendte  tilbage  fra  sit  latterlige 
og  uhæderlige  Felttog  i  Tydskland,  for  paa  egne  og  Kolle- 
gers Vegne  at  gjøre  Monarken  underdanige  Forestillinger. 
De  traf  Gustaf  i  Carlskrona,  men  Kongen  nægtede  at  mod- 
tage dem,  og  de  fik  ham  først  i  Tale  i  Helsingborg  en 
Maaneds  Tid  senere,  den  10de  Oktober.  Alle  Rigsdrostens 
Formaninger  til  at  slutte  Fred  vare  forgjæves;  Kongen 
svarede:  »Jeg  vil  ikke  høre  Tale  herom.  Jeg  har  lovet 
Gud  ikke  at  slutte  Fred  med  Bonaparte,  og  man  maa  ikke 
bilde  sig  ind,  at  jeg  er  den  fejge  Alexander«,  og  da  Grev 
Wachtmeister  med  Styrke  gjorde  gjældende,  at  Sverige  var 
alt  for  fattigt  og  svagt  befolket  til  at  kunne  fortsætte  Kam- 
pen mod  en  Magt,  der  stod  i  Forbund  med  næsten  hele 
Verden,  slog  Kongen  med  Voldsomhed  Næven  i  Bordet  og 
raabte  forbitret:  »Her  er  Folk  og  Evne  nok,  men  her 
mangler  god  Vilje!«  F.  Fersens  og  Wachtmeisters  Bønner 
og  Forsstillinger  frugtede  altsaa  lige  saa  lidt  som  Grev 
Axel  Fersens  tidligere  omtalte  Formaningsbrev  til  Kongen. 
Armfelt  var  i  Vinteren  mellem  1807  og  1808  i  Stockholm 
og  optog  her  sine  Planer  fra  Pommern,  som  vi  allerede  have 
lært  at  kjende.  Man  burde  sætte  sig  i  direkte  Forbindelse 
med  England  for  at  kunne  gjøre  Regning  paa  denne  Magts 
Understøttelse  ved  Gjennemførelsen  af  den  nye  Tingenes 
Orden,  som  ansaas  uundgaaelig  nødvendig.  En  af  hans 
fortrolige,  den  tidligere  nævnte  Bjørnstjerna,  bragte  disse 
Planer  paa  Papiret  og  tilstillede  den  engelske  Chargé  d'affaires 
i  Stockholm,  Bathurst,  denne  Note.  Dette  var  altsaa  et  Forsøg 
af  de  svenske  Revolutionsmænd  paa  at  nærme  sig  England, 
og  allerede  i  April  (1808)  befandt  et  engelsk  Sendebud, 
Brown,  sig  i  Stockholm,  hvor  han  satte  sig  i  Forbindelse 
med  en    stor  Mængde   indflydelsesrige  Personer,    hvis  Om- 

va4tningsplaner  han  lovede  kraftig  at  stotte.  Blandt  disse 
Mænd  maa  især  nævnes  Grev  Erik  Ruuth,  en  fin  gammel 
Herre  fra  Gustaf  III.'s  Tid  og  en  stor  Angloman.  Ruuth 
og  liere  andre  skaanske  Adelsmænd,  som  Stjernsvård  og 
Macklean,  vare  særdeles  indtagne  af  Amerikas  og  Englands 
repræsentative  System,  som  de  vilde  have  indført  i  Sverige ; 
de  flygtede  det  værste  for  deres  Fædreland,  dersom  det  ikke 
lykkedes  at  indskrænke  den  kongelige  Magtfuldkommenhed, 
som  nu  saa  skammelig  blev  misbrugt,  eller  rent  at  fjærne 
Kongen  fra  Regeringen.  Naar  dette  sidste  var  sket,  vilde 
Ruuth  have  Hertug  Carl  af  Sødermanland  udraabt  til  Konge 
og  Hertugen  af  Glocester,  med  hvem  han  stod  i  personligt 
Venskabsforhold,  til  Tronfølger. 

Disse  Ruuths  Planer  synes  at  være  blevne  billigede  af 
Statssekretæren,  C.  Lagerbring,  og  flere  Medlemmer  af  Kon- 
gens Raad.  I  Juni  Maaned  vendte  Brown  over  Wermland 
og  Bohuslen  tilbage  til  England.  Han  synes  at  have  gjort 
denne  Omvej  for  at  træffe  sammen  med  nogle  af  Førerne 
for  Vestarmeen;  paa  Gustafsvik  besøgte  han  Adlersparre,  og 
der  er  Grund  til  at  tro,  at  han  i  Stromstad  havde  en 
Sammenkomst  med  Armfelt.  Hvad  der  forhandledes  ved 
disse  Moder,  vide  vi  ikke;  men  Arm  felt  forlangte  en 
Sammenkomst  med  Posse  og  Adlersparre  som  Vestarmeens 
mest  ansete  Officerer  for  at  holde  Raad  med  dem.  Dette 
Møde  fandt  Sted  i  Næsby  den  17de  Juni,  men  førte  ikke 
til  noget  Resultat,  i  det  Posse  og  Adlersparre  ansaa  det 
for  tilraadeligt  at  afvente  Udfaldet  af  de  Underhandlinger 
om  Vaabenstilstand  med  Hertugen  af  Avgustenborg ,  som 
skulde  til  at  begynde,  før  man  rejste  Oprørsfanen,  ligesom 
de  fandt  det  ønskeligt  først  at  være  forsikret  om  Englands 
Billigelse  og  Understøttelse. 

Medens  man  saaledes  ogsaa  ved  Vestarmeen  begyndte 
at  tænke  paa  Revolution,  vilde  flere  af  de  retsindigste  og 
indflydelsesrigeste  Mænd  i  Hovedstaden,  navnlig  Lagerbring, 
paa  ny  vo\e  et  Forsøg,  om  det  ikke  skulde  være  muligt  at 

naa  Maalet  med  det  gode,  før  man  skred  til  voldsomme 
Midler.  De  formaaede  derfor  den  gamle  og  ædle  Stedingk, 
en  af  Kongen  og  Fædrelandet  højfortjent  og  af  alle  hoj- 
agtet  Gubbe,  til  paa  ny  at  formane  Gustaf  til  Fred  og 
Eftergivenhed.  Stedingk,  som  i  Oktober  (1808)  havde  faaet 
Ordre  til  at  indfinde  sig  paa  Åland  hos  Kongen*),  paatog 
sig  ogsaa  dette  Hverv  og  traf  Monarken  i  Lemlands  Præste- 
gaard  paa  Åland  den  9de  Oktober.  Her  var  alt  i  den 
største  Forvirring.  Det  var  kort  efter  den  mislykkede  Land- 
gang ved  Helsinge**);  Kongen  var  i  en  yderst  forbitret 
Stemning  og  tænkte  kun  paa  at  hævne  sig  paa  dem,  som 
han  ansaa  for  Skyld  i  denne  Ulykke.  Stedingks  indtræn- 
gende Bønner  og  Formaninger  vare  derfor  lige  saa  spildte, 
som  Rigsdrostens  havde  været,  og  Kongen  fremturede  i  sin 
Forhærdelse;  han  vilde  ikke  høre  Tale  om  Fred.  Det  var 
ligeledes  forgjawes,  at  den  gamle  Mænd  formanede  ham  til 
at  gjøre  den  blodige  Uret  god  igjen,  som  var  tilføjet  Garde- 
regimenterne ved  disses  Degradation.  »De  har  frataget 
dem,  hvad  der  er  dem  dyrebarere  end  Livet,  nemlig  Æren«, 
sagde  den  uforfærdede  Olding. 

Hele  Armeen  var  i  denne  Henseende  af  samme  Mening 
som  Stedingk,  og  alle  Vegne  tia  hørtes  en  lydelig  Knurren. 
Nogle  af  Officererne,  som  Friherre  Henning  Wrangel  og 
Grev  Nils  Morner  ved  Livgarden  til  Fods  samt  A.  A.  Gripen- 
wald  ved  den  finske  Garde,  svore  Hævn  over  Ophavsmanden 
til  den  dem  overgaaede  Tort,  og  man  besluttede  —  efter 
Baron  Henning  Wrangels    egen  Meddelelse  —  at    følge    en 


*)  I  Juli  Maaned  s.  A.  havde  Stedingk  første  Gang  været  paa 
Åland  hos  Kongen.  Da  den  over  sit  Fædrelands  Ulykker 
dybt  nedbøjede  Olding  ved  denne  Lejlighed  tolkede  Monarken 
sin  Sorg  og  sin  Smerte  over  Finlands  Tab  og  Sveaborgs 
skammelige  Overgivelse,  afbrød  Gustaf  ham  pludselig  med 
det  forbitrede  Udraab:  „Broderiet  der  paa  Deres  Ærmer  er 
ikke  reglementeret!" 

**)  Se  foreg.  Bind,  S.  441  og  flg. 

vis  Oberstløjtnant  G.  L.'s  Raad  og  skaffe  sig  selv  Hævn  og 
Landet  Fred  ved  at  tage  Kongen  af  Dage.  Man  overtalte 
en  Soldat  af  den  finske  Garde,  ved  Navn  Blå,  til  imod 
rundelig  Belønning  og  fuldkommen  Straffrihed  at  vove  et 
Forsøg  paa  at  udføre  denne  Daad.  Blå  ladede  sin  Bøsse 
med  to  Kugler  og  gik  ud  i  den  mørke  Nat  for  at  skyde 
Kongen  gjennem  Sovekammervinduet;  men  i  det  afgjørende 
Øjeblik  svigtede  Modet  ham;  han  styrtede  forfærdet  bort 
og  forsvandt  i  den  tætte  Skov,  som  omgav  Præstegaarden*). 


Medens  Gustafs  Liv  saaledes  svævede  i  Fare  paa  Åland, 
dannede  der  sig  ogsaa  paa  andre  Steder  i  Riget  Partier, 
som  svore  hans  Fald.  I  Stockholm  samlede  de  misfornøjede 
sig  navnlig  om  den  heftige  Friherre  Jakob  Cederstrøm, 
Løjtnant  ved  det  opløste  første  Garderegiment.  Han  havde 
mistet  sit  ene  Ben  ved  den  norske  Grænse  og  var  n3^s 
kommen  til  Stockholm  for  at  helbredes,  da  han  til  sin  Sorg 
og  Harme  erfor  den  Skæbne,  der  havde  ramt  Garderne.  I 
sin  Fortvivlelse  skrev  den  heftige  Mand  til  Kongen,  fore- 
stillede denne,  hvilken  Uretfærdighed  han  havde  begaaet.^  og 
anholdt  om  Oprejsning.  Følgen  heraf  var,  at  Hertugen  af 
Sødermanland  under  28de  Oktober  fik  kongelig  Ordre  til  at 
give  Cederstrøm  en  skarp  Irettesættelse;  den  forurettede 
Officer  svor  nu,  ligesom  sine  Kammerater  paa  Åland,  at 
hævne  sig,  og  snart  var  han  den  mest  højrøstede  og  frem- 
trædende blandt  Kongens  Fjender  i  Hovedstaden.  Disse, 
som  gjennem  den  forhenværende  Protokolsekretær  Hans 
Jårta,  der  i  1800  var  bleven  entlediget  fra  sit  Embede  og 
senere  havde  praktiseret  som  Advokat,  stode  i  nøje  Forbin- 
delse med  flere  af  de  mest  indflydelsesrige  Mænd  i  Kongens 


*)  Et  andet  Forslag  at  gribe  Kongen  om  Bord  paa  Amadis, 
naar  han  sejlede  fra  Eckero  til  Grisslehamn,  kunde  heller 
ikke  komme  til  Udførelse. 

Kabinet,  som  Lagerheim  og  Lagerbring,  voxede  snart  til  en 
talrig  Skare,  der  indbefattede  mange  af  de  betydeligste 
civile  og  militære  Embedsmænd.  Samme  Rolle,  som  Ceder- 
strøm spillede  i  Stockholm,  spillede  Carl  Henrik  Ankarsv ard. 
Kaptejn  ved  den  opløste  Livgarde  til  Fods  og  Overadjutant 
hos  G.  Adlersparre,  ved  Vestarmeen.  Anckarsvård  var  en 
Mand  af  store  Talenter  og  besjælet  af  en  inderlig  Kjærlig- 
hed til  Fædrelandet;  han  var,  som  vi  skulle  faa  at  se, 
bestemt  til  at  spille  en  vigtig  Rolle  i  det  Revolutionsdrama, 
der  stod  i  Begreb  med  at  begynde. 

Paa  Åland  havde  de  misfornøjede  ~  eller  sammen- 
svorne —  fattet  den  Plan  at  sende  en  paalidelig  Mand  til 
Stockholm  for  at  skaffe  de  sammensvorne  en  Høvedsmand, 
samt  ved  et  anonymt  Brev  at  opfordre  Regeringens  Med- 
lemmer til,  støttende  sig  til  den  Aand,  der  var  herskende 
blandt  Tropperne,  at  bemægtige  sig  Kongens  Person,  organi- 
sere sig  som  lovlig  Regering  og  kalde  de  paa  Åland  lig- 
gende Regimenter  til  Hovedstaden  for  at  opretholde  Ordenen 
den  Wrangel  forfattede  dette  anonyme  Brev,  som  blev 
overgivet  Gripenwald  til  Besørgelse,  og  denne  afrejste  i 
November.  Kort  efter  sendte  man  Løjtnant,  Grev  N.  Morner 
til  Friherre  Essen  for  at  vinde  denne  for  Revolutionen. 

I  Stockholm  organiserede  de  sammensvorne  sig  imid- 
lertid i  flere  Sektioner,  hver  under  sin  egen  Chef,  men 
Cederstrøm  og  Jårta  vare  Hovedlederne.  Hos  disse  holdt 
man  modig  Raad  om  en  Statsforandring,  som  man  nu  ansaa 
for  en  Nødvendighed,  om  en  ny  Regeringsform,  der  burde 
indføres,  om  Rettigheder  og  Privilegier,  om  Embeder  og 
Reformer,  om  Skatternes  Formindskelse  og  Fordeling  o.  s.  v. 
Man  var  enig  om,  at  Armeea  maatte  støtte  Foretagendet, 
og  Cederstrøm  stod  i  en  livlig  Brevvexling  med  mange  af 
Regimenternes  Officerer,  medens  Jårta  paatog  sig  at  bear- 
bejde* de  højere  Civilembedsmænd.  I  December  var  man 
bleven  enig  om  følgende  Plan,  som  vist  nok  var  udklækket 
af  den  tidligere  nævnte  M.  Bjørnstjerna ,    Kaptejn  ved    den 


112  Af  Gustaf  IV.  Adolfs  Historie. 

opløste  finske  Garde,  og  som  nys  vav  ankommen  til  Hoved- 
staden. Man  vilde  gribe  Kongen  i  Parken  ved  Haga,  naar 
han  en  Morgen  begav  sig  fra  dette  Slot  til  Stockholm,  og 
bortføre  ham  enten  til  Åland  eller  til  Gefie,  hvor  Oberst 
Skjøldebrand  laa  m.ed  en  Afdeling.  Da  de  sammensvorne 
i  Hovedstaden  imidlertid  kun  udgjorde  en  tyve  til  tredive 
Mand,  og  da  de  iblandt  de  samme  Steds  garnisonerende 
Tropper  med  Sikkerhed  kun  kunde  gjøre  Hegning  paa  to 
Eskadroner  Kyrasserer,  maa  det  indrømmes,  at  denne  Plan 
var  umoden  og  uoverlagt,  og  der  er  ingen  Tvivl  om,  at 
den  kraftig  bekæmpedes  af  Jårta,  som  desuden  nærede  Mis- 
tillid til  alle  Forandringer,  der  skulde  bevirkes  ved  militær 
Indflydelse,  og  som  formente,  at  de  høje  Civilembedsmænds 
Mellemkomst  maatte  være  tilstrækkelig  til  ad  civil  Vej  og 
uden  Hærens  Indblanding  at  iværksætte  de  nødvendige 
b^orandringer  baade  i  Styrelsesform  og  Styrelsespersonale. 
Jårta  søgte  derfor  at  formaa  de  højtstaaende  civile  og  mili- 
tære til  af  Monarken  at  forlange  et  forandret  Kegerings- 
system  og  Indkaldelse  af  Stænderne  og  til  alle  til  Hobe  at 
nedlægge  deres  Embeder,  hvis  Kongen  nægtede  dette.  Det 
var  hans  Overbevisning,  at  Gustaf,  hvis  dette  skete,  af  ren 
Mangel  paa  Organer  til  at  udfore  sin  Vilje,  vilde  blive  nød- 
saget til  enten  at  rette  sig  efter  Embedsmændenes  For- 
langende eller  til  at  nedlægge  Kronen,  hvad  han  jo  tit 
og  mange  Gange  havde  truet  med.  Lagerbring  og  Lager- 
heim,  hos  hvem  Jårta  navnlig  søgte  Støtte  for  denne  Plan, 
fandt  den  dog  ikke  fredelig  nok  og  raadede  til  at  se  Tiden 
an,  da  Kongens  voxende  Forlegenhed  upaatvivlelig  snart 
maatte  tvinge  ham  til  at  forandre  System. 

Saaledes  stode  de  sammensvornes  Sager  i  Hovedstaden, 
da  Gripenwald  og  N.  Morner  ankom  fra  Åland.  Ingen  af 
dem  havde  Held  med  sig  i  deres  Ærende.  Gripenwald 
havde  Ordre  til  at  overgive  den  nævnte  anonyme  Skrivelse 
til  Assessor  i  Svea  Hofret,  Gustaf  Wathier  Hamilton,  tillige 
med  et  Brev  fra    dennes  Fætter,    Wrangel;    men  Hamilton 

aiisaa  de  sammensvornes  Plan  for  uudførlig  og  farlig  paa 
Grund  af  den  Undersøgelse,  den  upaatvivlelig  vilde  give 
Anledning  til,  og  baade  det  private  Brev  og  den  anonyme 
Skrivelse  bleve  kastede  paa  Ilden.  Derefter  henvendte 
Gripenwald  sig  til  Jakob  Cederstrøm,  og  denne  satte  sig  i 
Forbindelse  med  Armfelt,  som  opholdt  sig  i  en  Slags  civil 
Arrest  paa  Nynås  i  Sødermanland ,  for  at  formaa  ham  til 
at  stille  sig  i  Spidsen  for  de  Ålandske  Oprørere.  Paa  hvilke 
Betingelser  Armfelt  var  tilbøjelig  til  at  paatage  sig  dette 
Hverv,  skulle  vi  ret  strax  faa  at  se.  Den  anden  af  Udsen- 
dingene fra  Åland,  Morner,  kunde,  som  det  var  at  forudse, 
ikke  formaa  Essen  til  at  love  sin  Understøttelse  til  en  Plan, 
hvis  Umodenhed  og  Uudførlighed  han  var  alt  for  skarp- 
sindig til  ikke  at  gjennemskue. 

Da  disse  Efterretninger  kom  til  Åland,  blev  der  stort 
Røre  i  Oprerslejren.  Wrangel  sammenkaldte  alle  Officererne 
ved  de  tre  opløste  Garderegimenter  til  et  Møde,  hvor  det 
gik  larmende  til.  Endelig  sejrede  dog  de  besindigere,  med 
K.  Lejonhufvud  og  Djurklou  i  Spidsen,  og  det  vedtoges,  at 
man  ikke,  som  foreslaaet,  strax  skulde  bryde  op  til  Stock- 
holm. Dernæst  nedsattes  der  et  Slags  Revolutionsudvalg, 
bestaaende  af  to  Repræsentanter  for  hvert  Regiment,  til  at 
ordne  og  lede,  hvad  der  burde  gjores.  Hertil  valgtes  af 
Livgarden  Morner  og  Wrangel,  af  Svea  Garde  Dævel  og 
Sjøblad,  og  af  den  finske  Garde  Knut  Lejonhufvud  og  A. 
Hedenberg.  Disse  forstærkede  sig  Dagen  efter  med  Ombud 
fra  de  øvrige  paa  Åland  værende  Afdelinger,  Kronobergs, 
Westgota-,  Dals-  og  Sodermanlands  Regimenter,  og  afsendte 
et  Par  Dage  før  Jul  et  nyt  Sendebud,  Wrangel  selv,  til 
Armfelt  for  at  bevæge  denne  til  at  stille  sig  i  Spidsen  for 
Tropperne  paa  Åland  og  for  at  opmuntre  Meningsfællerne 
i  Hovedstaden  til  at  skride  til  Udførelsen  af  deres  Plan  at 
gribe  Kongen,  eftersom  hele  Hæren  paa  Åland  stod  rede 
til  at  bryde  op  for  at  støtte  deres  Foretagende.  Da  Wrangel 
afrejste,  modtog  han  af  den  Øverstkommanderende  paa  Åland, 

Historisk  Archiv.    1876.     II.  8 


114  Af  Gustaf  IV.  Adolfs  Historie. 

Oberst  Peyron,  Forsikring  om,  at  denne  vilde  stille  sig  i 
Spidsen  for  Oprørerne,  saa  snart  han  fik  sikker  Underretning 
om,  at  Essen  eller  Adler creutz  støttede  de  misfornøjede. 

Wrangel  ankom  til.  Stockholm  den  22de  December  og 
fandt  Sindene  her  i  stærk  Ophidselse.  Juleaften  og  Juledag 
tilbragte  han  hos  Armfelt  paa  Nynås.  Denne  var  ikke  lige- 
frem utilbøjelig  til  at  støtte  de  forbundnes  Planer,  men 
stillede  følgende  Betingelser:  Han  vilde  ikke  selv  begive 
sig  til  Åland,  Hæren  der  maatte  ikke  bryde  op,  fer  Isen 
var  sikker,  man  maatte  sikre  sig  Frankrigs  Bistand  og  ved 
denne  Magts  Mellemkomst  skaffe  sig  Stilstand  med  Naboerne, 
og  endelig  maatte  man  vel  bemægtige  sig  Kongens  Person, 
men  ikke  vove  noget  imod  hans  Liv.  Skjønt  Wrangel  saa- 
ledes  ikke  kunde  siges  at  have  haft  Held  med  sig  i  sin  Mis- 
sion til  Armfelt,  tabte  de  sammensvorne  i  Stockholm  dog 
ikke  Modet,  navnlig  fordi  man  hver  Dag  ventede  Adlercreutz. 

Denne  General,  som  kunde  glæde  sig  ved  en  over- 
ordentlig og  velfortjent  Folkeyndest,  ankom  til  Stockholm 
i  de  første  Dage  af  Januar  1809.  Den  første,  som  søgte 
at  udforske  ham,  var  Bjørnstjerna.  Generalen  viste  sig 
imidlertid  langt  mere  forsigtig  og  tilbageholden,  end  man 
maaske  havde  ventet,  og  erklærede  navnlig,  at  man  maatte 
være  sikker  paa  de  høje  Embedsmænds  Bifald  og  Medvirken. 
De  Forsøg,  der  i  saa  Henseende  gjordes  hos  de  nævnte 
Herrer,  syntes  dog  kun  at  være  lidet  lovende. 

Medens  der  saaledes  rejste  sig  Vanskeligheder  paa  alle 
Sider,  uden  at  dette  dog  nedslog  de  sammensvornes  Mod  i 
nogen  betydelig  Grad,  kom  det  ud  imellem  dem,  at  nogle 
af  de  højtstaaende  Mænd,  »Matadorerne«,  som  nys  havde 
haft  saa  mange  Betænkeligheder  ved  at  billige  de  forbundnes 
Planer,  havde  ytret,  at  naar  først  Kongen  var  »expederet«, 
troede  de  ikke  at  vove  noget  ved  at  løfte  Hovedet  og  erklære 
sig  for  de  sammensvorne*  Disses  Mod  voxede  herved  be- 
tydelig, og  Wrangel,  Cederstrøm  og  Bjørnstjerna  samlede 
derø  til  et  Middagsmaaltid  paa  Værtshuset  Mon  Bijou  (den 

25de  Januar),    hvor  nmn   ved  Glassenes  Klang   enedes    om 
følgende  Plan. 

Man  haabede  til  syvende  og  sidst  at  vinde  General 
Adlercreutz,  og  i  Tillid  hertil  vilde  man  nu  midt  om  Dagen 
gribe  Kongen,  naar  han  kjorte  fra  Stockholm  til  Haga, 
sende  ham  til  Waxholm,  hvis  Garnison  man  haabede  at 
vinde,  og  hvorhen  man  desuden  vilde  forlægge  en  Eskadron 
Kyrasserer  og  en  Del  Soldatei'  af  de  degraderede  Garde- 
regimenter. Her  vilde  man  saa  tvinge  Kongen  til  at  ned- 
lægge Kegeringen,  og  for  at  forebygge  Keaktion  vilde  man 
erklære  Gustafs  Efterkommere  for  udelukkede  fra  Tronen 
og  overdrage  Stænderne  at  vælge  en  ny  Herskeræt.  Adler- 
creutz skulde  udnævnes  til  Øverstkommanderende  i  Stockholm, 
og  naar  man  havde  sikret  sig  ved  en  Overenskomst  med 
Russerne,  skulde  Hæren  paa  Åland  marchere  til  Hoved- 
staden for  at  vaage  over  den  nye  Regerings  Sikkerhed. 
Endelig  vedtog  man  med  det  første    at   fastsætte  Tiden    til 

»Planens  Udførelse. 
Jårta  billigede  kun  betingelsesvis  denne  Plan.  Han 
fordrede,  at  de  høje  Embedsmænd  skulde  være  medvirkende 
ved  dens  Udførelse,  og  Adlercreutz  og  dennes  Morbroder, 
Statssekretær  Lagerbring,  vare  af  samme  Mening.  Desuden 
forlangte  Jårta,  at  man  skulde  vente,  indtil  alt  var  for- 
beredt til  den  politiske  Revolution,  som  skulde  foregaa 
jævnsides  med  Kongens  Afsættelse.  Han  vilde  nemlig  andet 
og  mere  end  et  Pronunciamento  eller  en  slet  og  ret  Palads- 
revolution, som  maaske  kun  vilde  tjene  til  at  forlænge  og 
styrke  Enevælden,  hvori  han  saae  Kilden  til  alle  Sveriges 
Ulykker.  Han  forlangte  derfor  en  ny  Indretning  og  For- 
deling af  Magten  som  det  eneste,  der  kunde  sikre  Stats- 
forandringen  og  forekomme  Reaktionen. 


8* 


116  Af  Gustaf  IV.  Adolfs  Historie. 

Saa  vidt  var  man  kommen,  da»  man  gjennem  C.  H. 
Anckarsvård,  der  som  Vestarmeens  Ombud  var  udsendt  af 
Adlerspavre,  fik  Løfte  om  Understøttelse,  hvilket  i  høj  Grad 
øgede  de  sammensvornes  Haab  og  Mod.  Men  før  vi  berette, 
hvori  denne  Understøttelse  bestod,  maa  vi  se,  hvorledes 
Sagernes  Tilstand  var  ved  Vestarmeen. 

Vi  have  tidligere  fortalt  om  Mødet  i  Havslund  den 
28de  Juli  1 808  mellem  Prinsen  af  Avgustenborg  og  Posse*) ; 
Prinsens  mærkværdige  Optræden  og  Ytringer  ved  dette 
Møde,  som  snart  kom  til  Armfelts  Kundskab,  gjorde  det 
klart  for  denne,  at  den  fyrstelige  Anfører  for  den  dansk- 
norske Hær  kunde  komme  til  at  spille  en  vigtig  Rolle  i  de 
forestaaende  Begivenheder.  Beretningen  om  Posses  Samtale 
med  Prinsen  og  dennes  Svar  til  Armfelt  kunde  denne  sidste 
imidlertid  umulig  tilsende  Kongen,  hvis  han  vilde  fortsætte 
de  begyndte  Underhandlinger,  hvoraf  han  lovede  sig  betyde- 
ligt for  Sverige,  og  den  svenske  General  greb  derfor  til  den 
Udvej  i  sin  Rapport  til  Kong  Gustaf  kun  i  Forbigaaende 
og  ufuldstændig  at  berøre  de  nævnte  Underhandlinger  uden 
at  indsende  de  herhen  hørende  Dokumenter,  hverken  in 
originali  eller  i  Afskiift.  Denne  Fremgangsmaade  paadrog 
ham,  som  vi  have  fortalt,  Afsked  og  Forvisning  til  hans 
Landejendomme. 

Georg  Adlerspaire,  som  efter  Armfelt  overtog  Anførselen 
over  Hærens  højre  Fløj,  var  en  begavet  Mand  af  en  fast 
Karakter  og  udrustet  med  betydelige  Kundskaber.  Derhos 
var  han  i  Besiddelse  af  stor  Snildhed  og  Forstillelsesevne 
og  var  meget  afholdt  baade  af  Borgerne  og  Soldaterne. 
Det  var  kun  med  Møje,  at  han  havde  kunnet  bekvemme  sig 
til  at  overtage  den  nævnte  Kommando,  da  han,  som  mange 
andre  Officerer,  var  j^derst  misfornøjet  med  Armfelts  Af- 
skedigelse og  gjærne  havde  delt  hans  Forvisning. 

Hærens    venstre  Fløj    førtes    af   Oberst,    Friherre  Carl 


')  Se  loregaaende  Bind,  S.  437—38. 

Henrik  Posse,  hvem  vi  ligeledes  tidligere  have  omtalt.  Han 
var  en  dygtig  Kriger,  en  høj  og  imponerende  Skikkelse  og 
skal  have  lignet  den  berømte  franske  General  Kléber  baade 
i  Udseende  og  i  Herredømme  over  Soldaterne.  Øverstkom- 
manderende over  hele  Vestarmeen  var  Friherre  Bror  Ceder- 
strøm, og  under  en  Inspektionsrejse,  paa  hvilken  Posse  led- 
sagede denne  sin  Chef,  traf  han  sammen  med  Adlersparre 
i  Svarteborg  i  Bohuslån.  Det  var  i  de  sidste  Dage  af 
Avgust  1808.  Her  fik  Adlersparre  en  udtømmende  Beret- 
ning om  alt,  hvad  der  var  forefaldet  paa  Mødet  i  Havslund 
mellem  Prinsen  af  Avgustenborg  og  Posse,  og  denne  sidste 
endte  sin  Skildring  med  de  profetiske  Ord:  »PJn  saadan  Prins 
er  det,  vi  behøve!« 

Adlersparre  var  mere  forsigtig  og  tilbageholden  end 
Posse  og  svarede  intet  herpaa,  men  tænkte  desto  mere  der- 
over. Et  nj^t  Møde  mellem  disse  to  Mænd  fandt  Sted, 
rimeligvis  i  November  s.  A.,  paa  Vejen  mellem  Uddevalla 
og  Stromstad.  Her  bleve  de  enige  om  en  nærmere  For- 
bindelse mellem  Vestarmeen  og  de  sammensvorne  i  Stock- 
holm, om  Nødvendigheden  af  en  Regeringsforandring,  at 
Dynastiets  Afsættelse  og  Prinsen  af  Avgustenborgs  Valg  til 
Tronfølger  samt  Muligheden  af  paa  denne  Maade  at  vinde 
Norge  for  Sverige.  Man  lovede  hinanden  den  yderste  For- 
sigtighed og  ubrødelig  Troskab  og  vedtog  at  udforske  de 
sammensvorne  i  Hovedstaden  for  at  erfare,  om  disse  vilde 
være  tilbøjelige  til  at  understøtte  Planen  om  hele  Dynastiets 
Udelukkelse  fra  Regeringen. 

Omtrent  paa  denne  Tid  var  det,  at  Kong  Gustaf  ved 
en  Proklamation  opfordrede  Nordmændene  til  at  falde  fra 
Danmark  og  alvorlig  pønsede  paa  at  trænge  ind  i  Norge. 
Cederstrøm  og  Adlersparre  bleve  kaldte  til  Stockholm  for 
at  deltage  i  Raadslagningerne  angaaende  det  tilsigtede  Ind- 
fald; men  den  sidste,  der  ansaa  sin  Nærværelse  i  Werm- 
land  for  at  være  langt  vigtigere  for  det  store  Foretagende, 
hvorpaa  han  havde  fæstet  hele  sin  Opmærksomhed,  besluttede 

ved  en  List  at  unddrage  sig  Rejsen  til  Stockholm.  Han 
lod  sin  Vogn  vælte  et  Par  Mils  Vej  fra  Sofielund,  hvor  han 
havde  sit  Hovedkvarter,  og  foregav  ved  denne  Lejlighed  at 
have  faaet  en  Kontusion,  soni  hindrede  ham  i  efter  Befaling 
at  indfinde  sig  hos  Kongen. 

Imidlertid  fik  han  fra  Stockholm  Anmodning  om  med 
sine  Tropper  at  støtte  de  sammensvornes  Foretagender,  naar 
deres  første  Bedrift,  Kongens  Arrestering,  var  fuldført. 
Adlersparre  besvarede  denne  Skrivelse  undvigende.  Han 
drev  endog,  siges  der,  sin  Forsigtighed  saa  vidt,  at  han  ikke 
havde  Pen  og  Blæk  i  sit  Værelse  for  ikke  at  komme  i 
Fristelse  til  under  disse  Omstændigheder  at  binde  sig  ved 
noget  skriftligt,  som  maaske  kunde  koste  ham  og  mange  andre 
Hovedet.  Der  var  dog  Mænd  nok  blandt  hans  Omgivelser, 
som  uafladelig  stræbte  at  indvirke  paa  ham  i  revolutionær 
Retning,  og  iblandt  disse  udmærkede  sig  især  hans  forhen- 
værende Adjutanter,  Brødrene  Anckaisvård.  Af  disse  var 
igjen  den  ældste,  Carl  Henrik,  som  boede  paa  Ulriksdal  tæt 
ved  Sofielund,  virksom,  og  den  14de  December  havde  han 
et  Møde  med  Adlersparre  paa  Ulriksdal,  hvor  Revolutionens 
paatrængende  Nødvendighed  atter  og  atter  paavistes,  og 
Midlerne  til  at  gjennemføre  den  drøftedes, 

Saaledes  var  Sagernes  Stilling,  da  Adlersparre  fra 
Stockholm  fik  hejst  foruroligende  Efterretninger,  som  uigjen- 
kaldelig  bragte  ham  til  at  tage  sit  Parti.  Napoleon  og 
Kejser  Alexander  havde  haft  en  Sammenkomst  i  Erfurt 
(Oktober)  og  vare  der,  efter  Brevskriverens  Beretning, 
blevne  enige  om  at  dele  Sverige  saaledes,  at  Danmark  skulde 
have  alt,  hvad  der  laa  syd  for  Motala  Elven,  og  Rusland 
Resten.  Derhos  skrev  man,  at  de  højeste  Embedsmænd  og 
Monarkens  redeligste  og  forstandigste  Raadgivere  paa  ny 
havde  gjort  alt  muligt  for  at  bringe  ham  til  at  forandre 
System,  men  vare  bleve  lønnede  med  Grovheder  og  For- 
bandelser. 

Aarle  næste  Morgen  begav  han  sig  til  Anckarsvård. 
Resultatet  af  deres  Samtale  var,  at  Anckarsvård  et  Par 
Dage  efter,  den  31te  December,  skulde  begive  sig  til  Dals- 
lands  Regiment,  som  laa  omkring  Åmål,  og  derfra  til  Vest- 
armeens  venstre  Fløj,  medens  Broderen,  Kaptejn  Avgust 
Anckarsvård,  skulde  besøge  de  Afdelinger,  som  laa  i  og 
omkring  Carlstad.  Begge  Brødrene  skulde  meddele,  hvad 
der  var  i  Gjærde,  til  et  Par  paalidelige  Officerer  ved  de 
nævnte  Regimenter,  og  disse  skulde  da  atter  bearbejde  deres 
Kammerater, 

C.  H.  Anckarsvård  afrejste  og  traf  sammen  med  Posse, 
der  synes  at  være  bleven  noget  vaklende.  Imidlertid  for- 
langte han  en  Sammenkomst  med  Adlersparre  den  9de  Januar 
(1809)  i  økne  Gjæstgivergaard  ikke  langt  fra  Weners- 
borg.  Den  8de  om  Aftenen  ankom  Adlersparre  til  Økne. 
Posse  havde  endnu  ikke  indfundet  sig.  Her  nedskrev 
Adlersparre  paa  et  Par  Blade  af  sin  Lommebog  den  Pro- 
klamation, som  siden  blev  trykt  og  uddelt  blandt  Tropperne 
i  Vermland. 

Den  næste  Dag  ankom  Posse,  og  de  to  Mænd  havde 
nu  en  Samtale,  som  varede  mange  Timer.  Adlersparre  sagde : 
»Jeg  har  tænkt  meget  over,  hvad  De  sagde  til  mig  i  Svarte- 
borg, .  ♦  .  vi  maa  have  denne  Prins!«  Posse  var  upaa- 
tvivlelig  ganske  enig  med  ham  heri;  i  det  mindste  lod  han 
kort  efter  denne  Sammenkomst  dette  Forslag  ved  et  i  hans 
Navn  affattet  Brev  udsprede  paa  den  norske  Grænse.  De 
to  Mænd  skiltes  ad,  efter  at  have  lovet  hinanden  at  udforske 
Troppernes  Sindsstemning,  at  afvente,  hvad  der  vilde  ske  i 
Stockholm,  og  vedligeholde  en  stadig  Brevvexling. 

Derefter  opslog  Adlersparre  sit  Kvarter  i  Carlstad,  hvor 
hans  Bolig  snart  blev  Samlingspladsen  for  alle  Officererne 
ved  de  Wermlandske  Regimenter.  Disse  Mænd  vare  alle  rede 
til  at  følge  deres  Chef  i  hans  vovelige  Foretagende.  Adler- 
sparre gjorde  ogsaa  gjennem  C.  H.  Anckarsvård    et  Forsøg 

paa  at  formaa  General,  Friherre  Wrede  til  at  stille  sig  i 
Spidsen  for  den  tilsigtede  Statsomvæltning,  men  uden  Held. 
Ved  samme  Lejlighed  var  det,  at  Anckarsvård,  som  vi  have 
fortalt,  som  Vestarmeens  Ombudsmand  paa  sin  Chefs  Vegne 
skulde  love  de  sammensvorne  i  Stockholm  Hjælp. 

Den  dristige  PJan,  som  disse  ved  Medet  paa  Værts- 
huset Mon  Bijou  havde  vedtaget,  mødte  mange  Vanskelig- 
heder. En  Del  af  de  ivrigste  Kevolutionsmænd  havde  maattet 
begive  sig  til  deres  Kegimenter,  de  højere  Embedsma^nd 
raadede  endnu  stedse  til  at  se  Tiden  an,  Jårtas  mange 
Betænkeligheder  og  de  Forberedelser,  han  ansaa  for  nød- 
vendige, holdt  mange  navnlig  af  de  ældre  tilbage,  og  endelig 
havde  man  ingen  fremragende  Mand  af  stor  Anseelse,  der 
var  villig  til  at  være  de  sammensvornes  Leder  og  Høvding. 
Kort  efter  Anckarsvårds  Ankomst  til  Hovedstaden  enedes 
man  imidlertid  om  at  anmode  Skjøldebrand  om  at  være 
deres  Leder. 

Skjøldebrand  var  en  god  Patriot,  som  med  dyb  Bekym- 
ring saae  Landets  farlige  Stilling  og  ingen  Frelse  øjnede 
uden  gjennem  en  Statsomvæltning.  Han  var  rede  til  at 
stille  sig  i  Spidsen  for  de  sammensvorne  og  ankom  i  al 
Hemmelighed  om  Aftenen  den  3dje  Februar  til  Stockholm, 
hvor  han  strax  besøgte  Jakob  Cederstrøm,  hos  hvem  han 
traf  en  stor  Del  af  de  sammensvorne.  Disse  modtoge  ham 
med  aabne  Arme,  og  man  enedes  snart  om  ufortøvet  at 
skride  til  Udførelse  af  det  store  Værk,  selv  om  Jårta  ikke 
vilde  deltage*  Man  vilde  dog  endnu  gjøre  et  Forsøg  paa 
at  vinde  Adlercreutz  for  Sagen,  og  Skjøldebrand  paatog  sig 
at  søge  at  formaa  Hertugen  af  Sødermanland  til  at  over- 
tage Styrelsen.  Wrangel  lovede  derhos,  at  Hæren  paa 
Åland  skulde  bryde  op,  saa  snart  Foretagendet  var  begyndt 
i  Stockholm,  og  Anckarsvård  tilsagde  det  samme  paa  de 
Wermlandske  Afdelingers  Vegne. 

Skjøldebrand  indbød  nu  alle  de  sammensvorne  til  et 
Møde    paa    Beckers    Værtshus    i    Norrtullsgaden    den    5te 

Februar  om  Aftenen.  Her  gjorde  han  de  forsamlede  bekjendt 
med  sin  Plan,  der,  som  vi  ville  faa  at  se,  egentlig  kun  var 
lidet  forskjellig  fra  de  tidligere.  Den  8de  Februar  om  Mid- 
dagen mellem  12  og  1  skulde  de  sammensvorne  mødes  hos 
Becker.  Naar  man  fik  Underretning  om,  at  Kongen  forlod 
Slottet,  skulde  fire  Kavalleriofficerer  til  Hest,  men  i  nogen 
Afstand,  følge  efter  Monarkens  Vogn  lige  til  Beckers  Værts- 
hus. Her  skulde  en  stor  Slæde,  forspændt  med  fire  Heste 
og  kjørt  af  en  af  de  sammensvorne,  spærre  Vejen  for  Kon- 
gens Vogn,  og  samtidig  hermed  skulde  man  styrte  ud  af 
Huset  og  holde  fast  paa  Hestene.  De  fire  Kavalleriofficerer 
skulde  imidlertid  afvæbne  de  to  Husarer,  som  plejede  at 
ledsage  Monarken,  fire  andre  af  de  sammensvorne  skulde 
gribe  Gustaf  og  bringe  ham  til  Sæde  i  den  omtalte  Slæde; 
to  af  dem  skulde  tage  Plads  ved  Kongens  Side,  de  to  andre 
paa  Bukken  og  endnu  tvende  andre  paa  Bagsædet.  Derefter 
skulde  Slæden,  eskorteret  af  Kyrassererne ,  i  skarpt  Trav 
kjøre  gjennem  RoslagstuUen  og  over  Isen  til  Waxholm, 
hvorhen  en  af  de  sammensvorne  i  Forvejen  skulde  have 
begivet  sig  for  at  modtage  Fangen.  Denne  skulde  ind- 
svøbes i  en  stor  Kappe  og  gjælde  for  en  fornem  russisk 
Fange,  der  skulde  hensættes  paa  den  nævnte  Fæstning. 
Medens  alt  dette  foregik,  skulde  Skjoldebrand  være  i  Sadlen  og 
overalt  til  Stede,  hvor  hans  Nærværelse  udkrævedes.  Naar 
Fangen  var  indenfor  Waxholms  Mure,  skulde  Sammensvær- 
gelsens Leder  begive  sig  til  Generaladjutanten  og  fratage 
denne  Kommandostaven.  Med  denne  i  Haanden  skulde  han 
i  Spidsen  for  en  Afdeling  af  Kyrassererne  rykke  ind  i  Slots- 
gaarden  og  opfordre  Hertugen  af  Sodermanland  til  at  over- 
tage Regentskabet  og  udnævne  Adlercreutz  til  General- 
adjutant.  Medens  Stænderne  derpaa  samledes,  skulde  de 
rundt  om  staaende  Korpser  forenes,  og  de  sammensvorne  i 
Spidsen  for  disse  ile  mod  Fjenden.  »Siden  skulde  Stæn- 
derne dømme  mellem  Kongen  og  de  sejrende,  eller  mellem 
Kongen  og  dem,  der  vare  faldne  paa  Ærens  Mark«. 

Denne  Plan  vandt  de  forsamledes  fulde  Bifald.  Man 
enedes  derpaa  om  ikke  at  holde  flere  Møder,  men  at  samles 
til  den  fastsatte  Tid  paa  det  aftalte  Sted.  Anckarsvård  paa- 
tog  sig  den  næste  Dag  at  begive  sig  til  Nynås  for  at  for- 
maa  Armfelt  til  at  slutte  sig  til  de  forbundne  og  modtage 
Embedet  som  Overstatholder.  Ligeledes  lovede  Bjørnstjerna 
til  den  næste  Aften  at  have  tilstillet  hver  og  en  skriftlig 
Underretning  om  den  Rolle,  han  havde  at  udføre  i  dette 
vovelige  Drama,  og  efter  at  man  endelig  havde  vedtaget  at 
tilbyde  Kabinetssekretær,  Baron  Gustaf  Lagerbjelke  at  være 
Revolutionens  civile  Chef,  da  man  ikke  længere  kunde  gjøre 
Regning  paa  Jårta,  skiltes  man  ad. 

Anckarsvård  fandt  Armfelt  tilbøjelig  til  at  yde  sin 
Medvirkning,  Lagerbjelke  ligesaa,  og  Bjørnstjerna  uddelte 
Rollerne,  som  aftalt  var.  Jakob  Cederstrøm  skulde  være  de 
sammensvornes  Kassemester,  Henning  Wrangel  skulde  an- 
skaffe Kjøretøjet,  hvori  Kongen  skulde  bortføres,  han  og 
Anckarsvård  skulde  tage  Plads  ved  Siden  af  Monarken, 
C.  A.  Wrangel  og  Anders  Cederstrøm  skulde  sidde  paa 
Bukken  o,  s.  v.  Alt  syntes  saaledes  at  være  i  Orden;  men 
man  gjorde  Regning  uden  Jårta  og  de  højere  Embedsmænd. 

Jårta  følte  sig  saaret  over,  at  man  vilde  handle  uden 
ham.  Han  nærede  ikke  store  Tanker  om  Skjøldebrand  og 
Adlersparre  som  Ledere  af  en  Revolution  og  var  misfornøjet 
over,  ar  man  vilde  overdrage  Styrelsen  til  den  svage  Hertug 
af  Sødermanland  i  Stedet  for  til  de  fornemste  P]mbedsmænd. 
Disse  sidste  vare  fuldstændig  enige  med  Jårta  i  denne 
Henseende,  og  navnlig  lod  Statssekretær  Lagerbring  sig  det 
være  magtpaaliggende  at  ægge  den  veltalende  og  energiske 
Jårta  til  at  forhindre,  at  Foretagendet  blev  udført  paa  den 
af  de  sammensvorne  vedtagne  Maade.  Jårta  havde  snart 
fattet  sin  Beslutning.  Den  7de  Februar  gik  han  til  Anckar- 
svård og  erklærede  denne,  at  han  fandt  den  lagte  Plan 
baade  farlig  og  mangelfuld.  Han  ansaa  det  for  uforstandigt 
at  betro  den  svage  og  kprakterlese  Hertug  af  Sødermanland 

Rigets  Styrelse,  og  da  Anckarsvård  hertil  bemærkede,  at 
Skjøldebrand  og  Adlersparre  skulde  tage  Hertugen  hver  i 
sit  Øre,  svarede  Jårta,  at  disse  to  Mænd  ikke  duede  til  at 
føre  Statsroret,  og  at  han  holdt  det  for  sin  Pligt  at  krydse 
de  samnaensvornes  Plan,  som  efter  hans  Overbevisning  vilde 
afføde  en  Borgerkrig  og  fremskynde  Statens  Opløsning. 

Da  Skjøldebrand  gjennem  Anckarsvård  blev  underrettet 
om  Jårtas  Hensigter,  ilede  han  til  denne  tor  at  forsøge  at 
vinde  ham,  men  forgjæves;  det  lykkedes  ham  ikke  at  over- 
vinde Jårtas  politiske  Betænkeligheder,  og  denne  ytrede 
til  sidst,  at  han  vilde  gjøre  alt  muligt,  endog  angive  dem 
alle  til  Hobe,  for  at  umuliggjøre  Udførelsen  af  deres  Plan. 
-Skjøldebrand  gik  med  denne  Besked  og  begav  sig  til 
General  Adlercreutz  for  at  besværge  ham  at  sætte  sig  i 
Spidsen  for  det  store  Foretagende  eller  dog  i  det  mindste 
ikke  modarbejde  det;  men  Adlercreutz  svarede:  »Jeg  for- 
staar  mig  ikke  paa  Politiken;  Statsmændene  raade  mig  fra 
det,  og  jeg  mener,  at  de  bedst  forstaa,  hvad  der  skal  gjøres!« 
Det  ses  heraf,  at  den  høje  Embedsstand  havde  søgt  at  af- 
holde Adlercreutz  fra  at  deltage  i  P'oretagendet.  Det  lykkedes 
dog  imidlertid  Skjøldebrand  at  overvinde  Adlercreutz's  Be- 
tænkeligheder og  faa  ham  paa  sin  Side  navnlig  ved  at  ytre, 
at  Jårtas  evindelige  Udsættelser  let  kunde  bevirke,  at  Rus- 
land kom  til  og  blandede  sig  i  Revolutionen. 

Den  8de  Februar,  den  til  Udførelsen  af  den  store  Plan 
fastsatte  Dag,  var  den  største  Del  af  de  sammensvorne 
allerede  Klokken  mellem  9  og  10  om  Morgenen  forsamlede 
hos  Jakob  Cederstrøm.  Ogsaa  Jårta  havde  indfundet  sig. 
Han  udtalte  sig  saaledes:  »Jeg  staar  fast  ved  min  Paa- 
stand. Saa  længe  De,  mine  Herrer,  ikke  have  sikret  Dem  de 
høje  Embedsmænds  Billigelse  og  Understøttelse,  saa  længe 
De  ikke  have  overtænkt  og  fuldt  færdig  opsat  Forslag  til  en 
ny  Styrelse  og  bestemt,  i  hvis  Hænder  Regeringen  skal 
lægges,  saa  længe  De  ikke  have  faaet  faste  Garantier  af  den, 
der  skal  modtage  Magten,  kan  jeg  ikke  indse  andet,  end  at 

Deres  Forehavende  vil  medføre  Forvirring  og  Fordærvelse. 
Det  er  ikke  nok  med  at  rive  en  gammel  Statsbygning  ned; 
man  maa  ogsaa  have  Materialier  til  at  opføre  en  ny,  en 
sikker  Grund  at  bygge  paa  og  duelige  Bygmestere!« 

Disse  Ord  syntes  at  gjøre  Indtryk  paa  nogle  af  de 
tilstedeværende,  Skjøldebrand  fandt  sig  ilde  berørt  herved 
og  svarede  kort:  »Først  bort  med  Ophavsmanden  til  det 
onde,  siden  Overla^g  og  Skriveri!«     Jårta  vedblev: 

»Mine  Herrer,  hvad  jeg  hidtil  har  ytret,  har  været 
under  den  Forudsætning,  at  Deres  Forehavende  lykkedes ;  men 
det  maa  og  skal  mislykkes.  Behøver  jeg  maaske  at  sige 
Dem,  at  da  Kongen  skal  bortføres  ved  højlys  Dag  midt  paa 
aaben  Gade,  er  et  eneste  Anskrig  nok  til  at  kalde  hele 
Befolkningen  paa  Benene!  Tropperne,  som  De  ikke  have. 
sikret  Dem,  ville  ile  til  for  at  forsvare  Kongen,  og  inden 
De  have  naaet  Waxholm,  ville  De  være  indhentede.  Hvad 
andet  staar  der  saa  tilbage  for  Dem,  mine  Herrer,  end  at 
støde  Deres  Offer  ned  eller  selv  lægge  Deres  Hoveder  paa 
Blokken?  Deres  Plan  er  altsaa  i  mine  Øjne  en  Daarskab, 
som  fører  lige  lukt  til  Anarkiet  og  Undergangen«. 

Jårtas  Ord  gjorde  synligt  Indtryk  paa  de  tilstedeværende. 
Nogle  uforfærdede  vilde  dog  ikke  give  tabt,  og  Skjøldebrand 
raabte  med  Heftighed: 

»Jeg  beklager,  at  en  eneste  Persons  Fejghed  skal  for- 
spilde os  denne  gunstige  Lejlighed  til  at  frelse  Fædre- 
landet!« 

»Sig  hellere  til  at  styrte  Fædrelandet  i  Fordærvelse«, 
svarede  Jårta  med  Varme.  »Men  for  at  jeg  ikke  skal  have 
noget  at  bebrejde  mig,  og  da  enhver  er  sig  selv  nærmest, 
og  da  jeg  ikke  for  Deres  Skyld,  mine  Herrer,  har  Lyst  til 
at  lægge  mit  Hoved  paa  Skafottet,  saa  erklærer  jeg  herved, 
at  hvis  man  ikke  forandrer  sin  Beslutning,  angiver  jeg  øje- 
blikkelig hele  Planen!« 

En    stor   Del   af  de    tilstedeværende    lode   Hovederne 

hænge;    nogle    af  de    mest    uforfærdede    kom  i  Raseri,    og 
Hedenberg  raabte:     »Kast  det  Bæst  ud  ad  Vinduet!« 

Nogle  nærmede  sig  med  truende  Miner,  men  Jårta  lod 
sig  ikke  bringe  ud  af  Fatning.  »Hvis  De  alle,  mine  Herrer, 
vare  lige  saa  resolute,  som  denne  unge  Mand«,  raabte  han, 
»saa  vilde  jeg  sige  til  Dem:  Gaa  og  udfor  Deres  Plan, 
men  det  er  De  ikke.     Jeg  staar  ved,    hvad  jeg  har  sagt!« 

Den  Fasthed    og    Overbevisning,    hvormed   Jårta   talte, 
gik  de  fleste    til  Hjæ.rte,    og    de    stode    der,    modfaldne    og 
bekymrede.     Skjoldebrand  sogte  endnu  en  Gang    at    formaa 
Forsamlingen  til  at  handle,    som    den    havde    besluttet;    en 
dyb  Tavshed    var  Svaret    paa    hans  Opmuntringer    og   For- 
maninger.    Skjøldebrand  saae,  at  Slaget  var  tabt.     Forbitret 
og  ydmyget  raabte    han   med    en    voldsom  Heftighed,    som 
viste,    at   han   ikke    var    Mand    for   at   lede    en  Sammen- 
sværgelse:    »Saa  gid  da  alt  det  Blod,    der  skal  rinde,    alle 
de  Ulykker,    der  skulle  ramme    vort    ulykkelige  Fædreland, 
maa  komme  over  dens  Hoved,  sorn  af  ond  og  troløs  Fejg- 
hed  lamslaar  vore  Arme.     Sagtens  skulle  vore  Hoveder  falde 
paa  Skafottet,  men  jeg  vil  gjærne  ofre  mit  for  hi  se  Jårta 
bøde  for   sin  bedrageriske  Opførsel!«     Dermed    foer   han   i 
største  Forbitrelse  ud  af  Salen,    og   hele  Forsamlingen    op- 
løstes under  stor  Uro.     Bjørnstjerna  kastede  sig  i  en  Slæde 
og  kjørte  afsted  for  at  møde  Armfelt  og  Anckarsvård,    som 
ventedes  hvert  Øjeblik,    og  underrette  dem  om,   at  alt  var 
forbi;  Lefrén  og  Hohenhausen  fore  afsted  til  Waxholm  med 
den  samme  Efterretning.     For  ikke  at  vække  Mistanke  ved 
at  udeblive  fra  det  bestilte  Middagsmaaltid   samledes   nogle 
af  de  mindst  modfaldne  blandt  Komplotmagerne  til  den  fast- 
satte Tid  hos  Becker,  men  det  var  et  lidet  lysteligt  Gilde. 
Samtalen  drejede  sig  kun  om  Jårta  og  hans  Optræden,    om 
det  ulykkelige  Fædrelands  Skæbne  og  om  alle  de  fejlslagne 
Forhaabninger.     Wrangel  og  Anckarsvård  vilde    dog    endnu 
ikke  opgive  alt  Haab;    den  første    forsikrede    ved    sin  Ære, 
at  Regimenterne  paa  Åland   ufortøvet   vilde   bryde   op,   og 

Anckarsvård  sagde  om  Vestarmeen :     »Den  skal  marchere!« 
Og  det  gjorde  den,  som  vi  ville  faa  at  se,  ogsaa. 

Saaledes  blev  denne  djærvt  udkastede,  men  i  sine  Følger 
næppe  tilbørlig  beregnede  Plan,  til  intet.  Man  vil  maaske 
spørge,  hvorledes  det  kunde  gaa  til,  at  et  Forehavende,  som 
i  saa  lang  Tid  drøftedes  og  forhandledes  mellem  saa  mange 
Mennesker,  hvoraf  de  fleste  vare  unge  og  nogle  saa  let- 
sindige, at  de,  hvad  Skjoldebrand  forsikrer,  havde  gjort  deres 
Friller  bekjendt  med  det  hele,  —  hvorledes  et  saadant  Fore- 
havende, sige  vi,  kunde  forblive  en  Hemmelighed.  Men  det 
var  heller  ingenlunde  nogen  Hemmelighed;  den  almindelige 
Misfornøjelse  og  den  hos  saa  godt  som  alle  rodfæstede  Over- 
bevisning om,  at  Kongen  bar  Skylden  for  den  offentlige 
Elendighed  og  for  den  yderlige  Fare ,  hvori  hele  Sverige 
var  stedt,  udgjorde  i  Virkeligheden  de  sammensvornes  mæg- 
tigste Forbundsfælle.  Alle  vidste,  hvad  der  var  i  Gjærde, 
saae  til,  tav  og  ventede.  Selv  Politiet  var  underrettet  om 
det  hele;  men  Politiet  saae  til  og  tav  ligesom  alle  andre, 
saa  at  Monarken  omtrent  var  den  eneste  i  hele  sit  Rige, 
som  var  uvidende  om,  hvad  der  skulde  ske.  Med  dette  for 
Øje  var  det,  at  Wrede  spurgte  en  af  Sammensværgelsens 
Ledere:     »Hvorfor  inddrage  I  ikke  Kongen  i  Planen?« 

Faa  Dage  efter  det  urolige  Mede  hos  Jakob  Cederstrøm, 
som  vi  nys  have  skildret,  fandt  der  en  Sammenkomst  Sted 
i  Enskede  uden  for  Stockholm  mellem  Armfelt,  Adlercreutz 
og  G.  Lagerbjelke.  De  tre  Mænd  vilde  se,  om  det  ikke 
skulde  være  muligt  at  knytte  Sammensværgelsens  brudte 
Traade  paa  ny  og,  hvis  dette  viste  sig  ugjørligt,  pønse  paa 
nye  Midler  til  at  frelse  Fædrelandet.  De  fandt  imidlertid, 
at  der  intet  andet  var  at  gjøre  end  at  se  Tiden  an,  — 
skjønt  Russerne  hver  Dag  kunde  staa  uden  for  Stockholms 
Porte,  —  og  vente,  indtil  de  svenske  Armeer  satte  sig  i 
Bevægelse  for  at  gjennemføre  Statsforandringen. 

De  sammensvorne  i  Hovedstaden  havde  imidlertid  spredt 
sig  til  alle  Sider.     Wrangel,    Hedenberg,   Koskull   og   flere 

vare  strax  Natten  efter  den  skæbnesvangre  8de  Februar  af- 
rejste til  Åland;  Bjørnstjerna  gik  til  Westmanland,  hvor 
han  var  bleven  udnævnt  til  Major,  Skjoldebrand  drog  til  sin 
Post  i  Norrland  og  Anckarsvard  til  Vestarmeen.  For  denne 
sidste  drog  bort  for  at  opildne  Adlersparre  til  Daad,  op- 
naaede  han  af  Adlercreutz  Løfte  om  at  understøtte  Vest- 
armeens Foretagender,  om  saadant  skulde  vise  sig  nødven- 
digt. Skjøldebrand  havde  for  sin  Afrejse  Avdiens  hos  Her- 
tugen af  Sødermanland  og  ytrede  ved  denne  Lejlighed  rent 
ud:  »Der  er  kun  een  tænkelig  Udvej  af  den  forfærdelige 
Stilling,  hvori  vort  ulykkelige  Fædreland  befinder  sig,  og 
det  er,  at  den  yderste  Nødvendighed  kan  fremkalde  en  Op- 
stand, hvori  Deres  kongelige  Højhed  vel  ikke  kan  tage  Del, 
men  hvori  De,  naar  Omvæltningen  er  sket,  ikke  maa  vægre 
Dem  ved  at  gribe  ind  for  at  frelse  Fædrelandet«.  Disse 
Ord  bleve  imidlertid  optagne  mindre  naadig  af  Hertugen,  i 
hvis  Sjæl  de  dog  uden  Tvivl  fandt  dyb  Gjenklang,  og  lige- 
saa  af  Hertuginden,  hvem  hendes  Ægtefælle  strax  meddelte 
dem.  Skjøldebrand,  som  var  indbuden  til  at  spise  til  Aften 
hos  det  fyrstelige  Par,  blev  saare  kolig  modtagen  af  hendes 
kongelige  Hojhed  og  ikke  beæret  med  et  eneste  Ord  af 
højstsamme  sin  Værtinde. 


Vi  have  flere  Gange  omtalt  de  høje  Embedsmænds 
Modstand  mod  Sammensværgelsen.  Det  var  endnu  stedse 
disse  Herrers  Overbevisning,  at  man  ved  fredelige  Midler 
burde  søge  at  bevæge  Monarken  til  at  forandre  sit  fordærve- 
lige Kegeringssystem.  Landshøvding  Håkansson  havde  til 
Gustafs  største  Forbitrelse  rent  ud  erklæret  denne,  at  der 
ikke  var  flere  Penge  at  opdrive,  og  at  Stænderne  maatte 
indkaldes,  og  strax  efter  Kongens  Tilbagekomst  fra  Åland 
begav  Rigsdrosten,  Grev  Wachtmeister,  sig  til  Gustaf  for 
at  vise  ham,  at  det  sidste  var  uundgaaelig  nødvendigt.    Den 

yderst  karakteristiske  Samtale,  som  fandt  Sted  mellem  Kongen 
og  Drosten,  er  for  lang  til  at  kunne  gjengives  her;  men 
den  viser  klart,  til  hvilken  svimlende  Højde  Monarkens  af- 
sindige Trods  og  Forhærdelse  var  stegen,  og  hvorledes  han 
troede  at  kunne  true  og  tvinge  hele  Verden  efter  sin  Vilje. 
Wachtmeisters  Forsøg  paa  at  tale  Gustaf  til  Fornuft  mis- 
lykkedes derfor  ganske,  og  da  denne  sidste  kort  efter  kom 
under  Vejr  med,  at  Finanskommitteen ,  blandt  hvis  Med- 
lemmer vare  Håkansson,  Wachtmeister,  Toll  og  Lagerbring, 
havde  besluttet  om  muligt  at  tvinge  ham  til  at  indkalde 
Stænderne,  opløste  han  denne  Kommitté  (26de  November 
1808)'  med  de  Ord,  »at  han  vilde  lade  alle  Herrerne  i 
Finanskommitteen  rejse  ad  Helvede  til  og  vise,  at  han  selv 
kunde  styre  og  regere  sit  Rige«.  Imidlertid  nedsattes  der 
dog  i  de  første  Dage  af  December  en  ny  Finanskommitté, 
og  Kongen  betroede  Håkansson,  at  den  skulde  udarbejde 
et  Forslag  til  en  Forordning  om  en  overordentlig  Krigsskat 
paa  15  Millioner.  Da  Håkansson  hertil  bemærkede,  at  der 
ikke  var  2  Millioner  at  uddrive  af  hele  Landet,  blev 
Kongen  rasende  af  Vrede  og  raabte:  »Hvad,  ikke  mere 
end  to?  Det  skal  jeg  vise.  Jeg  har  aldrig  kjendt  en  saa  for- 
bandet Nation  som  denne.  De  ville  have  Bonaparte  herind. 
Jeg  vilde  ønske,  de  havde  ham,  saa  at  Djævlen  kunde  tage 
dem  alle  sammen.  Men  jeg  skal  Fanden  tage  mig  plukke 
dem  for  det  sidste,  de  eje,  det  skal  jeg  vise;  saa  længe 
her  findes  det  allerbitterste,  skal  de  ud  med  det!« 

En  af  Kong  Gustaf  III.'s  mest  betroede  Mænd,  den  nu 
firsindstyveaarige  Friherre  J.  Liljencrantz,  Præsident  i 
Kommercekollegiet,  besluttede  at  vove  et  nyt  Forsøg  paa 
at  aabne  den  forblindede  Monarks  Øjne  og  vise  ham  den 
Afgrund,  som  gabede  ved  hans  Fødder ;  men  Gustaf  svarede 
ham:  »Vil  De  have,  at  jeg  skal  underhandle  med  Bona- 
parte, som  paa  det  nederdrægtigste  har  myrdet  enBourbon? 
Vil  De  have,  at  jeg  skal  række  Haanden  til  Alexander,  som 
har  forraadt  mig  og  gjort  sig  selv    til    et    fejgt   og   lydigt 

Eedskab  for  den  store  Voldsmand?  Min  Ære,  min  Religion, 
mine  Eder  tillade  mig  ikke  sligt.  Hellere  nedlægge  denne 
Krone,  der  altid  har  været  mig  en  Byrde«.  Efter  et  Øje- 
bliks Tavshed  vedblev  Kongen: 

»Finland  er  tabt;  men  det  skal  tages  tilbage.  For 
Resten  vil  jeg  holde  mig  skadesløs  ved  at  erobre  Norge. 
Dette  her  kan  heller  ikke  vare  længe.  Forsynet  har  sat 
en  Grænse  for  Bonapartes  Vælde.  Nationen  lider,  vist  saa ; 
men  den  har  ikke  fornedret  sig;  Gud  kan  hjælpe,  naar 
Menneskenes  Øjne  ikke  opdage  nogen  Redning  mere.  Og 
endelig  kan  jeg  ikke  handle  anderledes  uden  at  paadrage 
Uiig  evig  Fordommeise!« 

Forfærdet  over  en  saadan  Forblindelse  faldt  Liljencrantz 
modig  ind: 

»Jeg  bekæmper  ikke  alle  Deres  Majestæts  Grunde;  men 
De  maa  huske  paa,  at  Riget  er  sin  Undergang  næn  Man 
lægger  ikke  mere  Dølgsmaal  paa  sin  Misfornøjelse;  fra  den 
til  Fortvivlelse  er  der  kun  ét  Skridt,  og  en  Gnist  kan  være 
tilstrækkelig  til  at  vække  den  altfortærende  Flamme.  Deres 
Majestæt«,  vedblev  den  ærværdige  Olding  med  foldede 
Hænder  og  Øjnene  fulde  af  Taarer,  »tov  ikke  længere  med 
at  sammenkalde  Stænderne  og  slutte  Fred.  Eller  kan  dette 
sidste  ikke  ske  paa  Grund  af  Deres  religiøse  Betænkeligheder, 
saa  frasig  Dem  Kronen  .  .  .« 

Disse  sidste  Ord  bragte  Kongen  i  en  rasende  Forbitrelse. 
Med  gnistrende  Øjne  og  dirrende  Læber  slog  han  voldsomt 
paa  Kaardefæstet  og  raabte  med  en  Stemme,  der  rystede  af 
Raseri: 

»Véd  De,  hvad  det  kan  koste  Dem  at  tale  til  mig  paa 
den  Vis?  Deres  Hoved  sidder  paa  Spidsen  af  denne  Kaarde. 
Jeg  skal  vide  at  faa  Folk  til  at  lystre!« 

»Det  manglede  kun,«  svarede  Oldingen  med  Rolighed, 
»at  Deres  Majestæt  skulde  have  ofret  en  firsindstyveaarig 
Gubbe,  en  tro  Tjener,  som  har  vovet  at  sige  Deres  Maje- 
stæt Sandheden.    Jeg  staar  alt  for  nær   ved  Graven  til   at 

frygte  Døden,  og  Martyrdøden  kunde  desuden  være  ærefuld 
nok,  men  jeg  har  alt  for  megen  Hengivenhed  og  Ærefrygt 
for  Deres  Faders  Minde  til  at  ville,  at  Deres  Majestæt  be- 
sudler sig  ved  en  ussel  Handling!« 

»Bort,  bort  fra  mine  Øjne,«  raabte  Gustaf  aldeles  ude 
at  sig  selv,  »og  De  kan  prise  Dem  lykkelig  over,  at  jeg  er 
for  mild  til  at  behandle  Dem  efter  Fortjeneste,  nemlig  som 
en  Rebel!« 

Toll,  som  havde  haft  Sæde  i  den  første  Finanskommitté, 
havde  i  denne  ytret:  »Jeg  har  aldrig  før  »set  sort«;  men 
nu  gjør  jeg  det*  Jeg  ser  ingen  Udvej  til  at  skaffe  Penge, 
det  paastaar  jeg,  om  det  saa  skal  koste  mig  min  Hals !  Om 
man  saa  tog  Brødet  ud  af  Munden  paa  Agerbrugeren  og 
slagtede  hans  Øg,  vilde  det  ikke  hjælpe  noget.  Og  hvad 
skal  Følgen  blive  af  en  saadan  Maade  at  føre  Krig  paa? 
Og  hvor  skulle  vi  faa  Penge  fra,  da  der  er  Nød  paa  Færde 
alle  Vegne?  Jeg  ser  ingen  Udvej,  det  siger  jeg,  om  jeg 
saa  skal  lægge  mit  Hoved  paa  Blokken!« 

Det  forandrede  paa  ingen  Maade  denne  Tolls  Overbevis- 
ning, at  Kongen  paa  samme  Tid  med  sædvanlig  Heftighed 
ytrede  til  ham: 

»Her  er  flere  Penge,  end  nogen  tror;  men  de  ville  ikke 
ud  med  dem.  Desuden  er  her  en  Institution,  som  er  en 
Kræftskade  for  Kiget,  nemlig  Banken  (!).  Det  er  en  Kræft- 
byld,  som  udsuger  Landets  Marv,  og  det  vilde  være  en  Vel- 
gjerning  for  Landet,  hvis  Bankens  Midler  kom  i  Cirku- 
lation.« 

Toll  besluttede  at  gjøre  endnu  et  Forsøg  paa  at  tale 
Kongen  til  Fornuft,  endskjønt  han  jo  nok  forudsaa,  at  han 
ikke  vilde  have  mere  Held  med  sig,  end  Håkansson,  Wacht- 
meister, Liljencrantz  og  saa  mange  andre  havde  haft.  Han 
forfattede  derfor  en  Betænkning,  hvori  han  klart  paaviste 
det  umulige  for  Sverige  i  længere  at  kunne  bære  Krigens 
umaadelige  Byrder  og  gav  Kongen  de.t  Raad,  hvis  han  ikke 
kunde  eller  vilde  slutte  Fred  med  Napoleon,  at  abdicere  for 

at  redde  Tronen  for  sin  Son.  Det  var  paa  Haga,  at  ToU 
nu  for  sidste  Gang  saae  Gustaf  Adolf.  Efter  at  have  over- 
rakt Monarken  den  omtalte  Betænkning  sagde  Generalen: 
»Hvis  Deres  Majestæt  har  fast  besluttet  ikke  at  ville  slutte 
Fred,  saa  er  der  kun  et  eneste  Middel  tilbage  til  at  frelse 
Dem  og  Sverige  fra  sikker  Undergang,  og  det  er,  at  Deres 
Majestæt  nedlægger  Kronen  til  Fordel  for  Deres  Søn  og 
indsætter  et  Regentskab  under   dennes  Mindreaarighed.  .  .« 

ToUs  varme  og  frimodige  Ord  bragte  Kongen  i  vold- 
somt Raseri.  Han  senderrev  Betænkningen  i  tusende 
Stykker  og  kastede  den  paa  Ilden,  i  det  han  med  truende 
Miner  befalede  ToU  øjeblikkelig  at  forlade  Værelset,  rejse  til 
sin  Post  og  forsvare  den.  Toll  adlød,  og  da  han  havde 
anet,  hvordan  det  vilde  gaa,  havde  han  givet  Ordre  til  at 
holde  Heste  i  Beredskab.  Efter  at  have  underrettet  Stedingk 
om  sit  Møde  med  Kongen  rejste  han  bort  og  sagde  paa 
Vejen  til  sin  Brodersøn  G.  Toll,  som  sad  i  Vognen  ved 
hans  Side:  »Dette  her  kan  ikke  vare  længere  end  til  Marts!« 
Et  Par  Mil  fra  Stockholm  væltede  Kjøretojet,  og  den  gamle 
General  blev  meget  slemt  tilredt.  Han  ytrede  da  til  sin 
nævnte  Brodersøn:  »Hvis  jeg  skulde  dø,  inden  jeg  naar 
hjem,  maa  Du  vide,  at  baade  Stedingk  og  jeg  have  bedet 
Kongen  om  at  abdicere  for  at  frelse  Fædrelandet  fra  Under- 
gang!« 

Den  ædle  og  frimodige  Rigsdrost,  Grev  Wachtmeister, 
fik  snart  efter  paa  ny  Lejlighed  til  at  træde  i  Skranken  for 
det  mishandlede  Sverige.  Det  var,  da  den  kongelige  P'inans- 
kommission  fik  Befaling  til  at  udtale  sig  over  Forslaget  til 
Forordningen  om  den  nye  overordentlige  Krigsskat.  Wacht- 
meister formaaede  nemlig  samtlige  Medlemmer  af  Kommis- 
sionen til  paa  det  kraftigste  at  fraraade  Udskrivningen  af 
den  nævnte  overordentlige  Skat  som  umulig  at  udrede  og 
raade  til  Indkaldelse  af  Stænderne.  Da  Drosten  den  5te 
Januar  meddelte  Kongen  denne  Kommissionens  underdanige 
Formening,  kom  Gustaf  paa  ny  i  Ekstase.     »Hvad  for  noget«, 

raabte  han  i  den  højeste  Forbitrelse,  »fraraade  Skatten! 
Hvad  skal  det  betyde?«  —  »Det  skal  betyde«,  svarede 
Wachtmeister,  »at  denne  Skat  ikke  kan  tilvejebringes«.  — 
»Hvad  er  da  dette  for  et  »sakramenska  s . . .  land« ,  som 
ikke  kan  betale  en  saadan  Skat«,  faldt  Monarken  ind,  skum- 
mende af  Vrede.  »Det  er  nok  muligt«,  svarede  Rigsdrosten 
uforfærdet,  »at  det  er  et  »s . . .  land«,  (jeg  beder  om  For- 
ladelse, fordi  jeg  benytter  Deres  Majestæts  Udtryk),  men 
Skatten  er  umulig!«  Wachtmeister  vovede  mere  end  det. 
Da  den  nævnte  Forordning  desuagtet  skulde  udfærdiges, 
søgte  han  at  formaa  Statssekretærerne  Lagerbring  og  Hosen- 
blad til  at  nægte  deres  Kontrasignatur  og  til  i  Forening 
med  de  øvrige  høje  Embedsmænd  at  true  med  at  nedlægge 
deres  Embeder,  hvis  Stænderne  ikke  bleve  indkaldte,  uden 
at  dette  dog  lykkedes  ham. 

Saaledes  var  Sagernes  Stilling,  da  Wachtmeister  den 
28de  Januar  gjennem  Wrangel  blev  sat  i  Kundskab  om 
den  Plan,  man  havde  lagt  til  med  General  Adlercreutz's 
Bistand  at  arrestere  Monarken,  samt  anmodedes  om  at  mod- 
tage en  Plads  i  den  nye  Regering,  som  skulde  dannes,  naar 
Kongen  var  afsat.  Rigsdrosten  blev  baade  forbavset  og 
urolig  over  dette  uventede  Budskab;  han  erklærede,  at  han 
vilde  tale  med  Adlercreutz,  og  da  han  samme  Aften  traf 
denne  i  et  Selskab  hos  Rosenblad,  ytrede  han  store  Be- 
tænkeligheder og  formanede  til  nøje  at  overveje  baade 
Vanskelighederne  og  Farerne  ved  et  saadant  Foretagende 
og  de  Følger,  det  kunde  drage  efter  sig,  hvis  det  mislykkedes. 
Adlercreutz  svarede,  at  han  vel  skulde  vogte  sig  for  at  begaa 
nogen  Uforsigtighed,  at  han  selv  ikke  troede,  at  Foretagendet 
endnu  var  modent  til  Udførelse;  men  at  en  stor  Del  af 
Hærens  Officerer  absolut  vilde  have  ham  i  Spidsen  for 
Sammensværgelsen,  og  at  han  ikke  havde  villet  afslaa  deres 
Begjæring  af  Frygt  for,  at  de  saa  paa  egen  Haand  vilde 
vove  den  dristige  Gjerning. 

Da   Faren    for    Sveriges    Tilværelse    som    selvstændig 

Stat  imidlertid  Dag  for  Dag  blev  mere  overhængende,  sam- 
ledes en  Del  høje  Embedsmænd  og  andre  indflydelsesrige 
Personer  til  et  hemmeligt  Møde  paa  Lanna  Gaard  i  Nær- 
heden af  Stockholm  den  17de  Februar  for  at  raadslaa  om, 
hvad  der  var  at  gjere.  Til  Stede  vare  bl.  a.  Statssekre- 
tærerne Lagerbring  og  Rosenblad,  Ugglas  og  Armfelt,  og 
denne  sidste  foreslog,  at  samtlige  høje  Embedsmænd  en 
corps  skulde  begive  sig  til  Kongen  for  at  formane  ham  til 
at  nedlægge  Kronen  og  indsa^tte  et  Regentskab  under  sin 
Søns  Mindreaarighed ;  nægtede  Gustaf  dette,  skulde  alle 
som  én  Mand  nedlægge  deres  Embeder.  Hvad  de  øvrige 
tilstedeværende  mente  om  denne  Plan,  vide  vi  ikke;  men 
Lagerbring  svarede:  »Derved  vilde  vi  ikke  vinde  andet, 
end  at  vi  kom  til  at  række  Hals.  Vort  Skridt  vilde  blive 
betragtet  som  Opror,  og  der  vilde  være  Folk  nok,  som  gjæme 
vilde  være  vore  Efterfølgere  i  Kongens  Raad.  Vi  maatte 
saaledes  nødvendigvis  have  andre  Midler  til  vor  Raadighed, 
hvis  denne  Plan  mislykkedes«. 

Efter  vor  Mening  er  der  ingen  Rimelighed  for,  at 
Kongen  ved  slige  Demonstrationer  fra  de  høje  Embedsmænds 
Side  vilde  have  ladet  sig  bevæge  til  at  abdicere  eller  endog, 
blot  til  at  indkalde  Stænderne;  at  han  imidlertid  et  Øjeblik 
har  haft  den  Tanke  at  frasige  sig  Regeringen,  fremgaar  af 
en  Samtale,  han  omtrent  paa  denne  Tid  havde  med  Stedingk. 

»Jeg  ser«,  sagde  Kongen,  »at  det  hele  gaar  ad  H.  til, 
og  jeg  vil  trække  mig  tilbage!« 

»Men  Bonaparte  er  hævngjerrig«,  bemærkede  Stedingk 
»han  vil  forfølge  Deres  Majestæt  overalt!« 

»Aa  nej«,  svarede  Gustaf;  »naar  jeg  ingen  Ting  mere 
betyder,  lader  han  mig  nok  være  i  Fred.  Hvad  ondt  skulde 
han  ogsaa  ville  gjere  mig?  Jeg  har  længe  nok  regeret  over 
dette  usle,  utaknemmelige  Folk.  Naar  det  ikke  vil  hjælpe 
sig  selv,  vil  jeg  ikke  længere  være  med.  Jeg  rejser  til 
Tyskland!« 

»Men  Bonaparte  hersker  nu  i  hele  Tyskland«,  indvendte 
Stedingk. 

»Det  gjør  han«,  svarede  Monarken,  »men  han  under 
mig  vel  nok  at  være  paa  Jorden.  Naar  jeg  ikke  mere  har 
noget  Rige,  bryder  han  sig  ikke  om  mig.  Jeg  tager  Dron- 
ningen og  Prinsesserne  med  mig  og  lader  min  Søn  blive 
tilbage.  Eller  ville  de  forraade  ham  med,  saa  lad  dem  det. 
Jeg  haaber  paa  et  bedre  Liv  efter  dette!« 

»Men«,  ytrede  Stedingk,  »alle  Konger,  der  have  ned- 
lagt Regeringen « 

». . .  Have  angret  det,  vil  De  sige?« 

»Nej,  men  have  fundet  sig  ulykkelige  derved«,  svarede 
Stedingk. 

»Ja«,  svarede  Gustaf,  »fordi  ingen  Konge  har  haft  en 
saadan  Gudsfrygt  og  styret  sit  Folk  i  Herrens  Frygt,  som 
jeg.  .  .  Jeg  vil  ikke  længere  styre  denne  elendige,  utak- 
nemmelige, egennyttige,  usle  Nation;  jeger  for  god  for  den. 
Jeg  vil  selv  tale  med  Rigsdrosten  derom.«  osv. 

Som  man  ser,  nøjedes  Kong  Gustaf  IV.  Adolf  ikke 
med  at  forurette,  true  og  forhaane  sine  troeste  Mænd,  han 
insulterede  hele  sit  Folk,  som  hidtil  taalraodig  havde  fundet 
sig  i  at  blive  mishandlet  af  ham. 


Ved  Vestarmeen  ventede  Adlersparre,  som  endnu  var  i 
Carlstad,  med  Længsel  Efterretninger  fra  Stockholm.  Endelig, 
i  Slutningen  af  Februar,  fik  han  Brev  fra  Anckarsvard  med 
Beretning  om  Katastrofen  for  Mødet  paa  Beckers  Værtshus, 
i  Følge  hvilken  Sammensværgelsen  i  Hovedstaden  var  mis- 
lykket. Strax  havde  Adlersparre  fattet  sin  Beslutning.  Han 
samlede  sine  Officerer  om  sig  og  meddelte  dem  disse  ned- 
slaaende  Efterretninger;  men  langt  fra  at  tabe  Modet  her- 
over ytrede  disse  djærve  Mænd  en  levende  Glæde  over,  at 
det  nu  faldt  i  deres  Lod  at  frelse  Fædrelandet,    og  samme 

Dag  fik  alle  under  Adlersparres  Kommando  staaende  Af- 
delinger Ordre  til  at  bryde  op  den  6te  og  7  de  Marts  og 
rykke  mod  Stockholm. 

Den  5te  Marts  ankom  Anckarsvård  selv  og  bestyrkede 
Adlersparre  i  den  heroiske  Beslutning,  han  havde  taget. 
Samme  Aften  sendtes  daværende  Kornet  ved  Livregimentets 
Husarer,  Grev  Hugo  Hamilton,  til  Stockholm.  Han  skulde 
formaa  Anførerne  for  de  i  Omegnen  liggende  Tropper  til 
at  støtte  det  store  Foretagende  samt  overbringe  Breve  fra 
Anckarsvård  til  Adlercreutz,  Jakob  Cederstrøm  og  Henning 
Wrangel.  Denne  sidste  anmodedes  om  at  søge  at  formaa 
Garderne  til  at  rykke  mod  Hovedstaden ;  i  Brevet  til  Adler- 
creutz erindredes  denne  om  sit  Løfte  til  Anckarsvård  ikke 
at  lade  Kongen  slippe  bort,  naar  Adlersparre  skred  til 
Handling.  I  en  Skrivelse  til  Grev  H.  G.  Wachtmeister, 
Rigsdrostens  Sen,  som  ad  anden  Vej  befordredes  til  denne, 
søgte  Anckarsvård  at  arbejde  for  det  samme  Øjemed. 

Den  følgende  Dag  rykkede  Tropperne  ind  i  Carl&tad. 
Adlersparre  holdt  en  kraftig  Tale  til  dem,  og  alle  vare  rede 
til  at  følge  ham.  Major  Erik  Flach  blev  afsendt  til  Oberst 
Posse,  der  allerede  var  begyndt  at  vakle,  og  Anckarsvård 
til  Prinsen  af  Avgustenborg.  Han  skulde  udvirke  en  Stil- 
stand med  Fjenden,  for  saaledes  at  sikre  den  svenske  Grænse, 
medens  Adlersparre  drog  til  Stockholm  for  at  afsætte  Kongen, 
og  som  Erstatning  herfor  tilbyde  Prinsen  den  Krone,  man 
vilde  løfte  af  Gustaf  IV.'s  Hoved. 

Hamilton  havde  ikke  Held  med  sig  i  Stockholm,  i  det 
General  Adlercreutz  aldeles  ikke  vilde  modtage  ham.  Det 
synes  saaledes,  at  Generalen  var  begyndt  at  blive  vaklende, 
men  hans  Vaklen  var  i  alt  Fald  ikke  af  lang  Varighed,  thi 
allerede  den  9de  ytrede  han  til  Rigsdrostens  Søn ,  Grev  H. 
G.  Wachtmeister,  som  indtrængende  opfordrede  ham  til  at 
drage  Omsorg  for,  at  Kongen  ikke,  naar  han  blev  vidende 
om  Adlersparres  Marche  mod  Hovedstaden,  flygtede  ad  Skaane 
til:     »Jeg   forsikrer   Dem,    det   har   ingen   Fare.      Rejser 

Kongen  nogen  Steds  hen,  bliver  det  ikke  til  Skaane,  da 
han  maa  frygte  for  at  blive  tagen  i  Østergotland,  skjønt 
Wrede  ikke  er  med  i  Planen ;  men  han  vil  gaa  Adlersparres 
Korps  i  Møde  for  at  haranguere  Tropperne.  For  Kesten 
bliver  jeg  strax  underrettet  om,  naar  Kongen  laver  sig  til 
at  rejse,  og  kan  træffe  mine  Forholdsregler!« 

Der  gik  ikke  mange  Timer  efter  Hamiltons  Ankomst, 
inden  Efterretningen  om  Adlersparres  Marche  mod  Hoved- 
staden blev  almindelig  bekjendt.  Denne  Nyhed,  som  overalt 
blev  modtagen  med  forhaabningsfuld  Glæde,  kom  ogsaa 
Monarken  for  Øre.  Stedingk  havde  erfaret  den  af  en  fransk 
Emigrant,  Oberstløjtnant  Kodai s,  og  havde  strax  sat  Kongen 
i  Kundskab  herom.  Om  Aftenen  den  8de  Marts  ilede  Gustaf, 
fulgt  af  Stedingk,  fra  Haga  til  Stockholm,  for  at  lade  en 
Del  mistænkte  Personer  sætte  fast.  Ugglas  havde  tilstillet 
Stedingk  en  Liste  over  disse,  og  Stedingk  havde  overgivet 
Kongen  denne.  Understatholderen  Edelcreutz,  Ehrenheim, 
Rodais  og  flere  bleve  endnu  samme  Aften  kaldte  op  paa 
Slottet.  Kongen  selv  forhørte  Rodais;  men  det  var  umuligt 
at  komme  denne  til  Livs,  og  Gustaf  raaatte  nøjes  med  befale 
Understatholderen  at  arrestere  de  paa  nysnævnte  Liste  an- 
tegnede Personer. 

En  stor  Fare  truede  saaledes  de  sammensvorne.  Jiirta 
reddede  dem  ved  sin  Energi  og  sin  Snarraadighed.  Da 
nemlig  flere  af  Regeringsherrerne  som  Wachtmeister,  Lager- 
bring,  Rosenblad,  Ehrenheim  og  Lagerheim  strax  havde 
faaet  Del  i  de  Skrivelser  og  Nyheder,  Hamilton  medbragte, 
uden  øjeblikkelig  at  have  gjort  Monarken  bekjendt  hermed, 
havde  man  et  stærkt  Baand  paa  disse  høje  Herrer,  og  Jårta 
ilede  derfor  til  Lagerbring  og  erklærede  denne,  at  hvis 
Cederstrøm  blev  arresteret,  vilde  han,  Jårta,  være  hans 
Advokat;  da  vilde  han  anklage  baade  Lagerbring  og  de 
andre  hej e  Embedsmænd,  som  i  24  Timer  havde  dulgt  Vest- 
armeens Oprør  for  Kongen,  bevise,  at  de  vare  Adlersparres 
medskyldige,    og  bringe    dem   alle    til  Hobe   paa  Skafottet. 

Dette  virkede.  Lagerbring  begav  sig  midt  om  Natten  til 
Slottet,  og  det  lykkedes  ham  ogsaa  virkelig  efter  en  Del 
Vanskeligheder  at  faa  Kongen  til  at  tilbagekalde  de  allerede 
udfærdigede  Arrestordrer.  Jårta  havde  altsaa  nu  ogsaa 
taget  sit  Parti;  den  Ode  om  Aftenen  afsendte  han  og  Ceder- 
strøm Løjtnant  Pantzarhjelm  til  Adlersparre  for  at  anmode 
ham  om  at  fremskynde  sin  Marche  saa  meget  som  mulig 
mod  Hovedstaden,  hvor  man  intet  kunde  udrette,  fer 
han  kom. 

Det  var  i  Klubben  »societeten« ,  at  Franskmanden, 
Oberstløjtnant  Rodais,  havde  hørt  Nyheden  om  Adlersparres 
Marche,  om  hvilken  han  havde  sat  Stedingk  i  Kundskab,  og 
efter  Kongens  Befaling  ble  ve  nu  alle  de  Personer,  som  om 
Aftenen  den  7de  havde  været  til  Stede  i  »societeten«,  for- 
hørte i  Overstatholderembedets  Cancelli  af  Understatholder 
Edelcreutz  i  Justitskantsleren,  Grev  Gyllenborgs  Nærværelse, 
uden  at  man  dog  fik  nogen  som  helst  Oplysninger.  Kongen 
fik  nu  den  Tanke,  at  det  hele  var  blind  Alarm,  en  Snare, 
som  man  havde  lagt  for  ham  for  at  skuffe  eller  true  ham 
til  at  indkalde  Stænderne  eller  abdicere,  og  hans  Vrede 
vendte  sig  nu  mod  den  trofasteste  af  alle  hans  Tjenene, 
den  ærværdige  Stedingk.  Denne  blev  kaldt  op  paa  Slottet. 
Han  var  næppe  traadt  over  Dørtærskelen  til  Kongens 
Værelse,  før  Monarken  med  dragen  Kaarde  og  skummende 
af  Raseri  styrtede  løs  paa  ham.  »De  skal«,  brølede  han, 
»med  Deres  Hoved  bøde  for  det  Bedrageri,  De  har  gjort 
Dem  skyldig  i  mod  mig  og  mod  Fædrelandet!« 

Der  manglede  ikke  meget  i,  at  Gustaf  havde  baaret 
sig  ad  som  den  vanvittige  Erik  XIV.,  da  han  stødte  Dolken 
i  den  uskyldige  Nils  Sture.  Den  gamle  Stedingk  veg  et 
Par  Skridt  tilbage,  lagde  den  venstre  Haand  paa  Kaarden 
og  svor  ved  sin  Ære  og  ved  sine  hvide  Haar,  at  han  kun 
havde  sagt  Sandhed.  Rodais,  som  ligeledes  var  bleven  hentet 
op  paa  Slottet,  forte  et  lige  saa  ædelt  og  værdigt  Sprog. 
»Jeg  er  en  gammel  Soldat  og  foragter  Døden«,    sagde    den 

modige  Franskmand;  »behøver  Deres  Majestæt  et  Offer,  er 
det  ene  og  alene  mig,  der  er  den  skyldige.  Hvad  General 
Stedingk  angaar,  da  har  han  kun  adlydt  sin  Pligt  og  sin 
Samvittighed,  da  han  underrettede  Deres  Majestæt  om  den 
Nyhed,  han  havde  erfaret  af  mig!« 

Rodais  blev  ført  til  Hovedvagten  som  Arrestant.  Kongen 
befalede,  at  Stedingk  ligeledes  skulde  arresteres;  men  des- 
uagtet lik  den  ærværdige  Gubbe  dog  Lov  til  indtil  videre 
at  forblive  paa  fri  Fod. 

Skjøldebrand  var  imidlertid  kommen  til  Hovedstaden 
og  fik  nu  af  Adlercreutz  det  Ærende  yderligere  at  for- 
berede Hertugen  af  Sødermanland  paa  de  vigtige  Begiven- 
heder, som  forestode,  og  paa  den  Rolle,  Prinsen  deri  skulde 
spille.  Da  Skjøldebrand  havde  udrettet  dette  sit  Ærende, 
svarede  Hertugen  vel  temmelig  barsk:  »For  atten  lusende 
Djævle,  hvor  ter  De  vove  at  gjøre  mig  et  saadant  Forslag«; 
men  hans  kongelige  Højhed  beroligede  sig  snart  og  svarede 
sluttelig  paa  Skjøldebrands  indtrængende  Forestillinger,  at 
han,  Hertugen,  var  den  eneste  Styrmand,  der  kunde  føre 
Statsskibet  gjennem  Storm  og  Uvejr  til  den  sikre  Havn, 
med  de  Ord:   »Ja,  det  synes  saa  at  være  Skæbnens  Vilje!« 

Mindre  Held  havde  Wrangel  paa  Åland,  hvor  han  for- 
gjæves  stræbte  at  faa  Garderne  til  at  følge  sig  mod  Stock- 
holm. Vestarmeen  derimod  skred  ustandselig  frem.  Den 
8de,  9de  og  lOde  Marts  brød  den  op  fra  Carlstad  og  stod 
den  sidst  nævnte  Dags  Aften  i  Christinehamn.  Her  fik 
Adlersparre  gunstige  Efterretninger  baade  fra  Oberst  Posse 
og  General  Staffeldt,  hvilken  sidste  paa  Prinsen  af  Avgusten- 
borgs  Vegne  forsikrede  ham,  at  han  kunde  være  tryg  fråden 
norske  Side,  medens  han  drog  til  Stockholm  for  at  udføre 
sit  store  Foretagende.  Anckarsvård  havde  ikke  faaet  Prinsen 
selv  i  Tale,  men  havde,  dog  først  efter  Vaabenhvilens  Af- 
slutning, til  dennes  Adjutant  Darre  ladet  Vink  falde  om 
Prinsens  Valg  til  Sveriges  Konge.  Darre  havde  dog  leende 
ytret,  at  Hertugen  aldrig  vilde  modtage  et  saadant  Valg. 

Den  Ilte  fortsatte  Armeen  sin  Marche,  og  sent  om 
Aftenen  kom  Adlersparre  til  Sunds  Herregaard  paa  Grænsen 
mellem  Wårmland  og  Nerike.  Her  traf  han  sammen  med 
Pantzarhjelm,  der,  som  vi  have  fortalt,  var  udsendt  af  Geder- 
strøm og  Jårta  for  at  fremskynde  Armeens  Marche;  men 
Adlersparre  svarede:  »Vi  have  fra  første  Færd  kun  stolet 
paa  os  selv;  hils  derfor  Hans  Jårta  fra  mig,  at  det  svenske 
Blod,  som  skal  flyde,  kommer  over  hans  Hoved!«  Den  12te 
rykkede  Hæren  ind  i  Ørebro,  og  Landsekretæren  Cassel 
sendte  Kongen  officiel  Meddelelse  om  denne  Begivenhed. 

Kongen  kunde  saaledes  ikke  længere  nære  nogen  Tvivl 
om,  at  Vestarmeen  var  i  fuldt  Oprør,  og  at  den  nærmede 
sig  med  stærke  Skridt  for  at  styrte  ham  fra  Tronen.  Et 
Træk,  som  gjør  den  ulykkelige  Monark  Ære,  fortjener  at 
anføres.  Da  han  havde  læst  Cassels  skæbnesvangre  Depeche 
og  ikke  længere  kunde  tvivle  om  sin  Ulykke,  rullede  tunge 
Taarer  ned  ad  hans  blege  Kinder  og  faldt  paa  Papiret,  som 
han  holdt  i  sin  Haand.  »Gaa«,  sagde  han  til  en  Adjutant, 
i  det  han  rakte  ham  Brevet,  »bring  dette  til  Stedingk  og 
spørg  ham  fra  mig,  om  han  kan  tilgive  mig!« 

Strax  efter.  Klokken  mellem  fire  og  fem  om  Efter- 
middagen, forlod  Kongen  Haga  og  ilede  til  Stockholm  uden 
i  øvrigt  for  nogen  at  udtale  sig  om  Aarsagen  til  eller  Hen- 
sigten med  denne  pludselige  Afrejse.  Efter  at  han  var  an- 
kommen til  Hovedstaden,  bleve  i  Følge  kongelig  Ordre 
Byens  Porte  lukkede  for  alle  og  enhver.  Det  samme  var 
Tilfældet  med  alle  Adgange  til  Slottet,  og  de  i  og  rundt 
om  dette  posterede  Skildvagter  fordobledes. 

Kongens  Ankomst  til  Staden  paa  en  saa  usædvanlig 
Tid  og  under  saa  overordentlige  Omstændigheder  satte,  som 
man  vel  kan  tænke  sig,  hele  Byen  i  den  største  Uro  og 
Forventning.  Folk  stimlede  sammen  paa  Gader  og  Stræder, 
Ordonnanser  og  Ad j utanter  galoperede  uophørlig  gjennem 
Byen,    de  høje  civile  og  militære  Embedsmænd  samlede  sig 

lidt  efter  lidt  paa  Slottet.  Der  var  saaledes  Ehrenheim, 
Ugglas,  Zibet,  Lagerbring,  Rosenblad,  Underslatholder 
Edelcreutz,  Generaladj utant  af  Melin  o.  a.  Monarken 
underrettede  nu  disse  Herrer  om,  at  Vestarmeen  havde  gjort 
Oprør  og  marcherede  mod  Hovedstaden,  —  hvad  alle  de 
forsamlede  vidste  bedre  Besked  med  end  Kongen  — ,  og 
meddelte  dem  derhos,  at  det  var  hans  Vilje  til  det  yderste 
at  holde  sig  mod  Oprørerne.  Derefter  befalede  han  Stats- 
sekretær Kosenblad  at  opsætte  en  kongelig  Bekjendt- 
gjørelse  om  Vestarmeens  Oprør;  denne  skulde  tillige  med 
nogle  andre  Udfærdigelser,  der  ansaas  fornødne  til  Rolig- 
hedens Vedligeholdelse,  trykkes  og  i  et  stort  Antal  Exem- 
plarer  udspredes  blandt  Publikum. 

Adlercreutz  havde  ikke  indfundet  sig  paa  Slottet.  Om 
Formiddagen  modtog  han  et  Besøg  af  den  unge  Wacht- 
meister, der  havde  erfaret,  at  der  var  indløbet  en  Skrivelse 
fra  Landsekretær  Cassel  i  ørebro,  men  endnu  var  i  Uvis- 
hed, om  Kongen  havde  modtaget  den,  og  som  derfor  ind- 
stændig besvor  Generalen  at  skride  ind,  medens  det  endnu 
var  Tid  og  bemægtige  sig  Kongens  Person,  før  han  kunde 
slippe  bort  fra  Hovedstaden.  Adlercreurz  erklærede  at  ville 
tale  med  Lagerbring  om  Sagen  og  lovede,  at  hvis  Lager- 
bring ikke  havde  faaet  Del  i  Cassels  Depeche,  skulde  det 
afgj ørende  Skridt  foretages  den  følgende  Dag. 

Faren  var  altsaa  nærmere,  end  Kongen  anede.  En 
modig  Mand,  Kancellipræsident,  Baron  Ehrenheim,  gjorde 
endnu  en  Gang,  i  dette  yderste  Øjeblik,  et  Forsøg  paa  at 
tale  Monarken  til  Fornuft  og  derved  frelse  hans  Krone  ved 
paa  ny  at  formane  ham  til  at  indkalde  Stænderne,  tilbage- 
kalde den  overordentlige  Krigsskat  og  love  Fred.  Men 
Gustaf  kom  selv  i  dette  Øjeblik,  da  'hans  Trone  styrtede 
sammen  under  ham,  som  sædvanlig  i  Raseri  herover.  »Fred!« 
raabte  han  forbitret,  »har  De  glemt,  at  Ære  og  god  Sam- 
vittighed betyder  mere  for  Herrens  Salvede  end  Livet?  Jeg 

har    taget  Alterens  Sakramente    paa   aldrig    at    slutte  Fred 
med  Bonaparte.«*) 

Ehrenheim  gik  bort,  fast  overtydet  om,  at  Kongens 
Fald  var  uundgaaeligt.  Imidlertid  indløb  der  nye  og  ud- 
forlige Efterretninger  om  den  fremrykkende  Vestarmé,  og 
under  Indtrykket  af  disse  forandrede  nu  Kongen  sin  Beslut- 
ning at  blive  i  Stockholm  og  byde  Oprørerne  Spidsen.  Det 
var  nemlig  meget  usikkert,  om  de  i  Hovedstaden  liggende 
Tropper,  naar  det  kom  til  Stykket,  vare  til  at  stole  paa, 
Gustaf  besluttede  derfor,  fulgt  af  sit  Hof  og  af  de  højere 
Embedsmænd,  at  stille  sig  i  Spidsen  for  de  stockholmske 
Korps,  eskorteret  af  disse  begive  sig  til  Sydsverige  og  forene 
sig  med  de  under  Tolls  Anførsel  staaende  Regimenter,  som 
han  troede  at  kunne  stole  paa.  Han  skrev  derfor  selv  til 
Wrede  og  Toll  og  befalede  dem  at  bryde  op  med  de  under 
deres  Befaling  staaende  Tropper  og  drage  ham  i  Møde. 
Gjennem  Generaladjutanten  udgik  der  de  fornødne  Ordrer 
til  de  i  Hovedstaden  garnisonerende  Tropper,  af  hvilke  en 
Del  Natten  mellem  den  12te  og  lode  afmarcherede  til 
Sodertelje,  der  var  bestemt  til  Samlingsplads.  De  høje 
Embedsmænd,  som  skulde  ledsage  Kongen,  fik  Befaling  til 
at  holde  sig  rejsefærdige  Klokken  elleve  i  det  seneste  næste 
Formiddag.  Rigsdrosten,  Grev  Wachtmeister,  som  laa  syg, 
fik  ligeledes  Ordre  til  at  slutte  sig  til  hans  Majestæts  Følge, 
hvilket  han  dog  erklærede  at  være  ude  af  Stand  til.  Her- 
tugen af  Sødermanland  og  Prinsesse  Sofia  Albertina,  til 
hvem  kongelig  Opfordring  om  at  ledsage  Monarken  ligeledes 
udgik,  vægrede  sig  begge  under  forskjellige  Paaskud,  og 
Hertugen,    der  personlig   indfandt    sig    hos  Kongen    for   at 


=)  Kort  i  Forvejen  troede  Kong  Gustat  ved  Midnatstid  at  have 
set  den  hvide  Dame,  et  Spøgelse,  som  rigtig  nok  kun  varsler 
Død  for  Medlemmerne  af  Huset  Brandenburg,  men  hvori  den 
svenske  Monark  ikke  des  mindre  saae  en  „guddommelig 
Aabenbarelse",  en  Formaning  til  ikke  at  forandre  sit  Rege- 
ringssystera  og  til  aldrig  at  underhandle  med  „Dyret". 

forklare,  hvorfor  det  var  ham  umuligt  at  ledsage  denne, 
blev  meget  unaadig  modtagen.  Hvad  Dronningen  angaar, 
da  fik  hun  gjennera  første  Hofstaldmester,  Friherre  Rålamb, 
som  midt  om  Natten  blev  sendt  til  Haga,  hans  Majestæts 
Anmodning  om  med  hele  sin  Hofstat  at  bryde  op  til  Hoved- 
staden Klokken  sex  følgende  Morgen  for  at  ledsage  sin 
kongelige  Ægtefælle  sønder  paa.  Endelig  udfærdigedes  der 
gjennem  Generaladj utanten  et  aabent  kongeligt  Brev,  hvor- 
ved Borgmester  Oldenburg  udnævntes  til  Øverstbefalende 
i  Hovedstaden;  han  skulde  fere  Titel  af  Brigadechef  og  i. 
Spidsen  for  Borgerskabet  besørge  den  fornødne  Vagt- 
tjeneste m.  m. 

Efter  at  have  givet  disse  Befalinger  tænkte  Kongen 
paa  at  tilvejebringe  Penge,  som  han  nu  mere  end  nogen 
Sinde  behøvede.  Men  saadanne  vare  ikke  lette  at  opdrive. 
Først  henvendte  Gustaf  sig  til  den  engelske  Minister  om 
Forskud  paa  Subsidierne;  men  herpm  vilde  denne  Diplomat 
aldeles  ikke  indlade  sig,  og  da  Monarken  ingen  anden  Ud- 
vej saae,  besluttede  han  at  bringe  en  Tanke,  han  længe 
havde  næret,  til  Udførelse,  nemlig  at  angribe  Banken.  Grev 
Fabian  Fersen,  Ordførende  i  Bankbestyrelsen,  blev  kaldt  op 
paa  Slottet  og  fik  Ordre  til  at  sammenkalde  denne  til  den 
næste  Morgen  (1.3de  Mars)  Klokken  syv.  Derhos  maatte 
Statssekretær  Rosenblad  opsætte  en  Skrivelse  til  Bank- 
bestyrelsen, hvori  denne  i  Kongens  Navn  opfordredes  til 
at  være  betænkt  paa  Bankens  Sikkerhed  under  de  for 
Haanden  værende  Omstændigheder,  hvor  dens  Forbliven  i 
Hovedstaden  kunde  være  betænkelig,  hvorhos  disse  Herrer 
anmodedes  om  at  forstrække  hans  Majestæt  med  saa  stor  en 
Sum  som  mulig,  at  anvende  til  Foranstaltninger  til  Rolig- 
hedens Gj  en  oprettelse.  Med  denne  Skrivelse  skulde  Rosen- 
blad til  det  oven  for  nævnte  Klokkeslæt  indfinde  sig  i  Bank- 
bestyrelsens Forsamling  og  modtage  dennes  Svar  til  Kongen. 
Da  det  imidlertid  var  at  forudse,  at  dette  Svar  vilde  være 
et  Afslag,    havde  Kongen   besluttet   at   anvende   andre    og 

virksommere  Midler.  Han  opbød  det  nødvendige  Antal 
Heste  og  Vogne  til  at  bortkjøre  to  Millioner  i  Sølv,  som  han, 
om  det  skulde  behøves,  med  Magt  vilde  lade  udtage  af 
Bankens  Hvælvinger.  Ogsaa  af  Statskontorets  Kasse  mente 
Kongen  at  kunne  skaffe  sig  Midler  og  sendte  Befaling  til 
Lagerheim  at  udlevere  alle  i  den  nævnte  Kasse  disponible 
Penge  til  Brug  for  hans  Majestæt  paa  allerhøjstsammes 
Kejse. 

Som  man  af  det  foregaaende  vil  have  set,  var  Stil- 
lingen indad  til  saa  fortvivlet  som  vel  mulig.  Udad  til 
var  den  ikke  trøsteligere.  Sytten  Tusende  Russere  stode  i 
Begreb  med  over  Åland  at  marchere  mod  Stockholm,  hvor 
Alexander  upaatvivlelig  snart  vilde  holde  sit  Indtog,  diktere 
Freden  og  med  Napoleons  Tilladelse  foruden  det  røvede 
Finland  bemægtige  sig  den  tilgrænsende  Del  af  Sverige, 
maaske  endog  hele  den  nordlige  Halvdel  af  dette  Rige. 
Resten  vilde  de  Franskes  Kejser  saa  rimeligvis  skjænke  til 
Danmark,  som  ikke  vilde  undlade  at  angribe  Sverige  med 
Eftertryk  baade  i  Skaane  og  fra  den  norske  Side.  Havde 
Kong  Gustaf  nu  fundet  Lejlighed  til  at  forlade  Hovedstaden, 
eller  var  Statsforandringen  bleven  opsat  et  Par  Dage  endnu, 
vilde  Sverige  efter  al  Sandsynlighed  være  bleven  hjemsøgt 
af  Borgerkrig  eller  i  det  mindste  af  voldsomme  indvortes 
Uroligheder,  samtidig  med,  at  en  tredobbelt  fjendtlig  Invasion 
fandt  Sted,  fra  russisk,  norsk  og  dansk  Side ;  Sveriges  sidste 
Time  som  selvstændig  Stat  vilde  da  rimeligvis  være    slaaet. 

Ingen  indsaa  dette  bedre  end  Lagerbring.  Da  Hamilton 
den  8de  Marts  ankom  til  Stockholm  med  Efterretning  om 
Adlersparres  Oprør,  begreb  han,  at  hvis  Sverige  skulde 
frelses,  maatte  Kongen  styrtes  fra  Tronen,  og  fra  dette  Øje- 
blik opmuntrede  han  kraftig  Adlercreutz,  hvis  Onkel  han 
var,  og  over  hvem  han  havde  megen  Indflydelse,  til  at  skride 
ind  og  løfte  Kronen  af  Kong  Gustaf  IV.'s  Hoved. 

Men  hvem  skulde  denne  Krone  tilfalde? 

Fra  første  Færd,   nemlig  siden  Efteraaret  1808,   synes 

man  at  have  tænkt  paa  at  sætte  de  høje  Embedsnnænd  i 
Spidsen  for  en  aristokratisk  Regering  —  ventelig  med  stærke 
Reminiscenser  fra  Frihedstiden  —  og  lade  denne  styre  Sve- 
rige, indtil  Stænderne  vare  traadte  sammen  og  havde  ordnet 
den  nye  Statsforfatning.  Denne  Plan  havde  dog  næppe 
mange  Tilhængere  nu.  Adlersparre,  der,  som  vi  have  set, 
nærede  meget  ringe  Tanker  om  Hertugen  af  Sødermanland 
som  Konge  og  vilde  have  foretrukket  Prinsen  af  Avgusten- 
borg,  kunde  ikke  skjule  for  sig  selv,  at  baade  et  Interregnum 
og  Grundlæggelsen  af  et  nyt  D3^nasti  midt  under  eller  strax 
efter  en  Revolution  vilde  være  yderst  farlige  Experimenter, 
som  vilde  afføde  meget  alvorlige  Konflikter  med  Udlandet 
og  maaske  Borgerkrig  i  det  indre.  Da  han  derhos  var 
overtydet  om  Nødvendigheden  af  Magtens  Kontinuitet,  hældede 
han  nu  til  den  Mening,  at  det  tilraadeligste  vilde  være  at 
nøjes  med  at  gjøre  Prinsen  af  Avgustenborg  til  Tronfølger, 
men  derimod  lade  Hertugen  af  Sødermanland  udraabe  til 
Konge  i  Følge  Arveret,  da  denne  Fyrste,  iiaar  Gustaf  Adolf 
og  hans  Søn  for  stedse  erklæredes  udelukkede  fra  Rege- 
ringen, var  den  sidste  Ætling  af  Huset  Wasa.  Vist  nok 
var  der  ikke  saa  faa  Officerer  ved  Vestarmeen,  som  ved- 
blivende paastode,  at  den  gamle  Hertug  Carl  var  uduelig  til 
at  regere,  og  det  havde  de  for  en  Del  Ret  i;  men  des- 
uagtet maa  det  dog  betragtes  som  et  Held  for  Sverige,  at 
denne  Fyrste  i  en  saa  farlig  og  skæbnesvanger  Tid  var  ved 
Haanden  og  kunde  afgive  et  taaleligt  Foreningspunkt  for 
Partierne.  Skjøldebrand,  ^Hertugens  forhenværende  Adjutant, 
havde,  som  vi  have  fortalt,  forberedt  denne  paa  den  Rolle? 
han  maatte  overtage  i  det  forestaaende  Drama,  og  som 
bestod  i,  at  han  skulde  holde  sig  absolut  passiv,  medens 
Revolutionen  udførtes,  og  derefter  lade  sig  iklæde  den 
øverste  Magt. 

De  sidste  Øjeblikke  af  Kong  Gustaf  IV.'s  Regering 
stode  nu  for  Døren.  Adlercreutz  havde  uigjenkaldelig  fattet 
sin  Beslutning,  og  alle  de  Mænd,  som  indsaa,  at  han  var 
den  eneste,  der  stod  i  tilstrækkelig  stor  Anseelse  hos  Folket 
og  Hæren  til  at  udføre  Statskupet,  samlede  sig  om  ham. 
Selv  Rigsdrost  Wachtmeister,  der  var  fængslet  stil  Syge- 
lejet, sendte  sin  Søn  til  ham  for  at  opmuntre  ham  til  Daad^ 
Den,  som  ikke  var  kjendt  med  Forholdene,  skulde  imidlertid 
ikke  have  set  paa  Adlercreutz,  at  han  om  faa  Timer  vilde 
vove  den  halsløse  Gjerning  at  arrestere  sin  Konge  og 
Herre;  Adlercreutz  dansede  munter  og  glad  paa  Amaranth- 
ballet  til  langt  ud  paa  Natten  og  syntes  kun  at  tænke 
paa  Glæden.  Men  allerede  Klokken  fire  om  Morgenen  den 
13de  Marts  stod  en  af  Rigsdrostens  fortrolige,  den  senere 
Præsident  Poppius,  for  hans  Seng  med  Budskab  om,  at 
Kongen  om  et  Par  Timer  vilde  afrejse.  Adlercreutz  tryk- 
kede venlig  Sendebudets  Haand  og  svarede:  »Nu  kan  hverken 
Gud  i  Himlen  eller  Fanden  i  Helvede  hjælpe  Kongen  ud 
af  vore  Hænder!« 

Hele  Natten  og  Morgenstunden  herskede  der  stor  Uro 
og  Forvirring  i  Hovedstaden.  De  bortdragende  Troppers 
Rust-  og  Bagagevogne  rullede  uafladelig  gjennem  Gaderne, 
rundt  om  Slottet  holdt  talrige  Ekvipager  og  Rejsevogne, 
Adjutanter  og  Ordonnanser  galoperede  frem  og  tilbage,  højt- 
staaende  Embedsmænd  og  Hofkavallerer  kom  og  gik  uaf- 
brudt. Slottets  Porte  vare  lukkede,  men  inden  for,  mærkede 
man,  var  alt  idel  Travlhed.  Største  Delen  af  Byens  Ind- 
byggere vare  paa  Benene  til  langt  ud  paa  Natten,  og  alle- 
rede ved  Daggry  stimlede  Folk  i  mørk  Tavshed  sammen 
paa  Gader  og  Torve,  navnlig  i  Slottets  Nærhed.  Man  vidste 
allerede,  at  der  var  noget  i  Gjærde,  og  anede,  at  Kong 
Gustaf  havde  regeret  sin  længste  Tid;  men  denne  Fyrstes 
Styrelse  havde  været  af  en  saadan  Beskaffenhed,  at  ingen 
beklagede  hans  Fald,  alle  syntes  overbeviste  om,  at  man  nu 
var   naaet    til    Lydighedens    og    Pligtopfyldelsens    yderste 

Grænse,    og  at  det,  der  skulde  ske,   var  berettiget  og  nød- 
vendigt. 

Det  var  Klokken  fire  om  Morgenen,  at  Adlercreutz  fik 
Underretning  om  Kongens  forestaaende  Afrejse.  Han  lod 
strax  sine  fortrolige  Adj utanter,  Majorerne  Ulfsparre  og  G. 
Adlercreutz,  kalde  og  bad  dem  at  indfinde  sig  Klokken  otte 
i  Søjlesalen  paa  Slottet.  Major  de  la  Grange  og  Fændrik 
Arnell  gave  frivillig  Møde  hos  Generalen  og  tilbøde  ham 
deres  Bistand.  Arnell  blev  sendt  til  Oberstløjtnant  von 
Otter  med  Anmodning  til  denne  om  at  indfinde  sig  paa 
Slottet  til  den  ovennævnte  Tid.  De  la  Grange  afsendtes  i 
et  lignende  Ærende  til  Hofmarechal,  Oberst  Silfversparre. 
Efter  endnu  at  have  truffet  nogle  andre  Forberedelser,  der 
navnlig  gik  ud  paa  at  sikre  sig  de  i  Staden  værende  Tropper, 
begav  Adlercreutz,  der  imidlertid  havde  faaet  Ordre  til  at 
møde  hos  Kongen,  sig  i  Selskab  med  Feltmarechal,  Grev 
Klingspor  til  Slottet.  Klokken  var  otte,  og  paa  det  fast- 
satte Sted  fandt  han  de  oven  for  nævnte  Officerer  tillige  med 
nogle  andre,  som  disse  havde  medbragt. 

Efter  i  nogle  Øjeblikke  at  have  samtalet  med  Adler- 
creutz forlod  Klingspor  denne  og  begav  sig  til  Værelset 
foran  Kongens  saakaldte  »lille  Sengekammer«.  Imidlertid 
forespurgte  Adlercreutz  sig  om  Antallet  af  de  tilstedeværende 
Livdrabanter,  —  der  var  kun  fire  — ,  og  erfarede  med  Til- 
fredshed, at  omtrent  tredive  Officerer  vare  samlede  i  og 
omkring  Slottet,  alle  rede  til  at  vove  det  yderste.  Derpaa 
anordnede  Generalen,  at  ingen  indtil  videre  maatte  slippe 
ud  af  Slottet,  og  at  Byens  Porte  skulde  vedblive  at  være 
lukkede,  og  fulgte  dernæst  med  Hofmarechal  Silfversparre  til 
Værelset  foran  Kongens  Seugekammer,  hvor  en  stor  Del 
høje  Herrer  og  vagthavende  Officerer  havde  samlet  sig.  I 
det  tilstødende  Værelse  forsamlede  nogle  af  de  Officerer  sig, 
paa  hvis  Medvirken  i  det  af gj ørende  Øjeblik  Adlercreutz 
gjorde  Kegning,  for  at  være  ved  Haanden  paa  første  Vink. 
Ugglas  blev   først   kaldt    ind   til  Kongen   og    derefter 

Hertugen  af  Sødermanland.  Denne  havde  nys  gjennem 
Oberst  Bråndstrom  faaet  skriftlig  Befaling  fra  Kongen  til 
at  begive  sig  til  Gripsholm  under  Paaskud  af,  at  ban  der 
vilde  være  i  Sikkerhed  baade  for  Oprørerne  og  for  Russerne* 
men  under  dette  sit  Møde  med  Kongen  vægrede  Hertugen 
sig  til  Monarkens  store  Misfornøjelse  ved  at  forlade  Stock- 
holm. 

Derefter  blev  Klingspor  indkaldt.  Paa  Kongens  Spørgs- 
maal,  hvad  han  havde  at  andrage  om,  svarede  Feltmarechallen : 
»Naar  Deres  Majestæt  under  denne  betænkelige  Situation 
rejser  fra  os,  er  Rigets  Ulykke  ubodelig.  Jeg  andrager 
derfor  paa,  at  Deres  Majestæt  i  Stedet  for  at  rejse  sammen- 
kalder Rigets  Stænder  som  den  eneste  Hjælp!« 

Det  var  den  sidste  Advarsel.  Den  frugtede  lige  saa 
lidt  som  alle  de  andre.  Kongen  foer  op  i  den  højeste  For- 
bitrelse, slog  om  sig  med  Eder  og  Trusler  og  raabte  med 
en  Røst,  der  gik  igjennem  Mure  og  Ysdgge,  at  det  var 
Oprør  og  Forræderi  at  tale  saaledes  til  ham. 

Adlercreutz  saae  nu,  at  Øjeblikket  var  kommet.  Hurtig 
lod  han  hente  alle  de  i  Sideværelset  og  Søjlesalen  tilstede- 
værende Officerer.  Men  kun  sex  indfandt  sig  eller  vare  til 
Stede  nu,  da  Daaden  skulde  udføres.  Disse  modige  Mænd 
vare  Hofmarechal  Silfversparre ,  Oberstløjtnant  von  Otter, 
Majorerne  Ulfsparre,  G.  Adlercreutz  og  de  la  Grange  samt 
Fændrik  Arnell.  Adlersparre  stod  allerede  med  Haanden 
paa  Dørlaasen  for  ukaldet  at  træde  ind  til  Kongen;  da  han 
saae,  at  kun  sex  Mænd  vare  rede  til  at  følge  ham,  ytrede 
han  sagte  til  Ulfsparre:  »Er  der  ikke  flere?«  men  fortsatte 
strax  højt,  i  det  han  aabnede  Sengekammerdøren  og  traadte 
ind:  »Følg  mig,  gode  Herrer!« 

Det  er  umuligt  at  skildre  Kongens  Overraskelse,  da  han 
saae  de  syv  Mænd  ukaldede  og  uanmeldte  træde  ind.  Hans 
Tunge  var  lammet  af  Forbavselse  og  Harme.  Adlercreutz 
skred  lige  hen  imod  ham  og  sagde  med  høj  og  fast  Stemme : 

»Hele  Nationen  er  i  den  største  Bekymring  over  Rigets 

ulykkelige  Stilling  og  over  Deres  Majestæts  Bortrejse.  Alle 
højere  Embedsmænd,  Krigere  og  andre  redelige  Medborgere 
have  anmodet  mig  om  at  søge  at  hindre  saadant,  i  hvilken 
Hensigt  vi  nu  .  .  .« 

»Hvad  er  dette  her«,  raabte  Kongen,  som  nu  fik  sit 
Mæle  tilbage,  »hvad  skal  det  betyde?  I  ere  forførte  og 
blive  ulykkelige !« 

»Nej,  Deres  Majestæt«,  svarede  Adlercreutz,  »det  er 
vort  ramme  Alvor;  vi  ere  hverken  forførte  eller  Forrædere, 
men  vi  ville  frelse  Deres  Majestæt  og  Fædrelandet!« 

»Det  er  Forræderi«,  raabte  Gustaf,  »og  I  blive  alle 
ulykkelige,  naar  I  fremture  paa  denne  Vis!« 

Adlercreutz  og  de  sex  Mænd  stode  nu  tæt  ved  Kongen. 
Denne  sprang  et  Par  Skridt  tilbage  og  trak  sin  Kaarde; 
»Den  skal  ingen  tage  fra  mig«,  raabte  han,  »uden  med 
Livet!« 

Adlercreutz  sprang  nu  frem  og  greb  med  sine  stærke 
Arme  Kongen  om  Livet.  Silfversparre  og  Ulfsparre  vristede 
Kaarden  ud  af  Monarkens  Haand,  i  det  de  raabte:  »Dette 
Sværd  er  gjort  til  at  drages  mod  Eigets  Fjender,  men  ikke 
mod  Undersaatter!» 

Under  denne  Scene  raabte  Kongen  med  Fortvivlelsens 
Easeri:  »Til  Hjælp!  Forræ'deri!  De  ville  myrde  mig!  Frels 
mig  fra  Morderne!  Hjælp!  Frels  mig!«  Da  Adlercreutz 
løsnede  sit  Tag  og  slap  ham,  styrtede  han  mod  den  lukkede 
Dør,  men  blev  holdt  tilbage  af  de  la  Grange.  Monarken, 
der  uophørlig  raabte  om  Hjælp  imod  Morderne,  slog  om  sig 
med  Hænder  og  Fødder  som  en  rasende,  og  de  la  Grange 
fik  et  dygtigt  Ørefigen. 

Denne  forfæ^rdelige  Larmen  og  Eaaben  satte  alle,  som 
vare  til  Stede  i  det  tilstødende  Værelse,  i  Uro  og  Bestyr- 
telse. Den  vagthavende  Kaptejnløjtnant,  Generaladj utanten, 
Overadju tanten  og  de  fire  Livdrabanter,  der  i  vældige  Spring 
satte  ned  ad  Trapperne   fra   den   øvre  Drabantsal,    styrtede 

sig  med  Voldsomhed  mod  den  lukkede  Dør  for   at    sprænge 
den,  hvilket  dog  ikke  lykkedes  dem.  ^ 

Medens  dette  foregik,  var  Kongen  bleven  noget  roligere, 
men  forlangte  haardnakket  Kaarden,  som  man  havde  fra- 
taget ham,  tilbage.  Adlercreutz  erklærede  imidlertid  Mo- 
narken, at  dette  ikke  kunde  ske,  og  at  han  for  Øjeblikket 
ikke  maatte  befatte  sig  med  Rigets  Styrelse. 

Imedens  et  Par  af  Officererne  holdt  vaagent  Øje  med 
Gustaf,  og  de  øvrige  omgave  Adlercreutz,  lod  denne  Doren 
aabne  og  formanede  de  i  det  foran  liggende  Værelse  til- 
stedeværende til  at  forholde  sig  rolige  og  være  uden  Frygt, 
eftersom  der  ingen  Fare  var  for  Kongens  Liv.  Derefter 
blev  Døren  atter  lukket.  Snart  efter  aabnedes  den  paa  ny; 
Adlercreutz  kom  ud,  fulgt  af  Ulfsparre,  G.  Adlercreutz,  de 
la  Grange  og  Arnell  og  afvæbnede  eller  arresterede  dem  af 
de  tilstedeværende,  som  kunde  antages  at  ville  forsvare 
Kongen.  Derefter  bemægtigede  Adlercreutz  sig  General- 
adjutantstaven  og  begav  sig  til  de  øvrige  Drabantsale,  hvor 
det  lykkedes  ham  at  berolige  de  der  tilstedeværende  Dra- 
banter. 

Kongen  var,  medens  dette  stod  paa,  alene  med  Ugglas 
og  General,  Grev  Stromfeldt,  som  vare  gaaede  ind  til  ham 
for  at  søge  at  berolige  ham.  Det  lykkedes  imidlertid  Gustaf 
med  List  at  bemægtige  sig  Stromfeldts  Kaarde.  Da  Adler- 
creutz, som  kort  efter  kom  tilbage,  erfarede  dette,  samlede 
han  i  Hast  nogle  Officerer  om  sig  og  ilede  ind  i  Senge- 
kammeret, hvor  han  just  kom  tids  nok  til  at  se  Monarken 
styrte  ud  ad  den  modsatte  Dør,  som  han  slog  i  Laas  efter 
sig.  Knuden  strammedes.  Adlercreutz  raabte  af  sine 
Lungers  fulde  Kraft:  »Hjælp!  Kongen  undløber!  Grib 
ham!«  og  dermed  styrtede  han,  de  la  Grange  og  nogle 
andre  med  Voldsomhed  mod  den  aflaasede  Dør,  som  det 
ved  tvende  frygtelige  Stød  lykkedes  dem  at  sprænge.  Nu 
begyndte  der  en  vild  Jagt  efter  den  ulykkelige  Konge  fra 
den   ene  Sal   til    den    anden,    Trappe    op    og  Trappe    ned, 

gjennem  Gange  og  Korridorer  lige   til   det   saakaldte   østre 
Slotshvalf,  uden  at  man  kunde  naa  den  forfulgte. 

Hvorledes  det  vilde  være  gaaet,  hvis  det  var  lykkedes 
Monarken  at  undkomme  til  den  modsatte  Slotsfløj,  som  var 
aaben,  og  derfra  til  Hovedvagten  eller  til  den  paa  Gader 
og  Torve  forsamlede  Mængde,  er  ikke  godt  at  sige ;  men  det 
skulde  ikke  lykkes  ham  at  frelse  sig.  Iblandt  dem,  som 
vare  til  Stede  i  Værelset  uden  for  Kongens  Sengekammer, 
var  der  nemlig  en  firskaaren  Hofjægermester  ved  Navn 
Greiff.  Da  denne  saae  Adlercreutz  og  hans  Hjælpere  styrte 
afsted  efter  den  flygtende  Konge,  tik  han  den  Idé  at  ile 
den  modsatte  Vej  og  standse  Monarken  i  den  anden  Ende 
af  Slottet,  hvorhen  han  formodede,  han  vilde  fly. 

Denne  Beregning  slog  ogsaa  ganske  rigtig  til  Kongen 
var  ikke  kommen  synderlig  mere  end  Halvvejen,  før  Greiff 
kom  ham  i  Møde  tværs  over  den  indre  Siotsgaard,  slog 
Monarkens  Kaarde  til  Side  med  Haanden,  greb  ham  med 
sine  stærke  Arme  om  Livet  og  slæbte  ham  tilbage,  hvorfra 
han  var  kommen.  Et  Øjeblik  efter  kom  Adlercreutz  for- 
pustet ilende  til,  fulgt  af  von  Otter,  de  la  Grange,  Løjtnant 
Hjerta  og  Staldmester  Schultz,  der  kom  fra  Hovedvagts- 
porten. Kongen  var  meget  bleg  og  udmattet,  paastod  at 
være  syg  og  vilde  hvile  sig.  Der  var  imidlertid  ingen  Tid 
at  spilde.  Greiff  og  de  la  Grange  toge  ham  ved  Hovedet, 
Hjerta  og  en  af  de  andre  ved  Benene,  Adlercreutz  gik  foran 
og  viste  Vej ,  og  saaledes  bar  man  den  ulykkelige  Monark 
samme  Vej  tilbage  og  igjennem  Dronningens  Værelser  til 
det  store  Galleri.  Medens  man  passerede  Trapperne,  raabte 
Gustaf  til  Skildvagterne,  som  hørte  til  det  tyske  Regiment: 
»Skjut!  Giebt  Feuer!  Folgen  (sic)  mir!«  Men  da  Greiff 
raabte:  »Kongen  er  syg,  aabner  Dørene«,  gjorde  Soldaterne 
ingen  Modstand.  Da  man  var  kommen  til  det  store  Galleri, 
forlangte  Kongen  at  blive  bragt  til  den  saakaldte  hvide 
Sal;  dette  Ønske  blev  opfyldt,  og  her  forblev  han  under 
stræng  Bevogtning  hele  Dagen. 

Strax  efter  Kongens  Arrestation  begave  Adlercreutz, 
Klingspor  og  Oberst  Silfversparre  sig  til  de  Værelser,  som 
beboedes  af  Hertug  Carl  af  Sødermanland,  hvem  de  med- 
delte, hvad  der  var  sket,  og  opfordrede  til  som  Rigsforstander 
at  træde  i  Spidsen  for  Staten.  Den  gamle  Hertug  gav  forst 
efter  lang  Nølen  og  mange  Indvendinger  efter  for  de  tre 
Mænds  indtrængende  Bønner  og  Forestillinger,  og  samme 
Eftermiddag  udkom  der  en  Proklamation,  hvori  det  tilkjende- 
gaves,  at  hans  kongelige  Højhed  Hertug  Carl  af  Søderman- 
land i  P]genskab  af  Rigsforstander  var  traadt  i  Spidsen  for 
Rigets  Styrelse. 

Den  fangne  Konge,  der  viste  mere  Hengivelse  i  sin 
Skæbne,  end  man  skulde  vente,  blev  om  Natten  Klokken  ét 
under  Bevogtning  af  en  stærk  Kavalleriafdeling  ført  til 
Drottningholm,  hvor  han  i  sit  Værelse  bevogtedes  af  tvende 
Officerer.  Slottet  selv  omgaves  med  talrige  Vagtposter,  og 
rundt  om  det  opplantedes  der  skarpladte  Kanoner.  Dron- 
ningen og  hendes  Børn  bade  om  Tilladelse  til  at  dele  deres 
Ægtefælles  og  Faders  Fangenskab,  men  dette  afsloges,  og 
de  maatte  saaledes  forblive  paa  Haga.  Den  24de  førtes 
Kongen  til  Giipsholm,  i  hvis  Ensomhed  han  søgte  at  trøste 
sig  i  sin  Ulykke  ved  religiøs  Læsning  og  flittigt  Studium 
af  Apokalypsen,  og  hvorfra  han  den  29de  udstedte  sin  Tron- 
frasigelsesakt.  En  Rigsdag  blev  nu  udskreven  og  aabnedes 
i  Ørebro  den  1ste  Maj.  I  sit  første  Møde,  den  10de  Maj, 
hvor  den  nævnte  Tronfrasigelsesakt  blev  oplæst  for  de  for- 
samlede, opsagde  Rigsdagen  højtidelig  Kong  Gustaf  IV. 
Adolf  Troskab  og  Lydighed  og  erklærede  ham  og  hans  Livs- 
arvinger, fødte  og  ufødte,  for  bestandig  udelukkede  fra  Sve- 
riges Trone  og  Regering,  hvorom  derhos  en  formelig  Akt 
blev  udstedt.  Den  6te  Juni  1809  udraabtes  derpaa  Her- 
tugen af  Sødermanland  til  Sveriges  Konge  under  Navn  af 
Carl  XIII. 

Kong  Gustaf  IV.  Adolf  havde  siddet  paa  Sveriges 
Trone  netop  i  sytten  Aar.  Den  29de  Marts  1792  havde 
han  fulgt  sin  Fader  i  Regeringen,  og  samme  Dag  sytten 
Aar  senere  frasagde  han  sig  den.  Med  Undtagelse  af  Carl 
XII.'s  sidste  Dage  og  Tiden  strax  efter  denne  Konges  Død 
har  Sveriges  Tilstand  aldrig  været  saa  fortvivlet  som  i 
Gustaf  IV.'s  Tid.  Paa  et  hængende  Haar  nær  var  det 
styrtet  i  en  bundlos  Afgrund  og  havde  formodentlig  maattet 
dele  Polens  Skæbne,  hvis  ikke  en  overordentlig  Begivenhed 
i  det  sidste  Øjeblik  havde  frelst  det.  Tiden  og  de  ydre 
politiske  Omstændigheder  havde  ganske  vist  en  ikke  ube- 
tydelig Del  i  Sveriges  Ulykker,  men  Hovedskylden  for  disse 
falder  paa  Kong  Gustaf  IV.,  hvis  indskrænkede  Forstand, 
bornert-mystiske  Aand,  ubændige  Lidenskabelighed  og  stædige 
Haardnakkethed  gjorde  ham  aldeles  uduelig  til  at  styre  et 
Rige,  selv  under  fredelige  og  lykkelige  Forhold. 

Til  Slutning  endnu  kun  et  Par  Ord  om  den  afsatte 
Konges  senere  Skæbne.  Paa  Forlangende  af  Kong  Carl 
XIII.  bestemte  de  svenske  Rigsstænder  en  aarlig  Apanage 
af  66,666^/3  Daler  for  ham  og  hans  Familie,  hvorhos  han, 
hans  Hustru  og  Son  tillige  beholdt  deres  Privatformuer. 
Gustaf  vilde  imidlertid  ingen  Sinde  for  sin  egen  Person  mod- 
tage noget  af  Sverige,  og  da  hans  egen  Formue  kun  var 
ubetydelig,  var  han  ofte  i  en  ikke  ringe  Pengeforlegenhed. 
Man  havde  anvist  ham  Opholdssted  paa  Visingsøen,  men 
her  opslog  han  aldrig  sin  Bolig.  Den  6te  December  1809 
forlod  han  Sverige  og  begav  sig  til  Tyskland  og  der  fra  til 
Basel,  hvor  han  i  nogen  Tid  levede  under  Navn  af  »Greve 
af  Gottorp«.  Efter  i  nogle  Aar  at  have  flakket  omkring  i 
Evropa  lod  han  sig  den  17de  Februar  1812  skille  fra  sin 
Hustru;  i  1814  vilde  han  drage  til  det  hellige  Land,  men 
betænkte  sig,  da  han  var  kommen  til  Morea,  og  vendte  til- 
bage igjen  til  mere  civiliserede  Lande.  Paa  Wiener- 
kongressen lod  han  Magterne  overrække  et  Memorandum, 
hvori  han    erindrede    om    sin  Søns  Ret   til  Sveriges  Trone, 

uden  at  han  dog  opnaaede  noget  ved  dette  Skridt.  Senere 
lod  han  sig  kalde  Oberst  Gustaf  Adolf  Gustafsson,  fik  i  1818 
Borgerret  i  Basel,  men  flyttede  i  1827  til  Leipzig,  hvor  han 
opholdt  sig  i  to  Aar.  I  1829  begav  han  sig  til  St.  Gallen, 
hvor  han  afgik  ved  Døden  den  7de  Februar  1837. 

Hans  fraskilte  Hustru  Frederikke  Dorothea  Vilhelmine 
var  død  i  Lausanne  den  25de  September  1826.  Deres  Son 
Gustaf  antog  den  5te  Maj  1829  Titelen  »Prins  af  Wasa". 
Dennes  Datter  Caroline  er  gift  med  Kong  Albert  af  Sachsen. 

Fr.  Julius  Meier. 


Barndomserindriiiger  fra  Aaret  1807. 

(Efter  en  gammel  Herres  Fortælling.) 


-Cra  min  tidligste  Barndom  mindes  jeg  at  have  liert 
tale  om  Krig  som  noget  paa  én  Gang  meget  interessant  og 
dog  tillige  meget  frygteligt,  og  da  jeg  derfor  i  Sommeren 
1 807  hørte  fortælle,  at  nu  skulde  vi  selv  have  Krig,  og  det 
oven  i  Kjobet  ved  Kjøbenhavn,  blev  min  Nysgjerrighed  i 
høj  Grad  pirret,  og  jeg  levede  i  spændt  Forventning  om 
at  erfare,  hvorledes  den  egentlig  tog  sig  ud.  Da  jeg  derhos 
ofte  havde  hørt  voxne  Folk  sige,  at  Kejser  Napoleon 
var  den  eneste ,  som  forstod  at  føre  Krig,  og  at  han  tillige 
altid  begyndte  Krigen,  var  det  mig  imidlertid  aldeles  ufor- 
staaeiigt,  at  det  kunde  falde  Englænderne  ind  at  fuske  ham 
i  Haand værket,  og  jeg  nærede  en  vis  Tvivl  om,  at  de  danske 
og  Stenkulsoens  Beboere  vare  i  Stand  til  at  blive  færdige 
med  dette  Kunststykke,  før  »Corsikaneren«  kom  og  hjalp 
dem  til  rette  dermed.  Tiden,  da  jeg  skulde  faa  min  Tvivl 
opklaret,  nærmede  sig  imidlertid  med  raske  Skridt,  og  efter 
at  alle  Husets  Folk  i  Løbet  af  nogle  Dage  havde  talt  om 
den  engelske  Flaades  Ankomst  til  Sundet  og  den  forestaaende 
fjendtlige  Landgang,  fik  jeg  en  Morgen  ved  Tebordet  at 
vide,  at  min  Skolegang  foreløbig  maatte  ophøre,  da  Fæst- 
ningsportene rimeligvis  allerede  samme  Eftermiddag  vilde 
blive  lukkede.  Jeg  var  den  Gang  kun  noget  over  syv  Aar 
gammel  og  blev  derfor  meget  fornøjet  over   dette  Arrange- 

ment,  som  jeg  antog  i  høj  Grad  vilde  lette  mine  Studier 
af  Krigsbegivenhederne  paa  nært  Hold.  Mine  Forældre  be- 
boede nemlig  Petersdal  ved  Frederikssundsvejen  i  Udkanten 
af  Nørrebro,  der  den  Gang  langt  fra  var  saa  stærkt  bebygget 
som  nu,  og  Petersdal  var  paa  den  Tid  en  Avlsgaard  uden 
for  Forstaden, 

Da  jeg  altsaa  var  bleven  fri  for  Skolen,  begyndte  jeg 
at  løbe  ud  og  ind  ad  Dørene  for  at  spørge  ethvert  Menneske, 
der  fandtes  paa  min  Vej,  hvor  naar  Englænderne  kom,  og 
da  endelig  ud  paa  Eftermiddagen  Tjenestefolkene  samlede 
sig  i  Klynge  ved  ludkjøiselsporten,  skyndte  jeg  mig  hen  til 
dem  for  ikke  at  gaa  glip  af  det  med  saa  megen  Længsel 
imødesete  Skue.  Det  var  en  varm,  solklar  Dag,  og  over 
de  allerede  afhøstede  Marker  kunde  man  bag  Utterslev 
Mølle  se  en  Støvsky  hæve  sig,  som  kom  nærmere  og  nær- 
mere. Kort  efter  saae  vi  over  Bakkekammen  en  Blænker- 
kjæde  af  det  engelske  Infanteri,  iført  røde  Trøjer,  hvide 
Benklæder  og  lave  sorte  Chakots;  fulgt  af  sin  Reserve  ryk- 
kede Kjæden  ned  mod  Byen,  i  det  den  saa  at  sige  afsøgte 
Terrainet  Fod  for  Fod,  og  den  var  allerede  kommen  forbi 
os,  før  vi  opdagede  den  egentlige  Kolonne,  som  var  meget 
stærk  og  sammensat  af  alle  tre  Vaabenarter.  Snart  var 
den  hele  Styrke  samlet  paa  Markerne  uden  for  Gaarden,  og 
Resten  af  Aftenen  var  der  et  svært  Røre  imellem  de  fjendt- 
lige Tropper,  af  hvilke  nogle  Afdelinger  passerede  forbi  os 
ind  mod  Byen,  medens  andre  toge  Vejen  hen  ad  Frederiks- 
berg, alt  medens  beredne  Officerer  og  prægtig  klædte  Hu- 
sarer joge  frem  og  tilbage.  Det  var  allerede  blevet  temmelig 
sent,  da  jeg  atter  kom  ind  i  Dagligstuen,  hvor  jeg  traf  min 
Moder  i  Samtale  med  en  yngre,  sorth aaret  Officer,  som  sad 
paa  en  Stol  ved  Vinduet.  Han  bar  Kaarde  ved  Siden, 
havde  sin  Chakot  paa  Skjødet  og  var  ligesom  de  øvrige 
Krigsmænd  iført  en  rød  Vaabenkjole  og  hvide  Benklæder, 
der  vare  tilsølede  af  Tørvejord  til  op  paa  Læggene.  Da 
det  var  den  første  Englænder,  som  jeg  fik  at  se  i  umiddelbar 

Nærhed,  betragtede  jeg  ham  meget  neje,  og  endnu  efter  60 
Aars  Forløb  staar  Billedet  af  ham  saa  tydelig  for  mig, 
som  om  jeg  havde  set  ham  igaar. 

Det  var  formodentlig  denne  Mands  Opgave  at  bestille 
Kvarter  for  sine  Kammerater;  thi  kort  efter  at  han  havde 
taget  Afsked  og  var  gaaet,  begyndte  disse  at  indtræffe,  snart 
enkeltvis  og  snart  fiere  i  Følge,  saa  Huset  var  fyldt  af  dem 
og  deres  Oppassere  inden  Sengetid.  Paa  Marken  bag  Gaarden 
op  mod  Brønshøj  havde  imidlertid  de  menige  travlt  med  at 
indrette  en  Bivuak  af  Straahytter,  og  overalt,  hvor  man 
vendte  Øjet  hen,  saae  man  de  engelske  eller  hannoveranske 
Soldater,  der  enten  kogte  Mad  i  Landevejsgrøfterne  eller 
slæbte  Halm,  Buskværk  eller  Stænger  sammen  til  deres 
Lejr,  som  oftest  kun  iførte  Skjorte  og  Benklæder  og  med 
Ærmerne  opsmøgede  til  Albuerne.  I  mit  Hjem  var  Virk- 
somheden naturligvis  ikke  mindre,  og  der  blev  flyttet  om- 
kring med  Møblerne  i  alle  Værelser  for  at  give  Plads  for 
de  ubudne  Gjæster,  hvis  Tal  sikkert  ikke  har  været  aldeles 
ringe,  da  de,  paa  et  Par  højere  Officerer  nær,  fik  Lov  til 
i  Fællesskab  at  tage  Lejligheden,  som  den  faldt.  Jeg  selv 
var  naturligvis  paa  Færde  overalt  for  at  se,  hvad  der  gik 
for  sig,  og  efter  at  have  været  Vidne  til,  at  Møblerne  bleve 
flyttede  ud  af  Spisestuen  og  denne  omskabt  til  en  Sovesal 
med  to  Rækker  Senge  paa  Gulvet  og  en  smal  Gang  i 
Midten,  havnede  jeg  endelig  nede  i  Havestuen.  Det  var 
egentlig  først  ved  min  Indtrædelse  i  denne,  at  jeg  erfarede, 
at  Krigen  var  en  Tilstand,  der  gjorde  Brud  paa  alle  Ved- 
tægter og  Sædvaner,  selv  om  disse  tidligere  vare  blevne  nok 
saa  strængt  overholdte;  thi  det  første,  som  mit  Øje  faldt 
paa,  var  et  smukt,  slebet  Glaskrus,  der  til  daglig  Brug  havde 
Plads  paa  min  Moders  Toiletbord,  og  som  det  i  det  mindste 
for  mit  Vedkommende  var  halsløs  Gjerning  blot  at  røre  ved. 
Nu  stod  det  paa  Bordet  fyldt  med  Punsch  tæt  ved  et  Lys, 
og  i  Slagskyggen  af  Lyseskjærmen  opdagede  jeg  en  gammel, 
hvidhaaret  engelsk  Major  med  et  rødt  blussende  Ansigt;  han 


Barndomserindringer  fra  Aaret  1807.  157 

sad  i  en  Lænestol  og  røg  paa  en  kort  Pibe,  medens  han  nu 
og  da  tog  et  Drag   af  Kruset.     Fra   dette  Øjeblik   tik  jeg 
Indtrykket   af,   at   Englænderne    vare    komne    for    at    gjøre 
ondt,  hvorfor  de  ogsaa  fra  at  have  været  nogle  interessante 
Individer  strax  i  min  Bevidsthed  sank  ned  til  at  blive  nogle 
»ækle  Mennesker«,    som  ikke  havde   kunnet   gjøre  Hegning 
paa   min   Medlidenhed,    hvis    »Napoleon    var   kommen    o^ 
havde    banket   dem«.      I    øvrigt    vare    baade    Englænderne 
og  Hannoveranerne  Folk,  hvis  Vandel  ganske  i  Almindelighed 
maalte  betegnes  som  upaaklagelig   saa   vel   for  Officerernes 
som  for  de  meniges  Vedkommende.     For  min  Erindring  staa 
de  engelske  Officerer  som  en  Samling  af  høje,  velskabte  og 
elegante  Folk,    der  vare  i  Stand  til  med  Lethed  af  fyldest- 
gjøre  enhver  Fordring,    som  maatte  blive  stillet   til    dem   i 
selskabelig  Henseende.     Saa  snart  nogle  af  Officererne  forlode 
os,  kom  der  strax  andre  i  Stedet,  og  blandt  dem,  som  i  det 
mindste    for    en    Tid    have     været   indkvarterede    hos    os, 
kan  jeg  nævne  Hannoveraneren,   Generalmajor  v.  Alten,  og 
den  engelske  Brigadegeneral  Baird.    Jeg  mindes    aldrig   at 
have  hert    nogen    højrøstet  Samtale   imellem    de    fjendtlige 
Officerer,    som    kunde    tyde    paa  Uenighed,    end    sige    paa 
Skjænderi  indbyrdes,  og  medens  de  lige  over  for  deres  Kvarter- 
vært og  hans  Familie  toge  alle  mulige  Hensyn  for  ikke   at 
saare  disses  nationale  Følelser,    behandlede  de   ogsaa  Gaar- 
dens  Tjenestefolk  med  Venlighed.    Alt  blev  betalt  til  sidste 
Skilling,  og  hvor  strængt  denne  Regel  blev  overholdt,  samt 
hvor  godt  de  højere  Befalingsmænd  i  paakommende  Tilfælde 
forstode  at  lære  deres  undergivne  Mores,  fik  vi  i  mit  Hjem 
engang  et   slaaende   Bevis   paa.     Her    havde   nemlig  Offi- 
cererne indrettet  deres  Messe  saaledes,   at  Husets  Folk  be- 
sørgede Madlavningen    o.  s.  v.    mod   kontant  Betaling,    der 
tilvejebragtes    ved    Sammenskud   af  Deltagerne.      Da    Tje- 
neren   nu   en  Dag,    paa    given  Foranledning,    affordrede    en 
ung  engelsk  Løjtnant  hans  Andel,  blev  denne  højlig  fortørnet 
og  overfusede  ham  i  det  Sted  med  Grovheder,    og  da   min 

Moder  tilfældigvis  kom  til  Stede  i  samme  Øjeblik,  fik  hun 
for  sit  eget  Vedkommende  bl.  a.  et  Løfte  om  Undervisning 
i,  hvad  det  vilde  sige  at  leve  i  et  erobret  Land.  Netop 
som  den  rasende  Roland  imidlertid  havde  naaet  Toppunktet 
af  sin  Veltalenhed,  red  General  Baird  ind  ad  Porten.  Der 
behøvedes  ikke  mange  Ord  for  at  forklare  Generalen  Sagens 
Sammenhæng,  og  med  et  af  Vrede  blussende  Ansigt  raabte 
denne:  »Betal  strax«!  Løjtnantens  Raseri  har  formodentlig 
ikke  haft  Tid  til  at  sætte  sig,  eller  ogsaa  har  han  ikke 
kjendt  sin  foresatte  rigtig;  thi  han  gjorde  et  Greb  i  Lom- 
men og  kastede  en  Haandfuld  Sølvpenge  hen  ad  Stenbroen. 
Øjeblikkelig  lod  Generalen  ham  opsamle  dem  alle  igjen  og 
give  Tjeneren  dem  i  Haanden,  og  saa  snart  dette  var  sket, 
fik  h'an  et  Tilhold  om  at  pakke  sig,  i  det  Generalen  til- 
føjede, at  han  kunde  understaa  sig  til  nogen  Sinde  oftere 
at  lade  sig  se  inden  for  denne  Port.  Der  skal  i  mit  Hjem 
saa  vel  fra  de  højere  som  fra  de  lavere  staaende  Officerers 
Side  til  forskjellig  Tid  være  fremkommet  Udtalelser,  der 
ikke  alene  tydede  paa,  at  de  langt  fra  billigede  den  Adfærd, 
som  deres  Regering  fulgte  lige  over  for  Danmark,  men  at 
de  ogsaa  kun  med  Ulyst  vare  virksomme  Deltagere  i  denne 
Expedition ,  og  man  vil  derfor  kunne  forstaa,  at  det  oven  for 
omtalte  Optrin  vakte  almindelig  Mishag  iblandt  dem.  Fra 
alle  Sider  blev  der  gjort  Undskyldninger,  og  de  højere- 
staaende  Officerer  lode  derhos  forstaa,  at  de  i  ethvert  givet 
Tilfælde  vare  i  Besiddelse  baade  af  Evne  og  Vilje  til  at 
opretholde  Mandstugten  blandt  deres  undergivne,  uden  Hensyn 
til  om  disse  havde  Plads  i  Geleddet  eller  foran  Fronten. 
Som  en  Følge  af,  at  Officererne  havde  lagt  Beslag  paa 
Gaarden,  bleve  vi  i  øvrigt  ikke  synderlig  forstyrrede  af  de 
menige,  af  hvilke  kun  faa  foruden  Tjenerpersonalet  viste  sig 
inden  for  Gaardens  Port. 

Saa  vidt  jeg  mindes,  varede  det  kun  et  Par  Dage  efter 
Fjendens  Ankomst,  før  vi  for  første  Gang  hørte  Skydning 
fra  Sundet,    hvor   vore  Kanonbaade   vare    i    Kast   med    de 

engelske  Fartøjer;  men  det  blev  ingenlunde  den  sidste.  Det 
gjentog  sig  tvært  imod  jævnlig,  undertiden  flere  Gange  om 
Dagen,  og  efterhaanden  blev  man  næsten  vant  til  denne 
Dundren  fra  Søsiden.  Jeg  for  mit  Vedkommende  erindrer 
tydelig,  senere  gjentagne  Gange  at  have  set  vore  lange 
uhyggelige  Kanonbaade  i  en  Række  ved  Siden  af  hverandre 
som  uhyre  Edderkopper  kravle  hen  over  den  spejlblanke 
Havflade  mod  et  ulykkeligt  engelsk  Skib,  der  laa  og  drev 
paa  Vandet  som  en  Træklods  uden  at  røre  sig  af  Pletten, 
til  Trods  for  at  det  var  bedækket  med  Sejl  fra  øverst  til 
nederst.  I  Regelen  rygtedes  det  hurtig  i  Byen,  naar  Kanon- 
baadene  vare  paa  Færde  ude  i  Sundet,  og  enhver,  som  kunde, 
skyndte  sig  hen  til  et  Sted,  hvorfra  man  havde  Udsigt  over 
Søen,  for  at  blive  Vidne  til  Kampen.  Som  oftest  behøvede 
man  ikke  at  vente  længe,  før  lysende  Glimt,  der  fore  ud 
fra  Baadene,  ledsagede  af  hvid  Damp  og  vældige  Knald, 
underrettede  Tilskuerne  om,  at  Skudvidden  for  de36-pundige 
Kanoner  var  iiaaet.  Af  den  Slags  Træfninger  blev  der 
baade  under  og  efter  Belejringen  leveret  mange  i  Sundet, 
og  det  faldt  aldrig  nogen  ind  at  tvivle  paa,  at  vore  Søoffi- 
cerer manglede  enten  Evne  eller  Vilje  til  at  binde  an  med 
ethvert  fjendtligt  Skib,  der  kom  i  deres  Nærhed,  naar  der  blot 
var  en  fysisk  Mulighed  for  et  heldigt  Udfald  til  Stede.  Ingen 
nulevende,  der  ikke  har  kj endt  »den  gamle  Flaade«,  vil  kunne 
forstaa  den  Kjærlighed,  hvormed  hele  Nationen  omfattede  den 
og  dens  Anliggender.  Jeg  er  glad  over,  at  det  faldt  i  min 
Lod,  og  jeg  mindes  endnu  med  Interesse  mange  af  Datidens 
bekj endte  Søofficerer,  hvoraf  flere  jævnlig  vare  Gjæster  i 
vort  Hjem,  og  blandt  hvilke  Olfert  Fischer,  Steen  Bille, 
Admiral  Vleugel,  Brødrene  Peter  og  Christian  Wulff,  Braun, 
der  havde  mistet  sin  ene  Ha  and  under  Slaget  i  Kongedybet, 
0.  a.  fl.  den  Gang  nøde  en  almindelig  og  velfortjent  Agtelse. 
Hos  ingen  Stand  nød  dog  Søofficererne  den  Gang  større 
Anseelse  end  blandt  Befalingsmænd  og  Matroser  fra  Handels- 
flaaden,    og  man  saae   aldrig  f.  Ex.  Olfert  Fischer   passere 

forbi    en   saadan   uden   at    modtage    en    dyb    og    ærbødig 
Hilsen.*) 

Hørte  man  i  Begyndelsen  af  Belejringen  meget  til 
Marinens  Kanoner,  er  det  dog  Synd  at  sige,  at  Artilleriet 
paa  Volden  var  uvirksomt;  thi  der  blev  skudt  paa  Englæn- 
derne med  en  Iver,  som  intet  lod  tilbage  at  ønske,  og  som 
var  aldeles  usvækket,  saa  længe  de  engelske  Batterier  vare 
ufuldførte.  Undertiden,  skjønt  ikke  ofte,  hørtes  Gevær- 
skuddene knalde,  og  det  var  Tegn  til,  at  der  paa  et  eller 
andet  Punkt  blev  foretaget  et  Udfald  fra  Fæstningen.  En 
Dag  havde  saaledes  min  Fader  taget  mig  med  sig  et  Stykke 
ind  ad  mod  Byen,  da  han  ønskede  med  egne  Øjne  at  gjore 
sig  bekjendt  med  Sagernes  Tilstand.  Vi  vare  imidlertid 
endnu  ikke  komne  forbi  Assistentskirkegaard,  før  der  faldt 
nogle  Geværskud  foran  os,  hvorfor  vi  efter  en  Officers  Kaad 
atter  vendte  om  og  gik  hjem  ad*  Skydningen  havde  imid- 
lertid vakt  Alarm  blandt  Englænderne,  af  hvis  Infanteri 
vi,  baade  til  højre  og  til  venstre  for  Vejen,  saae  flere  Afde- 
linger rykke  ind  mod  Byen.  Paa  Tilbageturen  kom  vi  forbi 
et  Sted,  hvor  man  havde  dannet  en  Slags  Skyttegrav  tværs 
over  Vejen  ved  at  gjennemgrave  Kjørebanen.  I  Skytte- 
graven saa  vel  som  bag  de  nærliggende  Grøftevolde  laa  en 


=)  I  Efteraaret  1806,  da  Arveprins  Frederik  blev  begraven,  var 
jeg  Øjenvidne  til  Flaadekorpsets  Parade  i  denne  Anledning. 
Matroserne  vare  iførte  blanke  Hatte,  Trøjer  med  store  Kraver 
og  blaa  Benklæder  og  dannede  Espalier  fra  Amalienborg 
til  Østergade,  med  Huggerten  ved  Siden  og  de  blanke  Entre- 
biler paa  Skulderen.  Paa  forskjellige  Steder  i  Rækken,  som 
var  forsynet  med  en  Mængde  Begfakler,  fandtes  mægtige 
Orlogsflag  paa  høje  Stænger.  Officererne  vare  klædte  i 
deres  lige  saa  elegante  som  smagfulde  Gaia-Uniform,  der  be- 
stod i  en  med  Guld  stærkt  broderet  blaa  Kjole  og  ditto 
ungarske  Benklæder,  uden  paa  hvilke  de  med  Guldkvaster 
forsynede  Støvler  bleve  baarne;  en  høj  trekantet  Hat,  der 
blev  baaren  paa  tværs  af  Hovedet,  fuldstændiggjorde  tillige 
med  et  stort  hvidt  Halstørklæde  med  nedhængende  Ender 
Dragten,  som  var  tillempet  efter  Datidens  Mode. 

tæt  Kække  af  haniioverauske  Jægere,  iførte  grønne  Trøjer, 
hvide  Benklæder  og  en  opkrampet  Filthat  med  sort  Fjeder- 
busk,  med  deres  Geværer  foran  sig;  Fader  sagde  noget  til 
dem  paa  Tysk,  hvortil  et  Par  af  de  nærmeste  nikkede  og 
smilte.  Den  Gang  blev  der  imidlertid  hurtig  Ende  paa 
Skydningen,  og  kort  efter  saae  vi  flere  af  de  fjendtlige 
Afdelinger  atter  marchere  forbi  Gaarden,  paa  Vejen  til 
deres  Lejr.  Derimod  syntes  Fjenden  at  blive  langt  mere 
foruroliget  ved  et  større  Udfald,  som  skal  have  været  rettet 
mod  Blaagaard,  og  som  fandt  Sted  kort  forinden  eller  strax 
efter  den  senere  saa  ilde  omtalte  Træfning  ved  Kjøge.  Om 
Eftermiddagen,  da  jeg  stod  ude  i  Porten  og  kigede  ned  ad 
Vejen  til  Byen,  saae  jeg  pludselig  en  Kjæde  af  det  røde 
engelske  Infanteri  komme  løbende  af  alle  Kræfter  forbi 
Gaarden  i  Retning  af  Brønshøj,  medens  en  voldsom  Gevær- 
ild hørtes  inde  ved  Søerne.  Paa  Kj ørebanen  holdt  netop 
en  hel  Kække  aflange  Krudtvogne,  hvortil  en  Del  Blok- 
vogne med  Kanoner  og  Morterer  dannede  Fortsættelsen,  og 
som  vare  j>aa  Vejen  til  Batterierne,  der  laa  nærmere  ved 
Byen.  Saa  snart  Skydningen  imidlertid  begyndte,  havde 
den  hele  Kolonne  gjort  Holdt,  saa  at  en  svær  Blokvogn, 
paa  hvilken  der  hvilede  en  vældig  gul  Morter,  kom  til  at 
staa  lige  uden  for  vor  Port;  siddende  paa  deres  Heste  ven- 
tede Kuskene  paa  Udfaldet  af  Fægtningen,  der  paa  et  Tids- 
punkt syntes  at  være  meget  levende.  Jeg  for  mit  Ved- 
kommende fik  dog  ikke  Lov  til  længe  at  blive  staaende  ved 
Porten,  før  jeg  blev  afbrudt  i  mine  Betragtninger,  i  det  en 
Tjenestepige,  i  Henhold  til  højere  Ordre,  tog  mig  ved 
Haanden  og  førte  mig  ind  i  Dagligstuen.  Imidlertid  fandt 
jeg  snart  Lejlighed  til  at  undfly  og  begav  mig  derpaa  op 
paa. Loftet  ad  en  Stige,  som  en  svensk  Tjenestekarl,  der 
tjente  hos  os,  havde  sat  hen  til  en  Luge.  Samme  Karl 
traf  jeg  paa  Loftet,  hvor  han  stod  og  saae  ud  ad  Gavl- 
vinduet: før  jeg  var  naaet  hen  til  ham,  gjorde  han  imid- 
lertid et  Spring   til  Siden,    i    samme  Øjeblik    som  Vinduet, 

han  havde  kiget  igjeiinem,  blev  knust  i  Stumper  og  Stykker 
af  en  Kugle.  Jeg  havde  hele  Tiden  haft  Indtrykket  af,  at 
det  hele  Spektakel  nærmest  var  etableret,  for  at  Englænderne 
kunde  faa  Lejlighed  til  at  skyde  vore  Vinduer  itu  med  Pi- 
stoler; men  skjønt  min  Frygt  i  saa  Henseende,  i  det  mindste 
for  den  ene  Rudes  Vedkommende,  kun  havde  viist  sig  at 
være  alt  for  vel  begrundet,  fik  jeg  dog  aldrig  at  vide, 
hverken  hvorledes  vor  Karl  havde  baaret  sig  ad  med  at 
andgaa  Skuddet,  eller  om  dette  skrev  sig  fra  et  dansk  eller 
engelsk  Gevær.  At  det  første  ikke  kan  have  været  saa 
aldeles  umuligt,  fremgaar  tilstrækkelig  tydelig  deraf,  at 
dansk  Infanteri  paa  den  Dag  skal  have  befundet  sig  paa 
Assistentskirkegaard ;  det  fik  jeg  senere  at  vide  af  vor  Karl, 
der  for  øvrigt  ikke  var  meget  talende,  og  som  heller  ikke 
vilde  indlade  sig  paa  nogen  Forklaring  angaaende  Side- 
springet paa  Loftet,  hvor  et  rundt  Hul  i  en  Bjælke  mange 
Aar  efter  endnu  bar  Minde  om  denne  Tildragelse.  Det 
er  imidlertid  troligt  nok,  at  vor  Ola  var  bange  for  at 
blive  beskyldt  for  Kujoneri  og  derfor  forbigik  Historien  om 
Vinduet  med  Tavshed,  saa  meget  mere  som  han  var  over- 
maade  stolt  af  selv  at  have  været  Soldat  under  »gamla 
Kung  Gosta«  (Gustaf  III.)  og  af  at  have  deltaget  i  »finska 
Kriget«,  den  Gang  Svenskerne  laa  ved  Wiborg  i  Finland 
»ickun  fyra  Mil  ifrån  St.  Petersborg«.  Den  nærmeste 
umiddelbare  Følge  af  det  knuste  Vindue  blev,  at  jeg  tillige 
med  Ola  valgte  os  et  andet  Observationspunkt,  fra  hvilket 
vi  saae  en  hel  Del  saa  vel  engelsk  Infanteri  som  Ja^geie 
rykke  frem  mod  Assistentskirkegaard,  hvor  et  Par  Batailloner 
krøb  over  Muren  og  rykkede  frem  over  Gravene  med  op- 
plantede  Bajonetter.  Efterhaanden  sagtnedes  Skydningen, 
alt  som  den  drog  sig  længere  ind  mod  Byen,  og  snart  hørte 
den  aldeles  op;  men  for  min  Erindring  staar  det,  som  om 
Englænderne  bleve  staaende  i  deres  Stillinger  ved  Kam- 
pens Ophør,  indtil  Mørket  faldt  paa.  Dette  var  endnu  ikke 
indtraadt,    da  Ola  og  jeg  kom  ned   fra  Loftet,    og    da  jeg 

ved  at  gaa  over  Gaarden  troede  at  bemærke,  at  nogen  be- 
vægede sig  inde  i  en  Lo,  gik  jeg  hen  og  kigede  ind  ad 
Døren.  Der  var  ogsaa  ganske  rigtig  tre  bannoveranske 
Jægere  derinde,  af  hvilke  den  ene  havde  et  blodigt  Klæde 
viklet  om  den  venstre  Arm,  medens  en  af  de  andre  sad 
paa  Gulvet  med  Ryggen  støttet  mod  Muren.  Ingen  af  dem 
talte,  og  der  syntes  at  være  en  mørk  Alvor  udbredt  over 
deres  hele  Væsen.  Naar  jeg  undtager  General  Baird,  som 
fik  en  Kugle  igjennem  den  ene  Arm  under  Udfaldet  i 
Classens  Have,  og  som  i  den  Anledning  en  Tid  lang  viste 
sig  med  Armen  i  Bind,  vare  de  tre  Jægere  de  eneste 
saarede,  jeg  har  set  under  Belejringen. 

Englænderne  arbejdede  ivrig  paa  at  fuld stændiggj øre 
deres  Batterier,  og  jævnlig  passerede  Vognkolonner  med 
Materiel  af  alle  Slags  forbi  Gaarden.  Der  kom  imidlertid 
en  kj endelig  Uro  over  dem,  da  Rygtet  om,  at  en  dansk  Hær 
blev  samlet  i  Midtsjælland  for  at  undsætte  Kjøbenhavn, 
begyndte  at  udbrede  sig.  Det  kan  jo  godt  være  og  er  vel 
ogsaa  rimeligt  nok,  at  man  har  udmalet  dem  Faren  ved  at 
have  dette  Korps  i  Ryggen  som  langt  betydeligere,  end  den 
nogen  Sinde  har  været;  thi  der  blev  fra  deres  Side  truifet 
alle  Anstalter  til  at  kunne  møde  den  truende  Storm  med 
Kraft  for  at  kvæle  den  i  sin  Fødsel.  Der  blev  sendt  saa  vel 
Fodfolk  som  Artilleri  bort  i  Retning  af  Roskilde,  og  en 
Dag  kom  Sir  Arthur  Wellesley,  den  senere  Feltmarchal  og 
Hertug  af  Wellington,  ud  til  Gaarden  for  at  tage  Afsked 
med  de  derværende  Officerer.  Jeg  saae  ham,  da  han  kort 
efter  kom  ned  ad  Trappen  for  at  stige  ind  i  sin  Vogn,  der 
holdt  i  Porten.  Det  var  den  Gang  endnu  en  yngre  Mand 
med  blond  Haar,  blaa  Øjne,  et  fint  Ansigt  og  et  ejendomme- 
ligt skarpt  Blik.  En  hel  Del  af  de  indkvarterede  Officerer 
fulgte  ham  med  blottet  Hoved  til  Vognen,  og  paa  den  Ær- 
bødighed, alle  viste  ham,  var  det  kjendeligt,  at  han  nød 
en  betydelig  Anseelse.  Han  var  iført  en  rød  Kjole  og  bar 
derover  en  vid,  lysblaa  Kappe,  og  efter  at  være  kommen  til 

Sæde  gjorde  han  en  hilseude  Ijevægelse  med  Haandeii,  Lvor- 
paa  Vognen  rullede  ned  ad  Vejen  forbi  A^sistentskirkegaard. 
Et  engelsk  Husarregiment,  som  havde  holdt  Jiogen  Tid 
paa  Vejen  foran  Gaarden,  forsvandt  kort  efter  i  samme 
Eetning.  Det  var  prægtige  Folk  at  se  paa,  disse  Husarer 
med  deres,  med  gule  Snore  besatte,  rode  Trøjer  og  beredne 
paa  prægtige  Heste.  I  en  endnu  langt  højere  Grad  gjaldt 
dette  imidlertid  for  Officerernes  Vedkommende,  hvis  Dragt 
og  Sadeltøj  glimrede  af  Guldbroderi. 

I  mit  Hjem  vidste  man  meget  godt,  hvad  Meningen 
var  med  Expeditionen,  og  Tilliden  til,  at  Sagerne  skulde 
komme  i  en  for  de  Danske  heldigere  Gænge,  voxede  i  samme 
Forhold  hos  Husets  Folk,  som  Englænderne  viste  en  spændt 
Uro  med  Hensyn  til  de  kommende  Begivenheder.  Disse 
vare  jævnlig  Gjenstand  for  Samtale  imellem  mine  Forældre 
og  de  engelske  Officerer,  som,  skjønt  de  naturligvis  fra  deres 
eget  Standpunkt  baade  maatte  vente  og  ønske,  at  den  nær- 
meste Tid  vilde  bringe  deres  Vaaben  Sejr,  ingen  Sinde  med 
noget  Ord  skulle  have  krænket  eller  vel  endog  haanet  mine 
Forældres  danske  Følelser.  Det  varede  imidlertid  ikke  længe, 
før  der  kom  Budskab  om,  at  den  engelske  Expedition  fuld- 
stændig havde  løst  sin  Opgave  ved  at  oprive  General  Casten- 
schiolds  Korps  i  Træfningen  ved  Kjege,  og  skjønt  denne 
Efterretning  vistnok  baade  har  glædet  og  beroliget  de 
engelske  Officerer,  vare  disse  dog  saa  langt  fra  at  ytre 
deres  Følelser  paa  nogen  stødende  Maade ,  at  de  tvært  imod 
for  min  Moder,  der  var  bristet  i  Graad,  udtalte  deres  Del- 
tagelse over  hendes  Sorg.  Da  Englænderne  imidlertid  nu 
vare  blevne  befriede  for  enhver  Grund  til  Frygt  for  et  An- 
greb i  Ryggen,  syntes  deres  Iver  for  hurtig  at  tvinge  Fæst-- 
ningen  til  Overgivelse  kjendelig  at  voxe,  og  Transporten  af 
Materiel  til  Batterierne  forøgedes  i  samme  Forhold,  som 
Skydningen  tiltog  i  Voldsomhed.  Der  blev  tillige  truffet 
forskjellige  Forberedelser  til  en  eventuel  Storm  paa  Byen, 
og  bl.  a.    blev  Toppen    hugget    af  alle  Træerne  i  Alleerne 

Og  tilckniiet  til  Faskiner,  som  bleve  henlagte  i  Grøfterne 
langs  Landevejen.  Flaaden  landsatte  et  stort  Antal  Ma- 
troser, der  skulde  anvendes  ved  samme  Lejlighed,  og  som 
baade  i  Henseende  til  Udseende  og  til  Adfærd  lignede  nogle 
rene  Banditter.  Der  forefaldt  flere  Sammenstød  imellem 
dem  og  de  engelske  Landtropper  indbyrdes;  men  at  Befa- 
lingsmændene for  disse  sidste  ved  given  Lejlighed  ingen- 
lunde toge  blidt  paa  Matroserne,  fik  vi  et  slaaende  Bevis 
for.  En  skjøn  Dag  overfaldt  nemlig  en  fuld  Matros  en  Flok 
Gæs,  der  tilhørte  mine  Forældre  og  netop  græssede  paa 
Marken  uden  for  Gaarden.  Efter  en  meget  larmende  Jagt 
lykkedes  det  ham  endelig  at  faa  fat  paa  en,  som  han  der- 
paa  øjeblikkelig  halshuggede  efter  alle  Kunstens  Regler  ved 
Hjælp  af  Huggerten,  som  han  havde  i  Haanden.  Til  al 
Uheld  for  Fyren  havde  der  imidlertid  været  Vidner  til  denne 
blodige  Daad,  og  da  det  ingenlunde  var  første  Gang,  at 
noget  lignende  var  sket,  blev  Sagen  meldt  til  de  engelske 
Officerer,  af  hvilke  en  kort  efter  underrettede  mine  Forældre 
om,  at  Drabsmanden  var  anholdt  og  i  Henhold  til  Krigs- 
lovene dømt  til  at  hænges  næste  Morgen.  Stor  blev  nu 
mine  Forældres  Bestyrtelse,  da  det  kun  havde  været  deres 
Hensigt  ved  at  rapportere  Sagen  at  værne  om  deres  Ejen- 
dom og  ingenlunde  at  faa  Synderen  sendt  ind  i  Evigheden, 
og  begge  maatte  i  Forening  gaa  fra  den  ene  til  den  anden 
af  de  højerestaaende  Officerer  for  at  udvirke  Mandens  Be- 
naadning.  Enden  paa  Historien  blev  da,  at  den  myrdede 
Gaas  blev  afleveret  i  Køkkenet,  og  Matrosen  demitteret' 
efter  at  hans  Foresatte  ved  Hjælp  af  et  ordentligt  Livfuld 
Hug  havde  bestræbt  sig  for  at  indskærpe  Forskjellen  mellem 
de  tvende  Ejendomspronominer  »mit  og  dit«  i  hans  Erindring. 
Det  Tidspunkt,  da  Bombardementet  skulde  tage  sin 
Begyndelse,  var  imidlertid  naaet,  og  efter  Officerernes  Raad 
lode  mine  Forældre  mig  og  mine  to  yngre  Søskende  bringe 
til  Landsbyen  Husnm  til  en  Gaardmand,  hvis  Datter  var  i 
vor  Tjeneste.     Jeg  anede  ikke,  at  en  saadan  Rejse  forestod, 

da  jeg  en  Morgen  tidlig  blev  vækket,  klædt  paa  og  sat  op 
i  den  store  Holstenskvogn.  Solen  var  endnu  ikke  kommen 
rigtig  frem,  da  vi  satte  os  i  Bevægelse,  og  en  tæt  Taage 
hvilede  over  Marken.  Vi  passerede  flere  engelske  Poster, 
og  de  engelske  Halmhytter  frembøde  et  ganske  ejendomme- 
ligt Skue  i  den  Belysning.  Paa  et  Sted  kjørte  vi  ind  over 
Marken,  og  her  stødte  vi  pludselig  paa  en  enkelt  Skildvagt, 
som  stod  med  Fronten  vendt  bort  fra  Byen.  Det  var  en 
Høj  skotte,  iført  rød  Trøje,  lange  grøntærnede  Benklæder  og 
med  en  Hovedbedækning,  som  var  tæt  omgiven  af  en  Mængde 
sorte  Strudsfjer;  han  blev  ved  at  se  lige  ud  og  lod  os  kjøre, 
hvorhen  vi  havde  Lyst,  uden  at  værdige  os  et  Blik  eller 
et  Ord. 

I  Landsbyen  Husum  kunde  man  kun  høre  Skydningen 
som  en  fjærn  Torden;  men  det  var  aabenbart,  at  denne 
Lyd  aldeles  lagde  Beslag  paa  alle  Beboernes  Tanker;  de 
samlede  sig  uden  for  Gaarden  for  at  lytte  eller  for  at  tale 
sammen,  og  alle  Arbejder  hvilte  vistnok  i  de  Dage ,  da  jeg 
ikke  mindes  at  have  set  dem  bestille  andet  end  at  gaa  ind 
og  ud  ad  Dørene  for  at  stirre  ind  mod  Kjøbenhavn.  En 
Nat  var  det  rent  galt.  Manden,  der  ikke  havde  været  i 
Seng,  kom  ind  i  Stuen  og  talte  om,  at  nu  var  der  nok 
gaaet  Ild  i  Tømmerpladsen.  Jeg  laa  i  en  stor  bred  Seng, 
og  da  Konen  med  et  Forfærdelsesudraab  rejste  sig  og  gik 
med  ham  ud  af  Værelset,  benyttede  jeg  mig  af  Lejligheden 
til  at  staa  op,  tage  noget  Tøj  paa  og  liste  mig  bag  efter 
dem  ud  ad  Porten  for  at  se,  hvad  det  var  for  en  Tøm.mer- 
plads,  der  brændte.  Foran  Gaarden  var  der  samlet  et  stort 
Antal  Personer  af  begge  Kjøn  og  enhver  Alder,  og  medens 
Mændene  talte  sammen,  græd  navnlig  de  ældre  Kvinder  og 
vred  deres  Hænder.  Natten  var  meget  mørk,  og  tunge 
Regnskyer  bedækkede  Himmelen,  medens  Kanonerne  i  det 
fjærne  dundrede  paa  det  voldsomste,  og  et  mægtigt,  brand- 
rødt flammende  Skjær  betegnede  Retningen,  hvor  Kjøben- 
havn maatte  søges.     Først  ud  paa  Morgenstunden   sagtnede 

Larmen  i  det  fjænie  og  Uroen  i  Gaavden,  og  jeg  faldt  i 
Sovn  for  at  sove  til  højt  op  ad  Formiddagen.  Et  Par  Dage 
efter  fortalte  Gaardmanden,  at  nu  skulde  Fjenden  have 
Flaaden  for  at  lade  være  at  skyde  mere  paa  Kjobenhavn, 
og  fra  den  Tid  af  hørte  jeg  virkelig  heller  ikke  oftere 
Skydning.  Rigtigheden  af  Bondens  Fortælling  blev  for 
øvrigt  stadfæstet  af  min  Fader,  som  kort  efter  indfandt  sig 
for  atter  at  hente  os  hjem. 

I  mine  Forældres  Hus  saae  alt  ud  som  ved  min  Af- 
rejse, og  den  eneste  Forskjel,  jeg  bemærkede,  var,  at  der 
ikke  mere  hørtes  Kanonskud,  samt  at  Englænderne  tilsyne- 
ladende gik  langt  mere  trygge  og  fredsommelige  omkring 
end  tidligere.  At  de  imidlertid  til  andre  Tider  havde  været 
eller  kunde  være  strænge  nok,  opdagede  jeg  med  Rædsel 
en  Morgenstund,  da  jeg  var  truffen  sammen  med  Gjenboens 
Søn ,  som  var  noget  ældre  end  jeg,  og  med  hvem  jpg  talte 
om  de  sidste  Dages  Begivenheder.  Denne  Dreng  lovede  at 
vise  mig  noget,  som  jeg  ikke  kunde  gætte,  hvad  var,  naar 
jeg  vilde  følge  med  ham  ned  til  vort  Havegærde,  og  da 
jeg  indvilligede  heri.  og  vi  havde  naaet  vort  Maal,  sprang 
min  Ledsager  over  Gærdet  ned  paa  Marken.  —  »Her  ligger 
en  Bonde,  som  de  Engelske  have  skudt,  fordi  han  var  nys- 
gjerrig  og  bag  efter  gik  og  fortalte  de  Danske,  hvad  han 
havde  set  her  ude«,  sagde  Drengen  og  pegede  paa  en  Bunke 
sammenhobet  frisk  Grus.  Jeg  blev  bange;  men  da  jeg 
formodentlig  har  ytret  nogen  Tvivl  med  Hensyn  til  Rigtig- 
heden af  hans  Beretning,  godtgjorde  han  denne  ved  med 
en  Kjæp  at  skrabe  noget  Grus  bort  fra  et  af  Bunkens 
Hjørner,  hvorved  en  Menneskehaand,  hvis  Flade  vendte  opad, 
og  paa  hvilken  Fingrene  vare  krummede,  kom  til  Syne. 
Vor  Tjenestekarl  Ola  kom  imidlertid  til  i  det  samme  og  tog 
os  bort  fra  Stedet,  i  det  han  strængt  forbød  os  oftere  at 
gaa  derhen;  men  skjønt  jeg  ikke  tiere  gjensaa  bemeldte 
Gi^usbunke,  varede  det  dog  længe,  før  jeg  glemte  det 
skrækkelige  Syn.     Om    den    afdøde    virkelig   har   været   en 

dansk  Spion,  som  er  falden  paa  sine  Gjerninger,  eller  en 
engelsk  Soldat,  der  er  bleven  skudt  efter  en  Krigsrets  Dom 
eller  muligvis  dræbt  under  Belejringen,  er  jeg  ikke  i  Stand 
til  at  afgjøre.  Liget,  der  ikke  kan  have  ligget  i  nogen 
Fordybning,  men  derimod  oven  paa  Jorden,  var,  som  det 
fremgaar  af  det  foran staa ende,  kun  ufuldkomment  dækket 
af  et  Gruslag,  hvorfor  det  ogsaa  senere  blev  flyttet  og 
rimeligvis  begravet  paa  Assistentskirkegaard. 

Et  Par  Dage  efter  min  Hjemkomst  fra  Husum  fulgte 
jeg  med  mine  Forældre  paa  en  Tur  ind  til  Byen,  da  Fader 
ønskede  at  vide,  hvorledes  det  stod  til  med  en  F^jendom, 
han  havde  i  Amaliegade,  tværs  over  for  det  Sted,  hvor  Kasino 
senere  blev  bygget.  Vi  havde  Plads  i  en  Holstenskvogn,  og 
da  Fæstningens  Porte  endnu  stadig  holdtes  lukkede,  maatte 
vi  tage  om  ad  Blegdamsvejen  for  at  naa  Østerbrogade.  Paa 
denne  Tur  saae  vi  næsten  overalt  engelske  Soldater  af  alle 
Vaabenarter,  dels  enkeltvis  og  dels  i  mindre  Afdelinger, 
hvis  Antal  syntes  at  voxe,  efterhaanden  som  vi  nærmede  os 
Classens  Have.  Paa  Dæmningen  over  Sortedamssø,  midt 
for  Tuteins  Gaard,  var  anbragt  et  Sandsække-Batteri,  hvis 
ene  Fløj  støttede  sig  mod  Dæmningens  Stenmur,  medens 
den  anden  hvilede  mod  Bygningens  Fagade.  Batteriet  var, 
saa  vidt  jeg  mindes,  forsynet  med  tre  Metalkanoner  og  blev 
bevogtet  af  Skildvagter  med  Bajonet  paa  Geværet.  Da 
Vejen  saaledes  var  spærret,  vare  vi  nødte  til  at  kjøre  uden  om 
Værket  ved  at  passere  ind  ad  Gaardens  ene  Port  og  ud  ad 
den  anden.  Ad  Kastelsvejen  uaaede  vi  med  noget  Besvær 
igjennem  den  yderste  Port  ind  til  Pladsen  foran  Komman- 
dantboligen i  Kastellet;  men  her  gik  vi  aldeles  istaa.  Saa 
langt  vi  kunde  se,  var  Pladsen  sort  af  Mennesker,  da  nemlig 
Kjøbenhavnerne  havde  indfundet  sig  i  et  betydeligt  Antal 
for  at  benytte  Lejligheden  til  rigtig  at  tage  Fjendens  Sol- 
dater i  Øjesyn,  forinden  man  berøvede  dem  denne  Nydelse 
ved  at  afsi^ærre  Kastellet  fra  Byen  ved  Hjælp  af  et  Planke- 
værk, der  imidlertid  endnu   ikke   var   fuldført.     Trængselen 

forstørredes  yderligere,  da  en  hel  Række  af  engelske  Ammuni- 
tionsvogne  i  samme  Øjeblik  kom  ind  fra  Lejren  foran  Fæst- 
ningen, og  vi  havde  derfor  ogsaa  en  Del  Vanskelighed  ved 
igjennem  den  inderste  Port  at  komme  ind  i  Byen,  der  paa 
denne  Kant  ikke  havde  lidt  synderlig  Skade.  Jeg  mindes 
saaledes  ikke  paa  denne  Tur  at  have  set  et  eneste  afbrændt 
Hus  inden  for  Volden,  uagtet  baade  Kugler  og  Granater 
flere  Steder  havde  slaaet  Huller  i  Murene  eller  oprodet  Bro- 
lægningen. Skjønt  vi  kun  opholdt  os  ganske  kort  Tid  i 
Amaliegade,  var  det  dog  blevet  mørkt,  forinden  vi  paa  Til- 
bageturen havde  passeret  Kastellet,  og  som  Følge  deraf 
bleve  vi  hvert  Øjeblik  anraabte  af  de  engelske  Poster,  der 
dog  ikke  vare  vanskelige  at  tilfredsstille.  Vi  fulgte  den 
sauime  Vej  tilbage  som  frem,  indtil  vi  naaede  Nørre  fælled, 
som  vi  skraaede  tværs  over  for  at  skyde  Gjenvej.  Dette 
var  imidlertid  et  Foretagende,  der  ingenlunde  var  uden  Fare, 
navnlig  i  Mørke,  da  Jorden  nemlig  i  den  Grad  var  fuld  af 
Huller,  som  skyldte  Sprængningen  af  de  fra  Fæstningen 
udkastede  Bomber  deres  Tilværelse,  saa  at  vi  hvert  Øjeblik 
vare  i  Begreb  med  at  vælte.  I  den  Anledning  maatte  vi 
ogsaa  kjøre  meget  langsomt,  en  Omstændighed,  som  i  For- 
bindelse med  Synet  af  flere  afbrændte  Bygninger  og  splin- 
trede Plankeværker  ikke  bidrog  til  at  gjøre  vor  Hjemfart 
lysteligere. 

Nogen  Tid  efter,  da  Fæstningsportene  atter  vare  blevne 
aabnede,  fulgte  jeg  igjen  med  mine  Forældre  ind  i  Byen. 
Hele  Vejen  var  Toppen  kappet  af  Træerne  og,  som  allerede 
fortalt,  anvendt  af  Englænderne  til  Faskiner,  der  endnu  laa 
i  Vejgrøfterne,  medens  Grenene  nærmere  ved  Byen  paa 
flere  Steder  laa  omkring  Stammen.  Volden  saae  noget  ram- 
poneret ud.  da  Jorden  paa  flere  Punkter  var  skreden  ned, 
saa  at  der  var  fremkommet  Huller  i  Skraaningerne.  Inden 
for  Nørreport  saae  Byen  ud  som  efter  et  Jordskjælv,  og  det 
var  næsten  ikke  muligt  at  komme  igjennem  Frederiksborg- 
gade og  over  Kultorvet,  da  alle  Bygninger  der  i  Nærheden 

vare  forvandlede  til  en  Hob  rygende  Kuiner.  Brandlugten, 
som  vi  allerede  havde  kunnet  spore  ude  ved  Peblingesøen, 
var  i  Gaderne  overmaade  stærk  og  overalt,  hvor  man  vendte 
Øjet  hen,  saae  man  kun  vaklende  Mure,  fritstaaende  Skor- 
stene eller  sorte,  forbrændte  Bjælker.  Tværs  over  lille 
Kjobmagergade  havde  de  sammenst^^'tede  Bygninger  dannet 
en  Vold,  som  vi  passerede  til  Fods  for  ikke  at  vælte, 
medens  Kusken  selv  maatte  sørge  for  at  naa  hen  til  Kunde- 
taarn  med  Vognen.  Medens  vi  krøbe  over  Ruinerne,  fore- 
kom det  mig,  som  om  mine  Skosaaler  ble  ve  varme  ved  at 
komme  i  Berøring  med  Murstenene,  der  vel  altsaa  endnu 
ikke  have  været  aldeles  kolde.  Af  Mennesker  saae  vi  kun 
faa,  der  enten  gravede  imellem  Ruinerne  eller  vare  i  Færd 
med  at  nedrive  de  tilbagestaaende  Mure  og  Skorstene. 
Rundetaarn  saa  vel  som  Kirken  var  blevet  ramt  af  talrige 
Bomber,  der  imidlertid  for  Taarnets  Vedkommende,  efter  at 
have  frembragt  halvrunde  Fordybninger,  atter  vare  skredne 
ned  ad  Muren  og  sprungne  paa  Stenbroen,  som  var  opreven 
fiere  Steder.  Jo  længere  man  kom  ind  i  Byen,  desto  mindre 
betydelig  var  Ødelæggelsen,  skjent  den  dog  hele  Vejen 
kunde  spores  ved  ituslaaede  Vinduer,  Huller  i  Mure  eller 
Brolægning,  eller  ved  at  Husenes  Yderside  var  oversprøjtet 
med  Smuds  fra  Gaden.  Synet  af  den  rædsomme  Ødelæg- 
gelse gjorde  et  overmaade  nedslaaende  Indtryk,  og  jeg  onskede 
kun,  at  vi  vare  vel  hjemme  igjen.  Da  vi  om  Eftermid- 
dagen vendte  tilbage,  mødte  vi  i  Nærheden  af  Assistents- 
Idrkegaard  et  engelsk  Ligtog,  der  bevægfede  sig  hen  i  Ret- 
ning af  denne  med  et  fuldstændigt  Janitscharmusikkorps  i 
Spidsen.  Just,  som  vi  naaede  Toget,  begyndte  Musikken 
at  spille  en  Marche,  større  og  mindre  Trommer  hvirvlede 
og  buldrede  til  samme  Tid,  medens  Bækkener,  Gongens  og 
Klokkespil  faldt  ind  med  saa  megen  Larm,  at  det  gav 
Gjenlyd  fra  alle  Sider,  og  vore  Heste  nær  havde  taget 
Magten  fra  Kusken.  Foran  Ligkisten,  der  blev  baaren  paa 
Skuldrene    af  fire    Soldater,    førtes    florbetrukne  Faner,    og 

efter  Følget,  som  dannedes  af  en  Mængde  Officerer  i  for- 
skjellige  Uniformer,  sluttedes  Toget  op  med  en  Afdeling 
Infanteri,  med  Geværet  under  Armen. 

Efter  at  man  i  nogen  Tid  havde  talt  om  Englændernes 
Afrejse,  droge  nogle  Afdelinger  af  disse  kort  efter  bort  i 
Ketning  af  Sundet,  og  et  Par  Dage  efter  var  Lejren  saa 
vel  som  Gaarden  en  Morgenstund  tom,  uden  at  jeg  rigtig 
kunde  forklare  mig,  hvorledes  dette  egentlig  var  gaaet  til. 
Paa  Forslag  af  Gjenboens  Son  aflagde  vi  samme  Dag  i 
Følge  med  en  af  hans  mindre  Søstre  et  Besøg  i  den  for- 
ladte Lejr.  Det  var  underligt  at  vandre  ene  omkring 
imellem  de  lange  Kader  af  Hytter,  hvor  der  kort  i  Forvejen 
havde  hersket  saa  meget  Røre.  Vi  vare  inde  i  mange  af 
dem,  men  opdagede  intet  Steds  en  eneste  glemt  Gjenstand. 
I  Mangel  af  andet  erklærede  derfor  min  Følgesvend  en 
Trillebør  og  tre  Landmaalerstokke,  som  stode  uden  for  en  at 
Hytterne,  for  god  Prise,  og  medens  han  læssede  to  af 
Stængerne  paa  Trillebøren  og  drog  i  Forvejen,  fulgte  jeg 
bag  efter  med  den  tredje  paa  Skulderen  og  den  lille  Pige 
ved  Haanden.  Vi  tik  imidlertid  ikke  megen  Glæde  af  vort 
Bytte;  thi  da  der  kort  efter  udkom  en  kongelig  Ordre  om, 
at  alle  Gjenstande,  som  de  engelske  Tropper  maatte  have 
glemt  eller  efterladt,  skulde  afleveres  til  den  nærmeste 
Øvrighedsperson,  fratog  man  os,  til  Trods  for  vor  Protest, 
saa  vel  »de  engelske  Lanser«  som  »den  engelske  Trillebor«. 
Lejren  blev  sløjfet  samme  Efteraar,  og  den  eneste  Erin- 
dring om  hin  Tid,  som  min  Slægt  nu  har  tilbage,  bestaar 
i  et  egenhændigt  Brev  fra  »the  Iron  Duke«.  Englænderne 
havde  nemlig  lovet  min  Fader  en  Skadeserstatning  af 
1000  Lst.,  fordi  Lejren  havde  været  anlagt  paa  hans  Grund. 
Da  de  imidlertid  forsvandt  uden  at  berigtige  denne  Gjælds- 
post,  rettede  min  yngre  Broder,  under  et  Ophold  i  Eng- 
land mange  Aar  efter,  en  Forespørgsel  desangaaende  til 
Hertugen  af  Wellington,    hvis  Svar  imidlertid  gik   ud    paa, 

at  Skadeserstatningen  ikke  var  eller  kunde  ventes  at  blive 
betalt  af  den  engelske  Regering,  fordi  denne  betragtede 
sig  som  løst  fra  sine  Forpligtelser  i  saa  Henseende  ved 
den  efter  Kjøbenhavns  Bombardement  udstedte  Krigs- 
erklæring. 

O.  F. 


Slaget  ved  Uilen.-) 

Uen  19de  Maj  1798  indskibede  Bonaparte  sig  i  Toulon. 
Den  franske  Expeditions-Armé,  25,000  Mand  Fodfolk,  et 
betydeligt  Artilleri  og  en  Del  Rytteri,  var  fordelt  om  Bord 
i  den  franske  Flaade  og  en  Mængde  Transportfartøjer,  der 
fyldte  den  rummelige  Red.  Den  kommanderende  Admiral 
Brueys  havde  sit  Flag  vajende  paa  Tredækkeren  »L'Orient« 
paa  120  Kanoner,  og  to  Contro-Admiraler  kommanderede 
under  ham.  Den  19de  Maj  om  Eftermiddagen  var  alt  klart 
til  Afsejling,  og  Admiralen  gav  Signal  til  at  lette.  Hele 
Toulon  var  paa  Benene  for  at  nyde  det  imponerende  Skue; 
13  Linieskibe,  4  Fregatter  og  flere  Hundrede  Transportskibe 
lettede  Anker,  Tusender  Kvadratfod  Sejldug  udfoldede  sig 
efterhaanden  for  en  frisk  Brise  af  NV.,  og  under  Befolk- 
ningens Jubel  forlod  den  franske  Flaade  Reden. 

Men  hvorhen  Expeditionen  skulde  gaa,  var  en  dyb 
Hemmelighed;  om  Bonaparte  nu  vilde  forlægge  Krigsskue- 
pladsen til  en  anden  Verdensdel  og  føre  sine  sejrrige  Tropper 
til  Ægypten  eller  til  Indien,  var  der  ingen,  der  vidste;  men 
hvilket  Maal  han  end  havde  for  sine  ærgjerrige  Planer, 
truede  de  dog  Storbritanniens  Interesser  saa  alvorlig,  at  det 
blev  den  engelske  Flaades  Hovedopgave  at  søge  at  lamme 
det  franske  Foretao-ende. 


*)  Efter:  Lamartine:  Nelson.  —  Edward  Pelham  Brenton: 
The  naval  history  of  Great  Britain.  —  The  dispatches  and 
letters  of  vice-admiral  Lord  Viscount  Nelson. 

Den  koinmanclereiide  engelske  Admiral  i  Atlanterhavet 
var  Admiral  Jervis,  Lord  St.  Vincent.  Allerede  i  længere 
Tid  havde  han  haft  Opmærksomheden  henvendt  paa,  hvad 
der  gik  for  sig  i  Sydfrankrigs  Havnestæder;  fra  paalidelige 
og  velunderrettede  Kilder  vidste  han,  at  der  koncentreredes 
Tropper  og  samledes  Transportskibe  efter  en  stor  Maalestok, 
uden  at  man  dog  bestemt  kunde  angive,  hvad  Hensigten 
var  med  disse  Foranstaltninger;  men  nu  fik  Admiralen  i 
Begyndelsen  af  Maj  Maaned  positive  Underretninger  fra 
England  om,  at  der  virkelig  forberedtes  en  Expedition,  hvis 
Udgangspunkt  skulde  væreToulon;  den  19de  samme  Maaned 
stødte  en  Forstærkning  af  8  Linieskibe  til  Flaaden  og  med- 
bragte Ordrer  fra  Admiralitetet  om  uopholdelig  at  sende  en 
Flaadeafdeling  paa  12  Linieskibe  til  Middelhavet  for  at  op- 
søge og  tilintetgjøre  den  franske  Flaade. 

Denne  vigtige  Kommando  betroede  Lord  St.  Vincent 
til  Nelson,  der  paa  den  Tid  krydsede  med  en  mindre  Eskadre 
i  den  vestlige  Del  af  Middelhavet.  Han  afsendte  strax  to 
Linieskibe  under  Kaptejn  Tronbridge,  som  den  7de  Juni 
om  Aftenen  stødte  til  Nelson  ud  for  Toulon  og  bragte  Ordren 
om  Bord  til  ham  om  at  overtage  Kommandoen  over  den 
samlede  Styrke,  14  Linieskibe  stærk.  I  sine  Instruktioner 
skriver  Lord  St.  Vincent: 

»Træffer  De  den  franske  Transportflaade,  maa  De  gjøre 
»Deres  Yderste  for  at  tage,  sænke,  brænde  eller  ødelægge 
»den.  De  maa  forfølge  den  overalt  i  Middelhavet,  Archi- 
»pelagus,  ja  selv  i  det  sorte  Hav,  hvis  Expeditionen  er 
»bestemt  derhen.  Enhver  Havn  (de  sardinske  undtagen)  i 
»hele  Middelhavet,  som  maatte  nægte  at  forsyne  Dem  med 
»Proviant,  eller  hvad  De  ellers  kan  have  Mangel  paa,  be- 
»tragter  og  behandler  De  som  Fjende.  1  det  jeg  stoler 
»paa  Deres  Tjenstiver  og  Dygtighed,  er  jeg  overbevist 
»om,  at  De  i  Spidsen  for  en  Flaade,  der  er  saa  vel  bemandet, 
»disciplineret  og  kommanderet,  vil  have  Lykken  med  Dem«. 

Ved  at  give  Kommandoen  over  den  detacherede  Middel- 
li  avsflaade  til  Nelson  havde  Lord  St.  Vincent  ladet  Valget  falde 
paa  den  yngste  af  sine  Admiraler  uden  at  tage  Hensyn  til, 
at  han  ved  denne  Lejlighed  forbigik  Sir  William  Parker  og 
Sir  John  Orde,  der  begge  vare  ældre  i  Tjenesten  end  Nelson 
og  derfor  begge  mente  at  have  mere  Krav  paa  at  faa  Kom- 
mandoen end  deres  yngre  Kammerat;  men  gamle  Admiral 
Jervis  ænsede  ikke  slige  personlige  Hensyn  og  valgte  en 
Mand,  som  efter  hans  Overbevisning  bedst  vilde  være  mægtig 
til  at  løse  den  vanskelige  og  besværlige  Opgave.  De  to  mis- 
fornøjede Admiraler  beklagede  sig  vel  skriftlig  over,  at 
Kommandoen  ikke  var  bleven  betroet  dem;  men  Lord  St. 
Vicent  viste  ved  denne  Lejlighed,  at  i  en  Flaade,  som  han 
kommanderede,  blev  hvert  Brud  paa  Disciplinen  lige  fra  den 
menige  Matros  op  til  Admiralen  ikke  taalt.  I  et  Brev, 
dateret  22de  Juni,  skriver  han  til  Nelson  kort  og  godt: 

»Sir  William  Parker  og  Sir  John  Orde  have  begge 
»skriftlig  beklaget  sig  over,  at  de  ere  blevne  forbigaaede 
»ved  denne  Kommando.  Jeg  har  gjort,  hvad  der  stod  i 
»min  Magt,  for  at  forhindre  dette  Skridt :  niende  to  Baronet's 
»have  ikke  været  tilgængelige  for  Fornuftgrunde.  I  det 
»Øjeblik,  jeg  modtager  deres  Breve,  ville  de  begge  blive 
»beordrede  hjem«. 

Imidlertid  havde  Nelson  med  Iver,  men  uden  Held, 
begyndt  at  lede  efter  den  franske  Flaade.  I  Spidsen  for 
sine  14  Linieskibe,  om  Bord  i  »Vanguard«,  gjennemplojede 
han  Middelhavet  fra  Ende  til  anden.  Neapel,  Sicilien, 
Smyrna,  Alexandria  bleve  anløbne  til  forskjellige  Tider,  og 
saaledes  forløb  Juni  og  det  halve  af  Juli  Maaned  med  rast- 
løs Søgen;  hver  Dag  var  kun  en  ny  Skuffelse  for  Admiralen. 
Den  franske  Flaade  var  sporløst  forsvunden. 

Nelsons  Breve  bære  Vidnedsbyrd  om  hans  Misfornøjelse 
og  Utaalmodighed  over,  at  han  ikke  kunde  finde  Fransk- 
mændene.    I  sine  Rapporter  til  den  kommanderende  Admiral 

klager  han  over  sit  Uheld  og  tilskrev  det  for  en  stor  Del, 
at  hau  manglede  Fregatter  og  mindre  Skibe,  disse  »Flaadens 
Øjne«,  som  han  selv  kaldte  dem,  der  skulde  afsøge  Far- 
vandet og  bringe  Efterretninger;  med  de  svære  Linieskibe 
var  Arbejdet  langt  møjsommeligere  og  besværligere,  da  han 
for  at  være  kampberedt  maatte  holde  Styrken  samlet. 

Endogsaa  i  sin  private  Korrespondance  giver  han  sin 
Utaalmodighed  Luft.  »Til  min  store  Sorg«,  skriver  lian 
til  Lady  Nelson,  »er  det  mig  ikke  muligt  at  finde  den 
»franske  Flaade.  Vi  have  været  ud  for  Malta,  i  Alexandria, 
»Smyrna  og  ere  nu  vendte  tilbage  til  Siracusa  uden  Held; 
»men  ingen  skal  kunne  sige,  at  det  er  af  Mangel  paa  Aktivitet. 
»Jeg  lever  stadig  i  Haabet  om  at  træft'e  disse  Knægte  (these 
»fellows),  og  det  vilde  rigtig  glæde  mig  at  preve,  hvad 
»Bonaparte  duer  til  paa  Søen,  for  han  kommanderer  selv 
»baade  Flaaden  og  Armeen.  Hæder  er  mit  Maal,  og  det 
»alene.    Den  almægtige  Gud  velsigne  dig«. 

Imidlertid  fortsatte  den  franske  Flaade  uhindret  sin 
Vej  over  Middelhavet  uden  at  se  et  eneste  engelsk  Skib; 
fra  Genua  og  Bastia  stedte  flere  Transportskibe  til,  og  den 
samlede  Flaade  var  i  de  furste  Dage  af  Juni  til  Ankers 
ud  for  Marsala  paa  Vestkysten  af  Sicilien.  Den  9de  Juni 
viste  Bonaparte  sig  ud  for  Malta.  Hans  tilsyneladende  frede- 
lige Anmodning  om  Adgang  til  forskjellige  Bugter  ogAnker- 
pladse  paa  Øen  for  at  fylde  Vand  blev  modtagen  og  ad- 
lydt som  en  Befaling  af  Malteserridderne,  der  ikke  vovede 
at  gjøre  Modstand  mod  Republikkens  sejrrige  Armé;  de 
franske  Tropper  gik  uhindret  i  Land,  og  da  Bonaparte  faa 
Dage  efter  forlod  øen  og  i  Spidsen  for  en  uhyre  Flaade 
paa  henved  400  Sejlere  satte  Kursen  mod  den  afrikanske 
Kyst,  havde  Øen  overgivet  sig  uden  Sværdslag;  det  tre- 
farvede  Flag  vajede  fra  Maltas  Forter,  og  Frankrig  var  saa- 
ledes  i  Besiddelse  af  det  vigtigste  Punkt  i  Middelhavet, 
Nøglen  til  Levanten.  Medens  Bonaparte  i  de  første  Dage 
af  Juli  Maaned   i   Ro    og   Mag   landsatte    sine    Tropper   i 

Alexandria  Havn,  og  Orlogsflaaden  i  Abiikir -  Bugten  tæt 
østen  for  Byen  udskibede  Artilleriet  og  Armeens  Heste,  havde 
Nelson  i  Messina  faaet  Underretning  om  Maltas  Overgivelse 
til  Franskma^ndene ,  og  denne  Begivenhed  bestyrkede  hans 
Formodning  om,  at  Ægypten  maatte  være  Maalet  for  Ex- 
peditionen. 

Den  23de  Juli  lettede  den  engelske  Flaade  fra  Siracusa, 
hvor  den  havde  provianteret  og  fyldt  Vand,  og  samme  Dag 
skrev  Nelson  til  den  engelske  Gesandt  i  Neapel,  Sir  William 
Hamilton : 

Vanguard,  Siracusa,  23de  Juli  1798. 
Kjære  Sir! 
»Flaaden  er  klar  til  at  lette,  og  saa  snart  Landvinden, 
»kommer,  forlader  jeg  dette  yndige  Sted.  Mit  eneste  Haab 
»er,  at  det  endnu  vil  lykkes  mig  at  finde  den  franske  Flaade 
»og  maale  mig  med  den.  Udfaldet  ligger  i  Forsynets 
>Haand;  men  der  er  ingen  Tvivl  om,  at  det  nok  vil  staa 
>os  bi«. 

Horatio  Nelson. 

»Ingen  Fregatter!  Det  har  været  og  vil  maaske  blive 
»Grunden  til,  at  vi  gaa  glip  af  den  franske  Flaade«. 

Fra  Siracusa  forcerede  Flaaden  ester  paa,  uden  at  der 
hændte  noget  mærkeligt.  Den  29de  om  Aftenen  var  man 
ud  for  Sydkysten  af  Morea,  og  »Culloden«,  Kaptejn  Tron- 
bridge,    blev  sendt  ind  i  Koron-Bugten  for  at  rekognoscere. 

Allerede  næste  Morgen  tidlig  stod  Linieskibet  igjen  ud 
af  Bugten  og  medbragte  Underretning  fra  den  tyrkiske 
Guvernør  i  Koron,  at  man  for  omtrent  en  Maaned  siden 
havde  set  den  franske  Flaade;  den  styrede  SO.  Saa  snart 
Nelson  havde  faaet  dette  at  vide,  var  det  ham  klart,  at 
Ægypten  maatte  være  Maalet  for  Bonapartes  Planer,  og 
uden  at  spilde  et  Øjeblik  stod  den  engelske  Flaade  for  fulde 
Sejl   ned    mod    den    afrikanske   Kyst.    Den    31te   Juli    om 

Aftenen  gav  Admiralen  Signal  til  at  dreje  til  Vinden,  og 
for  smaa  Sejl  holdt  Tlaaden  det  gaaende  Natten  over  ud  for 
Landet.  Den  næste  Morgen  ved  Daggry  bleve  to  af  Linie- 
skibene sendte  forud  for  at  holde  Udkig,  og  i  Løbet  af  Dagen 
stod  Flaaden  længere  ind  under  Land.  Klokken  var  fire 
om  Eftermiddagen,  da  det  forreste  Linieskib  hejste  Signal, 
»at  den  franske  Flaade  var  i  Sigte,  17  Skibe  stærk  og  til 
Ankers«. 

Den  franske  Flaade  laa  endnu  til  Ankers  i  Abukir-Bugten. 
Uagtet  de  Brueys's  Forestillinger  havde  Bonaparte  som  den 
Øverstkommanderende  givet  ham  bestemte  Ordrer  til  ikke 
at  forlade  Kysten,  og  den  franske  Admiral  havde  som  Følge 
deraf  valgt  Abukir-Bugten  tæt  osten  for  Alexandria  til  sin 
Ankerplads*  De  franske  Linieskibe  laa  i  en  ta^tsluttet  Linie 
tværs  over  Bugten  i  Ketning  fra  Vest  til  Øst  med  Admiral- 
skibet i  Midten.  Et  Morterbatteri  paa  en  lille  0  under- 
støttede den  forreste  Del  af  Linien,  og  mellem  Linieskibene 
og  Landgrunden  laa  4  Fregatter.  Den  franske  Stilling  var 
stærk  og  frembød  i  flere  Henseender  store  Fordele  over  for 
den  engelske  Flaade,  der  gjennem  et  temmelig  vanskeligt 
Indløb  skulde  forcere  ind  i  en  ukjendt  Bugt,  som  vel  var 
ganske  rummelig,  men  opfyldt  med  Sandbanker  og  Grunde 
ind  mod  Bunden,  udsat  for  at  modtage  Ilden  langskibs 
under  Indsejlingen,  og  endelig  ude  af  Stand  til  at  bruge 
Kanonerne  med  Eftertryk,  forend  Skibene  vare  komne  til 
Ankers  paa  deres  anviste  Pladser  og  havde  bjerget  Sejlene; 
men  Stillingen  havde  ogsaa  den  store  Mangel ,  at  naar  en 
dristig  Fjende  med  overlegen  Styrke  kastede  sig  over  den 
luv  Del  af  Linien,  vilde  Skibene  i  Læ  være  ude  af  Stand 
til  at  gribe  ind  i  Kampens  Gang. 

Under  hele  sit  Krydstogt  i  Middelhavet  havde  Nelson, 
naar  Vejret  og  Omstændighederne  tillode  det,  haft  Linie- 
skibscheferne om  Bord  i  »Vanguard«,  og  i  sin  Kahyt  ud- 
viklede han  da  for  dem,  hvorledes  han  tænkte  sig,  at  han 
vilde  komme  til  at   angribe  Fjenden   under   de    forskjellige 

Forhold,  der  kunde  indtræffe.  Vind  og  Vejr,  kort  alle  Om- 
stændigheder, der  kunde  forudses,  bleve  tagne  med  i  fie- 
tragtning og  omhyggelig  drøftede,  saa  at  Følgen  heraf  var, 
at  alle  Cheferne  vare  fuldstændig  paa  det  rene  med,  hvad 
Admiralen  vilde  foretage  sig,  hvad  enten  man  mødte  Fransk- 
mændene til  Ankers  eller  under  Sejl,  ved  Nat  eller  ved 
Dag.  Nelson  tog  derfor  heller  ikke  i  Betænkning  at  skride 
til  Værket  uden  nærmere  Aftale  med  sine  Underbefalings- 
mænd, og  uagtet  Morket  vilde  falde  paa  kort  efter  Slagets 
Begyndelse.  Han  hejsede  kun  Signalet:  »Gjer  klart  Skib«, 
og  »angriber  Fjendens  Avantgarde  og  Centrum«;  dermed 
vidste  hver  Skibschef,  hvad  han  havde  at  gjøre,  og  hvor 
hans  Skibs  Plads  var. 

Det  var  nemlig  Nelsons  Plan  at  angribe  endnu  samme 
Aften.  Med  sine  14  Linieskibe  vilde  han  gaa  til  Ankers 
paa  Yder-  og  Indersiden  af  de  7  forreste  Skibe  i  den  franske 
Linie  og  med  sin  overvældende  Ild  bringe  denne  Del  af 
Flaaden  til  at  stryge,  inden  den  anden  Deling,  der  laa  i 
Læ,  kunde  komme  let  og  krydse  op  mod  den  vestlige  Vind 
for  at  hjælpe  deres  Kammerater.  Planen  var  dristig,  hverken 
Nelson  eller  nogen  af  hans  Skibschefer  havde  fer  været  i 
Abukir-Bugten ;  men  han  stolede  paa  dem  som  paa  sig  selv. 

Med  stor  Begejstring  blev  der  gjort  klart  Skib  i  hele 
Flaaden.  Klokken  var  da  5,  og  man  kunde  fra  Dækket  se 
de  franske  Linieskibes  høje  Rejsninger.  »Den  største  Glæde«, 
siger  Kaptejn  Berry,  Chefen  for  »Vanguard«,  »syntes  at 
»fylde  hvert  Bryst  med  Begejstring  ved  Synet  af  Fjenden; 
»men  den  Glæde,  Admiralen  folte,  var  maaske  endnu  større 
»end  hos  nogen  anden  Mand  i  hele  Flaaden«. 

Nelson  havde  de  foregaaende  Dage  ikke  haft  Ro  paa 
sig.  Den  forcerede  Virksomhed  uden  andet  Resultat  i 
over  en  Maaned  end  Skuffelse  fra  Dag  til  anden  havde 
efterhaanden  indvirket  saaledes  paa  ham,  at  han  hverken 
kunde  finde  Hvile  eller  havde  Lyst  til  at  spise;  men  nu, 
da  alle  hans  Bestræbelser  syntes  at  skulle  krones  med  Held, 

nu  da  hele  den  franske  Linie  laa  udstrakt  for  hans  Øjne,  — 
forlangte  han  med  ægte  britisk  Ro  og  Koldblodigbed  sin 
Middagsmad;  og  medens  det  larmede  og  rungede  over  alle 
»Vanguard«'s  Dæk,  hvor  600  Mand  vare  i  fuld  Aktivitet 
med  at  surre  Kanonerne  los,  lange  Kugler  op  og  hundrede 
andre  Ting,  som  ere  nødvendige,  naar  en  Orlogsmand  gjores 
klar  til  Slag,  sad  Admiralen  ved  Bordet  i  sin  Kahyt  og 
spiste  til  Middag.  Da  han  rejste  sig  fra  Bordet,  for  at  gaa 
op  paa  Dækket,  sagde  han:  »I  Morgen  inden  denne  Tid  vil 
jeg  have  vundet  mig  en  Pairstitel  eller  en  Plads  i  West- 
minster- Abbedi!« 

Den  engelske  Flaade  stod  Bugten  ind,  da  Solen  var 
ved  at  gaa  ned.  Vejret  var  smukt,  og  det  blæste  en  jævn 
Bramsejlskuling  af  VNV.  Forst  da  Linieskibet  »Goliath«, 
som  var  det  forreste  i  Linien,  var  kommet  langt  inden  for 
Kanonskuds  Afstand,  begyndte  Slaget.  I  begge  de  fjendt- 
lige Flaader  hejste  alle  Skibene  deres  Flag  under  Gaflen, 
og  de  forreste  franske  Linieskibe  gave  det  glatte  Lag  fra 
Bredsiden.  »Goliath«,  efterfulgt  af  de  4  forreste  Skibe, 
gik  ta^t  foran  om  det  yderste  Skib  i  den  franske  Linie  og 
ankrede  paa  Indersiden,  hver  ud  for  sit  Skib;  »Vanguard«, 
fulgt  af  sine  nærmeste  Agtermæmd,  gik  paa  Ydersiden  og 
dækkede  med  en  voldsom  Ild  den  engelske  Arrieregarde,  der 
endnu  var  under  Opsejling.  Efterhaanden,  som  de  engelske 
Linieskibe  kom  op,  bleve  de  modtagne  med  en  livlig  Lang- 
skibsild; men  desuagtet  indtoge  de  deres  Pladser,  besloge 
deres  Sejl  med  Ro  og  Orden,  og  kort  efter  at  Solen  var 
gaaet  ned,  vare  de  7  forreste  franske  Skibe  indviklede  i  en 
fo.rbitret,  men  haabløs  Kamp.  Hvert  af  disse  Skibe  havde 
et  engelsk  Linieskib  paa  hver  Side,  af  samme  Størrelse  og 
samme  Kanonantal.  Alle  de  engelske  Skibe  vare  ankrede 
med  et  Anker  agter  fra  for  at  undgaa  at  svaje  rundt,  og  da 
de  laa  paa  Boven  og  Laaringen  af  deres  Modstandere, 
modtoge  de  franske  Skibe  Ilden  mer  eller  mindre  agter  ind, 
og  Virkningen  var  saa    frygtelig,    at  20  Minutter    efter,    at 

Slaget  var  begyndt,  laa  allerede  de  3  forreste  franske  Skibe 
forskudte  og  uden  Master.  Paa  den  ydre  Side  af  Linien 
vare  »Vanguard«  og  2  andre  Linieskibe  i  fuld  Kamp; 
»Oulloden«  var  under  Indsejlingen  kommet  for  tæt  til  Grunden 
og  stod  fast  ved  Indløbet  til  Bugten;  der  blev  arbejdet  hele 
Natten  igjennem  for  at  faa  det  flot;  men  det  kom  ikke  til  at 
deltage  i  Slaget.  Det  næste  engelske  Skib  i  Linien,  der 
kom  op,  var  »Belleroplion«.  Chefen  der  om  Bord,  Kaptejn 
Darby,  havde  Ordre  til  at  ankre  for  Boven  af  det  franske 
Admiralskib  »L'Orient« ;  men  da  han  havde  for  megen  Fart, 
da  han  naaede  Stedet,  kunde  han  ikke  stoppe  Skibet  nøj- 
agtig paa  denne  Plads  og  kom  til  at  ligge  lige  tværs  ud 
for  den  store  franske  Tredækker,  der  aabnede  en  voldsom 
Ild  paa  ham.  I  Løbet  af  en  halv  Time  havde  »Bellerophon« 
200  døde  og  saarede;  den  opgav  da  den  ulige  Kamp,  kap- 
pede sit  Ankertov  og  drev  ud  over  Bugten. 

Klokken  var  da  8,  og  de  to  sidste  engelske  Linieskibe, 
»Swiftsure«  og  »Alexander«,  stode  netop  Bugten  ind.  Det 
var  ganske  mørkt,  da  de  to  Skibe  nærmede  sig  Kamppladsen, 
saa  mørkt,  at  de  næppe  vilde  have  kunnet  finde  derind  under 
almindelige  Omstændigheder;  men  nu  laa  »CuUoden«  ved 
Indsejlingen  og  afmærkede  Løbet  som  en  uhyre  Boje  paa 
Enden  af  Revet,  og  de  stode  sikkert  forbi  den.  »Swiftsure«, 
der  var  forrest  paa  sin  Vej  ned  mod  den  engelske  Linie, 
som  var  kjendelig  paa,  at  Skibene  nu  havde  hejst  Lanterner, 
mødte  »Bellerophon«,  der  drev  om  ude  paa  Bugten.  Skibet 
blev  antaget  for  en  Franskmand,  da  dets  Lanterner  vare 
bortskudte,  og  Ilden  skulde  lige  til  at  være  aabnet  paa  det, 
da  Chefen,  Kaptejn  Hallowell,  i  det  sidste  Øjeblik  opdagede 
Fejltagelsen.  Med  næsten  exempelløs  Koldblodighed  stod 
Kaptejn  Hallowell  nu  lige  ned  paa  Siden  af  »L'Orient« 
uden  at  losne  et  eneste  Skud.  I  knap  200  Alens  Afstand 
fra  Admiralskibets  Bov  og  lige  agter  for  »Franklin«,  hvor 
Kontre- Admiral  Blanguet  var  om  Bord,  lod  han  sit  Anker 
falde,  saa  at  han  kunde  bestryge  disse  Skibe  langskibs,  og 


182  Slaget  ved  Nilen. 

uden  at  ænse  eller  besvare  Fjendens  heftige  Ild  bjergede 
han  sine  Sejl  og  sendte  Folkene  op  at  befilaa.  Først  da 
dette  var  gjort,  aabnede  »Swiftsure«  sin  Ild,  og  faa  Minutter 
efter  fik  den  Understøttelse  af  sin  Agtermand,  »Alexander«, 
der  ankrede  lige  under  Laaringen  af  dot  franske  Admiralskib. 
Hele  den  engelske  Styrke  var  nu  engageret  med  den 
forreste  Halvdel  af  den  franske  Flaade,  og  uagtet  der  blev 
kæmpet  med  den  yderste  Haardnakkethed  i  de  franske  Skibe, 
var  Udfaldet  dog  sikkert  paa  Grund  af  Nelsons  glimrende 
Taktik.  Virkningen  af  den  langskibs  Beskydning  paa  ganske 
nært  Hold  og  med  et  overlegent  ArtiUeri  var  frygtelig*  De 
engelske  Kugler  fejede  hen  over  Batterierne,  demonterede 
Kanonerne  og  dræbte  og  saarede  saa  mange  Folk,  at  den 
franske  Avantgarde  Skib  for  Skib  streg  sit  Flag  og  overgav 
sig.  Kanonaden  havde  været  saa  voldsom,  at  man  i  Glim- 
tene tydelig  kunde  skjelne  de  enkelte  Skibe  og  deres  Rejs- 
ninger; men  nu  henimod  Klokken  9  sagtnede  Skydningen 
lidt  efter  lidt  i  den  franske  Avantgarde  og  ophørte  til  sidst 
ganske  her;  men  i  Centrum  og  agter  for  dette  rasede  den 
med  stor  Voldsomhed;  de  engelske  Linieskibe,  hvis  Rejs- 
ninger vare  mindst  forskudte,  og  som  endnu  kunde  manøvrere, 
havde  kappet  deres  Tov  og  indtog  paa  ny  en  Plads  længere 
nede  ad  den  franske  Linie,  hvor  Kampen  blev  fornyet  med 
Forbitrelse  paa  begge  Sider.  Begge  de  kommanderende 
Admiraler  vare  paa  dette  Tidspunkt  saarede.  Nelson  var 
bleven  ramt  af  en  Splint  i  Hovedet,  og  Brueys,  der,  let 
saaret  i  Armen,  vedblev  at  fere  Kommandoen,  blev  truffen 
af  et  Skud  i  Underlivet;  men  uagtet  Saaret  var  dødeligt, 
forlangte  han  at  blive  paa  Dækket  og  udaandede  kort  efter 
paa  Skansen.  Uagtet  Admiralen  og  fiere  Officerer  vare 
faldne,  og  Mandefaldet  var  meget  stort  ved  Kanonerne,  blev 
der  dog  kæmpet  videre  i  »L'Orient«  med  stor  Bravour  og 
uden  nogen  Afgj øreise  endnu  paa  dette  Punkt  af  Linien, 
da  der  Klokken  lidt  over  9  udbrød  Ild  i  Admiralskahytten, 
og  denne  Ild  blev  en  mægtig  Allieret  for  de  engelske  Vaaben. 

Cheferne  for  »Alexander«  og-  Swiftsure«  lode  strax  Kano- 
nerne rette  mod  Brandstedet,  og  fra  begge  Linieskibes  Dæk 
regnede  det  med  Geværkugler  ned  over  det  brændende  Skibs 
Agterstevn;  thi  det  gjaldt  om  at  drive  Franskmændene  bort 
fra  Ilden.  Uagtet  der  blev  arbejdet  med  Kraft  paa  at 
slukke  den  udbrudte  Ild,  lykkedes  det  dog  ikke;  i  den  kon- 
centrerede Kanon-  og  Geværild  var  det  umuligt  at  faa 
Folkene  til  at  arbejde,  og  Flammerne  bredte  sig  med  Hur- 
tighed over  det  store  Skib.  Nelsons  Saar  i  Panden  var  saa 
alvorligt,  at  han  laa  forbunden  nede  i  sin  Kahyt;  men  nu, 
da  Kaptejn  Berry  kom  ned  og  meldte  ham,  at  »L'Orient« 
stod  i  Flammer,  rejste  han  sig  og  lod  sig  lede  op  paa 
Dækket  for  at  se  det  brændende  Skib.  Rejsningerne  stode 
i  Luer,  og  Branden  kastede  sit  klare  Skjær  over  hele 
Bugten  og  oplyste  alt  saa  tydelig,  at  man  ikke  alene  kunde 
overse  begge  Flaaders  Stilling,  men  Master  og  Ræer,  ja 
endogsaa  Plagene  traadte  tydelig  frem  af  Mørket.  Uagtet 
hele  øverste  Dæk  var  i  Brand,  havde  /> L'Orient«  dog  ikke 
strøget;  Admiralflaget  vajede  endnu  fra  Toppen,  og  fra 
underste  Batteri  vedligeholdt  Franskmændene  Skydningen 
med  stor  Tapperhed.  Skjønt  Skibet  saaledes  ikke  havde 
overgivet  sig,  gav  Nelson,  saa  snart  han  saae  dets  Stilling, 
Ordre  til  at  afsende  Baade  for  at  redde  og  optage  de  ulykke- 
lige, der  allerede  vare  sprungne  over  Bord.  Det  eneste 
Fartøj  i  »Vanguard«,  der  endnu  kunde  flj^de,  blev  gjort 
klart  og  roede  over  mod  »L'Orient«,  og  fra  de  øvrige 
engelske  Skibe,  der  endnu  havde  Fartøjer,  som  kunde  bruges, 
indfandt  sig  efterhaanden  nogle  Baade.  Af  den  store  Tre- 
dækkers Besætning  paa  over  1000  Mand  havde  allerede 
mange  kastet  sig  i  Vandet  og  klyngede  sig  til  Master  og 
Ræer,  der  dreve  omkring.  Efterhaanden,  som  Ilden  drev 
Besætningen  bort  fra  deres  Kanoner,  efterhaanden,  som 
Katastrofen  nærmede  sig,  sprang  Matroserne  over  Bord. 

I  »Alexander«  og  »Swiftsure« ,    der  laa  lige    klos   paa 
det   brændende  Skib,    var  Heden   frygtelig    og    Spændingen 

stor,  nu  da  man  kunde  vente,  at  »L'Orient«  snart  maatte 
springe.  »Swiftsure«,  der  laa  i  Læ,  var  to  Gange  i  Brand; 
men  ved  energiske  Anstrængelser  slukkedes  Ilden  begge 
Gange,  og  Chefen  blev  uforfærdet  paa  sin  Post.  Det  franske 
Admiralskib  var  nu  helt  indhyllet  i  Flammer ;  kun  fra  nogle 
Kanoner  paa  nederste  Batteri  vedblev  man  haardnakket  at 
fyre  paa  de  engelske  Skibe.  Klokken  var  næsten  10,  og 
begge  dens  Modstandere  havde  holdt  inde  med  Skydningen; 
hvert  Minut  kunde  man  vente,  at  Ilden  vilde  naa  Magasi- 
nerne, og  fra  alle  Porte  stirrede  man  med  spændt  Forvent- 
ning over  paa  den  brændende  Kolos.  Da  »L'Orient«  sprang 
i  Luften  og  sendte  Hundreder  af  franske  Matroser  ind  i 
Evigheden  med  et  Drøn,  der  tik  Enderne  til  klirre  inde  i 
Eosette,  da  den  stolte  franske  Tredæ^kker  blev  blæst  til  alle 
Sider,  og  Egebjælker,  glødende  Jernknæer,  Kugler  og  Ka- 
noner hvirvledes  til  Vejrs  som  fra  en  uhyre  Ildfontæne 
med  et  Brag,  der  rystede  Tømmeret  fra  Dækket  til  Kjolen 
i  alle  Skibene,  ophørte  Skydningen  i  begge  Flaader,  — 
baade  Ven  og  Fjende  vare  dybt  rystede  over,  hvad  der  var 
sket,  i  adskillige  Minutter  tav  Kanonerne,  og  der  var  stille 
paa  hele  Bugten. 

Linieskibet  »Franklin« ,  hvor  den  ældste  af  Kontre- 
Admiralerne,  Blanguet,  havde  sit  Flag  vajende,  var  det 
første,  som  optog  Kampen  igjeu.  I  Admiral  Blanguet's 
Rapport  om  det  ulykkelig  Slag  skriver  han  herom : 

»Explosionen  var  frygtelig  og  spredte  Ild  rundt  om 
»til  alle  Sider  i  en  betydelig  Afstand.  »Franklins«  Dæk 
»var  oversaaet  med  rødglødende  Bolte,  Tømmer  og  bræn- 
»dende  Tovværk.  Det  kom  i  Brand  4  Gange;  men  lykke- 
»ligvis  fik  vi  det  slukket  hver  Gang.  Umiddelbart  efter 
»Explosionen  herte  Slaget  op  paa  hele  Linien,  og  den  dy- 
»beste  Stilhed  paafulgte.  Himlen  var  formørket,  og  tykke 
»Skyer  af  sort  Bøg  hang  tungt  over  begge  Flaader.  Det 
»varede  henimod  et  Kvarters  Tid,  inden  Besætningen  kom 
»rigtig  til  sig  selv   igjen.     »Franklin«    begyndte    da  Slaget 

»igjen  for  at  vise,  hvad  man  kunde  vente  af  det  Skib,  der 
»nu  havde  den  Ære  at  være  Kommandoskibet.  Skydningen 
»begyndte  med  nogle  faa  Batterikanoner,  alle  de  øvrige  vare 
»ubrugelige,  to  Tredjedele  af  Besætningen  laa  faldne  og 
»saarede,  og  den  sidste  Tredjedel  var  udmattet  af  den 
»lange  Kamp.  »Franklin«  var  omgivet  af  fjendtlige  Skibe, 
»af  hvilke  nogle  laa  inden  for  Pistolskuds  Afstand  og  mej  ode 
»Folkene  ned  med  Lagene  fra  deres  Bredside«. 

Saaledes  var  Tilstanden  om  Bord  i  det  ulykkelige  Skib, 
der  gav  Signalet  til  at  optage  Fjendtlighederne  paa  ny,  og 
det  varede  ikke  længe,  forend  Slaget  igjen  var  i  fuld  Gang 
i  det  franske  Centrum.  Da  Klokken  var  IP2,  havde 
»Franklin«  kun  3  brugelige  Kanoner  tilbage  af  sine  80 
Stykker;  med  disse  3  forsvarede  den  sig  endnu  nogle  Mi- 
nutter mod  den  overlegne  Fjende  og  strog  saa  sit  Flag. 
Da  »Franklin«  strøg,  havde  alle  dens  Formænd  ogsaa  over- 
givet sig,  og  der  var  saaledes  kun  den  franske  Arrieregarde 
tilbage.  Med  denne  fortsattes  Kampen  til  Kl.  2  om  Natten, 
da  Ilden  ophørte  paa  begge  Sider. 

Da  det  blev  lyst  næste  Morgen,  vajede  det  franske 
Flag  kun  i  de  4  agterste  Linieskibe.  Franskmændene  be- 
gyndte strax  Skydningen  mod  de  forreste  engelske  Linie- 
skibe, og  op  ad  Formiddagen  blev  Kampen  haardere,  efter- 
haanden  som  Englænderne  fik  lettet  og  kom  ned  pna  Kamp- 
pladsen. Kl.  8  vare  6  engelske  Linieskibe  i  Kamp  med 
Eesterne  af  den  franske  Flaade,  hvis  Modstand  imidlertid 
snart  var  brudt.  Admiral  Villeneuve,  der  nu  var  den 
Højstkommanderende ,  kappede  sit  Ankertov  og  satte  Sejl, 
Linieskibet  »Généreux«  og  to  Fregatter  fulgte  Admiralens 
Exempel,  og  disse  4  Skibe  stode  nu  ud  af  Bugten. 

Det  eneste  engelske  Skib,  der  var  i  Stand  til  at  prøve 
paa  at  forhindre  dem  i  at  slippe  bort,  var  »Zealous« ;  det 
satte  strax  Sejl,  gik  uforfærdet  den  franske  Linie  lige  paa 
Livet  og  modtog  Lagene  fra  alle  4  Skibe;  men  et  Signal 
fra  Admiralen  kaldte  den   tapre  Kaptejn  Hood    tilbage   fra 

deu  ulige  Kamp,    og  de  franske  Skibe  stode  Bugten  ud   og 
gik  til  Søs. 

Slaget  var  dermed  til  Ende.  Det  var  en  glimrende  Sejr 
for  de  engelske  Vaabon,  et  afgj  ørende  Nederlag  for  Fransk- 
mændene; 13  engelske  Linieskibe  havde  kæmpet  med  13 
franske  Linieskibe  og  4  Fregatter,  der  i  rum  Sø  under 
Sejl  vilde  have  været  en  meget  farlig  Modstander,  da  det 
franske  Artilleri,  foruden  at  være  godt  betjent,  var  det 
engelske  overlegent  med  200  Kanoner.  Det  havde  oprinde- 
lig været  Admiral  Brueys's  Mening  at  ville  møde  Englæn- 
derne i  Søen;  da  man  nemlig  i  den  franske  Flaade  omtrent 
Kl.  2  om  Eftermiddagen  fik  de  fjendtlige  Sejlere  i  Sigte, 
var  en  Del  af  Mandskabet  i  Land  for  at  grave  Brønde. 
Admiralen  kaldte  strax  alle  Mand  om  Bord  og  lod  Flaaden 
optage  Bramræerne;  men  kort  efter  hejsede  han  Signal,  at 
det  var  hans  Hensigt  at  modtage  Fjendens  Angreb  til 
Ankers.  Grunden  hertil,  siger  Admiral  Blanguet,  var  den, 
at  Signalet  om  at  komme  om  Bord  ikke  blev  adlydt,  som 
det  burde,  og  den  Kommanderende  mente  derfor  ikke,  at 
der  var  Folk  om  Bord  i  Skibene  til  at  modtage  Fjenden 
under  Sejl.  Imidlertid  kom  denne  Omstændighed  ikke  til 
at  spille  nogen  afgjørende  Rolle;  thi  der  var  tilstrækkeligt 
Mandskab  til  at  betjene  Kanonerne,  og  den  franske  Flaades 
stærke,  tæt  sluttede  Stilling  til  Ankers  gav  baade  Tid  og 
Lejlighed  til  ai  gjøre  alle  Forberedelser  til  med  Eftertryk 
at  modtage  Englænderne,  der  ved  Aftentid  maatte  staa 
ind  i  en  ukjendt  Bugt,  under  Sejl  og  loddende  sig  frem. 
Det  afgjørende  Kesultat  maa  derfor  dels  tilskrives  Nelsons 
overraskende  og  dristige  Angrebsplan,  som  blev  udført  med 
Nøjagtighed  indtil  de  mindste  Details,  og  dels  den  Omstæn- 
dighed, at  den  franske  Admiral  ikke  gav  sin  Arrieregarde 
Ordre  til  at  lette  og  understøtte  de  forreste  Skibe,  da  han 
saae  dem  blive  angrebne  og  overvældede  af  hele  den  engelske 
Styrke.  Dette  var  en  væsentlig  Grund  til  Slagets  ulykke- 
lige Udfald;    thi  hvor  megen  Tapperhed    og  Dødsforagt  der 

end  blev  vist  om  Bord  i  de  forskjellige  franske  Skibe,  var 
Sejren  dog  umiulig;  Skib  for  Skib  blev  bragt  under  dobbelt 
Beskydning,  overvældet  af  den  knusende  Artilleri-Ild  og 
bragt  til  at  stryge. 

Dagen  efter  Slaget  lod  Nelson  følgende  Skrivelse  udgaa: 

Memorandum. 
Til  de  respektive  Skibschefer  i  Flaaden. 

„Vanguard"  ud  for  Nilens  Munding 
d.  2.  Avg.  1798. 

»Da  den  almægtige  Gud  har  velsignet  Hs.  Majestæts 
»Vaaben  med  Sejr,  agter  Admiralen  at  afholde  Takkeguds- 
»tjeneste  om  Bord  i  Dag  Kl.  2  Efterm.,  og  han  anbefaler 
»ethvert  Skib  i  Flaaden  at  gjøre  det  samme,  saa  snart  der 
»maatte  blive  Lejlighed  dertil«. 

Horatio  Nelson. 

Da  Klokken  var  2,  blev  der  holdt  Gudstjeneste  om 
Bord  i  næsten  alle  Flaadens  Skibe,  og  efter  denne  højtide- 
lige Handling,  som  de  franske  Fanger  med  Forbavselse  vare 
Vidner  til,  tog  man  atter  med  Kraft  fat  paa  det  afbrudte 
Arbejde,  at  sorge  for  de  saarede,  udbedre  og  reparere  Ski- 
bene, og  bringe  de  erobrede  Skibe,  hvoraf  fiere  stode  paa 
Grund,  ind  i  den  engelske  Linie;  og  med  saadan  Energi  og 
Kraft  blev  der  arbejdet  paa  at  bringe  Flaaden  igjen  i  kamp- 
dygtig Stand,  at  Nelson  allerede  den  7de  Avgust  kunde 
skrive  til  det  engelske  Admiralitet:  »Jeg  har  den  Ære  at 
»indberette,  at  8  af  vore  Skibe  allerede  igjen  have  deres 
»Bramræer  paa  Plads  og  ere  færdige  til  at  gjere  Tjeneste; 
»de  øvrige  ville  tillige  med  Priserne  om  kort  Tid  være  klare 
»til  at  gaa  til  Søs«. 

Den  3dje  Avgust  forlod  Kaptejn  Berry  Flaaden  om 
Bord  i  en  Fregat  for  at  overbringe  Nelsons  Rapport  til  den 
kommanderende  Admiral,  Lord  Vincent,  der  endnu  laa  paa 
sin  Blokadestation  i  Atlanterhavet,    og  samme  Dag  afrejste 

Kaptejn  Capel  med  Nelsons  Depecher  til  Admiralitetet. 
Det  er  umuligt  at  gjere  sig  nogen  Forestilling  om  det 
Røre,  det  vakte  i  alle  Kredse  i  London,  da  det  den  2den 
Oktober  rygtedes,  at  Kaptejn  Capel  var  ankommen  med 
Admiralens  Depecher.  Den  offentlige  Mening  var  efter- 
haanden  bleven  kjed  af,  at  man  ikke  hørte  noget  nyt  fra 
Nelson  og  hans  Middelhavsflaade,  man  var  utilfreds  med 
hans  Uheld  i  at  finde  Franskmændene  og  ymtede  allerede 
om,  at  det  var  uforsigtigt  af  Admiralitetet  at  tillade,  at  et 
saa  vigtigt  Hverv  blev  betroet  en  af  Englands  yngste  Ad- 
miraler; men  nu,  da  man  fik  at  vide,  at  der  var  vundet 
en  glimrende  Sejr,  at  ikke  alene  den  franske  Flaade  var 
ødelagt,  men  at  Middelhavet  laa  bag  ved  Bonaparte,  uden 
at  han  havde  Midler  til  at  faa  Tilførsler  til  sin  Armé  eller 
selv  vende  tilbage  fra  Afiika,  brød  man  ud  i  en  bedøvende 
Jubel;  paa  Gader  og  Stræder  nævnedes  Nelsons  Navn  med 
Begejstring,  og  alle  kappedes  om  at  hædre  ham. 

Den  6te  Oktober  bragte  »London  Gazette«  Nelsons 
Udnævnelse  til  Baron  of  the  Nile  and  of  Burnham  Thorpe; 
Parlamentet  voterede  ham  sin  Tak,  London  gjorde  ham  til 
Æresborger,  og  i  alle  Byens  Kirker  holdtes  der  Takkeguds- 
tj eneste  for  den  store  Sejr.  Fra  Ind-  og  Udlandet  modtog 
han  Lykønskningsskrivelser,  Æressabler  og  værdifulde  For- 
æringer. Saaledes  sendte  det  ostindiske  Kompagni  en  Gave 
af  10,000  Lst.  I  hele  dette  Væld  af  Æresbevisninger  satte 
Nelson  maaske  selv  mest  Pris  paa  en  Foræring,  Kaptejn 
Eallowell,  Chefen  for  »Swiftsure«,  sendte  ham  i  Maj  1799. 
Det  var  en  simpel,  aflang  Kiste;  men  i  Bunden  var  der 
fastspigret  et  Dokument,  hvori  der  stod: 

»Herved  bevidner  jeg,  at  denne  Kiste  udelukkende  er 
»forarbejdet  af  Træ  og  Jærn,  taget  af  »L'Orient«s  Stormast, 
»som  blev  fisket  op  af  Hs.  Majestæts  Skib  under  min 
»Kommando  i  Abukir-Bugten«. 

»Swiftsure,  23de  Maj   1799. 

Ben.  Hallowell. 

Med  Foræringen  fulgte  følgende  Skrivelse  til  Admiralen: 
My  Lord! 

»Hermed  sender  jeg  Dem  en  Ligldste,  forarbejdet  af 
»L'Orient«'s  Stormast,  saa  at  De,  naar  De  en  Gang  er  kjed 
»af  dette  Liv,  kan  blive  begravet  i  en  af  Deres  egne  Tro- 
»fæer;  —  men  gid  dette  maa  ske  sent!  Det  er  Deres  hen- 
»givne  og  ærbødige  Tjeners  inderligste  Ønske.« 

»Swiftsure«,  23de  Maj  1799. 

Ben.  Hallowell. 

Da  denne  besynderlige  Foræring  blev  sendt  om  Bord  i 
»Vanguard«  og  bragt  ind  i  Admiralskahytten,  gjorde  den 
naturligvis  stor  Opsigt  blandt  Besætningen;  men  da  de  for- 
bavsede Matroser  fik  at  vide,  at  det  var  Alvor,  at  det  var 
en  virkelig  Ligkiste  til  deres  Admiral,  bavde  de  Vanske- 
lighed med  at  klare  Grunden  til  denne  mæ-rkelige  Begivenhed. 
»I  kan  stole  paa«,  bemærkede  en  af  Mandskabet  til  sine 
Kammerater,  »at  det  kommer  til  at  gaa  varmt  til  næste 
Gang;  Admiralen  vil  slaas,  til  han  falder.  I  kan  jo  se,  at 
han  har  faaet  sin  Ligkiste  om  Bord«.  Nelson  selv  var 
meget  glad  over  denne  Foræring.  Den  fik  Hæderspladsen 
i  hans  Kahyt,  og  da  Admiralen  senere  hen  paa  Aaret  forlod 
»Vanguard«  og  hejste  sit  Flag  i  »Foudroyant« ,  —  tog  han 
sin  Kiste  med  sig. 

O.  Liitken. 

JJe  efterfølgende  Sider  ere  en  sammentrængt  Bearbej- 
delse af:  souvenirs  d'un  garde  national.  Il.me  parti e. 
L'insurrection.  Forfatteren  er  den  samme  unge  Schweizer, 
der  først  som  Franctireur  og  senere  som  Nationalgardist 
deltog  i  Paris's  Forsvar  1870 — 1871*),  derpaa  hvirvledes  ind 
i  Borgerkrigens  Rædsler  og  en  Tid  deltog  i  Communens 
Rejsning  paa  Oprørernes  Side.  Naturligvis  kunne  hans 
Skildringer  ikke  gjøre  Fordring  paa  at  gjælde  som  den 
strænge  Histories  endelige  Dom;  en  saadan  Dom  er  det 
umuligt  at  fælde  allerede  nu  af  den  Grund,  at  disse  Begiven- 
heder ligge  os  saa  nær,  at  man  endnu  ej  ret  kan  overskue 
dem,  ligesom  naturligvis  mangfoldige  nødvendige  Oplys- 
ninger først  ville  fremkomme  efter  længere  Tids  Forløb. 
Dernæst  maa  vore  Læsere  stadig  erindre,  at  det  er  Skil- 
dringer fra  en  Partigængers  Haand,  som  oven  i  Kjøbet  har 
staaet  paa  det  besejrede  Partis  Side ;  han  maa  derfor  natur- 
ligvis se  alle  Begivenhederne  fra  et  ensidigt  Standpunkt  og 
er  tilbøjelig  til  at  opfatte  alle  Handlinger  fra  Regeringens 
Side  saa  hadefuldt  og  skjævt  som  vel  muligt.  Naar  Redak- 
tionen dog  har  troet  at  kunne  optage  denne  Skildring,  som 
for  øvrigt  fra  Bearbejderens  Haand  er  noget  mildnet,  har 
Grunden  været  den,    at  det   altid'  maa   have   sin  Interesse 


*)  Se  Hist.  Archiv  1875,    L  43;    II.  41  og  334  samt  1876,  I.  42. 

ogsaa  at  se  en  Skildring  af  hine  forfærdelige  Begivenheder 
fra  Modpartiets  Side;  man  vil  heri  kunne  finde  en  Forkla- 
ring til  Oprørets  uhyre  Fremgang,  og  man  vil  herefter 
kunne  forstaa,  hvorledes  saa  mange  ellers  hæderlige  Per- 
sonligheder, som  ingenlunde  delte  Socialisternes  vanvittige 
Udskejelser,  —  og  vor  Forfatter  hører  til  disses  Tal  — 
kunde  hvirvles  med  ind  i  Oprørets  vilde  Malstrøm;  men 
—  som  sagt  —  upartisk  Historie  maa  vore  Læsere  ikke 
vente  at  træffe  her. 

Eedaktionen. 


I.    Forspil. 


I.    stemninger  og  Tilstande.  —  Byens  Proviantering.  — 
Statistik  fra  Bombardementet.  —  Valgene. 

Paris  havde  altsaa  kapituleret  (26de  Januar)*),  og  alle 
imødesaa  med  Angest  den  mørke,  stormfulde  Fremtid.  Hvilke 
Betingelser  vilde  vel  Sejrherrerne  paalægge  Frankrig,  og 
hvilket  Standpunkt  vilde  Nationalforsamlingen,  som  skulde 
sammentræde  i  Bordeaux,  vel  indtage?  Vilde  Frankrig  kunne 
rejse  sig  igjen  efter  denne  forfærdelige  Krig,  og  vilde  ikke 
ogsaa  Republikken  gaa  til  Grunde  med  denne  ? 

Disse  og  lignende  Sporgsmaal  opkastede  alle  og  enhver, 
men  ingen  kunde  give  noget  tilfredsstillende  Svar  herpaa; 
man  maatte  vente  paa  en  bedre  Fremtid,  medens  man  taal- 
modig  fortærede  det  mer  end  tarvelige  Brød  og  varmede 
sig  ved  Jules  Ferrys  friske  Brænde;  endnu  i  mange  Dage 
kunde  man  se  de  talrige  Ligfølger  med  smaa  Barnekister; 
thi  de  stakkels  Børn  døde  bort  hundredvis.     Sorg,    Hunger, 


*)  Se  toregaaende  Bind,  S.  56—58. 

Kulde,  Ydmygelser,  Arbejdsløshed,  Frygt  for  Fremtiden, 
kort  sagt,  Elendigheder  af  enhver  Art  hvilede  med  knu- 
sende Va-gt  paa  den  ulykkelige  Pariser-Befolkning. 

Den  velhavende  Klasse  af  Befolkningen  tog  imidlertid 
paa  Landet  for  at  komme  i  Stand  igjen  (se  ravitailler), 
som  den  gængse  Talemaade  lød.  Paa  den  anden  Side 
vendte  ogsaa  Kejserdømmets  Lapse  og  Modeherrer  tilbage 
fra  Udlandet,  friske  og  vel  til  Mode;  med  deres  skamløse 
Luxus  og  udfordrende  Optræden  syntes  de  ligesom  at  lægge 
an  paa  at  opægge  den  fattige  Befolkning.  De  undrede  sig 
over,  at  Paris  dog  ikke  havde  lidt  mere;  de  beklagede  sig 
over,  at  man  havde  omhugget  Træer  paa  deres  Yndlings- 
Promenader;  de  gjorde  Ophævelser  over,  at  der  var  saa  faa 
Heste,  at  man  ikke  kunde  vise  sig  i  sine  elegante  Vogne*). 

Voldene,  hvor  saa  mange  Nationalgardister  i  de  lange 
Vinternæ^tter  havde  vaaget,  med  Hjærterne  opfyldte  af  Tillid 


=)  Man  læse  følgende  Uddrag  at'  Bladet -Gaulois  fra  Midten 
af  Februar  Maaned: 

„Paris's  skjønne  Dage  ville  nu  vende  tilbage  med  Freden. 

Enkelte  fremmede  af  høj  Stand,  der  af  Nysgjerrighed 
eller  gammel  Vane  ere  vendte  tilbage  til  Paris,  spørge  allerede, 
hvorhen  man  vel  skal  tage  paa  sine  Kjøreture. 

Vincennes-Skoven  har  lidt  meget;  man  kan  ikke  tage 
derhen,  og  de  Kvarterer,  man  skaligjennem  for  at 
naa  derud,  ere  ikke  elegante  nok  til  at  kunne 
udøve  nogen  Tillokkelse  for  den  fineVerden.  Hvad 
derimod  Boulogne-Skoven  angaar,  vil  den  altid  være  Cen- 
tret for  den  fashionable  Verden,  skjønt  den  forreste 
Del  rigtignok  har  lidt  meget. 

Et  temmelig  stort  Antal  Luxusheste  ere  i  Behold;  thi 
Ridehestene  have  været  fordelte  blandt  Stabens  Ofticerer  og 
Blænkere ,  medens  Kjørehestene  ere  blevne  anvendte  ved 
Ambulancerne. 

I  Gaar  havde  det  smukke  Foraarsvejr  lokket  mange  spad- 
serende ud  til  Champs-Elysées's  store  Alleer;  derimod  ser 
man  endnu  kun  faa  Kj øretøjer.  Luxushestene  ere  blevne 
rekvirerede ;  den  største  Part  af  Paris's  fornemme  Verden 
har  saaledes  intet  Forspænd,  og  man  har  vænnet  sig  til  at 
gaa.  .  .'■ 

til  Fremtiden,  frembøde  nu  et  Sy  ri,  som  kunde  knuge  selv 
den  stærkeste;  Artilleristerne  flyttede  Kanonerne  ned  af 
Lavetterne ,  Krudtkamrene  vare  tømte,  og  Forterne  vare  be- 
satte af  Preusserne,  som  tillige  skulde  sættes  i  Besiddelse 
af  Materiellet  fra  Hovedvolden.  Man  fortalte  endogsaa,  at 
de  talrige  Kanoner,  som  Nationalgarden  under  Belejringen 
havde  foræret  Regeringen,  skulde  gaa  samme  Vej.  Dernæst 
iik  man  sluttelig  at  \ide,  at  Fjenden  holdt  hele  fem  og 
tyve  Departementer  besat,  det  vil  sige  næsten  en  Tredjedel, 
og  det  den  rigeste  og  mest  frugtbare  Del,  af  hele  Frankrig. 

Enhver,  der  kjender  Parisernes  store  Selvforgudelse, 
kan  tænke  sig,  hvor  dybt  en  saadan  Ydmygelse  maatte  nage 
dem.  Ingen  vilde  indrømme,  at  Tyskerne  havde  deres  mæg- 
tige Militærorganisation,  deres  Feltherrekunst  og  deres  for- 
træifelige  Artilleri  at  takke  for  Sejren.  —  Nej,  vi  ere  blevne  for- 
raadte :  forraadte  af  Napoleon  og  Jjoboeuf,  forraadte  af  Bazaine 
og  af  Uhrich  (Strassburgs  Forsvarer,  der  et  Øjeblik  var  Pari- 
sernes A  fgud) ;  af  Aurelle  de  Paladines ,  siden  han  har  ladet 
Tyskerne  tage  Orleans  igjen;  forraadte  af  Jules  Favre, 
Jules  Ferry  og  af  hele  Ftegeringen  for  det  nationale  Forsvar. 

De  republikanske  Blade  bleve  mere  og  mere  voldsomme 
i  deres  Angreb  paa  denne  Regering,  som  kun  blev  svagt 
forsvaret  af  l'Officiel.  Den  1ste  Februar  bleve  de  repu- 
blikanske Fanger,  der  vare  fængslede  i  Saint-Pélagie,  be- 
friede, Flourens  var  i  fuldstændig  Sikkerhed,  da  ingen  vovede 
at  fængsle  ham,  og  det  socialistiske  Parti  følte  sig  stærkere 
og  stærkere,  skjønt  det  var  i  Minoriteten;  de  socialistiske 
Aviser  skaanede  i  deres  Angreb  og  sarkastiske  Artikler  ikke 
denne  Regering,  som  højtidelig  havde  erklæret:  »Aldrig 
en  Tomme  af  vort  Territorium,  aldrig  en  Sten  af  vore 
Fæstninger« . 

Endelig  kom  der  endnu  en  Efterretning,  som  bragte 
Forbitrelsen  til  at  stige  til  det  højeste:  Et  preussisk  Armé- 
korps skulde  i  nogle  Dage  holde  Hovedstaden  besat;  Ind- 
marchen var  fastsat  til  den  1ste  Marts.     Det  var  for  galt 

Maaletvar  fuldt!  skulde  Paris  taale  denne  sidste  Ydmygelse  ? 
Nej  !  hvis  Fjenden  virkelig  dristede  sig  til  at  trænge  ind  i 
Paris,  maatte  Byen  blive  hans  Grav;  ikke  en  Tysker  maatte 
undslippe  for  at  kunne  melde  derom.  Det  hele  var  visselig 
kun  latterlige  og  tomme  Dekhimationer;  men  de  afmale  til- 
strækkelig den  exalterede  Stemning,  som  besjælede  Pariserne, 
og  de  vigtigste  Socialistførere  vare  dog  heldigvis  saa  fornuftige, 
at  de  indsaa,  at  Parisernes  Daarskab  kun  kunde  føre  til  en 
frygtelig  Nedsabling.  Bladet  »le  Cri  du  peuple«,  som  i  Løbet  af 
faa  Dage  blev  det  mest  udbredte  Blad  blandt  Arbejderklassen, 
offentliggjorde  derfor  i  sit  ottende  Nummer  en  kraftig  Erklæ- 
ring, som  mindede  om,  at  ethvert  voldsomt  Skridt  kun  vilde 
udsætte  Befolkningen  for  Angreb  fra  Revolutionens  Fjender,  det 
være  sig  nu  de  tyske  eller  de  franske  Monarkister,  der  vilde 
drukne  den  sociale  Rejsning  i  Blod.  »Lad  os  huske  de 
sørgelige  Junidage«,  saaledes  sluttede  Manifestet,  som 
nogenlunde  beroligede  Arbejderstandens  opbrusende  Stemning. 
Endelig  kom  den  længe  ventede  Stund,  da  Lokomoti- 
vernes Piben  atter  gav  Gjenlyd  paa  Jærnbanestationerne ; 
m^n  saae  de  første  Transporter  Korn  og  Kvæg  ankomme 
og  læste  med  Henrykkelse  i  Aviserne,  at  talrige  Jærnbane- 
vogne,  belæssede  med  alle  Slags  Fødevarer,  Dag  og  Nat 
indtraf  paa  Paris's  Stationer.  Brødet  antog  lidt  efter  lidt 
en  lysere  Farve,  og  en  smuk  Morgen  kunde  Pariserne  endelig 
atter  kjobe  rigtigt  Hvedebrød  og  saa  meget,  de  vilde.  Med 
hvilken  Henrykkelse  betragtede  man  ikke  det  gode  Brød! 
man  kastede  beundrende  Blikke  ind  ad  Bagernes  Vinduer, 
man  gjorde  hverandre  opma^rksomme  paa  Brødene  og  frem- 
hævede idelig  og  idelig  deres  skjønne,  hvide  Farve.  For 
ret  at  fatte  Parisernes  Begejstring  over  det  gode  Fransk- 
brød, maa  man  betænke,  hvilken  Sort  Brod  der  var  bleven 
uddelt  under  Belejringens  sidste  Dage  i  Portioner  paa  18 
Lod  pr.  Mand.  Efter  en  lærd  Kemikers  Analyse  indeholdt 
et  Pund  Brød  af  denne  Art  kun  ^8  Hvedemel;  %  var  der- 
imod en  Blanding  af  Kartofler,  Ris,  Linser,  Ærter,  Vikker, 

Byg,  Havre  og  Kug,  alt  malet  sammen  i  ulige  Forhold; 
-8  vare  Vand  og  endelig  den  sidste  Vs  Straa  og  Levninger 
af  Avner  eller  Plantebælge.  Næringsstoffet  i  dette  Brød, 
sammenlignet  med  det  Brød,  som  Bønderne  il' Ardéche  nyde, 
forholdt  sig  som  1  til  12,  og  dette  utilstrækkelige  Nærings- 
middel maattc  anses  som  en  Hovedaarsag  til  det  høje 
Procentantal  af  Dødsfald.  —  Nu  kom  der  ogsaa  store  præg- 
tige Oxer,  Kalve,  Beder  og  Svin,  og  med  en  barnlig  Glæde 
betragtede  Befolkningen  de  vel  forsynede  Slagterbutikker; 
men  disse  første  Forsendinger  vare  ikke  for  Smaafolk ;  Pungen 
var  tom,  man  maatte  vente  paa  Arbejdets  Gjenoptagelse,  og 
dette  kunde  ikke  begynde,  før  der  ogsaa  var  kommet  Sten- 
kul i  tilstrækkelig  Mængde  til  de  talrige  Fabrikker. 

Af  Grønsager  var  der  endnu  kun  ringe  Forraad  i 
Torvehallerne,  og  Priserne  vare  ikke  at  opdrive  for  Smaa- 
folk; det  var  haardt  nok,  at  man  efter  saa  grusomme  Af- 
savn endnu  i  mange  Dage  maatte  vente,  indtil  man  kunde 
overkomme  at  kjøbe  blot  de  simpleste  Grønsager.  Med 
Sorg  og  misundelige  Blikke  maatte  de  fattige  Husmødre, 
der  vare  blege  og  udmagrede  af  lange  Tiders  Savn,  se  paa 
den  første  Kaal  og  de  første  Kartofler,  som  vare  opstablede 
i  Grønthandlernes  Vinduer;  men  disse  fattige  Kvinder  med 
deres  længselsfulde  talende  Blikke  maatte  nejes  med  det 
blotte  Syn  og  sukkende  forlade  den  smukke  Udstilling. 

Heller  ikke  Brændsel  var  ankommet  endnu,  og  man 
vidste  desuden,  at  de  første  Vognladninger  Stenkul  vare 
bestemte  for  Gasværkerne,  som  skulde  se  snarest  mulig  at 
komme  i  Gang  igjen  for  at  gjøre  Nætterne  lidt  mindre 
mørke  og  triste.  Folket  maatte  atter  vente  og  søge  at 
brænde  det  friske  Ved,  som  det  havde  Forsvarsregerin- 
gens  Uforudseenhed  at  takke  for. 

Paris  var  altsaa  atter  aabnet  for  Samfærdslen  med 
Omverdenen,  og  de  preussiske  Avtoriteter  tillode  Korre- 
spondancen med  Provinserne;  men  Brevene  maatte  være  u for- 
seglede, og  man  maatte  finde  sig  i  en  Forsinkelse  i  Versailles, 

hvor  Brevene  riraeligvis  bleve  underkastede  en  Censur.  Jeg 
åk  ogsaa  Efterretninger ,  lieldigvis  gode  Efterretninger,  fra 
Slægtninge  og  Venner;  alle  talte  de  om  Bombardementet, 
og  det  var  klart,  at  man  i  Provinserne  gjorde  sig  overdrevne 
Forestillinger  om  de  preussiske  Granater  og  om  det  Antal 
Ofre,  der  vare  faldne  for  dem  i  Paris.  Skjont  Antallet  af 
de  døde  var  relativt  ringe,  var  Tabet  naturligvis  altid  sørge- 
ligt nok;  det  kan  maaske  ogsaa  for  vore  Læsere  have  sin 
Interesse  at  kjende  Tallet  paa  de  ulykkelige,  som  maatte 
ofres  for  de  preussiske  Avtoriteters  paa  én  Gang  grusomme 
og  unyttige  Forholdsregler,  der  bleve  trufne  paa  en  Tid, 
da  Paris  alt  var  paa  Nippet  til  at  bukke  under  for  Kulde 
og  Hungersnød. 

Den  første  Granat,  som  naaede  ind  i  Paris,  faldt  bag 
Bymuren  nær  Fortet  Vanves,  Eftermiddagen  den  6te  Januar, 
og  endnu  Dagen  før  Paris's  Overgivelse  var  der  4  døde  og 
9  saarede.  I  alt  omkom  31  Børn,  23  Kvinder  og  53  Mæ-nd, 
tilsammen  107  Personer,  strax  paa  Stedet,  og  af  de  saa- 
rede var  der  endnu  276,  som  ikke  overlevede  deres  Saar: 
i  alt  ere  altsaa  383  Personer  blevne  01  ve  for  den  tyske 
Kejsers  Granater  i  de  22  Dage,  Bombardementet  varede; 
men  disse  Tal  omfatte,  vel  at  mærke,  kun  den  civile  Be- 
folkning. Desuden  blev  den  største  Del  af  de  offentlige 
Monumenter  og  Hospitaler,  som  ligge  paa  venstre  Seinebred, 
ramt  af  et  eller  flere  Projektiler,  men  heldigvis  var  den 
lidte  Skade  dog  kun  ubetydelig. 

Umiddelbart  efter  Overgivelsen  fandt  Valgene  Sted  ((Sde 
Februar)  til  Nationalforsamlingen.  1  Paris  blev,  som  man 
kunde  vente,  valgt  lutter  Repræsentanter  for  det  yderlige 
republikanske  Parti,  deriblandt  ogsaa  enkelte  Medlemmer  af 
rin  ter  nationale;  Jules  Favre  var  en  af  de  sidste  paa 
Listen,  og  foruden  ham  var  der  ikke  valgt  noget  andet 
Medlem  af  Forsvarsregeringen ,  medens  Louis  Blanc,  Victor 
Hugo,  Gambetta,  Garibaldi,  Bochefort,  *Delescluze  o.  s.  v. 
vare  valgte  med  overvejende  Stemmeflerhed.     I  Modsætning 

til  Hovedstaden  havde  Provinserne  i  Flæng  valgt  alle  de 
gamle  Repræsentanter  for  de  gamle  Partier,  og  enhver  kunde 
forudse,  at  den  nye  Nationalforsamlings  store  Majoritet  vilde 
være  fjendtlig  stemt  mod  Paris,  mod  Republikanerne  og  mod 
Republikken.  Pariserne  trøstede  sig  dog  i  Begyndelsen  let 
herover :  »Disse  Folk  fra  Landet  ere  kun  valgte  for  at  afslutte 
Freden;  naar  denne  er  undertegnet,  ville  de  vende  hjem 
til  deres  gamle  Slotte,  og  nye,  mere  frie  Valg  ville  bringe 
os  i  Majoriteten«. 

Imidlertid  kom  det  strax  til  lidenskabelige  Scener 
mellem  de  yderlige  Republikanere  og  Nationalforsamligens 
Majoritet;  Gnribaldi  blev  meget  ubillig  behandlet:  man 
udbrød  i  larmende  Raab,  da  Floquet  brugte  Tiltalen:  Bor- 
gere, og  man  brølte:  »Til  Galeanstalten!«  (å  Charentoii), 
da  Louis  Blanc  tog  Ordet.  I  det  hele  taget  lagde  alle 
disse  smaa  Landjunkere  ingenlunde  Dølgsmaal  paa  deres 
monarkiske  Ideer,  og  det  republikanske  Paris  vidste  snart, 
at  Forsamlingen  i  Bordeaux  var  dets  svorne  Fjende.  Paa 
den  modsatte  Side  kom  ogsaa  Pariser-Bladene  i  Fyr  og 
Flamme,  og  man  kunde  allerede  nu  forudsige,  at  det 
vilde  blive  umuligt  at  undgaa  alvorlige  Forstyrrelser,  hvis 
Forsamlingen  i  Bordeaux  ikke  viste  sig  mere  medgjorlig 
og  forsonlig.  I  Betragtning  af  Nationalforsamlingens  aaben- 
lyse  monarkiske  Tendenser  begyndte  Befolkningen  i  Paris 
at  gribe  til  Forsigtighedsregler;  man  havde  proklameret 
Republikken  og  vilde  ikke  se  den  borteskamoteret  paa  ny. 
Den  24de  Februar  vare  flere  Hundrede  Repræsentanter  for 
Nationalgardens  Batailloner  samlede  og  vedtoge  følgende 
Resolution : 

»Nationalgarden  protesterer  gjennem  sin  Centralkomité 
mod  ethvert  Forsøg  paa  Afvæbning  og  erklærer,  at  den  i 
Nødsfald  vil  gjore  væbnet  Modstand«. 

Disse  Linier  burde  have  aabnet  Øjnene  paa  alle  Restau- 
rationens Tilhængere.  Man  fik  saaledes  baade  Nys  om, 
at  Nationalgarden  havde  sluttet  sig  sammen   til    en  Enhed, 

Og  at  der  var  stiftet  en  ny  Magt.  Nationalgardens 
Centralkomité,  som  kunde  raade  over  nogle  hundrede 
Tusende  Mand  til  Republikkens  Forsvar.  Den  sidste  Sætning 
i  Resolutionen  indeholdt  en  betydningsfuld  Trusel.  Medens 
Forsamlingen  i  Bordeaux  omgav  sig  med  den  kejserlige 
Armés  Bajonetter  og  med  Kejserdømmets  Gendarmer,  erklæ- 
rede Hovedstadens  Republikanere,  at  de  vilde  beholde  deres 
Vaaben;  dette  var  Forspillet  til  den  snart  forestaaende 
Rejsning. 


II.    Tyskernes  Indtog  i  Paris. 

Et  af  de  første  Skridt,  som  Centralmagten  foretog,  var 
en  Henvendelse  til  Nationalgarden  om  at  undgaa  ethvert 
Sammenstod  med  Preusserne  under  disses  nærforstaaende 
Indtog  i  Paris,  og  samtidig  lod  Komiteen  rundt  om 
de  Kvarterer,  Fjenden  skulde  besætte,  opføre  en  Række 
Barrikader  for  fuldstændig  at  isolere  Fjenden  i  denne  Del 
af  Byen. 

Trods  disse  forstandige  Advarsler  kunde  man  stadig 
befrygte  et  Udbrud  af  Folkemassens  Forbitrelse.  Den  27de 
Februar  indfandt  pludselig  en  bevæbnet  Hob  sig  foran  Ar- 
tilleriparken paa  Pladsen  Wagram,  jog  Vogterne  bort  og 
træ-ngte  ind  i  Tøjhuset;  man  vilde  unddrage  Preusserne  de 
Feltstykker,  som  ble  ve  opbevarede  her.  Mænd,  Kvinder  og 
Børn  spændte  sig  nu  for  Kanonerne  og  Mitrailleuserne,  som 
bleve  kjørte  ad  Forstæderne  til,  navnlig  til  Montmartre,  eller 
hen  til  Bastillepladsen ,  hvor  en  Sømand  havde  plantet  den 
røde  Fane  paa  Julisøjlen.  Flere  Dage  igjennem  fandt  store 
Demonstrationer  Sted  paa  Bastillepladsen,  og  man  havde  en 
uvilkaarlig  Fornemmelse  af,  at  der  kun  behøvedes  en  lille 
Gnist  for  at  faa  Bevægelsen  til  at  bryde  ud  i  lys  Lue. 
Hver  Nationalgardist  bar  i  sit  Knaphul  en  gul  eller  rød 
Evighedsblomst  til  Ære  for  de  Martyrer,  hvis  Navne  vare 
indgraverede  paa  Søjlen;    andre,  som  ikke  havde  deltaget  i 

disse  Demonstrationer,  skyndte  sig  dog  med  at  anlægge  den 
samme  Dekoration. 

Dagen  for  Indtoget  blev  der  rejst  Barrikader  i  Belle- 
ville,  og  der  blev  plantet  Kanoner  paa  flere  Punkter  i  For- 
stæderne. Samtidig  kunde  man  se  Liniesoldater  i  Færd 
med  at  transportere  Granater  og  Patroner  bort  fra  Industri- 
paladset, som  under  Belejringen  havde  været  Oplagssted  for 
Ammunitionen;  den  følgende  Dag  skulde  Bygningen  nemlig 
tjene  til  Hestestald  for  den  fjendtlige  Hær.  Hvilken  Ydmy- 
gelse for  Paris! 

Den  næste  Dag  herskede  en  dump  Stilhed  i  Gaderne; 
de  fleste  Butikker  vare  lukkede,  og  ingen  Avis  udkom; 
Paris  havde  anlagt  Sorg.  Jeg  og  min  Landsmand  og  Krigs- 
fælle  Villaret  iforte  os  imidlertid  vore  civile  Klædninger  og 
styrede  vor  Kaas  mod  de  élyseiske  Marker  for  at  se  paa 
Tyskernes  Indmarche.  Klokken  ti  naaede  vi  Concorde- 
Pladsen.  Kvarteret  Saint-Honoré ,  hvor  Preusserne  skulde 
indkvarteres  i  nogle  Dage,  var  afspærret  og  bevogtet  af 
Gendarmere,  der  ikke  lod  nogen  fransk  Uniform  passere,  og 
saa  strængt  blev  denne  Forholdsregel  overholdt,  at  Folk 
maatte  vende  om,  fordi  de  bare  Nationalgardist-Huer,  ja 
endog  fordi  de  vare  iførte  Gamasker,  som  vai'e  slet  skjulte 
under  Benklæderne.  Paa  Concorde- Pladsen  havde  alle  de 
Statuer,  som  forestille  Frankrigs  store  Stæder,  sorte  Masker 
for  Ansigterne;  Pariserne  vilde  ikke,  at  de  andre  Byer  skulde 
se  den  Forhaanelse,  man  tilføjede  deres  By. 

En  Eskadron  preussiske  Husarer  holdt  midt  i  de  ely- 
sæiske Markers  store  Allé;  de  vare  rundt  omkring  omgivne 
af  parisiske  Gadestrygere,  der  lo  og  hujede  ad  Rytterne 
eller  uforskammet  kom  hen  og  forlangte  Tobak  af  dem. 
Alle  disse  Husarer  vare  unge,  kjønne  Folk  med  et  alvorligt 
Udseende;  af  og  til  smilte  dog  enkelte  med  en  noget 
liaanlig  Mine;  deres  Officer,  en  smuk  Knøs  paa  en  Snes 
Aar,  var  stegen  af  Hesten  og  ventede  paa  det  nærmeste 
Fortog  paa  nye  Troppers  Ankomst.    Husarerne  vare  i  Felt- 

dragt;  men  deres  Klædninger  vare  dog  ikke  meget  luv- 
slidte. En  Gruppe  Kvinder  og  Bern  omringede  Husar- 
officeren og  gav  højrøstet  deres  Meninger  til  Kjende,  i  det 
de  antoge,  at  Tyskerne  vare  lige  saa  uvidende  med  Hensyn 
til  fremmede  Sprog,  som  de  selv.  Lige  som  jeg  passerede 
forbi,  hørte  jeg  en  Kvinde,  der  ikke  var  synderlig  net  paa- 
klædt, udbryde:  »Uh!  hvor  de  Preussere  ere  smudsige!« 
Ved  dette  Udbrud  vendte  Løjtnanten  sig  om,  maalte  hende 
rolig  med  et  haanligt  Blik,  trak  paa  Skuldrene  og  indtog 
igjen  sin  forrige  Stilling;  Pariserinden  rødmede  og  skyndte 
sig  bort. 

Nogle  Skridt  længere  frem  stedte  jeg  paa  Liniesoldater 
med  Pikkelhuer,  Fængnaalsgeværer  og  sammenrullede  Over- 
frakker; de  havde  alle  Tornistre  af  rødt  Læder,  en  Tobaks- 
pung dinglende  ved  Bæltet,  og  de  vare  iførte  store  Støvler. 
Disse  høje,  svære,  bredskuldrede  Soldater  med  deres  blonde 
Haar  havde  alle  meget  stærkt  markerede  Ansigtstræk,  og  i 
det  hele  taget  kunde  man  let  ved  første  Øjekast  skjelne 
en  tysk  Soldat  fra  en  fransk.  Ved  Officererne  var  denne 
Forskjel  mindre  fremtrædende;  alle  de,  jeg  saae  denne  Dag 
—  og  jeg  saae  dem  i  Hundredvis  og  af  alle  Korps  —  havde 
intet  særligt  tysk  Physiognomi ;  nogle  havde  franske  Ansigts- 
træk, andre  kunde  gaa  og  gjælde  tor  Englændere  eller  Kus- 
sere. Næsten  alle  de  tyske  Officerer,  jeg  saae,  viste  ved 
deres  Udseende  og  Manerer,  at  de  vare  dannede  og  høflige 
Mænd. 

Medens  jeg  saaledes  passerede  de  elysæiske  Marker, 
iagttog  jeg  omhyggelig  alle  nye  Uniformer,  jeg  mødte  paa 
min  Vej.  Der  var  preussiske  og  bayerske  Uhlaner,  Død- 
ninge-Husarer og  hvide  Kyrasserer,  de  sidste  dog  kun  i  ringe 
Antal;  Patrouiller  af  Liniesoldater  gjennemstrejfede  de  nær- 
liggende Gader  og  afsøgte  de  Huse,  der  skulde  modtage 
Besætningstropper.  I  Almindelighed  kommanderedes  disse 
Patrouiller  af  en  Sergent,  som  havde  megen  Ulejlighed  med 
at  finde  det  angivne  Sted;   jeg  saae  en  af   disse  Sergenter, 

som  kunde  lidt  Fransk,  meget  hoflig,  men  forgjæves  hen- 
vende sig  til  en  Snes  Personer;  man  vendte  ham  Ryggen 
eller  udpegede  ham  en  helt  forkert  Gade.  Ved  at  se  disse 
brave  Germaneres  Ko  og  Maadehold  spurgte  jeg  mig  selv, 
om  Franskmændene  vel  vilde  have  baaret  sig  ad  paa  samme 
Vis,  og  om  de  i  Berlin  med  en  lignende  Taalmodighed  og 
Maadehold  vilde  have  fundet  sig  i  saadanne  Uforskammet- 
heder og  Drillerier  fra  de  overvundnes  Side. 

Klokken  var  elleve,  da  jeg  naaede  frem  til  Triumf- 
buen; det  preussiske  Troppekorps  kom  endnu  ikke  til  Syne, 
men  Patrouillerne  bleve  hyppigere  og  hyppigere;  hist  og 
her  var  der  opmarcheret  hele  Kompagnier,  men  Geværerne 
vare  stillede  i  Pyramider,  Tornistrene  slængte  paa  eTorden 
og  Piberne  komne  frem.  Triumfbuen  saae  tarvelig  nok  ud; 
de  smukke  Billedhuggerarbejder  vare  fra  Belejringens  Dage 
tildækkede  med  Brædder,  og  Pariserne  havde  vel  vogtet  sig 
for  at  tage  dem  bort  til  det  tyske  Sejrstog.  Desuden  skulde 
Kjæder,  Grave  og  Dynger  af  Jord  hindre  Fjenden  i  at 
marchere  frem  gjennem  Buen;  han  maatte  nejes  med  at 
svinge  til  højre  og  venstre  for  den. 

I  det  jeg  fra  Triumfbuen  skuede  ned  over  Concorde- 
Pladsen,  kunde  jeg  overtj^de  mig  om,  at  det  egentlige  Pariser- 
Publikum  kun  var  til  Stede  i  et  temmeligt  ringe  Antal  paa 
hele  det  umaadelige  Omraade,  hvilket  efter  min  ringe  Me- 
ning var  fuldkommen  rigtigt.  En  dump  Stilhed  herskede  i 
de  fleste  Gader,  næsten  alle  Butikker  vare  lukkede,  og  efter 
enstemmig  Aftale  mellem  Journalisterne  skulde  ingen  Avis 
udkomme,  saa  længe  Byen  var  besat  af  Fjenderne.  En 
Mængde  Huse  i  Nærheden  af  Triumfbuen  vare  tillukkede 
og  havde  hejset  fremmede  P'lag  i  stort  Antal,  baade  ameri- 
kanske, schweiziske  og  italienske.  Lidt  efter  blev  Pladsen 
dog  fyldt  af  Folk,  talrige  Flokke  af  disse  utaalelige,  smud- 
sige, pjaltede  Pariser-Gadedrenge  kom  til  Syne,  pebe  ad  de 
tjeudtlige  Soldater  eller  trængte  vel  endogsaa  ind  i  deres 
Rækker  og  tiggede  Tobak  og  Ild    hos    dem.     Ogsaa  Bluse- 

mænd  vare  blandt  Tilskuerne;  nogle  betragtede  harmfuldt 
og  bedrøvet  de  fjendtlige  Tropper  og  vægrede  sig  koldt  ved 
at  give  dem  nogen  Oplysning;  andre  vare  muntre  og  for- 
nøjede og  gjorde  sig  lystige  over  Soldaterne  og  deres  Paa- 
klædning.  »Hvor  de  se  taabelige  ud«,  sagde  en  Arbejder 
til  sin  Kammerat,  i  det  ban  pegede  paa  en  Gruppe  Preus- 
sere. »Og  saa  skal  man  lade  sig  forraade  for  at  blive 
slaaet  af  saadanne  gamle  Klodrianer«,  gjensvarede  denne. 
»Jeg  gad  nok  vide,  om  de  virkelig  have  gjemt  alle  de  stjaalne 
Lommeure  i  de  smaa  Tornistre« ,  tilføjede  en  tredje.  Saa- 
danne Ytringer  haglede  det  ned  med  rundt  omkring,  og 
hvis  de  brave  Tyskere  havde  forstaaet  blot  en  Fjerdedel  af 
de  faldne  Ytringer,  vilde  de  vel  dog  sluttelig  have  tabt 
Taalmodigheden. 

Da  den  fjendtlige  Armé  endnu  stadig  lod  vente  paa  sig, 
fortsatte  jeg  min  Spadseretur  lige  til  Voldene,  gik  gjennem 
Maillotporten  og  besaa  Forsvarsværkerne  der  i  Omegnen. 
Ogsaa  her  saae  jeg  tyske  beredne  Officerer  med  fuldkommen 
Høflighed  henvende  sig  til  de  spadserende  Parisere;  men 
enten  fik  de  intet  Svar,  eller  de  bleve  mødte  med  Latter 
og  Drillerier;  Tyskerne  bleve  vel  i  Begyndelsen  lidt  for- 
undrede herover,  men  gj  en  vandt  snart  deres  sædvanlige 
Koldblodighed  og  fjærnede  sig  rolig,  i  det  de  mumlede: 
»Saadanne  ere  jo  de  Franskmænd!« 

Henimod  Klokken  tre  om  Eftermiddagen  bebudede  en 
fjærn  Larm,  at  de  fjendtlige  Tropper  endelig  nærmede  sig; 
løjerlig  udseende  Vogne  rullede  ind  fra  Versailles  og  bleve 
holdende  i  Nærheden  af  Triumfbuen;  civilklædte  Officerer 
stege  ud,  dog  bare  de  Uniformshuer  med  den  lille  sort- 
hvide Kokarde;  flere  af  dem  vare  ogsaa  ledsagede  af  tyske 
Damer,  hvad  der  efter  min  Mening  var  mindre  taktfuldt. 

Solen  skinnede  nu  i  al  sin  Glans.  Jeg  havde  stillet 
mig  ved  Triumfbuen,  dels  for  bedre  at  kunne  se  Soldaternes 
Forbimarche,  dels  for  i  Soldaternes  og  Officerernes  Aasyn 
at  kunne  læse  det  Indtryk,  de  følte  ved  Synet  af  det  stolte 

franske  Sejrsmonument.  Mærkeligt  nok,  mod  Neuilly-Alleen, 
ad  hvilken  Tyskerne  skulde  holde  deres  Sejrsindtog,  vender 
netop  følgende  Indskrifter  under  Buen: 

FRIEDLAND,  WAGRAM,  JENA,  LUTZEN, 
BAUTZEN,  DRESDEN. 

Snart  hørte  jeg  Trommernes  Larm  og  Militærmusikken, 
og  to  Troppekolonner  nærmede  sig,  en  preussisk,  der  mar- 
cherede frem  ad  NeuUly-Alleen,  og  en  bayersk,  der  fulgte 
Kejserinde- Alleen  5  ved  Triumfbuen  svingede  Preusserne  til 
venstre,  Bayrerne  til  højre;  flere  Regimenter  passerede  saa- 
ledes  forbi  med  fuld  Musik;  mine  Naboer  lo  og  gjorde  sig 
lystige. 

»Sikke  nogle  grinagtige  Størrelser!  hvor  de  ere  smud- 
sige!« Preusserne  havde  virkelig  ikke  taget  nye  Klæder 
paa  for  at  holde  deres  Indtog  i  »den  moderne  Civilisations 
Hovedstad«,  som  Aviserne  havde  fortalt,  og  deri  handlede 
Preusserne  rigtig;  de  vare  iførte  deres  Krigsdragt,  som  bar 
Vidne  om  deres  Marcher  og  Kampe.  De  franske  Soldaters 
og  især  Nationalgardens  Klædninger  vare  derimod  endnu 
straalende,  de  vare  næsten  nye,  men  hvilken  Forskjel! 

Gadedrengene,  som  i  Hundredvis  havde  grupperet  sig 
ved  Triumfbuens  Fod,  havde  i  Begyndelsen  uafbrudt  pebet 
ad  Preusserne,  som  imidlertid  rolig  fortsatte  deres  Marche; 
efter  ti  Minutters  Forløb  vare  Piberne  blevne  trætte;  det 
tager  virkelig  paa  Kræfterne  saaledes  at  ville  udpibe  en  Hær 
paa  50,000  Mand,  og  Gadedrengene  nøjedes  derfor  med 
at  gjøre  Nar  og  Tid  efter  anden  at  udbryde  i  en  Hujen. 
Med  den  velbekjendte  Parisergade- Dialekt  hørte  jeg  dem  af 
og  til  udbryde:  »Oh  Næ!  Se  mig  engang  til  den 
Størrelse!«  Naar  en  Officer,  som  var  alt  for  slet  bereden 
eller  iført  en  lidt  afstikkende  Dragt,  kom  forbi,  vakte  dette 
naturligvis  en  uudslukkelig  Latter. 

Regiment  efter  Regiment  passerede  saaledes  forbi,  og 
jeg  saae  deres  sorte  og  hvide  Faner  vaje  i  de  tætte  Rækker; 
det  er  egentlig  figurlig  talt,  naar  jeg  bruger  Ordet  »vaje«'; 
thi  sterste  Delen  af  Fanerne  vare  slemt  sønderrevne  af 
Kugler;  af  enkelte  var  endog  kun  Panestangen  og  Sømmene 
tilbage.  Jeg  blev  her  Vidne  til  en  ret  morsom  Fejltagelse. 
En  Bataillou  passerede  forbi  med  sin  Fane,  kun  nogle  sorte 
og  hvide  Pjalter  vidnede  om  dens  Nationalitet,  og  Gade- 
pakket hujede;  men  Obersten,  som  red  tæt  efter  Fanen,  tog 
disse  Brøl  for  Bifaldsraab,  smilte  og  hilste  med  Anstand; 
ny  Hujen  og  nye  Hilsener  fra  Officerens  Side. 

Overalt  herskede  en  stræng  Disciplin;  ikke  et  Ord  lød 
i  Rækkerne,  og  Soldaterne  passerede  rask  fremad  med  takt- 
faste Skridt.  Deres  Pikkelhuer  og  Geværbeslaget  glimtede 
i  Solens  Skin,  og  deres  Tornistre,  som  vare  lidt  forslidte, 
syntes  at  være  omhyggelig  børstede;  alle  havde  de  en  uhyre 
Tobakspung  dinglende  ved  Bæltet;  de  havde  et  godmodigt, 
lidt  kj edeligt,  men  ingenlunde  noget  storagtigt  Udseende. 
Officererne,  som  for  største  Delen  vare  unge,  havde  et  nobelt 
Udseende  og  syntes  for  største  Delen  at  være  Medlemmer 
af  Aristokratiet;  de  smilede  med  Foragt  ad  Gadeungdom- 
mens smudsige  Udbrud  og  over  de  Ytringer,  som  de  under 
Forbimarchen  opsnappede  fra  Borgermændenes  Side;  de  hilste 
paa  deres  Kammerater  og  betragtede  Triumfbuen  med  kj  endte 
Blikke,  men  det  var  vanskeligt  at  læse  i  disse  ubevægelige 
Aasyn.  Af  og  til  indtraadte  der  en  Standsning  under  Trop- 
pernes Marche,  og  jeg  kunde  da  høre  Soldaterne  i  et  Par 
Skridts  Afstand  med  høj  Køst  læse:  Ltitzen,  Bautzen; 
men  disse  Ord  fremkaldte  ikke  engang  et  udtryksfuldt 
Smil  paa  deres  skikkelige  Ansigter;  hvilken  Forskjel  er  der 
ikke  mellem  den  germaniske  og  den  galliske  Race! 

Omtrent  midt  under  Indtoget  fik  jeg  Øje  paa  en  Olding, 
som  blev  fulgt  af  en  talrig  Stab;  paa  venstre  Bryst  bar  han 
fiere  Dekorationer,  og  paa  det  hojre  glimrede  et  prægtigt 
Kors;    hans    Træk,    hans    Kindskjæg    og   det   røde    Ansigt 

mindede  mig  om  det  vel  kjendte  FotoQfiafi,  hvorpaa  der 
ingen  Mangel  var  i  Paris,  og  mine  Naboer  og  Naboersker 
fik  det  samme  Indtryk  som  jeg,  i  det  de  udbrøde:  »Se, 
der  er  Kong  Vilhelm!«  Jeg  troede  i  Virkeligheden  at  se 
Tysklands  nye  Kejser  for  mine  Øjne,  og  forst  om  Aftenen 
erfarede  jeg,  at  han  ikke  var  kommen  til  Paris;  den  Officer, 
som  lignede  Kejseren  saa  meget,  var  simpelt  hen  en  af 
Hærens  høje  Generaler;  paa  sin  Vej  blev  han  overalt  hilst 
med  stor  Ærbødighed  af  Officererne. 

Artilleriet  rykkede  nu  frem,  og  ved  første  Øjekast 
kunde  jeg  strax  fatte  en  af  Grundene  til  Preussernes  uhyre 
Overlegenhed.  De  mægtige  Bagladekanoner  af  Stobestaal 
bleve  trukne  af  sex  Heste,  sex  mægtige  Gangere,  sammen- 
lignede med  det  franske  Artilleris  fire  smaa  Heste.  Batterier 
med  saadant  Forspand  maatte  kunne  bringes  frem  med 
samme  Hurtighed  som  Rytteriet  og  maatte  i  kort  Tid 
kunne  komme  op,  selv  ad  de  stejleste  Bakker. 

Jeg  benyttede  et  Øjebliks  Standsning  og  passerede 
gjennem  de  preussiske  Rækker  for  ogsaa  at  tage  Bayrernes 
Parademarche  i  Øjesyn.  Jeg  saae  nu  Jægere  med  mægtige 
grønne  Fjederbnske  og  med  Geværer  af  en  mig  ukjendt 
Konstruktion;  her  var  den  samme  Ro  og  Holdning  som  hist; 
ogsaa  Skytset  kunde  maale  sig  med  Preussernes.  Efter 
Fodfolket  og  Artilleriet  fulgte  Uhlanerne,  som  havde  pyntet 
deres  Lansespidser  med  nye,  blaa  og  hvide  Silkevimpler; 
det  var  et  smukt  Syn  at  se  disse  PJskadroner  Uhlaner  fare 
forbi  i  kort  Trav,  medens  Solen  spillede  paa  deres  Hjælme 
og  smaa  Vimpler. 

Klokken  halv  syv  var  hele  det  tyske  Okkupations-Korps 
rykket  ind.  og  jeg  vendte  tilbage  til  mit  Hjem.  Paa  Ride- 
stien i  de  élysa^iske  Marker  vare  Kanonerne  opkjørte  i  god 
Orden,  medens  Uhlanerne  og  Husarerne  havde  fastbundet 
deres  Heste  ved  Træerne  i  Alleen.  Bataillonerne  bivuakerede 
under  aaben  Himmel,  Soldaterne  røg  fredelig  af  deres  lange 

Piber,  medens  et  Musikkorps  spillede  tyske  Nationalmelodier 
foran  Industripaladset. 

Da  jeg  skraaede  over  Concorde-Pladsen,  fik  jeg  Øje  paa 
et  uhyggeligt  Syn.  Et  Hundrede  Individer,  nogle  i  Bluse, 
andre  meget  fint  paaklædte,  omringede  under  Raab  og  Hujen 
en  ulykkelig  Kvinde,  som  blev  beskyldt  for  at  have  talt  til 
en  Preusser.  Fovhaanelser  og  Slag  regnede  ned  over  den 
halvnøgne  Kvinde,  og  de  vilde  Raab:  »Til  Seinen!«  min- 
dede om  Belejringens  værste  Tid.  Preusserne  vare  Vidner 
til  dette  afskyelige  Skuespil,  men  rørte  sig  ikke  af  Pletten, 
og  de  Gendarmer,  som  vare  opstillede  ved  Concorde-Broen, 
maatte  lægge  sig  imellem  og  hindre  de  rasende  i  at  gjøre 
Alvor  af  deres  Trusel.  Lignende  Scener  fandt  i  øvrigt 
Sted  flere  Gange,  og  ærbare  Kvinder  skulle,  efter  hvad  man 
fortalte,  have  været  Gjenstand  for  upassende  Voldshandlinger. 
Naar  jeg  saae  disse  Mænd,  og  især  disse  Kvinder,  saaledes 
forvandles  til  vilde  Dyr,  har  jeg  mange  Gange  tænkt  paa 
et  Sted  hos  Chateaubriand,  hvor  han  først  roser  de  tyske 
Bønders  Godmodighed  og  derpaa  tilføjer:  »Af  alle  Folk 
ere  Franskmændene  de  mest  umenneskelige.  ...  Vi  have 
bevaret  Gallernes  Vildhed,  kun  skjuler  den  sig  under  vore 
Silkestrømper  og  bag  vore  Halstorklajder«. 


III.    Loven  om  de  forfaldne  Vexler.  —  Befolkningens 
stigende  Misfornøjelse.  —  Bladartikler. 

Forholdene  i  Paris  bleve  mere  og  mere  spændte,  og 
det  fik  næ^sten  Udseende  af,  at  Forsamlingen  i  Bordeaux 
forsætlig  vilde  forøge  denne  Gjæring  og  Uro.  Befolknin- 
gens Misfornøjelse  steg  til  det  højeste;  det  var  navnlig  de 
trufne  Bestemmelser  angaaende  Vexlers  Forfaldstid,  der 
vakte  den  dybeste  Bestyrtelse  hos  Arbejderbefolkningen  og 
den  lavere  Borgerstand.  Den  paagj ældende  Lov  bestemte, 
at  alle  Vexler,  som  vare  forfaldne  i  Tiden  mellem  den  13de 
Avgust  og  den  12te  November  1870,  skulde  kunne  inddrives 

syv  Maaneder  efter  deres  Forfaldstid.  Man  var  næppe 
kommen  ud  over  Belejringen,  og  Arbejdet  havde  endnu  ikke 
taget  sin  Begyndelse,  hvorfor  Loven  ogsaa  truede  Tusender 
af  Smaah andler e  med  Undergang;  i  de  tre  Dage,  som  fulgte 
efter  den  skæbnesvangre  trettende  Marts,  skulle  ikke  mindre 
end  250,000  Vexler  være  blevne  protesterede.  Dernæst  var 
der  fremdeles  en  stor  Mængde  Husejere,  som  kastede  deres 
insolvente  Lejere  paa  Døren,  og  mangfoldige  Stakler  vare 
nødte  til  at  søge  Hjælp  i  Byens  Mairier  for  at  opdrive  en 
lille  Bolig.  Alle  disse  utaalmodige  og  skaanselslese  Ejere 
bleve  rigtignok  navngivne  i  de  folkelige  Blades  Spalter ;  men 
det  brede  de  sig  vel  kun  lidet  om.  I  al  den  Tid  beskæf- 
tigede Nationalforsamlingen  sig  væsentlig  kun  med  Spørgs- 
maalet  om  at  udslette  Paris  som  Landets  Hovedstad,  man 
besluttede  at  forlægge  Forsamlingens  Sæde  til  Versailles, 
og  dette  undlod  naturligvis  ikke  yderligere  at  sætte 
ondt  Blod. 

Mangfoldige  smaa  Aviser  udkom  i  disse  Tider  og 
spredtes  blandt  Befolkningen.  Disse  Blade  bleve  for  største 
Delen  redigerede  af  ubekj endte  Forfattere,  men  deres  Penne 
forstode  at  sætte  de  folkelige  Lidenskaber  i  Bevægelse,  og 
de  vandt  en  uhyre  Udbredelse.  Vi  ville  dvæle  lidt  ved  et 
Par  af  de  vigtigste,  nemlig  lePéreDuchéne  og  la 
C  arm  agnole.  Det  første  Blad  udkom  daglig  med  otte 
Sider  i  stort  Oktav;  hvert  Nummer  indeholdt  giftige  Ar- 
tikler, som  vare  krydrede  med  en  Mængde  plumpe  Udtryk 
og  Eder.  Le  Pére  Duchéne  var  overordentlig  udbredt, 
Bladets  aparte  Stil  morede  til  Trods  for  Plumphederne  og 
de  latterlige  Broderier  det  store  Publikum,  og  Bladet  havde 
en  langt  større  Indflydelse,  end  man  i  Reglen  forestiller  sig. 
Vi  kunne  ikke  godt  give  vore  Læsere  en  Prøve  paa  Bladets 
Tone  uden  at  saare  deres  Anstændighedsfolelse  og  ville 
derfor  holde  os  til  la  C  a r  m  a  g n  o  1  e ,  som  var  mere  munter ; 
men    det   var    rigtignok   en   brandgul  Munterhed.     Med  en 

alvorlig  Mine  bad  Redaktionen  saaledes  de  gode  Tykmaver*), 
som  ikke  fandt  Smag  i  Bladets  Titel,  om  at  lade  være  at 
rive  det  i  Stykker  paa  Boulevarderne,  thi  »om  la  Carmag- 
nole  just  ikke  er  den  Latter,  som  truer,  kunde  den  dog 
maaske  være  den  Latter,  som  advarer.  Altsaa  mine  Herrer, 
som  have  spist  godt  til  Middag,  brænd  ikke  vort  Blad  paa 
Boulevarden.  Det  er  taabeligt;  man  lader  Dem  dog  læse 
Figaro,  ikke  sandt V«  Det  var  den  24de  P'ebruar,  at  la 
Carmagnole  gav  den  letsindige,  fine  Portion  denne  Advarsel. 
Mange  af  dette  Blads  Artikler  ere  betegnende  for  den  Aand, 
som  besjælede  den  store  Del  af  Byens  Befolkning  i  hin 
vilde  Gjæringstid,  der  gik  forud  for  den  endelige  Kata- 
strofe; da  de  derhos  ere  skrevne  med  en  vis  Vittighed, 
ville  vore  Læsere  maaske  ikke  ugjærne  stifte  lidt  nøjere 
Bekjendtskab  med  et  Par  mindre  Artikler,  saa  meget  mere 
som  selve  Bladet  nu  er  vanskeligt  at  opdrive«  Hvert  Nummer 
af  Bladet  indlededes  med  et  Digt;  vi  ville  her  meddele  et 
Brudstykke  af  »Sangen  om  General  Trochu«. 

:  :  Monsieur  Trochu  avait  promis  :|: 
: :  Avec  son  plan  d'sauver  Paris;  :]: 

Mais  il  n'comptait  vraiment 

Qu'sur  les  departements. 

Dansons  la  carmagnole, 

Vive  le  son,  vive  le  son. 

Dansons  la  carmagnole, 

Vive  le  son  du  canon. 

:|:  Monsieur  Trochu  ayant  promis  :|: 

:|:  J)e  n'jamais  rendr'  les  clefs  de  Paris,  :|: 

Pour  pas  traliir  sa  foi 

Les  fait  rendr'  par  Vinoy. 

Pour  se  r'nier  sans  s'dédire, 

Vive  le  son,  vive  le  son, 

C'est  comm'(:a  qu'on  s'en  tire, 

Vive  le  son  du  canon. 


'•)  „Tykmaverne"    (les   ventrus)  var   et  Øgenavn    for   de    Depu- 
terede af  højre  Centrum. 

:|:  Quand  monsieur  Trochu  fut  au  bout,  :|: 
:|:  Il  dit  en  r'venant  d'Montretout:  :|: 

„Paris  s'rait  débloqué, 

Mais  Gen'viéve  a  manqué. 

Que  l'diable  emport'  raa  vierge", 

Vive  le  soHj  vive  le  son, 

„Je  m's'rai  trompé  d'un  cierge". 

Vive  le  son  du  canon.*) 

Den  følgende  Artikel,  der  er  overskreven :  »Paa 
Vejen  til  Bordeaux«,  samler  under  ét  alle  Pariser- 
befolkningens Klager  over  Forsvarsregeringens  forskjellige 
Medlemmer,  og  det  vil  mulig  ogsaa  af  den  Grund  ikke 
være  uden  Interesse  at  lære  samme  at  kjende. 

Holdt!  hvem  der? 

Jules  Favre! 

Træd  frem  og  giv  Feltraabet! 

Kepublikken!  .  .  Jeg  græd  paa  Vejen  til  Ferriéres**), 
jeg  græd  i  Ferriéres,  jeg  græd  paa  Vejen  fra  Ferriéres. 
Fem  Maaneder  senere  græd  jeg  paa  Vejen  til  Versailles, 
jeg  græd  i  Versailles,  og  jeg  græd  paa  Tilbagevejen  fra 
Versailles.  Nu  vil  jeg  grædende  give  mig  paa  Vejen  for 
at  græde  i  Forsamlingen  i  Bordeaux. 


*)  Hr.  Trochu  havde  vel  lovet  at  frelse  Paris  raed  sin  Plan; 
men  han  gjorde  rigtignok  kun  Regning  paa  Departementerne. 
Leve  Kanonens  Lyd,  lader  os  danse  Carmagnolen. 

Da  Hr.  Trochu  havde  lovet  aldrig  at  overgive  Paris's 
Nøgler,  lod  han  dem  overgive  af  Vinoy  for  ikke  at  svigte 
sit  Ord.  Saaledes  bærer  man  sig  ad  med  at  bryde  sit  Ord 
uden  at  tage  det  tilbage.     Leve  Kanonens  Lyd. 

Da  Hr.  Trochu  endelig  var  færdig,  sagde  han  ved 
Tilbagetoget  fra  Montretout:  „Paris  skulde  have  været  be- 
friet; men  St.  Geneviéve  svigtede  mig;  narret  blev  jeg  for 
mit  Voxlys;  Pokker  staa  ogsaa  i  min  Frue!"  Leve  Kano- 
nens Lyd, 
**)  En  lille  Landsby  øst  for  Paris,  hvor  Favre  i  September  1870 
forgjæves  underhandlede  om  Fred  med  Bismarck. 

Historisk  Archiv.     18"6      II  14 

Kepublikken  har  ingen  Brug  for  en  Danton,  som  plukker 
Hvidløg.     Af  Vejen! 


Holdt!  hvem  der? 

T  r  o  c  h  u. 

Træd  frem  og  giv  Feltraabet! 

Greven  af  .  .  .     Jeg  mener  Kepublikken. 

Det  var  en  styg  Fortalelse,  Borger;  men  tal  nu! 

Jeg  er  Bretagner  af  Fødsel,  en  Kristen  af  Tempera- 
ment og  overøst  med  Kejserdømmets  Udmærkelsestegn. 
Jeg  har  gjort  alt,  hvad  man  kan  forlange  af  en  Royalist, 
for  at  frelse  en  Republik.  I  December  fik  jeg  Islaget  imod 
mig;  det  kunde  jeg  da  ikke  gjøre  for.  Som  en  melankolsk 
Deklamator  har  jeg  udstedt  hele  tre  og  tredive  Proklama- 
tioner; at  de  ikke  have  hævet  Armeens  Mod,  kunde  man 
ikke  forudse.  Jeg  har  stillet  Paris  under  Santa  Geneviéves 
Beskyttelse,  Bismarcklo  deraf,  som  han  var  besat;  men  det 
er  ikke  min  Skyld,  at  der  ikke  længere  sker  Mirakler.  For 
øvrigt  har  jeg  som  en  ærlig  Mænd  aldrig  svigtet  mit  Ord. 
Jeg  sagde  til  Pariserne:  Regeringen  i  Paris  vil  aldrig 
kapitulere,  og  jeg  lod  Vinoy  kapitulere.  Jeg  sagde,  at  jeg 
vilde  skyde  Hjærnen  itu,  og  jeg  lod  Bourbaki  skyde  sin 
Hjærneitu.  Nu  forlanger  jeg  at  gaa  til  Bordeaux  for  at  for- 
klare min  Opførsel  og  bevise,  at  Frankrig  aldrig  vil  udrette 
noget  med  Soldater,  som  ikke  gaa  mindst  tvende  Gange  om 
Dagen  til  Alters. 

Republikken  har  ingen  Brug  for  en  Dumouriez,  der  ender, 
som  han  har  begyndt.    Af  Vejen! 


Holdt!  hvem  der? 

T  hiers. 

Træd  frem  og  giv  Feltraabet. 

Republikken.     Jeg  har  spillet  fint  Spil  i  London,  i  Wien, 

i  St.  Petersbiirg  og  i  Versailles;  men  trods  mit  fine  Smil 
have  alle  fremmede  Hoffer  haft  mig  til  bedste,  og  naar 
jeg  har  bestræbt  mig  for  ikke  at  indgyde  Kongerne  Frygt 
for  Halvrepublikken  af  1870,  er  det  ligeledes  lykkedes  mig 
ikke  at  indgyde  dem  Agtelse  for  den.  Nu  ønsker  jeg  at 
tage  til  Bordeaux  og  fortsætte  mit  fine  Spil,  da  jeg  kun 
duer  til  det. 

Republikken  har  ingen  Brug  for  en  gammel,  affældig 
Diplomats  fine  Smil ;  en  Republikaners  hele  Diplomati  bestaar 
i  at  række  Folkene  en  Broderhaand  og  vise  Kongerne  en 
knyttet  Næve.     Af  Vejen! 


Holdt!  hvem  der? 

Ernest  P i card! 

Træd  frem  og  gik  Feltraabet. 

Republikken. 

Hvor  du  siger  det  løjerlig ! 

Jeg  er  Discipel  og  Ven  af  Olivier,  jeg  fulgte  i  Hælene 
paa  ham;  men  Sedan  spærrede  mig  den  Vej.  Som  en  Be- 
undrer af  Morny  har  jeg  altid  søgt  at  faa  Skeen  i  rette 
Haand,  det  søger  jeg  endnu,  og  jeg  tænker,  at  det  skal 
lykkes  mig  i  Bordeaux*  Som  en  velnæret  Tykmave  har  jeg 
aldrig  været  meget  slem  mod  Preusserne;  men  den  31te 
Oktober  har  jeg  udviklet  en  sjælden  Energi  mod  Flourens; 
det  er  mig,  som  organiserede  Sejren  i  H6tel-de-Ville. 
Hvis  man  havde  hørt  mit  Raad,  vilde  vi  have  kapituleret  tre 
Maaneder  tidligere. 

Republikken  har  ingen  Brug  for  en  stakaandet  Vergniaud. 
Af  Vejen! 


Holdt!  hvem  der? 

Jules  Ferry. 

Træd  frem  og  giv  Feltraabet. 

14* 

Republikken. 

Kan  du  sige  det  uden  dt  leV 

Jeg  har  opstillet  de  brystsyge  foran  Dørene  til  Slagter- 
husene; i  Vinterens  Hjærte  tænkte  jeg  paa,  at  det  kunde 
være  Tid  at  give  Ordre  til,  at  man  skulde  beskæftige  sig 
med  at  undersøge,  om  der  ikke  skulde  være  Anledning  til 
at  gribe  til  Forholdsregler  for  at  udkaste  Planer  til  Brænde- 
forsyning.  Jeg  greb  det  rette  Øjeblik,  da  der  næsten  ikke 
var  flere  Kartofler,  til  at  lægge  Beslag  paa  dem;  det  drev 
Prisen  op  til  det  femdobbelte;  senere  ophævede  jeg  denne 
Beslaglæggelse,  det  gjorde  lige  den  samme  Nytte.  Da  hele 
Paris  havde  kjøbt  Sukker  ind  til  to  og  tredive  Sous  Pundet, 
satte  jeg  en  Maximumspris  af  tyve  Sous;  det  bevirkede,  at 
man  hemmelig  solgte,  hvad  der  var  tilbage,  for  f5Tretyve. 
Jeg  har  gjort  alt  for  at  sulte,  tørste,  afmagre  og  ruinere 
hele  Befolkningen;  men  i  mere  end  én  Proklamation  har 
jeg  erklæret,  at  den  har  vist  en  beundringsværdig  Op- 
ofrelse. 

Republikken  har  ingen  Brug  for  en  Pétion,  der  ikke 
engang  vilde  kunne  tjene  tolv  hundrede  Francs  som  Jærn- 
kræmmer.     Af  Vejen  I 


Holdt!  hvem  der? 

Pelletan,  Grarnier-Pagés,  Arago  o.  s.  v.  c  s.v* 

Træd  frem  og  giv  Feltraabet. 

Republikken. 

Vove  I  at  fremføre  det  Ord?  I,  som  have  udleveret 
eller  hjulpet  til  at  udlevere  Frankrig,  ved  Blødagtighed, 
Svaghed,  Sorgløshed  og  Mangel  paå  Tro.  I  burde  have 
proklameret  Republikken  efter  Slaget  ved  Weissenburg,  men 
I  vare  bange  for  de  Herrer  Cassagnac,  og  afventede  Sedan. 
Den  4de  September  have  I  nødtvunget  givet  efter  for 
Folket  og  proklamerede  den  endelig,  men  saa  frygtsomt,  som 
om  I  næsten  rødmede  derover.     Næppe  saae  I  den  kraftige 

Kvinde  med  det  dristige  Blik  og  det  stolte  Smil,  fer  I 
sagde  til  hende: 

Kast  dog  et  Slør  over  alt,  min  Pige!  .  .  slaa  Øjnene 
ned,  fold  Hænderne  og  drej  paa  dine  Tommelfingre;  vi 
sknlle  nok  fere  dig  frem  for  Verdens  Øjne. 

Og  saa  lodel  en  lille  royalistisk  Olding  (Thiers)  trække 
liende  om  for  Evropas  Troner. 

Hun  kunde  have  faaet  Kongerne  til  at  skjælve,  og  I 
have  pyntet  hende  saaledes  ud,  at  hun  kun  vakte  deres 
Latter. 

Hun  kunde  have  været  en  Stjærne,  der  blændede  Ty- 
rannerne; I  gjorde  hende  til  en  Natlampe,  ved  hvilken  de 
smaaleende  tændte  deres  Cigarer. 

Af  Vejen,  svage  Personer!  I  havde  et  frygteligt 
Vaaben,  men  eders  rystende  Hænder  kunde  blot  ikke 
løfte  det. 

Af  Vejen,  slette  Borgere!  Den  uimodstaaelige  Masse- 
rejsning have  I  ikke  haft  Kraft  til  at  lede,  og  I  vilde  ikke 
lade  andre,  kraftigere  Mænd  komme  frem,  som  kunde  have 
omstyrtet  alle  Troner  i  Tusende  Miles  Omkreds. 

Af  Vejen!  af  Vejen!  I,  som  sejle  under  falsk  Flag, 
I  Sirups-Republikanere.  Republikken  har  ikke  Brug  for 
eders  svækkende  Havresuppe,  den  trænger  til  Jærn. 

Af  Vejen!     Af  Vejen!     Af  Vejen! 


Holdt!  hvem  der? 
Gambetta. 

Træd  frem  og  giv  Feltraabet. 
Republikken  eller  Døden! 
Hvad  har  du  gjort,  hvad  vil  du  gjøre  for  den? 
De  troede  hende  død,  jeg  troer,  at  hun  aander  endnu; 
min  Tro  paa  hende  er  min  eneste  Fortjeneste. 
Passér,  Borger. 

Blandt   alle    Medlemmer   af  den    fratraadte    Forsvars- 
regering  var  Jules  Favre  dog  den,    som  blev  mest   forfulgt    \ 
af  la  Carmagnole;    følgende  sarkastiske  Artikel  giver   et 
Bevis  derpaa. 

p]n  Sammenkomst  i  Versailles. 
Første  Scene. 

Bismarck  (rasende):  Véd  De  vel,  Hr.  Jules  Favre, 
at  jeg  er  meget  misfornøjet  med  Dem? 

Jules  Favre.  Deres  Excellence  sætter  mig  i  For- 
undring*  Vi  gjøre  alt  for  at  være  Dem  til  Behag.  Endnu 
i  dette  Øjeblik  smelte  vi  alt  det  Bronce,  vi  kunne  opdrive 
i  Paris,  for  at  kunne  overlade  Deres  Excellence  det  i  Form 
af  riflede  Kanoner. 

Bismarck.  Det  er  nok,  ingen  Bemærkninger.  For 
øvrigt  er  det  ikke  herom,  at  Talen  drejer  sig.  En  sørgelig 
Aand  besjæler  eders  Hovedstad.  Tag  Dem  i  Agt,  min 
Herre;  eders  Republikanere  ville  dog  til  sidst  trætte  min 
Taalmodighed. 

Jules  Favre.  Tro  mig,  Deres  Excellence!  de  genere 
mig  lige  saa  meget,  som  de  genere  Dem. 

Bismarck  (rejsende  sig  op).  .Véd De  vel,  min  Herre, 
at  jeg  kan  lade  Paris  sulte  ihjel? 

Jules  Favre.     Det  véd  jeg  vel,  Deres  Excellence. 

Bismarck.  Og  saa  kan  jeg  lade  dem  alle  skyde  ned 
i  ti  Timer. 

Jules  Favre.  Ja,  Deres  Excellence;  men  naar  de 
først  ere  dede  af  Sult,  er  det  dem  maaske  lige  meget. 

Bismarck.  Det  er  nok,  min  Herre;  jeg  holder  ikke 
af  den  Slags  Spøg;  hvis  jeg  har  sagt  en  Dumhed,  har  jeg 
Ret  dertil,  jeg  er  Sejrherre. 

Jules  Favre.     Ja,  Deres  Excellence. 

Bismarck.  Jeg  gjentager  det,  min  Herre;  jeg  vil  have, 
at  alt  skal  gaa  til  i  Frankrig  med  den  størst  mulige  Orden. 
Jeg   vil   kaste    halvtredsindstyve  Petroleumsgranater   ind   i 

Paris  til  Straf  for  den  Kj  æld  ermand,  Rochefort  tillod  sig  i 
Bordeaux. 

Jules  Favre.    Ja,  Deres  Excellence. 

Bismarck.  Og  dernæst,  ved  det  første  Leveraab  for 
Kepublikken,  som  udbringes  i  en  hvilken  som  helst  Afkrog, 
stopper  jeg  Paris's  Proviantering.  Jeg  har  talt,  nu  kan 
De  gaa. 

Jules  Favre  (i  det  han  gaar  ud).  Ja,  Deres  Ex- 
cellence. 

Bismarck  (kalder  Jules  Favre  tilbage  fra  Trappen), 
Kom  ind  igjen,  min  Herre. 

Jules  Favre.  Hvad  staar  til  Deres  Excellences 
Tjeneste  ? 

Bismarck.     Luk  Døren  efter  Dem. 

Anden  Scene. 

Jules  Favre  (alene  i  Jærnbanekupeen).  O,  hvilken 
Elendighed!  hvilke  Ydmygelser.  Jeg  græder  indvendig,  men 
jeg  kvæler  mine  Taarer. 

Vinden  (blæsende  gjennem  Dørsprækken).  Saaledes 
gaar  det  dem,  som  nedværdige  Folkene  til  at  ydmj^ges  af 
Konger. 

Tredje  Scene. 

Jules  Favre  (sidder  i  sil  Arbejdsværelse  og  dikterer 
sin  Sekretær  et  Brev,  som  er  bestemt  til  Optagelse  i 
Aviserne). 

»Jules  Favre  har  i  Dag  haft  en  lang  Samtale  med  den 
tyske  Storkansler,  som  har  sagt  ham  mange  Komplimenter 
angaaende  Pariser-Befolkningens  gode  Holdning  under  Be- 
lejringen. Jules  Favre  har  med  stor  Kraft  gjort  Hr.  Bis- 
marck Terrænet  stridig  Fod  for  Fod.,  og  han  har  formaaet 
denne  til  vigtige  Indrømmelser  i  Vaabenhvilens  Betingelser« . 

Fjerde  Scene. 
Pariser-Læsere    (læsende    denne    Avisartikel).      Er 
du  saa  snart  færdig? 

IV.    Nationalgardens  republikanske  Føderation.   —  Horisonten 
formørkes.  —  Aurelles  de  Paladines. 

Den  preussiske  Okkupation  var  imidlertid  endt  uden 
noget  ubehageligt  Mellemspil,  da  Forstædernes  Batailloner 
bleve  holdte  i  Tomme  ved  Centralkomiteens  energiske  Pro- 
klamationer. I  Løbet  af  de  samme  Dage  havde  der  dannet 
sig  en  ny  Centralkomité,  som  var  sammensat  af  National- 
gardens Officerer;  men  da  den  sigtede  til  det  samme  Maal 
som  den  ældre  Komité,  sluttede  de  sig  snart  sammen,  og 
saaledes  fremtraadte  Nationalgardens  republikanske 
Føderation,  der  den  3dje  Marts  offentliggjorde  sine  Sta- 
tuter, af  hvilke  vi  her  ville  nøjes  med  at  fremhæve  de 
vigtigste. 

Statuter. 

Foreløbige  Bestemmelser. 

Da  Republikken  er  den  eneste  retfærdige 
Regeringsform,  kan  den  ikke  staa  under  den 
almindelige  Stemmeret,  som  er  dens  Affød- 
ning.  (!) 

Nationalgarden  har  ubegrænset  Ret  til  at  udnævne  alle 
sine  Officerer  og  til  at  afskedige  dem,  naar  de  have  tabt 
deres  Vælgeres  Tillid;  dog  skal  en  foreløbig  Undersøgelse 
gaa  forud,  for  at  Retfærdighedens  hellige  Fordringer  kunne 
ske  Fyldest. 

Art*  1.  Nationalgardens  republikanske  Føderation  er 
organiseret,  som  følger: 

1.  Den    almindelige    Forsamling    af    alle    Repræsen« 
tanter. 

2.  Bataillons-K  redsene. 

3.  Legions-Raadet 

4.  Central-Komiteen. 

Art.  6.  Repræsentanterne  i  Bataillons-Kredsene ,  Le- 
gions-Raadene    og    Centralkomiteen   ere    de   naturlige    For- 

svarere  for  Nationalgardens  Interesser;  de  have  at  vaage 
over,  at  baade  de  specielle  Vaaben  og  de  almindelige  Af- 
delinger i  bemeldte  Garde  holdes  i  behørig  Stand  og  vel- 
rustede,  og  de  have  at  forebygge  ethvert  Forsøg, 
som  maatte  have  til  Formaal  at  omstyrte  Repu- 
blikken. 

Art.  10.  Alle  Nationalgardister  ere  solidariske,  og 
Føderationens  Repræsentanter  staa  under  hele  National- 
gardens umiddelbare  og  direkte  Beskyttelse. 

Saaledes  var  denne  mægtige  Organisation  kommen  i 
Stand,  som  om  føje  Tid  skulde  danne  den  eneste  organi- 
serede Myndighed  i  Paris.  Nogle  Repræsentanter,  som  vare 
lidt  fortumlede  af  deres  Held,  vilde  allerede  gaa  videre,  og 
saaledes  foreslog  Borger  Boursier  en  Dag,  at  følgende 
Resolution  skulde  stilles  til  Forhandling  i  de  forskjellige 
Bataillons-Kredse : 

»I  det  Tilfælde,  at  Regeringens  Sæde,  saaledes  som 
visse  Rygter  paastaa,  skulde  blive  forlagt  noget  andet  Steds 
hen  end  til  Paris,  skal  Byen  Paris  erklære  sig  for  en  uaf- 
hængig Republik«. 

Til  den  15de  Marts  havde  mer  end  200  Batailloner 
givet  deres  Samtykke  til  de  foreslaaede  Statuter;  ogsaa 
min  Bataillon  (den  85de),  som  i  øvrigt  kun  brod  sig 
meget  lidt  om  Politik,  havde  sendt  sit  Samtykke  og  i 
en  lidet  talrig  Forsamling  udvalgt  sine  Repræsentanter; 
mit  Bykvarter  (Gte  Arrondissement,  Mairiet  Saint-Sulpice) 
udviste  i  det  hele  taget  en  overordentlig  Ligegyldighed, 
som  stod  i  en  besynderlig  Modsætning  til  de  republikanske 
Forstæders  brændende  Begejstring. 

Jeg  har  oven  for  anført,  at  de  Kanoner,  som  bleve  tagne 
fra  Artilleriparken  paa  Pladsen  Wagram,  bleve  bragte  hen 
til  de  fjærnere  liggende  Kvarterer.  Bataillonerne  fra  Mont- 
martre førte  saaledes  en  Del  af  Kanonerne  til  Boulevarden 
Ornano,    hvor  Bataillonerne  skiftevis  trak   paa  Vagt    for   at 

beskytte  dem.  Nogen  Tid  senere  holdt  man  en  Forsamling 
i  Salen  Robert,  rue  des  Resiers  Nr.  6,*)  hvor  det  blev 
bestemt,  at  Kanonerne  skulde  anbringes  paa  Højen  Mont- 
martre, for  at  man  bedre  kunde  gjøre  Modstand  mod  Roya- 
listernes Rænker.  Republikanerne  fra  Montmartre  dannede 
derhos  en  særlig  Føderation  til  Højens  Forsvar,  og  denne 
Komité  holdt  sine  Samlinger  paa  det  nævnte  Sted  og  drev 
ivrig  paa  Forsvarsanstalterne,  der  hurtig  forvandlede  Højen 
Montmartre  til  en  Fæstning,  spækket  med  Kanoner  og 
beskyttet  af  Brystværn  og  Løbegrave.  Som  et  Bevis 
paa,  at  den  hele  Bevægelse  endnu  snarere  havde  et  pa- 
triotisk end  et  revolutionært  Udspring,  fortjener  det  at 
anføres,  at  flere  Officerer,  som  senere  kæmpede  i  Versailles- 
Hærens  Rækker,  deltoge  i  Ledelsen  af  disse  Fæstnings- 
arbejder. 

Demonstrationerne  paa  Bastillepladsen  fortsattes  endnu 
daglig;  en  Dag  i  Marts  gik  jeg  hen  for  at  overvære  dette 
paa  én  Gang  imponerende  og  højtidelige  Skue.  Julisøjlen 
var  omringet  af  en  uhyre  Menneskemasse;  i  den  brogede 
Mængde  kunde  man  bemærke  Nationalgardisternes  Kepier, 
Jægernes  Chakots,  Zouavernes  Fez' er  og  Søfolkenes  blaa 
Huer,  blandede  med  en  Mængde  begejstrede  Pariserinder, 
som  vare  fulgte  hid  med  deres  Mænd  og  som  disse  bare  De- 
korationer af  Evighedsblomster.  Enhver  Bataillon  bragte  en 
Krans  af  Blomster  og  et  lille  Flag,  og  det  mægtige  sorte 
Mausoleum,  der  næsten  var  forgyldt  af  Evighedsblomsterne, 
hævede  sig  midt  paa  Pladsen  i  Tavshed,  som  det  sømmer 
sig  et  Bronce-Mindesmærke ,  men  ligesom  besjælet  af  Om- 
givelsernes Liv. 

Fra  Dag  til  Dag  antog  den  lavere  Befolknings  Aviser 
€t  mere  og  mere  voldsomt  Sprog.  Fra  Drillerier  var  man 
naaet  til  Skja^ldsord,    og  nu   gik   man    til  Trusler.     Under 


*)  Denne  Gade  blev  snart  herpaa  Skuepladsen  for  de  sørgelige 
Begivenheder  den  18de  Marts. 

den  5te  Marts  offentliggjorde  Jules  Valles  i  »C ri  du 
Peuple«  følgende  Linier: 

»Freden!     De  tro,  at  den  er  sluttet! 

»Hvorpaa  undertegner  man  en  Fred? 

»Paa  en  Stump  Pergament,  paa  en  Lap  fra  Kan- 
celliet. 

»Tro  I  det? 

»Nej,  den  undertegnes  og  skrives  paa  Ryggen  af  et 
»Folk,  kun  paa  Ryggen,  og  naar  Folket  hændelsesvis  rører 
»sig,  snmldrer  Traktaten  sammen. 

»Freden? 

»I  torstaa  derved,  at  Kanonerne  tie.  —  Jeg  véd  ikke, 
»om  Tavsheden  ikke  en  Dag  vil  blive  forstyrret  af  et 
»Oprørs- Uvejr. 

».  .  .  Det  Had,  som  Proletaren  nærer  til  Kapitalisten, 
»Lejeren  til  Ejeren,  Forpagteren  til  Herren,  er  det  Had 
»virkelig  udslukt? 

»Det  ulmer  overalt  under  det  brændte  Paris's  Aske  og 
»under  det  sejrrige  Berlins  Glædesbaal,  —  og  Socialisterne 
»le  eder  lige  op  i  Ansigtet,  I  Sejrherrer  fra  Berlin  og  I 
»Forrædere  fra  Paris. 

»Freden? 

»Det  er  os,  de  besejrede,  som  erklære  Krig,  forstaa 
»I  det? 

»I  det  trettende  Arrondissement  have  Kanonererne  alle- 
»rede  bragt  deres  Kanoner  hen  paa  Jeanne-d'Arcs-Pladsen 
»og  paa  den  italienske  Plads  uden  for  Mairiet. 

»Det  attende  Arrondissement  har  valgt  en  Forsvars- 
»regering  og  anbragt  Skildvagter  ved  sine  Barrikader. 

»Der  er  Gevær-  og  Kanonkugler  i  vore  Patrontasker 
»og  Ammunitions  vogne. 

»Freden? 

»Høre  I  da  ikke  allerede  Stormklokkerne  lyde?« 

Disse  Ytringer  vare  betydningsfulde;  de  viste,  at  det 
socialistiske  Parti  vilde  sege  at  drage  Fordel  af  den  Revo- 

lution,  der  ufejlbarlig  snart  vilde  bryde  løs,  og  at  den  vilde 
søge  at  realisere  sine  utopiske  Ideer  ved  Hjælp  af  de 
Masser,  som  kun  vare  republikansksindede. 

Heller  ikke  de  Blade,  som  tilhørte  det  republikanske 
Fremskridtsparti,  skjulte  den  ringe  Sjmpathi,  de  nærede  for 
Medlemmerne  af  den  afgaaede  Forsvarsregering  (le  gouver- 
nement  de  la  défense  nationale);  der  var  ingen  Mangel 
paa  Bebrejdelser  og  Anklager;  fra  alle  Kanter  søgte  man 
at  vække  Mistanke  og  Mistillid  og  at  forgifte  Forholdet. 
Om  det  saa  var  l'Univers,  Veuillots  ivrig  katholske  Blad, 
vilde  det  være  med  til  at  give  sit  Æselsspark  og  deltog  i 
Angrebene  paa  »Regeringen  for  den  nationale.  Mistillid« 
(défiance  nationale),  som  man  nu  titulerede  den;  det 
fromme  Organ  troede  at  spore  en  lille  Restauration  og  greb 
Lejligheden  til  at  hævne  sig  paa  den  fratraadte  Regering, 
som  ikke  under  Belejringen  havde  villet  organisere  en  Pro- 
cession til  Ære  for  Santa-Geneviéve. 

Imidlertid  ankom  lidt  efter  lidt  flere  Divisioner  af 
Loire-Hæren  til  Paris,  og  allerede  den  9de  Marts  sendte  de 
en  Deputation  til  Julisøjlen  og  fraterniserede  med  National- 
garden. Disse  unge  Soldater  fra  Provinserne  bleve  omrin- 
gede af  Mængden,  trukne  med  af  Forstædernes  Republi- 
kanere, og  største  Delen  lovede  højtidelig,  at  hvad  der  end 
hændte,  vilde  de  dog  aldi'ig  skyde  paa  Folket.  Man  skulde 
snart  se,  at  de  holdt  Ord. 

Ved  samme  Tid  blev  Aurelles  de  Paladines  af  Thiers 
udnævnt  til  kommanderende  General  for  hele  Pariser- 
Nationalgarden  og  udstedte  sin  første  Proklamation,  som 
endte  saaledes:  »Jeg  har  den  faste  Vilje  med  Kraft  at 
undertrykke  ethvert  Forsøg  paa  at  forstyrre  Statens  Rolig- 
hed«, en  Phrase,  der  fremkaldte  Smil  paa  alles  Læber;  thi 
enhver  vidste,  at  under  den  nuværende  Organisation  havde 
Generalen  ingen  som  helst  Magt;  saa  længe  hans  Valg  ikke 
var    bekræftet   ved  Bataillonernes  Afstemning,    var  Thiers's 

Udnævnelse  uden  Betydning,  og  Generalen  havde  i  Virke- 
ligheden kun  sin  »faste  Vilje«  at  forlade  sig  paa  Der  var 
i  øvrigt  kun  ringe  Udsigt  til,  at  den  besejrede  Feltherre 
fra  Orleans  skulde  opnaa  den  attraaede  Udnævnelse.  Der 
fortaltes  en  Ma-ngde,  mer  eller  mindre  sandsynlige,  Historier 
om  Aurelles  de  Paladines,  men  alle  gik  de  ud  paa  at 
skildre  ham  som  en  haard  og  grusom  Mand;  en  Avis  for- 
talte endog  under  den  9de  Marts  folgende  Mundfuld:  »I 
de  første  Dage  af  Marts  1851,  da  man  allerede  forberedte 
sig  paa  den  2den  December,  kommanderede  Aurelles  de 
Paladines  i  Algérie  det  eneste  Regiment  Zouaver,  som  ved 
den  Tid  var  oprettet.  Regimentet  var  anklaget  for  Repu- 
blikanisme;  Soldaterne  kunde  ikke  ret  fatte,  at  Ordenens 
Frelse  ved  Kejserdømmet  var  en  aldeles  uomtvistelig  Grund- 
sandhed. Under  en  Expedition,  hvis  Hovedformaal  var  at 
tage  Landsbyen  Sélum,  gav  Aurelles  de  Paladines  nu  de 
første  Beviser  paa  »sin  faste  Vilje  til  med  Kraft  at  under- 
trykke« alt,  hvad  der  ikke  var  royalistisk;  medens  hans 
elleve  Hundrede  Zouaver  nemlig  vare  indviklede  i  Kamp 
med  tredive  Tusende  Arabere,  lod  han  sit  Artilleri  spille 
mod  sine  egne  Soldater  og  overøste  dem  med  en  Regn  af 
Granater.« 

Aurelles  de  Paladines  var  altsaa  for  Tiden  en  General 
uden  Soldater,  og  General  Vinoy,  som  kommanderede  Loire- 
Hæren  var  ikke  synderlig  sikrere  paa  sine.  Regeringen 
burde  have  følt  sin  Afmagt  og  undgaaet  alt,  hvad  der  kunde 
segge  Befolkningen,  og  den  burde  have  taget  nogle  forsonlige 
Beslutninger.  Jeg  skal  for  øvrigt  endnu  anføre  et  Exempel 
paa,  hvorledes  Ulykken  havde  forbitret  Parisernes  Sind.  I 
Midten  af  Marts  Maaned  kunde  man  langs  med  rue  de 
Rennes  se  hele  Flokke  Oxer  styrte  om,  som  ramte  af  Lynet, 
talrige  Mennesker  omringede  de  stakkels  Dyr  under  deres 
Dødskamp,  og  forsultne  Blikke  fulgte  sørgmodig  den  Masse 
Kjød,  man  saaledes  maatte  tage  bort  og  grave  ned;    Rege- 

ringen  var  naturligvis  Skyld  i  disse  nye  Ulykker,  og  man 
talte  om  Forgiftning,  medens  Dyrene  simpelt  hen  omkom  af 
Kvægpest. 

Rundt  omkring  herskede  saaledes  Misfornøjelse,  og  det 
manglede  ikke  paa  Advarsler  til  Regeringen;  thi  enhver 
kunde  forudse  den  endelige,  skæbnesvangre  Løsning.  Hvis 
Husejerne  vedbleve  at  være  lige  ubarm hjærtige,  og  hvis 
Regeringen  ikke  mildnede  Vexelloven,  var  Katastrophen 
uundgaaelig;  hvis  Regeringen  derimod  blot  ofrede  nogle 
Millioner  for  at  paaskynde  Arbejdets  Gjenoptagelse,  og  hvis 
den  højere  Borgerstand  hjalp  til,  vilde  Faren  utvivlsomt 
blive  fjærnet.  Intet  saadant  skete ;  men  derimod  begik  Be- 
st3Telsen  for  Assistentshuset,  som  var  afhængig  af  Rege- 
ringen, det  ubegribelige  Fejlgreb  at  udstede  en  Bekjendt- 
gjørelse,  i  Følge  hvilken  Publikum  underrettedes  om,  at 
alle  Panter,  som  vare  forfaldne  den  15de  Avgust,  snarest 
vilde  blive  satte  til  Auktion.  Og  ved  denne  Tid  vedblev 
Regeringen  at  underholde  tre  hundrede  Tusende  National- 
gardister, medens  den  rigere  Befolkning  Dag  for  Dag  flyt- 
tede bort,  og  der  snart  kun  var  den  fattige  og  lidende,  men 
bevæbnede  og  fast  organiserede  Fattigbefolkning  tilbage  i 
Paris. 

Regeringen  vidste  vel  sagtens  nok  Besked  om  alt  dette, 
den  syntes  at  vakle,  og  Thiers  maatte  i  Sandhed  være  i 
stor  Forlegenhed.  Hojen  Montmartre  var  nu  i  Stand  til  at 
udholde  et  Angreb.  Da  jeg  den  9de  Marts  gik  ud  at  bese 
Forsvarsarbejderne,  fandt  jeg  alle  Gader,  som  førte  til  Højen, 
bevogtede  af  Skildvagter  og  Pladsen  Saint-Pierre  opfyldt  af 
Barrikader;  Pladsen  var  en  sand  forskanset  Lejr,  hvis 
Adgange  bleve  forsvarede  af  en  Snes  Kanoner  og  et  Dusin 
Mitrailleuser ;  tre  Afdelinger  Nationalgardister  holdt  Højen 
besat,  medens  en  fjerde  Deling  bevogtede  Pladsen  Saint- 
Pierre  ved  Foden  af  samme;  paa  Hjørnet  af  rue  des 
Acacias  var  der  endelig  en  stor  og  stærk  Barrikade,  bygget 


Fra  Communens  Tid.  223 

af  Mursten,  Tønder  og  en  væltet  Karre;  over  den  vajede 
et  sort  Flag.  Det  hele  var  en  stadig  Trusel  niod  Rege- 
ringen eller,  i  det  mindste  i  Montmartre- Beboernes  Øjne, 
en  Advarsel  om  at  agte  Republikken  og  ikke  lægge  Snarer 
for  Folkets  Rettigheder. 

(Forts.) 

C.  D. 


I 


Slaget  ved  Alcazar .*) 


iVong  Sebastians  Nederlng  og  Ded  paa  Sletterne  ved 
Alcazar,  den  4de  Avgust  1578,  aabnede  Vejen  for  Filip  II.'s 
snedige  Ærgjerrigh ed,  saa  at  han  som  Dattersøn  af  Emanuel 
den  store  blev  i  Stand  til  at  gjore  sine  Fordringer  paa 
Portugals  Trone  gj ældende,  efter  at  Sebastians  Efterfølger, 
Kardinal  Don  Henrik,  var  død  i  Aaret  1580.  I  de  por- 
tugisiske Aarbøger  betegner  derfor  dette  Slag  en  af  de 
sørgeligste  Dage  i  Eigets  Historie.  For  at  forstaa  efter- 
følgende Brudstykke  er  det  tilstrækkeligt  at  vide,  at  Kong 
Sebastian  var  bleven  kaldet  til  Afrika  af  Prins  Muley-Hamed, 
sædvanlig  kaldet  Scberif  en  eller  Emiren,  mod  dennes  Slægt- 
ning, Abd-el-Melek  eller  Muley-Moluk,  som  havde  frarøvet 
ham  Kronen,  og  at  Kongen  ubetænksomt  havde  indladt  sig 
paa  dette  Foretagende,  der  smigrede  hans  ungdommelige 
Ærgjerrighed.  I  Spidsen  for  en  Hær,  der  var  sammensat 
af  Portugisere  og  fremmede  Lejetropper,  landede  Sebastian 
ved  Arzilla  paa  Marokkos  Vestkyst  og  stødte  mellem  denne 
By  og  Larasche,  paa  Alcazarsletten,  sammen  med  Abd-el- 
Melek's  Tropper.  Denne  Fyrste  var  meget  syg;  men  han 
samlede  dog  al  den  Kraft,  han  endnu  havde  tilbage,  for  at 
gjøre  sin  Medbejler  og  de  fremmede  Skarer  saa  stor  Mod- 
stand som  mulig. 

*)   Luiz- Augusto    Rebello    da    Silva:    Portugals  Historie 
i  det  17de  og  18de  Aarh.    (Efter  Revue  suisse.) 

Næppe  havde  man  i  Abd-el-Melek's  Lejr  faaet  den 
fremrykkende  Fjende  i  Sigte,  før  han  lod  sig  føre  om 
overalt  i  en  Bærestol,  hvis  Forhæng  vare  trukne  til  Side, 
for  at  han  kunde  ses,  og  med  sit  Ord  opmuntrede  han  de 
lunkne,  roste  de  kjække  og  søgte  ved  sin  Nærværelse  at 
indgyde  de  fejge  Mod.  Hans  Hærskarer  bedækkede  en  Om- 
kreds af  over  to  Mile;  men  han  havde  truffet  saadanne 
Foranstaltninger,  at  ingen  af  hans  Folk  skulde  flygte  over 
til  de  Kristne,  hvorhen  de  lokkedes  af  Muley-Hamed's  Ban- 
nere, der  vare  opplantede  uden  for  Lejren.  Alle  de  Befalinger, 
Abd-el-Melek  maatte  give,  og  den  Aarvaagenhed,  han  viste 
for  at  se  dem  udførte,  hindrede  ham  i  at  søge  Hvile  om 
Natten,  saa  at  han  var  saa  udmattet,  og  hans  Sj^gdom  ved 
Daggry  var  tagen  saaledes  til,  at  han  følte,  at  hans  Liv 
vilde  udslukkes,  hvis  han  endnu  gjorde  den  ringeste  An- 
strængelse.  Dog  bekæmpede  han  sin  Svaghed  saa  vidt,  at 
han  kunde  træffe  de  fornødne  Anordninger  til  den  kom- 
mende Dags  Kamp. 

Paa  samme  Tid  forlod  Don  Sebastian  sit  Leje  og  iførte 
sig  ved  det  første  Dagskjær  i  største  Hast  sine  Vaaben; 
derpaa  lod  han  sine  Skarer  s^nle,  da  han  ikke  vilde  have, 
at  de  vantro  skulde  faa  den  Tanke,  at  han  noget  Øjeblik 
vilde  vige  tilbage  for  et  Sammenstød.  Morgensolen  hævede 
sig  straalende,  og  Øversterne  og  de  adelige  Herrer  ilede 
til  hans  Telt  for  at  forsøge,  om  det  kunde  lykkes  nogen  af 
dem  at  faa  ham  til  at  opgive  til  ingen  Nytte  at  udgyde 
saa  mange  Undersaatters  Blod  og  at  sætte  sin  Krone  og 
sit  eget  Liv  paa  Spil.  Kongen  sad  i  sit  Telt  ved  Frokosten ; 
hos  ham  ved  Bordet  sad  Grev  Vidigueira,  der  underholdt 
ham  med  Spøg  og  glade  Forudsigelser  om  den  store  Sejr, 
man  haabede  at  vinde  paa  denne  Dag.  Blandt  andre  Ting 
faldt  ogsaa  Talen  paa  Jægernes  Bedrifter,  og  den  snu  Hof- 
mand fik  Fyrsten  til  at  le,  i  det  han  sammenlignede  Mav- 
rerne,    som    de    havde    set  Dagen  i  Forvejen,    indhyllede    i 

deres  Burnusser,  med  de  hvide  Fugle,    Colhereiros,  der 
almindelig  bleve  foragtede  som  et  let  Bytte  for  Falkene. 

Midt  under  denne  Spøg  rystede  pludselig  Teltvæggene, 
som  om  det  hele  skulde  styrte  sammen.  Man  ilede  ud  og 
saae  da  en  Rytter,  hvis  Hest  saaledes  var  kommen  ind 
mellem  Snorene,  at  den  snart  faldt,  snart  atter  rejste  sig, 
uden  at  dens  Herre  kastedes  af  Sadlen.  Kongen,  der  tog 
alt  som  et  godt  Varsel,  sagde  da  til  en  af  sine  Yndlinge, 
at  dette  skulde  betyde,  at  Kampen  længe  vilde  forblive 
uafgjort,  men  at  han  dog  til  sidst  vilde  vinde.  Det  var 
just  ikke  de  tilstedeværendes  Mening,  som  vare  mere  for- 
trolige med  Krigen,  og  nogle  af  dem,  der  foretrak  at  sige 
Sandheden  rent  ud  hellere  end  at  smigre,  undlode  ikke  at 
ytre  dette,  selv  uden  at  Kongen  spurgte  dem  derom.  Endog 
de,  som  i  Begyndelsen  ivrigst  havde  opmuntret  til  dette 
Foretagende,  foruroligedes  nu  over  det  store  Ansvar  og 
søgte  at  holde  Kongen  tilbage;  de  forestillede  ham,  at  det 
største  Udbytte,  Hæren  kunde  have  af  at  rykke  frem  ind  i 
Landet,  vilde  være,  at  Mavrerne  skulde  desertere  over  til 
dem;  men  da  det  havde  vist  sig,  at  det  kun  skete  i  et 
saare  ringe  Antal,  var  Sagernes  Stilling  derved  rent  for- 
andret. De  fremførte  ogsaa,  at  Levnedsmidlerne  vare  slupne 
op,  og  at  det  vilde  være  en  Dumdristighed  med  saa  ringe 
Kræfter  at  indlade  sig  i  Kamp  med  de  vantros  talløse 
Skarer;  de  raadede  til,  at  Tropperne  skulde  forblive  indtil 
Natten  paa  det  Sted,  hvor  de  havde  opslaaet  Lejren,  for 
enten  at  angribe  Fjenden,  hvis  Rømningen  inden  den  Tid 
voxede  til  Gunst  for  Emiren,  eller  for  i  modsat  Fald,  be- 
skyttede af  Mørket,  at  trække  sig  tilbage,  efter  at  have 
skjult  Feltskytset  og  forladt  Rustvognene,  der  kun  vanskelig 
kunde  føres  frem  paa  saa  stejle  Veje.  Naar  man  fulgte 
denne  Plan,  vilde  Marchen  kunne  ske  i  Sikkerhed,  dækket 
af  den  Bjærgkjæde,  der  løber  ud  til  Havet  i  Nærheden  af 
Larasche;  Hæren  vilde  da  kunne  forsynes  med  Proviant  fra 
Flaaden    og   som  Herre  over  Kysten  og   beskyttet   af  For- 

skansninger  belejre  Fæstningen,  tage  den  og  dernæst  fatte 
Bestemmelse  om,  hvorledes  Operationerne  skulde  fortsættes. 

Don  Sebastian  hørte  i  Tavshed  og  med  Forbavselse  paa 
dem.  Det  forekom  ham  utroligt,  at  disse  Mænd  saa  hurtig 
havde  forandret  Mening,  og  at  en  saadan  Modløshed,  som 
deres  Ord  nu  vidnede  om,  virkelig  skulde  være  traadt  i 
Stedet  for  deres  Pralerier  den  foregaaende  Dag.  Endelig 
brød  han  Tavsheden,  og  med  fortørnet  Stemme  foreholdt  han 
dem,  om  det  ikke  var  dem  selv,  der  for  kort  Tid  siden 
havde  fremstillet  alt  som  let  for  ham,  i  det  de  havde  for- 
sikret ham  om,  at  Mavrerne  ikke  vilde  vove  at  indlade  sig 
i  Kamp  med  Kongen  af  Portugal,  hvis  Navn  alene  havde 
slaaet  dem  med  Rædsel.  Hans  Harme  tog  til  med  hvert 
af  hans  Ord,  og  han  tilføjede,  at  det  Tilbagetog,  man  fore- 
slog ham,  ved  denne  Lejlighed  jo  kun  vilde  være  en  Flugt 
for  Barbarerne,  der  heftig  vilde  forfølge  Portugiserne  og 
tugte  dem  for  deres  skammelige  Fejghed. 

Største  Parten  tav,  skamfulde  over  Kongens  harmfulde 
Tale;  men  nogle  toge  dog  Mod  til  sig  og  svarede,  at  de 
ikke  havde  ventet ,  at  Sagerne  vilde  stille  sig  saaledes ,  som 
de  nu  saae,  fordi  de  bestandig  havde  troet,  at  de  vantro 
vilde  undgaa  en  Kamp  i  aaben  Mark,  og  at  en  stor  Del  af 
dem  vilde  rømme  over  til  Emiren,  som  denne  bestemt  havde 
forsikret  dem  om.  Ja,  der  var  endogsaa  nogle  Smigrere, 
som  nu  med  paatagen  Begejstring  udbrøde:  »Fremad  da. 
Herre  Konge,  fremad!  Sejren  er  eders!«  —  og  Fernando 
da  Silva,  der  allerede  ved  Arzilla  havde  udmærket  sig  ved 
sit  Skryderi,  raabte  overlydt,  at  dér,  hvor  Kongen  var,  skulde 
man  ikke  miste  en  eneste  Tomme  Staal,  end  sige  da  opgive 
Feltskytset.  De  andre  lode  sig  da  ogsaa  rive  med  og  søgte 
at  skjule  deres  Nedslagenhed  og  Frygt,  og  snart  blev  Raabet 
almindeligt,  at  man  ikke  vilde  vende  Ryggen  til  en 
sikker  Sejr. 

Men  Muley-Hamed,  der  bedre  end  nogen  anden  kj endte 
Farerne  ved  en  Kamp,  som  man  vilde  indlade  sig  paa  med 

saa  uli^'o  Kræfter,  bønfaldt  sin  medforbiindne  om  ikke  at 
gjøre  nogen  Bevægelse  før  den  følgende  Dag,  i  det  han 
forsikrede  ham  om,  at  Abd-el-Melek  var  slettere,  og  at  han 
ikke  vilde  leve  Natten  over;  men  hans  Rost  blev  ikke  hørt; 
thi  Kongen  paastod,  at  han  ikke  havde  til  Hensigt  at  sejre 
over  døde  Fjender,  og  anførte  desuden  ligesom  Hofmændene, 
at  der  jo  var  Mangel  paa  Levnedsmidler.  P]miren  ind- 
vendte derimod,  at  man  jo  saa  kunde  slagte  de  Øxne,  der 
brugtes  til  Forspænd;  men  at  Nøden  dog  ikke  var  saa  stor, 
at  det  var  nødvendigt  at  ofre  alt.  Hans  Ord  bleve  imid- 
lertid ikke  hørte,  og  han  trak  sig  da  tilbage  fortr^^delig 
over,  at  man  ikke  tog  noget  Hens3^n  til  hans  Raad;  han 
bød  derpaa  sin  Alkade,  Abd-el-Kerin,  og  sine  Brødre  at 
forsøge  paa,  om  de  ikke  kunde  formaa  Don  Sebastian  til  i 
det  mindste  at  opsætte  Kampen  én  Dag.  De  adlede,  men 
forgjæves.  Den  unge  Konge,  der  havde  faaet  Mistanke  om, 
at  Mavrerne  vare  skinsyge  paa  ham  og  ikke  vilde  lade 
ham  nyde  den  Triumf  at  sejre  over  deres  Landsmænd, 
spurgte  Emirens  Alkade  med  et  spottende  Smil,  om  Muley- 
Moluk's  Lejrplads  ikke  var  bedre  end  hans.  »Ganske  vist«, 
svarede  Abd-el-Kerin,  »thi  han  har  jo  Strømmen  paa  den 
ene  Side  og  bag  ved  sig  Byen  Alcazar«.  —  »Naa,  er  den 
bedre«,  svarede  Fyrsten,  »saa  vil  jeg  tage  den  fra  ham«.  — 
Han  tilføjede  endnu  nogle  heftige  og  vrede  Ord  med  Be- 
klagelse over  saa  megen  Vaklen  og  saa  mange  Bemærk- 
ninger. 

Da  man  bragte  Emiren  denne  Besked,  blev  han  vel 
mistrøstig  derover;  men  helt  tabte  han  dog  ikke  Modet. 
Han  bad  atter  Abd-el-Kerin  om,  at  han  dog  i  det  mindste 
vilde  faa  Kongen  overtalt  til  at  opsætte  Kampen  til  højere 
op  paa  Dagen  og  afvente  den  Time,  da  Aftenbrisen  bragte 
nogen  Køling  og  Mavrerne  i  Følge  deres  Sædvane  trak  sig 
bort  fra  Sletten,  Naar  Solen  om  Dagen  sendte  sine  bræn- 
dende Straaler  ned,  vilde  Portugiserne  være  ilde  stedte,  da 
de  mest  vare  til  Fods  og  sva^rt  bevæbnede,  saa  at  Mavrerne, 

der  vare  vante  til  den  afrikanske  Sols  Glød  og  for  største 
Delen  vare  til  Hest,  vilde  have  en  afgjort  Overvægt  over 
dem.  Dette  var  saa  fornuftigt,  at  selv  Don  Sebastian  ind- 
saa,  at  han  burde  indvillige  i  en  saadan  Opsættelse,  som 
ogsaa  bedst  passede  med  de  Meldinger,  han  modtog  fra 
sine  Krigsø verster,  der,  hvor  rede  de  end  vare  til  at  optage 
Kampen,  dog  ønskede  Tid  til  at  ordne  deres  Opstilling; 
men  det  skulde  dog  ikke  være  saa.  Da  en  af  Høveds- 
mændene, Don  Aldana,  hørte,  at  Kampen  skulde  opsættes, 
ilede  han  til  Kongens  Telt  og  raabte  med  Heftighed,  at 
alt  vilde  være  tabt,  hvis  man  ikke  strax  greb  til  Yaaben. 
Flere  istemmede  nu  det  samme  Raab,  og  Kongen  lod  sig 
snart  rive  med.  Han  gav  da  Signalet  til,  at  man  uop- 
holdelig skulde  rykke  frem. 

Da  Don  Duarte  de  Menezes  fik  Ordre  til  at  stille 
Tropperne  i  Slagorden,  begyndte  han  strax  at  ordne  alt  til 
Opbrud.  Han  delte  Fodfolket  i  tre  lige  store  Afdelinger 
med  Feltskytset  i  Fronten,  ledsaget  af  Skansegraverne  under 
Overanførsel  af  Pedro  de  Mesquita.  I  Spidsen  for  Hæren 
rykkede  de  frivilliges  Regiment  frem,  ført  af  Alvaro  de 
Tavora;  i  de  frivilliges  Rækker  fandtes  der  mange  be- 
rømmelige Adelsmænd,  blandt  hvilke  Francisco  Valdeviesso 
indtog  Posten  som  Fændrik  og  Pedro  Lopes  og  Juan 
Azevedo  som  Overvagtmestere.  Til  venstre  for  de  frivillige 
stod  det  italienske  Regiment  med  dets  Oberst,  Marquien  af 
Lenster,  til  højre,  efter  et  Kompagni  Bøsseskytter  af 
Veteraner  fra  Tanger,  kom  umiddelbart  et  Regiment  Tyskere. 
Den  højre  Fløj  dannedes  af  et  kastiliansk  Regiment  paa 
to  Tusend  to  Hundrede  krigsvante  Tropper,  delte  i  otte 
Fænniker  under  Overanførsel  afDonAlonzo  de  Aguilar.  Det 
var  Fortroppen,  og  heri  var  Blomsten  af  de  fremmede  og 
portugisiske  Tropper  forenet.  Derefter  fulgte  Hærens  Cen- 
trum i  kort  Afstand ;  Ammunitions-  og  Rustvognene  rullede 
paa  venstre  Fløj,  i  Midten  bag  ude  kom  Bagagen,  og  det 
hele    dækkedes    af    to   Afdelinger    Bøsseskytter.       Kongen, 

omgiven  af  sine  Ryttere,  havde  Plads  paa  venstre  Fløj  og 
bag  ham  Hertugen  af  Barcellos  med  Hestfolket  af  hans 
Hus  og  dem,  Fyrsten  havde  betroet  ham.  Til  hejre  ryk- 
kede Hertugen  af  Aveiro  frem  med  to  Hundrede  Ryttere, 
mest  hans  Slægtninge  og  Venner;  bag  efter  ham  kom  Don 
Duarte  de  Menezes  med  Rytteriet  fra  Tanger,  femten  Hun- 
drede i  Tal;  bag  efter  dem  Emiren  med  sex  Hundrede 
Mavrere,  to  Hundrede  og  halvtreds  til  Hest  og  næsten  fire 
Hundrede  til  Fods.  Uden  om  Kytterrækkerne  var  der  endnu 
enkelte  Bøsseskytteafdelinger,  som  omsluttede  hele  Hær- 
korpset. Det  øvrige  af  Planen,  der  bestod  i.  at  Hæren 
fuldstændig  skulde  dækkes  af  Vognene,  ligesom  naar  der 
var  slaaetLejr,  kom  ikke  til  Udførelse,  da  Kampen  begyndte 
hurtigere,  end  man  havde  ventet  det.  Det  kongelige  Banner 
blev  baaret  af  Don  Luiz  de  Menezes. 

Den  Stemning,  i  hvilken  den  kristne  Hær  rykkede  frem 
mod  Mavrerne,  var,  til  Trods  for  det  religiøse  Paaskud  til 
Kampen,  dog  ikke  saaledes,  som  man  kunde  haabe  og  ønske 
den  hos  Krigere ,  der  førtes  af  en  levende  Begejstring  for 
den  hellige  Tro.  Før  Kong  Sebastian  for  stedse  i  Lagos 
tog  Afsked  med  Portugals  Strande,  havde  han  kundgjort 
den  Bulle  om  Korstoget,  som  Pave  Gregor  XIII  havde  ud- 
stedt; den  lovede  fuldstændig  Aflad  for  de  troende,  der 
vilde  understøtte  Foretagendet  med  milde  Gaver,  og  særlige 
Naadegaver  for  dem,  der  ved  Fyrstens  Side  droge  over  Havet 
og  vare  villige  til  at  ofre  deres  Blod  i  Stedet  for  Gods  og 
Guld.  I  de  Dage,  Tropperne  vare  rykkede  frem  i  det  Indre, 
var  der  imod  Sædvane  ikke  blevet  læst  Messe  i  det  konge- 
lige Telt,  skjønt  Kongen  havde  ført  sit  Kapel  med  sig  og 
var  ledsaget  af  Biskopperne  af  Coimbra  og  Porto,  af  sin 
første  Kapellan,  af  mange  Præster  og  Munke  af  alle  Ordener, 
der  vare  udvalgte  for  at  gjøre  Tjeneste  som  Skriftefædre  i 
Hæren.  Gudsfrygten  og  Trosiveren  syntes  da  ligesom  ind- 
slumrede indtil  Aftenen  før  Kampens  Dag;  men  da  Nattens 
Skygger   sænkede    sig   over  Jorden,    var   der    mange,    som 

havde  en  Forudfolelse  af  den  uundgaaelige  Ulykke,  der 
vilde  ende  Monarkens  dumdristige  Foretagende,  og  alle 
onskede  de  at  forberede  sig  til  Døden  og  modtage  det  hel- 
lige Sakramente.  Præsterne  udfoldede  da  hele  deres  Vel- 
talenhed for  at  opflamme  Modet  baade  hos  de  forsagte  og 
hos  dem,  hvem  den  nære  Fare  dog  ikke  havde  gjort  mod- 
løse; overalt  i  Lejren  lede  deres  Formaninger,  de  skil- 
drede Krigen  som  en  hellig  Kamp,  ene  foretagen  til  Troens 
Forherligelse,  og  lovede  dem,  der  bukkede  under,  Marty- 
rernes palmesmykkede  Lyksalighed. 

Blandt  Mavrerne  prædikede  ogsaa  Fakirerne  med  samme 
Iver  og  forkyndte  dem  Himlens  Salighed,  der  faldt  i  Kam- 
pen for  Fædrelandet  og  for  den  rette  Tro.  De  opflammede 
de  vilde  Berberstammers  og  Kabylerjies  uudslukkelige  Tros- 
og  Racehad,  der  gjorde  dem  til  ubøjelige  Fjender  af  det 
kristne  Navn. 

Dog  denne  Tankens  Henvendelse  til  Gud  i  den  sidste 
Time  og  de  natlige  Bodsøvelser,  til  hvilke  mange  af  dem, 
der  skulde  støde  deres  Lanser  i  de  vantros  Bryst,  af  Frygt 
for  den  evige  Straf  hengave  sig  i  Kongens  Lejr,  lagde  ikke 
Baand  paa  det  vilde  og  utæmmelige  Sind;  Hovmod,  For- 
fængelighed og  letfærdigt  Væsen  gav  største  Parten  deres 
Præg;  det  stammede  fra  det  yppige  Liv  ved  Hoffet,  fra 
Festerne  og  det  ubundne  Liv  i  Andalusien,  ja  fra  de  lystige 
Gilder,  Spillet  og  de  uhøviske  Samtaler  selv  nu  i  Farens 
Stund,  medens  man  havde  ligget  i  Lejr  ved  Arzilla.  Der 
forefaldt  derfor  mange  Sammenstød  mellem  de  forskjellige 
Befalingsmænd,  og  selv  Kongens  Mellemkomst  var  ikke 
altid  strax  tilstrækkelig  til  at  udjævne  Striden;  man  kunde 
deri  se  et  Bevis  paa,  at  Tanken  om  den  alvorsfulde  Kamp 
endnu  ikke  havde  tæmmet  det  vilde  Sind,  og  at  Disciplinen 
ikke  med  sin  udjævnende  Kraft  havde  formaaet  at  gjennem- 
trænge  Hærens  Rækker;  men  ét  fornægtede  sig  ikke  lige 
til  det  sidste  Øjeblik,  og  det  var  det  ædle  og  kjække  Helte- 
mod hos  de  virkelige  Repræsentanter   for   den   portugisiske 

Adel.  Om  end  mange  af  dem  paa  Grund  af  deres  Ungdom 
kun  vare  lidet  krigskyndige,  forstode  de  dog  i  det  mindste 
alle  at  falde  som  Soldater,  i  det  de  med  deres  Legemer 
dækkede  den  Plet  Jord,  som  de  levende  havde  forsvaret, 
indtil  deres  Arm  sank  udmattet  ned.  Mango  og  især  de 
af  Kongen  begunstigede  Yndlinge  udsonede  med  deres 
Kjækhed  de  Fejl,  deres  Letsindigbed  havde  faaet  dem  til 
at  begaa,  og  de  kastede  sig  som  rasende  Løver  ind  i  Ara- 
bernes Rækker  for  ikke  at  overleve   denne  Ulykkens  Dag. 

Abd-el-Melek  havde  truffet  sine  Foranstaltninger  med 
stor  Snildhed  og  benyttet  Terrænet  saaledes,  at  hans  talløse 
Skarer  til  Dels  vare  skjulte  for  de  Kristnes  Øjne.  Han 
ønskede  Kampen,  men  turde  næppe  haabe,  at  hans  Mod- 
standere skulde  begaa  den  Fejl  at  forlade  deres  dækkede 
Stilling  og  udsætte  sig  for  at  bukke  under  for  det  over- 
legne Antal.  Han  folte  Døden  nærme  sig,  og  maaske  var 
i  dette  Øjeblik  hans  største  Frygt  den,  at  naar  han  lukkede 
sine  Øjne,  vilde  der  udbryde  Uenighed  i  hans  Lejr,  og  Emi- 
rens Parti,  der  var  langt  talrigere  i  hans  egen  end  i  Fjen- 
dens Lejr,  vilde  da  faa  Overmagten;  men  da  han  nu  mod- 
tog Melding  om,  at  Don  Sebastian  rykkede  frem  med  alle 
sine  Kræfter,  vakte  dette  Ord  i  hans  Sjæl  det  sidste  Haab, 
som  kunde  knytte  ham  til  Livet.  Krigerens  Begejstring 
bortjog  for  nogle  Øjeblikke  Dødens  Skygger  fra  hans  Ansigt, 
hans  Øjne  straalede,  og  for  første  Gang  i  lang  Tid  steg  han 
til  Hest. 

Klokken  var  bleven  henimod  ni.  Abd-el-Melek  var 
iført  en  kort  Kjortel  af  skarlagenrødt  Damask  med  Ærmer 
af  grønt  Fløj  el  ophæftede  paa  tyrkisk  Vis,  han  havde  en  Turban 
paa  Hovedet  og  en  Krumsabel  i  Bæltet.  I  Haanden  bar 
han  en  let  Kølle  af  Staal,  og  hans  mørkerøde  Hests  Sadel- 
dækken var  af  grønt  Fløjel;  ved  Sadelbommen  hang  en  lille 
Pose,  af  Mavrerne  kaldet  »Caraba«,  i  hvilken  der  efter 
Rytternes  Skik  i  Ørkenen  fandtes  Hestesko,  Som  og  en 
Hammer.     Det  var  den  samme  Dragt,  sagde  man,  i  hvilken 

lian  var  dragen  ind  i  Afrika  og  havde  vundet  de  Slag,  som 
havde  sat  Kronen  paa  hans  Hoved.  Som  Tegn  paa  hans 
Værdighed  blev  der  baaret  et  lille  højrødt  Silkefiag  foran 
ham;  han  var  omgiven  af  halvtredsindstyve  tyrkiske  Officerer, 
alle  til  hans  personlige  Tjeneste;  den  sædvanlige  Garde  af 
to  Hundrede  Renegater,  væbnede  med  Bøsser  og  Hellebarder, 
sluttede  Toget.  Ud  til  begge  Sider  gik  to  Marabuter,  som 
i  fanatisk  Begejstring  udstødte  vilde  Skrig,  der  besvaredes 
af  Mavrerne  med  krigerske  Udraab.  Saaledes  red  Abd-el- 
Melek  hastig  fra  den  ene  Afdeling  af  Hæren  til  den  anden, 
som  allerede  var  ordnet  til  Kampen,  og  han  modtoges  overalt 
med  begejstret  Jubel. 

Mavrernes  hele  Hæropstilling  dannede  en  Halvmaane; 
paa  begge  Fløje  sværmede  Tusender  af  arabiske  Ryttere. 
Da  nu  det  sidste  Signal  til  Kampen  lød,  sprængte  Don 
Sebastian,  ledsaget  af  nogle  Ryttere  frem  til  Fortropperne 
og  kastede  derfra  Blikket  ud  over  de  vantros  talløse  Skarrer; 
men  Udtrykket  i  hans  Ansigt  forblev  dog  lige  frejdigt  og 
tillidsfuldt.  I  samme  Øjeblik  begyndte  ogsaa  de  arabiske 
Ryttere  allerede  at  drage  Kredsene  snævrere  sammen  om  de 
portugisiske  Tropper,  og  der  udspandt  sig  strax  smaa  Skjær- 
mydsler  paa  forskjellige  Punkter.  Samtidig  buldrede  ogsaa 
Tordenen  frem  fra  Sheik  Mustaphas  Skyts,  og  Kuglerne  sloge 
ned  mellem  de  katholske  Rytterskarer.  Det  krigerske  Skue- 
spil, som  Sletten  da  alt  frembød,  blændede  den  unge  Konge, 
og  dristig  tog  han  hele  Overbefalingen  i  sin  egen  Haand; 
han  ilede  gjennem  Rækkerne  og  bød  sine  Øverster  ikke  at 
angribe  uden  hans  udtrykkelige  Befaling.  Man  var  imid- 
lertid saa  lidt  forberedt  paa  den  Modstand,  man  vilde  finde, 
at  de  kristne  Rækker  allerede  begyndte  at  komme  i  Uorden, 
da  de  nærmede  sig  et  Højdedrag,  paa  hvilket  Feltstykkerne, 
skjulte  af  noget  Buskværk,  vare  opstillede.  Nu  rykkede  vel 
ogsaa  det  portugisiske  Feltskyts  frem,  men  gjorde  kun 
ringe  Virkning,  da  det  i  Forvirringen  blev  daarlig  betjent, 
og  Kuglerne    for   det   meste    kun   sloge    ned    i    Bakkerne. 

Spanieren  Aldana  sprængte  frem  til  Kongen,  for  at  bringe 
ham  ud  af  Kamptummelen;  men  denne,  der  maalte  den 
mod  barn  kæmpende  Mængde  med  en  Ridders  kjække  Blik 
og  i  sin  begejstrede  Tro  haabede,  at  Forsynet  vilde  gjere 
et  Under  for  at  skjænke  ham  Sejren,  saae  forbavset  paa 
den  gamle  Soldat  og  spurgte  om  Aarsagen  til  saa  stor 
Frygt.  Svaret  lød,  at  naar  Forvirringen  allerede  nu  var 
saa  stor,  hvorledes  da  Kongen  troede,  det  vilde  gaa,  naar 
først  den  egentlige  Kamp  brod  løs  paa  alle  Punkter.  Paa 
samme  Tid  led  der  Eaab  fra  Fortroppen,  at  nu  var  Øje- 
blikket kommet  til  at  hugge  ind;  Kongen  gav  da  Tegn 
dertil,  og  et  Ave  Maria  istemtes;  de  nærmest  Don  Seba- 
stian kæmpende  Afdelinger  rykkede  rask  frem;  men  de 
fjærnere  staaende  fik  ikke  betids  Befaling,  og  det  forøgede 
Uordenen.  Hvis  Bevægelsen  var  sket  samtidig,  er  det 
muligt,  at  Rædselen  over  det  første  Angreb  havde  over- 
vældet Fjenderne,  at  Arabernes  Centrum  var  blevet  brudt, 
og  at  de,  pludselig  bragte  ud  af  Fatning  ved  Efterretningen 
om  Abd-el-Melek's  Død,  havde  ladet  Sejren  undslippe  dem, 
som  de  fra  Begyndelsen  af  havde  anset  som  sikker;  men 
da  Kongen  havde  givet  Signalet  til  Slagets  Begyndelse, 
glemte  han  rent  sine  Pligter  som  Hærfører  for  kun  at  ad- 
lyde sit  Instinkt  som  Ridder;  Hertugen  af  Aveiro,  Don 
Duarte  de  Menezes  og  Emiren  fulgte  hans  Exempel.  Medens 
disse  nu,  fulgte  af  deres  kjække  Skarer,  gjorte  lyst  foran 
sig,  og  Barbarerne  alt  begyndte  at  vakle;  medens  nogle  af 
de  Kristne  selv  vare  trængte  saa  langt  frem,  at  de  saae 
Abd-el-Melek  synke  om  i  sine  Alkaders  Arme,  saae  Sværdet 
synke  ud  af  hans  Haand  og  Forvirringen  rundt  om  ham, 
ventede  de  andre  Afdelinger  af  den  kristne  Hær  forgjæves 
paa  at  faa  Befaling  til  at  rykke  frem.  Uvisse  om,  at  det  rette 
Øjeblik  var  kommet,  begyndte  flere  af  dem  dog  at  sætte 
sig  i  Bevægelse,  da  hørtes  der  Raab  fra  en  Deling,  som 
kæmpede  midt  inde  i  Fjendens  tætteste  Skarer.  Det  var 
Pedro  Lopes's  Røst,  der  bød  hans  Mænd  at  trække  sig  til- 

bage ;  endnu  lød  et  andet  Skrig,  man  har  aldrig  faaet  at  vide, 
hvorfra  det  kom  .  .  .  ;  men  det  standsede  pludselig  Kon- 
gens og  Hertugen  af  Aveiro's  Eyttere  i  deres  Sejrsleb,  just 
som  de  naaede  den  Hej,  paa  hvilken  Mavrernes  Feltstykker 
kun  daarlig  forsvarede  sig  mod  Fodfolkets  Angreb. 
Hermed  begyndte  de  kristne  Skarers  Ulykke* 
De  mindre  Delinger,  der  vare  trængte  kjækt  frem, 
kastede  Blikket  tilbage  og  saae,  at  de  vare  afskaarne. 
Mavrerne  samlede  sig  atter  sammen  og  overvældede  med 
deres  Mængde  de  smaa  Hobe.  Det  var  et  forfærdeligt  Skue. 
Som  rasende  styrtede  de  kristne  Krigere  frem  mod  den 
Skov  af  Lanser,  der  omgav  dem,  for  ikke  at  do  uhæv- 
nede.  Jorden  blev  bedækket  med  Lig,  Mennesker  og  Heste 
mellem  hverandre;  og  fra  alle  Sider  lod  der  Skrig  og  For- 
bandelser. Solen  kastede  sine  brændende  Straaler  ned  paa 
Sletten ,  Stevet  hvirvlede  i  tætte  Skyer,  blandet  med  Krudt- 
dampen, og  Forvirringen  var  grænseløs.  Jorden  drønede 
under  Hestenes  Hovslag.  I  ét  Øjeblik  var  den  kristne  Hærs 
Fortrop,  Centrum,  Fløje  og  Bagtrop ,  alt  indesluttet ,  sprængt 
og  blandet  mellem  hverandre;  de  talløse  Skarer  af  Fjender 
trængte  saaledes  paa,  at  der  knap  var  Plads  til  at  løfte 
Armen.  Kampen  varede  næppe  en  Time,  og  overalt  saae 
man  Portugiserne  i  smaa  Troppe,  Fodfolk  og  Ryttere  blan- 
dede sammen,  omgivne  af  Barbarerne  og  snart  nedhuggede, 
saarede  eller  tagne  til  Fange.  Alle  de  mægtige  Adelsmænd 
vare  afvæbnede,  omgivne  af  Bander,  der  stredes  om  Byttet 
og  spottede  de  ulykkelige,  som  vare  faldne  i  deres  Hænder. 
Snart  manglede  man  Strikker  til  at  binde  Fangerne  med. 
For  at  forøge  Ulykken  gik  der  under  den  vilde  Kamp  Ild 
i  en  Krudtvogn,  og  Mennesker,  Rustvogne  og  Stykker  af 
Feltskyts  sprængtes  i  Luften. 

Næppe  havde  Kampen  begyndt  at  tage  en  Vending  til 
Gunst  for  de  vantro,  før  Don  Sebastian,  der  uden  noget 
bestemt  Maal  sprængte  om  paa  Sletten  og  helt  glemte  sine 
Pligter  som  Konge    og  Hærfører  i  den  Iver,    hvormed   han 

Søgte  Fjendens  stærkeste  Afdelinger,  ogsaa  strax  ytrede 
Ønsket  om  ikke  at  overleve  Tabet  af  alle  sine  Forhaab- 
ninger.  I  det  andet  Angreb,  hvor  Don  Sebasti^iii  gjorde 
Vidundere  af  Tapperhed,  faldt  Hertugen  af  Aveiro  død  ned 
midt  imellem  Mavrerne;  lidt  efter  udaandede  ogsaa  flere  af 
Kongens  nærmeste  Følge.  I  dette  Øjeblik  kæmpede  alle 
kun  med  den  eneste  Tanke  at  gjøre  et  fortvivlet  Forsøg  paa 
at  frelse  Kongen  ved  at  hugge  sig  igjennem  ad  Vejen  til 
Tanger  eller  Arzilla;  men  Don  Sebastian  vilde  ikke  høre 
noget  derom.  Som  Vidne  til  det  sørgelige  Skuespil,  der  i 
saa  kort  Tid  med  Blomsten  af  hans  Tropper  tilintetgjorde 
hans  Krone  og  hans  Riges  Glans,  fornægtede  han  dog 
intet  Øjeblik  sin  højmodige  Karakter,  der  i  bedre  Tider 
vilde  have  gjort  ham  til  en  stor  Fyrste.  Han  hørte  i  Tavs- 
hed paa  alle  de  Forestillinger,  man  gjorde  ham;  med  Døds- 
foragt kastede  han  sig  ind  i  den  vildeste  Kamptummel,  i 
hvilken  hans  Liv  flere  Gange  kun  frelstes,  ved  at  hans 
Mænd  ofrede  sig  for  ham.  En  af  hans  Yndlinge,  Christovan 
de  Moura,  kastede  sig  for  hans  Fødder  og  bad  ham  med 
Taarer  i  Øjnene  om  at  overgive  sig;  men  Don  Sebastian 
vilde  ikke.  Desuagtet  gav  Christovan  en  fornem  Tyrk  Tegn 
med  sit  Terklæ^de  og  bønfaldt  atter  Kongen  om  at  overgive 
sin  Kaarde;  men  denne  stødte  ham  tilbage  og  sagde:  »Den 
kongelige  Frihed  skal  kun  mistes  med  Livet!« 

Det  var  Don  Sebastians  sidste  Ord.  Da  de  hørte  dem, 
kastede  Rytterne  sig  mod  Mavrerne;  han  fulgte  dem 
og  forsvandt  for  alles  Øjne,  i  det  han  omringedes  af  Ma^ngden 
og  lod,  som  en  Forfatter  siger,  Efterverdenen  forblive  uvis 
om  sit  virkelige  Endeligt.  Hvad  der  gjorde  Nederlaget 
endnu  mere  fuldstændigt,  var  den  ulykkelige  Beslutning, 
man  havde  taget  i  Lissabon,  at  gjøre  Fodfolket  til  Hærens 
Hovedstyrke.  De  kjække  Rytterskarer  vare  for  ringe  i 
Antal  til  at  kunne  faa  nogen  Betydning  lige  over  for  Mav- 
rernes  talløse  Ryttere,  og  dertil  kom  endnu,  at  deres  Kræfter 
bleve    splittede    ved   den    uheldige  Angrebsmaade.     Medens 

de  derfor  gjorde  Vidundere  af  Tapperhed  paa  enkelte  Punkter, 
kunde  de  dog  ikke  afgjore  Dagens  Skæbne.  Emiren  over- 
levede heller  ikke  denne  Dag.  Han  kæmpede  med  For- 
tvivlelsens Mod  i  Spidsen  for  sine  Par  Hundrede  Ryttere; 
da  han  saae,  at  de  Kristne  overalt  bleve  overvældede,  op- 
gav han  altHaab,  og  kun  frygtende  for  at  falde  i  Fjendens 
Hænder  sprængte  han,  fulgt  af  nogle  faa  trofaste,  ned  mod 
Floden.  Han  vilde  sætte  over  den  for  at  naa  til  Tanger 
eller  Arzilla;  man  forestillede  ham,  at  den  rivende  Strøm 
vilde  skylle  ham  bort;  men  han  drev  desuagtet  sin  Hest  ud 
i  Floden.  Dog  i  det  Øjeblik,  da  han  var  lige  ved  at  naa 
den  modsatte  Bred,  forsvandt  han  for  sine  Alkaders  Øjne; 
de  joge  bort,  overbeviste  om,  at  han  ved  Selvmord  havde 
gjort  en  Ende  paa  sin  ulykkelige  Tilværelse. 

Man  fik  aldrig  bestemt  at  vide,  paa  hvilken  Maade 
Don  Sebastian  omkom.'')  Efter  det  spanske  Sagn  paastodes 
der,  at  man  havde  set  ham  falde  og  udaande,  men  at  ingen 
bestemt  vilde  sige  det,  fordi  det  ansaas  for  en  Vanære,  at 
en  eneste  Mand  skulde  overleve  Kongen  paa  det  Sted,  hvor 
han  mistede  Livet.  Andre  mente,  at  han  havde  styrtet  sig 
i  Floden  ligesom  Emiren  og  var  omkommen  der;  medens 
der  atter  flere  Aar  senere  fortaltes,  at  han  var  sluppen  bort 
fra  Sletterne  ved  Alcazar,    havde  holdt    sig   skjult    og    var 

*)  Den  bedste  Beretning,  vi  besidde  om  Slaget  ved  Alcazar, 
findes  i  Franskmanden  Le  Blånes  Rejsebeskrivelse,  der  ganske 
vist  ikke  er  nedskreven  af  ham  selv,  men  dog  efter  hans  For- 
tællinger. Le  Blanc  deltog  selv  i  Slaget  tillige  med  60  Mar- 
seillanere,  af  hvilke  kun  faa  undslap  med  Livet;  i  det  hele 
faldt  12,000  Kristne,  og  fiere  end  800  Kvinder  og  200  Børn 
bleve  gjorte  til  Slaver.  Nogle  fortalte ,  at  Kongens  Lig  var 
blevet  kjendt  i  Alcazar,  og  at  han  blev  begraven  ved  Byen; 
men  Le  Blanc  vil  have  kjendt  Liget  i  en  Kiste,  som  blev 
overladt  den  spanske  Konge,  og  denne  Kiste  blev  senere  bragt 
til  Lissabon  og  bisat  i  Klostret  Belem;  Indskriften  paa  samme: 
Hic  jacet,  si  fama  vera  est,  Se  baste  (Her  hviler  Seba- 
stian, hvis  Rygtet  taler  Sandhed),  vidner  tilstrækkelig  om, 
at  Portugiserne  dog  kun  sætte  ringe  Lid  til  denne  Fortælling. 

dragen  til  Palæstina.  Dot  Lig,  som,  efter  en  portugisisk 
Forfatters  Udsagn,  blev  ført  paa  en  Hest  til  Muley-Hamed's 
Telt  og  der  gjenkjendt  af  nogle  Adelsmænd  som  Kong 
Sebastians,  var  saa  lemlæstet,  at  det  ikke  med  Sikkerhed 
kunde  siges,  at  det  var  den  ulykkelige  Fyrstes.  Der  hviler 
derfor  et  uigjennemtrængeligt  Mørke  over  Kongen  af  Por- 
tugals sørgelige  Endeligt,  og  dette  gav  ogsaa  i  Tidens  Løb 
Anledning  til  mange  Forviklinger,  og  der  fattedes  ikke 
Mænd,  som  ofrede  deres  Liv  paa  Skafottet  og  i  Borger- 
krigene for  den  faste  Overbevisning,  at  den  sidste  ridder- 
lige Konge  ikke  havde  ladet  Livet  ved  Alcazar;  men  at 
han  vilde  komme  tilbage  som  en  Frelsens  Engel  fra  det 
kastilianske  Aag.*) 

Tyve  Aar  vare  hengaaede  efter  Slaget  ved  Alcazar,  da 
fremkom  Eygterne  om,  at  Kong  Sebastian  endnu  levede, 
paa  ny  og  med  forøget  Kraft ;  flere  portugisiske  Adelsmænd 
havde  gjenkjendt  ham  i  Venedig  og  erklærede  med  Bestemt- 
hed  i  den  paagjældende  Person  at  kunne  gjenkjende  deres 
forsvundne  Konge.  Den  mistænksomme  spanske  Regering 
forlangte,  at  Bedrageren  skulde  fængsles,  og  han  blev  stillet 
for    Timands-Raadet.       Her   skildrede    han    nu    Slaget   ved 


*)  Der  optraadte  meget  hurtig  tre  Bedragere  efter  hverandre, 
som  udgave  sig  for  Kong  Sebastian,  men  som  snart  havde 
udspillet  deres  Rolle.  Den  første  af  disse  var  en  Væversøn, 
hvis  egentlige  Navn  er  ukjendt.  Han  optraadte  i  Aaret  1585 
som  bodfærdig,  i  det  han  paastod  i  Slaget  ved  Alcazar  at 
have  aflagt  Løfte  om  stræng  Bod ,  han  vandt  en  Del  TiK 
hængere  blandt  den  lavere  Folkeklasse,  men  blev  dog  snart 
overvunden  og  dømt  til  livsvarig  Galejstraf.  Nogle  Aar  senere 
fremkom  en  Præst,  Mateo  Alvaro,  en  Søn  af  en  Stenhugger, 
med  en  lignende  Paastand;  han  var  ikke  heldigere  end  sin 
Forgænger  og  endte  paa  Skafottet.  Derpaa  fremtraadte  en 
Postejbager  Gabriel  Spinoza  for  at  bortjage  Spanierne; 
bag  ham  stod  en  Avgustinermunk,  Miguel  de  los  Santos,  som 
ogsaa  vandt  ham  en  Del  Tilhængere  baade  blandt  Gejstlig- 
heden og  Adelen ;  men  desuagtet  blev  hans  Protegé  paagreben 
og  henrettet. 

Alcazar,  sin  Tilfangetagelse  og  forunderlige  Eedning,  sit 
paafølgende  lange  Ereraitliv  i  Algarbien  og  sine  Valfarter 
til  Abessinien,  Persien,  Sjaien  og  Sicilien ;  hans  Fortællinger 
vare  saa  nøjagtige,  at  alle  tilstedeværende  vare  overbeviste 
om  Rigtigheden  af  hans  Udsagn,  og  den  sidste  Tvivl  svandt 
bort,  da  han  opfordrede  Raadet  til  at  understøtte  sig  i 
Medfør  af  visse  hemmelige  Forpligtelser,  som  kun  den  virke- 
lige Kong  Sebastian  kunde  kjende.  Venedig  vovede  dog 
ikke  at  frigive  den  farlige  Fange,  og  i  tre  Aar  maatte  han 
sidde  i  Fængsel,  indtil  Henrik  IV.,  der  haabede  at  kunne 
volde  Spanien  Forlegenheder  ved  at  beskytte  ham,  forlangte 
Fangens  Frigivelse,  Venedig  gav  nu  efter  og  frigav  ham, 
dog  paa  den  Betingelse,  at  han  øjeblikkelig  skulde  forlade 
dets  Omraade,  hvorhos  han  blev  truet  med  livsvarig  Galej- 
straf, hvis  han  nogen  Sinde  vovede  at  betræde  Republikkens 
Grund  paa  ny.  Den  frigivne  søgte  nu  at  naa  Frankrig, 
men  paa  Vejen  maatte  han  passere  Toscanas  Omraade,  og 
dette  Lands  Storhertug,  som  var  ganske  afhængig  af  Spanien, 
lod  ham  fængsle  i  Florenz  og  udlevere  til  den  spanske 
Gesandt.  Man  bragte  ham  nu  til  Neapel,  og  skjønt  ogsaa 
her  en  Mængde  troværdige  Vidner  anerkj endte  ham  for  den 
virkelige  Konge,  erklærede  Vicekongen  ham  dog  for  en 
Bedrager,  lod  ham  paa  et  Æsel  føre  gjennem  Byens  Gader 
og  derpaa  indskibe  til  Spanien,  hvor  han  holdtes  fangen  i 
to  Aar  paa  Slottet  St.  Lucar;  om  han  dede  en  naturlig 
Død,  er  uvist. 

Var  nu  denne  Person  virkelig  Kong  Sebastian,  eller 
var  ogsaa  denne  Mand  kun  en  Bedrager?  Hans  tre  For- 
gængeres uheldige  Skæ^bne  skulde  ikke  synes  at  kunne  op- 
muntre nogen  til  at  følge  deres  Exempel  og  prøve  en  Dyst 
mod  det  mægtige  spanske  Monarki.  Naar  man  derhos  be- 
tænker, dels  at  saa  mange  og  ansete  Mænd  anerkjendte 
ham,  dels  at  det  spanske  Hof  aldrig  vovede  at  anlægge 
nogen  egentlig  Proces  imod  ham,  men  foretrak  at  rydde 
ham  af  Vejen  i  al  Stilhed,  taler  meget  for,  at  han  var  den 

ægte  Sebastian ;  men  hvorledes  dette  nu  end  forholder  sig, 
traadte  Don  Sebastian  efter  Slaget  ved  Alcazar  ikke  mere 
frem  paa  Skuepladsen,  og  med  hans  Forsvinden  begyndte 
Kigets  Forfald.  Det  var  den  sidste  mægtige  Bevægelse  af 
den  svindende  Riddertid,  og  Portugal  tabte  nu  for  en  Tid 
sin  Selvstændighed  som  Rige.  Det  blev  knyttet  til  Spaniens 
Herskerhus  og  ikke  behandlet  stort  anderledes  end  som  en 
Provins  af  dette  Land.  Denne  Forbindelse  varede  i  tresinds- 
tyve Aar,  i  hvilket  Tidsrum  Portugal  mistede  største  Delen 
af  sine  Besiddelser  i  Indien  og  hele  den  Betydning,  Riget 
havde  vundet  i  sin  glimrende  Periode  ved  en  udbredt  Handel 
og  Skibsfart.  Slaget  ved  Alcazar  var  et  sørgeligt  Vende- 
punkt i  dette  Riges  Historie. 

J.  M. 


Don  Carlos  og  Filip  11/ 


Uen  ulykkelige  Don  Carlos  af  Spanien  hører  til  de 
historiske  Skikkelser,  hvis  sergelige  og  gaadefulde  Skæbne 
til  alle  Tider  har  vakt  stor  Interesse;  Poesien  har  forherliget 
hans  Livs  Tragedie,  og  den  videnskabelige  Forskning  har 
bragt  eH  Kedegjørelse,  som  instinktmæssig  lagde  Vægten  paa 
de  under  den  digteriske  Behandling  fordulgte  eller  omskabte 
Kjendsgjerniuger,  og  saaledes  fremkom  et  Billede,  der  kunde 
kaldes  et  fuldkomment  Modstykke  til  det  forrige.  Det  har 
været  en  senere  Kritiks  Opgave  paa  Basis  af  rigeligere  Op- 
lysninger at  veje  begge  Fremstillinger  imod  hinanden;  det 
vundne  Resultat  skal  her  søges  gjengivet. 


I. 

Don  Carlos's  Fødsel  kostede  hans  Moder  Livet;  Faderen, 
Don  Filip,  var  ved  denne  Tid,  i  Aaret  1545,  atten  Aar 
gammel,  han  havde  været  gift  i  to  Aar  og  i  lige  saa  lang 
Tid  styret  Spanien  som  Statholder.  Don  Filips  Karakter 
var  indesluttet,  ceremoniel,  ubøjelig,  men  med  en  udviklet 
Evne  til  Forstillelse,    der   gjorde   hans  Ofre    trygge,    indtil 


*)  Gachard:  Don  Carlos  et  Philippe  II.  2  voll.  Bruxelles  1863. — 
Maurenbrecher:  Don  Carlos  (Sybels  historische  Zeitschrift. 
Bd.  XI.)  —  A.  Schmidt:  Epochen  und  Katastrophen. 
Berlin  1874. 

Historisk  Archiv.     1876.    H.  16 

Øjeblikket  kom  til  at  styrte  dem  i  Fordærvelse.  Alle  disse 
Egenskaber  havde  deres  Udspring  og  Kod  i  hans  morke 
blodtørstige  Fanatisme,  der  paa  det  nejeste  var  forbunden 
med  Fordringen  om  Undersaatternes  blinde  og  overtroiske 
Lydighed  over  for  Kongemagten.  Han  betragtede  sig  som 
kaldet  til  Forkæmper  imod  det  opdukkende  Fritænkeri  saa  vel 
paa  det  religiøse  som  paa  det  politiske  Omraade ;  hans  Over- 
bevisning godkjendte  ethvert  Middel  og  kvalte  selv  de  natur- 
ligste, menneskelige  Følelser  i  hans  Sind.  Han  fejrede  For- 
mælinger og  andre  Glædesdage  med  Autodaféer,  og  saa 
begj ærlig  var  han  efter  disse  frygtelige  Skuespil,  at  Inkvi- 
sitionen sørgede  for  altid  at  have  nogle  Ofre  paa  rede  Haand 
i  sine  sikre  Fængsler.  Der  udfoldedes  ved  saadanne  Lejlig- 
heder en  overdaadig  Pragt,  og  Kongen  fordrede,  at  hele 
Hoffet  skulde  være  til  Stede  ved  disse  Menneskeofringer, 
der  i  Reglen  varede  en  hel  Dag  igjennem.  Filip  havde  i  sin 
første  Ungdom  været  hovmodig  og  opfarende,  som  senere 
Don  Carlos  var  det.  Hans  Opdragere  havde  imidlertid  lært 
ham  at  indse,  at  man  paa  denne  Maade  skadede  sine  Hen- 
sigter i  Stedet  for  at  fremme  dem;  han  forandrede  da  sit 
Væsen  og  blev  høflig  og  uigjennemtrængelig  lige  over  for 
alle.  Ingen  Sindsbevægelse  røbede  sig  i  hans  Ydre,  han 
saae  i  Reglen  ikke  paa  den,  med  hvem  han  talte,  men  holdt 
Øjnene  nedslaaede  eller  lod  Blikket  svæve  til  Siderne. 
Gjorde  man  ham  et  direkte  Spørgsmaal,  udbad  man  sig  en 
Afgj øreise,  undgik  han  at  give  noget  bestemt  Svar,  men 
forlangte  Sagen  udviklet  skriftlig  for  at  kunne  overveje  den 
efter  sin  Bekvemmelighed.  Hos  Paven  havde  han  udvirket 
Tilladelse  til  ogsaa  paa  Fastedage  at  spise  Kjød,  kun  Lang- 
fredag iagttoges  Fastereglementet;  men  paa  Fastedagene 
spiste  Kongen  alene,  »for  ikke  at  give  et  slet  Exempel«. 
I  øvrigt  opfyldte  han  de  religiøse  Pligter  paa  det  nøjagtigste 
og  kj endte  de  kirkelige  Ceremonier  bedre  end  nogen  Præst. 
Filips  Fornøjelser  bestode  væsentligst  i  Ture  til  hans  Land- 
slotte   og   Underholdning   med    et    Par   Narre,    hvis    Spøg 

morede  ham  meget;  tillige  tjente  do  ham  som  Spioner  og 
underrettede  ham  om  alt,  hvad  der  foregik  ved  Hoffet. 
Kongen  var  langt  fra  sin  Hustru  tro,  men  viste  hende  dog 
Agtelse  og  i  Keglen  Omhu.  Han  var  sparsommelig  indtil 
Karrighed  og  forstod  ikke  at  vise  sig  gavmild;  Slottet  i 
Madrid  var  til  Exempel  tarvelig  udstyret  og  lignede  snarere 
en  fattig  Adelsmands  Bolig  end  et  Kongeslot.  Til  hans 
Sparsommelighed  svarede  en  overordentlig  Arbejdslyst.  Karl 
V.  havde  haft  Ministre  for  de  enkelte  Grene  af  Statsstyreisen ; 
Filip  II.  havde  Kaadgivere,  med  hvem  han  undertiden  raad- 
førte  sig,  men  hvem  det  aldrig  tillodes  at  tage  Bestem- 
melser. Ethvert  Brev,  enhver  Depeche,  som  kom  og  gik, 
blev  gjennemset  og  rettet  af  ham  personlig;  det  ubetyde- 
ligste Forbud,  den  mindste  Gratifikation  eller  Tilladelse 
skulde  have  kongelig  Underskrift.  Den  Langsomhed,  der 
paa  Grund  heraf  tyngede  paa  alle  Foretagender  tillige  med 
den  Hemmelighedsfuldhed,  hvormed  de  omgaves,  gjorde  det, 
som  en  venetiansk  Diplomat  engang  udtalte  det,  »utaaleligt 
at  være  akkrediteret  ved  det  spanske  Hof«.  Uagtet  Filips 
Rolle  som  Forkæmper  for  Katholicismen  var  det  saa  langt 
fra,  at  han  stod  under  Præsternes  Herredømme,  at  han 
endog  forlangte  fuldkommen  samme  Lydighed  af  dem  som 
af  sine  øvrige  Undersaatter.  Flere  Gange  kom  han  derved 
i  Strid  med  Paven ;  lian  tiltog  sig  Myndighed  til  at  antage, 
tilbagevise  eller  modificere  de  pavelige  Dekreter,  og  Præste- 
skabet blev  efterhaanden  et  blindt  og  villigt  Redskab  for 
hans  kongelige  Magt.  Ogsaa  Adelen  fik  denne  at  føle. 
Grandernes  Ærgjerrighed  havde  ofte  forvoldt  Forstyrrelse 
og  Ufred  i  Riget;  Filip  foresatte  sig  at  knække  den;  han 
fjærnede  dem  systematisk  fra  alle  Værdigheder  og  Myn- 
dighedsposter,  underkastede  dem  Domstolenes  Kjendelser 
uden  Hensyn  til  de  gamle  Privilegier,  ja  det  sagdes  endog, 
at  hvis  nogen  af  dem  berigedes  ved  Held  eller  Klogskab, 
sørgede  Kongen  for  at  ødelægge  den  heldige  ved  at  paaføre 
ham  ruinerende  Udgifter.     Til   at    fuldende    det   her   givne 

16* 

Portræt  kan  det  tjene,  at  han  var  bekjendt  for  aldrig  at 
have  benaadet  en  dømt,  at  han  til  den  franske  Gesandt 
Fourquevaulx  udtalte  som  Princip,  »at  Fyrster  aldrig  burde 
ytre  sig  om  deres  Planer  uden  for  at  skjnle  deres  virkelige 
Hensigter«,  og  at  den  venetianske  Gesandt  betegnede  ham 
som  »le  pére  de  la  dissimulation«.  Saaledes  var  den  Hersker, 
der  holdt  tyve  Nationers  Skæbne  i  sin  Haand,  saaledes  den 
Fader,  til  hvilken  Sønnen  Carlos  dannede  en  næsten  fuld- 
stændig Modsætning. 

Carlos  viste  fra  Barndommen  et  heftigt  og  ubændigt 
Sind;  han  havde  som  Barn  et  vist  Hang  til  Dyrplageri,  var 
opfarende  og  hovmodig.  Naar  han  i  sin  Faders  og  Bedste- 
faders Nærværelse  maatte  blotte  sit  Hoved,  gjorde  han  det 
med  Uvilje  og  følte  det  som  en  Krænkelse.  Det  var  ham 
umuligt  at  forstille  sig;  hans  heftige  Sind  gav  sig  Luft  i 
lidenskabelige  Ord;  i  Kjær  lighed  som  i  Had  var  han  lige 
fremfusende  og  ubetænksom.  Han  havde  ødsle  og  gavmilde 
Vaner  og  nærede  alt  som  Barn  en  lidenskabelig  Interesse 
for  alt  krigersk,  allerede  som  ni  Aars  Dreng  drømte  han 
om  de  Sejre,  han  som  Konge  vilde  vinde;  enhver  Tanke 
om  en  mulig  Formindskelse  af  den  Magt,  der  engang  skulde 
tilfalde  ham,  opvakte  hans  heftigste  Uvilje.  Da  hans  Fader 
1  1555  formælede  sig  med  Dronning  Maria  af  England,  og 
det  kom  Don  Carlos  for  Øre,  at  hvis  dette  Ægteskab  bragte 
Kongen  en  Søn,  skulde  denne  arve  Nederlandene,  blev  han 
som  ude  af  sig  selv  af  Kaseri  og  svor  paa  at  ville  ud- 
fordre denne  Halvbroder  til  en  Kamp  paa  Liv  og  Dod  for 
at  hindre  Rigets  Deling.  I  sin  barnagtige  Iver  —  han  var 
den  Gang  ti  Aar  gammel  —  skrev  han  til  sin  Bedstefader, 
Karl  V.,  at  »han  strax  skulde  sende  ham  en  Rustning«. 
Kejseren  morede  sig  herover  og  beskæftigede  sig  næste  Aar, 
da  han  efter  sin  Tronfrasigelse  opholdt  sig  i  Yalladolid, 
med  megen  Interesse  med  sin  Sønnesøn.  Carlos's  Begjær- 
lighed  efter  at  høre  fortælle  om  Bedstefaderens  Felttog  var 
umættelig;  men  da  den  gamle  Kejser  berettede  om  Flugten 

fra  Innsbruck*),  foer  Barnet  lidenskabelig  op,  erklærede,  at 
ban  vilde  aldrig  have  taget  Flugten,  og  blev  haardnakket 
derved  til  Trods  for  alle  Grunde  og  Modforestillinger.  Dren- 
gens krigerske  Begejstring  gik  saa  vidt,  at  han  næsten  ikke 
vilde  høre  og  læse  om  andet  end  Soldater  og  Krigsvæsen, 
og  Kejser  Karl  troede  paa  Grund  heraf  engang  i  Tiden  at 
finde  den  Feltherrebegavelse  i  ham,  som  Sønnen  Filip  saa 
ganske  manglede. 

Indtil  en  Alder  af  syv  Aar  var  Prinsen  bleven  opdragen 
af  sin  Tante,  Donna  Juana,  som  derpaa  begav  sig  til  Lissabon 
for  at  ægte  den  portugisiske  Tronfølger;  Tante  og  T^eveu 
holdt  meget  af  hinanden,  og  begge  græd  heftig  ved  Skils- 
missen. Filip  antog  nu  som  sin  Søns  Opdrager  en  bekjendt 
lærd,  Honorato  Juan.  Denne  Mand,  der  foruden  sin  L^jr- 
dom  besad  en  naturlig  Elskværdighed  og  megen  Humanitet, 
var  af  gammel  Familie,  havde  gjort  Rejser  for  at  studere 
i  Udlandet  og  gik  for  at  være  en  af  Spaniens  lærdeste 
Mænd;  med  særlig  Forkjærlighed  havde  han  lagt  sig  efter 
Oldtidskundskab,  Filosofi  og  Mathematik.  Til  denne  Lærer 
sluttede  Carlos  sig  snart  med  stor  Kjærlighed  og  vedblev 
til  det  sidste  at  nære  den  største  Agtelse  og  Hengivenhed 
for  ham,  ligesom  ogsaa  Juan  bestandig  gav  Beviser  paa  sin 
Kjærlighed  til  sin  Elev.  Prinsen  var  dog  langt  fra  altid 
flittig  eller  medgjørlig;  i  Begyndelsen  synes  det  at  have 
gaaet  ypperlig,  medens  Honorato  senere  i  Breve  til  Kongen, 
som  bestandig  var  fraværende,  beklager  sig  over  Carlos's 
Mangel  paa  Flid  og  Stadighed.  Ogsaa  Prinsesse  Juana, 
som  efter  sin  Ægtefælles  Død  var  vendt  tilbage  til  Spanien 
og  havde  overtaget  Tilsynet  med  sin  Brodersøns  Opdragelse, 
anmodede  sin  Fader  om  at  modtage  Prinsen  hos  sig  i 
Klostret  St.  Yuste;  Carlos's  ubændige  Temperament  forvir- 
rede hans  Opdragere  og  nødvendiggjorde  en    stærkere  Avto- 

*)  Kurfyrst  Morits  søgte  i  Foraaret  1552   forrædersk    at   fange 
Kejseren. 

ritet  eud  deres.  Kejseren  vilde  imidlertid  ikke  modtage  et 
heftigt  og  gjenstridigt  Barn  i  sit  stille  Tilflugtssted,  Kongen 
var  langt  borte,  og  hans  skrevne  Formaninger  gjorde  ikke 
synderligt  Indtryk.  Carlos  var  da  tolv  Aar  gammel.  En 
venetiansk  Gesandt  udkaster  i  en  Rapport  til  Senatet  et 
ikke  synderlig  smigrende  Billede  at  ham.  »Han  er  gusten 
af  Ansigtsfarve  og  har  et  Hoved,  der  er  for  stort  i  Forhold 
til  hans  Legeme.  Han  vil  gjærne  være  pragtfuldt  klædt. 
Alt  hos  ham  tyder  paa  en  Stolthed  uden  Grænse.  Det 
siges,  at  han  er  grusom.  Man  havde  foræret  ham  en  Snog ; 
en  Dag  saarede  Dyret  ham  i  Fingeren,  hvorpaa  han  øje- 
blikkelig bed  dets  Hoved  af  med  sine  Tænder.  Hans  Lærer 
beskæftigede  ham  udelukkende  med  Ciceros  »de  officiis« 
for  at  ave  hans  ustyrlige  Karakter;  men  Don  Carlos  vil 
kun  høre  tale  om  og  læse  saadanne  Bøger,  som  omhandle 
Krig.  ♦  .  .  .      Spanierne    tro,    at   han    vil   blive    en   anden 

Karl  V « 

I  1558  skrev  Honorato  Juan  atter  til  Kong  Filip. 
Han  taler  i  sit  Brev  om  Prinsens  Mangel  paa  Flid,  men 
hentyder  ved  Siden  heraf  til  »Fejl,  som  først  ville  kunne 
blive  rettede  efter  Deres  Majestæts  Ankomst,  og  naar  Deres 
Majestæt  personlig  har  bestemt  de  Forholdsregler,  som 
maatte  være  at  træffe«.  Man  har  troet,  at  disse  dunkle 
Udtryk  skulle  antyde  et  vist  Anlæg  til  Fritænkeri,  en  vis 
Lunkenhed  med  Hensyn  til  Religionen.  Spørgsmaalet  kan 
ikke  besvares;  men  Kongen  anbefalede  i  sit  Svar  Hov- 
mesteren at  give  nøje  Agt  paa  Prinsens  Omgang  og  skrev 
—  som  det  var  hans  Vane,  naar  noget  beskæftigede  ham,  — 
i  Randen  af  et  Dokument,  der  omhandlede  Ordningen  af 
Nederlandenes  kirkelige  Forhold,  at  han  agtede  at  fuldføre 
denne  Ordning  hurtig  og  grundig,  da  Prinsen,  hans  Søn, 
maaske  ikke  vilde  nære  samme  Omsorg  for  denne  Sag,  som 
han  selv.  Netop  paa  den  Tid  indtraf  den  første  Kjætter- 
forfølgelse  og  den  første  Autodafé,  en  Lejlighed,  som  Filip 
benyttede  til  at    lade  Carlos    offentlig   aflægge    en  Ed,    der 

forpligtede  ham  til  ikke  alene  at  opretholde  den  sande 
katholske  Kirke  og  forfølge  Kj ætterne,  men  ogsaa,  i  Fald 
kjætterske  Ord  eller  Handlinger  kom  til  hans  Kundskab, 
da  at  melde  Inkvisitionen  det.  Edens  Ordlyd  blev  udraabt 
for  Folket,  der  havde  samlet  sig  for  at  bivaane  Autodaféen, 
som  varede  i  fulde  tolv  Timer.  To  Ofre  brændtes  levende, 
fjorten,  som  havde  afsvoret  deres  Kjætteri,  bleve  først  kvalte, 
hvorpaa  Ligene  forvandledes  til  Aske,  medens  sexten  bleve 
»stedte  til  Forsoning«,  det  vil  sige,  erklærede  for  ærelose, 
berøvede  Ejendomme,  Titler  og  Rang,  og  førte  tilbage  til 
Fængslet,  hvorfra  de  færreste  nogen  Sinde  mere  kom  ud. 

Det  synes  saaledes  ikke  utroligt,  at  Filip  allerede  fra 
hin  Tid  har  haft  Mistanke  til  Sønnen,  en  Mistanke,  der  har 
affødt  Uvilje  og  en  stadig  voxende  Haardhed  over  for  denne; 
men  i  Stedet  for  at  bøjes  maatte  en  ubændig,  heftig  og 
magtsyg  Karakter  som  Don  Carlos's  herved  tirres  til  Ud- 
brud, der  maaske  under  andre  Forhold  aldrig  vilde  have 
fundet  Sted. 


II. 

Da  Filip  den  Ude  September  1559  efter  otte  Aars 
Fraværelse  fra  Spanien  drog  ind  i  Valladolid,  modtoges  han 
af  Folkets  Jubel.  Der  var  imidlertid  beredet  ham,  en  anden, 
officiel  Modtagelse  med  særligt  Hensyn  til  hans  Ønsker  og 
Forkj ærlighed.  Inkvisitionen  havde  nemlig  sparet  nogle  Fanger 
fra  forrige  Autodafé  for  ved  Kongens  Hjemkomst  at  fryde 
hans  Hjærte  og  Øjne.  Ceremonien  fandt  Sted  Søndagen 
den  8de  Oktober,  og  da  Majestæten  selv  beærede  Skuespillet 
med  sin  Nærvæi'else,  traf  man  store  Forberedelser  og  ud- 
foldede en  usædvanlig  Pragt;  der  var  atten  dømte,  end 
videre  brændtes  Benene  og  Billedet  af  en  Nonne,  som  tid- 
ligere havde  dræbt  sig  selv.  Den  ene  af  de  dømte  var 
Don  Carlos  de  Sessa,  en  Adelsmand  af  en  særdeles  berømt 
og  gammel  Familie;  da  han  paa  Yejen  til  Baalet  passerede 

forbi  den  kongelige  Tribune,  hvor  Filip  sad,  omgiven  af  sin 
Familie  og  Hofstat,  tilraabte  han  Kongen:  »Hvorledes  kan 
en  saa  fornem  Adelsmand  som  De  tillade,  at  man  overleverer 
mig  til  Flammedøden?«  Filip  svarede  med  rolig  Kulde: 
»Dersom  min  egen  Søn  var  saa  slet  som  du,  vilde  jeg  selv 
bære  Ved  til  Baalet,  der  skulde  fortære  ham«.  Man  tænke 
sig,  hvilket  Indtryk  et  saadant  Ord  fra  Faderens  Mund 
maatte  gjøre  paa  den  tilstedeværende  Carlos !  Det  var  endog 
ikke  første  eller  eneste  Gang,  at  Filip  udtalte  sig  saaledes. 
Den  franske  Gesandt,  som  gik  i  Forben  for  en  af  Inkvisi- 
tionens Fanger,  fik  et  lignende  Svar,  og  dette  gjentog  sig 
ved  forskjellige  Lejligheder. 

Don  Carlos,  som  nu  var  fjorten  Aar  gammel,  havde 
under  Faderens  Fraværelse  paa  en  Maade  repræsenteret  ham 
og  nydt  Ære  og  Ærbødighed  som  Suveræn.  Da  Faderen 
højtidelig  blev  proklameret  som  Konge,  havde  Carlos  spillet 
en  fremragende  Rolle  i  Ceremonien;  han  havde  ogsaa  mod- 
taget Kejser  Karl  med  en  egen  Gesandt,  der  overbragte  et 
af  ham  skrevet  Brev;  nu  kunde  han  kun  daarlig  finde  sig  i 
den  absolute  Tvang,  hvormed  Faderen  søgte  at  kue  og  om- 
forme hans  Karakter.  Blandt  andet  fratog  Kongen  ham 
de  Tjenere,  som  havde  omgivet  ham  i  de  forløbne  Aar,  og 
erstattede  dem  med  andre,  der  hørte  til  Hofpersonalet; 
Prinsen  betragtede  dem  som  Vogtere  og  Spioner  og  fattede 
Uvilje  til  dem;  hans  mindste  Handlinger  blev  iagttagne, 
hans  Ord  indberettede  til  Kongen.  Hvad  der  især  forbitrede 
ham,  var  den  Uvirksomhed,  hvori  han  mod  Tidens  Skik  og 
Brug  blev  holdt.  Carlos  var  næsten  femten  Aar;  det  var 
ikke  usædvanligt,  at  Fyrster  i  denne  Alder  vare  regerende 
og  —  gifte.  Carlos  vidste,  at  Statholderskabet  over  Neder- 
landene havde  været  bestemt  for  ham  fra  Barndommen,  han 
vidste  end  videre,  at  der  var  indledet  Underhandlinger  med 
det  franske  Hof  angaaende  hans  Gifteimaal,  og  han  byggede 
allerede  herpaa  Forhaabninger  om  Selvstændighed  og  Magt. 
Hans  Skuffelse  var  derfor  overordentlig,  da  hans  Fader  efter 

sin  engelske  Gemalindes  Død  øjeblikkelig  selv  anholdt  om 
den  franske  Prinsesses  Haand  og  i  1550  hjemførte  hende 
som  Dronning  af  Spanien.  De  mange  Rygter  og  Fortæl- 
linger om  den  sextenaarige  Dronnings  Kjærlighed  til  sin 
Stifsøn  tinde  ingensteds  Hjemmel  og  maa  antages  at  være 
aldeles  ubegrundede.  Carlos  var  i  Virkeligheden  paa  den 
Tid  snarere  frastødende  end  vindende  af  Ydre  og  Væsen; 
lille,  uudvoxen,  sygelig  af  Udseende,  heftig  og  egensindig 
i  Opførsel,  med  den  ene  Skulder  højere  end  den  anden  og 
det  ene  Ben  for  kort,  kunde  han  aldeles  ikke  rivalisere  med 
sin  Fader,  hvis  elegante  og  smukke  Skikkelse  og  Væsen 
vandt  almindelig  Beundring.  Derimod  fattede  den  unge 
Dronning  stiax  Medlidenhed  med  dette  svagelige  og  en- 
somme Barn;  hun  vedblev  altid  at  vise  ham  den  sterste 
Medfølelse  og  Venlighed,  og  Don  Carlos  sluttede  sig  til 
hende  med  en  Inderlighed,  der  noksom  viste,  i  hvor  høj 
Grad  hans  Sind  var  modtageligt  og  taknemmeligt  for  de 
kjærlige  Følelser,  som  bleve  ham  nægtede  af  den,  hos  hvem 
han  naturlig  maatte  søge  dem. 

Carlos  var  sygelig,  han  led  af  bestandig  tilbagevendende 
Anfald  af  Feber;  dette  og  hans  noget  vanføre  Skikkelse  gav 
Anledning  til  bagvaskende  Rygter  om,  at  denne  Sygelighed 
skulde  have  indvirket  hæmmende  paa  hans  legemlige  og 
aandelige  Udvikling,  Rygter,  som  Kongen  senere  kun  alt  for 
villig  understøttede. 

Kort  efter  sit  Bryllup  kaldte  Filip  sin  femtenaarige 
Halvbroder,  den  senere  saa  berømte  Juan  af  Østerrig,  til 
sit  Hof  og  anerkjendte  ham  som  Medlem  af  Kongehuset. 
Med  denne  jævnaldrende  Onkel  sluttede  Carlos  et  nøje  Ven- 
skab; Filip  viste  sin  unge  Broder  stor  Venlighed  og  var 
ved  mange  senere  Lejligheder  usædvanlig  overbærende  imod 
ham.  Juan  holdt  dog  ikke  synderlig  af  sin  kongelige 
Broder;  en  troværdig  Anekdote  beretter,  at  da  Carlos  engang 
i  Overmod  roste  sig  af  at  have   haft   en   bedre  Moder    end 

Juan,    bragte  denne  ham  øjeblikkelig   til  Tavshed   ved    det 
Svar:     »Til  Gjeugjæld  har  jeg  en  bedre  Fader  end  du«. 

Efter  Datidens  Statsret  var  Carlos  som  sagt  myndig. 
Han  havde  ikke  opnaaet  nogen  Ære  eller  Selvstændighed 
derved;  imidlertid  kunde  det  dog  nu  ikke  længere  udsættes 
at  lade  ham  hylde  som  Tronfølger,  en  Hylding,  der  var 
bleven  Filip  til  Del  i  hans  andet  Aar.  Altsaa  sammen- 
kaldtes Castiliens  Cortes  og  anerkj endte  Prinsen  som  Herre 
og  retmæssig  Arving  til  Kiget.  Ceremoniellet  ved  denne 
Handling  fordrede,  at  selv  Medlemmerne  af  det  kongelige 
Hus  ved  Haandkys  skulde  tilkjendegive  deres  Ærbødighed 
for  den  fremtidige  Hersker;  men  da  Prinsesse  Juana  nær- 
mede sig,  sprang  Prinsen  op  og  omfavnede  hende,  og  det 
var  med  synlig  Modstræben,  at  han  tillod  sin  Ven  Juan 
denne  ydmyge  Hylding.  Da  derimod  Hertugen  af  Alba 
vilde  fjærne  sig  uden  at  have  kysset  Carlos's  Haand,  sendte 
denne  ham  et  saa  vredt  og  bydende  Blik,  at  den  stolte 
Favorit  saae  sig  nødt  til  at  vende  tilbage  for  at  opfylde  sin 
undersaatlige  Pligt. 

Aaret  1560,  i  hvilket  Hoffet  opholdt  sig  i  Madrid,  var 
i  øvrigt  et  lidelsesfuldt  Aar  for  Carlos,  Feberen  indfandt  sig 
hyppig,  og  Lægerne  tilraadede  Forandring  af  Opholdssted. 
Kongen  bestemte  sig  efter  lang  Overvejelse  for  at  sende 
Prinsen  til  Alcala,  hvor  han  sammen  med  Juan  af  Østerrig 
og  Alexander  af  Parma,  Kegentinde  Margretes  Søn,  skulde 
studere  ved  det  derværende  Universitet.  I  Alcala  bedredes 
Prinsens  Sundhed,  han  voxede  og  blev  fyldigere;  en  eller 
anden  Uforsigtighed  i  diætetisk  Retning  paadrog  ham  imid- 
lertid et  nyt  Anfald,  som  dog  snart  ophørte.  I  sin  Rekon- 
valescens morede  Carlos  sig  med  en  ung  Elefant,  som  Kongen 
af  Portugal  havde  sendt  ham,  og  som  han  endogsaa  lod 
komme  ind  i  sine  Værelser.  Undertiden  tillod  han  sig 
andre,  mindre  uskyldige  Fornøjelser,  som  da  han  en  Dag 
bemægtigede  sig  en  Perle  af  stor  Værdi,  som  en  indisk 
Kjøbmand  udbød    til  Salg,    og   i  Stedet    for   at   kjøbe   den 

slugte  den  til  stor  Forfærdelse  for  den  stakkels  Sælger. 
Feberen  havde  endelig  fuldstændig  forladt  ham,  da  et  be- 
klageligt Ulykkestilfælde  satte  hans  Liv  i  Fare. 

Don  Carlos  havde  fattet  Tilbøjelighed  for  en  ung  Pige, 
Datter  af  Paladsets  Portner;  hans  Hovmester,  Don  Garcia, 
en  Broder  til  Hertugen  af  Alba,  forbød  ham  at  søge  hendes 
Selskab,  og  naar  Carlos  derfor  saae  hende  i  Haven,  plejede 
han  at  smutte  ned  ad  en  mørk  og  stejl  Bagtrappe,  som 
førte  til  den.  P]n  Dag,  da  han  med  sin  sædvanlige  Skj^nd- 
somhed  sprang  ned  ad  Trappen,  faldt  han  for  over  og  saa 
uheldig,  at  han  tilføjede  sig  et  alvorligt  Saar  i  Hovedet. 
Man  løb  til  ved  hans  Skrig  og  bar  ham  ind  i  hans  Væ- 
relser; Saaret  blev  forbundet,  en  Aareladning  —  den  sæd- 
vanlige Kur  for  alt  —  blev  strax  foretagen  og  gjentagen 
de  følgende  Dage.  I  den  første  Uge  syntes  alt  at  gaa  godt; 
men  senere  viste  sig  foruroligende  Symptomer:  stærk  Feber, 
Smerter  i  Halsen  og  højre  Side.  Lægen  forsikrede  Prinsen, 
at  dette  Ildebefindende  var  uden  Betydning,  men  Don  Carlos 
svarede:  »Feber  paa  den  ellevte  Dag  paa  Grund  af  et 
Saar  i  Hovedet,  det  er  daarlige  Tegn«.  Han  tog  ikke  fejl. 
Ondet  forværredes  stadig,  Feberen  tiltog,  Ansigtet  svulmede, 
Øjnene  lukkede  sig;  den  syges  Ansigt  viste  allerede  Døds- 
trækkene. Kongen  syntes  at  være  meget  bekymret,  han 
anordnede  offentlige  Bønner  over  hele  Spanien  og  knælede 
selv  i  Timevis  foran  sine  Helgenbilleder;  man  tilkaldte  en 
mavrisk  Vidunderdoktor,  som  kom  med  sine  Tinkturer  og 
Salver;  men  de  andre  Læger  nægtede  snart  at  bruge  dem 
og  fik  ham  afskediget.  Honorato  Juan  vaagede,  skjønt 
selv  Rekonvalescent,  hos  sin  tidligere  Elev  og  var  til  Stede 
ved  alle  Undersøgelser  og  Forbindinger.  Dronningen  og 
Prinsesse  Juana  vare  opfyldte  af  den  største  Sorg  og  Be- 
kymring; Donna  Juana  foretog  en  Sort  Bodsvandring,  bar- 
fodet i  en  usædvanlig  Kulde,  til  et  Kloster,  hun  havde 
stiftet;  rundt  om  efterlignedes  hendes  Exempel  af  Under- 
saatterne.    Processioner  droge   igjennem  Byernes  Gader,    og 

frivillige  Bodsøvelser  horte  til  Dagens  Orden.  Prinsen  selv 
viste  i  sine  lyse  Øjeblikke  stor  Taalmodighed  og  Kraft  og 
talte  med  megen  Ærbødighed  til  sin  Fader.  »Saa  meget 
mere  beklager  jeg  at  skulle  do«,  saode  han  ,  »som  Deres 
Majestæt  endnu  ikke  har  andre  Børn.«  Hans  Død  syntes 
i  Virkeligheden  saa  nærforestaaaende,  at  man  allerede  be- 
gyndte at  træffe  Forberedelser  i  Anledning  af  den.  Filip 
rejste  besynderlig  nok  fra  sin  Søns  Dødsleje  efter  at  have 
givet  nøjagtige  Forskrifter  om,  hvorledes  man  havde  at  for- 
holde sig  ved  Begravelsen.  Efter  hans  Afrejse  besluttede 
Lægerne  at  trepanere  Hjærneskallen ;  Hertugen  af  Alba  lod 
paa  samme  Tid  en  meget  hellig  Relikvie,  Mumien  af  en 
for  hundrede  Aar  siden  afdød  Munk,  Fra  Diego,  bringe  fra 
et  nærliggende  Kloster;  den  syge  rørte  ved  Relikvien,  faldt 
i  Søvn  og  saae  i  Drømme  Fra  Diego,  som  spaaede,  at  han 
ikke  skulde  dø  af  denne  Sygdom;  faa  Dage  efter  var  han 
uden  Fare,  men  først  en  Maaned  senere  kunde  han  begive 
sig  til  Hoffet  i  Madrid.  Fader  og  Søn  syntes  nu  for  en 
Stund  at  leve  i  god  Forstaaelse  med  hinanden;  dog  denne 
Stilstand  varede  ikke  længe.  Prinsen  var  sytten  Aar,  og 
hele  Evropa  sattes  i  Bevægelse  ved  Spørgsmaalet  om,  hvilken 
Prinsesse  der  skulde  opnaa  hans  Haand.  Et  helt  Væv  af 
andre  politiske  Spørgsmaal  knyttede  sig  til  dette,  de  mang- 
foldigste Interesser  stode  paa  Spil.  Næsten  fra  alle  Lande 
indlededes  Underhandlinger,  og  Don  Carlos,  der  bestandig 
ansaa  et  Giftermaal  for  det  eneste  Middel  til  Befrielse  fra 
sin  afhængige  Stilling,  havde  intet  højere  Ønske  end  at  se 
et  Resultat  af  disse  Underhandlinger;  men  Kongen  var 
derimod  anderledes  til  Sinds.  Han  havde  dels  ikke  paa 
nogen  Maade  til  Hensigt  at  tilstaa  Prinsen  nogen  Selv- 
stændighed —  mindst  af  alt  da  Statholderskabet  over  Neder- 
landene, til  hvilket  Sønnens  hele  Hu  stod  —  dels  tjente 
Giftermaal sprojekterne  ham  i  mange  Henseender,  og  han 
benyttede  sig  vexelvis  af  det  ene  og  det  andet  af  dem  for 
at  fremme  sine  andre  Planer.     Han  skrev  i  en  Depeche    til 

eu  tbi trolig:  »Af  Hensyn  til  mine  Planer  og  til  hele 
Kristenhedens  Vel  er  det  nødvendigt,  at  Prinsen  ikke  bliver 
bunden  ved  noget  endeligt  Løfte«.  Tillige  undlod  han, 
uagtet  de  finansielle  Forhold  gjorde  det  meget  ønskeligt, 
at  indkalde  de  aragoniske  Cortes,  sandsynligvis  fordi  det  da 
vilde  have  været  nødvendigt  at  lade  ogsaa  dem  hylde  Carlos 
som  Tronfølger.  Da  Kongen  endelig  saae  sig  nødt  til  at 
sammenkalde  de  aragonske  Cortes  i  IVlonzon,  lod  han  Sønnen 
blive  i  Madrid  under  Paaskud  af,  at  Sygdom  forhindrede 
denne  i  at  rejse.  Denne  Sygdom  bestod  i  et  tre  Dages 
Feberanfald,  medens  Forsamlingen  varede  i  et  halvt  Aar, 
og  Stedforandring  havde  vist  sig  som  det  bedste  Lægemiddel 
for  Carlos.  Paa  samme  Tid  begyndte  de  første  Rygter  om 
Prinsens  Vildhed  og  Melankoli,  der  syntes  at  lede  Tanken 
hen  paa  periodisk  Sindsforstyrrelse,  at  blive  udbredte  i  Diplo- 
matiens Kredse ;  der  hentydedes  jævnlig  til  hans  nylig  over- 
staaede  Sygdom  og  den  nmlige  Eftervirkning  af  Læsionen 
i  Hovedet.  Vist  er  det,  at  Prinsen  ofte  af  sit  mismodige 
og  ærgerlige  Lune  lod  sig  henrive  til  voldsomme  Ytringer 
og  Handlinger;  at  han  undertiden  spiste  med  Umaadelighed 

—  derimod  drak  han  aldrig  Vin  uden  som  Lægemiddel  —  ; 
at  han  ofte  var  hjemsøgt  af  Feberen,  der  svækkede  hans 
i  Forvejen  skrøbelige  Konstitution ;  men  alt  dette  gav  ingen- 
lunde tilstrækkelig  Anledning  til  disse  Rygter.  Det  ligger 
derimod  nær  at  antage,  at  Kongen  brugte  dem  som  Paaskud 
for  den  tilsidesættende  Maade,  hvorpaa  han  behandlede 
Prinsen,  til  hvem  han  i  alt  Fald  nærede  en  indgroet  Mistro. 
Var  han  uvenlig  imod  sin  Søn,  behandlede  han  derimod  sine 
to  unge  Slægtninge,  Sønner  af  Maximilian  af  Østerrig,  med 
saa  meget  større  Velvilje,  de  bleve  jo  ogsaa  opdragne  under 
hans  Øjne  i  den  strængeste  Kristelighed;  flere  Forfattere 
antage,  at  Filip  allerede  havde  den  Eventualitet  for  Øje  at 
søge  en  Efterfølger  i  den  ældste  af  dem. 

Carlos  modbeviste  —  dog  uden  at  have  det  til  Hensigt 

—  netop   nu   enhver  Mistanke    angaaende    sine  Aandsevner 

ved  sit  bekjeudte  Testamente.  Sygelig,  mismodig,  ilde 
behandlet,  som  han  var,  tænkte  han  uden  Uvilje  paa  Døden. 
Hans  Husliovmester,  til  hvem  han  havde  fattet  Tillid,  hjalp 
ham  med  at  redigere  dette  mærkelige  Aktstykke,  der  vidner 
om  megen  Omtanke,  megen  Resignation  og  en  overordentlig 
Hengivenhed  for  de  faa  Venner,  som  Modgangen  liavde 
levnet  ham.  Han  testamenterer  Legater  til  Studerende, 
Gaver  til  Belønning  for  Tapperhed,  han  glemmer  ikke  en 
eneste,  der  har  Krav  paa  hans  Venskab;  først  og  fremmest 
gj ælder  hans  Omhu  »hans  elskede  Lærer«  Honorato  Juan, 
som  han  omtaler  i  de  kj ærligste  og  varmeste  Udtryk.  Han 
tænker  paa  sine  unge  Slaver  og  ønsker,  at  de  maa  blive 
opdragne  til  dygtige  Mennesker,  om  muligt  frigivne  og  ud- 
styrede; han  udsæ^tter  en  betydelig  Sum  for  en  ung  Pige, 
maaske  Portnerdatteren  i  Alcala.  Sluttelig  indsættes  Kongen 
til  Universalarving  i  Tilfælde  af  hans  Død  uden  .>legitime 
Arvinger«.  At  Rygterne  om  Prinsens  legemlige  og  aande- 
lige  Svaghed  havde  naaet  stor  Udbredelse,  ses  blandt  andet 
af  den  Beretning,  som  den  østerrigske  Gesandt  Dietrichstein  i 
April  1564  havde  sendt  til  sit  Hof,  og  i  hvilken  ban,  uden 
nogen  Sinde  selv  at  have  set  Carlos,  gjentog,  hvad  man  for- 
talte om  ham.  Da  Dietrich stein  i  Juni  samme  Aar  selv 
liavde  truffet  Prinsen,  skyndte  han  sig  at  berigtige  den 
fejlagtige  Skildring,  i  det  han  udtrykte  sig  som  følger: 
»Han  har  talt  meget  med  mig  og  spurgt  meget,  som  det 
er  hans  Vane;  men  hans  Spørgsmaal  ere  ikke  meningsløse, 
som  man  har  sagt  mig,  men  tvært  imod  saadanne,  som  meget 
vel  passe  sig  for  ham Han  har  en  udmærket  Hu- 
kommelse og  gjør  en  yderst  skarp  Brug  af  den.  Dette 
giver  undertiden  Folk  Anledning  til  at  sige,  at  han  er  alt  for 
fri  og  ubetæidi:som  i  sin  Tale.  .  .  .  Han  er  en  stor  Ven 
af  Retfærdighed  og  Sandhed,  og  har  han  en  Gang  grebet 
nogen  i  Usandfærdighed,  vil  han  for  Fremtiden  ikke  have 
noget  at  gjore  med  ham.  Har  han  Fejl,  saa  er  det  ikke 
underligt;  man  burde  have  behandlet  ham  tidligere,  saaledes 

som  man  behandler  ham  nu,  og  hans  Stolthed  kan  ikke 
finde  sig  deri.  Han  er  krænket  over,  at  hans  Fader  ikke 
bruger  ham  til  noget  og  holder  ham  uden  for  Statsanlig- 
gender. Prinsen  er  heftig  og  lader  ofte  sin  Vrede  løbe  af 
med  sig;  hvad  han  tænker,  lægger  han  ikke  Skjul  paa,  og 
sin  Vilje  sætter  han  igjennem,  det  koste,  hvad  det  vil.  .  .« 
Foruden  den  megen  Tale  om  Prinsens  Aandss vaghed  gj en- 
toges  det  ofte,  at  han  i  det  hele  var  sygelig  og  umulig 
kunde  leve  længe.  Understøttedes  ogsaa  dette  af  Kongens 
hemmelige  Ønske?  Feberen  var  en  meget  almindelig  Sygdom 
i  Spanien,  Kongen  selv  led  ofte  af  den,  og  skjønt  den  for 
Carlos's  Vedkommende  vendte  hyppig  tilbage,  plagede  den 
ham  dog  ingenlunde  bestandig.  Det  var  blevet  sagt,  at 
han  ikke  havde  Interesse  for  andet  end  at  spise,  at  hverken 
Legemsøvelser  eller  aandelig  Beskæftigelse  faldt  i  hans 
Smag.  Det  er  imidlertid  bevist,  at  han  elskede  Vaaben- 
øvelse  og  var  en  dygtig  Fægter  og  Svømmer,  ligesom  at 
han  tilbragte  meget  af  sin  Dag  med  at  læse  og  skrive  og 
havde  den  Vane  at  opskrive,  hvad  der  forekom  ham  af  Be- 
tydning, en  Vane,  som  senere  blev  ham  saa  fordærvelig. 
Desuden  sendte  han  af  sin  Privatkasse  fiere  Gange  Dota- 
tioner til  Forfattere,  navnlig  af  historiske  Værker;  en  af 
hans  Venner  var  den  begavede  Skuespiller  Cisneros. 


III. 

Der  var,  som  sagt,  allerede  fra  mange  Sider  indledet 
Underhandlinger  angaaende  Don  Carlos's  Ægteskab ;  tre 
eller  fire  af  disse  Projekter  syntes  at  kunne  komme  i  Be- 
tragtning. Efc  femte,  hvorved  det  ret  ses,  hvorledes  Filip 
uden  nogen  alvorlig  Hensigt  kunde  holde  en  saadan  For- 
handling svævende  i  lang  Tid,  var  at  formæle  Carlos  med 
den  huguenottiske  Dronning  af  Navarra,  Enke  efter  Anton 
af  Bourbon.  Et  fuldt  Halvaar  spillede  dette  Forslag  en  Kolle, 
skjønt  der  naturligvis  aldrig   havde    været   nogen  Mulighed 

for  en  Alliance  mellem  Spanien  og  den  katholske  Religions 
Dødsfjender.  De  andre  Damer,  der  gjorde  sig  Haab  om 
Prinsens  Haand,  vare:  hans  Tante  Donna  Juana,  der,  skjønt 
ti  Aar  ældre  end  sin  Brodersøn,  endnu  var  smuk  og  til- 
trækkende, fremdeles  Maria  Stuart  af  Skotland  og  Maximi- 
lian  af  Østerrigs  Datter  Anna.  Cortes  og  Spanierne  i  Al- 
mindelighed ønskede  Ægteskabet  med  Donna  Juana,  der  var 
almindelig  afholdt;  men  Carlos  vægrede  sig  paa  det  bestem- 
teste ved  denne  Forbindelse.  Angaaende  Maria  Stuart  ud- 
talte han  ved  en  Lejlighed,  at  dette  Giftermaal  vilde  være 
ham  kjært,  »dels  fordi  han  som  Skotlands  Herre  vilde  være 
noget  mere  i  Nederlandene  end  blot  Statholder,  dels  ogsaa 
fordi  Dronningen  sagdes  at  være  smuk  og  en  vis  og  god 
Katholikinde«.  For  Filip  maatte  dette  Projekt  synes  tillok- 
kende. Dels  sikrede  han  sig  derved  Skotland,  dels  var 
F]lisabeth  af  England  hans  Fjende,  og  intet  var  naturligere 
end  at  understøtte  hendes  Rivalinde  og  Katholicismens  For- 
kæmperinde  paa  de  britiske  Øer.  I  hele  tre  Aar  gjorde 
Maria  sig  Haab  om  det  spanske  Riges  mægtige  Hjælp  i  sin 
vanskelige  og  farlige  Stilling  som  det  puritanske  Skotlands 
katholske  Regentinde  og  Elisabeths  Rival.  Sluttelig  kom 
Prinsesse  Anna  af  Østerrig  paa  Listen.  Dette  Ægteskab 
anbefaledes  navnlig  ved  Udsigten  til  at  sammenknytte  den 
noget  løsnede  Forbindelse  imellem  de  to  Linier  af  Habs- 
burger-Dynastiet.  Da  de  castilianske  Cortes  forsamledes  i 
1563,  sendtes  der  en  Deputation  til  Kongen,  der  skulde 
forebringe  en  Anmodning  om,  at  Prinsen  maatte  blive  for- 
mælet med  Donna  Juana,  Efter  Avdiensen  hos  Kongen 
begav  Deputationen  sig  til  Don  Carlos  og  underrettede  ham 
om  sit  Ærende.  Carlos  svarede  med  at  takke  dem,  fordi 
de  ønskede  hans  Ægteskab,  og  erklærede  dem  dernæst,  at 
deres  Forslag  angaaende  hans  Gemalindes  Person  mishagede 
ham  meget  og  var  en  stor  Daarskab,  da  han  ikke  paa  nogen 
Maade  vilde  lade  sig  tvinge  til  en  saadan  Forbindelse.  I 
1564  havde  Prinsens  Tilbøjelighed  udelukkende    fæstet   sig 

ved  Anna  af  Østerrig;  han  havde  faaet  hendes  Portræt  til- 
sendt og  erklærede,  at  hun  og  ingen  anden  skulde  være 
hans  Brud,  samt  at  han  indtil  sit  Ægteskab  med  hende 
agtede  at  holde  sig  flærn  fra  enhver  Kvinde.  Carlos  gik 
da  i  sit  tyvende  Aar,  Anna  af  Østerrig  var  sexten  Aar 
gammel.  Siden  1561  erklærede  Kongen  bestandig,  at  denne 
Forbindelse  var  den  ønskeligste  af  alle,  og  i  Virkeligheden 
maatte  den  ogsaa  styrke  hans  Magt,  navnlig  i  Nederlandene ; 
men  bestandig  havde  han  ogsaa  nye  Paaskud  til  at  undgaa 
en  øjeblikkelig  Opfyldelse  af  sine  Løfter.  Snart  var  Don 
Carlos  »for  ung«  eller  »for  sygelig«,  »for  svag«  eller  »an- 
greben af  Feberen«,  saa  at  »et  tidligt  Ægteskab  maatte 
være  utilraadeligt«,  snart  gjordes  Planens  Eealisation  af- 
hængig af  andre  Arrangementer,  som  absolut  maatte  ordnes 
forinden.  Da  Østerrig  paa  Grund  af  Karl  IX.  af  Frankrigs 
Bejlen  til  Ærkehertuginde  Anna  trængte  ivrigere  paa  en 
deiinitiv  Afgjørelse,  erklærede  Filip,  »at  alle  andre  Ægte- 
skabsplaner vare  fortrængte  af  den  østerrigske,  men  at  hans 
Søns  Tilstand  ikke  tillod  ham  at  gifte  sig;  man  maatte 
have  Taalmodighed,  indtil  Ægteskabet  virkelig  kunde  gaa 
for  sig.  En  af  Betingelserne  for  det  maatte  i  øvrigt  være, 
»at  hans  Neveu,  Kongen  af  Portugal,  fik  Løfte  om  Ærke- 
hertuginde Elisabeths  Haand« ;  denne  Neveu,  Don  Sebastian, 
var  først  ti  Aar  gammel.  Dietrichstein,  den  østerrigske 
Gesandt,  hvem  det  naturligvis  var  paalagt  at  holde  Øje  med 
Prinsen,  kunde  imidlertid  hverken  tinde  Beviser  paa  hans 
Forstandssvaghed  eller  hans  foregivne  sygelig  uudviklede 
Tilstand.  Han  skrev  i  1564:  »Jeg  véd  ikke,  hvorledes  jeg 
skal  forstaa  det;  skulde  man  muligvis  her  helst  ville  for- 
hale eller  umuliggjøre  Sagen?« 

Paa  den  Tid  holdt  Filip  det  for  raadeligst  i  det  mindste 
for  et  Syns  Skyld  at  beskæftige  Don  Carlos  med  Statssager; 
han  lod  ham  indtage  Sæde  i  Statsraadet;  men  hermed  var 
aldeles  ingen  Myndighed  forbunden;  det  var  desuden  kun 
uvigtige  Sager,  som  her  forhandledes,  alle  af  nogen  Betyd- 

Historisk  Archiv.     1876.    II.  17 


258  ^^^  Carlos  og  Filip  II. 

enhed  afgjordes  i  Kongens  Kabinet.  Filip  talte  end  videre 
om  at  gjøre  en  Rejse  til  Nederlandene  og  at  lade  Synnen 
ledsage  sig  derhen;  Prinsens  Hofhold  blev  udvidet;  men 
Forøgelsen  bestod  i  flere  af  Kongens  fortrolige,  deriblandt 
Fyrsten  af  Eboli,  som  var  Carlos  særlig  forhadt.  Rejsen 
til  Nederlandene  foretoges  ikke,  Underhandlingerne  med 
Østerrig  gik  i  Staa,  og  Kongens  Kabinet  forblev  lukket  for 
Carlos.  Det  var  da  intet  Under,  at  han  blev  mismodig,  op- 
bragt og  ikke  formaaede  at  styre  sit  heftige  Sind;  det  gav 
sig  ofte  Luft  i  Voldsomheder,  som  da  han  truede  Kongens 
Yndling,  Præsident  Espinosa,  der  senere  blev  Storinkvisitor. 
Denne  havde  nemlig  ikke  alene  forbudt  alle  Theaterfore- 
stillinger  i  Madrid,  men  forhindrede  ogsaa  den  før  omtalte 
Skuespiller  Cisneros  i  at  besøge  Prinsen.  Da  denne  derfor  en 
Dag  mødte  Espinosa  i  en  af  Slottets  Gange,  foer  han  imod 
ham  med  truende  Ord  og,  efter  Prælatens  Udsagn,  med 
blottet  Dolk.  Det  maa  dog  siges,  at  af  de  forskjellige  Atten- 
tater, som  tillægges  Prinsen,  er  ikke  et  eneste  bevist,  lige- 
som det  er  sikkert,  at  han  aldrig  selv  har  saaret  nogen 
eller  foranlediget  nogen  Voldsdaad.  Vanskeligt  var  det 
imidlertid  ikke  at  linde  Tiltro  for  Anklager  imod  den  til- 
sidesatte Tronfølger.  De  første  Antydninger  af  Carlos's 
Forsøg  paa  Flugt  og  af  Kongens  Ønske  om  at  sikre  sig 
hans  Person  paa  en  ganske  usædvanlig  Maade  dukke  op 
paa  denne  Tid.  At  sætte  dette  i  Forbindelse  med  Grev 
Egmonts  Ankomst  og  med  flere  Forfattere  tillægge  Prinsen 
Planer  om  at  bemægtige  sig  Nederlandene  for  sin  egen 
Person  og  saaledes  gjøre  aabent  Oprør  mod  Faderen,  savner 
Grund;  men  sandsynligvis  ængstedes  Kongen  særlig  ved 
den  levende  Interesse,  som  Don  Carlos  nærede  for  de  neder- 
landske Forhold,  og  han  tilskyndedes  derved  til  Beslut- 
ninger, som  dog  sikkert  længe  havde  beskæftiget  hans 
Tanker. 

Alle  Don  Carlos's  Ønsker  koncentrerede    sig  i  Længsel 
efter  Formæ4ingen  med  Ærkehertuginde  Anna;    i    sin  Brud 

saae  han  sin  Frelsens  Engel;  han  forhørte  stadig  hos 
Dietrichstein  om  Underhandlingernes  Fremme,  og  Gesandten 
skrev  gjentagne  Gange  til  sit  Hof,  at  Prinsen  var  yderst 
længselsfuld  efter  at  bringe  Sagen  til  Ende,  medens  Kongen 
stadig  forhalede  Afgj øreisen.  Forgjæves  forestillede  Kejseren 
Filip,  at  Prinsens  Sundhedstilstand  ikke  lod  noget  tilbage 
at  ønske,  forgjæves  erklærede  Maximilian,  at  han  ikke  længer 
vilde  være  i  Uvished  om  sin  Datters  Skæbne,  at  han  ønskede 
bestemt  at  erlare,  om  man  vilde  lade  hende  ægte  Don 
Carlos,  da  han  i  modsat  Fald  vilde  give  hende  til  Kongen 
af  Frankrig.  Filip  svarede  ikke  eller  svarede  med  Omsvøb 
og  Fraser  uden  noget  bestemt  Samtykke  eller  Afslag.  Don 
Carlos  tabte  efterhaanden  Haabet  og  blev  modløs  og  ulykkelig. 
Jo  mere  det  fjendtlige  Forhold  til  Faderen  voxede,  desto 
inderligere  knyttede  han  sig  til  sin  Stifmoder  og  til  Vennen 
Juan.  Dronningen  var  altid  Godheden  selv  imod  ham  og 
søgte  ved  alle  Midler  at  adsprede  ham  fra  de  tunge  Tanker. 
I  hendes  Selskab  tilbragte  Prinsen  sine  behageligste  Timer; 
engang  havde  hun  indbudt  ham  til  en  Kjøretur  i  Parken, 
i  hvilken  hendes  Hofdamer  toge  Del.  Don  Carlos  sad  over 
for  Dronningen  og  stirrede  bedrøvet  og  tankefuld  hen  for 
sig.  Isabella  spurgte  ham,  hvorhen  hans  Tanker  vandrede, 
og  han  svarede:  »Langt  bort,  mer  end  to  Hundrede  Mil 
herfra«.  »Og  hvorhen  er  da  dette  langt  borte?«  vedblev 
Dronningen.  »Jeg  tænker  paa  min  Kusine«,  svarede  Carlos. 
Hans  voxende  Mismod  gav  sig  Luft  i  uærbødige  Ud- 
tryk om  Faderen,  han  kritiserede  dennes  Handlinger,  spottede 
ham  og  fandt  Fornøjelse  i  at  ærgre  Kongens  Yndlinge  eller 
Kreaturer.  Fra  den  Tid  af  skrive  sig  Historierne  om  de 
forskjellige  Trusler  og  Attentater,  der  ble  ve  tagne  til  Ind- 
tægt af  hans  Fjender.  Snart  skulde  han  have  forsøgt  paa 
at  kaste  en  Kammerherre  ud  ad  Vinduet,  snart  truet  en 
anden  med  Dolkestød;  saa  kom  den  fuldstændig  urimelige 
Fortælling  om  et  fem  Timers  Besøg  i  de  kongelige  Stalde, 
efter  hvilket  fire  og  tyve  af  Kongens   bedste  Heste   fandtes 

dødelig  saarede  og  lemlæstede;  endelig  Historien  om  Sko- 
mageren, der  var  bleven  truet  til  at  fortære  de  Støvler,  han 
bragte  til  Prinsen,  da  denne  ikke  fandt  dem  efter  sin  Smag. 
Trusler  og  Haansord  udstødte  Carlos  jævnlig,  derom  kan 
der  ingen  Tvivl  være;  han  behandlede  ogsaa  dem  af  sine 
Omgivelser,  som  han  ikke  kunde  lide,  med  Vredagtighed  og 
kunde  endog  nedværdige  sig  til  at  udskja^de  eller  slaa 
dem.  Alt  dette  var  i  højeste  Grad  upolitisk ,  eftersom 
Kongen  vrededes  mere  for  hvert  saadant  Tilfæ^lde  eller  ret- 
tere sammenføjede  alle  disse  Hændelser  til  en  Grundvold 
for  den  Bygning,  han  længe  havde  ønsket  at  se  rejst:  et 
antageligt  Paaskud  til  at  fjærne  Carlos  fra  Tronfølgen  og 
sikre  sig  en  Efterfølger,  hvis  Opdragelse  var  begyndt  og 
fuldendt  under  hans  Øjne,  hvis  Natur  lod  sig  bøje  efter 
hans  Vilje,  og  ved  hvem  han  kunde  haabe  at  se  sit  store 
Værk,  Kirkens  og  Statens  Regeneration,  fort  videre  efter 
sin  Død. 


IV. 

I  Nederlandene  brød  den  længe  med  Magt  tilbageholdte 
Gjæring  los.  Regentinde  Margrethe  anbefalede  Mildhed  og 
delvis  Eftergivenhed;  to  Adelsmæ-nd,  Montigny  og  Marquien 
af  Bergen,  kom  som  Provinsernes  Befuldmægtigede  for  at  tale 
deres  Sag  hos  Filip;  Kongen  tog  vel  imod  dem,  havde 
mange  Sammenkomster  med  dem  og  udbad  sig  med  stor 
Venlighed  deres  Raad,  som  han  ikke  et  Øjeblik  havde  til 
Hensigt  at  følge.  Begge  lode  sig  i  Begyndelsen  skuffe  af 
hans  Venlighed  og  nærede  de  bedste  Forhaabninger  for 
deres  Land,  ligesom  de  ikke  noget  Øjeblik  tænkte  paa  Fare 
for  deres  eget  Vedkommende.  Filip  havde  imidlertid  strax 
besluttet  deres  Død;  han  ventede  kun  paa  at  være  til- 
strækkelig sikker  paa  sin  Magt  i  Nederlandene  for  at  lade 
Dommen  udføre.  Dette  var  til  Held  for  Marquien  af  Bergen, 
som  forinden  dode  af  Feber  —  den  vilde  være  bleven  hævet, 

i  Fald  han  havde  faaet  Tilladelse  til  at  forlade  Spanien; 
men  Filip  vilde  naturligvis  ikke  slippe  sit  Bytte,  medens 
Montigny  efter  Egmonts  og  Horns  Henrettelse  kastedes  i 
Fængsel  og  dræbtes  i  8tilhed. 

Carlos  var  opfyldt  af  den  mest  levende  Interesse  for 
alt,  hvad  der  angik  Nederlandene,  han  udspurgte  alle,  der 
kunde  give  ham  Oplysninger,  og  tænkte  kun  paa  at  rejse 
dertil,  enten  alene  eller  i  hvert  Fald  med  sin  Fader.  Imid- 
lertid havde  Kongen  højtidelig  erklæret  personlig  at  ville 
tilvejebringe  Orden  i  de  oprørske  Provinser.  Overordentlige 
Forberedelser  bleve  trufne,  hvortil  der  behøvedes  ligesaa 
overordentlige  Midler,  som  det  faldt  Kongen  temmelig 
vanskelig  at  skaffe  til  Veje.  Uagtet  Kongens  Erklæring 
tvivlede  dog  mange  paa,  at  han  virkelig  tænkte  paa  at  ud- 
sætte sin  Person,  og  det  saa  meget  mere,  som  han  i  April 
1567  sendte  den  almindelig  frygtede  og  hadede  Hertug  af 
Alba  i  Forvejen  for  at  føre  Hær  og  Flaade  til  Bestemmelses- 
stedet. Da  Hertugen  af  Alba,  som  Ceremoniellet  fordrede 
det,  kom  til  Don  Carlos  for  at  gjøre  et  Afskedsbesøg,  kunde 
denne  ikke  styre  sig;  han  indsaa,  at  naar  Alba  blev  sendt 
til  Nederlandene,  var  det  ude  med  hans  egne  Forhaabninger ; 
det  kom  til  en  heftig  Scene  imellem  dem,  i  hvilken  Don 
Carlos  efter  nogle  Beretninger  anfaldt  sin  Fjende  med 
Vaaben  i  Hænde.  Imidlertid  er  det  ikke  usandsynligt,  at 
der  her,  som  ved  tidligere  Lejligheder,  af  heftige  Ord  er 
blevet  gjort  et  Overfald  og  af  en  Trusel  et  virkeligt  Atten- 
tat. Det  løb  dog  tilsyneladende  rolig  af,  Kongen  tilstod 
endog  efter  Albas  Afrejse  Carlos  en  forhøjet  Apanage  og 
gjorde  ham  til  Præsident  i  Statsraadet,  hvilket  medførte 
Eaadighed  over  enkelte  Regeringsanliggender.  Prinsen  fat- 
tede atter  Haab,  og  det  saa  meget  mere,  som  Kongen  gav 
et  formeligt  Løfte  om  senere  at  tage  ham  med  sig  til 
Nederlandene.  I  sin  Glæde  uddelte  han  Gaver  til  højre  og 
venstre,  løskjøbte  Gjældsfanger  o.  lign.;  den  26de  Juni 
modtog  Don  Carlos   af  Kongens   egen   Mund    Ordre    til    at 

forberede  sig  til  at  ledsage  ham;  denne  Ordre  gjentoges  den 
15de  Juli  med  Paalæg  om  at  paaskynde  Forberedelserne 
saa  meget  som  mulig.  Imidlertid  skrev  den  franske  Am- 
bassadør, at  han  ikke  var  sikker  paa,  at  Kongen  virkelig 
rejste,  »da  man  jo  var  vant  til  slige  Forstillelser  fra  hans 
Side«  ;  —  i  Avgust,  Tidspunktet  for  Hejsen,  var  der  saa  at 
sige  ingen  mere,  som  troede  paa  dens  Virkeliggj øreise. 
Kongen  skrev  da  ogsaa  Bi-eve  til  alle  Sider  for  at  forklare 
Opsættelsen;  alle  Forberedelser  standsede,  og  det  var  klart 
for  alle,  at  de  ikke  agtedes  gjenoptagne.  Desuden  blev  Carlos's 
Stilling  i  Statsraadet  ham  om  ikke  af  Navn  saa  dog  i 
Virkeligheden  fratagen,  i  det  hans  Myndighed  ikke  agtedes, 
og  Kongen  ofte  direkte  gav  Befaling  til  at  handle  imod 
hans  Bestemmelser.  Man  tænke  sig  Prinsens  Sindstilstand 
ved  disse  Skuffelser;  Ægteskabet  med  Anna  af  Østerrig, 
som  skulde  have  været  ordnet  paa  Rejsen,  syntes  fuld- 
stændig gaaet  i  Forglemmelse,  Statholderskabet  i  Neder- 
landene blev  unddraget  ham,  og  han  selv  var  tvungen  til  at 
blive  i  Madrid,  uvirksom,  bevogtet  af  Faderen,  hvem  han 
nu  hadede,  og  som  tydelig  nok  viste  sit  Had  til  ham,  be- 
skæmmet i  Verdens  Øjne  og  i  sin  Bruds  ved  alle  Haande 
Foregivender  om  aandelig  og  legemlig  Umodenhed.  Et 
vildt  Raseri  bemægtigede  sig  ham;  det  sagdes  om  ham,  at 
han  førte  et  vildt  Liv,  sværmede  om  Natten  bevæbnet  om- 
kring paa  Gaderne,  fornærmede  og  udskjældte  højtstaaende 
Damer  oifentlig  og  i  det  hele  opførte  sig  fuldkommen  hen- 
synsløst. Vare  disse  Anklager  end  til  Dels  sande,  saa  maa 
det  dog  tages  i  Betragtning,  at  Nattesværmerier  vare  en  meget 
almindelig  Ting  blandt  de  store,  og  at  man  ikke  ved  Filips 
Hof  fik  det  bedste  Kxempel  med  Hensyn  til  Sædelighed  og 
Moralitet.  Imidlertid  modnedes  i  Prinsens  Sind  Tanken 
om  Flugt  til  en  virkelig  Plan.  Det  var  ikke  første  Gang, 
man  havde  set  en  Tronfølger  undvige  fra  det  faderlige  Volds- 
herredømme.  Ludvig  XL  af  Frankrig  hadede  sin  Fader, 
som  Carlos    sin,  og  flygtede  til  Filip  af  Burgund,  hvor  han 

blev  indtil  Karl  VII.'s  Død,  men  Ludvig  var  snu  og  hemme- 
lighedsfuld, medens  Don  Carlos  ikke  forstod  at  forstille  sine 
Ord  eller  skjule  sine  Handlinger.  Følgen  var,  at  Ludvigs 
Plan  lykkedes,  medens  Carlos's  førte  til  Katastrofen  i  hans 
sørgelige  Skæbne.  Et  saadant  Foretagende  krævede  først 
og  fremmest  trofaste  og  opofrende  Venner,  dernæst  omhygge- 
lige og  skjulte  Forberedelser.  Don  Carlos  havde  kun  faa 
Venner;  de,  han  betroede  sig  til,  svege  hans  Tillid;  hvad 
Forberedelserne  angaar,  vare  de  netop  skikkede  til  at  drage 
Opmærksomheden  hen  paa,  at  noget  var  i  Gjærde,  og  de  kunde 
umulig  undgaa  Filip,  der  havde  sine  Spioner  overalt,  selv 
blandt  dem,  der  af  Carlos  bleve  regnede  for  hans  intimeste 
Venner.  Prinsen  sov  i  denne  Tid  kun  med  Vaaben  ved 
Sengen;  han  forbed  den  Adelsmand,  der  efter  Ceremoniellet 
skulde  være  hos  ham  om  Natten,  at  opfylde  denne  Pligt; 
han  lod  forfærdige  en  kunstig  Laas,  der  satte  ham  i  Stand 
til  liggende  i  Sengen  at  aabne  og  lukke  sin  Dør.  Fore- 
tagendet krævede  en  stor  Forsyning  af  Penge;  Don  Car- 
los, som  altid  havde  været  ødsel  i  sine  Vaner,  var  uedt 
til  at  søge  Laan;  men  hans  Befuldmægtigede  fik  det  ene 
Afslag  efter  det  andet,  ingen  vilde  indlade  sig  med  ham, 
dels  vel  paa  Grund  af  denne  Ødselhed,  dels  vel  ogsaa.  fordi 
man  frygtede  for  at  paadrage  sig  Kongens  Uvilje  ved  alt  for 
stor  Føjelighed  mod  Tronfølgeren. 

Den  Ilte  December  1567  begav  Kongen  sig  til  Escorial; 
Don  Carlos  syntes  at  have  afventet  dette  Tidspunkt  for  at 
lægge  Haand  paa  Værket.  Han  skrev  til  flere  af  Granderne, 
at  han  ønskede  deres  Ledsagelse  til  en  forestaaende  vigtig 
Kejse,  og  at  de  havde  at  holde  sig  beredte  til  at  støde  til 
ham.  En  Del  andre  Breve  skulde  offentliggjøres  efter 
Flugten  og  indeholdt  Retfærdiggj  øreise  af  dette  Skridt  og 
Klager  mod  Kongen  over  den  Behandling,  der  var  bleven  ham 
til  Del.  Et  Par  enkelte  af  Granderne  stillede  sig  til  Carlos's 
Disposition,  nogle  gave  undvigende  Svar,  andre  sendte  øje- 
blikkelig hans  Skrivelse  til  Filip,    som  belønnede  dem   med 

Gunstbevisninger  og  sin  kongelige  Naade.  Den  24de  De- 
cember aabenbarede  Don  Carlos  sit  Forehavende  for  Juan, 
til  hvem  han  nærede  en  ubegrænset  Tillid  og  Hengivenhed. 
Juan  var  Admiral  og  maatte  som  saadan  være  Carlos  be- 
hjælpelig med  at  stille  et  Skib  til  hans  Raadighed;  det  var 
Carlos's  Plan  at  naa  Italien  for  derfra  at  begive  sig  til 
Tyskland  og  stille  sig  under  Maximilians  Beskyttelse;  han 
lovede  Juan  til  Løn  en  selvstændig  regerende  Stilling  og 
foreholdt  ham,  hvor  lidet  Kong  Filips  Løfter  vare  at  stole 
paa.  Juan  vaklede  dog  intet  Øjeblik.  Kongen  havde  al 
Magt  i  sin  Haand,  han  var  virkelig  strax  i  Stand  til  at  til- 
fredsstille hans  Ærgjerrighed,  medens  Carlos  selv  i  heldigste 
Tilfælde  forst  efter  lang  Tid  vilde  kunne  indfri  sine  Løfter. 
Desuden  indsaa  Don  Juan  fuldt  vel  det  farlige  i  Foretagendet 
og  de  faa  Chancer  for  et  lykkeligt  Udfald.  Han  gjorde 
Don  Carlos  Forestillinger  herom,  som  naturligvis  bleve  uden 
Virkning,  han  forlangte  en  Betænkningstid  af  24  Timer  og 
udeblev  derpaa  fra  det  aftalte  Møde  under  et  falsk  Fore- 
givende af  at  være  bleven  kaldt  til  Escorial.  Han  red 
virkelig  til  Escorial,  men  af  egen  fri  Vilje,  opsøgte  Kongen 
og  berettede  ham  til  de  mindste  Enkeltheder,  hvad  Prinsen 
havde  betroet  til  hans  Venskab. 

Kongens  Beslutning  var  sikkert  for  længe  siden  tagen. 
Alligevel  varede  det  næsten  en  Maaned  endnu,  før  Slaget 
faldt.  Don  Carlos  begik  i  denne  Tid  endnu  en  Uforsig- 
tighed. Han  ønskede  at  nyde  Nadverens  Sakramente,  men 
tilstod  i  et  forudgaaende  Skriftemaal,  at  han  hadede  en 
Person  dødelig.  Man  nægtede  ham  derpaa  Absolution,  og 
Don  Carlos  ønskede  da  at  turde  deltage  i  Nadveren  med 
en  uindviet  Hostie;  men  derover  kom  hele  den  theologiske 
Forsamling  i  Oprør,  Forlangendet  blev  betegnet  som  Hellig- 
brøde, og  en  Rapport  indsendt  til  Kongen  om  det  forefaldne. 
Den  15de  Januar  1568  vendte  Kongen  tilbage  til  Madrid, 
ledsaget  af  Don  Juan,  hvem  han  havde  beholdt  hos  sig  i 
den  forløbne  Tid,  og  af  Prioren  ved  det  Kloster,  i  hvilket  den 

omtalte  Helligbrøde  var  foregaaet.  Carlos  søgte  strax 
at  faa  dem  hemmelig  i  Tale,  og  efter  naturligvis  at  have 
indhentet  Kongens  Tilladelse  gik  de  tilsyneladende  ind  paa 
hans  ønske.  Prinsen  udspurgte  dem  angaaende  Kongens 
Stemning  med  Hensyn  til  den  nys  omtalte  Hændelse;  de 
svarede,  at  Kongen  var  misfornøjet  dermed,  men  at  de  for 
øvrigt  intet  vidste  om  hans  Planer,  og  Carlos  begav  sig 
derpaa  til  Kongen  for  at  hilse  paa  ham  efter  Tilbage- 
komsten til  Madrid.  Filip  modtog  ham  som  sædvanlig  uden 
at  vise  hverken  Vrede  eller  Misfornøjelse.  Dernæst  tog 
Prinsen  Don  Juan  med  sig  til  sine  Værelser  og  forblev 
indesluttet  der  med  ham  i  to  Timer.  Carlos  søgte  at  be- 
væge Vennen  til  at  give  ham  et  Skib  til  Flugten,  han  var 
bestemt  paa  at  rejse  samme  Kat  og  liavde  forlangt  Heste 
hos  Overpostmesteren.  Juan  var  i  den  største  Forlegenhed; 
for  at  vinde  Tid  gik  han  tilsyneladende  ind  paa  Prinsens 
Ønske,  men  fastsatte  endnu  et  Møde  næste  Dag  for  at  ordne 
det  nødvendige,  Prinsen  lod  ham  gaa  —  og  han  gik  natur- 
ligvis direkte  til  Kongen,  som  ventede  ham  med  Utaal- 
modighed. 

Den  næste  Dag  havde  den  franske  Gesandt  Avdiens 
hos  Filip ;  intet  usædvanligt  hos  Kongen  tydede  paa,  hvilken 
Begivenhed  der  nærmede  sig.  Efter  Avdiensen  begav  Filip 
sig  til  Messen,  ledsaget  af  Prinsen;  heller  ikke  her  var  det 
muligt  at  opdage  noget  Tegn  paa  Bevægelse  i  hans  urokke- 
lige Ansigt;  men  i  Løbet  af  Dagen  gik  talrige  Bud  frem 
og  tilbage  mellem  Kongen  og  Præsident  Espinosa. 

Da  Tiden  kom  til  Modet  mellem  Don  Carlos  og  Juan, 
lod  denne  sig  undskylde  under  Foregivende  af  Sygdom,  og 
Carlos  anede  nu,  at  han  var  forraadt;  for  at  undgaa  For- 
klaringer, i  Fald  de  skulde  blive  ham  afæskede,  lagde  han 
sig  til  Sengs  som  syg.  Kongen  lod  ham  virkelig  kalde  til 
sig;  han  undskyldte  sig  med  at  være  sengeliggende.  Saa 
snart  Kongen  derefter  vidste  Ofret  sikkert  forvaret  i  de  vel 
bevogtede  Værelser,  samlede  han  sine  Hjælpere«    Kl.  elleve 

om  Aftenen  begav  han  sig,  ledsaget  af  Fyrsten  af  Eboli, 
Hertugen  ?f  Feria,  den  førnævnte  Prior,  nogle  Tjenere  og 
tolv  Mand  af  Garden,  til  Prinsens  Værelser;  selv  bar  han 
et  Panser  og  var  bevæbnet.  Den  kunstige  Laas,  som  Don 
Carlos  havde  ladet  indrette  til  sin  Beskyttelse,  var  samme 
Dag  hemmelig  bleven  gjort  virkningsløs  af  dens  Forfærdiger, 
og  Kongen  og  hans  Ledsagere  havde  altsaa  ingen  Vanske- 
lighed ved  at  trænge  ind  i  Soveværelset.  Filip  viste  sig 
først  ikke;  hans  Ledsagere  bemægtigede  sig  hurtig  de 
Vaaben,  som  Prinsen  havde  i  Beredskab  ved  sin  Seng. 
Carlos  vaagnede  ved  Støjen,  udbrød  »hvem  der?«  og  sprang 
paa  Svaret:  »Statsraadet!«  op  for  at  tage  de  øvrige  Vaaben, 
som  han  havde  i  sit  Værelse.  I  dette  Øjeblik  viste  Kongen 
sig.  »Vil  Deres  Majestæt  lade  mig  dræbe!«  udbrød  Prinsen 
forfærdet.  Kongen  opfordrede  ham  til  at  berolige  sig  og  i 
Stilhed  afvente  de  Bestemmelser,  der  maatte  blive  ham 
meddelte;  samtidig  fik  Tjenerne  Ordre  til  at  tilspigre  Vin- 
duerne i  Prinsens  Værelse,  at  borttage  Vaabnene  og  alt, 
hvad  der  kunde  anvendes  som  Vaaben.  Alle  Prinsens 
Gj  emmer  ble  ve  dernæst  undersøgte;  Kongen  førte  selv  Opsyn 
dermed,  og  Ransagningen  blev  foretagen  med  den  største 
Nøjagtighed.  Don  Carlos's  Papirer  bleve  fundne  i  et  Skrin. 
De  bestode  i  de  omtalte  Breve,  et  Slags  Program  over  Prin- 
sens Fremtidsplaner  og  'en  Liste,  paa  hvilken  den  ulykke- 
lige Don  Carlos,  der,  som  tidligere  bemærket,  noterede  alt, 
hvad  der  beskæftigede  ham,  havde  opskrevet  sine  Fjender 
og  sine  Venner  i  to  Rækker.  I  Spidsen  for  de  første  saaes 
Kongens  Navn,  derpaa  kom  Fyrsten  af  Eboli,  Præsident 
Espinosa,  Hertugen  af  Alba  o.  s.  v.;  i  Spidsen  for  Vennerne 
figurerede  Dronningen,  »som  altid  havde  vist  ham  Godhed«, 
Don  Juan  og  andre. 

Don  Carlos's  Forfærdelse  og  Fortvivlelse  over  at  se  sig 
berøvet  Friheden  var  ubeskrivelig.  Han  bønfaldt  Kongen 
om  at  lade  ham  dræbe  hellere  end  indespærre  og  tilføjede, 
at  i  modsat  Fald  vilde  han    dræbe   sig   selv.     »Dersom    du 

tager  Livet  af  dig,  handler  du  som  en  vanvittig«,  svarede 
Kongen.  »Jeg  er  ikke  vanvittig;  jeg  er  fortvivlet  over  den 
Behandling,  jeg  har  lidt  af  Deres  Majestæt«,  udbrød  Carlos, 
hvorpaa  Kongen  svarede:  »Fra  nu  af  behandler  jeg  dig 
ikke  mere  som  Fader,  men  som  Konge«. 

Filip  befalede  derpaa  sex  af  de  Adelsmænd,  der  havde 
ledsaget  ham,  at  bevogte  Prinsen  paa  det  strængeste,  ikke 
tillade  ham  at  tale  med  nogen  og  overhovedet  holde  ham 
afspærret  fra  alt  Samkvem  med  Yderverdenen.  Derpaa 
vendte  han  uden  et  Ord  mere  Sønnen  Ryggen  og  begav  sig 
bort;  der  blev  stillet  Vagtfer  ved  alle  Døre,  som  førte  til 
Prinsens  Værelser,  og  hans  egne  Tjenere  fik  Ordre  til  ufor- 
tøvet at  rømme  Pladsen.  Prinsen  blev  alene  tilbage  med 
sine  Dødsfjender. 


V. 

Filip  var  ikke  uden  Uro  ved  Tanken  om  det  Indtryk, 
som  Sønnens  Fængsling  maatte  gjøre  i  Spanien  og  Ud- 
landet. Som  første  Forholdsregel  befalede  han  Overpost- 
direktøren  ikke  at  lade  nogen  Kurér  afgaa  fra  Madrid  eller 
de  nærmeste  Stationer;  i  4  Dage  fik  ingen  af  Madrids  Ind- 
byggere Lov  til  at  forlade  Staden.  Ingen  Meddelelse  om  det 
passerede  maatte  naa  til  Yderverdenen,  førend  Filip  selv 
havde  udsendt  sine  omhyggelig  forberedte  Beretninger. 
Fængslingen  var  foregaaet  den  15de  Januar  1568;  den  22de 
udsendtes  Breve  til  Granderne  af  Spanien,  til  Byerne,  Ærke- 
biskopperne, Hæren  og  de  religiøse  Ordener;  alle  disse 
Breve  vare  affattede  i  yderst  vage  Udtryk ;  intet  Steds  angaves 
nogen  virkelig  Grund,  medens  det  stadig  gjentoges,  at  en 
bydende  Nødvendighed,  Hensynet  til  »Pligten  mod  Eiget 
og  Kirken«,  havde  formaaet  Kongen  til  at  tage  en  saa 
smertelig  Beslutning.  I  et  Brev  til  Vicekongen  af  Navarra 
udtrykte  Kongen  sig  en  Smule  tydeligere.  Det  hedder  deri: 
»De  vil  forstaa,   at  jeg   er   bleven    bevæget   af  en    aldeles 

bydende  Nødvendighed Jeg  maa   endnu   underrette 

Dem  om,  at  min  Beslutning  ikke  er  bleven  foraarsaget  af 
nogen  Intrigue,  som  Prinsen  kunde  have  spundet,  heller 
ikke  af  nogen  Fornærmelse  imod  mig ,  og  at  den  ikke  har 
til  Hensigt  at  være  en  Straf.  Prinsens  Karakter  og  Natur 
have  medført  en  slet  Opførsel  fra  hans  Side,  en  Opførsel, 
som  stadig  har  forværret  sig,  saa  at  jeg  efter  at  have  an- 
vendt alle  Midler,  som  den  faderlige  Kjærlighed  stillede  til 
min  Raadighed,  til  sidst  med  Tilsidesættelse  af  alle  andre 
Hensyn  end  Pligten  mod  Gud  og  Staten  har  set  mig  nød- 
saget til  at  tage  min  Tiltlugf  til  denne  Forholdsregel«. 
Til  de  forskjellige  udenlandske  Hoffer  skrev  Filip  egenhæn- 
dige Breve.  I  en  Skrivelse  til  den  tyske  Kejser  angav  han 
som  Grund  til  sin  tidligere  Lunkenhed  angaaende  Gifter- 
maalet  med  Ærkehertuginde  Anna,  at  »han  nærede  lige  saa 
stor  Kjærlighed  til  hende  som  til  sine  egne  Døtre,  og  at 
kun  Hensynet  til  hendes  Lykke  havde  afholdt  ham  fra  at 
forene  hende  med  Don  Carlos«.  Brevet  til  Enkedronningen 
af  Portugal  gjentog  det  i  Brevet  til  Vicekongen  af  Navarra 
sagte,  at  »ingen  Fejl  eller  Ulydighed  af  Prinsen  havde 
givet  Anledning  til  det  skete,  at  Aarsagen  laa  dj^bere,  og 
at  der  ikke  tilsigtedes  en  Straf  eller  Forbedring,  som  kunde 
have  sin  Grænse;  men  at  her  var  Tale  om  et  Middel,  hvis 
Varighed  man  ikke  kunde  bestemme«. 

Den  officielle  Tilkjendegivelse  til  de  fremmede  Ge- 
sandter besørgedes  af  Ministrene.  Fyrsten  af  Eboli  talte 
med  den  franske,  den  venetianske  og  engelske  Gesandt. 
Han  meddelte  Fourquevaulx ,  »at  man  i  over  tre  Aar 
havde  lagt  Mærke  til,  at  Don  Carlos  var  endnu  mere 
skrøbelig  af  Forstand  end  af  Legeme,  og  at  han  aldrig  vilde 
faa  nogen  sund  Dømmekraft;  at  hans  Handlinger  stadig 
havde  bestyrket  denne  Fr3^gt,  hvorfor  Kongen  havde  tabt 
alt  Haab  om  i  ham  at  se  en  Efterfølger,  der  var  værdig  til 
Tronen,  og  havde  besluttet  at  indelukke  ham  i  et  Værelse 
i  Paladset,   hvor  han    blev   godt   behandlet,   men    bevogtet, 

saa  at  han  ikke  kunde  gjore  nogen  Skade  og  ikke  heller 
flygte  fra  Riget,  saaledes  som  hans  Hensigt  havde  været«. 
Det  var  ubetinget  fra  først  af  Filips  Hensigt  at  lade 
sin  Søn  ende  sine  Dage  i  Fængslet.  Slap  han  nogen  Sinde 
fri,  kunde  man  maaske  frygte  et  virkeligt  Oprør.  Kongens 
intime  Raadgivere,  Fyrsten  af  Eboli ,  Espinosa  o.  a.  bestyr- 
kede ham  naturligvis  heri.  De  havde  jo  alt  at  frygte,  hvis 
Carlos  nogen  Sinde  skulde  komme  til  Magten;  de  havde 
altid  været  hadede  af  ham  og  nu  til  Slutning  været  Kongen 
behjælpelige  med  hans  Indespærring.  Ved  Hoffet,  som  rundt 
om  i  Landet,  vakte  Begivenheden  den  største  Opsigt  og 
Smerte.  Dronningen  var  ude  af  sig  selv  af  Sorg;  flere 
Dage  tilbragte  hun  i  Graad  og  Klage,  indtil  Kongen  forbød 
hende  at  vise  disse  Tegn  paa  Sindsbevægelse.  Ogsaa  Prin- 
sesse Juana  var  dybt  rystet,  medens  Don  Juan  anlagde 
Sørgedragt  og  syntes  sønderknust  over  Følgerne  af  sit  For- 
ræderi; han  beholdt  dog  Kongens  Naade  og  lod  sig  hurtig 
trøste.  Adelen  var  ikke  mere  saa  uafhængig,  at  den  vovede 
at  give  sin  Misfornøjelse  Udtryk;  i  de  officielle  Kredse 
»lagde  man  Fingeren  paa  Munden  af  Frygt  for  at  kompro- 
mittere sig«;  men  Flertallet  af  dem,  som  turde  udtale  sig, 
dadlede  aabent  Kongens  Strænghed.  Der  var  ikke  nogen 
Stand,  i  hvilken  Kongen  ikke  havde  Fjender.  Ogsaa  flere 
af  hans  Raadgivere,  først  og  fremmest  Espinosa,  vare  al- 
mindelig forhadte.  Ytringer  som,  »at  regerende  Fyrster  i 
Regelen  vare  skinsyge  paa  deres  Efterfølgere,  men  at  de 
Regenter,  som  ikke  toge  Hensyn  til  deres  Børn,  indgøde 
Undersaatterne  Mistillid«,  gik  imellem  Mand  og  Mand.  Der 
opstod  de  forsk jelligste  Rygter  angaaende  Filips  Bevæg- 
grunde og  Hensigter;  snart  skulde  Don  Carlos  have  gjort 
Attentat  paa  Faderens  Liv,  snart  villet  ophidse  en  eller 
anden  Provins  til  Oprør;  snart  hed  det  sig,  at  han  var 
i  Ledtog  med  Nederlænderne,  eller  at  han  var  bleven  over- 
bevist om   kjætterske    Sympathier   og   studerede    kjættersk 


270  Don  Carlos  og  pilip  11. 

Lekture.    Fængslingen  betragtede  de  fleste   som  Indledning 
til  en  voldsom  Død. 

Filip  havde  nu  bragt  i  Udførelse,  hvad  der  vistnok  i 
flere  Aar  havde  ligget  ham  paa  Sinde.  Han  hadede  Sønnen, 
fordi  dennes  Natur  i  ét  og  alt  var  en  Modsætning  til  hans 
egen;  han  frygtede  ham,  dels  fordi  han  mulig  ved  en  eller 
anden  Lejlighed  kunde  føre  de  mange  misfornøjede  i  Riget 
til  Oprør,  dels  fordi  han  mistænkte  Carlos  for  politiske  og 
religiøse  Grundsætninger,  som  i  alt  Fald  engang  i  Tiden 
vilde  ødelægge  hans  Livs  Værk.  At  indespærre  ham,  at 
udelukke  ham  fra  Tronfølgen,  vistnok  ogsaa  at  sikre  sig 
fuldkomment  ved  hans  Død  var  Kongens  Maal.  Imidlertid 
vare  Midlerne  til  at  naa  dette  Maal  ingenlunde  let  opnaaelige. 
Den  første  Plan,  at  berøve  Prinsen  Arveretten  ved  en  poli- 
tisk Akt,  opgaves,  da  man  i  saa  Fald  havde  maattet  bevise 
hans  Uduelighed  til  at  regere,  hvilket  kunde  blive  en  vanske- 
lig eller  umulig  Sag.  Dernæst  tænkte  Kongen  paa  en 
formelig  Procesførelse  og  udnævnte  en  Undersøgelseskom- 
mission bestaaende  af  Eboli,  Espinosa  og  en  Retskyndig, 
Birviesca,  som  holdt  en  Mængde  Moder,  undersøgte  Prin- 
sens Papirer  og  afhørte  Vidner.  Imidlertid  opgav  Kongen 
til  sidst  ogsaa  denne  Plan,  maaske  paa  Grund  af  den  Opsigt, 
en  Anklage  for  Højforræderi  eller  Kjætteri  vilde  vække, 
medens  intet  andet  vilde  berettige  til  at  frakjende  Prinsen 
Arveretten.  Der  var  endnu  en  tredje  Udvej,  som  mere  end 
nogen  anden  stemmede  med  Filips  Natur,  nemlig  tilsyne- 
ladende at  lade  Sagerne  gaa  deres  Gang,  i  det  man  dog, 
under  Maske  af  velvillig  Beklagelse,  udspredte  Rygter,  der 
kunde  forberede  paa  enhver  Eventualitet.  Prinsens  Forstand, 
gjentoges  det,  havde  længe  været  vaklende,  hans  øvrige 
Sundhedstilstand  havde  ogsaa  i  den  senere  Tid  været  yderst 
svag,  saa  at  det  ikke  var  til  at  vente,  at  han  vilde  leve 
længe.  Ved  Hoff'et  blev  Carlos's  Navn  ikke  mere  nævnet, 
og  i  April  1568  meldtes    formelig  til    den    østerrigske  Ge- 

sandt,   at  da  Kong  Filip  ingen  Sen  besad,  var   Ærkehertug 
Rudolf  den  nærmeste  Tronarving. 

Don  Carlos  blev  otte  Dage  efter  Fængslingen  forflyttet 
til  et  Taarnværelse,  der  kun  havde  én  Dør  og  ét  Vindue. 
Vinduet  var  tilspigret,  saaledes  at  der  kun  kunde  komme 
Luft  ind  fra  oven,  og  Don  Carlos  kunde  saaledes  hverken 
se  ud  eller  naa  at  trække  frisk  Luft.  Hans  Hovedfange- 
vogter, Fyrsten  af  Eboli,  fik  Prinsens  tidligere  Bolig,  som 
stødte  op  til  Taarnvæ^elset,  og  hvortil  dets  eneste  Der 
tørte.  Carlos  maatte  nu  skilles  fra  sine  sidste  Venner;  en 
ung  Mand  ved  Navn  Rodrigo  de  Mendoza,  som  han  holdt 
meget  af,  omfavnede  han  saa  heftig,  at  man  havde  Møje  med 
at  skille  dem  ad,  og  han  udtrykte  sin  Beklagelse  over  ikke 
at  have  kunnet  give  ham  tilstrækkelige  Beviser  paa  sit 
Venskab.  Hele  Prinsens  Hofstat  blev  opløst;  hans  Mad 
blev  bragt  ham  skaaren  i  Smaastykker,  da  man  ikke  vilde 
tillade  ham  Brugen  af  en  Kniv,  Kaminen  blev  forsynet  med 
et  stærkt  Jærngitter  for  at  hindre  ham  i  at  styrte  sig  i 
Hden,  hvilket  han  sagdes  at  have  forsøgt  paa  Fængslings- 
aftenen. En  tilgitret  Aabning  i  Muren  tillod  ham  at  bivaane 
Messen,  som  blev  afholdt  i  det  tilstødende  Værelse.  Den 
ulykkelige  Prins  opfattede  fuldkomment  klart  sin  Stilling 
og  erklærede  at  ville  dø,  da  en  vanæret  og  forhaanet  Fyrste 
ikke  burde  leve.  Da  han  ikke  havde  Vaaben  eller  noget 
Redskab  til  sin  Raadighed,  søgte  han  Hungersdøden.  Han 
var  snart  afmagret  i  en  utrolig  Grad,  hans  Øjne  vare  ind- 
sunkne i  Hulerne,  og  han  sov  ikke  mere.  I  de  sidste  Dage 
af  Februar  tilbragte  han  50  Timer  uden  Føde.  Lægerne  op- 
gave at  redde  ham.  Da  man  sendte  Meddelelse  herom  til 
Filip,  svarede  denne:  »Han  vil  nok  spise,  naar  han  føler 
Sult«.  Don  Carlos  formaaede  imidlertid  ikke  at  fastholde 
sin  Beslutning,  han  spiste  og  blev  snart  atter  rask.  Kong 
Filip  skærpede  da  hans  Bevogteres  Instrux  ligesom  for  at 
vise,  hvor  lidet  rørt  han  var  over  Sønnens  Fortvivlelse.  Carlos 
havde  imidlertid  ikke  opgivet  sit  Forsæt;    han   gjorde    flere 

Forsøg  paa  afc  tage  sig  selv  af  Dage,  blandt  andet  nedslugte 
han  en  Diamant,  da  han  havde  hørt,  at  Diamanter  inde- 
holdt Gift.  Dette  foraarsagede  ham  dog  ingen  Skade.  Ved 
Paasketid  ned  Carlos  Alterens  Sakramente  og  viste  sig  ved 
denne  Lejlighed  i  saa  fredelig  og  ydmyg  en  Sindsstemning, 
at  mange  haabede  paa  Forsoning  og  troede  den  mulig;  men 
Filip  var  ubøjelig.  Don  Carlos,  hvis  Sind  havde  beroliget 
sig  noget,  henfaldt  lidt  efter  lidt  igjen  til  Fortvivlelse  og 
vendte  tilbage  til  Tanken  om  at  tage  sig  selv  af  Dage.  Da 
hans  Vilje  havde  svigtet  ham  i  Attentatet  paa  Hungers- 
døden,  besluttede  han  nu  at  naa  sit  Maal  ved  at  spise  til 
Umaadelighed.  Denne  Gang  lykkedes  Forsøget.  En  Dag  i 
Midten  af  Juli  serverede  man  en  Agerhønepostej  for  Prinsen; 
han  havde  spist  af  flere  Retter  i  Forvejen  og  fortærede  nu 
hele  Postejen.  Snart  efter  følte  han  en  heftig  Tørst  og 
drak  hele  Dagen  igjennem  det  ene  Glas  Isvand  efter  det 
det  andet.  Om  Natten  indtraadte  voldsom  Kolik,  ledsaget 
af  Opkastelse  og  Krampe;  Prinsen  afslog  at  tage  de  Læge- 
midler, som  tilraadedes,  og  den  19de  Juli  var  der  ikke  mere 
Haab.  Kongen  tillod  da,  at  man  offentliggjorde  hans  Syg- 
dom: hidtil  havde  det  været  forbudt.  Lykkelig  over  at  vide 
sig  saa  nær  ved  Slutningen  paa  sine  Lidelser,  viste  Don 
Carlos  en  Fatning  og  Ro,  som  overraskede  alle.  Han  øn- 
skede at  se  sin  Fader;  Filip  afslog  ikke  alene  denne  Ben, 
men  nægtede  saa  vel  Dronningen  som  Prinsesse  Juana  og 
Prinsens  trofaste  Tjenere  at  se  den  døende  for  sidste  Gang. 
Don  Carlos  hensov  den  24de  Juli  tidlig  om  Morgenen  ensom 
eller  værre  end  ensom,  omgiven  til  det  sidste  af  de  Mænd, 
der  til  alle  Tider  havde  været  hans  bitre  Fjender. 

Mistanken  om  Forgiftning  opstod  øjeblikkelig  og  fandt 
megen  Tiltro.  Prinsen  havde  oftere  gjort  sig  skyldig  i 
Umaadelighed,  uden  at  dette  nogen  Sinde  havde  afsted- 
kommet farlige  Folger.  Hvorledes  dette  end  forholder  sig, 
er  og  bliver  Filip  Skyld  i  sin  Søns  Død.  Der  gives  andre 
Maader  at    dræbe  et   Menneske  paa  end  ligefrem    Vold,  og 

om  ikke  ved  andre  Midler  saa  ved  moralsk  Tortur  har  Filip 
berøvet  sin  Son  Livet.  Det  følger  af  sig  selv :  Carlos  burde 
under  alle  Omstændigheder  have  bøjet  sig  for  Faderen,  og 
da  han  i  Stedet  derfor  søgte  at  unddrage  sig  hans  Magt 
ved  Flugt,  var  Filip  i  sin  Ret  til  at  lade  ham  indespærre. 
Intet  havde  været  naturligere,  end  at  Kongen  havde  be- 
tragtet Fængslet  som  et  Middel  til  Straf  eller  Forbedring, 
paa  hvilket  der  da  kunde  følge  Forsoning;  men  Filip  ønskede 
jo  ingen  Underkastelse  og  ingen  Forsoning;  han  vilde  øde- 
lægge og  dræbe  Sønnen,  og  han  har  gjort  det. 

Om  Carlos  virkelig  har  haft  kj ætterske  Tilbøjeligheder, 
er  aldrig  blevet  afgjorte  De  faa  Vidnesbyrd  derom  ere,  for- 
uden det  omtalte  Brev  fra  Honorato  til  Kongen,  et  senere 
fra  Hernando  Suaiez  til  Carlos,  hvori  der  paa  en  hemmelig- 
hedsfald  Maade  hentydes  til,  at  Prinsen  ikke  skrifter  hyppig 
nok,  og  at  der  kunde  opdages  »visse  Ting,  der  ere  forfærde- 
lige i  den  Grad,  at  den  hellige  Inkvisition,  i  Fald  det  havde 
angaaet  en  anden,  vilde  have  set  sig  nødt  til  at  skride  ind« ; 
endelig  hans  Uvilje  mod  flere  Præster,  deriblandt  Espinosa, 
samt  Forlangendet  om  den  uindviede  Hostie.  Fanatisk  som 
Kongen  hai-  han  i  alle  Tilfælde  ikke  været. 

Dronning  Isabella,  der  havde  sørget  saa  heftig  over 
sin  Stifsøns  sørgelige  Skæbne,  døde  tre  Maaneder  senere, 
efter  at  have  født  Kongen  den  tredje  Datter.  Kort  derpaa 
giftede  Filip  sig  for  fjerde  Gang  —  og  atter  med  sin  Søns 
Brud  —  Anna  af  Østerrig;  men  over  Carlos's  Grav  lod  han 
oprejse  et  Monument  med  en  Indskrift,  der  priste  den  af- 
dødes »uforlignelige  Hjærtensgodhed,  Velgjørenhed  og  Sand- 
hedskj  ærlighed«. 

O.  L. 

De  fordrevne  franske  Reformertes  Bosættelse  i 
forskjellige  evropæiske  Lande.*) 

(Slutning.) 


V. 

De  franske  Reformertes  Bosættelse  i  de  nordevropæiske  Lande, 
særlig  i  Danmark. 

Xifter  det  nantiske  Edicts  Ophævelse  i  1685  nedsatte 
der  sig  ogsaa  franske  flygtninge  i  de  nordlige  Egne  af  vor 
Verdensdel,  saaledes  i  Rusland,  i  Sverige  og  i  vort  eget 
Fædreland;  vi  ville  nu  dvæle  lidt  nærmere  ved  denne 
Bosættelse  hos  os,  især  da  vi  se  os  i  Stand  til  at  give 
nogle  Oplysninger,  der  savnes  paa  andre  Steder. 

At  aabne  dem  Vejen  til  Danmark**)  kostede  en  Del 
Møje.  En  aarvaagen  og  nidkjær  Gejstlighed  vaagede  over 
den  lutherske  Rettroenhed  her  i  Landet;  den  mildere  Side 
af  Lutherdommen,  der  blandt  andre  repræsenteredes  af  den 
sjællandske  Biskop  Poul  Madsen  og  især  af  den  store 
Theolog  Niels  Hemmingsen,  var  fra  Midten  af  det 
17de  Aarhundrede,  medens  Resen  var  Sjællands  Biskop, 
aldeles  fortrængt,  og  efter  Kongeloven  var  Kongens  Myn- 
dighed paa  det  nojeste  knyttet  til  den  lutherske  Lære. 


*)   Se  oven  for  S.  81—100. 

**)   I  Norge  vides  intet  Forsøg  at  være  gjort  paa   at    skaffe    de 
franske  Huguenotter  Adgang. 

Kong    Christian    V.    ægtede    i    Aaret    1667    Prinsesse 
Charlotte  Amalie,    en  Datter  af    Landgrev  Vilhelm  VL 
af  Hessen-Kassel.     Hun  bekjendte  sig   ligesom    hendes  Fa- 
milie til  den  reformerte  Lære,    og    paa    de    første  Efterret- 
ninger   om    den    voldsomme    Medfart,    der   anvendtes    mod 
denne  i  Frankrige,    onskede  hun  at  hjælpe    sine    betrængte 
Trosbrødre.     Dette  var  dog  ikke  saa  let  gjort.     Stor  var  den 
Grad  af  Uvilje,    der  i  Danmark  ligesom    i    andre   lutherske 
Lande   herskede    mod   Calvinisterne.     Exempelvis    kunne    vi 
anføre,    at  da  Hollænderne  i  Efteraaret  1658  med  den  sejr- 
rige Flaade  under  Opdams  Anførsel  vare  komne  det   belej- 
rede Kjøbenliavn   til  Undsætning   og   saaledes    havde    frelst 
Rigets  Selvstændighed,  begjærede  Kegeringen  af  det  akade- 
miske Senat,  at  det  skulde  tages  under  Overvejelse,  »om  man 
ej  kunde  overlade  de  hollandske  Søofficerer  og  Soldater  et  af 
Universitetets  Avditorier  til  deri   ved   deres    egen  Præst   at 
holde  Gudstjeneste«;  denne  Anmodning  behagede  ikke  Uni- 
versitets-Professorerne; de  gjorde  Kongens  Sendebud,  Rigets 
Hovmester,  Hr.  Joachim  Gersdorf  til  Tundbyholm,  indtræn- 
gende Forestillinger  imod  dette  Forslag.     Biskop  Hans  Svane 
ytrede,    »at  det  vilde  give  stor  Forargelse   for   alle,    baade 
Landets  Indvaanere  og  den  augsburgske  Confessions  Akade- 
mier paa  fremmede  Steder«.     Biskop  Baggers  Betænkning 
mod    de  Reformeries    frie   Religionsøvelse    (fra  Aaret  1685) 
er  bekjendt  nok;    mindre  bekjendt  turde  det  være,    at    flere 
af  de  øvrige  Biskopper,  hvis  Betænkning  indhentedes,  talte 
omtrent   i   samme    Tone.      Det    var    imidlertid    ikke    blot 
theologiske    Betænkeligheder,    der   gave  Anledning    til    den 
megen  Modstand,  som  ytrede  sig  imod  den  reformerte  Menig- 
hed; i  en  maaske  endnu  højere  Grad  virkede  politiske  Hensyn. 
De  Reformerte  vare,  som  bekjendt,  ikke  i  den  Grad  som  de 
lutherske  Theologer  fordybede  i  Theorien  om  Kongedømmets 
guddommelige    Indstiftelse,    og    denne    deres    republikanske 
Anskuelse    gav    saaledes  Anledning   til  Biskop  Vandals*) 

*)  Han  var  Svanes  Efterf.  paa  den   sjællandske  Bispestol,  f  1675. 

18* 

Skrift  om  Kongemagten,  hvis  umiddelbare  Udspring  fra  Gud 
han  udleder  af  nogle  Bibelsteder.  Den  samme  Betragtnings- 
maade  forekommer  hos  Masius,  der  i  sin  Tid  havde  led- 
saget den  danske  Resident  Meierkrone  som  Præst  til  Frank- 
rige, og  om  hvem  man  skulde  tro,  at  han  ret  havde  lært 
den  passive  Lydighed,  som  han  prædikede  for  Lutheranerne; 
Masius's  Ophold  i  Frankrige  faldt  netop,  medens  Ludvig  XIV. 
med  Vold  og  Magt  vilde  udrydde  den  calvinistiske  Tro. 
Det  Punkt,  der  er  af  saa  fremragende  Betydning  i  de  refor- 
merte Menigheders  kirkepolitiske  System,  at  Øvrigheds - 
magten  har  sit  Udspring  fra  Folket,  en  Lærdom, 
der  forekom  de  rettroende  Lutheranere  som  den  største  Af- 
skyelighed, tjente  mere  end  de  andre  ubetydelige  For- 
skjelligheder  i  Opfattelsen  af  enkelte  Dogmer  til  at  fjærne  de 
tvende  Hovedpartier  i  den  protestantiske  Kirke  fra  hinanden. 
Imidlertid  havde  Dronningen  dog  bragt  det  saa  vidt,  at  der, 
inden  det  nautiske  Edict  blev  ophævet,  under  3dje  Januar 
1685  blev  tilstaaet  de  første  Privilegier  til  alle  dem  af 
hendes  Trossamfund,  som,  forfulgte  andensteds  for  den  refor- 
merte Tros  Skyld,  valgte  at  nedsætte  sig  i  Danmark;  under 
Ilte  April  1685  bleve  do  Privilegier,  der  vare  tilstaaede 
de  Reformerte  ved  hin  foreløbige  Bestemmelse,  mere  udvi- 
dede. I  det  samme  Aar  begyndte  den  reformerte  Menighed 
at  virke  i  de  tvende  Afdelinger,  som  bestaa  den  Dag  i  Dag, 
under  tvende  Præster,  der  alt  vare  komne  her  ind  som 
Dronningens  Hofpræster,  den  tyske  Johannes  Musen  lu  s 
fra  Kassel,  der  i  lang  Tid  havde  været  Dronningens  Skrifte- 
fader, og  Werner  Koene  fra  Bremen.  Den  franske  Af- 
deling af  det  reformerte  Samfund  betjentes  af  Hr.  Philip 
Menard,  der  tidligere  havde  virket  i  Charenton,  og  den 
som  Forfatter  over  den  kristelige  Moral  bekjendte  Jean  de  la 
Placette.  Hvor  skjævt  de  lutherske  Zeloter  saae  til  frem- 
mede, der  bekjendte  sig  til  en  Lære,  der  var  den  augs- 
burgske  Confessions  Bekj endere  en  Vederstyggelighed,  frem- 
skinner af  de  bitre  og  hadefulde  Ytringer,    med  hvilke  den 

aalborgske  Biskop  Bircherod  omtaler  dera  i  sin  bekjendte 
Dagbog.  Mærkeligt  nok  gjorde  man  endog  Vanskeligheder 
ved  Begravelsen  af  de  Keformertes  Lig.  1  Aaret  1685  døde 
en  Sproglærer  hos  Kronprinsen  (senere  Frederik  IV.),  en 
Franskmand  af  Fødsel,  som  Navnet,  Franco  is  d'Alguire 
viser.  Dette  Dødsfald  foranledigede  et  kongeligt  Reskript 
af  7de  Novbr.  af  følgende  Indhold,  at  denne  Mands  Legeme 
maatte  »i  Holmens  Kirkegaard  uden  nogen  Ceremoni  eller 
Jordpaakastelse  af  Præsten  begraves  om  Aftenen« ,  og  da 
Aaret  derpaa  den  omtalte  reformerte  Præst  de  laPlacette 
mistede  sin  Søn,  blev  der  ligeledes  etter  et  Reskript  (dateret 
under  Kongens  Ophold  paa  Gottorp  den  28de  Juli  1686) 
truffet  en  Foranstaltning  om  dette  Barns  Jordefærd  paa 
»Holmens  Kirkes  Urtegaard«  i  Lighed  med,  hvad  der  var 
anvendt. ved  hin  Sproglærers  Jordefærd,  men  med  Tilføjende, 
at  »Kirken  dog  lige  fuldt  skulde  have  sin  Rettighed«. 

Man  har  endnu  en  Fortegnelse  over  dem,  som  dannede 
Grundstammen  for  den  første  franske  Koloni,  der  kom  her 
ind  i  Landet;  her  som  andensteds  var  det  navnlig  Hand- 
lende, Industridrivende,  Læger,  Kirurger  og  ikke  mindre  end 
syv  Parykmagere.  En  Del  traadte  i  Hoffets  eller  Krigs- 
hærens Tjeneste;  som  allerede  tidligere  fortalt,  var  den 
Øverstbefalende  over  den  danske  Landkrigsmagt  i  Christian 
V/s  Tid,  Grev  Roy  de  la  Rochefoucauld,  en  af  disse 
indvandrede  Franske.  Som  det  var  Dronning  Charlotte 
Amalie,  der  lagde  Grunden  til  de  reformerte  Menigheder 
her  i  Landet,  saaledes  var  det  ogsaa  hende,  der  lod  den 
endnu  den  Dag  i  Dag  bestaaende  Kirkebygning  opføre ;  da 
den  gik  op  i  Flammer  under  Hovedstadens  store  Ildebrand 
i  Oktober  1728,  blev  den  gjenopbygget  paa  de  afbrændte 
Tomter. 

Det  var  i  Begyndelsen  Regeringens  Hensigt,  at  de 
Reformertes  Kirke  skulde  opføres  paa  Christianshavn, 
og  i  Spidsen  for  dem,  der  skulde  ordne  deres  Anliggender^ 
sattes  en  Mand,    som  i  lang  Tid  havde  meget  at    sige    hos 

Christian  V.,  nemlig  Hofmalereu  Jaques  d'Agar,  der  var 
født  i  Paris  1640;  i  den  Liste,  vi  have  for  os  over  de  ind- 
vandrede Reformerte,  anfores  han  under  Titel  af  Gentil- 
homme  de  la  Cour  og  premier  Peintre  du  Roi.  Under  den 
10de  Januar  1685  beskikkedes  han  til  »Generaldeputeret 
ved  de  Reformertes  nye  Kirke  paa  Christianshavn« ,  og  det 
paalagdes  ham,  naar  nogen  ankommer,  der  er  af  den  refor- 
merte Religion  og  agter  at  bosætte  sig  her  og  kunde  ønske 
Underretning  i  en  og  anden  Maade,  at  han  da  gaar  dem 
til  Haande,  i  hvad  han  kan  med  Raad  og  Daad« ;  allerede 
den  9de  Marts  1686  fritoges  d'Agar  dog  for  denne  Kommis- 
sion, der  var  ham  paalagt  med  Hensyn  til  den  reformerte 
Kirke.  Under  2den  Januar  1686  var  det  imidlertid  paalagt 
Rentemesteren  Peder  Brandt  at  tilskrive  hans  Majestæts 
Factorer  paa  vedkommende  Steder,  i  Holland,  England  og 
i  Hamburg,  at  hvo  af  den  reformerte  Religion  skulde  findes, 
der  sig  bosætte  vilde  i  Kjøbenhavn ,  da,  »om  de  eje  Kapital 
eller  ere  Haandværkere,  skulle  de  ogsaa  her  finde  deres 
frie  Religionsøvelse  samt  noget  frit  Husværelser  eller  Pladser 
til  at  lade  opføre  Huse  paa«.  Saa  længe  den  gamle  for- 
maaende  myndige  Enkedronning  levede,  der  stod  saa  vel 
anskreven  hos  den  orthodoxe  Gejstligheds  Medlemmer,  havde 
der  ej  været  at  tænke  paa  nogen  Imødekommen  fra  det 
oifentliges  Side;  men  nu  var  hun  død  den  20de  Febr.  1685, 
saa  at  en  Fjende  var  borte,  som  havde  gjort  alt,  hvad  hun 
kunde  til  at  hindre  Iværksættelsen  af  Svigerdatterens  Ynd- 
lingsplan,  om  at  gjøre  noget  for  sine  reformerte  Tros- 
fæller. Resten  af  sit  Liv  anvendte  Dronning  Charlotte 
Amalie  til  Kjærligheds- Gjerninger,  og  særlig  gjorde  hun 
alt  til  at  berede  sine  forfulgte  Trosbrødre  et  roligt  og 
fredeligt  Opholdssted  i  det  Land,  i  hvilket  hun  var  regerende 
Dronning.  Hvor  levende  hun  interesserede  sig  for  alt,  hvad 
der  kunde  tjene  til  Fordel  for  den  af  hende  stiftede  Menig- 
hed, er  klart  nok  af  hendes  Bestræbelser  i  hendes  sidste 
Leveaar.    Kort  inden  sin  Bortgang  fra  dette  Liv  lagde  hun 

den  sidste  Haaiid  paa  det  Værk,  til  hvilket  hendes  Livs 
bedste  Kræfter  havde  været  helligede,  i  det  hun,  faa  Dage 
inden  hun  bortkaldtes  (den  27de  Marts  1714),  satte  Slut- 
stenen paa  alle  sine  Velgjerninger  mod  den  reformerte  Me- 
nighed i  Kjøbenhavn  ved  sit  Testament,  der  sikrede  Menig- 
heden Nydelsen  af  betydelige  Legater,  af  hvilke  den  endnu 
nyder  godt.  Hun  udkastede  den  Menighedsforfatning,  der 
til  Dels  endnu  gjælder  i  den  reformerte  Kirke  i  Kjøbenhavn, 
dog  med  den  Forskjel,  at  der  for  enhver  af  de  tvende  Af- 
delinger af  den  reformerte  Menighed  i  mange  Aar  (siden 
1812)  kun  har  været  tvende  Præster,  i  Stedet  for  at  der 
efter  Dronningens  Udkast  var  fire. 

En  lys  Tid  beredede  Kong  Frederik  IV.  sin  kongelige 
Moder.  Han  satte  hende  i  Stand  til  mere  end  mgen  Sinde 
at  tilfredsstille  sit  Hj ærtes  Trang  til  at  »gjøre  vel  og 
meddele« ;  han  gav  hende  Midler  til  at  loskjobe  mange  Ofre 
for  den  religiøse  Forfølgelse  fra  Galejerne  og  fra  Fængs- 
lerne. Flere  Damer,  som  man  havde  indespærret  i  Klostrene, 
for  at  bringe  dem  til  at  antage  den  katholske  Tro,  bleve 
befriede  ved  Dronningens  Omhu;  blandt  dem  var  der  tolv, 
som  fik  Navnet  Confesseuses,  fordi  de  under  de  største  Farer 
ej  havde  skammet  sig  ved  at  bekjende  deres  Tro.  Det  maa 
ikke  have  været  en  let  Opgave  under  den  da  herskende 
intolerante  Tænkemaade  at  skaife  de  Reformerte  saa  mange 
Privilegier,  som  det  endda  lykkedes  den  ædle  Dronning;  og 
hun  havde  en  haard  Modstander  i  Gejstligheden,  der  var 
saa  meget  mere  formaaende,  som  den  kongelige  Elskerinde, 
»hendes  hoje  grevelige  Naade,  Grevinde  Sophie  Amalie 
Moth«  stod  den  bi;  for  denne  Dames  usædelige  Forhold 
til  »Herrens  salvede«  syntes  den  orthodoxe  Gejstlighed 
intet  Øje  at  have;  til  Gjengjæld  hjalp  hun  til  at  holde 
Troens  Fjender  borte.  Som  bekjendt  oprettede  Dronningen 
Vemmetofte  adelige  Jomfrukloster;  det  var  hendes  Plan  at 
bestemme  visse  Pladser  i  denne  Stiftelse  for  Damer  baade 
af  den    lutherske    og   den    reformerte  Bekjendelse;    hendes 

Hensigt  dermed  var  at  drage  adelige  reformerte  Slægter 
ind  i  Landet  og  at  tilvejebringe  et  umiddelbart  Saraliv 
mellem  de  tvende  evangeliske  Confessioner.  Imidlertid  be- 
stemtes det,  at  ikkun  den  ene  Tredjedel  af  Klosterdamerne 
maatte  være  af  den  reformerte  Confession,  efter  at  de  Damer, 
som  vare  indsatte  af  Dronningen  selv,  vare  afgaaede;  men 
selv  med  disse  Ændringer  i  Dronningens  oprindelige  Plan 
lod  det  sig  ikke  gjore  at  taale  Medlemmer  af  den  reformerte 
Bekjendelse  i  et  dansk  Frøkenkloster.  Dronningen  havde 
i  sit  Udkast  udtalt,  at  der  var  »saa  liden  Forskjel  mellem 
den  reformerte  og  den  lutherske  Religion«;  dog  dette  var 
langt  fra  den  almindelige  Mening,  og  hun  optog  ikke  mere 
sin  Plan  om  en  Klosterstiftelse  efter  dette  Udkast;  men  det 
maa  dog  vistnok  betragtes  som  en  Pietet  mod  Stifterinden, 
naar  den  endelige  Fundats,  der  underskreves  af  Christian 
VI.  den  10de  Juli  1735,  ikke  med  et  Ord  omtaler  Da- 
mernes Confession,  hvorvel  det  ej  mangler  paa  Formaninger 
til  dem  om  et  gudeligt  Levned  eller  paa  Opfordringer  til 
idelige  Andagtsøvelser.  Heldigere  end  med  hint  Udkast  til 
Gunst  for  de  reformerte  Damer  var  Dronningen  med  at 
sikre  den  af  hende  grundede  Menigheds  Bestaaen.  Hun 
skjænkede  ved  Gavebrev  af  20de  Juli  1603  den  reformerte 
Kirke  en  Sum  af  11,000  Daler  i  Kroner;  ved  tvende  andre 
Gavebreve  fik  Menigheden  de  fornødne  Summer  til  de  tvende 
ved  Kirken  opførte  Præsteboliger,  og  ved  et  nyt  Gavebrev 
bestemte  hun  en  Sum,  af  hvis  aarlige  Renter  en  Skolelærer 
skulde  lønnes  for  Menighedens  Børn. 

Hovedsædet  for  de  til  vort  Fædreland  ankomne  refor- 
merte Nybyggere  var  selvfølgelig  Hovedstaden.  I  de  danske 
Provinser  udbredte  de  sig  ikke  synderlig,  og  Anledningen 
hertil  var  væsentlig  den  lidet  tolerante  Gejstlighed,  der  med 
Hænder  og  Fødder  modvirkede  Udbredelsen  af,  hvad  den 
ansaa  for  et  højst  fordærveligt  Kjæiteri.  I  Aalborg  prø- 
vede de  fremmede  paa  at  faa  Indpas,  og  en  Hr.  Gérard, 
efter  Navnet  at   dømme    uden  Tvivl    en    indvandret   og   af 

Næringsvej  Vinhandler,  stillede  sig  i  Spidsen  for  dem  og 
androg  paa  fri  Religionsøvelse;  det  synes,  som  om  den  fri- 
herrelige Familie  paa  Lundbek,  der  ved  sit  Slægtskab  med 
den  af  Kjøbenhavns  Befæstnings-Historie  bekjendte  Henrik 
Ruse  maa  antages  selv  at  have  hørt  til  den  reformerte 
Religion,  antog  sig  dem;  men  uagtet  Stiftamtmanden  hældede 
til  en  mildere  Mening  om  denne  Sag  end  Biskop  Bircherod, 
lykkedes  det  dog  denne  sidste  ved  en  Skrivelse  til  den  for- 
maaende  Gehejmeraad  Reventlow,  hvem  han  med  det  samme 
sendte  »sin  Nyaarsgratulation«,  at  faa  de  Reformertes  An- 
dragende om  fri  Religionsøvelse  i  hin  Stad  forpurret  ved  et 
kgl.  Reskr.  af  19de  Marts  1707,  og  den  af  dem  antagne 
Prædikant  blev  forvist  Aalborg;  hvis  disse  Calvinister  havde 
opnaaet  Religionsfrihed,  havde  de  lovet  at  anlægge  en  Klæde- 
fabrik i  denne  Stad. 

Meget  bedre  end  i  Aalborg  lykkedes  det  de  Reformerte 
at  vinde  Fodfæ^ste  i  en  anden  af  Jyllands  Byer.  Kong 
Frederik  III.  var  næppe  kommen  paa  sine  Fædres  Trone, 
inden  han  anlagde  Staden  og  Fæstningen  Frederiksodde,  der 
senere  blev  kaldet  Fredericia.  Den  skulde  være  en  Tilflugt 
i  Krigstider  for  den  danske  Hær;  om  det  tillige  var  Kon- 
gens Hensigt,  saaledes  som  der  fortælles  mange  Steder,  at 
forlægge  sin  Residents  derhen,  er  ikke  aldeles  vist.  Den 
nærmest  liggende  Ubberup  Kirke  blev  nedbrudt,  og  denne 
saa  vel  som  tvende  Landsbyers  Marker  bleve  lagte  til  Staden, 
der  inddeltes  i  164  lige  Dele  eller  Lodder;  Bønderne  i  de 
nedbrudte  Landsbyer  bleve  de  første  Borgere  i  den  nye 
Kjøbstad;  de  nævnte  Lodder  bleve  fordelte  paa  lige  saa 
mange  Byggepladser,  og  enhver,  der  vilde  bebygge  en  af 
dem,  fik  det  dertil  lagte  Stykke  Jord  til  bestandig  Ejendom. 
Kongen  gav  den  nye  By  de  første  Kjøbstadsprivilegier  den 
lode  December  1656;  alle  saa  vel  Landets  egne  Børn  som 
fremmede,  der  vilde  nedsætte  sig  og  tage  Borgerskab  her, 
indrømmedes  betydelige  Friheder,  og  Byggepladser  bleve  ud- 
delte til  enhver,  der  meldte  sig  hos  Rigets  Marsk,  som  var 

første  Kommandant  i  den  nye  Stad.  Næppe  var  Byen  imid- 
lertid nogenledes  opført  og  Fæstningefi  i  Stand,  før  den, 
som  bekjendt,  i  Aaret  1658  faldt  i  Svenskernes  Hænder,  og 
først  nogle  Aar  senere  blev  den  atter  dansk.  Fra  nu  af 
blev  den  Formaal  for  Regeringens  særdeles  Interesse ;  hvilke 
de  andre  Privilegier  vare,  der  i  disse  Aar  tilstodes  den  af 
Kong  Frederik  III.  opforte  By,  vedkommer  os  ikke  her, 
hvor  vi  ikkun  lægge  Mærke  til,  at  Fredericia  var  den  feiste 
danske  Stad,  i  alt  Fald  næst  Kjøbenhavn,  hvor  andre  Reli- 
gions-Bekjendere  taaltes  ved  Siden  af  Tilhængere  af  den 
augsburgske  Oonfession. 

En  vigtig  Kilde  til  Velstand  for  de  indvandrede  Refor- 
merte var  Tobaksavl.  Betydelige  Summer  indvandtes 
ved  denne  Industrigren  for  det  preussiske  Monarki  under 
den  store  Kurfyrste  og  under  hans  nærmeste  I]ftermand, 
Preussens  forste  Konge;  men  da  Fredeiik  Vilhelm  I.  kom 
til  Regeringen,  udbredte  der  sig  pludselig  blandt  de  frem- 
mede Nybyggere  et  Rygte  om,  at  de  gik  besværlige  Tider 
i  Møde,  og  danske  og  sachsiske  Udsendinge  benyttede  sig 
af  den  hos  dem,  udbredte  Mistanke.  Der  var  samtidig  her- 
med forskjellige  Omstæ^ndigheder,  som  virkede  til  at  slaa 
denne  Frygt  fast;  den  langvarige  Krigstilstand,  hvorunder 
hele  Evropa  og  ikke  mindst  de  preussiske  Lande  sukkede 
i  de  første  Decennier  af  det  1 8de  Aarh.,  fremkaldte  ogsaa 
en  Slappelse  i  de  ellers  saa  blomstrende  Manufaktur-Anlæg, 
og  det  Sparsommeligheds-System,  denne  Konge  havde  ind- 
ført i  alle  Haande  Retninger,  bidrog  maaske  ogsaa  til  at  sætte 
hine  Rygter  i  Omløb;  nok  er  det,  der  var  mange  af  de  paa 
forskjellige  Steder  i  Monarkiet  bosatte  Kolonister,  som  lode 
sig  overtale  til  at  benytte  sig  af  de  Tilbud,  der  i  1719  og 
1720  bleve  gjorte  dem  om  at  skifte  Opholdssted.  Der  for- 
tælles, at  Kong  Frederik  IV.,  der  under  sine  jævnlige  Op- 
hold i  Kolding  oftere  besøgte  det  nærliggende  Fredericia, 
altid  interesserede  sig  for  de  nye  Indbyggere,  der  vare  op- 
tagne i  hans  Lande.    En  i  dansk  Tjeneste  staaende  fremmed, 

Oberstløjtnant  du  Bon  let,  gjorde  i  det  Øjemed  at  drage 
Kolonister  ind  i  Landet  en  Rejse  til  Brandenburg;  Maalet 
for  hans  Rejse  opnaaedes,  i  det  han  fik  omtrent  20  Familier 
til  at  bosætte  sig  hos  os;  af  disse  var  der  nogle,  som  bleve 
paa  Sjælland,  Resten  bosatte  sig  i  Fredericia,  hvor  der  blev 
anvist  dem  Jorder  at  dyrke;  ved  en  kgl.  Forordning  af  15de 
Novbr.  1720  blev  det  fremdeles  fastsat,  at  de  Reformerte, 
som  vilde  bosætte  sig  og  dyrke  de  Jorder,  der  udlagdes  til 
dem  i  Omegnen  af  Fredericia,  skulde  faa  Tilladelse  til  at 
antage  en  Præst  af  deres  Religion,  til  hvis  Løn  der  skulde 
ydes  300  Rdl.  om  Aaret  af  Kongens  Kasse;  de  maatte 
ligeledes  antage  en  egen  Dommer,  for  at  afgjøre  alle  mellem 
dem  forefaldende  Stridigheder;  en  Skolemester  til  deres 
Børns  Undervisning  maatte  de  selv  lønne.  Det  Privilegium 
selv  at  have  en  Dommer  til  at  afgjøre  alle  deres  indbyrdes 
Tvistigheder  blev  dog  snart  opgivet.  Fra  de  omtalte  faa 
Familier,  mellem  hvilke  hine  Jorder  bleve  fordelte,  ned- 
stammer en  talrig  Slægt.  Jorderne  tilhore  ej  de  enkelte 
Kolonister,  men  de  Familier  af  den  reformerte  Menighed, 
i  hvis  Hænder  de  kom,  da  disse  indvandrede.  Fra  dem 
stammer  Dyrkningen  af  Tobak,  Hvede,  der  i  Sædskiftet 
plejer  at  følge  umiddelbart  oven  paa  Tobakken,  Kaal,  for- 
skjellige  Sorter  Roer  og  andre  Køkkenurter.  Det  er  især 
de  i  Fredericia  dyrkede  Tobakker,  der  have  bragt  Koloni- 
sterne Velstand  og  udgjort  en  vigtig  Handel sartikel,  især 
paa  den  Tid,  da  den  nordamerikanske  Krig  forstyrrede  Sam- 
kvemmet mellem  vor  Verdensdel  og  Amerika.  Senere  er 
denne  Dyrkning  maaske  traadt  tilbage,  uden  dog  at  være 
opgiven.  Særlig  have  de  fremmede  Kolonister  den  For- 
tjeneste, at  de  have  lært  de  omboende  Landmænd  Nytten 
og  Nødvendigheden  af  et  mere  ordnet  og  efter  rationelle 
Grundsætninger  indrettet  Jordbrug. 

Man  kan  paa  en  visMaade  sige,  at  de  omboende  Jord- 
brugere gik  i  Skole  hos  hine  fremmede  Kolonister.  Det  var 
i  det  mindste  fordum  Skik  og  Brug,  at  de  Personer  i  Byen, 

der  havde  Agerbrug,  hvert  Aar  overlode  de  franske  Ny- 
byggere et  vist  Areal  af  deres  Marker  for  deri  at  plante 
Tobak;  de  fremmede  tilberedede  Jorden,  skaffede  Planterne 
og  satte  dem ;  naar  Høsten  kom,  deltes  Udbyttet  mellem 
Jordens  Ejere  og  dem,  der  havde  dyrket  den.  Som  sagt 
blev  der  i  Frederik  IV.'s  Tid  bygget  en  fransk  Kirke  i 
Fredericia;  denne  søgtes  ikke  blot  af  de  i  selve  Staden 
og  dens  nærmeste  Omegn  boende  Efterkommere  af  den 
franske  Koloni ;  men  selv  blandt  de  Kolonister,  der  i  forrige 
Aarhundrede  kom  til  Alheden  og  Kandbølheden  for  at  op- 
dyrke disse  øde  Egne,  vare  ogsaa  nogle  af  fransk  Herkomst, 
og  ogsaa  disse  søge  den  franske  Kirke  i  Fredericia*).  Alle 
ældre  og  nyere  Forfattere,  der  have  skildret  disse  Tilstande, 
ere  enige  i  med  stor  Kos  at  nævne  disse  Nybyggere;  deres 
Sædelighed,  Tarvelighed  og  Nøjsomhed  gjor,  at  de  som 
Høstfolk,  Gartnere  og  i  andre  Stillinger  ere  vidt  og  bredt 
bekj endte.  De  nye  Knlturgrene ,  de  have  bragt  i  Opkomst, 
have  gjort  dem  vel  fortjente  af  deres  adopterede  Fædreland. 
Mer  end  andre  lignende  Kolonier  har  denne  holdt  sig  fri 
for  fremmede  Elementer,  i  det  de  unge  Mænd  gjærne  toge 
deres  Hustruer  blandt  deres  egen  Kolonis  kvindelige  Med- 
lemmer. 

Medens  de  reformerte  Flygtninge  i  adskillige  andre 
Lande,  i  hvilke  de  nedsatte  sig,  i  flere  Retninger  gik  i 
Spidsen  for  den  videnskabelige  Kultur,  kan  saadant  kun  i 
en  indskrænket  Grad  gjælde  om  dem,  der  nedsatte  sig  i 
vore  Lande.  De  vare  for  faa  i  Antal,  og  de  bleve  aldrig 
saaledes  hjemme  hos  os,  at  deres  Indflydelse  kunde  blive 
af  Betydning.  Imidlertid  have  de  dog  en  Andel  i,  at  Stu- 
diet af  det  franske  Sprog  blev  mere  og  mere  udbredt. 
Medens  der  fra  Midten  af  det  18de  Aarh.  indvandrede 
Tyskere  i  Hobetal,  var  der  paa  samme  Tid  enkelte  Fransk- 


*)  Det  franske  Sprog,  der  forhen  brugtes  i  det  mindste  vexel- 
vis  i  den  reformerte  Kirke  i  Fredericia,  er  efter  den  for- 
tjente Præst  Rieus  Død  1821  blevet  ombyttet  med  det  tyske. 

mænd,  som  indkom,  og  af  hvilke  flere  sluttede  sig  til  den 
af  Dronning  Charlotte  Amalie  grundede  franske  Menighed; 
nogle  gave  sig  af  med  Studiet  af  den  nordiske  Historie. 
Blandt  saadanne  mere  fremtrædende  Videnskabsmænd,  der 
tilhørte  den  franske  Menighed,  mærke  vi  navnlig  Genferen 
Poul  Mallet(t  1807),  der  gjennem  sin  Moder  nedstammede 
fra  en  Slægt,  som  efter  dét  nautiske  Edicts  Ophævelse 
havde  nedsat  sig  i  Genf.  Der  var  grundet  en  Lærestol  i 
Kjøbenhavn  for  det  franske  Sprog,  og  den  beklædtes  i  flere 
Aar  af  Laurent  Angliviel  de  la  Beaumelle.*)  Mallet  fort- 
satte de  af  hans  Forgænger  begyndte  Forelæsninger  over 
den  franske  Literatur;  men  da  der  kun  var  faa.  som 
hørte  dem,  skjont  Mallet  havde  mange  personlige  Venner 
og  ved  sin  hele  Optræden  og  sin  Dannelse  bidrog  til  at 
udbrede  den  franske  Aandskultur,  hørte  han  op  med  disse 
Forelæsninger  og  anvendte  sin  Tid  til  et  Værk  over  den 
danske  Historie.  Denne  havde  vel  alt  tilforn  været  skreven 
paa  Fransk  af  D  e  s  K  o  c  h  e  s  de  P  a  r  t  h  e  n  a  y ;  men  Mallets 
Skrift  overgik  dennes  baade  med  Hensyn  til  Kildestudium  og 
Foredrag,  og  hans  Værk  kan  ret  egentlig  siges  at  have  gjort 
Udlandets  Videnskabsmænd  bekj endte  med  den  nordiske  Old- 


*)  Han  kom  her  til  som  Huslærer  hos  Gehejmeraad,  Amtmand 
Orams  Sønner,  holdt  senere  Foredrag  over  det  franske  Sprog 
og  bidrog  ogsaa  ved  adskillige  Skrifter  til  at  sætte  sine 
Anskuelser  om  forskjellige  Æmner  i  Omløb.  Han  aabnede 
en  Række  Forelæsninger  over  den  franske  Literatur,  der 
især  besøgtes  af  unge  Adelsmænd  og  de  kongelige  Pager, 
og  1751  stiftedes  der  i  Kjøbenhavn  et  Selskab  med  Titel 
College  Royal  de  belles  lettres  frangaises.  Grev  A.  G.  Moltke 
var  Selskabets  Patron ;  men  tiere  Ting  baade  i  de  la  Beaumelles 
Skribentvirksomhed  og  hans  private  Forhold  vakte  Anstød; 
han  fik  det  Raad  at  forlade  Landet  og  begav  sig  med  en 
Pension  fra  den  danske  Regering  til  Berlin,  hvor  han  levede 
en  Tid  lang  og  imidlertid  tog  Del  i  Striden  mellem  de  to 
Franskmænd,  der  hørte  til  Kong  Frederik  II. 's  lærde  Hof- 
stat, Voltaire  og  Ma  upert  nis.  Senere  rejste  Beaumelle 
til  Paris  og  skal  der  gjentagne  Gange  have  været  inde- 
sluttet i  Pastillen. 

tids  Historie  og  Gudelære.  I  Forbindelse  med  dette  Værk 
sørgede  Mallet  ogsaa  paa  anden  Maade  for  at  udbrede 
Kjendskab  blandt  fremmede  til  horden,  saaledes  udgav  han 
i  Forening  med  den  nys  nævnte  Parthenay  (1753—58) 
et  Tidsskrift,  Mercure  Danois,  hvis  Hensigt  var  at  udbrede 
Kjendskab  til  Forhold  og  Tilstande  i  vore  Lande.  Med  det 
samme  Maal  for  Øje  arbejdede  Parthenay,  der  havde  den 
Fortjeneste,  at  han  omplantede  ikke  faa  gode  danske  Bøger 
paa  det  franske  Tungemaal.  Medens  det  i  hine  Tider  i  det 
hele  taget  var  en  ren  Sjældenhed,  at  nogen  af  alle  de  utallige 
Tyskere,  der  Aar  efter  andet  bragtes  ind  over  vore  Ene- 
mærker og  her  nøde  Pensioner  og  Understøttelser  til  literær 
Virksomhed,  kjendte  det  allermindste  til  det  danske  Sprog*) 
eller  interesserede  sig  for  at  gjengjælde  de  af  den  danske 
Kegering  modtagne  Velgjerninger,  saa  lidt  som  de  tænkte  paa 
at  lønne  det  Folk,  der  kom  dem  i  Møde  med  en  saa  levende 
Interesse,  varderikke  faa  Medlemmer  af  den  franske  Koloni, 
det  i  saa  Henseende  danne  en  hæderlig  Modsætning.  Af 
saadanne  Franskmænd  kunne  vi  mærke  André  Roger  (f 
1759)  født  i  Bern,  som  var  Privatsekretær  hos  den  ældre  Bern- 
storf  og  skrev  Lettres  sur  le  Danemarc;  dette  Værks  Slut- 
ningsbind  blev  udgivet  af  Reverdil,  der  fulgte  Mallet 
som  Lærer  hos  den  daværende  Kronprins  Christian,  senere 
Kong  Christian  VIL,  hvem  det  lykkedes  ham  at  bibringe 
en  stor  Kjærlighed  til  det  franske  Sprog,  der  fulgte  den 
sindssvage  Konge  hele  hans  Liv  igjenneni.  Reverdils  senere 
kortvarige  Indflydelse  hos  Christian  VIL  og  hans  Forhold 
til  Struensee  er  almindelig  bekjendt;  han  vendte  efter  dennes 
Fald  tilbage  til  sit  Fædreland,    hvor  han    først    døde  LS08. 


*)  Kratzens  tein,  der  fra  1753 — 95  var  Professor  i  Physik  og 
Medicin  ved  Universitetet,  lærte  aldrig  Dansk.  Klopstock, 
der  var  i  Danmark  en  lang  Tid,  havde  en  Pension  af  Rege- 
ringen og  frie  Værelser  paa  Fredensborg  Slot,  var  endog 
uvillig  til  at  meddele  sine  Levnedsomstændigheder,  da  saa- 
danne til  Brug  for  Worms  Lexikon  oftere  begjæredes  af  ham. 

Ogsaa  han  gjorde  under  sil  Ophold  her  i  Landet  et  alvor- 
ligt Studium  af  de  danske  Forhold. 

Naar  den  danske  Literatur  og  Historie  saaledes  kan 
glæde  sig  ovor  at  være  bleven  mere  kjendt  i  Udlandet  ved 
de  franske  Huguenotter  og  andre  Franskmænd,  som  stode 
i  nær  Forbindelse  med  den  danske  Koloni,  bør  vi  ikke  heller 
fordølge,  at  ogsaa  Kunsten  havde  dem  at  takke  for  meget; 
vi  skulle  i  saa  Henseende  blot  minde  om  Jacques  Fran- 
gois  Joseph  Saly,  den  dygtige  Billedhugger,  som  ud- 
førte Frederik  V.'s  Rytterstatue  paa  Amalienborg,  Byg- 
mesteren Nicolaj  Henrik  Ja r din,  der  begyndte  Byg- 
ningen af  Marmorkirken  og  opførte  Bernstorf  (f  i  Paris  1799), 
og  hans  Broder,  Ludvig  Henrik  Ja r din  (11767),  som  en 
Tid  lang  var  Professor  ved  Kunstakademiet.  Ogsaa  i  andre 
Retninger  gavnede  disse  fremmede  deres  Adoptiv-Fædreland. 
Store  Kapitaler  indkom  ved  enkelte  af  disse  indvandrende  og 
anbragtes  dels  i  Handelen  dels  i  Jordegodser.  En  saadan 
Kapitalist  var  Franskmanden  Johan  Henrik  Huguetan, 
Rigsfriherre  O  d  y  k ,  der  midt  under  den  spanske  Arvefølge- 
krig flyttede  til  Danmark  for  at  undgaa  Ludvig  XIV/s 
despotiske  Fremfærd  mod  sin  Tids  Pengemænd.  Der  haves 
liere  Sagn  om  hans  æventyrlige  Flugt,  men  der  hviler  et 
Slør  over  den  nærmere  Anledning  til  samme;  da  han  havde 
faaet  sine  Sager  ordnede,  kjobte  han  Jordegodser  i  Fyen 
og  tik  disse  i  Aaret  1720  oprettede  til  Grevskabet  Gylden- 
steen, et  Navn,  der  ligeledes  skal  have  Hentydning  til  hans 
store  Rigdomme;  Grevskabet  ejes  nu  af  hans  Efterkommere 
paa  Spindesiden.  Andre  af  de  fremmede  udmærkede  sig  ved 
et  virksomt  Liv  paa  Embedsbanen;  vi  ville  blot  nævne 
D  e  s  m  e  r  c  i  é  r  e  s ,  en  uægte  Son  af  den  nys  nævnte  Huguetan. 

Han  var  Søn  af  en  Modehandlerinde  i  Paris,  boende 
i  Gaden  Merciére,  hvoraf  han  tog  sit  Navn.  Hans  Fader 
erklærede  ham  aldrig  formelig  for  sin  Søn,  men  antog  sig 
ham  som  saadan  og  bestemte  ham  til  Handelen;  han  lærte 
denne  i  Paris,  gjorde  derpaa  et  Ophold  i  Berlin  og  kaldtes 

h(3rtia  til  Danmark,  hvor  hans  Fader  imidlertid  havde  bosat 
sig;  her  steg  han  ad  Embedstrappen  fra  den  ene  højere 
Værdighed  til  den  anden;  han  var  Medlem  af  Økonomi- 
og  Commercecollegiet,  Direktør  for  det  afrikanske  Kompagni, 
blev  senere  Gehejmeraad,  ophøjedes  i  Adelstanden  og  blev 
Kidder  af  Elefanten.  Ligesom  Faderen  liavde  været  en  stor 
Velynder  af  den  reformerte  Kirke,  saa  at  Menigheden  efter 
den  store  Ildebrand  1728  og  medens  en  ny  Kirke  var  under 
Bygning,  en  lang  Tid  samlede  sig  i  hans  Hus,  saaledes  var 
Sønnen  ogsaa  heri  sin  Fader  lig;  han  var  i  sine  sidste  25 
Aar  Medlem  af  Kirkens  Consistorium  og  testamenterede 
Menigheden  og  dens  Præster  betydelige  Summer. 

Vi  have  søgt  at  skildre  de  i  Danmark  enten  umiddel- 
bart efter  det  nautiske  Edicts  Ophævelse  eller  noget  senere 
her  bosatte  Reformertes  Virksomhed  i  forskjellige  Retninger, 
i  Handelen,  i  Fabriklivet,  i  Agerbruget,  Literaturens  og 
Kunstens  Verden  og  paa  Embedsbanen;  vi  tilføje,  at  der 
ikke  heller  fattes  Exempler  paa,  at  vigtige  militære  Kom- 
mandoer vare  dem  betroede.  Lige  som  Le  Roy  de  la 
Rochefoucauld  anførte  den  danske  Landkrigsmagt  under 
Kong  Christian  V.,  i  den  saakaldte  skaanske  Krig,  saaledes 
var  Søværnet  betroet  Admiral  Fontenay,  da  Kejser  Peter 
III.  1762  truede  Danmark  med  et  farligt  Angreb.  Land- 
hæren havde  denne  Gang  atter  en  Franskmand  til  Befalings- 
mand, den  bekjendte  St.  Germain;  men  han  hørte  ikke 
til  den  her  omhandlede  Gruppe  af  Franskmænd. 


Endnu  mindre  betydende  end  i  Danmark  var  den  Ind- 
flydelse, de  fra  Paris  og  Frankrig  flygtede  Reformerte  ud- 
øvede i  Sverige  og  Rusland.  I  hint  Land  havde  mange 
Franskmænd  nedsat  sig  gjennem  hele  det  16de  og  17de 
Aarhundrede.  Der  er  en  Lighed  mellem  den  Folkekarakter, 
som  udmærker  de  Svenske,  og  den,  der  er  ejendommelig  for 

Franskmændene,  og  der  findes  faa  Folkefærd  i  Evropa,  hos 
hvilke  fransk  Sprog,  franske  Indretninger  og  franske  Sæder 
fandt  saa  let  Indgang  som  hos  det  svenske.  Da  Tidenden  om 
det  nantiske  Edicts  Ophævelse  kom  til  Sverige,  optraadte 
Kong  Karl  XL  som  Mægler  for  Protestanterne,  navnlig  for 
Lutheranerne  i  Elsass,  hvor  den  franske  Konge  truede  med, 
at  der  skulde  ske  Forsøg  paa  ogsaa  at  omvende  de  der- 
boende Protestanter,  ligesom  det  var  sket  andensteds  i  det 
franske  Rige;  Karl  optraadte  altsaa  her  som  Beskytter  af 
Religionsfriheden,  som  det  krævedes  af  ham  ved  Bestem- 
melserne i  den  westphalske  Fred;  han  tillod  ligeledes,  at 
der  ombares  en  Kollekt  i  hans  Lande  for  de  betrængte 
Reformerte,  og  han  gav  dem  ogsaa  Tilladelse  til  i  tre  af 
Stockholms  Kirker  at  holde  deres  Gudstjeneste;  men  da  der 
til  denne  Frihed  var  knyttet  Forpligtelser,  som  til  Ex.,  at 
de  skulde  lade  deres  Børn  døbe  af  svenske  Præster,  blev 
dette  Privilegium  ikkun  benyttet  af  faa. 

Næsten  samtidig  med  at  Ludvig  XIV.  ved  sine 
grusomme  Forholdsregler  tvang  sine  protestantiske  Under- 
saatter  til  at  sige  deres  Fædreland  Farvel  og  til  at  søge  et 
Tilflugtssted  i  fremmede  Lande,  begyndte  Peter  den  store 
sine  Bestræbelser  for  at  bringe  de  Barbarer,  han  var  sat  til 
at  beherske,  til  at  tragte  efter  den  evropæiske  Civilisations 
Goder;  men  han  havde  kun  Syn  for  det  haandgribelige  og 
det  umiddelbart  nyttige,  som  man  kan  tage  og  føle  paa. 
Han,  som  selv  kun  bar  det  groveste  Linned  paa  sit  Legeme, 
bekymrede  sig  ej  om  de  fine  Tøjer  og  Stoffer,  de  franske 
Flygtninge  forfærdigede,  og  han,  som  til  dagligt  Brug  be- 
rusede sig  i  de  simpleste  stærke  Drikke,  og  som  selv  ofte 
tvang  Hoffets  foi'nemste  Damer  til  at  fylde  sig  med  Brænde- 
vin, havde  ingen  Sans  for  de  finere  Vine  og  andre  Drikke- 
varer, i  hvis  Tilberedelse  de  fremmede  vare  Mestre;  men, 
som  vi  alt  have  set,  hine  fremmede  vare  ogsaa  i  Stand  til 
at  gjøre  Fyldest  paa  andre  Omraader.  Den  store  Kur- 
fyrste af  Brandenburg  tilmeldte  den  unge  Peter  I.  og  hans 

Broder  Ivan,  hvorledes  han  havde  gjort  sig  Umage  for  at 
faa  de  franske  Flygtmnge  til  at  bosætte  sig  i  hans  Lande, 
og  hvad  han  havde  gjort  for  deres  Skyld,  og  strax  efter 
meldtes  det  ham,  at  et  stort  Antal  Reformerte  ogsaa  var 
kommet  til  Moskva,  hvor  de  vare  blevne  vel  modtagne  og 
foruden  fri  Keligionsøvelse  havde  erholdt  andre  Forrettig- 
heder. Efter  den  store  Kurfyrstes  Død  sendte  hans  Søn 
en  Gesandt  til  Rusland,  der  skulde  kundgjere  Regentskiftet, 
men  tillige  anbefale  de  Reformerte,  som  maatte  ville  ned- 
sætte sig  i  de  russiske  Stater,  til  lignende  Begunstigelser. 
Efter  Kurfyrstens  Ønske  aabnede  en  kejserlig  Forordning 
alle  Dele  af  det  russiske  Rige  for  de  protestantiske  Flygt- 
ninge. De  militære  hk  Ansættelse  i  den  russiske  Hær, 
med  en  efter  de  forskjellige  Grader  afpasset  Løn;  der  gaves 
dem  Tilladelse  til  at  forlade  Tjenesten,  naar  de  atter  maatte 
have  Lyst  til  at  vende  tilbage  til  det  Fædreland,  de  havde 
forladt.  Mulig  har  Genferen  Lefort  ikke  været  uden  Ind- 
flydelse paa  denne  Bestemmelse;  det  var  ham,  skriver 
Voltaire  i  sit  Skrift  om  Peter  L,  der  fik  oprettet  et  Regi- 
ment, hvoraf  den  ene  Tredjedel  bestod  af  franske  Flygtninge, 
det  var  den  første  Afdeling  af  den  russiske  Hær,  i  hvilken  den 
i  Evropa  brugelige  Krigsdisciplin  blev  indført;  lidet  kunde 
man  den  Gang  ane,  hvilke  Sejrvindinger  den  russiske  Krigs- 
magt skulde  vinde  over  den  franske  i  de  følgende  Aar- 
hundreder. 

Først  efter  Slaget  ved  Pultava  synes  Peter  den  store 
at  have  fattet  den  Beslutning  at  forlægge  sin  Residens  til 
St.  Petersburg,  hvilken  Stad  han  var  i  Færd  med  at  opføre, 
og  hvortil  han  ved  anselige  Forrettigheder  lokkede  mange 
Udlændinge.  Snart  dannede  sig,  foruden  lutherske,  ogsaa 
reformerte  Menigheder.  En  saadan,  som  bestod  af  franske 
Flygtninge,  anholdt  i  Aaret  1720  om  Tilladelse  til  ved  en 
Kollekt  at  forsøge  paa  at  vinde  Midler  til  at  bygge  en 
Kirke;  Begjæringen  herom  blev-  bevilget,  en  Kirke  rejste 
sig,    og  dens  Præster,    hedder  det,    vare    sendte    fra  Genf. 

Paa  tiere  Steder  i  det  indre  at  Kiget  have  Reformerte  bosat 
sig,  uden  Tvivl  Efterkomniere  af  dem,  hvem  Ludvig  XIV.'s 
intolerante  Iver  tvang  til  at  udvandre,  og  de  dannede  her 
Menigheder.  Hvor  vidt  disse  ere  komne,  lærer  man  af  en 
fransk  rejsendes  Beretning  fra  1812.  Beboerne  af  en  Ko- 
loni, der  dels  driver  Agerdyrkning,  dels  Handel  ved  Floden 
Volga,  besøge  aarlig  et  stort  Marked,  som  i  Sommertiden 
holdes  ved  Klostret  Makariev*),  hvortil  for  Omsætningens 
Skyld  mange  af  de  i  det  indre  af  Landet  boende  Folkeslag 
komme  sammen.  Alt  dette  ville  vi  gjærne  tro;  men  der- 
imod ville  vi  lade  det  staa  ved  sit  Værd,  hvad  den  samme 
rejsende  fortæller  om  disse  Ætlinge  af  de  Franske,  der 
midt  i  det  russiske  Eige  siges  at  have  bevaret  den  ved 
Ludvig  XIV.'s  Tid  i  Frankrig  brugelige  Klædedragt  med 
de  store  Kjoleskjøder  og  den  kæmpemæssige  Paryk,  og  som 
skulle  udtrykke  sig  i  det  klassiske  Sprog,  der  i  den  store 
Konges  Tidsalder  brugtes  af  Corneille  og  Racine. 

VI. 

De  franske  Reformertes  Bosættelse  i  det  schweizerske 

Edsforbnnd. 

Vi  omtalte  oven  for  Genferen  Lefort  som  den,  der 
under  Peter  I.  oprettede  et  for  storste  Delen  af  franske 
Flygtninge  bestaaeude  Troppekorps.  Dette  leder  os  tilbage 
til  den  franske  Indvandring  i  det  nærmest  ved  Frankrig 
liggende  Land,  det  helvetiske  Forbund.  Med  Undtagelse 
af  de  altid  den  katholske  Tro  hengivne  Kantoner,  særlig 
de  tre  Skovkantoner,  interesserede  samtlige  Dele  af  Schweizer- 
forbundet sig  levende  for  dem,  der  for  Religionens  Skyld 
ofrede  deres  jordiske  Fædreland.  Overalt  i  Schweiz  bleve 
de  franske  Flygtninge  vel  modtagne,  overalt  bleve  de  frem- 
hjulpne    og    understøttede,    overalt    bleve    deres   trængende 

*)  Dette  Marked  er  fra  1817  torfl;yttet  tii  Nizsnej-Novgorod. 

gavmildt  understøttede,  og  mange  Steder  havde  de  smaa 
Kantoner,  i  det  de  antoge  sig  dem,  Lejlighed  til  at  vise 
et  Mod  og  en  Hensynsløshed,  der  paa  den  Tid  var  sjælden 
i  Evropa,  i  det  de  trodsede  den  mægtige  Konges  Uvilje. 
Det  var  især  i  Genf,  ?t  de  flygtende  lik  et  Tilhold;  her  i 
Nærheden,  ofte  kun  en  Dagsrejse  fjærnede  fra  deres  Fædre- 
land, kunde  de  underholde  en  levende  Forbindelse  med 
deres  gamle  Trosbredre  og  styrke  dem,  der  endnu  vaklede 
i  deres  Beslutning,  om  de  ej  skulde  slutte  sig  til  Katbo- 
licismens  Lære,  i  deres  Vedhængen  ved  den  fædrene 
Tro.  Medens  man  i  Frankrig  med  blodig  Stræughed  for- 
fulgte dem,  der  ved  Flugten  vilde  unddrage  sig  fra  deres 
Bødler,  kunde  man  ej  med  Rolighed  se  paa,  at  der  aabnedes 
de  flygtende  et  Asyl  i  de  ved  Frankrigo  nærmest  liggende 
Smaastater.  Det  var  især  den  Modtagelse,  de  fandt  i  Genf, 
der  vakte  den  franske  Herskers  Forbitrelse.  I  Aaret  1679 
havde  Genf  modtaget  en  fransk  Resident,  hvis  Bestemmelse 
det  var  at  passe  paa,  hvad  der  skete  paa  det  genfiske  Ter- 
ritorium, og  at  meddele  Raadet  i  Staden,  hvorledes  den 
store  Konge  vilde,  at  det  lille  Kanton  skulde  indrette  sin 
Færd.  Da  Beboerne  af  nogle  til  Republikken  stødende 
franske  Landskaber  ved  Rygtet  om,  at  Omvendelsesværket 
ogsaa  skulde  begynde  hos  dem,  i  Hobetal  begave  sig  over 
paa  genfisk  Grund,  besværede  Guvernøren  i  vedkom- 
mende Landskab  sig  over  den  Understøttelse,  man  i  Genf 
gav  aabenbare  Oprørere  mod  den  franske  Konge.  Re})u- 
blikkens  første  Embedsmand  paatog  sig  paa  egen  Haand 
at  udøve  en  Gjengjældelsesret,  i  det  han  forbød  Indførelsen 
af  Korn  og  Sæd  paa  Republikkens  Grund.  Den  nye  Resi- 
dent i  Genf  indhentede  Kongens  Befaling  med  Hensyn  til 
det  skete,  og  Kongens  Vilje  var,  at  Raadet  i  Genf  skulde 
tilkjendegive  de  franske  af  den  reformerte  Religion,  der 
uden  Kongens  Samtykke  havde  været  borte  fra  deres  Hjem- 
stavn over  ét  Aar,  at  de  havde  at  vende  tilbage  til  deres 
gamle  Boliger.     Efter  at    de  Forestillinger,    Gesandten    paa 

sin  Monarks  Vegne  havde  gjort  Senatet  i  den  lille  Fristat, 
havde  vist  sig  at  være  unyttige,  fik  han  Ordre  til  at  be- 
kjendtgjøre  Kongens  Vilje  i  et  truende  Brev,  der  udtalte, 
at  Raadet  skulde  forvise  alle  dem  af  hans  Undersaatter,  der  i 
Lobet  af  det  sidste  Aar  havde  opholdt  sig  paa  deres  Stats 
Grund,  samt  opfordre  dem  til  at  rejse  tilbage  til  den  Hjem- 
stavn, de  havde  forladt.  Denne  Besked  kundgjorde  Raadet 
i  Genf  for  de  franske  Flygtninge,  der  havde  nedsat  sig  paa 
deres  Grund,  og  bød  dem  forlade  denne  uden  Ophold;  men 
i  det  den  franske  Resident  indberettede  til  sin  Regering,  at 
Raadet  havde  givet  efter,  kunde  han  ej  tilbageholde  den 
Ytring,  at  Raadet  lukkede  Øjnene  for  den  lidet  tilfreds- 
stillende Maade,  hvorpaa  den  kongelige  Ordre  blev  efter- 
kommen. Dette  frugtede  paa  en  vis  Maade;  Øvrigheden  i 
i  Genf  gjentog  sin  Befaling  og  gav  tillige  alle  Beboerne 
Ordre  til  at  forvise  de  fremmede  af  deres  Huse;  den  lod 
alle  paa  Rhonefloden  liggende  Smaafartøjer,  der  havde  tjent 
til  de  flygtendes  Transport,  borttage  og  udjog  alle  de  Præster, 
der  vare  beskyldte  for  at  have  Forbindelse  med  franske 
Undersaatter.  Først  da  dette  var  sket,  erklærede  den 
franske  Udenrigsminister,  Hr.  Croissy  Colbert,  at  den 
gamle  venskabelige  Forbindelse  mellem  den  franske  Stat  og 
den  genfiske  Republik  var  gjenoprettet. 

Den  daværende  franske  Resident  i  Genf,  Champagny, 
havde  kort  forud  haft  et  Sammenstød  med  de  genfiske 
Kommunal- Avtoriteter.  Han  var  ved  sit  Komme  til  Staden 
bleven  modtagen  med  al  Opmærksomhed;  men  da  han  til 
Brug  for  sine  Folk  og  de  andre  i  Staden  værende  Katho- 
liker  havde  ladet  opføre  et  Kapel,  vakte  dette  en  høj  Grad 
af  Misnøje  hos  den  overvejende  Del  af  Stadens  Beboere, 
der  bekj endte  sig  til  Calvins  Lære.  En  stor  Folkestimmel 
samlede  sig  ved  Ministerens  Bolig,  og  fra  et  Nabohus  blev 
der  affyret  et  Pistolskud  mod  et  Galleri,  paa  hvilket  Resi- 
denten befandt  sig;  strax  efter  faldt  to  Flinteskud,  hvor- 
paa   Residenten    gik   tilbage    til   sine   Værelser,    men    øje- 

blikkelig  begav  sig  til  Raadhuset,  hvor  han  traadte  ind  i 
Forsamlingsstuen  og  begjærede,  at  man  paa  Stedet  skulde 
lukke  Stadens  Porte,  at  man  skulde  forsyne  ham  med  den 
fornødne  Vagt  til  at  haandhæve  den  Ærbødighed,  man  skyldte 
hans  Herre,  og  at  man  omhyggelig  skulde  eftersøge  don, 
der  havde  affyret  det  første  Skud.  Kongen  af  Frankrige 
viste  mærkelig  nok  ved  denne  Lejlighed  et  sjældent  Maade- 
hold;  han  tilskrev  Øvrigheden  i  Genf,  at  han  med  Velbehag 
erfarede,  at  Raadet  ej  havde  nogen  Del  i  det  skete,  og  der- 
for vilde  han  tilstaa  den,  der  havde  væ*ret  Ophavsmand  til 
det  hele,  Frihed  for  al  Straf.  Efter  alt  dette  var  det  for- 
klarligt, at  Borgerskabet  i  Genf  ikke  vilde  drive  Sagen  til 
det  yderste;  men  den  lille  Fristad  havde  dog  Mod  nok  til 
at  trodse  den  mægtige  Monark;  Genf  og  flere  andre  Stæder 
i  Forbundet  rustede  sig,  saa  godt  de  kunde,  hvervede 
Tropper,  bad  Statholderen  i  Nederlandene  om  Hjælp  og 
søgte,  saa  godt  det  lod  sig  gjøre,  at  staa  hverandre  bi;  thi 
Faren  var  truende;  det  gjaldt  ej  et  enkelt  Kanton  eller  en 
enkelt  Stad,  det  gjaldt  den  hele  protestantiske  Kultus  i 
det  helvetiske  Forbund.  Det  antoges  i  Almindelighed,  at  de 
franske  Vaaben  først  vilde  vende  sig  mod  Genf,  for  her 
med  Vold  og  Magt  i  Calvins  egen  Stad,  den  schweizerske 
Reformations  Vugge,  at  gjenindsætte  den  katholske  Religion 
i  de  for  over  et  Aarhundrede  siden  tabte  Rettigheder;  men 
enten  det  var  Frygt  for  nye  Fjender  paa  en  Tid,  da  det 
halve  Evropa  stod  rustet  mod  Frankrig,  eller  det  var  andre 
Omstændigheder,  nok  er  det,  det  truende  Uvejr  drog  skaa- 
nende  forbi. 

Fra  den  Tid  iagttog  Genf  stedse,  saa  længe  den  franske 
Konge  for  de  reformerte  Flygtninges  Skyld  truede  Byens 
borgerlige  og  religiøse  Existens,  en  Politik,  der  paa  den 
ene  Side  røbede  den  inderlige  Deltagelse  for  de  udvandrede 
Reformertes  ublide  Skæbne,  medens  den  paa  den  anden 
Side  gjorde  alt  muligt  for  ikke  alt  for  aabenbart  at  frem- 
kalde den  franske  Monarks  Hævn.    Man  gjentog  de   gamle 

Forbud  mod  de  fraiislce  Retormertes  Samling  i  Staden  og 
sendte  stundom  Folk  omkring  for  at  formaa  dem  til  at 
drage  sig  tilbage,  men  viste  i  Virkeligheden  den  største 
Skaansel  mod  de  Borgere,  der  i  den  betegnede  Retning  intet 
foretoge  sig  trods  alle  Opslag  paa  Torve  og  Gadehjørner. 
I  de  andre,  til  Forbundet  hørende  Kantoner  forefaldt  lig- 
nende Optrin,  og  Bladene  omtalte  i  heftige  Udtryk  det 
Tyranni,  den  franske  Konge  udøvede  mod  sine  ulykkelige 
Undersaatter;  men  den  stolte  Konges  Agenter  maatte  lade 
sig  nøje  med  at  true  i  Tilfælde  af  Gjentagelse;  det  blev 
altid  ved  Truslerne,  hvor  ofte  de  samme  Forsyndelser  end 
gjentoges. 

I  samtlige  Forbundets  Kantoner  var  Antallet  af  de 
flygtende  og  paa  forskjellig  Maade  af  Regeringerne  under- 
støttede Protestanter  meget  tiltaget,  n.en  de  gjorde  rigelig 
Gjengjæld  for  den  Hjælp,  de  modtoge;  overalt  indførte  de 
Forbedringer  i  Agerdyrkning,  i  Haveanlæg,  i  Fabrikdrift. 
For  at  blive  staaende  ved  et  enkelt  Exempel,  var  det  under 
de  transke  Flygtninges  Hænder,  at  Urmagerprofessionen  i 
Genf  naaede  den  Fuldkommenhed,  hvorfor  den  har  været 
bekjendt  indtil  denne  Dag.  I  det  Aar,  i  hvilket  den  store 
Udvandring  fra  Frankrige  tog  sin  Begyndelse,  var  der  i 
Genf  ikiiun  100  Mestre,  der  dreve  denne  Profession  og  be- 
'skæftigede  300  Arbejdere ;  disse  leverede  i  Handelen  10,000 
Ure  om  Aaret.  Efter  faa  Aars  Forløb  beskæftigede  dette 
Fag  1000  Arbejdere,  der  aarlig  forfærdigede  30,000  Ure, 
og  senere  er  Tallet  blevet  forøget.  Den  Smughandel, 
Genferne  dreve  paa  Frankrig,  skal  have  været  lige  saa  ind- 
bringende for  dem,  som  skadelig  for  de  franske  Finanser. 
Det  var  en  Næringsvej,  hvori  de  franske  Flygtninge  havde 
stor  Del;  men  ikke  mindre  Skade  gjorde  de  deres  gamle 
Fædreland  ved  den  Andel,  de  toge  i  Krigen  mod  den  franske 
Monark,  og  ved  den  Understøttelse,  de  aabenbart  og  hemmelig 
ydede  de  Opstande,  der  midt  under  de  for  de  franske  Vaaben 
saa  ulykkelige  Aar  af  den    spanske  Arvefolgekrig   rasede   i 

C e vennerne,  hvor  de  saakaldte  Camisarder,  en  prote- 
stantisk Sekt,  som  Forfølgelsen  i  Forening  med  høje  Skatte- 
byrder havde  bragt  til  det  yderste,  i  lang  Tid  uhindret 
dreve  deres  Væsen.*) 

Hvad  der  i  Schweiz  er  udrettet  for  Videnskaben,  har 
ikke  været  uden  betydelig  Paavirkning  af  Efterkommerne 
af  de  franske  Flygtninge.  Disse  ere  indtil  den  nyeste  Tid 
vedblevne  at  tælle  mange  Videnskabsdyrkere  iblandt  sig,  og 
vi  behøve  kun  at  nævne  et  Par  af  de  mere  betydelige  Navne 
som  Benjamin  Constant,  Sismonde  de  Sismondi, 
A.  F.  Guizot  og  Charles  de  Bonnet,  for  at  godtgjøre 
denne  vor  Paastand ;  men  særlig  have  de  indvandrede  Fransk- 
mænd dog  udmærket  sig  ved  de  Dannelsesanstalter,  de  have 
grundet  for  vordende  Gejstlige;  saaledes  forsyner  det  gejst- 
lige Seminarium  i  Lausanne  den  største  Del  af  Evropa, 
hvor  der  findes  reformerte  Menigheder,  med  Præster. 

I  det  hele  kunne  vi  ikke  for  højt  anslaa  den  Finhed, 
den  Urbanitet  i  Sæder  og  Dannelse,  som  de  franske  Flygt- 
ninge medbragte  til  Schweiz,  og  som  derfra  spredte  sig  ud 
over  andre  Egne  af  vor  Verdensdel,  i  det  det  mere  og  mere 
blev  almindeligt,  at  franske  Lærere  og  Lærerinder  hentedes 
fra  det  protestantiske  Scliweiz.  Ved  Berøring  med  Mænd, 
som  fra  deres  Hjemstavn  i  Frankrig  medbragte  et  med 
Modermælken  indsuget  Kjendskab  til  det  franske  Sprog 
i  dets  største  Renhed,  vandt  igjen  Sproget  i  Republikkens 
Kantoner  i  høj  Grad.  Fra  Aaret  1703  blev  det  saaledes 
til  Ex.  paalagt  Embedsmændene  i  Genf  paa  rent  og  godt 
Fransk  at  affatte  alle  de  Aktstykker,  der  hidtil  vare  komne 
for  Lyset  i  en  fordærvet  fransk  Dialekt. 


Som  en  Afslutning    paa    denne    vor  Afhandling    skulle 
vi  endnu  tilføje,  at  de  Reformerte,   der  nedsatte  sig  i  Hol- 


*)   Om  Camisardkrigen,  se  nøjere  Hist.  Archiv  1872  L,  271—83. 

land  og  England,  atter  derfra  gik  til  andre  Verdensdele,  saa 
at  der  paa  det  gode  Haabs  Forbjærg  og  i  Surinam  er  fundet 
Efterkommere  af  hine  franske  Flygtninge,  og  vore  Læsere 
ville  derfor  uden  Tvivl  indrømme  disse  Blades  Forfatter, 
at  det  var  en  verdenshistorisk  Begivenhed  af  første  Kang, 
at  Ludvig  XIV.  uddrev  sine  protestantiske  Undersaatter, 
nødsagede  dem  til  at  tage  til  fremmede  Lande  og  dertil 
at  forflytte  den  franske  Civilisation  og  Dannelse.  Ved  en 
Betragtning  heraf  mindes  vi  det  gamle  Sagn  om  Fuglene, 
der  bringe  Sæden  med  sig  fra  deres  flærne  Fædreland  og 
gjemme  den  i  den  fremmede  Jordbund,  hvor  den,  naar  Regn 
og  frugtbare  Tider  gives,  voxer  frem  og  bærer  rig  og  over- 
flødig Frugt.  Ud  over  Midten  af  det  18de  Aarhundrede 
var  Protestanternes  Stilling  i  Frankrig  aldeles  retløs;  de 
vare  idelig  udsatte  for,  naar  de  paagrebes,  at  blive  Mar- 
tyrer for  deres  Tro.  Over  Halvdelen  af  Aarhundredet  var  forbi, 
da  Protestanten  Jean  C  a  1  a  s  (f  1761),  en  Borger  i  Toulouse, 
hint  Sted,  hvor  den  vildeste  Fanatisme  fra  Middelalderens 
Dage  havde  haft  sin  Hjemstavn,  maatte  lide  den  grusomste 
Død,  som  anklaget  for  at  have  dræbt  sin  egen  Søn,  fordi 
denne,  som  det  hed,  vilde  gaa  over  til  Katholicismen,  Paa 
samme  Tid  forfulgtes  uden  Ophør  de  saakaldte  Ørkenens 
Præster  —  Præster  for  de  i  det  sydlige  Frankrig  adspredte 
Protestanter;  28  af  dem  bleve  henrettede  i  Tidsrummet 
1686 — 1762;  derfor  aftage  heller  ikke  Protestanternes 
Udvandringer  til  de  mere  tolerante  Nabolande,  saa  længe 
en  saadan  Tilstand  varede,  og  de  ophørte  først,  da  Prote- 
stanterne fik  lige  Rettigheder  med  Katholikerne ,  umiddel- 
bart   før    nye     Blodscener    skulde    begynde    i    Frankrig.*) 


*)  Dette  skete,  kort  før  den  store  Revolution  tog  sin  Begyn- 
delse, 29.  Jan.  1787.  Hidtil  havde  de  protestantiske  Tros- 
bekjendere,  der  vare  udvandrede,  været  borgerlig  døde;  deres 
Ejendomme  vare  konfiskerede,  og  de  vare  i  Ordets  egentlige 
Forstand  blevne  fremmede  i  deres  gamle  Fædreland.  Dette 
Forhold  ophørte  1790;  en  Lov  af  15de  Oktober  var  saalunde 

Ogsaa  Efterkommere  af  de  ved  det  iiantiske  Edicts  Ophæ- 
velse bortflygtede  Reformerte  fik  lige  Rettigheder  med  de 
katholske  Undersaatter,  og  saaledes  aabnedes  der  dem  atter 
Adgang  til  at  betræde  deres  Fædres  gamle  Hjem,  en  Ad- 
gang, som  dog  ikke  i  stor  Maalestok  blev  benyttet. 


affattet:  „Personer,  fødte  i  fremmede  J^ande,  der  nedstamme 
fra  en  fransk  Fader  eller  Moder  i  nærmere  eller  fjærnere 
Grad,  som  formedelst  deres  Religionsbekjendelse  have  forladt 
Frankrig,  erklæres  for  indfødte  Franskmænd  og  ere  beret- 
tigede til  at  nyde  alle  hertil  knyttede  Rettigheder,  dersom 
de  komme  tilhage  til  Frankrige,  for  der  at  bo,  og  ville  aflægge 
Ed  som  tro  Borgere". 

P.  W.  Becker. 


Lady  Esther  Stanhope, 

Dronningen  af  Tadmor.*) 


I. 

-un  smuk  Dag  i  Aaret  1788  kunde  man  paa  Strand- 
bredden ved  Hastings  se  en  lille  lyshaaret  Pige  paa  otte 
Aar  i  Færd  med  at  løsne  en  Fiske rbaad.  Forsigtig  saae 
hun  sig  om  til  højre  og  venstre,  men  da  ingen  forstyrrede 
hende,  krøb  hun  i  Baaden,  greb  Aaren  og  begav  sig  til 
Søs.  Det  var  Lady  Esther  Stanhope;  hun  havde  netop  hos 
sin  Fader  set  en  fornem  fransk  Adelsmand,  og  de  guld- 
bræmmede  Lakajer  i  hans  Følge  havde  behaget  hende  saa 
meget,  at  hun  paa  egen  Haand  vilde  gjøre  en  Udflugt  til 
Frankrig  og  se  sig  om  der. 

Barnet  var  Datterdatter  af  den  store  Chatham,  thi  hendes 
Fader,  Lord  Stanhope,  var  gift  med  en  Søster  til  Ministeren 
William  Pitt.  Hendes  Slægt  bestod  af  besynderlige  Menne- 
sker. Bedstefaderen,  Lord  Chatham,  hvem  hun  lignede  i 
mange  Henseender,  var  en  Original;  han  var  paa  én  Gang 
indesluttet  og  opfarende;  uagtet  han  af  Naturen  var  lad, 
kunde  han  dog  udfolde  en  betydelig  Virksomhed,  og  til 
Trods  for  al  sin  Overlegenhed  kunde  han  dog  være  ind- 
smigrende, naar  han  vilde.  Disse  og  andre  Ejendommelig- 
heder arvede  Esther   efter   ham.     Fra   sin   tidlige  Ungdom 

*)  Efter   Philaréte    Chasles:     Le    dix - huitiéme   siécle    en 
Angleterre. 

yndede  hun  at  lade  Folk  vente,  at  holde  andre  i  Afhæn- 
gighed eller  Frygt  og  at  omgive  sin  Person  med  en  vis 
Hemmelighedsfuldhed. 

Faderen,  Lord  Stanhope,  heskæftigede  sig  ikke  med 
Børnene.  Han  var  anden  Gang  gift  med  en  Greville,  en 
Modedame,  der  delte  sin  Tid  mellem  Selskabslivet  og  Operaen. 
Esther  fik  saaledes  ingen  Opdragelse ;  hun  maatte  selv  skabe 
sig  en  Tankekreds  og  finde  sin  Vej  alene.  Lord  Stanhope 
sværmede  for  Aarhundredets  filosofiske  Drømmerier;  ban 
sov  for  aabne  Vinduer  under  tolv  Sengetæpper,  spiste  tert 
Brød  til  Frokost,  afskaftede  sit  Vaaben  og  solgte  sit  Sølv- 
tøj, ja  endogsaa  de  Tæppetapeter,  som  Kongen  af  Spanien 
havde  foræret  hans  Forfædre.  For  Kone  og  Børn  var  det 
en  stor  Sorg,  da  han  i  sine  demokratiske  Anskuelser  gik  til 
den  Yderlighed  at  skille  sig  ved  Heste  og  Vogn.  Alle  vare 
lange  i  Ansigtet;  men  Esther  var  ikke  forknyt.  Hun  kjøbte 
sig  et  Par  Stylter  og  øvede  sig  i  at  bruge  dem  i  en  Side- 
gade, hvor  hun  vidste,  at  Faderen  plejede  at  sidde  ved 
Vinduet.  ■—  »Han  saae  mig  ganske  rigtig«,  fortæller  hun, 
»og  saa  snart  jeg  kom  inden  for,  gik  han  mig  i  Møde.«  — 
»Hvad  skal  det  betyde,  du  Smaa?  hvad  var  det,  du  gik 
omkring  med  der  nede?«  —  »Aa  ja,  Papa!«  svarede  jeg, 
»siden  du  ikke  holder  Heste  mere,  maa  jeg  øve  mig  i  at 
komme  igjennem  Smudset  saa  bekvemt  som  mulig.  Mig 
kan  det  jo  væ^re  det  samme;  men  den  stakkels  Lady  Stan- 
hope, der  er  saa  svag,  vil  have  meget  svært  ved  at  bære 
sig  ad  som  jeg«.  —  Der  er  noget  deri,  tænkte  Filosofen,  og 
den  stakkels  Lady  Stanhope  fik  sin  Vogn  igjen,  takket  være 
Stifdatterens  Indfald.  At  Vognen  var  uden  Vaaben,  var  jo 
foreløbig  en  Biting. 

I  samme  Aand  og  med  samme  Fasthed  satte  Barnet, 
da  hun  voxede  til,  sig  op  mod  sine  Guvernanter,  der  skulde 
læ^re  hende  Fransk  og  Italiensk.  Hun  hadede  dem  alle 
sammen  og  drillede  dem  paa  enhver  optænkelig  Maade,  men 
beholdt    alligevel  Overvægten    paa   Grund    af   sit   ubøjelige 

Sind.  Hun  gjorde,  hvad  hun  vilde,  og  beherskede  sine  Om- 
givelser ved  sin  energiske  Karakter.  De  to  Personer,  som 
hun  holdt  mest  af,  vare  Onkel  Pitt  og  hendes  Fætter, 
Lord  Camelford.  Den  sidste  beundrede  hun  i  saa  hej  Grad, 
at  man  maaske  her  kan  skimte  et  eneste  Glimt  af  den 
blidere  Følelse,  som  ellers  intet  Sted  skinner  frem  i  denne 
Kvindes  Liv.  —  »Dersom  nogen  vover  at  træde  mig  for 
nær«,  siger  hun,  »skal  han  se,  at  Lord  Camelford  er 
min  Fætter«.  Han  var  høj  og  kraftig  bygget;  hans  Ansigt 
var  blegt  og  strængt,  og  hans  Karakter  var  som  den  ovrige 
Families  en  Blanding  af  Mod,  Halsstarrighed  og  alskens 
Særheder.  Ham  var  det,  der  som  Skibschef  herte  sit 
Mandskab  knurre  og  i  Formodning  om  et  begyndende  Myt- 
teri uden  at  betænke  sig  jog  sin  Næstkommanderende  en 
Kugle  gjennem  Hovedet.  I  Begyndelsen  dadlede  man  ham; 
men  da  Oprøret  kort  efter  udbred  paa  de  øvrige  Skibe  i 
Flaaden,  indsaa  man,  at  han  alene  havde  bedømt  Situationen 
rigtig.  En  af  hans  Fornøjelser  var  at  besøge  Kipperne  i 
City,  forklædt  som  simpel  Matros.  Mødte  han  der  en 
stakkels  Fyr,  hvis  Ansigt  han  syntes  om,  kunde  han  give 
sig  i  Samtale  med  ham  og  udspørge  ham  om  hans  Hæn- 
delser. Naar  Beretningen  tiltalte  ham  —  og  han  var  for 
klog  til  at  lade  sig  bedrage,  —  stak  han  undertiden  For- 
tælleren et  halvt  eller  helt  Hundrede  Guinea'er  i  Haanden,  i 
det  han  ledsagede  Gaven  med  en  Advarsel  mod  at  omtale 
den  til  nogen,  da  han  i  saa  Tilfælde  nok  skulde  komme  til 
at  betale  den  tilbage  paa  en  Maade,  som  han  ingenlunde 
vilde  synes  om.  I  øvrigt  havde  hans  Særheder  skaffet  ham 
saa  mange  Uvenner  og  inddraget  ham  i  saa  mange  Ube- 
hageligheder, at  Onkelen,  som  virkelig  holdt  af  ham,  ikke 
kunde  eller  turde  gjøre  noget  for  ham. 

Esther  havde  Lyst  til  at  ægte  ham;  men  Familien 
Chatham  satte  sig  derimod.  Oamelford  havde  anvendt  halv- 
tredsindstyve Tusende  Pund  for  at  sikre  sin  Søster  et  Gods, 
som  Lord  Chatham  havde  haabet  at  arve.     Den  unge  Esther 


302  Lady  Esther  Stanhope. 

førte  imidlertid  Krig  med  sine  Guvernanter,  der  forgjæves 
søgte  at  vække  hendes  Interesse  for  Historien,  som  hun 
kaldte  et  Væv  af  Usandhed.  —  »I  behøve  jo  blot  at  se«, 
anførte  hun  til  Støtte  for  sin  Paastand,  »hvorledes  man 
fortæller,  hvad  der  sker  den  Dag  i  Dag«.  Om  Snørliv  vilde 
hun  ikke  høre  tale,  og  hun  gjorde  aabenbart  Oprør  imod 
dem,  der  vilde  formaa  hende  til  at  indelutte  den  lille  Fod, 
af  hvilken  hun  var  saa  stolt,  i  en  Silkesko. 

Da  hun  var  tyve  Aar,  maalte  hun  sine  tre  Alen.  Hendes 
øvrige  Udvikling  svarede  til  Væxten;  men  hun  var  hverken 
smuk  eller  indtagende.  Desuagtet  horer  hun  efter  en  sam- 
tidigs  Udsagn  til  dem,  hvis  Ansigtstræk,  Øjekast  og  Væsen 
udøve  en  oplivende  Indflydelse  paa  Omgivelserne.  Hendes 
Ansigtsoval  var  ren,  og  hendes  Hoved  sluttede  sig  til  Hal- 
sen med  saa  megen  Ynde,  at  Lapsen  Brummel  en  Aften  i 
Selskab  løftede  hendes  Nakkekrøller  i  Vejret  med  det  Ud- 
brud: »For  Himlens  Skyld,  lad  mig  se,  hvad  der  er  neden 
under!« 

Sine  første  Indtryk  medbragte  hun  fra  Hjemmet,  hvor 
Faderen,  medens  hans  første  Hustru  levede,  paa  Slottet 
Chevening  sad  til  Doms  over  store  og  smaa,  underholdt  to 
Hundrede  Tjenestefolk  samt  uddelte  Jord,  Penge,  Naades- 
tegn  og  Embeder  i  hele  Grevskabet.  Paa  samme  Tid  sør- 
gede Moderen,  den  første  Lady  Stanhope,  for  Medicin  til  de 
syge,  for  Almisser  til  de  fattige  og  for  Medgift  til  Pigerne. 
Mindet  om  dette  Hjem,  hvor  man  slagtede  en  Oxe  om  Ugen 
og  et  Faar  om  Dagen,  dette  fornemme,  men  dog  patriar- 
kalske Husvæsen,  har  altid  staaet  levende  for  Esther,  og  for 
at  naa  sit  Ideal  af  en  uforstyrret  og  velgj ørende  Virksomhed 
tog  hun  senere  sin  Tilflugt  til  Ørkenen. 

Onkelen  William  Pitt  stod  imidlertid  ved  Statens  Ror 
og  holdt  det  til  Trods  for  sin  Ungdom  med  fast  og  sikker 
Haand.  I  sin  Forudfølelse  af  den  franske  Kevolution  og  de 
kommende  Omvæltninger  søgte  han  at  knytte  alle  Tronens 
og  Adelens  Interesser   til    sin  Person.     Medens    han    frem- 

sfillede  Frankrig  og  Eevolutionen  som  ét,  gjorde  lian  ind- 
lysende for  alle,  at  Tronens,  Adelens  og  Nationens  Inter- 
esser faldt  ganske  sammen.  Derved  blev  den  store  Mand 
saa  at  sige  det  engelske  Folks  Repræsentant  paa  samme 
Tid,  som  han  skaffede  det  Dynasti,  hvis  Minister  han  var, 
Sejren.  Lord  Stanhope  fulgte  derimod  ganske  den  modsatte 
Vej.  Han  indgik  Forbindelser  med  Demokraterne  og  ud- 
satte sig  for  Hoffets  Unaade,  uden  dog  at  kunne  regnes 
med  blandt  Lederne  i  sit  Parti.  Da  man  endelig  arresterede 
en  af  Oppositionens  Førere  i  hans  Hus,  og  hele  Familien 
var  i  Oprør  i  den  Anledning,  blev  dette  Esther  for  meget. 
xMed  Stifmoderens  Samtykke  forlod  hun  det  fædrene  Hjem 
og  tog  Ophold  hos  Onkelen,  som  var  ugift,  og  for  hvem 
hun  var  opfyldt  af  Beundring. 

Pitt  havde  haft  en  ulykkelig  Kjærlighed,  og  det  kan 
ikke  forbavse  nogen,  som  mindes  hans  besynderlige  Person- 
lighed, hans  spidse  Næse,  som  altid  pegede  opad,  hans 
spejdende  Øjekast,  den  høje  og  smalle  Pande,  den  adspredte 
Mii.e,  alt  sammen  noget,  der  mindede  om  en  Sporhund.  Han 
var  bleven  forelsket  i  en  Miss  Eden,  hvis  Moder  var  en 
af  disse  Fremtoninger,  der  med  upassende  Graadighed  angle 
efter  Partier  til  deres  Døtre.  »De  stille  Datteren  op«, 
siger  Lady  Esther,  »som  en  ladt  Kanon;  med  tændt  Lunte 
dreje  de  den  frem  og  tilbage  i  alle  Retninger,  og  saa  snart 
en  Mand  kommer  inden  for  Skudvidde,  bliver  han  uden  Barm- 
hjærtighed  beskudt«.  Imidlertid  fik  Pitt  Nys  om  den  Spe- 
kulation, for  hvilken  han  var  Gjenstand,  samt  om  den  ringe 
Tilbøjelighed,  som  Miss  Eden  nærede  for  ham.  Derfor  trak 
han  sig  tilbage  med  Fortvivlelse  i  Hjærtet  og  tænkte  aldrig 
oftere  paa  at  gifte  sig. 

Nu  styrede  Lady  Esther  hans  Hus,  og  Onkelen  var 
glad  ved  at  have  Niecen  i  sin  Nærhed.  Han  sporede  det 
ægte  Familieblod  i  hende.  »Hun  holder  af  Ensomhed,  naar 
den  er  fuldkommen«,  siger  han  —  »af  Verden,  naar  den  er 
en  eneste  Hvirvel,    og   hun   har  Smag   for  Politik,    dersom 

den  blot  er  tilstrækkelig  broget.  En  af  disse  Ting  behøver 
hun;  men  hvilken  hun  holder  mest  af,  véd  jeg  ikke«. 
Onkel  og  Niece  kom  udmærket  ud  af  det,  hun  førte  hans 
Korrespondance,  redigerede  hans  Noter  og  holdt  Huset  i 
Orden.  Han  fandt  i  hendes  Virksomhed  al  den  Sjælsstyrke, 
den  klare  og  skarpe  Forstand  og  den  Ihærdighed,  uden 
hvilke  hverken  stort  eller  smaat  lader  sig  gjennemføre. 
Derfor  forsmaaede  han  ikke  hendes  Raad,  og  han  havde 
heller  ingen  Hemmeligheder  for  hende. 

Imedens  William  Pitt  stod  forrest  i  Kampen  mod  den 
franske  Republik  og  mod  Napoleon  Bonaparte,  var  Esther 
Stanhope  i  Virkeligheden  hans  højre  Haand,  og  han  foretrak 
hende  i  mango  Tilfælde  for  de  Hjælpere  af  anden  og  tredje 
Rang,  af  hvilke  Statsmanden  er  omringet;  men  Lejligheden 
til  at  løfte  Sløret  for  Statskunstens  Hemmeligheder  og  til 
at  se  bag  Kulisserne  maatte  have  en  besynderlig  Virkning 
paa  en  ung  Piges  Sind;  Esther  blev  i  Virkeligheden  ganske 
menneskefjendsk  og  udtalte  sine  Meninger  med  saa  megen 
Kraft  og  Lune,  at  man  lagde  Mærke  til  hende.  Den  gamle 
Kong  George  hørte  til  hoides  Beundrere,  og  en  Aften,  da 
Hoffet  spaserede  paa  Windsor-Terrassen,  vendte  han  sig 
til  Pitt  og  sagde,  at  han  havde  fundet  en  ny  Minister. 

»Som  Deres  Majestæt  behager«,  svarede  Pitt,  »Byrden 
er  tung  nok.     En  Smule  Hvile  vilde  være  mig  velgjørende«. 

»Det  er  en  Minister,  som  er  bedre  end  De«,  vedblev 
Kongen. 

»Deres  Majestæt  har  sikkert  gjort  et  udmærket  Valg«. 

»Ja,  Pitt,  det  kan  De  tro.  En  kløgtig  General  oven  i 
Kjøbet!« 

»Sire«,  svarede  Pitt,  der  blev  en  Smule  forlegen  og 
uagtet  sin  Verdenserfaring  ikke  vidste,  hvordan  han  skulde 
tage  Sagen,  »vil  Deres  Majestæt  ikke  sige  mig  Navnet  paa 
den  Personlighed,  som  De  har  hædret  med  Deres  Tillid,  at 
ogsaa  jeg  kan  bevidne  ham  min  Ærefrygt?« 

»For  Pokker,    Pitt,    De    har  Personen   under  Armen«, 

udbrød  Kongen  og  pegede  paa  Esther;  »hun  er  den  største 
Statsmand  i  England  for  Øjeblikket  og  en  Ære  for  sitKjon.« 

Ved  Aarhundredets  Slutning  vare  Sæderne  blandt  de 
hojere  Klasser  i  England  lige  saa  fordærvede  som  i  det 
øvrige  Evropa;  men  man  søgte  at  skjule  Fordærvelsen  ved 
at  fremhykle  en  stræng  Moralfølelse.  Livet  i  de  højere 
Kredse  var  kun  Skin  eller  Overdrivelse;  men  der  var  Kraft 
i  Nationen.  Omkring  Esther  dannede  sig  hurtig  et  lille 
Hof,  som  gjorde  Kur  til  hende,  smigrede  hende  og  saae  op 
til  hende.  Det  bevirkede  kun,  at  hun  blev  mere  fjendsk  i 
sine  Stemninger,  mere  hemmelighedsfuld  i  sine  Handlinger, 
dristigere  i  sine  Ytringer  og  traadte  mere  stridbart  op  mod 
alle  Vedtægter  i  det  Selskabsliv,  som  forekom  hende  saa 
usselt  og  nedværdigende. 

Højt  stillet,  som  hun  var,  kunde  hun  optage  Kampen 
mod  alle  Dydsvedtægter,  al  den  kunstige  Sædelighedsfølelse 
og  imod  Forstillelse  af  enhver  Slags.  »Jo  mere  velop- 
dragen et  Menneske  er«,  siger  hun,  »desto  mindre  behøver 
han  at  tage  Forargelse  af  visse  Anekdoter  og  visse  Tale- 
maader.  Hos  os  har  man  drevet  Hykleriet  til  Yderlighed. 
Alle  disse  taabelige  Skikke,  der  fremstilles  som  ukrænkelige 
Nødvendigheder,  dem  hader  jeg.  Der  gives  Saloner,  hvor 
man  anser  Kjedsomheden  for  en  Behagelighed;  jo  mere 
flov,  kold  og  dum  man  er  i  sin  Optræden,  desto  mere  Lykke 
gjør  man.  Sligt  hører  til  den  gode  Tone.  Jeg  beklager 
de  blege,  svagelige  Væsener,  som  proppe  sig  med  Kager  og 
ikke  kunne  gjøre  et  Skridt  uden  at  støtte  sig  til  en  Mands 
Arm.  Hvis  nogen  rækker  mig  Haanden  for  at  hjælpe  mig 
ud  af  Vognen,  plejer  jeg  at  sige :  Jeg  har  gode  Ben,  Gud 
være  lovet;  lad  dem  om  det«. 

Kjærtegnet  af  Modens  Luner  og  smigret  af  sine  Om- 
givelser svingede  hun  Fornuftens  Sværd  uden  Persons  Anseelse 
og  uden  at  frygte  nogen.  Midt  under  Krigen  med  Frankrig 
besluttede  Pitt  at  indstifte  en  Fortjenstorden,  og  Lord 
Liverpool  paatog  sig  at  forfatte  Ordensreglerne  og  bestemme 

Farverne  til  Baandet.  En  Aften  indfinder  han  sig  i  Første- 
ministerens Saloner  med  et  straalende  Ansigt  og  udbryder: 
»Jeg  haaber,  at  min  Sammenstilling  vil  smigre  den  britiske 
Nationalstolthed.  Redt  er  Englands  Flag,  lilaat  er  Friheden, 
og  Hvidt  er  Lovene«.  Hofmænd  og  Smigrere  forsikrede,  at 
Tanken  var  herlig,  ophøjet  og  poetisk.  »Det  er  meget 
smukt«,  afbrød  Lady  Esther,  »og  Kongen  vil  vistnok  være 
tilfreds  dermed;  kun  forekommer  det  mig,  at  jeg  har  set 
det  samme  et  andet  Sted«.  »Hvor  da?«  spurgte  Lorden. 
»Paa  de  franske  Soldaters  Hatte,  Mylord.  Det  er  Triko- 
loren, som  Deres  Herlighed  har  opfundet!«  Det  forbavsede 
liam.  »Min- Gud,  Lady  Esther,  jeg  har  bestilt  over  tre 
Hundrede  Alen ;  hvad  skal  jeg  gjøre  dermed?«  »Brug  dem 
til  Seler,  Mylord.  De  plejer  at  stoppe  flere  Papirer  i  Deres 
Benkl  ædelom  mer,  end  der  er  Plads  til.  Jeg  har  altid  været 
bange  for,  at  det  skulde  gaa  galt«. 

Lady  Esther  Stanhope  havde  betydelig  Indflydelse  paa 
Styrelsen;  hun  ansatte  Oberster  og  afsatte  Statssekretærer, 
hun  uddelte  Pensioner  og  underskrev  mere  end  én  Forord- 
ning med  Onkelens  Navn  i  hans  Paasyn  til  hans  store  For- 
nøjelse. »For  at  efterskrive  et  Navn  kommer  det  an  paa 
at  føre  Pennen  hurtig  og  dristig.  Hvis  man  vil  udføre 
Trækkene  langsomt  og  akkurat,  kommer  Haanden  til  at 
ryste«.  Det  var  hendes  egne  Ord;  hun  havde  studeret 
Tingen  i  fuldt  Alvor;  men  hun  brugte  altid  sin  Indflydelse 
i  Fornuftens  Tjeneste,  for  at  afværge  Smaalighed  eller 
Latterlighed.  Addington,  der  var  Søn  af  en  Læge  og  selv 
Læge,  kunde  takke  Pitt  for  sin  høje  Stilling.  Han  fik  det 
Indfald  at  ville  have  Titel  af  Lord  Raleigh;  men  denne 
lidet  smagfulde  Anvendelse  af  et  historisk  Navn  fandt  ikke 
Naade  for  Esthers  Øjne.  En  Morgen  begiver  hun  sig  til 
Onkelen  og  fortæller  ham,  at  man  har  udgivet  en  Karrika- 
tur  af  Kongen,  Addington  og  ham  selv.  »De  forstiller 
Dronning  Elisabeth«,  siger  hun,  »og  danser  Menuet  med 
Næsen  i  Vejret,  Addington  er  fremstillet  som  Lord  Raleigh 

Og  gjør  Dem  sin  Kompliment;  hans  Majestæt  er  paaklædt 
som  Hofnar«.  Pitt  lo  højt  ved  Fortællingen  om  denne 
Tegning,  som  kun  var  til  i  Esthers  Fantasi,  og  udsendte 
Folk  for  at  kjebe  den  til  enhver  Pris.  Endskjønt  de  kom 
tilbage  med  uforrettet  Sag,  fandt  Ministeren  sig  dog  slaaet 
at  det  latterlige  i  Ideen,  og  Aarhundredet  blev  forskaanet 
for  den  nye  Lord  Raleigh. 

Efter  Pitt  og  Camelford  havde  Lady  Esther  stor  Ag- 
telse for  Brummel,  Dandiernes  Overhoved.  Han  var  Konge 
i  sin  Verden  og  lige  saa  uforskammet  som  hun.  Denne 
Parvenu,  der  var  dristig  nok  til  at  kunne  ydmyge  den  op- 
blæste Fornemhed  saa  vel  som  Dydspedanterne  og  de  lærde 
Hyklere,  førte  ligesom  hun  Krig  mod  Tidens  taabelige  Ved- 
tægter, mod  den  falske  Sentimentalitet  og  den  indholdsløse 
Forfængelighed.  Det  frydede  hende,  at  se  ham  hilse  en 
Prins  ved  et  Nik  over  Skulderen  eller  bringe  en  Hertug- 
inde til  at  slaa  Øjnene  ned  ved  sit  Øjekast.  Om  hans 
Dristighed  kunde  hun  fortælle  det  utrolige.  En  Aften  paa 
et  Bal  hos  Hertugen  af  Rutland  stod  Brummel  midt  i  en 
Kreds  af  Damer,  som  han  mønstrede  langsomt  én  for  én. 
»Hvor  skal  jeg  finde  en  Dame,  som  kan  valse  med  mig 
uden  at  falde«,  sagde  han  ganske  hojt.  »Ah,  der  har  vi 
jo  Catherine«  (det  var  Hertugens  Søster),  vedblev  han,  »hun 
er  maaske  den  rette«.  Hertuginden  plejede  at  forege  sin 
naturlige  Legemsfylde  ved  kunstige  Midler  i  saa  stort  Om- 
fang, at  Brummel  standsede  hende  midt  i  Balsalen  og 
spurgte:  »For  Himlens  Skyld,  kjære  Hertuginde,  hvad  er 
dog  det  for  en  Fa9on,  De  har?  Jeg  giver  Dem  mit  Æres- 
ord paa,  at  De  trænger  til  at  komme  under  Pressen.  Jeg 
maa  bede  Dem  om  at  gaa  baglængs,  naar  De  forlader 
Salen;  jeg  kan  umulig  taale,  at  se  Dem  fra  den  anden 
Side,  uden  at  briste  i  Latter«.  Lige  saa  impertinent  var  han 
over  for  Parvenuerne.  Den  mest  udsøgte  Diner  kunde  han 
fordærve  ved  af  Tjenerne  at  forlange  Anchiovis  fra  det  røde 
Hav  eller  Palmyra- Saucen.     »Hvem    spiser   vel   til  Middag 

uden  disse  Ting«,  tilføjede  han  med  den  ligegyldigste  Mine 
af  Verden.  Brummels  egentlige  Triumf  var  dog  hans 
Morgentoilette  i  Overværelse  af  en  halv  Snes  Hertuger  og 
en  sex,  syv  Marquier,  som  stode  op  i  Rundkreds  omkring 
ham.  »Hvad  ville  I?«  spurgte  han,  »se  I  ikke,  at  jeg 
børster  mine  Tænder?«  Derpaa  betragtede  han  sin  Mund 
i  Spejlet  og  vedblev:  »Jeg  tror,  der  er  en  Plet.  Nej,  det 
er  kun  en  Smule  Kaffegrums.  Ja,  dette  Tandpulver  er  ud- 
mærket; men  dersom  I  tro  at  faa  Recepten,  saa  tage  1  fejl«. 

En  Dag,  da  disse  to,  som  holdt  meget  af  hinanden, 
mødtes  i  Bond  Street,  den  Gang  Modepromenaden,  stand- 
sede Brummel  Lady  Esther  og  spurgte  i  Tidsalderens 
Jargon  og  paa  den  slæbende  Maade,  som  var  ham  ejen- 
dommelig: »Kjæie  Skabning,  sig  mig,  hvem  var  det,  De 
talte  med?«  »Det  var  Oberst  Whitby«.  »Oberst  Hvadfor 
noget?  Har  den  Person  en  Fader,  og  hvem  Pokker  kjender 
den  Fader?«  Hans  Spørgsmaal  bragte  Esther  i  HarnisK: 
»Maaske  De  vil  sige  mig,  hvilken  Slags  Fader  George 
Brummel  har,  og  hvem  Pokker  kjender  den  Fader?«  »Ak 
ja.  Lady  Esther«,  svarede  Brummel  halv  alvorlig,  »George 
Brummels  Fader  kjender  ingen,  og  ingen  vilde  kjende 
George  Brummel  selv,  dersom  han  ikke  spillede  den  Rolle, 
som  han  har  paataget  sig,  og  som  kim  har  nogen  Værdi 
for  sin  Taabeligheds  Skyld.  Dersom  jeg  ikke  gjorde  Nar  af 
Højheder  og  sagde  Du  til  Marquiser,  vilde  man  ikke  tale 
om  mig  i  otte  Dage;  men  Verden  er  dum  nok  til  at  boje 
sig  for  mine  Paafund,  og  kun  De  og  jeg  vide,  hvorledes 
man  skal  tage  den.«  At  Brummel,  der  mystificerede  de 
engelske  Saloner,  for  siden  at  do  i  Frankrig  med  sine  Guld- 
daaser  og  kun  en  eneste  gammel  Klædning,  maatte  behage 
den  Kvinde,  hvem  Stolthed  og  Had  til  Kredsene  i  Hjemmet 
paa  et  senere  Tidspunkt  drev  ud  i  Ørkenen,  er  en  Selvfølge. 

T.  Hjemmet  byggede  og  plantede  hun.  Paa  otte  Dage 
omskabte  hun  hele  Parken,  for  at  Onkelen  kunde  linde 
Hvile    og    Stilhed    efter    Forretningerne,     og    udjog    egen- 

hændig  fem  berusede  Soldater,  som  vilde  trænge  ind  i 
Huset.  Desuden  opsporede  hun  Intriger,  aabnede  Depecher, 
tegnede  Uniformer  og  drev  sin  Optræden  til  de  yderste 
Grænser  af  Besynderlighed.  At  hun  fik  en  Mængde  bitre 
Fjender,  er  naturligt.  »Ser  De  ikke  Lord  C?  han  hilser 
Dem  netop«,  sagde  man  til  hende  ved  en  eller  anden  Lejlighed. 
»Jeg  ser  en  spraglet  Nar,  som  bryster  sig«,  svarede  hun 
højt,  »er  det  Lord  C?«  Dersom  noget  ikke  var  efter 
hendes  Hoved  eller  foregik  imod  hendes  Vilje,  kunde  hun 
tage  blodig  Hævn.  Lord  Abercorn  ønskede  Hosebaandet  og 
havde  forgjæves  henvendt  sig  til  Pitt,  mod  hvem  han  havde 
forskjellige  Forpligtelser.  Saa  gik  han  til  Addington  og 
fik  sit  Ønske  opfyldt.  »Han  skal  komme  til  at  betale  sit 
Frafald«,  sagde  Esther  til  Hertugen  af  York,  da  Lorden 
netop  traadte  ind  i  Værelset.  »Der  kommer  han«,  udbrød 
Hertugen,  »puds  ham,  you  little  bulldog!«  Lorden  havde 
engang  brækket  begge  Ben,  og  Addington  var  fra  forst  af 
Læge.  Esther  gik  Lorden  i  Møde  og  pegede  paa  Hosebaandet. 
»Hvad  har  De  der,  Mylord?  Har  Addington  forbundet 
Dem?  Ja,  han  har  Øvelse  deri.  Forhaabentlig  vil  De  i 
Fremtiden  staa  bedre  paa  Benene  end  før«,  og  dermed  gik 
hun.  »Hvor  Lord  Castlereagh  er  rød  i  Hovedet«,  ytrede 
man  en  Dag  til  hende.  »Det  er  kun  Gjenskin  af  hans 
Portefeuille« ,  lod  Svaret;  Lorden  plejede  nemlig  at  føre 
sine  rode  Saffians  Portefeuiller  med  sig  overalt  og  at  lade, 
som  han  var  optaget  af  politiske  Anliggender. 

Lady  Esther  havde  et  betydeligt  dramatisk  Talent,  hun 
havde  især  sin  Styrke  i  at  fremstille  de  romantiske  Dyds- 
helte  og  de  sukkende  Elskovspar,  som  Kotzebues  og  Lafon- 
taines  Fortællinger  havde  bragt  i  Mode.  Hun  spillede  den 
begejstrede  Ægtemand  eller  den  smægtende  Hustru  og 
derefter  en  ny  Akt,  hvor  man  saae  Manden  omringet  af 
Elskerinder  eller  Konen  blandt  sine  Elskere.  Slige  Parodier 
gav  hun    til    bedste    midt  i  Salonerne    og    i    stort  Selskab, 

Følgen  var  naturligvis,    at  man  frygtede  hende  som  Pesten. 
Men  li  vad  brød  hun  sig  derom? 

Med  Onkelens  Dod  maatte  hele  Lady  Esther  Stanhopes 
fantastiske  Rige  falde  sammen,  og  denne  Begivenhed  ind- 
traf i  Januar  1806.  Den  store  Mand  havde  ofret  Sjæl  og 
Legeme  for  sin  Idé,  Fra  den  tidlige  Morgen  til  sent  ud  paa 
Natten  var  Livet  for  ham  Arbejde  og  Kamp,  han  fik 
hverken  Tid  til  at  spise  eller  hvile.  At  han  heller  ikke 
tik  Tid  til  at  varetage  sine  Pengesager,  er  forstaaeligt  nok; 
man  bedrog  ham  paa  alle  Kanter,  og  han  efterlod  sig  ikke 
andet  end  en  Gjæld  paa  fyrretyve  Tusend  Pund  Sterling. 
Esther,  hans  betroede  Kaadgiver,  indsaa  hurtig,  at  der  ikke 
var  noget  at  gjøre  for  hende  under  det  nye  Regimente,  og 
at  hun  heller  ikke  havde  noget  at  vente  af  Onkelens  Efter- 
følgere. Man  tilstod  hende  en  Pension  paa  1200  Pund 
Sterling  om  Aaret,  og  det  engelske  Selskab  var  ikke  sen  med 
at  lade  hende  fole  sin  Hævn.  En  Tid  lang  trak  hun  sig 
tilbage  til  en  beskeden  Bolig  et  Sted  i  Wales;  men  i  Aaret 
1810  drog  hun  til  Orienten,  fulgt  af  sine  Landsmænds 
Krænkelser  og  Forhaanelser. 


IL 

Det  Liv,  hun  havde  ført,  de  Indtryk,  hun  havde  mod- 
taget, vare  for  stærke  for  hendes  Fornuft.  Da  den  store 
Statsmand,  der  havde  ofret  Livet  for  Nationens  Lykke,  dode 
ubegrædt  og  næsten  ubemærket,  modtog  Lady  Esthers  Sind 
et  voldsomt  Stød,  som  det  aldrig  forvandt.  Hendes  Had  til 
det  civiliserede  Evropa,  og  navnlig  til  England,  blev  ligesom 
hos  Byron  til  en  Sygdom,  et  Vanvid,  en  fix  Idé.  Hun  holdt 
af  Virkeligheden  som  alle  store  Aander;  men  i  Hjemmet 
fandt  hun  kun  Skinvæsen,  Forstillelse  og  Hykleri,  og  des- 
uden gjærede  ubestemte  Fremtidsdromme,  Tørst  efter  Magt 
og  Lyst  til  at  spille  en  Rolle  i  hendes  Sind  og  fremkaldte 
en  Higen  efter  Storhed,  som  fulgte  hende  til  Døden. 

Efter  i  nogen  Tid  at  have  flakket  omkring  i  Græken- 
land og  Ægypten  opslog  hun  sin  Bolig  midt  i  Syrien 
imellem  Druserne,  der  tænkte  paa  at  gjøre  Opstand,  mellem 
de  grusomme  Tyrker  og  de  vilde  Arabere.  Da  Lady  Stan- 
hope bosatte  sig  paa  Libanon,  var  Tyrkiets  Magt  stærkt  paa 
Hældningen.  Grækerne  tænkte  paa  Uafhængighed,  Mehmed- 
Ali  i  Ægypten  gjorde,  hvad  han  vilde,  og  Brusernes  Fyrste 
stræbte  ved  List  og  Grusomhed  at  samle  sine  mange  spredte 
og  fjendtlige  Stammer  for  derved  at  gjore  sig  til  Herre 
over  hele  Syrien.  Fra  sin  ensomme  Bolig,  ikke  langt  ft'a 
Bejrut,  blev  Lady  Stanhope  Vidne  til,  hvorledes  Emiren 
Bechir  kæmpede  mod  Porten,  Araberne,  sine  egne  Druser, 
ja,  sine  egne  Slægtninge ;  hvorledes  Paschaen  af  Acre  kæm- 
pede mod  Mehmed-Alis  Sen  Ibrahim  Pascha,  kort  sagt  til 
et  Væv  af  Rænker,  Stridigheder  og  Afskyligheder,  som 
strakte  sig  gjennem  lange  Aarrækker, 

Emiren  Bechir  var  et  Uhyre,  men  en  dygtig  Mand. 
Gjentagne  Gange  havde  han  maattet  flygte  for  Paschaen  af 
Acre,  der  skulde  haandhæve  Sultanens  Firman  om  Emirens 
Afsættelse.  Han  indsaa  Fordelen  af  en  Forbindelse  med 
Ægypten,  og  efter  Aftale  med  Mehmed-Ali  prøvede  han  paa 
at  frigjøre  Syrien  fra  Portens  Overhøjhed.  Da  Øjeblikket 
var  kommet,  rykkede  Ibrahim  Pascha  frem  med  den  ægyp- 
tiske Hær,  slog  Sultanens  Tropper,  gjorde  sig  til  Herre 
over  Landet  og  vilde  være  rykket  frem  til  Konstantinopel, 
dersom  ikke  PJvropa  havde  lagt  sig  imellem  og  standset  ham. 

Drusernes  Emir  var  den  af  de  to  Forbundsfæller,  der 
vandt  mest.  Han  kom  tilbage  til  Libanon,  hvor  han  ved 
Smiger,  List  eller  Vold  vilde  vinde  de  forskjellige  Stammer 
for  sig  og  samtidig  gjøre  det  tyrkiske  Herredømme  forhadt 
blandt  Befolkningen.  Ved  List  og  ved  Ibrahims  Hjælp 
lykkedes  det  ham  at  faa  Stammerne  til  at  udlevere  deres 
Vaaben,  endogsaa  de  uafhængige  Druser,  de  vilde  og  tapre 
Bjærgboer,  i  hvis  Besiddelse  Korsfarernes  gamle  Borge  vare. 
Denne  Stamme  slog  sig  imidlertid  ikke  til  Taals  som  Maro- 

nitenie  og  de  fleste  audre.  Saa  snart  den  indsaa,  at  man 
havde  bedraget  den,  forbandt  den  sig  med  Beduinerne  i  den 
nærliggende  Ørken,  angreb  Emiren  og  var  raere  end  én 
Gang  heldig. 

I  dette  Kaos  søgte  Lady  Stanhope  et  Fristed.  Landet 
var  besat  af  ægyptiske  Tropper,  som  kun  til  Dels  tjente 
Emir  Bechirs  hensynsløse  Ærgjerrighed.  Det  gjaldt  ora 
at  tage  Parti,  og  der  var  Partier  nok  at  vælge  iblandt.  Der 
var  Drusernes  medfødte  Uafhængighedsfølelse,  de  under- 
trykte Kristnes  Klager,  de  rettroende  Muselmænds  Misfor- 
nøjelse med  Ægypterne,  hvis  Pascha  man  næsten  ansaa 
for  en  Evropæer,  og  endelig  Porten,  der  ikke  havde  anden 
Støtte  for  sin  Magt  end  sit  Navn  og  Traditionen*  Det  var 
Sultanens  Sag,  som  Lady  Stanhope  understøttede  i  Resten 
af  sin  Levetid,  endskjønt  hun  boede  paa  Emirens  Territorium 
og  næsten  under  hans  Øjne. 

Hendes  Ankomst  skete  temmelig  ubemærket,  og  Emiren, 
der  i  hende  troede  at  linde  en  Støtte,  overlod  hende  til 
Bolig  et  gammelt  græsk  Kloster  ved  Navn  Mar-Elias.  Der 
var  gode  Bygninger,  let  Adgang  og  bekvem  Beliggenhed. 
Hun  blev  der  et  Par  Aar,  for  at  danne  sit  asiatiske  Hus- 
væsen  og  gradvis  vænne  sig  til  Landets  Skikke.  Ved  en 
utrættelig  Velgjørenhed  stræbte  hun  at  bane  Vej  for  Virkelig- 
gj øreisen  af  sine  Drømme  om  Højhed  og  Magt.  Senere 
flyttede  hun  til  Djihun  ikke  langt  fra  Saida,  uden  dog  at 
give  Afkald  paa  Klostret  som  sin  Ejendom. 

I  et  Kaos  af  Klipper,  Skove  og  Vandløb  byggede  Lady 
Stanhope  sit  sælsomme  Palads.  Grunden  var  en  enlig 
Klippekegle,  som  faldt  stejlt  af  mod  Afgrunden  paa  alle 
Sider,  og  selve  Bygningen  var  en  Labyrint  af  Smaahuse, 
forbundne  ved  mørke  Gallerier  og  snævre  Korridorer  eller 
adskilte  ved  Gaarde  af  uregelmæssig  Form.  Alt  aandede 
Hemmelighedsfuldhed;  der  var  fuldt  af  Celler  og  Løngange, 
og  Gjæsten  anede  næppe,  at  Panelet  bag  ham  skjulte  en 
Mand,    der  skulde  se  og  hore  alt   og    samtidig   føre  Opsyn 

med  Tjenerskabet.  Omgiven  af  en  Flok  Slaver,  som  hun 
styrede  med  despotisk  Klogskab,  i  et  Naboskab  af  fjendt- 
lige Stammer,  der  frygtede  hende  som  et  overnaturligt 
Væsen,  plaget  af  legemlige  og  sjælelige  Lidelser  raadforte 
hun  sig  med  Stjærn'^rne,  udspurgte  Skæbnen,  spillede  baade 
Orakel  og  asiatisk  Dronning  og  udstrøede  sine  Guinea'er 
paa  Libanon  med  en  Gavmildhed,  som  til  sidst  udtømte 
hendes  Hjælpekilder.  Imidlertid  grundede  hun  en  af  Emiren 
uafhængig  Magt,  som  undertiden  traadte  fjendtlig  op  imod 
hans  Hensigter. 

Fra  Evropa  fulgte  hende  en  Miss  Williams,  en  ube- 
tydelig Personlighed,  som  længe  havde  haft  Tilhold  i  hendes 
Familie,  og  Lægen,  som  har  skrevet  hendes  Erindringer. 
Han  var  en  dygtig  og  kundskabsrig  Mand ;  men  Lady  Stan- 
hope  foragtede  hans  Videnskab,  og  da  han  var  den  eneste 
dannede  Evropæer  i  hendes  Nærhed,  maatte  han  tage  alle 
hendes  Udbrud  af  Harme  mod  Civilisationen  paa  sin  Kappe. 
Hmi  skaanede  ham  ikke,  saa  meget  mindre  som  han  imod 
hendes  Vilje  havde  medbragt  sin  Kone  og  sine  Børn.  Lady 
Esther  havde  en  ubetvingelig  Rædsel  for  fremmede  Kvinder 
og  vilde  aldrig  modtage  Lægens  Hustru ;  men  mellem  Dron- 
ningen af  Tadmor  og  denne  var  der  uophørlig  Krig,  begge 
vilde  raade  over  den  ulykkelige  Mand;  den  ene  rasede,  den 
anden  græd  til  stor  Forbavselse  for  Druserne,  der  vare  vante 
til  i  deres  Haremer  at  bruge  en  anden  Justits. 

Lady  Stanhope  plejede  at  modtage  Lægen  i  et  Værelse 
med  nøgne  Yægge,  hvor  Gulvet  bestod  af  knuste  eller  rev- 
nede Mursten.  Han  maatte  sidde  ved  hendes  Seng,  og 
skjønt  han  ikke  altid  kunde  skjelne  hendes  Træk  gjennem 
den  Røgsky,  hun  udsendte  af  sin  lange  Pibe,  maatte  han 
dog  timevis  høre  paa  hendes  Tale,  som  han  senere  nedskrev. 
Denne  Underholdning  var  undertiden  saa  fantastisk,  at  det 
begyndte  at  løbe  rundt  for  ham.  Hun  havde  talt  om  Astro- 
logi, om  Kiromanti,  om  hellige  Dyr,  om  sin  Familie,  om 
Slanger  med  Menneskehoveder  og  om  de  Vises  Sten.     Hun 

havde  kaldt  liam  baade  Klods  og  Idiot,  hun  havde  smigret 
ham,  haanet  ham,  trøstet  ham  og  holdt  ham  for  Nar,  saa 
at  han  til  sidst  hverken  vidste  ud  eller  ind. 

J]fter  sin  Ankomst  til  Djihun  antog  hun  for  bestandig 
de  orientalske  Sædvaner  og  brød  med  alle  Minder  om  Ev- 
ropa.  Ingen  kunde  gjenkjende  Pitts  Niece  under  den  hvid- 
gule Eldturban,  der  var  slynget  om  den  røde  Fez.  Ned 
fra  Turbanen  hang  et  Slags  Slør  af  gult  og  rødt  Silke, 
hvis  forreste  Snipper  vare  sammenknj'-ttede  under  Hagen. 
Hele  Figuren  var  indhyllet  i  en  folderig  Kaabe  af  hvidt 
Merino,  som,  naar  den  aabnedes  foran,  lod  se  hendes  skar- 
lagenrøde Kjole,  de  posede  Benklæder  af  samme  Farve  og 
de  gule  Halvstøvler  med  Tøfler  ovenpaa.  Dragten  var  langt 
fra  korrekt,  men  den  gjorde  sin  Virkning.  »Naar  hun  sad 
i  den  mørke  Krog  af  sin  Divan«,  siger  Doktoren,  »kunde 
man  antage  hende  for  en  Figur  fra  en  af  de  gamle  italienske 
Meste  res  Malerier«. 

Ved  at  blive  i  Klosteret  Mar-Elias  havde  Lady  Stanhope 
kunnet  have  en  sundere,  bekvemmere  og  lettere  tilgængelig 
Bolig;  menpaa  sit  ensomme  Bjærg,  langt  fra  de  store  Byer, 
følte  hun  sig  som  Dronning,  der  var  ingen  til  at  føre  Opsyn  med 
hendes  Handlinger,  og  hun  kunde  afvise  ethvert  uvelkom- 
ment Besøg,  som  de  utilgængelige  Bjærgstier  ikke  havde 
formaaet  at  bortskræmme.  For  at  skaffe  sig  Indflydelse  og 
Magt,  brugte  hun,  som  sagt,  sit  Guld.  Hun  udspredte 
Rygter  om  sine  religiøse  Lærdomme,  om  sit  Samkvem  med 
Aanderne,  sit  Herredomme  over  Naturkræfterne,  og  det 
lykkedes  hende  at  overbevise  Gem3^tterne  om,  at  hun  var 
lige  saa  ubøjelig  i  sin  Hævn  som  uudtømmelig  i  sin  Gav- 
mildhed. Sine  menneskevenlige  Grundsætninger  hjemme  fra 
afsvor  hun ;  foran  Porten  plantedes  to  uhyre  Pæle,  bestemte 
til  at  spidde  hendes  Fjender,  og  af  Emir  Bechir  laante 
hun  en  Bøddel.  Det  var  en  Kæmpe  ved  Navn  Hamady, 
hans  Hoved  mindede  om  en  Grib;  han  medførte  et  helt 
Arsenal  af  Gjenstande,  henhørende  til  Bestillingen,    og  han 

havde  i  Emirens  Tjeneste  kvalt,  hængt,  spiddet  eller  pint 
mere  end  to  Tusende  Mennesker.  Det  var  en  Person,  som 
var  anset  i  tyve  Mils  Omkreds.  Lady  Stanhope  lod  vel 
ingen  dræbe,  men  hun  brugte  Hamady  som  et  advarende 
Skræmmebillede. 

Saaledes  fik  hendes  Mening  efterhaanden  Vægt,  man 
søgte  at  slutte  Forbund  med  hende.  Befolkningen  frygtede 
denne  Kvinde  uden  Vaaben  og  uden  Penge,  medens  Paschaerne 
underhandlede  med  hende,  ligesom  i  gamle  Dage  de  engelske 
Peers  og  Medlemmerne  af  Pitts  Kabinet.  Flere  Gange  søgte 
Partierne  ved  Foræringer  eller  Penge  at  stemme  hende  for 
deres  Anskuelser;  men  Lady  Stanhope  lod  sig  ikke  rokke 
en  Haandsbredde  fra  sine. 

For  at  være  vis  paa  at  beholde  sin  Magt  maatte  hun 
tage  det  overnaturlige  til  Hjælp.  Først,  naar  man  fryg-tede 
hende  som  Troldkvinde,  var  hun  sikker.  Derfor  omgav  liun 
sig  med  astrologiske  Attributer,  derfor  iagttog  hun  sam- 
vittighedsfuldt Forskj  ellen  mellem  heldige  og. uheldige  Dage, 
derfor  lukkede  hun  sig  inde  hver  Onsdag,  hvor  ingen  turde 
forstyrre  hende,  og  derfor  stod  hun  op  Klokken  to  om  Mor- 
genen. Fortællingen  om  den  magiske  Slange  med  menne- 
skelige: Hoved ,  der  skulde  forkynde  hende  den  nye  Messias, 
Beskrivelsen  af  Slangehulen,  som  endogsaa  truede  med  at 
forskrue  Doktorens  Hoved,  og  den  lille  svajryggede  Hoppe, 
som  opfedtes  i  hendes  Stald  til  at  bære  Messias,  naar  de  i 
Forening  skulde  holde  Indtog  i  Jerusalem,  alt  sammen  er 
Brudstykker  af  den  samme  Rolle. 

Foruden  selv  at  være  Profet,  omgav  Lady  Stanhope 
eller  Dronningen  af  Tadmor,  som  hun  kaldte  sig,  med  en 
Hærskare  af  Underprofeter,  af  hvilke  en  Franskmand  og  en 
Araber  vare  de  fornemste.  Den  ene,  en  Olding  ved  Navn 
Loustauneau,  som  i  over  tyve  Aar  levede  af  hendes  Gav- 
mildhed, var  en  Bondesøn  fra  Tarbes.  I  sin  Ungdom  havde 
havde  han  tjent  i  Indien  under  Tippo-Sahib  og  Scindia, 
senere  havde  han  haft  et  Støberi  paa  den   spanske  Grænse, 

hvor  han  mistede  al  sin  Ejendom  under  Borgerkrigen,  saa 
gik  han  til  Orienten ;  men  han  havde  taget  Skade  paa  For- 
standen, og  da  Dronningen  af  Tadmor  hørte  ham  omtale, 
flakkede  han  om  i  Syrien,  levede  af  Almisse  og  forudsagde 
Fremtiden  med  Bibelen  i  Haanden.  Hun  lod  Stakkelen 
hente  og  tog  sig  af  ham.  For  ikke  at  føle  nogen  Ulejlig- 
hed ved  Oldingens  Særheder  og  Luner,  gav  hun  ham  Bolig 
i  Mar-Elias,  og  han  gjentog  nu  overalt  med  Skriftsteder  af 
Bibelen,  at  Østens  Dronning  var  kommen,  at  Stjærnen  stod 
i  Zenit,  at  den  nye  Messias  snart  kunde  ventes,  og  det 
passede  ypperlig  i  Dronningen  af  Tadmors  Politik. 

1  den  anden  Fløj  af  Klosteret  havde  hun  anbragt  sin 
arabiske  Profet.  Metta  var  Læge  i  Landsbyen.  Ved  Lady 
Esthers  i\.nkomst  blev  han  greben  af  profetisk  Vanvid  og 
forkyndte  hende,  at  Østens  Trone  var  ledig  og  tilhørte 
hende*  Senere  paastod  han,  at  der  i  en  Hule  i  Abessinien 
fandtes  en  arabisk  Bog,  i  hvilken  PJsthers  Skæbne  stod  op- 
tegnet. Hun  gav  ham  en  Hest,  han  drog  afsted  i  hele 
Stammens  Paasyn  og  kom  tilbage  fjorten  Dage  efter  med 
det  arabiske  Haandskrift,  i  hvilket  der  forkyndtes,  at  en 
Kvinde  fra  Vesten  skulde  bosætte  sig  i  Djihun,  bygge  et 
Slot  og  blive  mægtigere  end  Sultanen.  Dertil  føjede  han 
Historier  om  Hoppen,  der  var  født  med  Sadel  paa  Ryggen, 
om  en  Søn  uden  Fader,  der  skulde  forkynde  om  Messias's 
Komme  og  ledsage  Lady  Esther  paa  hendes  højtidelige  Ind- 
tog i  Jerusalem.  Denne  Blanding  af  Taabeligheder  og  Be- 
drageri, som  den  engelske  La\ge  ikke  formaaede  at  gjen- 
nemskue,  bidrog  allermest  til  at  give  Dronningen  af  Tadmor 
Anseelse  blandt  Libanons  Befolkning.  Som  Troldkvinde 
var  det  farligt  og  unyttigt  at  angribe  hende,  ikke  engang 
Emir  Bechir  turde  vove  det,  og  saaledes  kunde  senere 
den  gamle  Sibylle,  hvis  Silkekjoler  hang  i  Pjalter,  og 
hvis  Tjenere  vare  Banditter,  der  udplyndrede  hende,  fra  sin 
utilgængelige  Klippetop  le  ad  alle  dem,  der  vilde  hende 
til  Livs. 

Desuden  var  hun  utrættelig  i  sin  Gavmildhed.  Den 
orientalske  Dronning  sendte  Kurve  med  Dadler  til  sine 
Undersaatter,  bortgav  opsadlede  Kameler,  byggede  Huse  for 
nogle  og  skjænkede  Jord  til  andre.  Hun  betalte  Skatter 
for  de  fattige  og  uddelte  aarlig  over  fusende  Pjastre  til 
Indbyggerne  i  Saida,  som  havde  bevist  hende  Tjenester. 
Ved  Juletid  samt  paa  Beirarasdagen  lod  hun  uddele  Pelse 
i  Mængde,  hun  opsøgte  Oldinge  og  syge,  ja,  hun  vovede 
endogsaa  at  understøtte  politiske  Flygtninge.  Hendes  Læge 
antog,  at  hun  havde  mistet  Forstanden,  skjønt  Tingen  var 
en  ganske  anden.  Vel  gik  hun  sin  Ruin  i  Mode;  men  nu 
—  herskede  hun. 

Man  kan  anse  Lady  Stanhope  som  en  af  de  fornemste 
Drivfjedre  til  Drusernes  Opstand  mod  Emiren  og  Ægypterne. 
Hun  gav  dem  Vaaben  og  Penge,  og  ved  sine  Ytringer  lod 
hun  de  stolte  Stammer  fole  den  Ydmygelse,  i  hvilken  de 
vare  nedsunkne.  Da  Ibrahim  tidligere  havde  bemægtiget 
sig  Libanon  uden  at  løsne  et  Skud,  bragte  man  Lady  Stan- 
hope en  Ytring  af  ham:  »Have  disse  Druserhunde  ikke  en 
eneste  Kugle  at  sende  os!«  Naar  senere  en  af  Bjærgets 
Mænd  kom  til  hende,  modtog  hun  ham  altid  med  de  Ord: 
»Naa,  I  Druserhunde  havde  altsaa  ikke  en  Kugle  at  sende 
Ibrahim!«  Hun  vænnede  sine  Tjenere  til  at  gien  tage  det 
samme,  o^  det  blev  hurtig  et  Mundheld  over  hele  Bjærget. 
For  Ibrahims  Udsendinge  gjentog  hun  det  ligeledes,  for  at 
det  skulde  faa  Udseende  af,  at  hun  roste  hans  Tapperhed 
eller  interesserede  sig  for  hans  Held.  Til  sidst  blev  Ibrahim- 
Pascha  dog  kjed  af  hendes  Udfordringer,  lod  Bødlen  Hamady 
hente  og  spurgte  ham,  om  det  ikke  var  muligt,  at  skaffe 
den  besværlige  Person  af  Vejen.  »Højhed!«  svarede  Ha- 
mady, »du  gjør  bedre  i  at  lade  hende  i  Fred.  Alle 
Midler  ere  hende  lige  gode,  om  Penge  bryder  hun  sig  ikke 
mere  end  om  Snavs,  og  hun  er  ikke  bange  for  noget.  Jeg, 
Højhed,  kan  ikke  have  noget  med  Troldkvinden  at  gjore; 
min  Haand  er  magfteslos«. 

For  at  kunne  grundlægge  en  uafhængig  Slat  paa  Libanon, 
manglede  Lady  Stanhope  kun  én  Ting  —  Penge.  Hun  betalte 
ingen  Skatter,  var  ikke  Gjenstand  for  Plyndring,  hun  under- 
handlede med  Paschaerne  som  deres  Ligemand;  men  hendes 
tolv  Hundrede  Pund  strakte  kun  til  en  beskeden  Tilværelse, 
selv  i  Bjærgene.  Hun  udviklede  en  beundringsværdig  Energi 
i  den  Maade,  hvorpaa  hun  forstod  at  skafte  sig  Hjælpe- 
kilder, og  hendes  Magtlyst  viser  sig  der  i  et  smukkere  Lys, 
end  naar  hun  prygler  sine  Tjenere,  ringer  paa  sine  Piger 
over  hundrede  Gange  i  en  Nat,  lader  sit  Sølvtøj  og  sit 
Porcellæn  opstille  paa  Gulvet,  eller  naar  hun,  for  at 
skræmme  sine  Negere,  svinger  sin  store  Kølle,  der  laa 
gjemt  ved  hendes  Hovedgærde. 

Ogsaa  hendes  Helbred  stod  paa  svage  Fodder.  Huden 
gik  af  hendes  Tunge,  hendes  Negle  senderbrødes ,  og  hun 
kunde  ikke  sove*  Knoklerne  brøde  Hul  paa  Legemets  for- 
tørrede Hylster,  Krampen  plagede  hende,  og  den  skæbne- 
svangre røde  Plet  viste  sig  paa  hendes  Kinder.  Fra  hendes 
Værelse  lød  de  mest  hjærteskærende  Klager,  og  Lægen 
fandt,  naar  han  traadte  ind,  den  ulykkelige  gamle  liggende 
paa  Gulvet,  paa  Sengen  eller  paa  Knæ  foran  Divanen. 
Ilden  fra  Piben  havde  brændt  Hul  i  Sengetæppet,  Turbanen 
var  falden  af  det  skaldede  Hoved,  og  hendes  matte  Øjne 
fløde  i  Taarer.  Doktoren  mener,  at  disse  Krampeanfald 
hverken  ere  af  epileptisk  eller  hysterisk  Natur,  men  snarere 
hidrøre  fra  sjælelige  Lidelser.  Det  er  Mindet  om  gamle 
Venner,  Gjenfærd  af  den  Civilisation,  som  hun  har  afsvoret, 
der  besøger  hende  og  lader  hende  føle  Ensomheden  dobbelt ; 
men  efterhaanden  som  hun  kom  til  sig  selv  efter  deslige 
Anfald,  vendte  den  gamle  Sindsstemning  tilbage,  hun  fyldte 
atter  Værelset  med  Røgskyer,  gav  sin  Harme  mod  Evropa 
Luft  i  Strømme  af  Ord,  og  det  var  som  sædvanlig  Lægen, 
det  gik  ud  over. 

Aarene  gik.  Da  Lady  Stanhopes  Helbred  var  ødelagt, 
og  Indtægterne  borte,  lode  Paschaer  og  Emirer  hende  i  Fred. 

I  Stedet  for  sin  rastløse  politiske  Virksomhed  maatte  hun 
nøjes  med  at  plage  sin  Læge  og  føre  Krig  med  sine  Tje- 
nestefolk. Hun  anvendte  Tiden  til  Forestillinger  hos  den 
engelske  Regjering;  men  Myndighederne  brøde  sig  kun  lidet 
om  hende,  man  overhørte  hendes  Andragender,  og  Kon- 
sulerne modtoge  hendes  Reklamationer  med  kold  Høflighed, 
som  hun  besvarede  med  heftige  Vredesudbrud.  Endelig 
havde  hun  ikke  en  hel  Tepotte  tilbage  eller  Kopper  nok 
for  at  kuune  byde  Kaffe  til  dem,  der  besøgte  hende.  Da 
afskedigede  hun  Lægen,  som  hun  ikke  havde  Raad  til  at 
betale,  lod  sine  prægtige  Heste  dræbe  og  forblev  lige  saa 
stolt  som  før.  Hun  fremviste  sine  hullede  Kjoler  og  sine 
Schavler,  som  Tiden  havde  gjort  gjennemsigtige,  i  det  hun 
udbrød:  »Hvem  skulde  under  disse  Pjalter  gjenkjende 
Chathams  Datterdatter?  Og  dog  hører  jeg  til  Slægten. 
Ingen  i  Bjærgene  vil  vove  at  fornærme  mig,  og  Emiren  — 
ja,  selv  Ibrahim  vil  ikke  nærme  sig  min  Dør  uden  at  af- 
tage sine  Tøfler.«  Det  var  ogsaa  alt,  hvad  hun  havde  op- 
naaet;  hendes  Stolthed  var  tilfredsstillet.  Baade  i  Østen 
og  Vesten  kjendte  man  Lady  Esther  Stanhope,  Sibylledron- 
ningen paa  Libanon. 

Endogsaa  Sibyllens  Vaaben  vendte  sig  imod  hende  selv. 
Fra  det  Indre  af  Syrien  og  Ægypten  kom  Tiggere  og 
Sl3ngler  skarevis,  hidkaldte  ved  Rygtet  om  Dronningen  af 
Tadmor's  Gavmildhed.  En  Tid  lang  laa  det  i  hendes  Inter- 
esse at  vinde  disse  Folk,  for  at  de  ved  deres  Indflydelse 
paa  Befolkningen  skulde  bidrage  til  at  skaffe  hende  et  Navn 
eller  udbrede  hendes  Hæder,  og  hun  var  i  Virkeligheden 
belejret  af  Munke,  Dervischer,  Sværmere  og  Tiggere,  som 
hendes  Armod  forbød  hende  at  tilfredsstille,  og  som  derfor 
gik  misfornøjede  bort.  En  af  disse  muhamedanske  Svær- 
mere kom  til  Porten  en  Aften  og  forlangte  Almisse.  Det 
var  en  Kæmpeskikkelse,  næsten  nøgen,  med  Haaret  hæn- 
gende ned  ad  Nakken  og  Skæg  som  Manken  af  et  vildt 
Dyr.     Et  Skind  over  Skuldr^e,    en    Slags  Rive  til  at  befri 

sig  fra  Utøj  og  en  uhyre  Kosenkrans  ved  Bæltet  var  hele 
hans  Udrustning.  Vejret  var  afskyeligt,  Stormen  ruskede  i 
Cypresserne,  og  Regnen  piskede  mod  Tag  og  Mure.  Under 
et  af  de  yderste  Skure  blev  han  anbragt  og  fik  et  for- 
træffeligt Maaltid;  men  Slynglen  vidste,  at  Dervischer  af 
hans  Orden  til  andre  Tider  havde  faaet  hundrede  Pjastre 
eller  mere*  Da  han  intet  fik,  rejste  han  sig,  fremtog  et 
vældigt  Oxehorn  og  tudede  deri  tre  Gange.  Derpaa  lyste 
han  højtidelig  Forbandelsen  over  Huset,  over  Husets  Herre, 
over  hendes  Slaver  og  hendes  Venner.  Hornets  Toner, 
Dervischens  Brølen  og  Uvejrets  Larm  gjorde  et  højst  uhygge- 
ligt Indtryk,  og  imidlertid  laa  Lady  Esther  i  Sengen  døds- 
syg og  ødelagt. 

I  hendes  Sovekammer  trængte  Vinden  ind  fra  alle 
Kanter,  Regnen  fulgte  med,  og  Loftet  var  understøttet  med 
en  Træstamme,  der  var  opstillet  midt  i  Værelset  for  at 
hindre  Tømmerværket  i  at  falde  ned;  man  havde  ikke  en- 
gang gjort  sig  den  Ulejlighed  at  skrælle  Barken  af.  Her 
laa  Lady  Esther  Stanhope  som  et  levende  Skelet,  forladt  af 
alle  Evropæere,  og  her  drog  hun  i  Juni  Maaned  1839  sit 
sidste  Suk,  omgivet  af  nogle  arabiske  Tjenere.  Hun  ejede 
intet  andet  end  en  Smule  Sølvtøj.  Hendes  Lig  blev  bisat 
i  Gravkjælderen  under  Klosteret  Mar-Elias,  der  hvor  hun 
selv  tidligere  havde  begravet  sin  Profet,  Franskmanden 
Loustauneau. 

A.  Petersen. 


Greneral  Hoche. 
I. 

Jbigesom  det  unægtelig  er  med  ubehagelige,  ja  ligefrem 
pinlige  Følelser,  at  man  betragter  en  stor  Del  af  den  franske 
Revolutions  ledende  Mænd,  saaledes  gives  der  paa  den  anden 
Side  blandt  dem,  som  uden  egentlig  at  kunne  kaldes  Ledere 
for  Revolutionen  dog  i  det  mindste  optraadte  som  dens  Til- 
hængere og  Tjenere  paa  en  i  Følge  deres  Stilling  frem- 
ragende Maade,  ædle  Skikkelser,  hvilke  man  kun  kan  be- 
tragte med  Ærbødighed  og  Beundring.  Blandt  disse  ind- 
tager General  Hoche  utvivlsomt  en  af  de  første  Pladser,  og 
vi  skulle  derfor  efter  forskjellige  Kilder,  især  dog  efter 
Bonnechose,  give  en  kortfattet  Oversigt  over  hans  Liv 
og  Virksomhed. 

Lazare  Hoche  blev  født  i  Versailles  den  24de  Juni 
1T68.  Hans  Fader,  der  tidligere  havde  været  Soldat,  var 
simpel  Jagtbetjent  hos  Kongen;  hans  Moder  døde  1770. 
Hoches  første  Opdragelse  blev  ledet  af  en  Tante,  en  Grønt- 
handlerske, som  fattede  Godhed  for  ham;  senere  nød  han 
nogen  Undervisning,  bl.  a.  ogsaa  i  Latin,  af  sin  Morbroder, 
Abbed  Merliére,  Sognepræst  i  St.  Germain  en  Laye. 

Da  Lazare  Hoche  var  15  Aar  gammel,  fik  han  en  An- 
sættelse som  Expektant  i  de  kongelige  Stalde;  men  da  han 
var  Soldat  af  Instinkt  og  Tilbøjelighed,  lod  han  sig  allerede 
Aaret  efter  hverve,    som  han  troede,    til    et    for  Kolonierne 

bestemt  Regiment,  men  i  Virkeligheden  —  i  Følge  et  Bedrageri 
af  den  paagjældende  Hverversergent  —  til  det  franske  Garde- 
regiment, et  Elitekorps,  som  siden  dets  Oprettelse  i  156S 
havde  udgjort  Kongens  Garde.  I  Tjenesten  tiltrak  han  sig 
strax  ved  sit  smukke  og  martialske  Ydre,  sit  forekommende 
Væsen  og  sin  Behændighed  i  Vaa benkunst  og  Manøvrer 
saa  vel  sine  Foresattes  som  sine  Kammeraters  Opmærksomhed, 
og  efter  et  Aars  Forlob  blev  han  optagen  blandt  Korpsets 
Grenaderer.  Man  var  nu  i  Aaret  1785,  den  store  Verdens- 
rystelse  nærmede  sig,  og  Hoche  hilste  dens  Bebudelse  med 
Begejstring.  For  at  hjælpe  paa  sine  mangelfulde  Kund- 
skaber benyttede  han  den  Extrafortjeneste ,  han  forskaffede 
sig  ved  i  sin  Fritid  at  grave  og  vande  for  Gartnere  eller 
udføre  andet  lignende  Arbejde,  til  at  kjobe  sig  Bøger,  der 
end  mere  opflammede  hans  Iver  for  de  nye  Theorier.  Et 
Par  disciplinære  Forseelser,  som  han  paa  denne  Tid  begik, 
og  hvis  Motiver  (Had  til  Angiveri  og  Forbitrelse  over,  at 
en  af  hans  braveste  Kammerater  var  bleven  dræbt  i  et 
Opløb)  vare  hæderlige  for  ham,  paadrog  ham  dels  en  Duel 
og  et  Sabelhug  i  Panden,  dels  et  tre  Maaneders  Fængsel 
og  var  dernæst  vistnok  en  medvirkende  Aarsag  til,  at  han 
endnu  i  Begyndelsen  af  1789  kun  var  simpel  Grenader  i 
den  franske  Garde;  nogle  Maaneder  senere  blev  han  dog 
Korporal,  og  da  han  i  denne  Egenskab  en  Dag  ved  en 
Re  vue  passerede  igjennem  Gaderne  i  Spidsen  for  sin  Afde- 
ling, udbrød  en  Kone,  som  med  Beundring  fæstede  sit 
Blik  paa  den  martialsk-skjønne  Yngling:  »Hvilken  skjøn 
General  vilde  man  ikke  kunne  gjøre  af  denne  Mand!« 

Allerede  i  de  første  Dage  af  Juli  1789  var  Paris,  som 
bekjendt.  Skueplads  for  blodige  Sammenstød  mellem  Befolk- 
ningen og  Tropperne;  Folket  forlangte  Vaaben,  plyndrede 
Invalidearsenalet,  smedede  Vaaben,  og  om  Morgenen  den 
14de  Juli  stimlede  en  talløs  Skare  sammen  under  Raabet: 
Til  Bastillen,  til  Bastillen!  Angrebet  paa  dette  skumle 
Fængsel  vilde  dog  være  strandet,  dersom  det  ikke  var  blevet 

understøttet  af  tre  Hundrede  franske  Gardister,  som  ilede 
Folket  til  Hjælp  med  Kanoner  og  marcherede  i  Spidsen 
for  Kolonnerne.  Det  var  dog  kun  en  Del  af  den  franske 
Garde,  som  saaledes  sluttede  sig  til  Mængdens  Opror,  og 
Hoche  var  blandt  dem,  som  bleve  Fanen  tro. 

Efter  Bastillens  Fald  blev  den  franske  Garde  oplest 
saaledes,  at  den  fordeltes  i  Nationalgardens  lønnede  Kom- 
pagnier. Nationalgarden,  hvori  ogsaa  Hoche  indtraadte,  kom- 
manderedes da  af  General  Lafayette,  som  kort  efter  fik  Lej- 
lighed til  at  rose  den  nu  til  Oversergent  forfremmede  Hoche 
for  hans  tapre  og  loyale  Holdning  under  Pøbelangrebet  den 
5te  og  6te  Oktober  1789  paa  det  kongelige  Slot  i  Versailles. 
Hoches  levende  Sympathi  for  den  borgerlige  Ligheds  og 
Friheds  Sag  havde  hverken  berøvet  ham  Retfæ^rdigheds-, 
Ærbødigheds-  eller  Medlidenhedsfølelsen,  og  som  A^en  af  Orden 
og  Disciplin  havde  han  i  Pøbelens  Attentat  paa  den  konge- 
lige Bolig  set  en  Voldshandling,  hvilken  saa  vel  Ære  som 
Pligt  bød  ham  at  bekæmpe. 

Vi  skulle  ikke  her  dvæle  ved  de  følgende,  noksom  be- 
kjendte  Begivenheder,  der  betegnede  Eevolutionens  Frem- 
skridt. Medens  Ludvig  XVI.,  snarere  at  ligne  ved  en  Fange 
end  en  Konge,  opholdt  sig  i  Tuilerierne  under  den  parisiske 
Nationalgardes  Varetægt,  fyldte  de  franske  Emigranter  hele 
Evropa  med  deres  Klager  og  gave  derved  Stødet  til  den 
første  Koalition  mod  Frankrig  i  1792.  Snart  rykkede  en 
betydelig  preussisk-østerrigsk  Hær  frem  over  Frankrigs 
Grænser,  de  franske  Armeer  vege,  og  en  Del  af  Frankrig 
blev  okkuperet  af  Fjenderne.  Den  nærmeste  Følge  heraf 
blev  Angrebet  paa  Tuilerierne  (10de  Avgust  1792),  Kougens 
Afsættelse  og  Fængsling  samt  snart  derpaa  de  frygtelige 
September-Myrderier.  Vi  behøve  vel  næppe  at  sige,  at 
Hoche  aldeles  ingen  Del  tog  i,  men  tvært  imod  i  højeste 
Grad  misbilligede  hine  vilde  Udskejelser. 

Hærene  vare  den  Gang  Tilflugtssteder  for  alt  ærefuldt, 
der  fandtes  i  Frankrig,  og  intet  Steds  ytrede  Lighedsfølelsen 

sig  mere  rent.  I  Forbindelse  med  Iveren"' for  at  befri  den 
nationale  Jordbund  fra  den  fjendtlige  Okkupation  fremkaldte 
den  Vidundere  af  Heltemod  og  Opofielse,  og  Marseillaisen 
opflammede  end  yderligere  Soldaternes  Patriotisme.  Nogle 
Nederlag  vare  vel  i  Begyndelsen  uundgaaelige ;  thi  Office- 
rerne hørte  endnu  for  største  Delen  til  den  gamle  Adel, 
saa  at  der  herskede  gjensidig  Mistillid  mellem  Førerne  og 
de  Menige;  men  det  varede  ikke  længe,  før  hine  Officerer 
enten  selv  emigrerede  eller  bleve  fordrevne  af  deres  Soldater 
og  afløstes  gjennem  alle  Grader  —  lige  fra  Sekondløjtnant 
til  General  —  af  Mænd,  som  vare  udgaaede  fra  de  Meniges 
Rækker.  De  adelige  Generaler,  som  beholdt  deres  Kom- 
mandoer, saasom  Lafayette,  Beurnonville,  Custine,  Biron  og 
Dumouriez  samt  Kellermann,  havde  alle  adopteret  Principerne 
af  1789,  og  da  saaledes  Overensstemmelsen  mellem  Che- 
ferne og  Soldaterne  var  tilvejebragt,  vandt  de  franske  Hære 
deres  første  Sejre.  De  havde  sejret  under  Kellermann  ved 
Valmy,  under  Custine  ved  Ehingrænsen,  under  Dumouriez 
ved  Jemappes.  Belgien  var  erobret,  og  Fjenden  trængt  til- 
bage paa  alle  Punkter,  da  Ludvig  XVI. 's  Henrettelse  den 
21de  Januar  1793  bortvendte  en  stor  Masse  franske  Borgere, 
som  hidtil  havde  været  Revolutionen  hengivne ,  fra  dennes 
Sag  og  væbnede  hele  det  forbitrede  Evropa  mod  Frankrig, 
samtidig  med  at  dette  Justitsmord  tvang  National  konventet 
ind  paa  en  Kjæde  af  Voldsomheder  og  Rædsler.  Revolu- 
tionen talte  nu  blandt  sine  erklærede  Fjender  England,  Hol- 
land, Spanien,  hele  det  tyske  Rige,  Neapel  og  Kirkestaten; 
næsten  til  samme  Tid  rejste  Vendée  sig,  og  foruden  den 
indre  Fjende  maatte  man  bekæmpe  350,000  Mand  af  de 
bedste  evropæiske  Tropper,  som  trængte  frem  paa  alle  Frankrigs 
Grænser.  Det  første  Sted  maatte  Ardenner-  og  Nordarmeen, 
som  kommanderedes  af  Dumouriez  og  under  dennes  Fra- 
værelse i  Holland  af  General  Miranda,  optage.  I  Foraaret 
1793  gjenoptoge  Østerrigerne  Fjendtlighederne,  og  i  Marts 
1793  overraskede  og  angrebe  de  ved  Altenhowen  de  franske 

Divisioner,  som  under  General  Le  Veneur  belejrede  Maastricht. 
Franskmændene  bleve  tvungne  til  at  ophæve  Belejringen,  og 
ved  denne  Lejlighed  fremtræder  Hoche  for  første  Gang  i 
Historien.  Udnævnt  til  Løjtnant  og  kort  efter  til  Kaptejn 
i  det  58de  Infanteriregiment  havde  han  allerede  gjort  sig 
bemærket  af  General  Le  Veneur,  som  forstod  at  skatte 
hans  Aktivitet,  Intelligens  og  Mod.  Paa  den  oven  omtalte 
ulykkelige  Dag  overdrog  Le  Veneur  Hoche  det  Hverv  at 
tømme  Magasinerne  og  fore  Artilleriet  bort  under  Fjendens 
Ild.  Hoche  udførte  dette  Hverv  med  lige  saa  megen  Dri- 
stighed som  Held;  ved  hans  Hjælp  blev  alt  Materiellet  frelst, 
og  Østerrigerne  kunde  ikke  bemægtige  sig  en  eneste  Kanon, 
hvorfor  General  Le  Veneur  ogsaa  overøste  ham  rned  Lov- 
taler, gjorde  ham  til  sin  Fløjadjutant  og  knyttede  ham  til 
sig  ved  et  livsvarigt  Venskab. 

Imidlertid  var  Dumouriez  ilet  til  fra  Holland  og  havde 
standset  sin  Hærs  Ketræte;  han  angreb  Østerrigerne,  men 
blev  slaaet  ved  Neerwinden  den  18de  Marts.  Hoche  ud- 
mærkede sig  fremfor  alle  paa  denne  Dag  og  i  de  to  føl- 
gende Dage  ved  Vertryck  og  Blangen;  han  fik  to  Heste 
dræbte  under  sig  og  blev  til  Belønning  for  sin  ærefulde 
Opførsel  udnævnt  til  Generaladjutant  og  Bataillonschef,  et 
velfortjent  Avancement,  som  han  imidlertid  af  Beskedenhed 
og  af  Hengivenhed  for  General  Le  Veneur  vægrede  sig  ved 
at  modtage. 

General,  Grev  Le  Veneur  var  en  af  disse  Hædersmænd, 
som,  skjønt  de  hørte  til  det  franske  Aristokrati,  af  Sam- 
vittighedsfuldhed og  Overbevisning  havde  adopteret  Revolu- 
tionens Grundprinciper  og  uden  Beklagelser  ofret  deres  Pri- 
vilegier og  Lensrettigheder  paa  Frihedens  og  Lighedens 
Alter.  Udskejelserne  havde  vel  gjennemtrængt  hans  Sjæl 
med  levende  Smerte,  men  ikke  rokket  hans  Overbevisning 
om  Rigtigheden  af  de  i  Revolutionens  Begyndelse  prokla- 
merede store  Priiiciper.  Selv  efter  Kongens  Afsættelse  og 
Henrettelse  holdt  han  det   for    sin  Pligt   at    blive   paa   sin 

Post  Og  bekæmpe  Landets  Fjender.  Ogsaa  Hoche  nærede  de 
samme  Følelser,  men  med  Ungdommens  Fyrighed  og  Liden- 
skabens Hengivelse,  og  den  samme  Ild,  som  havde  fortæret 
alle  General  Le  Venem's  Titler  og  Forrettigheder,  havde 
antændt  alle  Hoches  Forhaabninger  og  opflammet  hans  Attraa 
efter  at  naa  det  høje  Maal,  hvortil  han  følte  sig  kaldet  ved 
sine  Talenter  og  sit  Geni.  Derfor  var  der  i  hans  hele 
Væsen  og  Sprog  en  saa  stærkt  udpræget  Republikanisme, 
at  en  mindre  velvillig  og  besindig  Chef  end  Le  Veneur  let 
kunde  være  bleven  fortørnet  derover;  men  Le  Veneur  havde 
i  den  unge  Mand  lært  en  Helt  at  kjende;  han  skattede 
hans  Loyalitet,  Redelighed,  Uegennyttighed  og  fyrige  Patrio- 
tisme, og  han  satte  en  Ærgjerrighed  i  at  hjælpe  til  af 
Hoche  at  danne  en  stor  Mand,  i  at  fuldende  den  unge  Fløj- 
adj utants  Opdragelse  og  bibringe  ham  alt,  hvad  der  mang- 
lede ham  i  Erfaring,  i  Verdens  S)dk  og  Brug  og  i  den 
vanskelige  Kunst  at  beherske  Menneskene  ved  at  beherske 
sig  selv.  I  det  Øjemed  skaffede  han  ham  Adgang  til  et 
udvalgt  Selskab,  dannede  hans  Væsen,  rensede  hans  Sprog, 
ledede  hans  Læsning  og  vakle  hos  ham  en  sønlig  Kjærlig- 
hed, en  Kjærlighed,  som  først  udsluktes  ved  Døden,  saa  at 
Hoche,  da  han  allerede  to  Aar  efter  havde  hævet  sig  over 
sin  forhenværende  General  og  kommanderede  franske  Armeer, 
vedblev  at  laane  sin  anden  Fader  —  som  han  kaldte  Le 
Veneur  —  et  villigt  Øre,  selv  naar  denne  dadlede  den  sol- 
datermæssige  Tone  i  hans  Korrespondance.  Dagsbefalinger 
og  Rapporter. 

Le  Veneur  og  Hoche  opholdt  sig  i  Lejren  ved  Mulde, 
da  man  der  erfarede  Dumouriez's  Frafald.  Dumouriez  til- 
skrev Jakobinerne  sine  sidste  Nederlag;  han  nærede  Afsky 
for  Konventets  Voldshandlinger  og  Pariserkommunens  Tyranni 
og  talte  højt  om  at  begive  sig  til  Hovedstaden  og  gjenind- 
føre  den  monarkiske  Forfatning.  Konventet  stævnede  ham 
for  sin  Skranke  og  sendte  fire  Deputerede  til  hans  Lejr  for 
at   opfordre    ham   til    Lydighed.     Dumouriez   vægrede   sig 

<Ierved,  overleverede  de  fire  Deputerede  til  Østerrigerne  og 
traf  alle  Foranstaltninger  til  at  marchere  mod  Paris  i 
Spidsen  for  sin  Hær  med  de  kejserlige  som  Forbundsfæller; 
men  Soldaterne  saae  et  Forræderi  i  deres  Generals  Opførsel; 
de  forlede  ham,  og  Dumouriez  gik  derpaa  (i  Marts  1793) 
over  til  Østerrigerne,  i  det  han  ved  sit  slette  Exempel 
bragte  Forvirring  og  Uorden  i  den  franske  Hær. 

Under  denne  Tingenes  Tilstand  blev  Hoche  af  sin  Ge- 
neral valgt  til  at  rejse  til  Paris  for  at  underrette  den  exe- 
kutive  Regering  om  Situationens  Alvor  og  om  Midlerne  til 
at  besværge  Faren.  Den  skrækkelige  Tilstand,  hvori  han 
fandt  Hovedstaden,  fj]die  ham  med  Bedrøvelse.  Velfærds- 
komiteen  indviede  just  sin  Reger ingstiltræd els e,  alle  Hoveder 
vare  truede,  og  Fængslerne  fyldtes  med  mistænkte.  Revolu- 
tionstribunalet  dømte  uden  Appel,  og  der  var  opstaaet  en 
dødelig  Kamp  mellem  »Bjærgpartiet«,  der  var  almægtigt  i 
Kommunen  og  Jakobinerklubberne,  og  Girondinerne,  der 
endnu  vare  i  Majoritetet  i  Konventet. 

Hoche  blev  af  Bjærgpartiet  ivrig  opfordret  til  at  angive, 
hvem  af  Girondinerne  der  nylig  havde  staaet  i  Korrespon- 
dance med  Dumouriez,  men  vægrede  sig  derved  med  stolte 
Ord.  Hans  Hjærte  sammensnoredes  ved  at  se  Tilstanden  i 
Paris  kort  før  den  3 Ile  Maj,  denne  sørgelige  Dag,  da  Gi- 
rondinerne bukkede  under,  og  sin  Harme  og  Smerte  gav 
han  Luft  i  sin  Korrespondance  med  |General  Le  Veneur. 
Han  skyndte  sig  at  forlade  Byen  og  vendte  tilbage  til  sine 
brave  Vaabenkammerater ,  i  hvis  Hjærter  Kjærligheden  til 
Friheden  endnu  smeltede  sammen  med  Kjærligheden  til 
Fædrelandet  og  den  nationale  Uafhængighed.  I  Custines 
Fraværelse  førte  General  Le  Veneur  interimistisk  Komman- 
doen over  Nordarmeen,  og  Hoche  lik  af  ham  det  Hverv  at 
rekognoscere  Omegnen  for  at  undersøge,  hvilken  Forsvars- 
linie Hæren  skulde  indtage.  Nogle  faa  Dage  vare  tilstrække- 
lige for  Hoche  til  at  udføre  dette  Hverv;  men  hvor  stor  var 
ikke  hans  Smerte,  da  han  ved  Tilbagekomsten  til  Lejren  saae 

sin  Chef  og  Ven,  General  Le  Veneur,  omringet  af  Gensdarmer 
og  angiven  som  mistænkt!  I  sin  Harme  og  Vrede  udbrød 
Hoche  ved  dette  Syn:  »Er  det  da  Pitt  og  Koburg,  som 
regerer  Frankrig,  siden  man  berøver  Kepublikken  dens  tap- 
reste Forsvarere?«  Disse  uforsigtige  Ord  havde  senere  nær 
kostet  ham  Livet,  men  uden  at  tænke  paa  den  Storm,  han 
saaledes  nedkaldte  over  sit  Hoved,  nedskrev  han  de  Iagt- 
tagelser, han  havde  gjort  paa  hin  Undersøgelsesrejse,  og  af- 
fattede flere  militære  Beretninger,  der  med  rette  ere  blevne 
betragtede  som  Mesterværker.  Ogsaa  paa  Vendée  var  hans 
Opmærksomhed  bleven  rettet.  Denne  Egn  havde  leveret 
sine  første  Fægtninger,  og  de  republikanske  Generaler  trak 
sig  tilbage  for  La  Rochejaquelain,  Bonchamp,  d'PJlbé,  Lescure 
m.  fl.  Hoche  gjorde  i  et  Brev  til  en  Embedsmand  i  Krigs- 
ministeriet (Borger  Audouin)  opmærksom  paa  de  republi- 
kanske Generalers  forkerte  Taktik  og  paaviste  Nødvendig- 
heden af  i  Vendée  at  oprette  mobile  Kolonner  og  bekæmpe 
Oprørerne  med  deres  egne  taktiske  Vaaben.  I  en  anden 
Memoire,  som  Hoche  skrev  om  Krigsførelsen  mod  Nord, 
viste  han  sig  ligeledes  som  et  militært  Geni  af  første  Rang, 
og  de  Raad,  han  gav,  bleve  Forspillet  til  den  Revolution, 
som  senere  iværksattes  af  Napoleon  i  Taktiken  og  Strategien. 
Hoche  var  just  bleven  færdig  med  at  affatte  denne  Memoire, 
da  man  kom  for  at  arrestere  ham.  Der  var  blevet  givet  Ordre 
til  at  føre  ham  for  Revolutionstribunalet  i  Douai  som  mis- 
tænkt i  Anledning  af  hans  Hengivenhed  for  General  Le 
Veneur  og  de  oven  anførte  Ytringer. 

Uden  synlig  Bevægelse  adresserede  Hoche  sin  Memoire 
til  Couthon,  Medlem  af  Velfærdskomiteen ,  og  tilskrev  ham 
følgende  ædle  Brev,  hvori  han  fuldstændig  afmaler  sig  selv : 
»Efter  Løfte  tilstiller  jeg  Eder,  Borger,  mit  Arbejde  om 
Nordgrænsens  Forsvar.  Dette  Arbejde  er  utvivlsomt  mere 
Frugt  af  en  fyrig  end  en  oplyst  Patriotisme;  men  skulde 
De  vel  tro,  at  det  er  af  en  ung  Mand,  som  er  ført  for  Revolu- 
tionstribunalet ?    Hvordan  end  min  Skæbne    bliver,    vil  jeg 

være  tilfreds,  naar  blot  Fædrelandet  bliver  frelst;  men 
Faren  forøges  hvert  Øjeblik.  .  .  Eders  Generaler  have  ingen 
Plan;  der  er  for  Øjeblikket  ikke  en  eneste  Mand  iblandt 
dem,  som  er  i  Stand  til  at  redde  Grænsen.  Jeg  forlanger 
derfor  at  blive  hørt.  Lad  mig  arbejde  i  et  Værelse  med 
Lænker  om  Fødderne,  indtil  Fjenderne  ere  ude  af  Frankrig. 
Jeg  er  vis  paa  at  kunne  betegne  Midler  til  at  jage  dem 
ud  inden  sex  Uger.  Siden  kan  man  gjore  med  mig,  hvad 
man  vil«. 

Couthon  oplæste  dette  Brev  i  Velfærdskomiteen  og 
talte  Hoches  Sag  med  saa  meget  Held,  at  der  blev  givet 
Ordre  til  øjeblikkelig  at  løslade  ham.  Han  blev  desuden 
udnævnt  til  Generaladjutant  og  Bataillonschef  i  Nordarmeen; 
tre  Maaneder  senere  blev  han  i  samme  Egenskab  stillet 
under  General  Souhams  Befaling  i  Dunkerque,  og  denne 
Fæstnings  Forsvar  blev  særlig  overdraget  ham. 

To  fjendtlige  Hære,  den  ene  bestaaende  af  21,000  Eng- 
lændere og  Hannoveranere  under  Hertugen  af  York,  den 
anden  af  omtrent  16,000  Mand  under  Marskal  Freytag, 
cernerede  Dunkerque  fra  forskjellige  Sider,  saa  at  Pladsen 
syntes  ude  af  Stand  til  at  udholde  en  lang  Belejring,  da 
Garnisonen  kun  talte  ca.  7000  Mand  og  Fæstningsværkerne 
vare  i  en  beklagelig  Tilstand,  Byens  Borgere  lidet  velsindede 
over  for  Konventet  og,  ligesom  Besætningen,  demoraliserede 
ved  en  næsten  uafbrudt  Række  Nederlag  og  Gjenvordig- 
heder.  Hoche  tabte  dog  ikke  Modet.  Kun  24  Aar  gammel 
og  med  en  underordnet  Rang  optraadte  han  dog  med  saa 
megen  Sikkerhed  og  Selvtillid,  at  han  indgød  baade  Tillid 
og  Højagtelse  og  skaffede  sig  Lydighed.  Til  Yelfæ^rds- 
komiteen  skrev  han :  »Pladsen  vil  før  blive  brændt  end 
overgivet«,  og  til  Soldaterne  og  Borgerne  talte  han  i  samme 
Tone,  samtidig  med  at  han  udjog  de  fremmede  og  mis- 
tænkelige af  Byen,  fængslede  den  midlertidige  Pladskom- 
mandant, som  forsømte  sin  Pligt,  satte  Fæstningsværkerne 
i  Stand,  osv. 

Omsider  nærmede  den  ventede  og  lovede  Hjælp  sig,  en 
Del  af  Nordarmeen,  fort  af  Generalerne  Honchard  ogJourdan. 
Den  5te  Septbr.  bleve  Marskal  Freytags  Stillinger  angrebne, 
og  den  8de  s.  M.  leverede  Honchard  Marskallen  Slaget  ved 
Hondschotte  nogle  Mil  fra  Dunkerque.  Under  Slaget  gjorde 
Hoche  et  kraftigt  Udfald,  hvorved  han  hindrede  Hertugen 
af  York  i  at  komme  Marskal  Freytag  til  Hjælp  og  saaledes 
væsentlig  bidrog  til  Houchards  Sejr,  hvoraf  den  yderligere 
Følge  blev,  at  Hertugen  af  York  ophævede  Belejringen  med 
Tab  af  sit  Artilleri  og  sin  Bagage. 

Det  smukke  Forsvar  af  Dunkerque  havde  henledet  Vel- 
færdskomiteens  Opmærksomhed  paa  Hoche  og  bibragt  den 
store  Forhaabninger  om  hans  Talenter.  I  Løbet  af  sex 
Ugor  blev  han  derfor  Gjenstand  for  tre  sukcessive  Udnæv- 
nelser og  forfremmet  fra  Bataillonschef  til  Brigadegeneral 
saa  til  Divisionsgeneral  og  derpaa  (den  23de  Oktbr.  1793) 
til  Overgeneral  for  Moselarmeen.  Hvad  denne  Hær  angaar, 
da  vare  dens  første  heldige  Foretagender  ligesom  Nord-  og 
Khinarmeens  blevne  efterfulgte  af  store  Nederlag.  Efter  at 
være  rykkede  frem  under  Dumouriez  lige  til  Liége  og  efter 
at  have  taget  Mainz  og  Frankfurt  under  Custine  vare  P'ransk- 
rnændene  vegne  tilbage  fra  Hj ærtet  af  Belgien  lige  til 
Valenciennes  og  fra  Rhinbredderne  lige  til  Vogeserne  bag 
Lauterlinien.  Ved  Hoches  Talenter  og  Energi  var  Dunkerque 
bleven  reddet ;  men  derimod  vare  Frankrigs  to  andre  Skranker 
faldne:  Mainz  var  i  Preussernes  Magt,  i  Valenciennes  og 
Quesnoy  vajede  de  kejserlige  Faner.  Nordarmeen  havde 
trukket  sig  tilbage  bag  Scarpelinien  mellem  Arras  og  Douai, 
og  Hoche  havde  fundet  Moselarmeen  halvt  opløst  og  fordelt 
paa  en  Strækning  af  omtrent  25  franske  Mil.  Lige  over 
for  denne  Armé  stode  100,000  Soldater  under  Befaling  af 
de  bedste  preussiske  og  osterrigske  Generaler.  Fjenden 
havde  besat  Wissembourglinierne ,  holdt  Landau  belejret, 
indtog  en  forskanset  Stilling  ved  Kayserslautern  og  sendte 
sine  Forposter  frem  mod  Sarre  og  hinsides  Blise, 

Det  lykkedes  snart  Hoche  at  gjenoprette  Disciplinen 
blandt  sine  Tropper  og  oplive  deres  Mod  og  Patriotisme. 
Han  gav  sin  Hær  en  helt  ny  Organisation,  gjorde  Sergenter 
til  Kaptejner,  Løjtnanter  til  Oberster  osv.  og  saae  aldeles 
bort  fra  Anciennetetssystemet.  Derved  fremkaldtes  der  lige- 
som en  elektrisk  Strøm  i  alle  Rækkerne,  og  en  umættelig 
Ærgjerrighed  bemægtigede  sig  Officerer  og  Menige.  Den 
12te  November  1793  var  lieorganisationsværket  tilendebragt, 
og  Hoche  skred  nu  til  at  udføre  sit  vigtige  Hverv.  Forst 
og  fremmest  gjaldt  det  om  at  befri  Landau  og  tage  Wissem- 
bourglinierne  tilbage.  Velfærdskomiteen  havde  i  dette  Øje- 
med paalagt  ham  at  gaa  over  Sarre,  fortrænge  den  preus- 
siske Hær,  som  var  forskanset  paa  højre  Side  af  denne 
Flod,  og  derpaa  langs  med  Vogeserne  trænge  frem  til 
Kayserslantern  for  bag  efter,  naar  ogsaa  denne  Stilling  var 
tagen,  i  Forening  med  Pichegrus  Hær  at  tvinge  Wurmser 
til  at  rømme  Wissembourg  og  ophæve  Belejringen  af  Landau. 
Denne  Operationsplan ,  som  Hoche  dog  ikke  fuldstændig 
billigede,  blev  nøjagtig  fulgt;  men  da  Pichegru,  misundelig 
over  Hoches  Popularitet  og  stigende  Felthevreære,  kun  under- 
støttede ham  svagt  og  med  Uvilje,  lykkedes  den  ikke,  og 
Hoche  besluttede  derfor  efter  Nederlaget  ved  Kayserslautern 
at  handle  paa  egen  Haand  og  for  Fremtiden  ikke  engang 
at  indvie  Velfærdskomiteens  »Sikkerhedsagenter«  ved  Rhin- 
armeen, Saint  Just  og  Le  Bas,  begge  ivrige  Beskyttere  af 
Pichegru,  i  sine  Operationsplaner,  noget,  som  disse  derpaa 
benyttede  til  at  sværte  Hoche  hos  Carnot,  som  bekjendt  det 
mest  krigskyndige  Medlem  af  Velfærdskomiteen. 

Hoche  udkastede  ogsaa  virkelig  selv  Planen  til  de  føl- 
gende Operationer,  der  lettedes  ham,  ved  at  Ferdinand  af 
Brunsvig  ikke  forfulgte  Sejren  ved  Kayserslautern  og  kun  i 
ringe  Grad  understøttede  Wurmser.  Han  gik  til  Værks 
med  saa  megen  Hemmelighedsfuldhed,  at  han,  sorn  han 
selv  sagde,  »vilde  kaste  sin  Hat  i  Ilden,  dersom  han  troede, 
at  den  kjendte  hans  Planer«,    og  den  23de  December  1793 

lykkedes  det  ham  at  slaa  sig  igjennem  de  fjendtlige  Skanser 
ved  Keichshofen  og  Frøschwiller  og  at  forene  sig  med  Rhin- 
armeen under  Pichegru.  Det  var  nu  nodvendigt,  at  én 
Mand  havde  OverbeMingen  over  begge  Hærene,  og  Hoche 
foreslog  Pichegru  dertil,  hvilket  Forslag  støttedes  af  Saint 
Just  og  Le  Bas,  men  derimod  bekæmpedes  af  disses  Kolleger, 
Sikkerhedsagenterne  Lacoste  og  Baudot,  som  satte  igjennem, 
at  Hoche  fik  Overkommandoen.  Det  gjaldt  nu  om  at  tage 
Wissembourglinierne ,  der  vogtedes  af  Østerrigerne  og  den 
franske  Emigrantarmé  under  Prinsen  af  Condé ;  ogsaa  Preus- 
serne under  Ferdinand  af  Brunsvig  stode  i  Nærheden.  Hoche 
ledede  selv  alt  med  en  Koldblodighed  og  Besindighed  uden 
lige,  men  under  ham  stod  der  rigtig  nok  Mænd  som  Le 
Févre,  Championnet,  Andréossy,  Desaix,  Soult,  Moreau  og 
fl.,  som  just  paa  denne  Tid  lagde  Grunden  til  deres  Be- 
rømmelse. Den  26de  Decbr.  1793  var  hele  den  franske 
Troppestyrke  paa  Benene  inden  Daggry  og  satte  sig  i  Be- 
vægelse under  Kaabet  »Landau  eller  Døden«.  Preusserne 
bleve  holdte  i  Tomme,  og  Lauterburg  cerneret.  Med  Bajo- 
netterne stormedes  Østerrigernes  frygtelige  Forskansninger 
ved  Geitsberg,  og  Wurmser  blev  kastet  tilbage  til  Wissem- 
bourg,  som  han  forlod  i  Løbet  af  Natten.  Den  næste  Dag 
holdt  Franskmændene  deres  Indtog  i  Fæstningen,  Øster- 
rigerne og  Preusserne  trak  sig  tilbage  mod  Rhinen  under 
gj ensidige  Beskyldninger,  og  Landau  blev  befriet  under  hele 
Frankrigs  Bifaldsraab.  Hoche  sluttede  sin  Rapport  til  Vel- 
færdskomiteen  om  Landaus  Befrielse  med  at  udtale  det  be- 
skedne Ønske,  nu  da  Maalet  var  naaet,  kun  at  bære  An- 
svaret for  Kommandoen  over  Moselhæren.  Dette  Ønske 
blev  opfyldt;  men  hans  Beskedenhed  beskyttede  ham  ikke 
mod  Mistanke  hos  Robespierre  og  Flertallet  af  Velfærds- 
komiteens  Medlemmer,  og  Saint  Just,  Le  Bas  og  Carnot 
vare  jo,  som  vi  have  hørt,  hans  afgjorte  Fjender,  hvad  de 
nu  bl.  a.  viste  ved  at  søge  at  tilskrive  Pichegru  den  væsent- 
ligste Ære  for  Sejren  ved  Wort  og  Landaus  Befrielse.     Ved 

Efterretningen  heroii]  fyldtes  Hoche  af  Harme  og  Vrede, 
som  han  gav  Luft  i  voldsomme  Udtalelser  og  Breve.  Paa 
disse  svarede  Velfærdskomiteen  ikke,  men  pønsede  hemmelig 
paa  at  ramme  ham,  ligesom  den  havde  rammet  andre  af  de 
fortrinligste  republikanske  Generaler,  til  Ex.  Biron,  Custine, 
Luckner  og  Houchard,  som  vare  faldne  for  Komiteens  ubøn- 
hørlige Øxe,  der  heller  ikke  havde  skaanet  Danton. 

Hoches  Popularitet  var  imidlertid  saa  stor,  at  man,  saa 
længe  han  var  ved  Hæren,  foreløbig  maatte  holde  sig  i 
Tømme  og  indskrænke  sig  til  smaalige  Chikaner,  for  Ex. 
ved  at  give  ham  Ordrer,  hvis  Udførelse  var  umulig,  eller 
ved  ganske  at  lade  ham  uden  Ordre  og  saa  endda  kræve 
ham  til  Ansvar,  naar  han  handlede  paa  egen  Haand.  Der 
hang  saaledes  stadig  et  Damoklessværd  over  haus  Hoved, 
og  stundom  blev  han  da  ogsaa  greben  af  Forsagthed.  I  et 
Brev  fra  denne  Tid  til  Vennen  Dulac  skriver  han:  »Det 
er  ikke  den  Mand,  du  har  kjendt,  som  i  Dag  skriver  dig 
til;  det  er  en  ulykkelig,  som  flygter  for  sig  selv  og  intet 
Steds  kan  finde  Hvile.  Jeg  ønsker,  at  en  x4.fskedsbegjæriug, 
som  jeg  ufortøvet  vil  indgive ,  maa  blive  modtagen  uden 
Bitterhed.  Som  en  ivrig  Ven  af  Revolutionen  har  jeg 
troet,  at  den  vilde  skifte  Sæder.  Ak!  Rænker  ere  stedse 
Rænker,  og  ve  den,  som  ingen  Beskyttere  har!« 

Heldigvis  bleve  hans  Tanker  just  i  denne  for  ham  saa 
ulykkelige  Tid  væsentlig  ledede  i  en  anden  Retning,  som 
hindrede  ham  i  at  iværksætte  Beslutningen  om  at  tage  sin 
Afsked.  Ved  en  Fest  i  Thionville  havde  han  lagt  Mærke 
til  en  ung  Pige,  der  udmærkede  sig  lige  saa  meget  ved  sit 
ærbare  Væsen  som  ved  sin  Skjonhed  og  var  en  Datter  af 
Leverandøren  Dechaux.  Hans  Valg  var  strax  gjort,  og  han 
overdrog  sin  Ven  Privat  at  fri  for  sig.  Adelaide  Dechauxs 
Forandre  gik  beredvillig  ind  paa  Tilbudet,  som  langt  over- 
gik deres  dristigste  Forventninger;  men  da  Hoche  vilde  for- 
visse sig  om  Pigens  eget  Hjærte,  tilskrev  han  hende  et 
Brev,    hvori  han  beder  hende  vel  at  overveje  Sagen  og  frit 

at  sige  det,  dersom  hendes  Hjærte  ingen  Del  havde  i  den. 
I  saa  Fald  vilde  han  give  hende  hendes  Ord  tilbage  og 
indskrænke  sig  til  at  være  hendes  mest  hengivne  Ven. 

Ægteskabet  kom  snart  i  Stand,  og  Hoche  havde  næppe 
sluttet  det  og  tilbragt  nogle  'faa  Dage  sammen  med  sin 
unge,  elskværdige  Hustru,  fer  Velfærdskomiteen  paa  Til- 
skyndelse af  Kobespierre,  Saint  Just  og  Carnot  som  et  fore- 
løbigt Skridt  til  at  komme  hara  til  Livs  unddrog  ham  Kom- 
mandoen over  Moselarmeen,  der  var  ham  saa  hengiven,  og, 
som  det  hed,  »til  Belønning  for  de  Tjenester,  han  havde 
ydet«,  gav  ham  en  vigtigere  Kommando  og  overdrog  ham 
ved  den  italienske  Armé  at  fortsætte  det  Reorganisations- 
værk,  han  saa  heldig  havde  udført  for  Moselarmeens  Ved- 
kommende. Hoche  adlød  og  tog  i  Marts  1794  en  højtide- 
lig og  rorende  Afsked  med  sine  hidtilva-rende  undergivne. 
Om  Velfærdskomiteens  virkelige  Hensigter  nærede  han  dog 
ingen  Tvivl;  han  betroede  Sikkerhedsagenten  Lacoste  sine 
Tanker  i  saa  Henseende  og  sendte  ham  en  Kopi  af  sin 
Korrespondance.  »Jeg  ønsker«,  sagde  han  i  det  paagjæl- 
dende  Brev,  »at  den  kan  lade  Sandheden  lyse  frem  og  vise 
vore  Efterkommere,  hvor  meget  det  har  kostet  deres  Fædre 
at  erobre  Friheden«. 

Sejrherren  fra  Wissembourg,  hvis  Ry  var  gaaet  forud, 
fandt  imidlertid  en  begejstret  Modtagelse  hos  Armeen  i 
Italien,  hvis  Hovedkvarter  var  i  Nizza.  Han  var  næppe 
ankommen  dertil,  for  han  gav  sig  til  at  studere  Italiens 
Kaart,  og  pegende  paa  Alperne  udbrød  han:  »Det  er  paa 
den  anden  Side  af  disse  Bjærge,  at  den  virkelige  Kamp- 
plads findes,  hvor  det  skal  afgjøres,  om  vi  eller  Øster- 
rigerne skulle  sejre«,  Ord,  som  senere  bleve  gjentagne  af 
hans  lykkelige  Medbejler  til  Æren,  Napoleon.  Hoche  vilde 
derpaa  lige  sætte  sig  til  at  nyde  et  tarveligt  Maaltid,  da 
den  gamle  General  Duraerbion,  Velfærdskomiteens  Udsending, 
traadte  ind  og  oplæste  en  Instrux,  i  Følge  hvilken  Hoche 
skulde  arresteres  og  sendes  under  god  og  sikker  Bevogtning 

til  Paris,  medens  Kommandoen  over  den  italienske  Hær 
skulde  overdrages  til  General  Petit  Guillaume.  Dekretet 
var  undertegnet  af  Carnot  og  Collot  d'Herbois  og  skrevet 
med  Carnots  egen  Haand.  Efter  Oplæsningen  sagde  Hoche 
koldt  til  Dumerbion:  »Undskyld,  General,  jeg  vidste  ikke, 
at  De  var  en  Gensdarm  ;  jeg  vilde  just  til  Sengs,  jeg  trænger 
til  Hvile,  og  min  Samvittighed  tillader  mig  at  sove;  i 
Morgen  skal  jeg  være  til  Eders  Tjeneste«.  Dumerbion  for- 
langte hans  Kaarde  og  stillede  Gensdamer  uden  for  hans 
Værelse,  i  hvilket  han  imidlertid  fik  Besøg  af  flere  højt- 
staaende  Officerer,  som  med  Fare  for  deres  eget  Liv  ud- 
talte deres  dybe  Harme  over  at  se  ham  som  Fange.  Flere 
opfordrede  ham  endog  til  at  flygte,  men  Hoche  vægrede  sig 
derved  og  udtalte  ved  denne  Lejlighed  saa  ædle  og  op- 
ofrende Grundsætninger,  at  Andréossy  i  sin  »Éloge  de  Hoche« 
ligner  ham  ved  Sokrates  midt  iblandt  sine  Disciple,  umid- 
delbart før  han  drak  Skarntydedrikken.  De  samme  Grund- 
sætninger og  den  samme  Frejdighed  kom  til  Syne  i  de 
Breve,  det  indrømmedes  ham  at  skrive  til  sin  Kone  og 
Svigerfader. 

Han  var  næppe  ankommen  til  Paris,  selvfølgelig  under 
Bevogtning,  før  han  (den  12te  April  1794)  lod  sig  føre 
for  Velfærdskomiteen.  I  Forværelset  mødte  han  Saint  Just 
og  forlangte  Retfærdighed  af  ham.  »Man  skal  strax  lade 
Eder  vederfares  den  Refærdighed,  I  fortjener«,  svarede  Saint 
Just  tørt,  i  det  han  gav  Gensdarmerne  Ordre  til  at  fore 
Fangen  til  Carmes,  hvor  han  smægtede  fem  Uger  i  et  usselt 
Fangehul.  Den  16de  Maj  blev  Hoche  flyttet  til  Concier- 
geriet,  hvorfra  man  kun  plejede  at  gaa  ud  for  at  fremtræde 
for  Revolutionstribunalet  og  derpaa  bestige  Skafottet.  I 
Conciergeriet  søgte  han  at  trøste  sig  ved  Omgang  med  flere 
udmærkede  Mænd  og  Kvinder,  der  ligesom  han  ventede 
paa  deres  Dødsdom,  til  Ex.  den  elskværdige  Hertuginde  af 
Aiguillon,  Madame  de  Fontenay,  som  kort  efter  blev  gift 
med    Tallien,    og   Josephine    Beauharnais,    hvem    Skæbnen 

havde  udset  til  en  saa  besynderlig  Lykkesomvexling.  Hoche 
søgte  ogsaa  Adspredelse  i  Arbejde  og  i  Korrespondance 
med  sin  Hustru.  Til  denne  skrev  han  ved  Efterretningen 
om  Svigerfaderens  Fængsling:  »Hvorfor  har  en  ulykkelig 
Hændelse  stillet  mig  paa  din  Vej?  Hvis  jeg  ikke  havde 
mødt  dig,  vilde  du  være  lykkelig  i  en  hæderlig  Families 
Skjød.  Tilgiv  mig,  jeg  forudsaa  ikke,  hvilke  Plager  og  Be- 
kymringer jeg  skulde  volde  dig«.  I  et  andet  Brev  til  hende 
skrev  han:  »Tab  ikke  Modet,  men  viis  dig  som  min  vær- 
dige Ægtefælle;  dette  skylder  du  min  Kjærlighed,  dine 
Forældre,  dit  Fædreland;  det  er  ikke  Fædrelandet,  som  er 
utaknemmeligt.  Bevidn  dem  af  mine  Venner,  som  ere  for- 
blevne mig  tro,  hvor  meget  jeg  skatter  deres  Hengivenhed; 
sig  dem  fremfor  alt,  at  min  Kjærlighed  til  Kepublikken 
ikke  fornægter  sig  i  Ulykken,  og  at  jeg  er  fuldstændig  be- 
redt til  at  ofre  mit  Liv,  dersom  min  Død  kan  være  til 
Nytte.  Han,  som  leder  og  styrer  alt,  vil  opretholde  mit 
Mod.  Alle  vore  Ulykker  ville  snart  være  endte.  Det  er 
hos  den  evige  Gud,  vi  skulle  gjenses;  gid  i  det  mindste 
hans  Retfærdighed  atter  maa  forene  os  der«. 

Den  dybeste  Smerte  og  den,  som  mest  fyldte  Hoches 
Sind  med  Bitterhed,  var  endnu  forbeholdt  ham,  i  det  nemlig 
en  tyveaarig  Adjutant  i  hans  Svogers  Regiment,  en  for- 
trolig Ven  af  hans  hele  Familie,  Thoiras,  blev  ført  til  Con- 
ciergeriet  som  mistænkt  paa  Grund  af  denne  sin  Hengiven- 
hed og  henrettet  efter  fire  Dages  Forløb.  Imidlertid  nær- 
mede Befrielsens  Time  sig.  Robespierre  havde,  faa  Dage 
efter  at  han  i  sin  Magts  Fylde  havde  ført  Forsædet  ved 
den  til  det  højeste  Væsen  indviede  Fest,  ladet  det  forskræk- 
kede Konvent  dekretere  den  berygtede  Lov  af  10de  Juni 
1794,  der  i  de  fleste  Tilfælde  afskaffede  Vidner  og  For- 
svarere ved  Revolutionstribunalet  som  unyttige.  Alle,  selv 
Konventets  Medlemmer],  følte  sig  nu  i  Fare  lige  over  for 
Velfærdskomiteen  og  Sikkerhedskomiteen,  og  disses  fleste 
Medlemmer    igjen     over    for     det    frygtelige    Triumvirat: 

Kobespierre,  Couthoii  og  Saint  Just.  Flere  Medlemmer  af 
Velfærdskomiteen  forenede  sig  med  deres  mest  kompromit- 
terede Kolleger  af  Konventet;  men  Tallien  var  dog  Sjælen  og 
den  ledende  Arm  i  denne  Sammensværgelse,  som  endte  med 
Triumvirernes  og  deres  mest  blodtørstige  Tilhængeres  Neder- 
lag den  mindeværdige  9de  Thermidor  (27de  Juli  1794). 
Des  værre  havde  endnu  blot  én  Dag  i  Forvejen  bl.  a.Digterne 
André  Chénier  og  Roucher  maattet  bestige  Skafottet;  men 
Dagen  efter  led  der  Glædesskrig  rundt  omkring  Conciergeriet, 
Jubelraab  over  de  sammensvornes  Sejr  og  Tyrannernes  Fald. 
Kort  efter  aabnedes  dets  Porte  for  at  modtage  de  faldne 
som  Fanger,  og  ved  denne  Lejlighed  hævnede  Hoche  sig 
kun  paa  Saint  Just  ved  en  kold  Tavshed.  Ikke  alle  de 
tidligere  Fanger  bleve  strax  løsladte,  men  Hoche  kom  ved 
Lacostes  Bestræbelser  paa  fri  Fod  allerede  den  4de  Avgust  1794. 
Han  var  saa  blottet  for  alt,  at  han  end  ikke  kunde  betale 
Vognleje  til  Thionville,  hvor  hans  Kone  boede.  Til  sin 
Hustru  skrev  han:  »Jeg  er  fri,  lader  os  takke  Gud!  Jeg 
vil  begive  mig  afsted  til  dig  til  Fods,  som  det  sømmer  sig 
en  Republikaner«,  og  sin  Taknemmelighed  mod  Lacoste  ud- 
trykte han  saaledes:  »Jeg  kan  ikke  beklage  mig  over  mine 
Ulykker,  siden  de  have  lært  mig  at  kjende,  hvilken  Ven  jeg 
havde  i  dig,  min  Befrier!«  Tolv  Dage  senere  (den  16de 
Avgust)  fik  Hoche  en  Kommando,  i  det  det  blev  overdraget 
ham  at  kvæle  Chouanernes  Oprør  i  Bretagne  og  i  Vendée 
som  Overanfører  for  Cherbourghæren. 


II. 

Beboerne  af  Vendée,  som  med  urokkelig  Troskab  ved- 
bleve  at  nære  Hengivenhed  for  den  gamle  Tro  og  den  gamle 
politiske  Forfatning,  havde  i  Aarene  1793 — 94  kæmpet  med 
større  Resultat  mod  de  himmelstormende  Samfundsomvæltere 
end  Evropas  forenede  Hovedmagter,  og  Oprøret  i  Vendée 
havde  nu  naaet  Anjou,    Maine  og  en  stor  Del  af  Bretagne, 

efter  at  det  en  kort  Tid  tilsyneladende  var  blevet  underkuet 
i  December  1793.  Til  at  bekæmpe  Oprørerne  og  gjere  en 
Ende  paa  denne  Krig,  som  efter  Chefen  for  Oprørerne  i 
Bretagne,  Jean  Cottereau  med  Tilnavnet  »le  chouan«  (Uglen), 
almindelig  er  bleven  kaldt  »la  chouannerie« ,  var  der  op- 
stillet tre  republikanske  Hære,  Vestamieen  i  Vendée  under 
General  Canclaux,  Brestarmeen  i  Bretagne  og  Cherbourg- 
armeen  i  Maine  og  Nedre-Normandiet,  og  Hoche  fik  kort 
efter  ogsaa  Befalingen  over  Brestarmeen.  Imidlertid  ud- 
gjorde de  tre  Hære  tilsammen  ikke  over  40,000  Mand,  en 
Styrke,  som  var  aldeles  utilstrækkelig  til  at  udføre  sit 
Hverv  lige  over  for  en  oprørsk  Befolkning  med  et  saa  ud- 
strakt Terrain,  fuldt  af  naturlige  Fordele,  en  Befolkning, 
som  baade  i  og  for  sig  var  heltemodig  og  nærede  et  uud- 
slukkeligt Had  til  den  revolutionære  Sag.  Hoche  viste  sig 
imidlertid  de  vanskelige  Forhold  fuldstændig  voxen  og 
vidste  ogsaa  her  ikke  blot  at  bringe  Mandstugt,  Orden 
og  Disciplin  til  Veje,  men  ogsaa  at  vinde  Soldaternes  Hen- 
givenhed og  styrke  deres  Fædrelandskjærlighed ,  saa  at  de 
villigere  fandt  sig  i  denne  Hegnenes,  Hulvejenes  og  de  nat- 
lige Overfalds J  Krig,  der  dog  allermindst  kunde  have  nogen 
Tiltrækning  for  en  Mand  med  et  saa  hejmodigt  Sind  og  af 
et  saa  stort  Geni  som  Hoche.  I  hans  private  Korrespon- 
dance fra  denne  Tid  spores  det  tydelig,  hvor  lidt  den  Art 
Krig  faldt  i  hans  Smag  og  tilfredsstillede  hans  Ærgjerrig- 
hed.  Der  var  ikke  saadanne  Lavrbær  at  vinde  som  de, 
Jourdan  vandt  ved  Fleurus,  mente  Hoche;  men  denne 
Mening  var  i  Virkeligheden  fejlagtig;  thi  i  Historien  har 
ban  netop  hostet  uvisnelige  Lavrbær  ved  den  forstandige 
Maade,  hvorpaa  han  lige  over  for  Oprørerne  vidste  i  rette 
Tid  at  blande  Overbærenhed  med  Strænghed  og  at  vise 
sig  human  og  retfærdig  uden  at  opgive  noget  af  sin  Aar- 
vaagenhed  og  Fasthed.  Han  lærte  sine  Officerer  og  Soldater 
at  være  menneskelige  og  overbærende,  samtidig  med  at  de 
vare  tapre,  og  derved  banedes  der  lidt  efter  lidt  Vej  for  en 

forsonligere  Aand  hos  Oprorerne  og  disses  Chefer.  Som  en 
Følge  heraf  ansaa  Nationalkonventet  Øjeblikket  for  kommet 
til  at  indrømme  Vendéerne  og  Chouanerue  en  almindelig 
Amnesti  (I)ecbr.  1794),  og  15  Deputerede  bleve  afsendte 
til  de  vestlige  Departementer  med  meget  udstrakte  Fuld- 
magter for  at  sikre  Udførelsen  af  Amnestidekretet  og  pa- 
cificere Landet  saa  hurtig  som  muligt.  Disse  Deputerede 
vare  til  Trods  for  Hoches  Advarsler  altfor  godtroende  lige 
over  for  Fredsund erhandlerén  Cormatins  Forsikringer  og  ind- 
rømmede Oprørerne  de  fleste  af  deres  Fordringer  uden  at 
tage  Sikkerhedsforanstaltninger  for  Fredens  Opfyldelse.  Den 
17de  Februar  1795  afsluttede  de  i  Slottet  la  Jaunaye  tæt 
ved  Nantes  en  Fred  med  Cormatin,  Charette,  Sapinaud  og 
andre  Officerer,  som  handlede  i  Vendéerhærens  Navn.  De 
vigtigste  Fredsbetingelser  vare:  Oprørerne  anerkjendte  Re- 
publikken og  dens  Love,  og  til  Gjengjæld  derfor  fik  de  fri 
Religionsøvelse,  Godtgjorelse  for  Krigens  Ødelæggelser,  et 
Aars  Mandskabs  Fritagelse  for  Militærtjeneste  osv.  Desuden 
maatte  de  —  hvad  Hoche  forgjæves  protesterede  imod  — 
beholde  deres  Vaaben,  og  de  fik  Ket  til  at  bibeholde  en  — 
rigtig  nok  ikke  meget  talrig  —  Territorialgarde  under  de 
lokale  Avtoriteters  Befaling.  Lignende  Betingelser  indrøm« 
medes  der  Bretagnes  Chouaner  ved  Freden  i  La  Mabilais  i 
April  s.  A.,  og  endelig  sluttede  ogsaa  Stofflet,  som  endnu 
kæmpede  i|  Anjou,i  Fred  i  Saint-Flourent,  saa  atj  det  saae 
ud,  som  Vendéerkrigen  nu  endelig  var  til  Ende. 

Men  det  var  kun  tilsyneladende.  Hoche,  som  paa  Be- 
gjæring  af  Oprørernes  Fredsunderhandlere  var  bleven  ude- 
lukket fra  de  sidste  Konferencer,  nærede  med  rette  Mis- 
tillid til  denne  »forstilte«  Fred,  der  efter  hans  Mening  kun 
var  sluttet  af  Oprørerne  for  at  vinde  Tid  og  oppebie  den 
lovede  Hjælp  fra  England.  »Man  har«,  sagde  han,  »under- 
handlet med  enkelte  Individer  og  ikke  med  selve  Oprøret«. 
Hvad  Fredsbetingelsernes  Udførelse  angaar,  kom  Hoche  i 
den   pinligste  Stilling;   thi    dels   gjorde  Freden    de    forrige 

Oprørere  overmodige  og  fremkaldte  Foragt  for  de  republi- 
kanske Avtoriteter  og  for  Kegeringens  Stridskræfter,  saa  at 
der  paa  mange  Steder  forefaldt  alvorlige  Excesser,  og  dels 
vare  hans  Hænder  bundne  ved  de  ovennævnte  Deputeredes 
Nærværelse,  hvad  der  var  saa  meget  uheldigere,  .som  disse 
indbyrdes  vare  aldeles  uenige  om  Midlerne  til  at  konsolidere 
Freden ;  nogle  af  dem  grebe  til  strænge  Forholdsregler,  andre 
til  nye  Indrømmelser,  medens  de  derimod  alle  vare  enige 
om  at  tilskrive  sig  Æren  for  Krigens  Tilendebringelse, 
medens  Hoche  blev  gjort  ansvarlig  for  alle  de  Ulykker,  der 
fremkaldtes  ved  deres  Fejlgreb,  og  maatte  høre  bitre  Be- 
brejdelser af  Velfærdskomiteen,  som  fik  sine  Underretninger 
fra  selve  de  paagj ældende.  Hans  Sindsstemning  var  derfor 
ogsaa  en  Tid  lang  meget  mørk,  og  ved  Efterretningen  om, 
at  Jourdan  truedes  med  at  falde  i  Unaade,  tænkte  han  paa 
at  opgive  sin  Kommando,  hvad  han  dog  ikke  iværksatte, 
Biaaske  fordi  han  omtrent  samtidig  blev  indskrænket  til 
alene  at  føre  Befalingen  over  Brestarmeen,  medens  derimod 
Kommandoen  over  Kysterne  ved  Cherbourg  overdroges  Ge- 
neral Aubert  du  Bayet,  en  Foranstaltning,  som  blev  truffet, 
fordi  Hoche,  der  forudsaa  Oprorets  Gjenudbrud,  havde  insi- 
steret paa  yderligere  Krigsberedskab,  og  dette  i  Paris  var 
blevet  udtydet,  som  om  han  vilde  sikre  sig  sin  Magt  paa 
ubestemt  Tid. 

Saa  meget  des  større  var  Hoches  Berømmelse,  da  det 
kort  efter  lykkedes  ham  at  skaffe  Beviser  i  Hænde  paa 
Eigtigheden  af  hans  Opfattelse  af  Stillingen,  og  da  det  ved 
Oprørets  Gjenudbrud  (i  Begyndelsen  af  Juni  1795)  viste  sig, 
livor  klogt  han  havde  handlet  i  ikke  ligesom  sine  Forgæn- 
gere at  fordele  Tropperne  i  enkelte  aabne  Stæder,  men  i 
befæstede  Lejre.  For  at  Østerrig  ikke  paa  samme  Maade 
som  Preussen  skulde  trække  sig  tilbage  fra  Krigen  havde 
Pitt  lovet  Kejser  Frants  nye  Subsidier  og  tillige  i  en  den 
4de  Maj  1795  sluttet  Traktat  givet  Løfte  om  at  gjøre  en 
Diversion    til    Gunst   for    den    østerrigske    Hær.      I    dette 

Øjemed  lod  Pitt  -  ivrig  tilskyndet  dertil  af  den  utrætte- 
lige Grev  Josef  de  Puisaye,  en  af  Chouankrigeiis  ivrigste 
Forkæmpere  —  udruste  tre  Emigranthære,  som,  understøt- 
tede af  en  engelsk  Flaade  og  forsynede  med  en  sfcor  Masse 
Krigsfornødenheder,  skulde  lande  paa  Kysten  af  Bretagne 
og  fremkalde  en  ny  almindelig  Opstand  i  det  vestlige 
Frankrig.  England  havde  derved  endnu  den  Fordel,  at  det 
blev  en  stor  Del  besværlige  Gjæster  kvit.  Derfor  blandede 
man  ogsaa  de  krigsfangne  Republikanere  mellem  de  tre 
Emigranthære,  skjønt  det  stod  til  at  forudse,  at  de  vilde 
blive  Overløbere.  Den  første  Emigranthær  landede  den 
27de  Juni  1795  paa  Halvøen  Quiberon,  som  strækker  sig 
langs  med  Vestkysten  af  Bretagne  foran  Bugten  af  samme 
Navn.  Det  lykkedes  den  strax  at  erobre  det  paa  en  smal 
Landtunge  beliggende  Fort  Penthiévre,  og  der  sluttede  sig 
snart  nogle  Tusende  —  dog  til  Dels  ubrugelige  —  Bønder 
og  Chouaner  til  Emigranterne.  Disse  forsømte  imidlertid 
at  trænge  hurtig  frem,  medens  Hoche  derimod,  som  nu,  da 
der  var  Fare  paa  Færde,  af  Velfærd skomiteen  var  bleven 
udrustet  med  den  nødvendige  Magt  og  havde  faaet  frie 
Hænder,  i  en  Fart  forte  sine  Tropper  herhid  og  opslog  en 
fast  Lejr  ved  Indgangen  til  Halvøen.  Hertil  kom,  at  der 
udbrød  Strid  mellem  Emigranterne  og  de  tilstrømmede 
Chouaner,  og  at  der  herskede  Uenighed  mellem  Grev  de 
Puisaye  og  Grev  d'Hervilly,  mellem  hvem  Anførselen  over 
Emigranthæren  var  delt,  indtil  der  omsider  fra  London  kom 
Ordre  til,  at  den  førstnævnte  alene  skulde  have  den  øverste 
Ledelse  af  Expeditionen. 

Den  6te  Juli,  da  10—12000  Mand  af  Brest-  og  Cher- 
bourghæren  vare  stødte  tilHoches  Hovedkvarter,  troede  han 
sig  stærk  nok  til  at  angribe  Chouanerne,  som  under  Vauban 
og  George  Cadoudal  i  et  Antal  af  omtrent  10,000  Mand 
holdt  den  foran  Halvøen  liggende  Linie  mellem  Saint-Michel, 
Carnac  og  Sainte-Barbe  besat.  Det  lykkedes  ham  at  kaste 
Fjenden  i  vild  Uorden  tilbage   til  Halvøen,    og  Chouanerne, 

som  ledsagedes  af  en  stor  Masse  Kvinder  og  Bern,  reddedes 
denne  Gang  kun  ved  de  engelske  Kanoubaade,  som  lode  en 
Hagl  af  Kugler  regne  ned  over  Eepublikanerne  og  saaledes 
standsede  Forfølgelsen.  Imidlertid  vare  nu  saa  vel  Emigran- 
terne som  Chouanerne  indesluttede  paa  Halvøen,  og  Hoclie 
opslog  sit  Hovedkvarter  i  Sainte-Barbe.  Han  var  dog  ogsaa 
selv  i  en  mislig  Stilling:  bag  Ted  og  omkring  ham  var  Lan- 
det fjendtlig  stemt  mod  hans  Hær  og  hans  Sag;  han  maatte 
hente  Levnedsmidler  langvejs  fra  under  Eskorte,  og  jo  tal- 
rigere hans  Tropper  bleve,  desto  vanskeligere  blev  det  at 
skaife  dem  Fode,  hvorfor  de  hengave  sig  til  Plyndringer  og 
alle  Sorter  Forbrydelser ;  og  da  Hoche  for  at  forhindre  dette 
konsignerede  dem  i  Lejren  og  forbed  dem  at  begive  sig 
uden  for  dennes  Omraade,  havde  der  nær  rejst  sig  et  Mytteri 
iblandt  dem.  Paa  denne  Tid  fik  Hoche  Besøg  af  Repræ- 
sentanterne Blad  og  Tallien,  som  vare  udsendte  af  National- 
konventet med  udstrakte  Fuldmagter  og  ledsagedes  af  Mar- 
seillaisens  berømte  Forfatter,  Rouget  de  Tlsle,  som  i  sin 
»Relation  historique  et  souvenirs  de  Quiberon«  S.  45—46 
i  begejstrede  Ord  udtaler  sin  Beundring  over  Hoches  impo- 
nerende Skikkelse  og  ædle  Træk. 

Den  16de  Juli,  umiddelbart  før  Udskibningen  af  den 
anden  Emigrantafdeling  under  Sombreuil,  gjorde  Royalisterne 
et  Angreb  paa  den  fjendtlige  Lejr;  de  bleve  imidlertid  ikke 
blot  slaaede  tilbage  med  et  forfærdeligt  Tab,  men  det 
lykkedes  ogsaa  Hoche  nogle  Dage  senere  til  Trods  for  hin 
Forstærknings  Ankomst  at  storme  Fort  Penthiévre  (Natten 
til  den  20de  Juli),  og  derved  bleve  Emigranterne  nødte  til 
at  søge  Tilflugt  og  Redning  paa  de  engelske  Skibe,  og  da 
Elementernes  Rasen  forenede  sig  med  Kampens  Rædsler  og 
Nattens  Mørke,  forefaldt  der  gyselige  Scener,  i  det  tilmed 
de  engelske  Skibes  Kanoner  til  Dels  ramte  Venner  saa  vel 
som  Fjender.  Hoche  vilde  i  Følge  nogle  Beretninger  have 
ladet  Emigranterne  undkomme;  men  Konventets  Deputerede, 
Tallien  og  Blad,    vilde  ikke  tilstede  dette,    og  de    flygtende 

Emigranter  bleve  derfor  hindrede  i  Indskibningen  og  maatte 
strække  Vaabnene  paa  Naade  og  Unaade,  for  saa  vidt  som 
de  ikke,  hvad  der  var  Tilfældet  med  mange,  styrtede  sig  i 
Havet  eller  gjennemborede  sig  selv  med  deres  Kaarder. 
Fangerne  udgjorde  i  alt  omtrent  3000  Mand,  som  man  sendte 
til  Auray  under  Bevogtning  af  General  Humbert  og  Blad. 
Taliien  begav  sig  til  Paris,  og  tvært  imod  sit  Løfte  til 
Hoche  om  at  tale  til  Gunst  for  Emigranterne  nedkaldte  han 
den  nationale  Hævn  over  deres  Hoveder,  ja  han  bagvaskede 
og  haanede  dem  endog  ved  at  beskylde  dem  for  at  have 
baaret  forgiftede  Vaaben.  De  bleve  stillede  for  en  Krigsret, 
efter  at  forst  Chouanerne  vare  blevne  skilte  fra  dem,  og  ca. 
800  Mand,  hvoraf  en  stor  Del  tidligere  med  Ære  havde 
tjent  i  den  franske  Marine,  og  som  alle  vare  Ofre  for  en 
ridderlig  Loyalitet  og  en  heroisk  Hengivenhed  for  den  Sag 
de  havde  viet  deres  Kræfter,  bleve  skudte  til  Trods  for,  at 
den  offentlige  Mening  i  høj  Grad  udtalte  sig  til  Gunst  for 
dem.  Blandt  de  skudte  vare  ogsaa  Grev  Sombreuil  og  Bi- 
skoppen af  DoL  Efter  nogle  royalistiske  Skribenters  For- 
sikring skal  der  ved  Overgivelsen  være  sluttet  en  Art  Over- 
enskomst mellem  Sombreuil  og  Hoche;  men  dette  benægtes 
bestemt  af  alle  de  republikanske  Forfattere,  modbevises  bl. 
a.  af  Desprez  og  er  i  og  for  sig  aldeles  uoverensstemmende 
med  Hoches  ædle  Karakter,  hvorimod  det  nok  kan  være 
troligt,  at  nogle  milde  Ord,  som  Hoche  ved  denne  Lejlighed 
udtalte  til  Sombreuil,  af  denne  ere  blevne  mistydede.  Tyve 
Aar  senere  blev  paa  selve  Exekutionsstedet  rejst  et  Grav- 
monument for  de  skudte,  og  Pladsen  kaldes  endnu  af  Folket 
»champ  des  martyrs«.  Hoche  selv  maatte  lide  under  Folke- 
stemningen, som  gyste  tilbage  for  dette  forfærdelige,  i  flere 
Dage  varende  Blodbad ;  men  Retfærdigheden  byder  at  frem- 
hæve, at  han  ikke  havde  Magten  til  at  forhindre  det,  og  at 
hele  Ansvaret  derfor  falder  paa  Tallien  og  Blad,  Velfærds- 
komiteen  og  Konventet.  Da  Pitt  noget  efter  i  Parlamentet 
blev   krævet   til    Regnskab   for   det    ulykkelige    Udfald    af 

Expeditiouen,  undskyldte  han  det  med,  at  der  i  det  mindste 
intet  engelsk  Blod  var  flydt,  hvortil  Sheridan  med  rette 
svarede  ham:  »Men  til  Gjengjæld  flod  engelsk  Ære  ud  af 
alle  Porer«,  og  hvilke  Bekostninger  Englænderne  havde  an- 
vendt paa  dette  Foretagende,  kan  man  slutte  deraf,  at  Hoche 
i  Fortet  Penthiévre  forefandt  —  foruden  en  stor  Sum  Penge  — 
70,000  fuldstændige  Vaabenrustninger  saa  vel  som  Uniformer 
og  Forraad  for  40,000  Mand,  hvortil  kom,  at  han  bemæg- 
tigede sig  sex  med  Levnedsmidler  ladede  Krigsskibe. 

Charette,  som  imidlertid  havde  grebet  til  Vaaben 
igjen  og  besat  en  stor  Del  af  Nedre- Vendée  og  hele  Kysten, 
fyldtes  med  Raseri  ved  Efterretningen  om  Blodbadet  paa 
de  Emigranter,  som  havde  overlevet  Katastrofen  den  20de 
Juli  paa  Quiberon,  og  til  Gjengjæld  lod  han  i  sit  Paasyn 
uden  Medynk  tre  Hundrede  republikanske  Fanger  nedskyde. 
Paa  samme  Tid  blev  han  af  Greven  af  Provence  (Ludvig 
XVIII.)  udnævnt  til  Generalløjtnant  og  Chef  for  de  kath elske 
og  royalistiske  Tropper  samt  erholdt  det  rode  Baand.  Alle 
disse  Gunstbevisninger  opflammede  end  mere  hans  utrætte- 
lige Iver  og  fyldte  ham  med  en  overordentlig  Energi,  der 
blev  saa  meget  farligere  derved,  at  en  ny  engelsk  Expedition 
under  Greven  af  Artois  (senere  Karl  X.)  og  med  mange 
Tropper  og  store  Forraad  om  Bord  i  de  sidste  Dage  af  Sep- 
tember krydsede  ud  for  Frankrigs  Kyst  og  endelig  den  2den 
Oktober  landede  paa  en  klippefuld  0  ved  Kysten,  kaldet 
Dieu,  hvorfra  Greven  agtede  under  Charettes  Beskyttelse  at 
lade  sig  og  Expeditionen  overskibe  til  Nedre- Vendée,  Hoche 
bragte  dog  alle  Charettes  Planer  til  at  strande;  han  slog 
ham  i  flere  Træfninger,  nødte  ham  til  at  trække  sig  tilbage 
til  det  indre  af  Landet  og  gjorde  sig  til  Herre  over  hele 
Kysten,  saa  at  Greven  efter  sex  Ugers  Ophold  paa  hin  øde 
0  maatte  vende  tilbage  til  England  med  uforrettet  Sag. 
Derved  gav  Charette  dog  endnu  langtfra  tabt.  Sapinaud 
havde  grebet  til  Vaaben  igjen  og  bemægtiget  sig  Byen 
Mortagne;    Stofflet  udøvede  en    absolut  Indflydelse  i  Anjou 

Og  Øvre-Vendée ;  Puisaye  havde  paa  ny  vist  sig  i  Bretagne 
og  rejst  Oprørsfanen  her.  Kort  sagt,  hele  det  vestlige 
Frankrig  kunde  paa  det  første  Signal  paa  ny  staa  i  Fyr  og 
Flamme,  da  Befolkningen  kun  ventede  paa  et  saadant  Signal 
og  var  i  Besiddelse  af  Vaaben.  Hoche  indsaa,  at  man  ikke 
ved  Vaabenmagt  skulde  besejre  en  Fjende,  som  man  intet- 
steds kunde  komme  til  Livs,  men  at  det  først  og  fremmest 
gjaldt   om    at  gjøre  den  fjendtlige  Befolkning  vaabenløs  og 

—  til  Brug  for  den  republikanske  Hær  —  at  berøve  dem 
Kreaturer,  Korn  og  andre  Fødevarer ,  som  kun  —  saa  vel 
som  de  Gidsler,    der   toges  blandt  de  mere  ansete  Beboere 

—  maatte  .leveres  tilbage  mod  Vaabnenes  Nedlæggelse. 
Hans  Operations-  og  Pacifikationsplan  gik  i  det  væsentlige 
ud  paa  at  oprette  en  saakaldet  »Afvæbningslinie«,  som 
skulde  indeslutte  Nedre- Vendée  i  en  Kreds,  lidt  efter  lidt 
rykke  frem  og  til  sidst  saaledes  afvæbne  og  forsone  hele 
Landet,  uden  at  gjøre  det  muligt  for  Oprørscheferne  at 
vende  tilbage.  Forud  for  Afvæbningslinien  skulde  der  gaa 
to  mobile  Kolonner  for  at  bekæmpe  og  om  muligt  fange 
Oprørets  Ledere.  Denne  Plan  forelagde  Hoche  for  Direk- 
toriet,  som  billigede  den,  men  dog  først  kaldte  ham  til 
Paris  for  at  konferere  med  ham  derom  og  overdrage  ham 
ny  Fuldmagt.  Hoches  Ophold  i  Paris  varede  en  Maaned, 
og  han  gjorde  der  megen  Lykke  i  Salonerne;  Direktoriet 
billigede  ikke  alene  hans  Forslag,  men  overdrog  ham  ogsaa 
Befalingen  over  samtlige  tre  republikanske  Vestarmeer,  der 
sammensmeltedes  til  e  n  (paa  ca.  100,000  Mand)  under 
Navn  af  »Oceankysternes  Armé«,  og  forenede  med  denne 
store  militære  Kommando  de  mest  udstrakte  civile  Fuld- 
magter, et  Tillidsbevis,  som  Hoche  modtog  med  stor  Beske- 
denhed. 

Efter  at  være  vendt  tilbage  til  sin  Hær  iværksatte 
Hoche  sin  Plan  med  den  største  Omsigt  og  Udholdenhed. 
Han  fordelte  sine  Tropper  over  hele  Vendée,  vandt  de  vild- 
ledede Beboere  ved  milde  Forholdsregler,  forfulgte  de  rover- 

ske  Banders  Anførere  med  ubønhørlig  Strænghed  og  vidste, 
da  han  som  en  smuk  Officer  glimrede  i  Salonerne,  af  Damerne 
at  udforske  Mændenes  Hemmeligheder.  Han  skaltede  og 
valtede  den  Gang  i  det  vestlige  Frankrig  lige  saa  mægtig 
og  uindskrænket,  som  paa  samme  Tid  Bonaparte  i  Italien; 
men  med  hvilken  Uegennyttighed  han  gjorde  det,  har  man 
erfaret  af  Thiers's  Kevolutionshistorie,  i  hvis  32te  Bog  det 
hedder:  »Denne  unge  General,  som  elskede  Fornøjelser, 
som  stod  i  Spidsen  for  100,000  Mand,  og  som  disponerede 
over  Indtægten  af  flere  Provinser,  manglede  dog  undertiden 
det  nødvendige.  Hans  Gage,  som  blev  betalt  i  Papir,  redu- 
cerede sig  til  intet,  og  han  manglede  Heste,  Sadler  og 
Tømmer  osv.«  Midt  under  det  store  Ansvar,  som  tyngede 
paa  ham,  længtes  han  efter  Familielivets  Blidhed,  og  det 
er  yderst  interessant  bl.  a.  at  læse,  hvorledes  han  giver 
sin  unge  Kone  Forholdsregler  for  Opdragelsen  af  det  Barn, 
hun  endnu  ikke  havde  født.  Det  maatte  ikke  blive  svøbt, 
hun  skulde  selv  amme  det,  og  hun  maatte  aldrig  slaa  det, 
men  slailde  bibringe  det  Kjærlighed,  Respekt  og  Lydighed 
uden  Frygt.  I  et  andet  Brev  fra  samme  Tid  skiiver  han: 
»Du  skal  snart  være  Moder;  hvor  det  vil  være  mig  kjært 
at  omfavne  Moderen  og  Barnet!  Hvor  mange  Kjærtegn 
vil  jeg  ikke  ødsle  paa  begge!  Hvem  forstaar  at  elske 
mere  end  jeg?  Skjønt  jeg  ser  melankolsk  ud  og  taler 
melankolsk,  er  der  dog  naeppe  noget  Hjærte  mere  følsomt 
end  mit.  Langvarige  Ulykker  og  store  Tab  have  kunnet 
give  mit  Ansigt  og  mine  Samtaler  et  mørkt  og  tankefuldt 
Præg,  men  jeg  vil  gjenfinde  Lykken  i  dine  Arme,  hvor 
jeg  ligeledes  vil  gjenlinde  min  for  mange  Aar  siden  tabte 
Munterhed.« 

Af  alle  de  berømte  Chefer,  som  havde  skabt  sig  et 
stort  Navn  i  Vendée,  var  nu  omsider  kun  Charette  tilbage; 
men  han  var  ogsaa  den  dueligste  og  mest  utæmmelige  af 
dem  alle.  Hoche  satte  alle  Jærn  i  Ilden  for  at  bemægtige 
sig  denne  Mand  og  overdrog  navnlig  Forfølgelsen  til  Gene- 

raladjutant  Travot,  hvem  det  omsider  lykkedes  at  fange 
Charette  i  et  Baghold.  Charette  blev  ført  til  Nan  tes  og 
der  af  en  Krigsret  dømt  til  at  skydes,  hvad  der  ogsaa 
rskete,  efter  at  de  militære  Avtoriteter  til  Trods  for  Hoches 
bestemte  Ordrer  havde  taalt,  at  han,  uden  at  de  paagjæl- 
dende  bleve  straffede,  blev  fornærmet  og  haanet  i  den 
samme  By,  hvor  han  det  foregaaende  Aar  havde  holdt  et 
næsten  triumferende  Indtog.  Hans  Død  fyldte  Royalisterne 
med  Bestyrtelse,  Republikanerne  med  Glæde.  Regeringen 
paabød  offentlige  Glædesfester,  og  Hoche  gav,  samme  Dag 
som  han  erfarede  Charettes  Henrettelse,  Ordre  til,  at  Be- 
lejringstilstanden skulde  hæves  i  hele  Vendée,  hvorpaa  han 
med  hele  sin  Armé  begav  sig  til  Bretagne  for  der  at  fort- 
sætte det  i  A^endée  begyndte  Afvæbningssystem,  noget,  som 
ikke  faldt  ham  synderlig  vanskelig,  da  Stofflet  allerede  for 
Charette  var  bleven  fangen  og  skudt  (den  25de  Febr.  1796). 
Allerede  i  Juli  1796  kunde  han  melde  Direktoriet,-  at  Borger- 
kiigen  i  Vesten  var  fuldstændig  endt,  og  Roligheden  overalt 
gjenoprettet  baade  i  Vendée  og  Bretagne.  Hoche  havde 
nu  naaet  sin  Æres  og  Lykkes  Toppunkt,  der  var  født  ham 
en  Datter,  som  havde  faaet  Navnet  Jenny,  og  Direktoriet, 
som  var  blevet  underrettet  om,  at  det  royalistiske  Parti 
forgjæves  havde  søgt  at  vinde  ham  og  formaa  ham  til  at 
spille  en  lignende  Rolle  som  Monk  i  England  ved  at  love 
ham  Konnetableværdigheden,  erkjendte  hans  Tjenester  og 
gav  ham  den  for  hin  Tid  mest  søgte  Belønning:  To  præg- 
tige Heste  og  et  Par  Ærespistoler  i  Nationens  Navn.  Des- 
uden proklamerede  det,  at  Oceanarmeen  og  dens  Chef  havde 
gjort  sig  vel  fortjente  af  Fædrelandet. 


III. 

Da  Vendée  og  Bretagne  vare  fuldstændig  betvungne, 
fik  Republikken  frie  Hænder  over  en  stor  Styrke,  og  Hoche, 
som    all-erede    siden    sit  Forsvar  af  Dunkerque  havde  fattet 

Ideen  om  at  gjøre  Landgang  paa  Englands  eller  Irlands 
Kyster,  fandt  nu  Øjeblikket  kommet  til  at  bibringe  Phigland 
et  Stød  ved  at  gjøre  et  Forsøg  paa  at  benytte  Forholdene 
i  Irland  til,  om  muligt,  at  løsrive  denne  0  fra  Forbindelse 
med  Storbritannien.  Han  havde  med  en  Smule  Anstrøg  af 
Skinsyge  og  Misundelse  fulgt  Bonapartes  Sejrsløb  og  brændte 
af  Begj ærlighed  efter  at  udrette  lige  saa  store  Ting,  hvor- 
til han  følte  Kraft  og  Geni  nok  hos  sig,  og  i  Irland  at  op- 
rette en  af  Frankrig  afhængig  Kepublik  i  Lighed  med  de 
andre  unge  Republikker,  som  stødte  op  til  Frankrigs  Grænser. 
Bagefter  kunde  han  saa,  mente  han,  lande  i  Storbritannien 
og  ramme  det  i  Hjærtet.  Han  forelagde  sin  Plan  for  Re- 
geringen, som  efter  at  have  opnaaet  Enighed|med  Cheferne 
for  de  revolutionærø  Irlændere  i  Brest  traf  Forberedelser 
til  en  stor  Expedition,  over  hvilken  Hoche  fik  Komman- 
doen. 

Blandt  Irlands  Beboere,  især  Katholikerne ,  herskede 
der  nemlig  paa  denne  Tid  den  største  Utilfredshed  med 
det  Tryk,  som  ikke  blot  den  britiske  Regering,  men  ogsaa 
det  irske  Parlament  øvede  mod  dem.  Øens  Katholiker 
vare  derfor  allerede  for  den  franske  Revolutions  Udbrud 
komne  i  Tanker  om  en  fuldstændig  Løsrivelse  fra  Storbri- 
tannien. Pitt  søgte  forgjæves  at  dæmpe  Orangisternes  og 
Anglikanernes  Fanatisme  og  maatte,  da  ogsaa  Kong  Georg 
holdt  fast  ved  det  overleverede,  opgive  at  anvende  milde 
Forholdsregler  over  for  de  irske  Katlioliker.  En  stræng 
anglikansk  Jurist,  Lord  Camden,  blev  derpaa  sendt  som 
Lord-Løjtnant  eller  Vicekonge  til  Irland,  og  nu  begyndte 
igjen  det  gamle  Forfølgelsessystem.  P'ra  Marts  1796  ble  ve 
hele  irske  Grevskaber  erklærede  i  Krigstilstand,  efter  at 
Orangisterne  allerede  tidligere  havde  sluttet  en  formelig 
Forening  til  Papisternes  Tilintetgj øreise.  Derved  bleve  da 
de  katholske  Irlændere,  som  ligeledes  havde  dannet  en 
hemmelig  Sammensværgelse  og  kaldte  sig  selv  »Forsvarere« 

eller  ;»forenede  Irlændere«,  drevne  til  det  yderste  og  ind- 
ledede, som  vi  have  hert.  Underhandlinger  med  det  franske 
Direktorium  og  Hoche  om  Hjælp  til  en  almindelig  Op- 
stand. 

Expeditionskorpset   skulde  dannes  af  fiere  Divisioner  af 
Oceanarmeen,  som  bleve  beordrede  til  Brest.     Hertil  fojede 
Hoche    to  saakaldte  »legions  des  Francs«  eller  Frilegioner, 
af  hvilke    den  anden  blev  dannet  af  aldeles  uværdige  Ele- 
menter, sammenløbet  Pak   fra  alle  Kanter   og  stillet  under 
Befaling  af  en  fremmed  Chef,    som    var    bekjendt  for  sin 
vilde   Energi    og    derfor    ogsaa  beredt  til  den  Rolle,     som 
Hoche    havde    bestemt   for   ham:     at  hjemsøge    en    Del  af 
det  sydlige  England,     særlig  Egnen    omkring  Bristol,    med 
Mord  og  Brand  for    at    aflede    Opmærksomheden  fra  selve 
det  virkelige  Expeditionskorps    og  den  Eskadre,  som  skulde 
overføre  det  til  Irland.      Direktoriet    havde    sendt   Hoche 
Fuldmagt    til    efter   Godtbefindende    at  lede  Expeditionen, 
som    han   forberedte    med  saa  stor  Iver,  og  i  Novbr.  1798 
var    der  allerede    samlet  20,000  Mand   i  Brest,    beredte  til 
at  indskibe    sig;    men   Marinens    Tilstand  lod   endnu  trods 
Hoches  og  Marineministeren    Truguets   Bestræbelser  meget 
tilbage  at  ønske.     Paa  Grund  af  Emigrationen  skortede  det 
paa  Officerer,  mange  af  de  nye  Officerer  manglede  Erfaring 
og  maatte  om  Bord  kæmpe  mod  Indisciplin  og  Insubordina- 
tion,  der  fattedes  Forraad  osv.  osv.,     og  Hoche,     som    var 
irriteret   over   saa   mange    Hindringer   og  Opsættelser,  bad 
Direktoriet  om  Tilladelse    til,    inden    Eskadron   blev  færdig, 
at    maatte   afsejle   til    Irland   med    en    Fregat,  ledsaget  af 
Generalerne  Villaret    og   Morard     de    Galles.      Direktoriet 
nægtede  ham  dette,  og  efter  en  Maaneds  Forløb  tabte  han, 
da  Expeditionen    endnu  ikke  kunde  komme  afsted,  Taalmo- 
digheden,  saa  at    han  den  8de  Decbr.  1796  tilskrev  Krigs- 
minister Petiet,  at  han  paa  Grund  af  »den  afskyelige  Ma- 
rine, som    intet   kunde  og  vilde  gjøre«  maatte  give  Afkald 
paa  sit  Forehavende.  Direktørerne,  som  bleve  gjorte  bekjendte 

med  dette  Brev,  modtoge  det  bedre  end  Hoches  tidligere 
Brev.  De  nærede  kun  ringe  Tillid  til  et  godt  Udfajd  af 
Expeditionen,  og  da  de  just  paatænkte  et  Statskup  for  at 
befæste  deres  vaklende  Anseelse  og  Myndighed,  havde  de 
allerede  kastet  Øjnene  paa  Hoche  som  den  Mand,  der  bedst 
egnede  sig  til  at  støtte  deres  Planer.  Efter  10  Dages  Be- 
tænkning deciderede  de  derfor,  at  Expeditionen  ikke  skulde 
finde  Sted,  og  kaldte  Hoche  til  Paris.  Nu  var  det  imid- 
lertid allerede  for  sildigt;  da  Direktoriets  Ordre  kom  til 
Brest,  var  Hoche  kommen  paa  andre  Tanker,  hans  Tillid 
var  vendt  tilbage,  hans  Fyrighed  havde  opflammet  alt,  og 
Flaaden  var  for  to  Dage  siden  afsejlet  til  Irland. 

Expeditionshæren  udgjorde  omtrent  15,000  Mand. 
Avantgarden  stod  under  General  Lemoine,  Grouchy  kom- 
manderede Hovedkorpset,  og  General  Hurty  Reserven. 
Flaaden  talte  17  Linieskibe,  13  Fregatter  og  13  mindre 
Fartøjer,  ialt  43  Sejlere.  Morard  de  Galles  var  dens 
Øverstkommanderende  og  havde  under  sig  som  Næstkommande- 
rende Brueix  og  Kontreadmiralerne  Richery,  Bouvet  og  Nielly. 
Bugten  ved  Bantry  i  Irland  var  betegnet  som  det  alminde- 
lige Samlings-  og  Udskibningssted,  og  Hoche  og  Morard  de 
Galles  vare  begge  om  Bord  paa  en  meget  let  Fregat,  »la 
Fraternité«,  for  at  være  i  Stand  til  hurtig  at  dirigere  sig 
mod  et  hvilket  som  helst  Punkt,  hvor  deres  Nærværelse 
var  nødvendig. 

Den  sene  Aarstid  blev  imidlertid  Expeditionens  For- 
dærv; allerede  ved  Udgangen  af  Havnen  i  Brest  led  fire 
Skibe  Havari,  hvorved  Eskadron  blev  forsinket,  og  da  den, 
efter  at  have  ligget  for  Anker  i  den  ydre  Havn  i  to  Nætter, 
igjen  brød  op,  stødte  Linieskibet  »le  Séduisant«  i  Mørket 
paa  en  Klippe  og  sank,  saa  at  kun  45  bleve  reddede  af 
dets  Besætning  paa  1300  Mand.  Senere  rejste  der  sig  en 
stærk  Storm,  hvorved  Flaaden  blev  stærkt  beskadiget  og 
adsplittet.  En  Del  af  Skibene  ankrede  vel  den  21de  Decb. 
paa   det    aftalte    Sted   i  Irland;  men  9  Skibe  manglede  og 

deriblandt  det,  som  bar  Expeditionens  to  Chefer,  Hoche  og 
Admiral  de  Galles.  Imidlertid  vare  Omstændighederne  i 
øvrigt  ikke  ugunstige.  Cheferne  for  den  irlandske  Associa- 
tion ilede  til  og  lovede  deres  virksomme  Bistand,  ingen 
engelsk  Styrke  var  i  Nærheden,  og  Vejret  var  roligt,  saa 
at  en  Udskibning  godt  kunde  have  gaaet  for  sig,  om  man 
strax  havde  givet  sig  i  Færd  dermed,  hvad  Hoche  udtryk- 
kelig havde  givet  Ordre  til.  Grouchy,  som  i  Hoches  Fra- 
værelse førte  Kommandoen  som  den  ældste,  gav  ogsaa  de 
tre  Admiraler  Befaling  til  at  trænge  ind  i  det  Indre  af 
Bantrybugten  og  derfra  ufortøvet  iværksætte  Udskibningen  ; 
men  han  blev  kun  adlydt  af  Bouvet  med  17  Fartøjer  og 
7000  Mand,  og  da  der  denne  Dag  (23de  Decb.)  paa  ny 
rejste  sig  en  Storm,  der  gjorde  en  Udskibning  farlig,  og 
da  Admiralerne  Richery  og  Nielly  med  deres  19  Skibe 
syntes  mere  tilbøjelige  til  at  vende  tilbage  til  Frankrig 
end  til  at  gjøre  Landgang  i  Irland,  hvortil  kom,  at  Bouvet 
troede,  at  det  Skib,  hvorpaa  Hoche  og  de  Galles  befandt 
sig,  var  gaaet  til  Grunde,  forandrede  ogsaa  han  Beslutning, 
og  hele  Flaaden  styrede  Kursen  hjemad  mod  Frankrig  og 
naaede  Brests  Havn  den  1ste  Jan.  1797,  samme  Dag,  da 
Hoche  og  Admiral  de  Galles,  efter  at  have  været  i  stor 
Fare  for  at  blive  fangne  af  engelske  Krydsere,  ankom  til 
Bantrybugten.  Ved  Efterretningen  om,  hvad  der  var  sket, 
grebes  Hoche  af  en  dyb  Fortvivlelse  og  vilde  strax  sejle 
afsted  til  Brest,  for  at  tvmge  Flaaden  til  at  vende  tilbage 
til  Irland,  men  hans  Fartøj  blev  af  rasende  Storme  opholdt 
i  tre  Uger,  og  da  han  endelig  naaede  Brest,  fandt  han 
Eskadron  ude  af  Stand  til  strax  at  begive  sig  i  rum  So 
og  opgav  derfor  foreløbig  sit  Foretagende  hinsides  Kanalen, 
der  havde  kostet  Frankrig  en  betydelig  Sum  Penge,  tre 
Linieskibe  og  flere  andre  Fartøjer,  ikke  at  tale  om,  at  hin 
anden  Frilegion,  kommanderet  af  Oberst  Tale,  efter  først 
at  have  '  maattet  strække  Vaaben  i  England,  af  den  en- 
gelske  Regering    blev    sendt   tilbage  til  Frankrig,    da  man 

troede  at  ville  gjøre  Frankrig  en  Tjeneste  ved  at  beholde 
slige  uværdige  Subjekter  i  Krigsfangenskab.  Hoche  fik 
ikke  senere  Lejlighed  til  selv  at  foretage  noget  til  bedste 
for  de  irske  Katholiker,  da  han  kort  efter  sin  Tilbagekomst 
til  Brest  (i  Jan.  1797)  af  Direktoriet  blev  udnævnt  til 
Øverstbefalende  for  8ambre— et — Meuse  Armeen. 

Udnævnelsen  til  Chef  for  Sambre-  og  Maas-Hæren 
trøstede  Hoche  saa  nogenlunde  for  det  uheldige  Udfald  af 
Expeditionen  til  Irland.  Det  var  stolte  Erindringer  og 
stolte  Navne,  som  knyttede  sig  til  denne  Hær  af  heroiske 
og  frihedselskende  Soldater,  Navne  som  Le  Févre,  Grenier, 
Richepanse,  Ney,  Championnet  og  fl.  Denne  Hær  var  i 
1796  af  Jourdan  bleven  fort  ind  i  Hjærtet  af  Tyskland 
lige  til  Grænserne  af  Bøhmen;  derpaa  var  den  tillige  med 
Moreaus  trængt  tilbage  af  Ærkehertug  Karl,  og  efter  at 
have  tabt  to  Slag  var  den  bøjet  af  mod  Rhinen.  Jourdan 
havde  søgt  sin  Afsked  og  var  bleven  afløst  af  Beurnonville, 
i  hvis  Sted  Hoche  nu  traadte.  Sarabre-  og  Maas-Armeen 
holdt  paa  denne  Tid  de  fremrykkede  Stillinger  ved  Diissel- 
dorf  og'  Neuwied  besatte  og  støttede  sig  til  højre  mod  den 
af  Moreau  kommanderede  Rhinarmé,  medens  Bonaparte 
lige  over  for  General  Alvinzy  beredte  sig  til  at  ødelægge 
den  sidste  Hær,  Østerrig  havde  i  Italien.  Hoche  blev  mod- 
tagen med  Begejstring  af  sin  nye  Hær  og  gjorde  sig  strax 
fortjent  af  denne  ved  at  sørge  for  at  fjærne  nogle  uredelige 
Kommissærer,  der  berigede  sig  paa  Soldaternes  Bekostning. 
Forstærket  med  30,000  Mand  af  Oceanarmeen  udgjorde 
Sambre-  og  Maas-Armeen  i  alt  ca.  80.000  Mand,  der  levede 
paa  de  erobrede  Provinsers  Bekostning.  Den  18de  April, 
samme  Dag  da  Fredspræliminærerne  i  Leoben  bleve  under- 
tegnede, satte  Hoche  med  sin  Hær  over  Rhinen  ved  Neu- 
wied, hvor  han  vandt  en  glimrende  Sejr,  og  den  næste  Dag 
begyndte  Rhin-  og  Moselarmeen  under  Moreau  sin  Rhin- 
overgang ved  Strassburg.  |Moreau  indtog  Fæstningen  Kehl 
ved  første  Angreb  og  havde  allerede  paabudt  et  almindeligt 


General  Hoche.  353 

Angreb  paa  den  esterrigske  Hær  under  Feltmarskallerne 
Warneck  og  Kray,  der  i  Mellemtiden  af  Hoche  vare  trængte 
tilbage  hinsides  Lahn  og  Main,  efter  at  Warneck  Ihavde 
lidt  et  Nederlag  ved  Nedrerhin,  men  da  blev  saa  vel  han  som 
Hoche  tvungen  til  at  standse  Forfølgelsen  af  Østerrigerne  ved 
Efterretningen  om  Fredspræliminærerne  i  Leoben.  Med 
hvilke  Følelser  Hoche  modtog  denne  Efterretning,  fremgaar 
af  følgende  Brev  fra  ham  til  Direktoriet :  »Efter  at  have 
tilbagelagt  35  Mil  i  fire  Dage  og  triumferet  i  tre  Slag  og 
fem  Fægtninger  har  Sambre-  og  Maas-Armeen  modtaget 
Efterretningen  om  Freden  med  den  mest  levende  Bevæ- 
gelse.« Samtidig  skrev  han  følgende  simple  Linier  til  sin 
Kone:  »Freden  er  sluttet,  min  kjære  Veninde;  din  sejr- 
rige Mand  befinder  sig  vel  og  omfavner  dig;  pas  vel  paa 
vort  lille  Barn.« 

I  øvrigt  rettede  han  nu,  da  Fjendtlighederne  mellem 
Frankrig  og  Østerrig  foreløbig  vare  standsede,  paa  ny  sine 
Tanker  paa  Irland,  og  for  at  fremskynde  Forberedelserne  til 
en  Expedition,  som  han  personlig  havde  aftalt  med  den 
hollandske  Eegering  i  Haag,  begav  han  sig  til  Paris,  dog 
rigtignok  ogsaa  for  at  understøtte  Direktoriets  Flertals 
Sammensværgelse  mod  de  to  lovgivende  Raad  og  forberede 
Statskupet  af  18de  Fructidor  1797  (4de  Sept.)» 

Det  er  ikke  her  Stedet  til  at  dvæle  ved  de  indre  Til- 
stande i  Frankrig,  som  fremkaldte  dette  Statskup;  det 
maa  være  nok  at  sige,  at  de  i  Maj  1797  foretagne  Supple- 
ringsvalg til  begge  de  lovgivende  Raad  som  Følge  af  den 
almindelige  Utilfredshed  med  Direktoriets  Regering  vare 
faldne  saa  uheldig  ud  for  Direktoriet,  at  Flertallet  af  de 
Deputerede  bestod  af  Royalister  og  andre  Modstandere  af 
Direktoriets  Regeringssystem,  og  at  flere  af  Regeringens 
tidligere  strænge  Dekreter  kort  efter  bleve  ophævede.  Piche- 
gru  var  med  stor  Majoritet  bleven  valgt  til  Formand 
for  de  500's  Raad,  og  den  lovgivende  Magt  havde  begyndt 
en  aaben   Krig   mod   Direktoriets   Majoritet,  som  bestod  af 

Barras,  Rewbel  og  La  Reveillére-Lepeaux,  en  Krig,  under 
hvilken  den  til  Dels  støttedes  af  Direktoriets  Minoritet 
(Carnot  og  Barthélemy),  som  vare  misfornøjede  med  den 
bestaaende  Orden.  De  tre  Direktører  satte  hovedsagelig 
deres  Haab  til  Hoche  og  Bonaparte.  Hoche  betragtede 
Republikkens  Skæbne  som  knyttet  til  Direktoriets  Politik, 
der  gik  ud  paa  at  revolutionere  Evropa,  hævde  de  revolu- 
tionære Love,  som  proskriberede  Emigranterne  og  væbnede 
Regeringen  med  overordentlig  Fuldmagt,  osv.  I  hans  Øjne  be- 
stod de  sande  Patrioter,  de  eneste  Forsvarere  af  Revolutionen 
og  Friheden,  af  de  tre  Direktører  og  deres  Tilhængere,  som 
for  enhver  Pris  vilde  hævde  disse  exceptionelle  Love,  me- 
dens derimod  de,  som  ønskede  at  afskaife  dem  og  i  Stedet 
for  den  nuværende  Regering  vilde  have  en  lovlig  og  moderat 
Styrelse,  for  ham  vare  Royalister,  Modstandere  af  Friheden 
og  Fjender,  som  skulde  knuses. 

De  tre  Direktører  havde  først  henvendt  sig  til  Hoche, 
fordi  han  og  hans  Hær  vare  nærmest,  og  samtidig  med, 
at  de  udnævnte  den  til  Frankrig  tilbagevendte  Talleyrand 
til  Udenrigsminister,  tilbøde  de  Hoche  Krigsministeriets 
Ledelse.  Hoche  syntes  tilbøjelig  til  at  modtage  dette 
Tilbud,  og  som  en  hidsig  ung  Mand  med  afgjort  republi- 
kanske Tendenser  var  han  selv  fast  besluttet  paa  i  fornø- 
dent Fald  at  knuse  Raadenes  Majoritet  med  aaben  Magt 
og  tilbød  sin  og  sin  Hærs  Tjeneste  i  dette  Øjemed.  Da 
de  tre  Direktører  vare  enige  med  ham,  lod  han  strax  to  af 
sine  Divisioner  rykke  mod  Paris  uden  at  tage  Hensyn  til 
en  Artikel  i  Forfatningen,  i  Følge  hvilken  Tropperne  kun 
maatte  nærme  sig  Hovedstaden  paa  12  Mils  Afstand.  Han  saae 
sig  imidlertid  snart  bedragen,  fordi  han  havde  at  gjøre  med 
tre  Mænd,  der  ikke  som  han  gik  aabent  og  ærlig  til 
Værks,  men  forholdt  sig  som  lumske  Intriganter.  Da  der 
rejste  sig  høje  Raab  mod  Hoche  om  Forfatningsbrud  i  An- 
ledning af  hine  Troppers  Kantonnering  i  La  Ferté-Alais, 
lode  de  ham  nemlig  i  Stikken,  saa  han   maatte  trække  sine 

Tropper  tilbage  til  Elsass  og  selv  forbitret  begive  sig  til 
sit  Hovedkvarter  i  Wetzlar.  Det  lovgivende  B'lertal  vedblev 
imidlertid  ogsaa  nu  at  være  bekymret  for  et  Statskup,  og 
Hoches  Modstandere  toge  deres  Tilflugt  til  alle  —  selv  de 
smudsigste  —  Midler  for  at  svække  haus  Kredit  og  ødelægge 
haus  Popularitet.  Haus  personlige  Fjende,  General  Willot,  de- 
nuncerede  ham  aabent  i  de  500's  Kaad  som  Aspirant  til 
Marius's  KoUe;  et  andet  Medlem  afRaadet,  Dufresne  Saint- 
Léon,  anklagede  ham  for  —  en  Beskyldning,  der  samtidig 
blev  rejst  mod  Bonaparte  —  kun  at  have  nedlagt  en  ringe 
Del  af  de  i  de  okkuperede  fjendtlige  Provinser  udskrevne 
Penge  i  Statskassen,  og  han  gav  at  forstaa,  at  Hoche  utvivl- 
somt havde  beholdt  Resten  for  sig  selv  og  sin  Stab.  Hoche 
havde  rigtignok  ganske  vist  kun  deponeret  en  Del  af  hin 
Sum  i  Statskassen,  men  Resten  havde  han  dels  anvendt 
paa  Hærens  Forsyning  og  Forplejning,  dels  efter  Regeringens 
Begjæring  i  forskjellige  Regeringsojemed.  Beskyldningen 
var  altsaa  infam,  og  den  blev  da  ogsaa  med  Harme  afvist 
af  den  berømte  General  Jourdan,  Medlem  af  de  500's  Raad, 
som  rejste  sig  og  udbrød:  »Hærene  vilde  ofte  været  om- 
komne af  Nød  og  Elendighed,  dersom  Overgeneral(3rne  ikke 
havde  disponeret  over  de  i  de  erobrede  Lande  udskrevne 
Kontributioner.  Jeg  har  ført  Befalingen  over  150,000 
Mand,  og  jeg  kan  bevise,  at  Regeringen  betalte  Bedragere 
150,000  Rationer  om  Dagen,  hvoraf  Hæren  kun  fik  10,000. 
Det  var  da  nødvendigt,  at  Generalerne  maatte  sørge  for  at 
holde  Liv  i  Resten  af  Armeen.  Det  staar  ikke  i  nogens 
Magt  at  faa  mig  til  at  tro,  at  General  Hoche  har  begaaet 
nogen  anden  Forbrydelse  end  denne,  og  de  skyldige  af 
hans  Slags  have  Ret  til  det  erkjendtlige  Fædrelands  Tak- 
sigelser!« 

Dette  eklatante  Vidnesbyrd  bidrog  noget  til  at  gjøre 
Hoche  mindre  bitter  mod  en  Bagvaskelse,  i  Anledning  af 
hvilken  han  dog  strax  forlangte  en  offentlig  Dom;  men  de 
lovgivende  Raads  Holdning  bibragte  ham  den  Tro,  atMajo- 

23* 

riteten  havde  besluttet  hans  Fald  for  med  større  Frihed  at 
kunne  udføre  sine  kontrarevolutionære  Planer;  han  vilde 
derfor  besvare  Trusel  med  Trusel,  og  i  en  Banket,  hvortil 
han  den  10de  Avg.,  Aarsdagen  for  Monarkiets  Fald,  indbod 
sine  Generaler,  drak  han  Republikkens  Skaal  og  antydede 
ved  derme  Lejlighed  for  dem,  at  de  maaske  kunde  komme 
til  at  kæmpe  for  Eepublikkens  og  den  indre  Ros  Opret- 
holdelse. 

Dog,  Hoche  gik  ikke  videre  paa  denne  Vej.  Han 
havde  allerede  Døden  paa  Læberne.  I  Brest  havde  han 
det  foregaaende  Aar  følt  de  første  Anfald  af  et  ukjendt 
Onde,  som  tiltog  med  fordoblet  Intensitet  i  Wetzlar;  han  faldt 
her  snart  i  en  farlig  Sygdom,  og  Rygtet  gik,  at  man  havde 
bibragt  ham  Gift.  I  Royalisternes  Øjne  var  han  den  repu- 
blikanske Regerings  paalideligste  Støtte,  og  som  saadan  var 
han  flere  Gange  Gjenstand  for  Efterstræbelser-,  bl.  a.  blev 
der,  da  han  en  Aften  vendte  hjem  fra  Theatret  i  Rennes, 
skudt  paa  ham,  uden  at  han  dog  blev  ramt.  Man  greb 
Morderen,  som  tilstod  sin  Forbrydelse  og  angav  en  forhen- 
værende Chouanchef  som  sin  medskyldige.  De  bleve  hen- 
rettede, skjønt  Hoche  bad  om  Naade  for  dem. 

Hoches  Sygdom  havde  unægtelig  en  noget  mistænkelig 
Karakter;  han  plagedes  af  en  ter  Hoste,  i  hans  Indre 
brændte  der  en  fortærende  Ild,  hans  Nerver  vare  yderlig 
irriterede,  og  han  faldt  ofte  i  Besvimelser.  Efterretningen 
om  de  tre  Direktørers  Statskup  den  4de  Sept.  ved  Hjælp 
af  Bonaparte  og  Augereau  oplivede  ham  for  en  Stund,  og 
faa  Dage  efter  afsatte  Direktoriet  General  Moreau  og  gav 
Befalingen  over  hans  Hæ^r  til  Hoche,  som  saaledes  nu 
kommanderede  saa  vel  Rhinarmeen  som  Sambre-  og  Maas- 
armeen;  men  hans  Kræfter  forlode  ham  paa  ny,  og  den 
19de  Sept.  1797  udaandede  han,  efter  at  have  taget  Afsked 
med  sine  Venner  og  Vaabenbrodre ,  i  sin  Kones  og  sin 
Svoger,  General  Debelles  Arme.  Man  aabnede  hans  Lig 
og   fandt   i  Maven  nogle  Pletter,  som  man  holdt  for  Virk- 

ninger  af  Gift.  Disse  Indicier  vare  i  alt  Fald  tilstrække- 
lige til  at  vække  Mistanke,  om  end  alt  for  svage  til  at 
bekræfte  den.  Hoche  havde  næppe  naaet  en  Alder  af  29 
Aar,  men  hans  Berømmelse  strakte  sig  lige  saa  fuldt  som 
hans  unge  og  glimrende  Kival  Bonapartes  over  Evropa, 
og  i  selve  Frankrig  sørgede  hele  Folket  over  hans  Død, 
men  allermest  dog  hans  Soldater  og  Vaabenbrodre,  der 
droge  Omsorg  for,  at  han  fik  en  højtidelig  og  glimrende  Begra- 
velse. Man  bestemte,  at  han  skulde  begraves  i  Petersberg 
i  den  forskansede  Lejr  ved  Koblenz  ved  Siden  af  en  anden 
ung  Helt,  General  Marceau,  der  ligesom  han  bortreves  i 
sin  blomstrende  Alder  midt  under  en  ærefuld  og  glimrende 
Løbebane,  og  hvem  Lord  Byron,  der  ogsaa  har  ydet  Hoche 
sin  Hyldest,  har  helliget  nogle  yderst  anerkjendende  Linier 
i  Child  Harolds  tredje  Sang. 

Ligtoget  forlod  Wetzlar  den  21de  Sept.  og  drog  ad  Koblenz 
tiL  Hoches  Fløj adju tanter,  Generalerne  og  hele  Staben 
ledsagede  Baaren,  foran  hvilken  de  floromvundne  Standarter 
og  Faner  bares.  Overalt,  hvor  Toget  kom  forbi,  ringede 
Kirkeklokkerne,  og  Omegnens  Bønder  ilede  til  og  sluttede 
sig  til  det.  I  Braunfels  blev  Liget  modtaget  med  militære 
Æresbevisninger  af  selve  den  regerende  suveræne  Fyrste, 
og  lignende  Æresbevisninger  blev  der  viist  det  af  den 
østerrigske  Guvernør  i  Citadellet  Ehrenbreitstein.  Ved 
Petersberg  Høje,  hvor  Marceaus  Monument,  til  hvilket 
Hoche  havde  ydet  Bidrag  nogle  Dage  før  sin  Død,  stod, 
var  en  Del  af  Hoches  Hær  under  Vaaben  for  at  modtage 
Liget.  Generalerne  Le  Févre,  Championnet  og  Grenier 
talte  ved  Graven  og  bragte  deres  forhenværende  Chef  deres 
Hyldest  i  et  simpelt  .og  sandt  militært  Sprog.  Efter  dem 
traadte  en  Grenader  frem,  præsenterede  Gevær  for  Ligkisten 
og  nedlagde  en  Egekrans  paa  denne,  i  det  han  grædende 
udbrød:     »Hoche,    modtag  denne  Krans  i  Armeens  Navn!« 

Hvad  Kegeringen  angaar,  ærede  den  Hoches  Minde  og 
tilfredsstillede  til  samme  Tid  Folkestemningen  ved  den  1ste 

Okt.  i  Paris  med  stor  Pragl  at  foranstalte  en  Begravelses- 
fest.  Alle  Statskorporationerne ,  Folket  og  Armeen  bleve 
af  Direktoriet  forte  ud  paa  Marsmarken,  hvor  den  berømte 
Daunou  holdt  Ligtalen  over  Hoche  og  var  en  veltalende 
Tolk  for  Fædrelandets  Smerte. 

F,  Bøggild. 


Slaget  ved  Lund*) 

(4.  Decbr.  1676). 


I. 

Jbor  to  Hundrede  Aar  siden  i  Vinteren  1676  laa  den 
danske  og  svenske  Hær,  som  saa  ofte  havde  prøvet  hin- 
andens Kræfter  i  blodig  Kamp,  lejrede  i  ringe  Afstand  fra 
hinanden,  en  knap  Mil  nord  for  den  gamle  Bispestad  Lund 
i  Skaane. 

Efter  at  den  svenske  Hær  nogle  Maaneder  i  Forvejen 
havde  vundet  Slaget  ved  Halmstad,  der  var  et  Lysglimt  i 
den  mørke  Nat,  som  stadig  formørkedes  ved  Rygterne  om 
de  store  Vaabenuheld  ved  Kristianstad,  Stade,  Bremen  osv., 
havde  den  indesluttet  sig  i  Lejren  ved  Syllinge,  hvorfra  den 
atter  brød  op  i  Begyndelsen  af  Oktober,  efter  at  være  bragt 
op  til  20,000  Mand.  Det  var  Karl  XFs  Hensigt  at  over- 
falde den  danske  Hær  i  dens  Vinterkvarter  og  sprænge  den 


*)  De  vigtigste  Kilder  ere:  I.  Mankell  (Beråttelser  om  svenska 
Krigshistorien.  Stockh.  1859.  III.).  —  A.  Fryxell  (Beråt- 
telser ur  svenska  Historien.  Stockli.  1848.  XV.)  —  F.  F. 
Carlson  (Sveriges  historia under  Konungarne  af  pfalziska  huset. 
Stockh.  1855.  II.)-  —  H.  Spegel  (Diarium  ofver  skånske 
kriget.  Gjørwells  Sv.  Bibi.  1.  2.  5.  D.).  —  Vaupell  (Den 
dansk-norske  Hærs  Historie.  Kbh.  1872.  I.)  —  Friede  n. 
reich  (Christian  V^s  Krigshistorie.    Kbh.  1758)    og  fl. 

fra  hinanden,  men  dette  Foretagende  mislykkedes  dog  aldeles; 
thi  Christian  V,  som  ankom  til  sin  Hær  midt  i  Oktober,  var 
i  Tide  bleven  underrettet  om  Fjendens  Hensigter  og  sammen- 
drog derfor  hurtig  sine  Tropper,  med  hvilke  han  i  den  første 
Uge  af  November  opholdt  Svenskerne  bag  Rå  Aa's  stejle 
Bredder.  Hans  Hovedkvarter  var  i  Kvistofta,  Karl  XI's  i 
Bårslof.  Begge  Hærene  stode  saaledes  kun  '^U  Mil  fra  hin- 
anden, og  som  Følge  deraf  forefaldt  der  daglig  storre  eller 
mindre  Træfninger  mellem  Forposterne,  hvilket  dog  ikke 
forhindrede  disse  i  at  fraternisere  med  hinanden,  de  udsul- 
tede svenske  Soldater  tilbyttede  sig  Bred  for  Tobak.  Ingen 
af  Kongerne  havde  Mod  til  at  overskride  Aaen,  for  at  søge 
Kamp  i  aaben  Mark,  og  kun  deres  Artilleri  spillede  lystig 
imod  hinanden,  men  uden  videre  Virkning.  Stillingen  var 
mest  ufordelagtig  for  Svenskerne;  de  manglede  Brød  og 
Salt,  selve  Jordbunden  var  saa  opblødt  af  den  stadige 
Efteraarsregn,  at  Mudderet  ofte  gik  Soldaterne  til  midt 
paa  Benene.  Kong  Karls  Stilling  begyndte  i  mange  Hen- 
seender at  blive  helt  betænkelig.  De  til  Forstærkning  op- 
budte smaalandske  Bønder  udviste  Træghed  og  Uvilje. 
Mange  forlode  Fanerne,  andre  skjulte  sig  helt,  for  at  slippe 
for  at  deltage  i  Kampen;  de  skaanske  Bønder  lagde  derimod 
stor  Kjærlighed  for  de  Danske  for  Dagen,  og  disses  Lejr 
fik  derfor  megen  og  frivillig  Tilførsel,  medens  næppe  et  Læs 
kom  til  de  Svenske.  Sæd  og  Brød  maatte  Kong  Karl  lade 
hente  fra  Markaryd,  og  meget  af  dette  blev  undervejs  røvet 
af  Snaphanerne*).  Kreaturer  var  der  vel  i  stor  Mængde  i 
Egnen,  men  de  manglede,  som  sagt.  Salt  til  Kj ødets  ordent- 
lige Tilberedelse.  Denne  uvante  Mad  og  den  usunde  Lejr- 
plads foranledigede  derfor  ikke  blot  Misfornøjelse,  men  ogsaa 
en  mere  og  mere  omkring  sig  gribende  Sygelighed.  Den 
danske  Hær  havde  derimod  paa  Højderne  ved  Gantofta  og 
Kastløsa  en  Lejr,    som  var  tør  og  sund,    og  hvorfra  Kano- 


*)  Strejfkorps,  der  bestode  af  væbnede  Bønder. 

nerne  med  større  Fordel  kunde  bruges  mod  de  lavere  stillede 
Svenske.  Desuden  havde  de  Danske  ogsaa  Fordelen  af  en 
hyppig  Tilførsel  fra  det  sydlige  Skaane  og  Sjælland. 

Dog  var  Christian  V  den  første,  som  blev  kjed  af  denne 
Krigsmaade.  Af  Frygt  for,  at  Svenskerne  skulde  oragaa 
hans  højre  Fløj,  bemægtige  sig  Passet  over  Kåflinge  Aa  ved 
Byen  af  samme  Navn  og  der  fra  undsætte  det  haardt  be- 
trængte Malmø,  dels  ogsaa  af  Mangel  paa  Foder  brød  han 
op  d.  8de  Novbr.  og  marcherede  i  sydøstlig  Retning,  over- 
skred Aaen  ved  Kåflinge  og  lejrede  sig  i  Landsbyerne  sonden 
for  denne  og  nord  for  Lund.  Den  svenske  Hær  fulgte  Be- 
vægelsen, og  midt  i  Novbr.  stode  de  atter  lige  over  for  hin- 
anden. Den  danske  Lejr  laa  omtrent  V4  Mil  syd  for  Aaen; 
dens  venstre  Fløj  stod  i  Stångby,  dens  hojre  i  Skalshøj, 
Midten  i  en  Barakkelejr  imellem  disse  Byer,  Hovedkvartei:et 
var  paa  Herregaarden  Svenstorp  foran  den  højre  Fløj;  det 
bevogtedes  af  Garden  til  Hest  og  tre  Batailloner  Matroser. 
Fra  Øst  til  Vest  strakte  sig  i  en  Længde  af  over  V4  Mil 
de  uoverskuelige  Rækker  af  Hytter,  bag  hvilke  Hestene 
vare  bundne  i  lange  Reb,  bagest  stod  Trainet  og  Marke- 
tendernes Vogne.  Deres  Vedetter  vare  udstillede  paa  de 
stejle  Skrænter  langs  med  Aabredden,  tre  Hovedposter,  hver 
paa  100  Ryttere,  i  Pågarp,  Håstad  og  Hoby,  patrouillerede 
langs  med  denne  fra  Gettingebro  til  Broen  paa  Lund- 
Landskrona  Vejen. 

Den  svenske  Lejr,  som  kun  laa  tusend  Alen  fra  Aaens 
nordlige  Bred,  frembød  et  helt  andet  Syn  end  den  danske. 
I  det  hele  taget  saae  man  kun  lidet  til  den;  thi  største 
Delen  af  Mandskabet  havde  af  Mangel  paa  Materiale  til 
Hytter  været  tvungen  til  at  grave  sig  Huller  i  Jorden  til 
Beskyttelse  mod  det  strænge  Vejrlig.  Kun  en  ringe  Del 
var  indkvarteret  i  Byerne  Store  og  Lille  Harje  samt  Ør- 
tofta.  Forposterne  stode  dels  paa  Skrænterne,  dels  iiede 
ved  selve  Aaen,    ved   de    derværende   Vandmøller.     Hoved- 

kvarteret   var   bag   Lejrens  Midte  i  den  venstre  Udkant  af 
Benstorp. 

Det  var  Christian  V's  Plan  at  holde  sig  i  den  her  om- 
talte Stilling,  indtil  Svenskerne  af  Mangel  paa  Nærings- 
midler 0.  s.  V.  bleve  tvungne  til  at  opgive  deres  Hensigt 
at  undsætte  Malme  og  vende  tilbage  til  det  egentlige  Sve- 
rige, og  han  havde  megen  Udsigt  til,  at  denne  Plan  skulde 
l3^kkes.  Svenskernes  uheldige  Stilling  kjende  vi,  Maalet 
fyldtes  ved  Tabet  af  Karlshamn  og  Kristianopel,  hvorved 
hele  Blekinge  faldt  i  de  Danskes  Hæ'nder.  Skjønt  Sven- 
skernes Lejrplads  var  noget  tørrere  end  den  ved  Bårslof,  led 
den  dog  ellers  af  de  samme  Ubehageligheder,  ogsaa  med 
Hensj^n  til  Sygeligheden  og  Kulden.  De  bidende  November- 
vinde strege  uhindrede  ind  over  den  flade  skaanske  Slette, 
og  paa  Brændsel  var  der  stor  Mangel. 

Da  den  svenske  Konge  ikke  kunde  formaa  den  danske 
til  Strid,  og  da  det  var  umuligt  at  gaa  over  den  vandrige, 
sumpige  Aa  i  Fjendens  Paasyn  og  foran  hans  Kanoner, 
maatte  han  finde  sig  i  at  begynde  denne  »Sultekrig« ,  i 
hvilken  han  dog  kunde  forudse,  at  han  maatte  bukke  under; 
men  han  havde  intet  andet  Valg,  med  mindre  han  vilde 
trække  sig  tilbage  til  Småland.  Mange  vare  i  deres  For- 
tvivlelse af  den  Mening,  at  dette  vilde  være  det  rigtigste; 
men  den  unge  Konge  harmedes  over  en  saa  skammelig 
Slutning  paa  et  Foretagende,  paa  hvilket  han  havde  anvendt 
saa  megen  Kraft,  og  til  hvilket  han  havde  sat  saa  store 
Forhaabninger.  Han  tog  den  urokkelige  Beslutning  at 
kæmpe,  Udfaldet  maatte  blive,  som  det  vilde. 

Ganske  vist  maatte  det  anses  for  et  dumdristigt  Vove- 
stykke at  forsøge  en  Overgang  og  derefter  et  Angreb;  men 
Nød  bryder  alle  Love;  den  nuværende  Tilstand  var  uud- 
holdelig; Kulden,  Mangelen,  Sygdommene  forøgedes.  De 
ventede  Forstærkninger  udebleve,  Snaphanerne  ødelagde 
Sygehusene,  Byen  Lille  Harje  blev  skudt  i  Brand,  og  den 
svenske    Fodgarde   maatte    som   Følge    deraf,   ligesom    den 

øvrige  Hær,  nedgrave  sig  i  usle,  usunde  Jordhuler.  Man 
raaatte  tage  en  Beslutning  om  Tilbagetog  eller  Angreb, 
og  Kongen  tøvede  ikke  med  at  vælge  det  sidste.  Et  Nederlag 
kunde  næppe  have  værre  Følger  end  et  Tilbagetog  gjennem 
et  fjendtligt  Land  og  under  en  overlegen  Fjendes  Øjne; 
i  begge  Tilfælde  opgav  man  Skaane,  maaske  for  stedse;  thi 
Malmø  maatte  da  snart  falde,  og  hele  Krigsbyrden  drages 
ind  i  hans  eget  Laud.  —  Mange  tilskreve  eller  lode,  som 
om  de  tilskreve,  den  unge  Konges  Uerfarenhed  og  Mangel 
paa  Dygtighed  de  Ulykker,  som  vare  indtrufne.  Rygtet 
udbredte,  at  man  havde  til  Hensigt  at  indskrænke  hans 
Magt  eller  endog  berøve  ham  Kronen.  Alt  dette  vidste 
Karl  Xr  meget  godt  og  fattede  den  fortvivlede  Beslutning 
at  sejre  eller  dø.  Sejrede  han,  befriedes  derved  Armeen 
fra  sin  utaalelige  Elendighed,  sejrede  han  ikke,  hændte  dog 
kun,  hvad  der  vilde  indtræffe  om  nogle  Dage  eller  Uger,  et 
Tilbagetog  til  Småland.  Ved  det  Krigsraad,  som  sammen- 
kaldtes den  29de  Novbr.,  var  der  derfor  mere  Tale  om, 
hvorledes  man  skulde  angribe  Fjenden,  end  om  man 
skulde  gjøre  det.  Det  fortaltes,  at  Johan  Gyllenstjerna  fik 
Krigsraadet  sammensat  af  en  overvejende  Del  af  de  Be- 
falingsmænd, der  vare  stemte  som  Kongen  og  han  selv. 

Mange  ansaa  det  dog  for  umuligt  at  overskride  den 
endnu  paa  denne  Aarstid  vandrige,  af  sumpede  Bredder 
omgivne  Kåflinge-Aa  og  den  dybe  Flodseng,  i  hvilken  den 
løber;  men  da  ingen  anden  Udvej  fandtes,  blev  det  dog  be- 
sluttet, at  en  Overgang  skulde  gaa  for  sig  saa  nær  Fjen- 
dens venstre  Fløj  som  mulig,  for  at  han  ikke  skulde  faa 
Lejlighed  til  atter  at  trække  sig  tilbage,  f.  E.  bag  Høje 
Aa,  men  tvinges  til  Kamp  og  afskæres  fra  Landskrona,  saa 
at  Malmø  lettere  kunde  undsættes. 

Denne  Plan  var  dog  vanskeligere  at  udføre,  end  man 
havde  forestillet  sig,  hvilket  de  mange  foreløbige  Rekog- 
nosceringer snart  bekræftede.  En  Nat  gik  endogsaa  Karl  XI 
selv,   forklædt   og  kun  i  Følge   med  Helmfeldt,    Ascheberg 

Og  Dahlberg,  over  Aaen  og  undersøgte  Terrænnet  paa  den 
anden  Side  lige  indtil  den  danske  Lejr.  Da  et  stort  Mo- 
rads lukkede  Adgangen  til  dennes  vestlige  Side,  lod  Karl  XI 
Broerne  ved  Kåflinge-By  og  Hogsmolle  længere  mod  Vest, 
som  de  Danske  havde  ødelagt,  atter  istandsætte,  for  om 
muligt  at  foretage  Overgangen  der.  Hele  Foretagendet 
havde  dog  endnu  lange  Udsigter,  og  imidlertid  forefaldt 
der  hyppige  Smaatræfninger;  man  afbrændte  hinandens 
Møller,  Forraad  og  Kvarterer,  og  med  slige  Bedrifter  gik 
Tiden. 

Begge  Hærene  trak  Forstærkninger  til  sig,  den  danske 
Hær  modtog  saaledes  de  omtalte  1500  Matroser,  som  hid- 
førtes af  G  eneral- Admiral  Tromp,  da  de  ikke  brugtes,  me- 
dens Flaaden  laa  i  Viuterleje.  De  vare  delte  i  tre  Batail- 
loner,  førtes  af  Søofficerer  og  vare  bevæbnede  med  Sabler, 
Pistoler  og  Morgeostjærner.  Ligeledes  blev  Generalmajor 
Meerheim,  der  blokerede  Malmø,  kaldt  til  Lejren  med  sine 
to  Regimenter  og  afløst  af  en  meget  mindre  Styrke.  Den 
danske  Hær  saa  vel  som  den  svenske  trængte  til  alt  det 
Mandskab,  den  kunde  faa;  den  strænge  Forposttjeneste  og 
det  haardø  Vejr  voldte  megen  Sygelighed,  og  Hærene  smel- 
tede stærkt  sammen;  tre  Uger  efter  Ankomsten  til  Kåflinge 
Aa  vare  de  begge  svundne  ind  til  Halvdelen. 

Et  andet  stort  Tab  led  de  Danske  ved,  at  Overgene- 
ralen, Hertugen  af  Pløen,  som  de  havde  at  takke  for  Kri- 
gens heldige  Fremgang,  faldt  i  Unaade  og  krænket  over, 
at  Christian  V  foretrak  sine  Hofmænds  daarlige  Raad  for  hans 
modne,  forlod  Hæren.  Feltmarskalk  Weiher  var  nogle  Uger 
før  død  af  Sygdom  paa  Engelholm,  og  Karl  Arenstorff, 
som  før  havde  været  i  svensk  og  aldrig  indlagde  sig  Hæder 
i  dansk  Tjeneste,  beholdt  Hærens  Førelse  under  Kongen. 

Til  den  svenske  Hær  kom  en  længe  ventet  Forstærk- 
ning af  1200  finske  Ryttere  under  Oberst  Baranoff.  Kong 
Karl  blev  mere  og  mere  opsat  paa  at  vove  et  Forsøg,  han 
flammede  af  Længsel    efter  Kampen,    og    Befalingerne   vare 


Slaget  ved  Lund.  365 

allerede  udstedte  til  det  vovelige  Foretagende  at  gaa  over 
Broerne  ved  Kåflinge.  Da  fik  han  pludselig  en  uventet 
Forbundsfælle,  der  hjalp  mere  end  noget  andet.  Det  var 
Kulden. 

Den  1ste  Decbr.  begyndte  Aaen  at  fryse  til.  Dersom 
Frosten  vedblev  nogle  Dage,  vilde  man  kunne  gaa  over  den 
og  Moserne  lige  imod  den  danske  Lejn  General  Ascheberg 
og  Oberst  Dahlberg  vare  stadig  sysselsatte  med  at  prøve 
Bredderne  og  Isens  Tykkelse  paa  forskjellige  Steder;  den 
fandtes  ikke  til  Pas  i  flere  Dage,  indtil  endelig  Dahlberg 
fandt  et  Sted  omtrent  midt  imellem  Hoby  og  St.  Harje 
Krudtmølle,  hvor  den  var  stærk  nok  til  at  bære  Heste  og 
lettere  Kanoner.  Pro  ver  paa  dens  Tykkelse  optoges  strax 
og  leveredes  til  Kongen.  Denne  besluttede  da  ufortøvet  at 
skride  til  det  æventyrlige  Foretagende,  hvortil  Tiden  be- 
stemtes til  Natten  mellem  Søndagen  og  Mandagen  den  3dje 
og  4de  December. 


II. 


Om  Aftenen  den  4de  December  var  Stemningen  i  de 
to  Hære  meget  forskjellig.  I  den  danske  Lejr  hørtes  Latter 
og  Sang;  ved  de  lystig  flammende  Baal  drak,  spiste  og 
spillede  Soldaterne,  der  for  største  Delen  vare  hvervede 
Tropper.  De  havde  Overflod  paa  Brændsel,  paa  Mad  og 
Drikke,  de  vare  glade  over  at  tjene  under  de  danske,  hidtil 
saa  sejrrige  Faner  og  i  det  hele  taget  kun  lidet  berørte  af 
Krigens  Ulykker,  Sygdomme  undtagne.  Kong  Christian, 
som  den  na^ste  Dag  vilde  holde  stor  Revue  over  sin  Hær, 
havde  ladet  al  tilgodehavende  Lønning  udbetale,  derfor  denne 
Fryd  og  Glæde.  Selv  holdt  Kongen  et  lystigt  Drikkelag 
med  sine  unge  Generaler,  der  ligesom  han  selv  længtes 
efter  Kampen,  for  at  vise  deres  Dygtighed,  nu  da  de  gamle 
Feltherrer   vare    fjærnede.      For   at   være    beredte   paa  alt, 

havde  Kongen  og  den  hele  Hær  faa  Dage  i  Forvejen  taget 
Alterens  Sakramente. 

I  den  svenske  Lejr  var  derimod  alt  i  Begyndelsen  af 
Aftenen  stille  og  tyst.  Enhver,  som  kunde,  var  krøben  ned 
i  Jordhulerne  for  at  beskytte  sig  imod  den  iskolde  Vind; 
og  der  var  ogsaa  kun  ringe  Grund  til  Glæde.  Nød  og 
Mangel,  Sygdom  og  Elendighed  herskede  i  enhver  Skikkelse; 
den  halve  Styrke  var  syg  og  blev  daglig  begravet  snesevis, 
den  utrolige  Mangel  paa  alle  Fornødenheder  havde  foraar- 
saget  denne  forfærdelige  Sygelighed  (mest  Blodgang).  Na- 
turligvis vare  Hestene  af  samme  Grunde  udhungrede  og 
næsten  ødelagte. 

Den  sørgelige  Stemning  blev  som  ved  et  Trylleslag 
forvandlet  til  Glæde  og  Livlighed,  da  Officerer  og  Soldater 
i  Løbet  af  Aftenen  fik  Ordre  til  Opbrud  og  Afmarch e  mod 
Fjenden.  Endelig  skulde  man  nu  faa  Ende  paa  de  Lidelser, 
som  saa  længe  havde  formorket  Sindene.  Samme  Lejr,  som 
nylig  havde  frembudt  et  saa  sørgeligt  Udseende,  frembød 
nu  det  livlige  Syn  af  en  Hær,  som  rustede  sig  til  en  længe 
eftertragtet  Kamp.  Endogsaa  de  syge  krøbe  frem  af  Jord- 
hytterne og  stillede  sig  paa  deres  Plads;  de  nødvendige 
Ordrer  gaves,  og  ved  Aftenbønnen  bad  hver  Regiment  efter 
Kongens  Ordre  om  Lykke  og  Fremgang  for  det  store  Fore- 
havende. Allerede  Kl.  )0  begyndte  Tropperne  at  gjøre  sig 
i  Stand  til  Opbruddet,  endskjønt  Afmarchen  ikke  skulde 
gaa  for  sig  før  efter  Maanens  Nedgang  Kl.  2. 

Lagtet  den  strængeste  Stilhed  var  paabudt,  kunde  man 
dog  ikke  forhindre,  at  der  opstod  megen  Larm  og  Støj  ved 
Soldaternes  Raab,  Hestenes  Vrinsken  og  Vognenes  Rullen 
samt  den  Forvirring,  som  i  slige  Tilfælde  og  især  i  Nattens 
Mørke  ikke  let  kan  undgaas,  hvor  Disciplinen  ikke  er  stræng. 
Dertil  kom,  at  nogle  Halmhytter  ved  Uagtsomhed  kom  i 
Brand.  Da  den  usædvanlige  Bevægelse  og  Larm  bemær- 
kedes paa  højre  Fløj  af  de  Danskes  Stilling,  —  den  venstre 
Fløj    forsømte    fuldstændig   Forposttjeneaten,    der   ved  Karl 

Arenstorffs  forvirrede  Ordrer  var  i  en  fuldstændig  Uorden,  — 
steg  den  tapre  og  energiske  Generalmajor  Meerlieim  til 
Hest  og  red  tillige  med  nogle  andre  Officerer  og  50  Mand 
over  Kåflinge  Aa  sønden  for  Ørtofta.  Alt  var  saaledes  nær 
ved  at  blive  opdaget  i  sidste  Øjeblik;  men  hans  snilde  Mod- 
stander, den  berømte  General  Ascheberg,  som  endnu  ikke 
var  brudt  op  med  sine  Ryttere,  rykkede  ham  i  Mede  med 
nogle  mindre  Afdelinger,  for  hvilke  Meerheim  maatte  trække 
sig  tilbage  i  den  fulde  Overbevisning,  at  det  kun  var  en 
Rekognoscering  fra  Svenskernes  Side.  Skydningen  bragte 
imidlertid  alle  danske  Forposter  i  Gevær,  men  blot  for  et 
Øjeblik,  da  de  fik  Underretning  om,  at  det  kun  var  Meer- 
heim, som  havde  alarmeret  Fjenden.  Uden  at  undersøge 
Forholdene  foran  Stillingen  nærmere,  hengave  de  sig  atter 
til  Sorgløsheden,  medens  Svenskerne  gik  over  Aaen. 

Paa  svensk  Side  vare  Tropperne  imidlertid  blevne  op- 
stillede i  den  Orden,  som  skulde  iagttages  under  Over- 
gangen. Strax  efter  kom  Karl  XI  ridende  fra  sit  Kvarter; 
han  havde  tilbragt  de  foregaaende  Timer  dels  med  at  skrive 
et  Afskedsbrev  til  sin  Moder,  i  hvilket  han  tilkjendegav,  at 
han  Dagen  efter  vilde  sejre  eller  dø,  dels  med  Samtale  med 
sin  Sjælesørger,  Overfeltpræst  Spegel.  Nu  red  han  om 
og  talte  nogle  opmuntrende  Ord  til  hvert  Regiment,  og  over- 
alt blev  han  modtagen  med  Glæde  og  Frimodighed;  Garden 
opfordrede  han  til  at  spare  den  sidste  Salve,  til  de  vare 
komne  Fjenden  paa  10  å  12  Skridt  nær  og  saa  gaa  paa  med 
det  blanke  Vaaben.  Efter  at  Maanen  var  gaaet  ned,  og 
Mørket  havde  udbredt  sig  over  de  frosne  Marker,  tiltraadtes 
Marchen  til  St.  Harje  omtrent  Kl.  2.  I  Lejren  efterlodes 
de  syge,  det  groveste  Skyts  og  hele  Trosset.  Overgangs- 
stedet var  beliggende  noget  øst  for  St.  Harje  Krudtmølle. 
For  saa  hurtig  som  mulig  at  komme  over,  var  Hæren  delt 
i  sex  Kolonner,  hvoraf  de  fire,  som  dannedes  af  Rytteriet, 
gik  til  venstre,  og  de  to,  bestaaende  af  Fodfolket,  gik  til 
højre.     Artilleriet  (kun  8  sexpundige  Kanoner)   fulgte  Fod- 

folket.  Trods  denne  Formation  varede  Overgangen  dog 
halvanden  Time.  For  Fodfolket,  som  marcherede  foran, 
gik  det  let  nok;  men  da  Rytterne  fulgte  efter,  begyndte 
Isen  at  brage,  saa  at  de  maatte  sidde  af  og  med  Forsig- 
tighed lede  Hestene  over,  en  for  en.  Kl.  var  4,  inden 
samtlige  Tropper  vare  paa  den  sydlige  Side  af  Aaen. 
Hæren  opstilledes  nu  i  den  forud  bestemte  Slagorden.  I 
Følge  den  Tids  Skik  og  Brug  ordnedes  den  i  to  omtrent 
lige  stærke  Træfninger  eller  Linier  paa  nogle  Hundrede 
Alens  Afstand  fra  hinanden  og  saaledes,  at  Fodfolket  med 
Artilleriet  foran  sig  stod  i  Midten  og  Eytteriet,  delt  i  to 
lige  store  Halvdele,  paa  begge  Fløje.  Imellem  første  Træf- 
nings Afdelinger  var  der  desuden  Mellemrum  af  samme 
Størrelse  som  disses  Front,  og  bag  disse  Mellemrum  stode 
anden  Træfnings  Afdelinger.  For  imidlertid  at  faa  samme 
Frontlængde,  som  man  formodede,  at  den  danske  Hær 
havde,  blev  den  anden  Træfning  gjort  langt  svagere  end 
den  første,  og  da  Fodfolket  var  saa  stærkt  formindsket, 
bestod  anden  Træfning  næsten  udelukkende  af  Rytteri.*) 

Efter  at  Hæren  var  bleven  ordnet  saaledes,  uddeltes 
Feltraabet:  »Med  Guds  Hjælp«,  og  Felttegnet,  en  Halm- 
visk, blev  anbragt  paa  Hattene.     Generalløjtenant  v.  Fersen 


*)  Første  Træfning. 

Højre  Fløj:  Midten:  Venstre  Fløj: 

General  O.  W.  v.  Fersen.       Gen.  Schultz.  Gen.  Galle. 

12  Eskadroner.         9  Bat.  Fodfolk.     1  2Eskadroner. 
8  Kanoner. 

Anden  Træfning. 

Højre  Fløj:  Midten:  Venstre  Fløj: 

General  Wittenberg.        Gen.  Mortaigne.  Gen.  Schønleben. 

7  Eskadroner.  6  Eskadroner.  7  Eskadroner. 

Efter  Datidens  Brug  opholdt  Generalstaben  —  Karl  XL, 
Feltmarskalk  Helmfeldt,  Ryttergeneral  Ascheberg  og  Oberst 
Dahlberg  —  sig  som  oftest  ved  første  Træfnings  højre  Fløj. 
(Efter  Opgivelserne  i  Mankeils  Berattelser). 

sendtes  frem  til  den  store  Mose  nord  for  Stångby,  og  da 
denne  fandtes  fuldstændig  tilfrossen,  begyndte  Marchen 
sydpaa  over  den  naed  Siv  bevoxede  Mose  og  fortsattes  vest 
om  Stångby.  Da  Hæren  havde  marcheret  en  Stund,  noget 
over  en  Fjerdingvej,  og  Spidsen  var  kommen  forbi  Stångby 
Kirke,  hørtes  pludselig,  omtrent  en  Time  før  Daggry,  tre 
Alarmskud  drønende  ud  i  den  stille  Frostmorgen  fra  den 
danske  Lejr.  Man  var  altsaa  bleven  opdaget  af  de  Danske. 
Allerede  ved  Aaens  Overgang  var  den  danske  Feltvagt 
i  Hoby  bleven  opmærksom  paa  den  derved  opstaaede  Larm, 
men  havde  troet,  at  det  stammede  fra  et  almindeligt 
Rekognosceringskorps ,  hvorom  der  ogsaa  sendtes  Melding 
til  Hovedkvarteret.  Kort  efter  sendtes  imidlertid  en  ny 
Melding  fra  Føreren  for  venstre  Fløjs  Forposter,  General 
Sandberg,  om,  at  den  svenske  Hær  gik  over  Aaen.  Men 
begge  disse  Meldinger,  som  først  sent  naaede  det  fjærnt 
liggende  Svenstorp,  bleve  ikke  paaagtede  af  Karl  Arenstorff. 
Efter  at  endelig  de  virkelige  Forhold  vare  blevne  opdagede 
ved  den  Larm,  som  opstod  i  den  stille  Nat,  da  Hæren  til- 
traadte  Marchen  syd  paa,  afsendtes  endnu  en  Melding  om, 
at  hele  den  svenske  Hær  var  gaaet  forbi  den  danske  venstre 
Fløj.  Dette  bragte  endelig  Hovedkvarteret  paa  Benene. 
Da  den  danske  Hær  havde  faaet  Ordre  til  tidlig  om  Mor- 
genen at  være  i  Beredskab  til  den  omtalte  Revue,  blev 
den,  efter  at  Alarmskuddene  vare  faldne,  hurtig  opstillet 
foran  Lejren,  hvorefter  Slagordenen  formeredes.*)  Feltraabet 
var:  »Hjælp,  Jesus!«  og  Felttegnet  en  hvid  Papirs  Lap  paa 
Hatten.       Ved    de    danske    Alarmskud   havde   Kong    Karl 


*)  Efter  forskjellige  Optegnelser. 

Første  Træfning. 

Højre  Fløj:                    Midten:  Venstre  Fløj: 

General  Arenstortfog       Gen.  Bibow  og  Christian V,  Pr.  Georg, 

Gen. -Major  Rantzau.         Gen.  Cicignon.  Gen.  K.  Arenstorff. 

13  Pjskadroner.      lOBat.  Fodfolk,  1 2  Eskadroner, 

28  Kanoner. 

standset  sin  Marche  og  holdt  et  kort  Krigsraad.  Han  havde 
først  haft  til  Hensigt  at  svinge  til  venstre  og  gaa  les  paa 
de  Danskes  venstre  Flanke,  inden  disse  kunde  ordne  sig  til 
Forsvar;  nu  forandredes  denne  Plan,  og  han  besluttede  at 
gaa  forbi  den  danske  Hær  og  sætte  sig  i  Besiddelse  af 
Højderne  ved  Lund  og  paa  den  Maade  faa  Malmø  Fæstning 
i  Byggen.  Marchen  fortsattes  derfor  syd  paa,  i  det  første 
Træfning  fulgte  Landevejen,  I  Spidsen  for  Hæren  travede 
en  Avantgarde  paa  300  Ryttere  under  Oberst  Rolfshusen. 

De  Danske  ventede  et  Øjeblik  paa  Svenskernes  Angreb, 
men  da  kort  efter  Slagordenens  Formering  Morgengryets 
første  Straaler  viste  sig  i  Horisonten  og  begyndte  at  sprede 
et  svagt  Lys  over  Egnen,  opdagede  man,  at  Svenskerne 
allerede  vare  komne  et  godt  Stykke  forbi  venstre  Flanke 
og  med  Avantgarden  allerede  var  naaet  til  Walkarra,  om- 
trent Halvvejen  til  Lund.  Christian  V.  og  Karl  Arenstorff 
forstode  strax  Meningen  med  denne  Bevægelse,  Hæren 
fik  Ordre  til  at  gjøre  omkring  og  marchere  til  Lund  for  at 
standse  Svenskerne.  Selv  satte  de  sig  i  Spidsen  for  de  ni 
Rytterregimenter  paa  venstre  Fløj  og  joge  afsted  over  Stok 
og  Sten,  over  Marker  og  Gærder,  for  at  komme  til  Lund 
før  Fjenden.  Uagtet  denne  havde  et  godt  Forspring,  lyk- 
kedes det  dog  snart  de  Danske,  mest  paa  Grund  af  deres 
bedre,  velplejede  Heste,  at  komme  i  Højde  med  dem.  Og 
nu  begyndte  ligesom  et  Væddeløb  imellem  begge  Hærene, 
Marchen  forceredes  af  alle  Kræfter  paa  begge  Sider.  Med 
flyvende  Faner  og  klingende  Spil  nærmede  de  sig  hinanden, 
samtidig  med  at  de  kom  nærmere  til  Byen.  De  gik  til 
Slaget   som    til   en  Parade;    med  begge  de  unge  Konger  i 


Anden  Træfning. 

Højre  Fløj:  Midten:  Venstre  Fløj: 

Gen. -Major  Meerheim.    Gen. -Major  Schack.    Gen.-Mpjor  Sandberg. 
8  Eskadroner.  7Bat.Fodfolk        7  Eskadroner, 

(hvoriblandt  3  Bat. 
Matroser.) 

Spidsen  sprængte  den  danske  venstre  og  den  svenske  højre 
Fløj  fremad,  et  langt  Stykke  foran  Fodfolket  og  den  øvrige 
Hær.  Svenskerne  havde  dog  Forspringet  og  toge  med  stor 
Hurtighed  Stilling  uden  for  Lund.  »Her,  tæt  under  den 
gamle  Bispestads  Mure,  i  det  frugtbare  Landskabs  Midtpunkt 
skulde  nu  begge  de  nordiske  Konger  kæmpe  om  Skaanes 
Besiddelse. « 


m. 

Den  Valplads,  hvorpaa  den  egentlige  Kamp  udkæmpedes, 
strakte  sig  imellem  Walkårra  By  og  Lund,  et  Par  Tusend 
Alen  paa  begge  Sider  af  Landevejen  til  Landskrona.  Jords- 
monnet var  svagt  bølgeformigt,  hvilket  ikke  havde  nogen 
mærkelig  Indflydelse  paa  Fægtningens  Gang.  Langt  vig- 
tigere i  saa  Henseende  vare  de  i  Skaane  saa  almindelige 
høje  og  nu  frosne  Sten-  og  Jordgærder,  som  bestandig 
vare  til  Hinder  for  Rytteriets,  Hovedvaabnets,  Bevægelser. 
Det  højeste  Punkt  paa  Slagmarken  var  den  stejle  Allhel- 
gona-Bakke,  nordost  for  Lund,  paa  hvilken  der  den  Gang 
fandtes  Ruiner  af  en  gammel  Kirke,  som  nu  ere  helt  for- 
svundne. Omtrent  tusend  Alen  nord  for  Byen  var  en  stor 
Vejrmølle,  og  endnu  nordligere,  lige  til  venstre  for  Lande- 
vejen paa  den  saakaldte  Slibe -Høj  eller  Lybers  Høj,  en 
anden  Vejrmølle. 

Imidlertid  nærmede  begge  Hærene  sig  hinanden  med 
ilende  Fart,  begge  i  Haab  om  først  at  naa  AUhelgona- 
Bakken.  I  samme  Øjeblik  stod  Solen  op  i  al  sin  Pragt  og 
kastede  sine  blodrøde  Straaler  over  de  hvide,  snebedækkede 
Marker,  over  den  gamle  Bys  Kirkespir  og  maleriske  Hus- 
gavle,  over  de  paa  Sletten  spredte  Huse  og  Gaarde,  og 
over  de  tvende  H83re  —  de  Danske  i  deres  røde,  de  Svenske 
i  deres  gule  og  blaa  Uniformer  — ,  som  hastede  frem  under 
krigerisk  Larm.  Den  mindeværdige  Dag  var  oprunden, 
Vejret  vedblev  at  være  klart  og  roligt. 

24* 

Klokken  var  knap  ni,  da  begge  Hærenes  Fortropper 
tørnede  sammen  ved  den  nærmeste  Mølle.  Svenskernes 
højre  Fløj,  19  Eskadroner,  havde  næppe  taget  Stilling,  fer 
de  Danskes  venstre  Fløj,  21  Eskadroner,  sprængte  ind  paa 
dem  med  Kongen  og  Arenstorff  i  Spidsen.  De  Svenske 
kastede  i  Begyndelsen  de  Danske  over  Ende;  men  da  disse 
strax  fik  Forstærkning,  kom  Turen  til  dem  til  ikke  alene 
at  drive  de  svenske  Eskadroner  tilbage,  men  ogsaa  at  an- 
gribe Budbergs  først  nu  ankommende  Dragoner  og  efter  en 
kort  Modstand  at  jage  dem  paa  Flugten.  Dette  udførtes 
af  de  danske  røde  Dragoner  under  Brockenhus,  hele  den 
svenske  første  Linie  blev  efterhaanden  dreven  tilbage,  og 
Karl  XI  søgte  forgjæves  at  samle  og  atter  føre  den  frem. 
Oberst  Baranoffs  nyhvervede  finske  Dragoner  adsplittedes 
til  alle  Sider,  og  han  selv  blev  saaret.  Kun  Niels  Bjelke 
ved  Livregimentet  til  flest  formaaede  at  standse  Fjenden 
nogle  øjeblikke.  Fægtningens  Begyndelse  var  saaledes 
ingenlunde  gunstig  for  Svenskerne.  Det  lykkedes  endelig 
Bjelke  at  kaste  de  Danske  et  langt  Stykke  tilbage;  men  da 
hans  Flanker  vare  blottede,  maatte  han  standse,  især  da 
Wittenbergs  PJskadroner,  der  bleve  opholdte  af  de  høje 
Hegn  ved  Lybers  H^øj,  vare  for  langt  tilbage,  og  de  Danske 
atter  med  stor  Hurtighed  samlede  sig  til  Angreb. 

Karl  XI  benyttede  det  korte  Ophold  til  at  sætte  Mod 
i  Soldaterne;  »husk  paa,  I  ere  Svenskere«,  raabte  han  og 
førte  atter  sine  Drabanter  og  Livregimentet  under  Bjelke 
frem  imod  de  Danskes  ufortrødne  xlngreb.  Dette  andet 
Sammenstød  fandt  Sted  imellem  Galgebakken  og  Landevejen 
og  med  stort  Raseri  paa  begge  Sider.  Det  var  vist  nok 
Dagens  haardeste  Strid;  i  en  hel  Time  (Kl.  10—11)  fæg- 
tede man  med  Sabler  og  Pistoler  i  vildt  Haandgemæng. 
Halvdelen  af  de  svenske  Drabanter  tillige  med  Chefen, 
Oberst  Siegroth,  blev  nedhugget,  men  Wittenbergs  Ankomst 
med  syv  friske  svenske  Eskadroner  afgjorde  Kampen;  selv 
saaredes    han    strax,    men    hans   Ryttere   bragte   saa   stor 

Uorden  i  de  danske  Rækker,  at  der  ikke  mere  var  nogen 
Adskillelse  mellem  danske  og  svenske  Eyttere;  alt  var 
blandet  imellem  hinanden,  og  Eskadronerne  gjorde  Front 
og  Angreb  til  alle  Sider.  Resultatet  blev  imidlertid,  at  de 
Danske  saa  smaat  trængtes  tilbage  til  Galgebakken,  og  da  de 
saae,  at  det  gik  uheldig,  at  Overgeneralen  var  dødelig 
saaret,  og  Henrik  Sehested  og  mange  andre  af  de  dygtigste 
Førere  vare  faldne,  sagte  de  at  benytte  sig  af  Krudtrøgen 
og  trække  sig  ud  af  Kampen  for  at  ordne  sig. 

Under  denne  Fægtning  udvikledes  paa  begge  Sider  den 
største  Tapperhed.  Christian  V  og  hans  Broder  Georg 
toge  ivrig  Del  i  Haandgemænget  og  gjorde  alt  for  at  op- 
muntre deres  Folk.  Karl  XI.'s  Hest,  Totten,  fik  en  Kugle 
i  Panden,  som  prellede  op  imod  Kongens  Hat;  han  besteg 
en  anden,  Brillant,  som  var  en  Gave  fra  Ludvig  XIV.  Det 
var  ogsaa  under  denne  Kamp,  at  Karl  XI  af  en  Fejltagelse 
satte  sig  i  Spidsen  for  en  dansk  Eskadron,  som  stod  imel- 
lem to  svenske,  kommanderede  den  til  Angreb  og  lod  Pav- 
kerne  røre;  han  ansaa  dem  for  at  være  Oberst  Ramswårds 
Smalåndinger,  som  havde  røde  Standarter  ligesom  de  Danske, 
og  først  da  Krudtrøgen  trak  til  Side,  og  han  saae  det  hvide 
Kors  i  det  røde,  opdagede  han  sit  Fejlgreb.  Heldigvis  for 
ham  bemærkede  Rytterne  ham  ikke  imellem  sig. 

Da  det  opdagedes,  al  de  danske  Eskadroner  havde 
trukket  sig  tilbage  til  Galgebakken  for  at  samle  sig,  ferte 
Karl  XI  sine  samlede  tretten  Eskadroner  frem  imod  dem 
til  et  nyt  Angreb.  De  Danske  afventede  dog  ikke  dette, 
men  trak  sig  tilbage  til  Ladegaarden.  Svenskerne  fulgte 
efter  saa  hurtig  som  muligt,  hvilket  dog  ikke  skete  uden 
stort  Mandefald,  da  de  Danske  hyppig  under  Flugten  vendte 
om  og  gjorde  Angreb,  naar  de  udmattede  svenske  Heste 
standsedes  af  det  glatte  Føre  eller  af  Gærder  og  Diger. 

Christian  V.  begav  sig  imidlertid  til  sin  højre  Fløj, 
efter  at  have  set  sin  venstre  slaaet  og  forfulgt  af  Karl  XI. 
Han  overgav   Anførselen    til  den  faldne  Arenstorffs  Broder, 

Frederik  Arenstorff,  og  lod  sig  kort  efter  af  denne  og  sine 
fornemste  Hofmænd  overtale  til  at  flygte  til  Landskrona, 
skjønt  hans  højre  Fløj  netop  den  Gang  havde  stor  Frem- 
gang. Med  sin  Hestgarde  flygtede  han  samtidig  med  sin 
venstre  Fløj,  hvilken  Bevægelse  fulgtes  af  nogle  Batailloner 
af  Fodfolket. 

Karl  XL  naaede  imidlertid  stærkt  ind  paa  de  flygtende, 
og  jo  nærmere  han  kom,  desto  mere  gik  disses  Forsøg  paa  at 
sætte  sig  til  Modværge  under  Tilbagetoget  over  til  en  for- 
virret og  uordentlig  Flugt.  Den  trak  sig  igjennem  den 
vestre  Del  af  den  forladte  danske  Lejr,  hvor  flere  svenske 
Regimenter  standsede  for  at  plyndre,  og  derefter  over  Kåf- 
linge  mellem  Hoby  og  Lille-Harje  Mølle.  Isen  brast  under 
den  fremstyrtende  Mængde,  og  flere  hundrede  Ryttere  druk- 
nede. Med  Nød  og  næppe  lykkedes  det  Christian  V.  at 
komme  over  Aaen  et  andet  Sted,  da  flere  svenske  Eska- 
droner vare  i  Hælene  paa  ham.  Om  Eftermiddagen  kom 
han  i  god  Behold  til  Landskrona. 

Karl  XI.  vendte  nu  sejrstraalende  om  i  det  Haab,  at 
hans  øvrige  Hær  havde  haft  samme  Held,  som  han  selv. 


IV. 

Den  her  fremstillede  Kamp  mellem  begge  Kongerne 
og  deres  Fløje  havde  allerede  varet  en  god  Stund,  inden 
de  to  andre  Hærafdelinger  naaede  Valpladsen.  Det  svenske 
Fodfolk  under  General  Schultz  stillede  sig  tværs  over  L}^- 
bers  Høj  langs  Vejen  med  Front  mod  Øst  og  var  skilt  fra 
det  danske  Fodfolk  ved  en  Lavning.  Det  danske  overlegne 
Artilleri  begyndte  med  megen  Fordel  at  beskyde  Svenskerne, 
som  kun  havde  nogle  faa  Kanoner.  De  Svenske  lode  sig 
dog  ikke  afholde  fra  med  Ro  og  Orden  at  rykke  frem  over 
Lavningen  imod  de  Danske,  som  stode  paa  den  modsatte 
Højde.      Midt    paa    Skraaningen    modtoge    disse    Fjenden, 

begge  Partier  gjorde  Holdt  og  begyndte  at  beskyde  hinan- 
den, i  det  de  udførte  alle  de  Ladningsgreb,  som  hørte  til 
Datidens  Skydevaaben,  med  samme  Nøjagtighed  som  paa 
Exercerpladsen;  men  snart  greb  man  paa  begge  Sider  til 
Piker,  Sabler  og  Kolber  og  stormede  imod  hinanden.  Sam- 
menstødet var  frygteligt  for  de  svenske  Batailloner.  Næsten 
hele  det  svenske  Fodfolk  blev  oprevet  af  de  overlegne 
Modstandere  og  drevet  tilbage  i  Lavningen,  i  det  de  lode 
deres  Artilleri,  en  Del  af  Fanerne  og  de  fleste  af  Førerne 
blive  paa  Pletten. 

Kun  den  svenske  Fodgarde  under  Kristoffer  Gylle  n- 
stjerna  lykkedes  det  at  holde  Fr.  Arenstorff  og  den  tapre 
Oberst  Levetzau  Stangen,  men  revne  med  i  det  almindelige 
Nederlag  maatte  ogsaa  denne  trække  sig  tilbage.  Den  ene 
Bataillon  af  samme  Garde  blev  næsten  aldeles  huggen  ned ; 
Kr.  Gyllenstjerna  havde,  efter  at  dens  Førere  vare  faldne, 
skjønt  han  blødte  af  flere  Saar,  selv  stillet  sig  i  Spidsen 
for  den;  men  hans  Hest  blev  skudt  under  ham,  og  de 
fremstormende  Danske  efterlode  ham  udplyndret  og  bevidstløs 
mellem  de  døde  Legemer  paa  Pladsen.  Nederlaget  vilde 
være  blevet  fuldstændigt,  dersom  Karl  XI.  ikke  havde 
sendt  fire  Eskadroner  fra  højre  Fløj  til  Hjælp;  disse  huggede 
ind  paa  det  danske  Fodfolk,  der  herved  kom  i  Uorden,  og  hvoraf 
endogsaa  flere  Batailloner  toge  Flugten  og  forenede  sig,  som 
oven  for  er  o  ntalt,  med  den  flygtende  venstre  Fløj.  Den  danske 
højre  Fløjs  Rytteri  under  Meerheim  og  Rantzau  kom  imid- 
lertid Fodfolket  til  Undsætning  og  angrebe  General  Galles 
og  Schønlebens  Eskadroner,  Galle  faldt  strax  i  Begyndelsen, 
og  da  de  fleste  Officerer  efterhaanden  dræbtes  eller  saa- 
redes^  maatte  hele  den  svenske  venstre  Fløj  trække  sig  tilbage 
over  Landevejen  mod  Nobbeløf ;  men  det  danske  Rytteri  var 
ikke  til  at  standse  i  sin  Fremtrængen,  og  største  Delen  af 
denne  Fløj  blev  enten  sprængt  fra  hinanden  eller  slog  sig 
med  største  Anstrængelse  igjennem.  Borkhusens  finske 
Dragoner  opholdt  de  Danske  i  længere  Tid  med  heltemodig 

Tapperhed,  men  bleve  til  sidst  huggede  ned  tillige  med 
Chefen  og  Officererne,  der  næsten  alle  vare  hans  Slægt- 
ninge. 

De  Danske  saa  vel  som  de  Svenske  trængte  til  at  ordne 
deres  efter  det  heftige  Sammenstød  adspredte  Tropper,  i 
hvilken  Anledning  der  indtraf  en  Standsning  i  Kampen,  som 
benyttedes  til  at  samle  Tropperne  og  formere  Slagordenen. 
»Det  maa  være  paa  dette  Tidspunkt,«  siger  en  svensk  Be- 
retning, »at  en  dansk  Kaptejn,  rimeligvis  af  Levetzau's 
Regiment,  gik  frem  mellem  begge  Hære  og  udfordrede 
Major  Hastfer  til  Tvekamp.  For  ikke  at  udsætte  den 
svenske  Hær  for  Tabet  af  en  saa  dygtig  Officer  modtog 
en  ung  Kaptejn,  Berndt  von  Liewen,  Udfordringen  i  hans 
Sted.  Efter  en  kort  Kamp  faldt  den  daaske  Officer  gjen- 
nemboret  til  Jorden,  og  v.  Liewen  vendte  tilbage  med  den 
faldnes  Kaarde  som  Sejrstegn.«*)  —  Omtrent  samtidig 
kom  en  underlig  Skikkelse  ridende  hen  imod  det  samme 
Garderegiment;  Hesten  var  smuk  og  vel  udrustet,  men  en 
halv  afklædt  Rytter  vaklede  i  Sadlen,  hans  forhuggede  An- 
sigt og  Legeme  var  overstrømmet  af  Blod.  Endelig  gjen- 
kjendte  Garden  sin  tapre  Chef,  Kristoffer  Gyllenstjerna. 
Udplyndret  var  han,  som  oven  for  omtalt,  bleven  liggende 
paa  Valpladsen  med  Blodet  strømmende  ud  af  nitten  Saar. 
Berøvet  sine  Klæder  begyndte  han  at  stivne  af  Kulde,  da 
kom  den  unge  Kaptejn  F*  G.  Wrangel  ridende  over  Marken 
paa  en  frisk  Hest  og  opdagede  ham  blandt  de  faldne.  Han 
reddede  Obersten  ved  at  give  ham  sin  Hest,  hvorimod  han 
selv  et  Øjeblik  efter  blev  tagen  til  Fange  af  de  fremstor- 
mende Danske. 

General  Schultz  havde  imidlertid  benyttet  sig  af  den 
opstaaede  Pavse  og  trukket  sig  nærmere  til  Lund,  dels  for 
at   opsøge    sin   forsvundne   Konge    og   den   højre  Fløj,  om 


*)  Denne  Fortælling  lindes  kun  hos  Fryxell  og  synes  i  det  hele 
temmelig  usandsynlig. 

hvilken  der  ikke  var  mindste  Underretning,  og  dels  for  at 
støtte  sig  til  Byen  i  Tilfælde  af  en  ny  Kamp.  Da  de 
Danske  under  Arenstorff  mærkede  dette,  skyndte  de  sig 
efter  de  Svenske;  men  da  disse  havde  et  godt  Forspring, 
opnaaede  de  ikke  alene  at  faa  Byen  i  Ryggen,  men  fik 
ogsaa  Tid  til  at  indtage  en  ny  fuldstændig  Slagorden  paa 
begge  Sider  af  Landevejen,  omtrent  1000  Alen  nord  for 
Lund  med  Front  imod  Nobbelof.  Eytteriet  førtes  af  Ge- 
neral Schønleben  og  General  Wachtmeister,  Fodfolket  af 
Schultz. 

Mod  denne  Stilling  rykkede  den  danske  Hær  omtrent 
Kl.  1  om  Middagen.  Rytteriet  førtes  af  Meerheim  og 
Oertzen,  Fodfolket,  som  stod  tværs  over  Lybers  Høj,  af 
Schack  og  Bibow.  Med  deres  eget  saa  vel  som  med  det 
erobrede  Skyts  tilføjede  de  Svenskerne  svære  Tab,  men  i 
Stedet  for  at  fortsætte  Artilleriilden  gav  Arenstorff  Ordre 
til  Fremrykning.  Kort  efter  vare  atter  begge  Hære  i  blodig 
Kamp,  Mand  mod  Mand  med  det  blanke  Vaaben.  Der 
kæmpedes  med  yderste  Forbitrelse,  og  Kampen  bølgede 
længe  frem  og  tilbage.  Efter  to  Timers  Kamp  maatte 
Svenskerne,  efter  at  det  dog  var  lykkedes  deres  Fodfolk  at 
tilbageerobre  en  Del  tagne  Kanoner  og  Faner,  atter  trække 
sig  tilbage  og  tage  Stilling  ved  selve  Staden,  bag  hvis  Mure 
en  Del  søgte  Beskyttelse  mod  det  ødelæggende  Artilleri, 
der  rev  store  Huller  i  Svenskernes  fortyndede  Rækker. 

Nu  var  det  næsten  ude  med  disses  Mod.  Alle  vare 
fulde  af  Bekymring  for  Kongen  og  den  højre  Fløj  og  ven- 
tede med  bange  Anelser  det  næste  Angreb  af  de  Danske, 
som  vare  i  Færd  med  at  ordne  sig  efter  Kampen,  og  som 
gjentagne  Gange  skøde  det  danske  Løsens  trende  Skud, 
for  at  kalde  Christian  V  og  den  slagne  venstre  Fløj  tilbage. 
Ligeledes  sendtes  Bud  paa  Bud  afsted  med  Sejrsefterret- 
ninger.  Da  hørte  pludselig  Skuddene  op,  de  Svenske  saae 
med  Forbavselse,  at  den  danske  Hær  vendte  Ryggen  til 
dem   og   satte  sig  i  Bevægelse  nord  paa  mod  Lybershøjen. 

De  Danskes  Sendebud  vare  vendte  tilbage  med  den  mærk- 
værdige Nyhed,  at  en  ny  svensk  Hær  var  i  Fremrykning  i 
Ryggen  paa  den  danske  Hær. 

Det  var  Karl  XL,  der  vendte  tilbage  fi"a  Forfølgelsen 
med  sin  sejrende  højre  Flej,  og  som  nu  kom  i  rette  Tid 
for  at  hindre  de  Danske  i  at  give  Resten  af  hans  Hær 
Naadestødet. 


Vi  forlode  Karl  XL,  efter  at  han  havde  standset  med 
at  forfølge  de  Danske  til  Kåflinge-Aa,  En  stor  Mængde 
af  hans  Tropper  gave  sig  til  at  plyndre  den  danske  Lejr, 
der  helt  gjordes  til  Bytte;  iblandt  dette  var  ogsaa  Christian 
V.'s  Bordservice,  Seng  og  mange  andre  Kostbarheder.  Alle 
ønskede  Karl  XL  til  Lykke  til  den  vundne  Sejr,  som  de 
fleste  troede  havde  strakt  sig  over  hele  Linien,  og  Kongen 
og  Helmfeldt  samlede  nu  de  spredte  Skarer  og  tiltraadte 
atter  Marchen  til  Lund,  hvorfra  de  næsten  vare  flærnede 
en  MiL  Snart  fik  de  andre  Nyheder,  end  de  havde  ventet. 
Først  af  Hofmarskalk  Rosenhane,  senere  af  Dahlberg  er- 
farede Kongen,  at  hans  Hær  var  slaaet  tilbage  til  Lund  og 
paa  Randen  af  et  Nederlag.  I  Begyndelsen  vilde  han 
næppe  tro  dem;  i  højeste  Grad  urolig  paaskyndede  han 
Ridtet  saa  meget  som  muligt  med  de  overanstrængte  Heste. 
Snart  hertes  Kanontordenen,  et  sikkert  Tegn  paa,  at  Legen 
endnu  ikke  var  til  Ende.  Kort  efter  skimtedes  tvende 
Linier  bag  Lybers  Høj,  som  han  først  troede  vare  Sven- 
skere; men  da  han  kom  nærmere,  saae  han  de  røde  Uni- 
former og  hørte  det  danske  Løsen*  Nu  vare  gode  Raad  dyre. 

Karl  XL  havde  kun  ti  udmattede  Eskadroner  hos  sig 
imod  hele  den  danske  Slagorden,  intet  Fodfolk  eller  Artilleri. 
Hvor  hans  øvrige  Hær  befandt  sig,  om  den  holdt  Stand 
eller   var   slaaet,    vidste   han   ikke.     Han    besluttede  da  at 

bane  sig  Vej  tværs  igjennem  den  danske  Hær  for  saaledes 
at  finde  sin  egen.  Med  rørende  Ord  bad,  besvor  og  op- 
muntrede han  sine  fortvivlende  Krigere  til  at  følge  sig  og 
vidste  at  opflamme  dem  alle,  saa  at  de  gik  frem  med  ham 
som  »brølende  Løver«.*) 

Saa  snart  de  Danske  til  deres  Forbavselse  havde  op- 
daget den  n^^e  Fjende  i  deres  Ryg,  opgave  de  Angrebet 
paa  Lund  og  trak  sig  tilbage  til  Lybers  Høj,  hvor  de 
gjorde  omkring  for  at  møde  Karl  XL;  men  i  Stedet  for 
strax  at  angribe  dennes  ringe  Styrke  tøved?  de  og  gave 
derved  baade  Kongen  og  de  svenske  Tropper  ved  Lund  Tid 
til  at  ordne  sig.  Svenskerne  rykkede  kun  langsomt  frem 
for  ej  at  forlade  det  højere  Terræn;  netop  i  det  den 
danske  Hær  deltes  i  to  Dele  af  en  Høj,  skete  Sammen- 
stødet, hvorved  de  danske  Ryttere,  blandt  hvilke  General 
Oertzen  faldt,  kastedes  tilbage  paa  Fodfolket,  der  standsede 
Svenskernes  Angreb.  Benyttende  sig  af  Forvirringen 
sprængte  Karl  XL,  kun  fulgt  af  Ascheberg  og  Dahlberg, 
midt  igjennem  to  danske  Eskadroner,  men  kom  herved  i 
stor  Fare,  i  det  mindst  tyve  tyske  Ryttere  satte  efter 
ham  og  med  Raabet:  .>Sieh  da  die  Hunde«,  afskøde  deres 
Pistoler,  saa  Kuglerne  pebe  dem  om  Ørene.  Han  kom  dog 
lykkelig  igjennem  og  opdagede  nu  fra  en  lille  Højde  til 
sin  store  Glæde  sin  Hær  i  Fremrykning  fra  Lund.  Endelig 
havde  den  forstaaet  de  Danskes  Bevægelse  mod  Nord  og 
skyndte  sig  nu  frem  til  Hjælp  for  sin  Konge,  som  den 
hilste  med  Glædesraab.  Imidlertid  havde  Helmfeldt  og 
Bjelke  efter  et  fornyet  heftigt  Angreb  trukket  sig  tilbage 
og  holdt  sig,  nu  tæt  sluttede,  beredte  til  at  modtage  den 
overlegne  danske  Styrke,  som  truede  med  deres  fuldstændige 
Nederlag« 

Klokken    var   omtrent   fire  om  Eftermiddagen.      Solen 


*)  Som   „rytande  lejon"  er  Dahlbergs  Udtryk  i  hans  Beretning 
om  Slaget. 

var  netop  gaaet  ned,  og  kun  en  svag  Skumring  forberedte 
Mørkets  Komme,  da  de  Danske,  som  nu  stode  parallelt 
med  Landevejen  med  deres  hejre  Fløj  mod  Lund,  nærmede 
sig  den  lille  aldeles  udmattede  svenske  Skare;  men  plud- 
selig opdagede  denne  i  Retningen  af  Lund  Karl  XL  paa 
sin  hvide  Hest  i  Spidsen  for  sin  gjenfundne  Hær  komme 
sprængende  til  Hjælp,  ]!  samme  Øjeblik  fik  ogsaa  de 
Danske  Øje  paa  Fjenden.  De  vaklede  et  Øjeblik,  og  om- 
trent samtidig  kastede  Svenskerne  sig  over  dem  fra  flere 
Sider.  Den  danske  Hærfører  ansaa  nu  Slaget  for  tabt. 
Efter  en  fortvivlet  Modstand  opgav  Rytteriet  Forsvaret, 
rømmede  Pladsen  og  efterlod  Artilleriet  og  Fodfolket.  En 
Del  af  det  svenske  Rytteri  huggede  nu  med  Raseri  ind  paa 
dette  og  begyndte  et  sandt  Myrderi;  —  de  tre  Batailloner 
Matroser,  som  havde  kæmpet  med  stor  Tapperhed  hele 
Dagen,  bleve  hæsten  nedsablede  til  sidste  Mand;  først 
Helmfeldt  standsede  Myrderiet.  Karl  ^XL  og  Ascheberg 
satte  imidlertid  efter  det  danske  Rytteri,  men  dettes  bedre 
Heste  bragte  det  snart  i  Sikkerhed  paa  den  anden  Side 
Walkårra-By.  Svenskerne  søgte  da  at  trænge  frem  igjen- 
nem  denne;  men  den  heltemodige  General  Bibow  gjorde  en 
brat  Ende  paa  al  Forfølgelse.  Han  havde  i  Spidsen  for 
Kongens  Livregiment  kæmpet  hele  Dagen  med  stor  Tapper- 
hed, og  det  var  ham,  der  nedhuggede  Borkhusen  og  hans 
finske  Dragoner.  Nu  havde  han  i  god  Orden  trukket  sig 
tilbage  til  Walkårra,  hvor  han  besatte  Kirkegaarden  med 
sine  3 — 400  Mand  og  hilste  det  fremrykkende  svenske 
Rytteri  med  morderiske  Salver.  Karl  XL  gjorde  mange 
forgjæves  Forsøg  paa  at  fordrive  ham  fra  denne  Stilling  og 
ordnede  endelig  endnu  en  Gang  sine  Tropper  for  at  omgaa 
Walkårra  og  afskære  ham  Tilbagetoget;  men  Bibow  havde 
ladet  de  omkringliggende  Bygninger  stikke  i  Brand,  og 
dækket  af  disse  forlod  han  i  Tide  sin  vanskelige  Stilling 
og  trak  sig,  benyttende  sig  af  Aftenens  tiltagende  Mørke, 
tilbage  ad  Vejen    til  Landskrona.     Den  lille  Helteskare  var 

den  sidste  Rest  af  den  danske  Hær,  som  forlod  Valpladsen. 
Den  brændende  Walkårra-By  belyste  de  sidste  Scener  af 
det  blodige  Skuespil, 

Omtrent  Kl.  11  red  Karl  XI.  ind  i  Lund  og  opslog 
sit  Hovedkvarter  i  Bispegaarden,  hvor  Biskop  Winstrup  hele 
Dagen  havde  holdt  et  festligt  Maaltid  beredt  for  den  even- 
tuelle Sejrherre;  mange  havde  ventet,  at  det  vilde  blive 
Christian  V. 

Saaledes  endte  det  berømte  Slag  ved  Lund,  et  af  de 
mærkværdigste  i  Nordens  Krige,  et  af  de  blodigste  i  alle 
Landes  Historier.  Dodeus  Hest  paa  den  saa  længe  omtvi- 
stede Slagmark  var  forfærdelig.  Omegnens  Bønder  begra- 
vede 8,357  Lig*),  det  vil  sige  Halvdelen  af  begge  Hærene. 
I  dette  Antal  maa  dog  de  saarede  medregnes,  som  af  Mangel 
paa  Pleje  og  Omhu  frøs  ihjel  i  den  kolde  Vinternat  eller 
lik  Koldbrand  i  Saarene.  Man  kan  dog  antage,  at  i  det 
mindste  to  Tredjedele,  om  ikke  tre  Fjerdedele  af  de  kæm- 
pende bleve  saarede  eller  dræbte.  I  Almindelighed  anses 
et  Slag  for  at  være  meget  blodigt,  naar  der  falder  en  Tredjedel. 

Den  svenske  HæTs  Tab  kan  anslaas  til  c.  6000  Mand, 
hvoraf  over  Halvdelen  vare  dræbte.  Den  danske  Hær  talte 
efter  Slaget  kun  henved  5000  vaabendygtige.  Dens  Tab 
var  saaledes  omtrent  9000  Mand,  hvoraf  8000  døde  og 
saarede  og  1000  fangne**). 

Paa  begge  Sider  toges  mange  Faner  og  Standarter.  De 
Danske  efterlode  over  Halvdelen  af  deres  Artilleri  paa 
Valpladsen,  og  desuden  faldt  hele  den  velforsynede  danske 
Lejr  i  Svenskernes  Hænder.  i\.f  de  danske  Officerer,  som 
havde  megen  Skyld  i  det  tabte  Slag,  blev  General  Sandberg, 
der  havde  forsømt  Forposttjenesten,  kasseret,  General  Aren- 
storff  var  falden. 


*)  Opgivelse  af  Mankell  efter  officielle  Beretninger. 
**)  Efter    Opgivelser   hos  Vaupell  i  den  dansk-norske  Hærs  Hi- 
storie I,  151. 


382  Slaget  ved  Lund. 

Følgerne  af  Slaget  ved  Lund  vare  af  langt  større  Be- 
tydning for  Sverige  end  for  Danmark.  De  svenske  Vaaben 
straalede  nu  atter  i  den  Glans,  som  var  blegnet  meget  i 
det  forløbne  Aar.  Det  var  Kong  Karls  Koldblodighed, 
Åandsnærværelse  og  Tapperhed,  de  havde  at  takke  for 
Sejren,  og  han  havde  fra  den  Dag  Hæren  og  Folket  paa 
sin  Side.  Herved  blev  han^^  sat  i  Stand  til  lidt  efter  lidt 
at  overvinde  den  Modstand,  som  Kigsraadet  og  Adelen  hid- 
til havde  udøvet  mod  de  nødvendigste  Reformer,  og  til 
egenmægtig  at  styre  sit  Rige.  Karl  XI.  havde  saaledes 
god  Grund  til  senere  i  hele  sin  Levetid  at  mindes  Aarsdagen 
for  Slaget  ved  Lund  med  Bøn  og  Faste  efter  hin  Tids  Skik, 
og  der  var  ligeledes  god  Grund  for  den  nuværende  svenske 
Hær  til  at  fejre  denne  dens  Hædersdag,  d.  4de  December 
1876,  to  Hundrede  Aar  efter  at  den  sejrede  over  den  tapre 
danske  Hær,  efter  ti  Timers  Kamp  i  Slaget  ved  Lund. 

P.  F.  Rist. 


Scener  af  Soldaterlivet  i  Italien.*) 


I. 

1/en  italienske  Armé  bliver  i  Almindelighed  meget 
godt  omtalt.  Det  er  ikke  vundne  Slag,  der  skaifer  den  al- 
vorlige Folks  Sympathi,  men  meget  snarere  de  fredelige  og 
borgerlige  Pligter,  som  den  stadig  har  opfyldt.  Nu,  da 
Faren  er  overstaaet,  er  det  ikke  mere  uforsigtigt  at  erkjende 
den:  Italien  har  gjennemgaaet  farlige  Tider.  Det  er  alt 
for  hurtig  blevet  stort,  og  det  er  bekjendt,  at  en  alt  for 
pludselig  Væxt  fremkalder  tærende  Sygdomme.  Den  natio- 
nale Enhed,  der  blev  fremskyndet  af  Omstændighedernes 
Magt,  havde  paa  flere  Steder  samme  Virkning  som  en  Re- 
volution eller  en  Invasion.  Efter  de  første  begejstrede  Ud- 
brud dukkede  en  Mængde  krænkede  Interesser  og  skuffede 
Forhaabninger  frem,  de  overvundne  Partier  rejste  sig  igjen, 
de  besejrede  Oprørsstiftere  bleve  rasende.  De,  der  havde 
tabt,  og  de,  der  ikke  havde  vundet  nok  ved  Forandringen, 
stiftede  Oprør;  de  tomme  Hænder  knyttede  Næver,  Præ- 
sterne ophidsede  Kvinderne ,  Kirkeforstanderne  ringede 
med  Stormklokken  og  kaldte  Sognefolkenes  Had  til  Live; 
Bourbonnernes   adspredte    Tilhængere  samlede  sig  i  Eøver- 


*)  Marc-Monnier  i  revue  des  deux  mondes  (1ste  Juli  1876). 

bander;  de,  der  havde  Magten  i  Turin,  vidste  ikke,  mod 
hvilken  Kant  de  skulde  gjøre  Front.  Igjennem  Aarhundreder 
var  Ordet  Regering  i  næsten  alle  Provinser  blevet  ensbe- 
tydende med  Undertrykkelse  og  Bestikkelse,  det  var  ikke 
vanskeligt  at  bevise  de  simple  Folk,  at  den  ny  Regering, 
der  ogsaa  maatte  holde  Orden  og  hæve  Skatter,  var  lige  saa 
despotisk  og  bestikkelig  som  den  gamle.  Herfra  hidrører 
en  Forening  af  kloge  og  enfoldige,  af  klerikale  og  radikale, 
af  ødelagte  Fabrikanter,  der  protesterede  mod  Frihandelen, 
og  Frøer,  der  gjorde  Indsigelser  mod  Sumpenes  Udtørring, 
af  Kamorrister  og  Røvere,  der  ikke  vilde  forstyrres  i  deres 
Haandværk,  af  Plebejer,  der  fandt  Livet  dyrt  og  ikke  vilde 
lære  at  læse,  og  endelig  (man  er  nødt  til  at  indrømme  det) 
af  skikkelige  Folk,  der  harmedes  over  Administrationens 
Misbrug.  Man  kunde  ikke  paa  én  Dag  udrense  Bureauerne, 
hvor  saa  mange  elendige  Regeringer  gjennem  Aarhundreder 
havde  opdynget  deres  Smuds. 

Til  at  beka^mpe  saa  mange  forenede  Fjender,  der  vilde 
have  sønderlemmet  det  i  meget  kort  Tid,  havde  Italien  saa 
godt  som  kun  én  Styrke  til  sin  Raadighed,  nemlig  Armeen. 
Armeen  havde  paa  én  Gang  at  gjøre  med  Østerrigerne, 
med  Røverne  og  med  Oprørsstifterne:  det  var  et  haardt 
Arbejde.  Mod  Østerrigerne  havde  den  mindre  Fremgang 
end  Lykke:  det  er  ved  Nederlag,  at  Italien  vandt  Mantova 
og  Verona,  Padova  og  Venezia.  Det  var  et  dobbelt  Held  for 
det ;  thi  man  siger,  at  Sejren  fordærver  de  bedste  Mennesker 
og  tilintetgjør  Friheden.  Mod  Røverne  var  Krigen  lang- 
varig og  forbitret,  ofte  heltemodig  og  rig  paa  skjulte  Be- 
drifter, som  en  Arion  kunde  have  besunget;  men  det  er 
dog  især  ved  dens  Opførsel  mod  Oprørerne,  at  Armeen  for- 
tjente enhver  Lovtale.  Den  maatte  gjøre  sig  afholdt  af 
Befolkningen,  som  den  var  nødt  til  at  holde  i  Tømme;  det 
var  den  indskærpet  at  gjenoprette  Ordenen  uden  Magts 
Anvendelse,  at  taale  selv  Fornærmelser  med  Taalmodighed 
og    kun   at    gjøre    Modstand  mod  Angreb.    Vi  ville  faa  at 

se ,  hvorledes  Armeen  skilte  sig  ved  dette  utaknemmelige 
Hverv.  Hvad  er  sjældnere  og  skjønnere  i  Borgerkrige,  der 
føres  med  større  Forbitrelse  end  andre,  end  at  se  den  kri- 
stelige Kjærlighed  anvendt  ved  Undertrykkelsen? 

Det  udrettede  Armeen  med  sine  Vaaben;  men  den 
havde  mange  andre  Ting  at  gjore.  Man  kan  sige,  at  den 
i  mange  Aar  ganske  alene  repræsenterede  den  nationale 
Enhed,  som  existerede  i  Lovene,  men  endnu  ikke  i  Folkets 
Sæder  og  Skikke.  Den  forenede  Mennesker  fra  alle  Pro- 
vinser, den  bragte  Sicilianeren  sammen  med  Piemonteseren 
ogKalabreserenmed  Lombarderen;  den  udøvede  sin  Virkning 
paa  Folket  og  paa  Ungdommen.  Den  blev  en  Skole  for 
de  mest  udannede;  de,  der  stode  mest  tilbage,  lærte  for 
det  første  Italien  og  Italiensk  at  kjende,  siden  Bogstaver 
og  Grammatik,  Renlighed,  Disciplin,  Respekt  for  sig  selv 
og  andre  samt  for  mit  og  dit,  lidt  Lovkyndighed ,  megen  Mo- 
ral, den  Forskjel,  der  er  mellem  det  gode  og  det  onde, 
Retfærdighedens  Fortrin  og  Ærens  Skjønbed.  Alt  dette 
var  Hebraisk  for  Bjærgboerne,  der  betragtede  Røverhøv- 
dinger som  store  Mæ*nd.  Efter  Tjenesteaarenes  Udlob  vendte 
disse  afslebne  Bønder  tilbage  til  deres  Hytter  med  nye 
Ideer,  med  Smag  for  Læsning  og  endog  (en  uhørt  Ting 
tilforn)  vante  til  Arbejde.  I  Lejren  blev  der  indgaaet Ven- 
skaber mellem  Ligemænd,  ja  endog  mellem  overordnede  og 
underordnede,  som  varede  for  hele  Livet;  vi  vilde  kunne 
anføre  rørende  Enkeltheder  om  Oificerernes  Forhold  til  deres 
Ordonnantssoldater.  I  Smaastæderne ,  hvor  der  var  lagt 
Garnisoner,  var  det  dem,  der  i  Farens  eller  Uordenens 
Tider  udførte  Politiets  og  Administrationens  Forretninger, 
anholdt  Tyve,  slukkede  Ildebrande,  fejede  Gader,  understøt- 
tede de  trængende,  havde  Omsorg  for  de  syge  og  begravede 
de  døde;  deri  bestod  »de  af  en  uværdig  Soldateske  begaa- 
ede  Misbrug«  (som  de  klerikale  sagde).  Paa  denne  Maade 
gjeuoprettede    »de    infame    Bajonetter«    Ordenen    og    paa 

samme  Tid  Friheden  hos  Befolkninger,  som  ikke  brøde  sig^ 
derom. 

Aviserne  have  berettet  os  alt  dette;  men  Publikum  er 
blevet  mistroisk  og  fæster  ikke  mere  Lid  til  alt,  hvad  Aviserne 
fortælle.  Skeptikerne  have  kunnet  tage  disse  Paastande  for 
Argumenter  til  Gunst  for  den  italienske  Enhed;  de  trængte 
til  en  Bog,  der  kunde  fremstille  Armeen  i  sit  Arbejde  og 
anføre  Fakta  i  Stedet  for  Fraser,  virkelige  Skildringer  i 
Stedet  for  ubestemte  Betragtninger.  En  saadan  Bog  er  nu 
til  og  er  maaske  den  populæreste,  den  italienske  Litteratur  i  10 
Aar  har  frembragt.  Forfatteren,  der  endnu  er  meget  ung,  er 
en  Genueser,  Edmondo  de  Amicis,  som  blev  Officer  i 
Armeen  og  gjorde  Felttoget  med  i  1866;  siden  har  han 
hængt  Kaarden  paa  Væggen  for  at  gribe  Pennen.  Han 
har  gjennemrejst  Evropa  og  fortalt  derom  i  Boger,  rige  paa 
Belæring  og  Humor;  hans  »Soldaterliv«  er  en  Samling  af 
livlige  Studier,  skrevne  med  Lune  efter  Naturen  af  en 
aandrig  og  ærlig  Mand;  han  tegner  hurtig  og  godt  med  en 
livlig  og  nøjagtig  Blyant  i  store  Træk,  som  maaske  kunne 
trætte  i  Længden;  men  han  giver  os  ikke  Tid  til  at  kjede 
os  under  Læsningen.  Den  danske  Læser  vil  kunne  have 
Glæde  og  Gavn  af  en  Oversættelse  eller  snarere  en  forkortet 
Fremstilling  af  to  eller  tre  af  disse  Skizzer.  Vor  militære 
Forfatter  har  haft  det  Held  at  hore  en  af  sine  Noveller 
bedømme  af  en  Soldat  og  af  en  Almuesmand.  »Da  jeg 
havde  læst  den,«  sagde  Almuesmanden ,  »gik  jeg  hen  for 
at  trykke  Haanden  paa  den  første  Soldat,  jeg  maatte  møde 
paa  Gaden.«  —  »Det  er  en  Historie,  som  I  have  godt  af,« 
sagde  Soldaten,  »og  den  kan  give  eder  en  Smule  god  Vilje 
i  Hj ærtet.« 

Vi  ville  imidlertid  indrømme  en  berettiget  Indvending; 
disse  Fortællinger  ere  ikke  skrevne  for  os  og  synes  os 
derfor  i  en  vis  Grad  at  mangle  den  lokale  Farve.  Ordet 
Italien  begejstrer  os;  saa  snart  vi  høre  det  udtale,  se  vi 
straalende   Søstykker,   historiske   Landskaber,   store   Sletter 

med  Oldtidsgrave  og  Skove  af  blomstrende  Citrontræer. 
Alt  det  gjør  intet  Indtryk  paa  Italienerne;  det  er  heller 
ikke  dem,  der  smukkest  have  beskrevet  deres  Land.  De  ere 
fødte  der  og  beundre  ikke  deres  skjønne  Himmel,  saa  meget 
som  vi;  thi  Beundring  existerer  ikke  uden  Forbavselse.  Den 
samme  Klage  gjælder  Personerne;  for  os  i  det  mindste  ere 
de  ikke  forskjellige  nok  fra  dem,  vi  træffe  hjemme.  Man 
indbilder  sig  gjærne,  at  Armeen  i  Italien  maa  bestaa  af 
skjønne,  af  Solen  bronzerede  Hoveder,  fine  og  smidige  Le- 
gemer som  deres,  der  til  Malernes  Fryd  drage  deres  Net  paa 
Stranden.  Man  drømmer  sig  disse  Fiskere  iførte  spraglede 
Uniformer,  og  man  forestiller  sig,  at  Geværgrebene  hos 
dem  kun  give  Anledning  til  at  indtage  maleriske  Stillinger. 
Saaledes  gaar  det  nu  ikke  til  under  den  konstitutionelle 
Regering.  Friheden  bryder  sig  ikke  om  Soldater,  der  kunne 
tjene  til  Modeller  i  Ateliererne;  den  er  sparsommelig  med 
Fjerbuske  og  Pomponner  og  ifører  alle  udskrevne  den  graa 
Kappe;  det  er  kun  visse  Elitekorps,  der  bryde  sig  noget  om 
Elegance  og  Pynt.  Man  holder  af  Bersagliererne,  der  med 
deres  vajende  Hanefjer  trave  saa  pralende  afsted  efter  deres 
Trompeters  raske  Toner;  men  Armeens  Masse  er  ikke  ud- 
rustet for  at  glæde  Øjnene.  Det  italienske  Soldaterliv  ligner 
i  det  hele  ganske  vort.  De  Amicis  beskriver  Lejre  for  os, 
som  han  gjærne  kunde  have  forlagt  til  Jyllands  Heder. 
Han  har  i  Orangetræernes  og  Piniernes  Land  set  improvi- 
serede Skjænkestuer,  der  aldeles  ligne  Nordens;  to  eller  tre 
Brædder  agerede  Borde,  en  Skabsdør,  lagt  over  de  højeste 
Tønder,  gjorde  Tjeneste  som  Disk,  og  paa  den  største  Tønde 
tronede  Værtens  Hustru.  Paa  en  lille  mellem  to  Hjuleger 
udspændt  fedtet  Snor  hang  nogle  lange,  sorte  Tingester,  der 
gjærne  vilde  gaa  og  gjælde  for  Rullepølser  og  indbilde  Folk, 
at  man  kunde  tygge  og  fortære  dem  uden  Livsfare.  For 
at  trække  Soldaterne  til  sig  havde  Værten  udstillet  et  Par 
Kurve  med  de  bedste  Urter,  et  stort  Fad  med  magre, 
plukkede  Kyllinger,    et   stort  Stykke  daarligt  raat  Kjød,  en 

25* 

Eække  Dunke,  Flasker  og  Glas,  Cigarer,  gjennemtrukne  af 
Olie,  og  Skrivpapirsark,  parfumerede  med  Gud  véd  hvad  — 
»Fremad!  Karle,  her  trakterer  man!«  Hoben  samler  sig 
om  Bordene  og  fylder  alle  Bænkene;  man  spiser,  drikker, 
udbringer  Skaaler,  klinker,  spiller  Morra,  Hovederne  blive 
hede,  Alverden  sladrer,  holder  Taler,  raaber  og  synger,  des 
værre  i  Munden  paa  hinanden.  En  Officer  gaar  forbi,  dyb 
Tavshed !  Officeren  er  forbi,  Larmen  udbryder  igjen  af  al  Magt. 
To  Optog  komme  fra  Lejren  eller  vende  tilbage  dertil,  i 
det  de  passere  Værtens  Disk;  de  danne  to  støjende  og  uen- 
delige Eækker.  De,  der  komme,  have  tomme  Feltflasker 
og  strække  dem  utaalraodig  og  bandende  frem.  De,  der 
vende  tilbage,  raabende  Varsko,  have  fulde  Flasker  og  udspy 
Forbandelser  mod  de  fortrædelige  Personer,  der  ikke  skynde 
sig  at  give  Plads.  Ve  de  forbigaaende,  dersom  der  spildes 
en  Draabe  Vin!  Omkring  den  tine  Værtinde  er  der  en 
Kreds  af  unge  Korporaler;  alles  Øjne  sende  hende  bræn- 
dende Blikke,  og  hun  blinker  undertiden  til  dem.  Manden 
bliver  mistroisk  og  vilde  gjærne  protestere;  men  Forretnin- 
gerne maa  gaa!  Konen  trækker  Kunder  til,  saa  kan  det 
ikke  gaa  an  at  væ^re  skinsyg. 

Flere  af  disse  Skizzer  have  derfor  heller  ingen  anden 
Interesse  for  os  end  den.  Malerens  Talent  giver  dem;  man 
føler,  at  han  selv  har  set  det  og  set  det  godt,  som  han 
skildrer  saa  livlig :  Soldatergrupper,  der  kappes  i  at  springe, 
ivrig  lytte  efter  Virtuoser  eller  paradere  for  Tilskuerne, 
medens  andre,  de  ensomme,  sidde  paa  Grøftekanten  og 
piske  Dyndet  eller  Gruset  paa  Bunden  med  en  Pilekvist 
eller  ligge  plat  ned  paa  Maven  i  Græsset  med  Kinden  mod 
Haanden  og  stirre  begejstrede  mod  den  blaa  Himmel.  Der 
er  ogsaa  Brevskrivere;  thi  Alverden  lærer  at  skrive  ved 
Armeen;  de  sætte  sig  i  Græsset  med  Ranselen  paa  Skjødet 
og  udfolde  et  Ark  Papir,  prydet  ikke  med  et  Bogstav,  som 
ikke  vilde  blive  forstaaet,  men  med  et  lille  Billede,  fore- 
stillende enten  en  Soldat,  der  drager  til  Ærens  Mark,  eller 

et  stort  Hjærte  gjennemboret  af  en  Pil,  De  tage  en  gam- 
mel rusten  Pen  og  trykke  den  mod  Svampen  i  et  tørt 
Blækhus.  Naar  de  da  have  ladet  deres  flade  Haand  gaa 
frem  og  tilbage  over  det  hvide  Papir  og  gjentagne  Gange 
strakt  Halsen  frem  og  atter  trukket  den  tilbage,  skrive  de 
store,  forvredne  Kragetæer  og  trække  lange  Streger  som 
Slanger,  i  det  de  fra  Tid  til  anden  hæve  Øjnene  i  Vejret, 
ligesom  for  at  anraabe  Himlen  om  en  Inspiration  af  saa- 
danne  Ord  og  Floskler,  som  de  ikke  mere  kunne  erindre, 
men  ganske  sikkert  (det  sværge  de  paa)  have  læst  i  en 
trykt  Bog,  hvilken,  vide  de  ikke. 

»Nattemarchen«  som  de  Amicis  beskriver,  har  heller 
intet  ejendommeligt  Italiensk;  men  den  interesserer  ved 
Enkelthedernes  Nøjagtighed  og  Livlighed.  Det  blæser  en 
skarp  Efteraarsvind,  Kegimentet  venter,  opstillet  i  Geledder 
med  Gevær  ved  Foden,  paa  Signal  til  Afrejsen.  De  sam- 
menkrøbne frysende  Soldater  lade  med  sure  og  vrantne 
Miner  og  Hænderne  i  Lommerne  deres  Geværer  falde  i 
Hvil.  1  Stedet  for  den  almindelige  livlige  og  raske  Passiar 
hører  man  kun  en  enkelt  gnaven  Hvisken,  og  man  ser  kun 
de  smaa,  paa  Geværerne  ophængte  Lygter,  der  belyse  fire 
eller  fem  søvndrukne  Skikkelser.  Tamburen  har  slaaet  sin 
Hvirvel,  Regimentet  opløser  sig,  Lygterne  gaa  to  og  to 
paa  Vejen  og  smelte  i  Frastand  sammen  til  to  lysende 
Baand,  der  bølge  og  sno  sig  som  to  lange  Udtømmer,  som 
styres  af  Kolonnens  bageste  Del.  I  Begyndelsen  høres  der 
en  Brummen  af  Stemmer,  der  lidt  efter  lidt  dø  hen  i  en 
dyb  Tavshed,  som  afbrydes  af  Kommandoord.  Naar  Lygterne 
komme  for  langt  fra  hinanden  eller  for  nær  sammen,  brumme 
Stemmerne:  »Paa  eders  Plads!«  Intet  videre,  undtagen 
den  ensformige  Lyd  af  Fødderne,  der  slæbe  sig  frem,  og 
Feltkjedlerne,  der  slaa  Takt  til  Skridtene,  Søvnen  bemæg- 
tiger sig  det  tavse  Regiment.  Midt  paa  Vejen  gaar  en 
Officer;  han  har  stridt  i  en  Time;  men  hans  Øjenlaag  falde 
modstandsløse  til,  hans  Knæ  bøje  sig,  og  hans  Hoved,  som 

han  med  Møje  har  holdt  i  Vejret,  synker  tungt  ned  paa 
Brystet.  Af  og  til  tror  han  at  se  en  stor  Forhindring 
rejse  sig  midt  paa  Vejen,  og  for  at  fjærne  den  udstrækker 
han  hegge  sine  Arme  og  ryster  dem  i  den  tomme  Luft 
Undertiden  drømmer  han  og  tror  at  befinde  sig  andet  Steds, 
maaske  i  sit  Hjem  og  blandt  sine  egne,  men  vækket  ved 
Lyden  af  Trinnene  og  Kjedlernes  Klirren  ser  han,  hvor  han 
er,  gaber  højt,  sætter  sig  igjen  i  Marche  og  sover  et  Øjeblik 
efter  atter  ind.  En  af  hans  Kammerater  slutter  sig  til 
ham  og  giver  ham  Armen;  de  vandre  afsted  i  Selskab, 
Skulder  mod  Skulder,  Side  mod  Side,  støttende  hinanden, 
og  de  gaa  temmelig  lige  ud  ti  eller  tyve  Skridt  frem;  men 
snart  bliver  der  Bølgegang,  deres  Skuldre  berøre  hinanden, 
deres  Sider  gnides  op  ad  hinanden,  Hovederne  hænge  over 
mod  hinanden  og  støde  voldsomt  sammen.  De  udstøde  paa 
én  Gang  et  Kaab  og  skilles  ad.  Og  bestandig  Stilheden, 
Mørket,  de  to  Lygterader,  Kjedlernes  Klirrren,  der  hver 
paa  sin  Maade  akkompagnerer  Skridtene.  Hvilken  Marche! 
Trompeten  har  blæst  Hvil.  Ved  denne  Lyd  synker 
hele  Regimentet  sammen  som  et  dødt  Legeme.  Man  bliver 
liggende,  hvor  man  falder,  paa  Stene,  paa  Vejen,  i  Tjørne- 
hækkene, i  Dyndet,  i  Grøfterne.  Dersom  Maanen  skilte 
Skyerne  ad,  vilde  man  faa  at  se  ligesom  en  Bunke  Lig, 
der  ere  forvirret  kastede  hen  paa  Ryggen  eller  paa  Maven, 
det  ene  udstrakt  i  hele  sin  Længde,  det  andet  sammen- 
krympet  som  en  Regnorm,  en  Mængde  Hænder  og  Fødder, 
der  stikke  ud  fra  Arme  og  Ben,  hvortil  de  aldrig  have 
hørt;  det  er  en  saadan  Opdyngning,  at  det  vilde  koste 
meget  Arbejde  Lem  for  Lem  at  sætte  et  helt  Menneske- 
legeme sammen  igjen.  Man  hører  i  Begyndelsen  hyppige 
og  stærke  Aandedrag,  der  snart  blive  afbrudte,  tage  af  og 
gaa  over  til  en  Slags  klagende  Hæshed;  Alverden  snorker, 
men  Trompeten  lyder  paa  ny.  Man  maa  atter  begive  sig 
paa  Marchen.  De  sovende  have  først  intet  hørt,  og  man 
vedbliver   at   snorke.    Officererne  have  nok  at  gjøre  med  at 

sætte  denne  døde  Masse  i  Bevægelse.  En  Arm  udstrækkes, 
et  Hoved  rystes,  en  Krop  vrider  sig,  som  naar  et  Nøgle  af 
Snoge  langsomt  oprulles  og  afvindes  ved  Solens  Opgang. 
Man  sætter  sig,  man  gnider  Øjnene,  enhver  søger  at  samle 
sit  Gevær,  sin  Madpose,  sin  Kepi,  sin  Flaske  og  sine  Lem- 
mer sammen,  og  Marchen  begynder  atter. 

Det  er  kun  Lejrlivets  smaa  Ubehageligheder.  Der  er 
andre,  som  den  duelige  Maler  tegner  os  med  lige  saa  stor 
Færdighed,  for  Exempel  Marchen  om  Sommeren,  der  be- 
sværes af  Tørst  og  Støv  og  den  ubønhørlige  Hede  fra 
Italiens  skjønne  Sol,  som  man  beundrer  saa  højlig,  dog 
helst  i  Frastand.  Saa  er  der  Kjedsommeligheden  i  Kasernen, 
den  Oflficers  forstyrrede  Søvn,  der  har  Natterunden  og  har 
den  Svaghed  at  sove  ind,  medens  han  venter  paa  det  be- 
stemte Klokkeslæt.  Der  er  haardere  Prøvelser,  for  Exempel 
Krigen,  som  man  ikke  kan  undgaa  i  en  Bog,  der  behandler 
Soldaterlivet;  men  de  Amicis  har  alligevel  det  Fortrin,  at 
han  ikke  skriver  Strategi.  Han  fortæller  kun,  hvad  han 
har  set.  Den  italienske  Fortæller  lægger  ikke  Vægt  paa 
den  Effekt,  han  vil  gjore,  og  opnaar  med  ringe  Anstræn- 
gelser  vor  Tiltro.  Han  tænker  sig  i  en  Salon,  hvor  man 
beder  ham  at  beskrive  Slaget.  Han  gaar  ind  derpaa  under 
den  Betingelse,  at  han  maa  holde  sig  til  de  Begivenheder, 
der  ere  foregaaede  for  hans  øjne.  Som  han  plejer,  beskriver 
han  først  Landskabet, 


H. 

Omtrent  tyve  Minutters  Gang  fra  os  aflukker  en  bred 
og  stejl  Høj  Horizonten;  den  er  for  en  stor  Del  uden  Træer 
og  Huse.  Bag  ved  os  ere  en  Mængde  Soldater  spredte, 
en  hel  Bataillon,  staaende,  siddende,  liggende  under  Træerne, 
i  Krattet,  i  Grøfterne  og  i  Vignerne,  nogle  barhovedede,  andre 
med   opknappede   Frakker,   Geværet   ved   Foden   eller  over 

Knæerne,  tavse  og  alvorlige.  Officererne  staa  i  en  Kreds 
og  tale  sagte  sammen,  med  faa  Ord  eller  med  Tegn.  De 
se  sig  ofte  om,  men  hyppigst  og  længst  der  op  ad  mod 
Toppen  af  Højen,  som  om  der  raaatte  foregaa  noget.  Fra 
en  Tykning  af  Træer  til  venstre  kommer  der  virkelig  ogsaa 
en  mørk  Plet,  som  strækker  sig  ud,  bevæger  sig  og  skrider 
langsomt  fremad,  ligesom  de  Skyggestriber,  de  smaa  isolerede 
Skyer,  der  gaa  forbi  Solen,  frembringe  paa  Jorden.  Den 
gaar  bestandig  og  forlænges  endnu;  det  er  en  Kolonne  Sol- 
dater, som,  set  fra  det  Sted,  hvor  vi  befinde  os,  ikke  synes  at 
have  travlt  og  kun  tilbagelægger  en  kort  Vej,  en  Skuffelse, 
frembragt  af  Afstanden.  De  gaa  i  Virkeligheden  meget 
hurtig;  se  nu,  hvor  de  allerede  ere.  Over  denne  bevægelige 
Skygge  bølger  et  Lyn  fra  den  ene  Ende  til  den  anden:  det 
er  Bajonetterne.  Soldaterne  nærme  sig,  man  ser  dem  tyde- 
ligere;  de  have  Geværet  paa  Skulderen.  Vore  bag  ved  os 
sige  intet  og  røre  sig  ikke  af  Stedet;  med  halvaabne  Munde 
rette  de  ufravendt  deres  Blik  paa  denne  Trop  og  disse  Ge- 
værer; man  vilde  kunne  høre  en  Flue  flyve.  »Der,  der,, 
fra  den  anden  Side!«  raaber  en  bævende  Stemme.  Alle  se 
til  højre  mod  et  Punkt  af  Højen,  hvor  et  lille  Hus  hæver 
sig:  en  anden  bredere  og  dybere  Skare,  ogsaa  spækket  med 
Bajonetter,  der  glimrede  i  Solen,  gik  imod  den  første.  Fra 
Sekund  til  Sekund  formindskedes  Afstanden  mellem  de  to 
Skarer,  og  vi  maale  den  skjælvende.  De  to  Kolonner  mar- 
cherede uafbrudt  mod  hinanden,  og  Kummet,  der  adskilte 
dem,  aftog  bestandig.  Pludselig  saae  vi  næsten  samtidig 
til  højre  og  venstre  et  livligt  Skin  glimre,  sænke  sig  og 
forsvinde:  de  have  begge  fældet  Bajonetterne.  Strax  der- 
efter gave  alle  sig  til  at  løbe:  et  Raab,  som  maa  have 
været  frj^gteligt,  naaede  os  meget  dæmpet.  Skarerne  vare 
stødte  sammen:  den  ene  bøjede  sig,  udvidedes,  adskiltes  og 
spredtes  til  højre  og  venstre,  den  flygtede.  Et  nyt  Skrig, 
denne  Gang  et  Glædesskrig,  hørtes  af  os,  og  vi  svarede  alle 
derpaa  som  med  én  Mund. 

Den  sejrrige  Trop  standsede  et  Øjeblik,  satte  sig  der- 
paa  atter  i  Marche,  forfølgende  de  flygtende  og  fjærnende 
sig  bag  efter  dem;  ved  hvert  Blik  blev  den  mindre,  udgjorde 
kun  en  mørk  Plet  og  forsvandt.  —  »Nu  kommer  Turen  til 
os!«  raabte  Majoren  med  sin  Tordenstemme;  strax  rejste 
alle  sig  og  stillede  sig  i  Kække  med  Geværet  i  Armen, 
vore  Folk  syntes  rolige  og  glade;  Fanen  bevægede  sig  ikke, 
saa  fast  en  Haand  bar  den.  Disse  Folk  ville  dø  eller  se 
Fjendens Kyg.  —  »Fremad!«  siger  Majoren;  —  »Fremad!« 
gjentage  Officererne,  og  Bataillonen  bestiger  Højen»  Kom- 
pagniet, der  gaar  i  Spidsen,  standser  et  Øjeblik  foran  en 
Hæk,  som  spærrer  Vejen  for  det;  Kompagnierne,  der  følge 
efter,  sammenhobes  bag  ved,  den  tunge  Kolonne  trykkes 
sammen,  vakler  paa  det  ujævne  Terrain,  udvides  og  for- 
tyndes vexelvis,  aabnes  og  lukkes,  adspredes  og  pakkes 
uordentlig  sammen  med  Spring  og  pludselige  Standsninger, 
med  Hop  og  Sted;  man  puffer  med  Albuerne  og  støder 
uophørlig  sammen,  i  det  man  skubber  hinanden  tilbage  eller 
frem.  Op  med  Benene,  her  er  en  Hæk!  Her  er  en  Grøft, 
spring  over  den!  Her  er  en  Høj,  bestig  den  uden  at 
komme  i  Uorden!  Masser  af  Grene  slaa  eder  i  Ansigtet, 
tag  dem  til  Side  med  Hænderne,  buk  Hovederne !  En  Vin- 
ranke standser  dig,  et  Sabelhug,  væk  med  Vinranken! 
Grønsværet,  Hækkene,  Buskene,  Agrene,  Fodstierne,  alt 
forvandles  og  forsvinder  under  denne  Vægt,  denne  Stampen 
og  denne  Oversvømmelse  af  Mennesker.  Terrainet  hæver 
sig,  det  bliver  stenet  og  stejlt,  fat  Mod!  man  hjælper  sig 
med  Hænder  og  Fødder,  man  støtter  sig  til  Geværkolberne, 
man  holder  sig  fast  i  Græstørven,  i  Planternes  Stængler  og 
Kødder,  man  kryber,  bøjer  sig  og  klamrer  sig  fast,  hvor 
man  kan;  Kræfterne  svigte.  Solen  stikker,  Brystet  brænder, 
mange  Mennesker  ere  faldne  og  udstrække  Armene.  Læg 
ikke  Mærke  dertil,  se  opad;  endnu  en  Anstrængelse,  der 
er  et  Stykke  Vej  tilbage.  Nu  er  vi  der,  men  Fjenden  har 
set   os.     En   lang   og   skarp  Hvislen   gaar  over  Kolonnens 

Front,    og    alle    Hoveder    bukke    sig   med   en   uvilkaarlig 
Skjælven  som  Axene  for  Vindstødet.  —  »I  Vejret  med  Ho- 
vederne!« brummer  Majoren,   da   det   er  forbi,  der  er  intet 
at  være  bange  for.     Alle  Mand  rette  sig;  en  anden  Hvislen, 
alle   mod   Jorden.    —    »Op,   for  Himlens  Skyld,«  vedbliver 
Majoren,    »se   Døden   i    Øjnene!     Vær   ikke   bange!«      En 
tredje  Hvislen,    en    fjerde,    bestandig    længere  og  skarpere, 
sønderrive  vore  Øren-,  ingen  er  rami     Nu  ere  vi  i  Sikker- 
hed, vi    ere  paa  Bjærgkammen.  —  »Holdt!  Lad  os  vente.« 
Alle    stirre    forbavsede:    hvilken   Slette!     Luften,    der  var 
meget   klar,    tillod   vore  Øjne  at  gjennemtrænge  uhyre  Af- 
stande.   Paa  den  ene  Side  lukkede  terrasseformige  Bjærge, 
det  ene   over    det   andet,   Synskredsen;  paa  den  anden  ud- 
strakte  en   uendelig   Slette  sig.     Hvide  Linier  antydede  de 
Veje,   vi   havde    fulgt;   man   saae  Støvskyer  stige  i  Vejret, 
der  betegnede  andre  italienske  Batailloners  Marche.     Under 
os  laa  Villafranca  som  en    fremskudt  Skildvagt;   paa  andre 
Steder  viste  Fjenderne    sig  som  mørke  Pletter  paa  en  gren 
Eng,  og  det  blinkende  Skin  af  deres  Bajonetter,  der  skiftevis 
bevægede   sig   til   højre   og    venstre,    fremad    og   tilbage, 
forraadte    deres    store    Forsigtighed    og   en  vis  Usikkerhed. 
Nærmere    ved    os,    ogsaa    paa  Sletten,  fyrede  fire  eller  fem 
østerrigske   Kanoner   uophørlig,    men    langsomt.      Fra  den 
modsatte   Side  skøde   vore   Kanoner,   ligeledes  stadig,  men 
endnu   langsommere.     Bag   ved    os   paa  Skraaningen  af  en 
nærliggende   Høj    knitrede    en  Kodeild   i   en   hvid  Røgsk^^ 
—  »Det  er   alt,  hvad  jeg  mindes  at  have  set,«  siger  Offi- 
ceren, som  fortæller  om  dette  Slag.      Vi    ventede   i  Beun- 
dring over  Skuespillet.     Undertiden  bevæger  en  forunderlig 
Følelse   vort   Hjærte   under    den    heftigste  Ophidselse;  saa- 
ledes  tænkte    jeg  ved  Synet  af  et  Klokketaarn  i  det  fjærne 
ved  mig  selv:     »Det  er  Søndag  i  Dag;  der  er  Bønder  hist 
henne,  som  i  Morges  have  iført  sig  deres  Festdragt  og  ere 
gaaede  i  Kirke,  siden  gaa  de  til  deres  Fornøjelser.     Denne 
Dag  er  for  dem,  som  enhver  anden:  vide  de  monstro,  hvad 


Scener  af  Soldaterlivet  i  Italien.  395 

her  gaar  for  sig?  der  er  dog  Mødre,  som  have  Sønner  i 
Krigen.«  Fordybende  mig  i  denne  Indbildning,  saae  jeg 
Kirken  fuld  af  knælende  Kvinder  og  udspejdede  deres  An- 
sigter. »Denne,«  sagde  jeg  til  mig  selv,  »er  sikkert  Moder 
til  en  Soldat,«  og  jeg  saae  hende  blegne  ved  hvert  Kanon- 
skud. 

En  Sergent,  der  sad  ved  Siden  af  mig,  rejste  sig 
pludselig  og  udstrakte  Armen;  —  »Se,  Børn,«  raabte  han, 
»ser  I  disse  Taarne  og  Huse  der  langt  borte?  Det  er 
Verona!«  —  Verona!  Verona!  gjentoge  Soldaterne,  og  Lar- 
men udbredte  sig  som  et  Lyn  over  hele  Bataillouen,  der 
strømmede  til  ved  Raabet:  Verona! 

Ecco  apparir  Gerusalem  si  vede, 
Ecco  additar  Gerusalem  si  scorge, 
Ecco  da  mille  voci  unitamente 
Gerusalemme  salutar  si  sente.*) 

De  fire  Batailloner,  hele  Regimentet  samlede  sig  paa 
Højen.  — »Paa  Plads!  Bajonetterne  paa!«  raabte  Officererne. 
Oberstens  Adj utant  kom  ridende,  han  nærmede  sig  Majoren 
og  sagde  ham  nogle  Ord  i  Øret»  —  Fremad!  Bataillonen 
bevæger  sig,  gaar  over  Kammen  og  stiger  ned  ad  Skraa- 
ningen;  det  gaar  nedad  mod  Fjenden.  Jeg  strakte  Halsen 
frem,  men  kunde  intet  se;  det  første  Kompagni  spær- 
rede Udsigten;  jeg  saae  tilbage,  de  andre  Batailloner  fulgte 
os  langsomt.  Pludselig  bemærkede  jeg,  medens  det  bageste 
Kompagni  befandt  sig  i  en  Terrainfold,  meget  langt  borte 
en  Bevægelse  i  Træerne  og  et  Glimt.  I  samme  Øjeblik 
hørtes  en  forfærdelig  Hvislen  til  højre,  til  venstre,  for  mine 
Fødder,  over  mit  Hoved;  øredøvende  Skrig  lede  nogle  Skridt 


*)  Her  er  Jerusalem,  Øjnene  stirre  paa  den;  her  er  Jerusalem, 
Armene  udstrækkes  imod  den,  og  man  hører  tusende  Stem- 
mer raabe  som  med  én  Mund:  Jerusalem!  Jerusalem!  (Tassos 
befriede  Jerusalem,  III,  8). 

fra  mig.  Foran  os  rullede  en  hvid  Røgsky.  —  »Paa  med 
Bajonetten!«  brummede  den  bekjendte  Tordenstemme,  og 
strax  efter:  »Savoyen!  Savoyen!«  —  »Savoyen!«  svarede 
tusende  skjælvende  Stemmer,  og  Bataillonen  kastede  sig  i 
Stormskridt  ind  i  Røgen,  der  blændede  os.  Et  nyt  Udbrud 
af  Hvislen  foregede  xllarmen;  men  den  tordnende  Stemme 
gjentog   bestadig:  »Fremad!  fremad!«  og  derpaa:  »Holdt!« 

—  »Hvor  ere  vi,  hvor  er  Fjenden?  hvad  foretager  man  sig 
sig  nu?  hvilken  Røg!«  Batailloneu  var  adsplittet.  Et  Hus 
saas    utydelig   i    Røgen;    man    skød   paa  os  fra  Vinduerne. 

—  »Paa  med  Bajonetten!«  raabte  Stemmer,  der  overdøvedes 
af  Geværskuddene.  Man  styrtede  mod  Huset;  men  hvorledes 
skulde  man  komme  ind?  Man  fandt  i  Blinde  Porten  og 
kastede  sig  ind  i  Gaarden,  hvor  en  Fane  vajede,  omringet 
af  Folk  og  fældede  Bajonetter,  der  ventede  uden  at  røre 
sig.  »Løs  paa  dem,  Bajonet  mod  Bajonet!«  Stødet  var 
voldsomt;  nogle  Mand  faldt,  andre  bag  ved  dem  bleve  staa- 
ende.  Nu  begyndte  et  Uvejr  af  Slag,  som  man  hørte  uden 
at  se  dem;  Geværene  krydsedes,  stødte  sammen  med  en 
skarp  Lyd  og  peb,  i  det  de  bredes  i  Stykker.  Haandge- 
mænget  blev  skrækkeligt;  de  stridende  dannede  en  forvirret 
Gruppe  af  voldsomme  Forvridninger,  bare,  blødende  Hoveder, 
Bajonetter  grebne  med  Næverne,  sammentrykkede  Struber 
og  Arme  og  Ben  imellem  binanden.  Ansigterne  syntes  kli- 
strede op  til  hinanden;  man  hørte  kvalte  Brøl,  afbrudte  af 
Rallen,  hvert  Øjeblik  blev  et  Ansigt  gustent  og  styrtede 
bagover  med  tilbagevendte  Øjne.  Den,  som  bar  Fanen,  fik 
en  Bajonet  i  Brystet.  —  »Nu  du!«  sagde  han,  i  det  han 
faldt,  til  en  Kammerat,  der  greb  Fanen  i  Haanden.  Imid- 
lertid sloges  man  i  alle  Husets  Værelser;  Gulvene  rystede, 
Dørene  sloges  ind,  de  belejrede  skjulte  sig  i  Fortvivlelse 
bag  Møblerne,  ja  endog  i  Kaminerne.  Overraskede  af  An- 
griberne og  slæbte  frem  med  Magt,  farvede  de  Gulvene  og 
Trapperne  med  deres  Blod.  »Overgiv  eder!«  raabte  man 
til  Fanens  Forsvarere.     Med  kvalt  Stemme  svarede  de  Nej. 

—  >/Død!  Død!«  —  Et  højt  Kaab  hørtes  over  Haandge- 
mænget  og  gav  Gjenlyd  i  hele  Huset.  En  Soldat  styrtede 
ud,  forhugget  og  blodende,  men  med  hævet  og  triumferende 
Hoved;  han  holdt  den  fjendtlige  Fane  i  Haanden.  Et  langt 
Bifaldsraab  steg  op  fra  Gaarden  og  led  ned  fra  alle  Vindu- 
erne. Da  hørte  man  Trompeten  lyde.  »Eetirer?  hvad  er 
der  da  foregaaet?  hvad  er  der  paa  Færde?  Retirer?  Det 
er  umuligt!«  —  »Stille!«  sagde  Officererne.  ~  Trompeten 
lød  atter,  og  man  hørte  en  uheldsvarslende  Stemme  tydelig 
udtale  Ordet:  »Retirer!«  —  Vi  vare  gaaede  ud  af  Huset 
og  saae  Majoren  ved  Tegn  angive  den  Vej,  vi  skulde  tage. 
Det  var  utvivlsomt,  de  andre  Batailloner  vare  paa  Mar- 
chen. »Evige  Gud!  Vi  trække  os  tilbage.«  — »Men  Kap- 
tejn, i  Guds  Navn,  Kaptejn,  hvorfor  ere  vi  paa  Tilbagetog?" 

—  Kaptejnen  udstrakte  uden  at  sige  et  Ord  Armen  mod 
Sletten,  og  jeg  saae  en  flendtlig  Kolonne  udvikle  sig  og 
avancere  i  Ryggen  paa  os.  —  »Men  de  andre  Korps,  de 
andre  Divisioner,  hvor  ere  de?  Hvad  forhindrer  dem  fra 
at  komme?«  Kaptejnen  svarede  intet,  men  lod  Hovedet 
hænge.  —  »Vi  have  da  tabt!«  raabte  jeg  i  en  fortvivlet 
Tone.  —  »Det  synes  saa,«  sagde  Kaptejnen.  —  Jeg  be- 
tragtede mine  Soldater,  jeg  betragtede  den  fjendtlige  Ko- 
lonne, jeg  betragtede  Villafranca,  den  store  og  rige  lombar- 
diske Slette,  de  høje  Bjærge  og  den  skjønne  Himmel.  — 
»O  mit  arme  Fædreland!«  mumlede  jeg  med  foldede  Hænder. 
^K  J6g  gi'*d  som  et  Barn«. 

Saaledes  var  i  Korthed  den  Officers  Fortælling,  af 
hvem  man  havde  forlangt  en  Slaghistorie.  —  »Fortæl  os 
nu  om  Tilbagetoget,«  bad  man  ham  fra  alle  Kanter.  — 
Han  vedblev  omtrent  saaledes,  thi  vi  kunne  ikke  her  gj en- 
give  alt: 

»Min  Division  begyndte  at  forlade  Valpladsen  kort 
efter  Solens  Nedgang.  Korpserne  kom  i  Hmarche  ad  den 
store  Landevej  til  Villafranca.  Man  brød  Geledderne,  Re- 
gimenterne blandede  sig  i  den  fuldstændigste  Uorden  imellem 

hverandre.  En  støjende  Sværm  kastede  sig  ind  i  Byen  og 
oversvømmede  Hovedgaden,  Torvet,  Stræderne  og  Gaardene. 
Betagne  af  Torsten,  der  havde  plaget  dem  i  mange  Timer, 
løb  Follcene  med  vilde  Skrig  til  Kilderne;  man  saae  mere 
end  tredive  paa  én  Gang  om  en  eneste  Brønd,  kæmpende 
om  Spanden  og  Kebet,  puffende  til  hverandre  med  Albuer 
og  Knæ,  flere  trak  Bajonetten.  Mange  adspredte  Soldater 
havde,  i  Stedet  for  at  drage  ind  i  Villafranca,  begivet  sig 
lige  til  Goito,  saa  mange,  at  der  næppe  var  mere  end 
Korpsernes  Kjærne  tilbage:  Obersten,  Fanebæreren,  en  god 
Slump  Officerer  og  nogle  faa  Soldater.  Vejene  vare  over- 
fyldte, Officererne  havde  et  svært  Arbejde  med  at  gribe 
deres  Folk  i  Armen  for  at  føre  dem  tilbage  til  Fanen,  ri- 
dende Stafetter  og  Adjutanter  bestræbte  sig  ivrig  for  at 
bane  sig  Vej  uden  at  tilføje  nogen  Skade.  Midt  paa  Torvet 
stode  Oberster  og  Generalstabsofficerer  i  Grupper,  der 
ængstelig  udspurgte  hinanden  og  udstedte  Befalinger,  som 
de  strax  tilbagekaldte  for  at  give  nye ;  alle  vare  udmattede, 
pustende,  nedslagne  og  flere  saa  bestyrtede,  at  man  kunde 
blive  bange  derfor.  Endelig  kunde  jeg  naa  den  aabne  Mark, 
fulgt  af  omtrent  tredive  Soldater,  der  maatte  gaa  i  Rad  en 
for  en  mellem  en  Vognrække  og  de  sidste  Huse  i  Villa- 
franca. Paa  Vejen  til  Goito  lykkedes  det  mig  endelig  med 
Møje  igjen  at  forene  mig  med  min  Bataillon,  der  var  re- 
duceret til  200  Soldater;  Natten  blev  mørk,  og  Vejen  var 
overfyldt  med  Artilleriets  Rustvogne  og  Munitions vogne, 
som  standsede  ved  hvert  Skridt.  Der  hørte  Held  til  ikke 
at  faa  sit  Hoved  knust  af  en  Vognstang  eller  sine  Ben 
brækkede  under  Hjulene.  Ved  hvert  Skridt  Afvisere  eller 
Stendynger,  Vogne  væltede  midt  paa  Vejen,  aabne  Ranseler, 
adspredte  Provisioner,  med  lange  Mellemrum  en  Skjænke- 
værts  Vogn  med  en  Stanglygte  over,  standset  og  omringet 
af  Soldater,  der  spærrede  Vejen  for  de  kommende.  Fm 
Tid  til  anden  fik  man  et  Geværløb  i  Øjnene  eller  blev 
stødt   i    Ryggen   af   en   Kavallerists   Knæ.     Artilleristerne 

skjændte  paa  de  bestyrtede  Karrekuske ,  som  spærrede  Vejen, 
Officererne  holdt  Tordentaler  til  Soldaterne,  som,  langt  fra 
at  samle  sig,  bestandig  gik  frem  og  tilbage  fra  Vejen  til 
Markerne  og  fra  Markerne  til  Vejen,  naar  de  ikke  rullede 
ind  under  Vognene  eller  ned  i  Grøfterne. 

Trætheden  og  Dagens  Sindsbevægelse  havde  udtømt 
mine  Kræfter;  jeg  var  som  død.  Jeg  opdagede  en  tom 
Plads  paa  en  Artillerivogn;  Artilleristerne  trykkede  sig 
sammen,  jeg  satte  mig  imellem  dem  og  sov  ind.  Jeg 
vaagnede  ved  Daggry;  det  regnede,  og  mine  Klæder  vare 
gjennemvaade;  en  stor  ensformig  Sky  bedækkede  Himlen 
og  gav  Udsigt  til  Kegn  for  hele  Dagen.  Marken  var  fuld 
af  Soldater,  som  langsomt  droge  af  sted  med  bøjede  Hoveder 
og  Øjnene  mod  Jorden.  En  stor  Del  af  dem  havde  for  at 
beskytte  sig  mod  Regnen  indhyllet  sig  i  deres  Teltlærred; 
mange  andre,  som  havde  mistet  deres  Ransel,  søgte  Ly 
under  deres  Kammeraters  Lærred,  og  de  stakkels  Folk  gik 
saaledes  to  og  to  sammen  under  den  samme  Kappe.  Flere, 
der  ingen  Kepi  havde  mere,  havde  bundet  Lommetørklæder 
om  deres  Hoveder;  andre  bare  Bagagen  paa  deres  Ba- 
jonet. De  havde  alle  ondt  ved  at  gaa,  haltede  og  vaklede 
ved  hvert  Skridt.  Af  og  til  standsede  en  udmattet  Mand, 
lænede  sig  til  et  Træ  eller  lagde  sig  paa  Jorden,  rejste  sig 
derpaa  med  Møje  og  gav  sig  igjen  paa  Vejen.  Jeg  gik 
over  Broen  ved  Goito,  (der  fra  1859  til  1866  var  Grænsen 
mellem  Italien  og  Østerrig)  og  gik  op  ad  Byens  Hovedgade. 
Til  højre  og  venstre,  langs  med  Husene,  under  Tagrenderne, 
ved  Dørene  til  Butikkerne  og  Husene,  overalt  saae  man 
Soldater,  udmattede  af  Træthed  og  Sult:  nogle  staaende 
med  Ryggen  mod  Muren,  andre  siddende  paa  Hug  med 
Albuen  paa  Knæene  og  Hagen  mod  Hænderne,  med  forvildede 
søvndrukne  Øjne;  hist  nogle  sovende  paa  Jorden  med  Ran- 
selen til  Hovedpude,  her  en,  gnavende  paa  en  tør  Brød- 
skorpe, som  han  trykker  mellem  Hænderne,  i  det  han  mis- 
troisk  betragter   de    forbigaaende,  bange    for,    at   de  skulle 

rive  hans  Skat  fra  ham.  En  anden  istandsatte  sin  Ransel 
og  pudsede  sine  Vaahen  med  Fligen  af  sin  Kappe.  Gaden 
vrimlede  af  Soldater,  der  toge  Vejen  til  Cerlungo  og  gik 
med  en  Slags  vild  Forvirring,  medens  deres  Kammerater 
standsede  ved  Foden  af  en  Mur  og  lode  sig  synke  ned  paa 
deres  Eanseler,  som  om  de  skulde  dø.  Nogle  Butikker 
vare  aabne,  og  forbi  dem  drog  der  uophørlig  en  Skare  for- 
sultne, som  standsede  foran  Doren  og  bad  om  et  Stykke 
Brød:  Brød,  som  de  agtede  at  betale,  thi  de  havde  Penge 
i  Haanden.  —  »Nej,  unge  Venner,«  svarede  Kjøbmanden 
med  en  medlidende  Mine,  »der  er  ikke  mere!«  Naar  man 
gik  forbi  en  Kafé,  saae  man  en  Mængde  Officerer  sovende 
med  Hovedet  paa  deres  korslagte  Arme,  andre  betragtede, 
støttede  paa  deres  Albuer,  Gaden  med  en  Slags  Sløvhed. 
Alle  disse  Ansigter  saae  ud,  som  om  de  kom  fra  et  Ho- 
spital. Nogle  Batterier  Artilleri  droge  laugsomt  forbi,  de 
tunge  Hjul  fik  Vinduesruderne  til  at  klirre,  Artilleristerne 
sade  tankefulde  og  alvorlige,  indhyllede  i  deres  store  hvide 
Kapper;  man  kunde  tage  det  for  en  Ligbegængelse.  Derpaa 
fulgte  en  Mængde  Vogne  med  saarede  Officerer,  der  lang- 
somt kjørte  bag  efter  Artilleriet,  og  standsede,  hver 
Gang  Kolonnen  standsede ;  trods  Sværmen  og  Vognenes  Larm 
gjorde  Goito  Indtrykket  af  en  stum  og  ubeboet  By. 

Jeg  forenede  mig  atter  med  mit  Eegiment,  der  bivua- 
kerede til  venstre  for  Vejen  til  Cerlungo.  Jeg  lob  til  mit 
Telt  og  satte  mig  uden  at  sige  et  Ord  hos  mine  Kam- 
merater, som  havde  været  der  noget  over  en  Times  Tid. 
Ikke  en  Hilsen,  ikke  et  Ord,  knapt  et  Blik  blev  udvexlet 
imellem  os;  vi  kjendte  ikke  hinanden  mere;  man  skulde 
have  troet,  at  vi  havde  mistet  Hukommelsen.  Pludselig 
lød  et  højt  Raab  nogle  Skridt  fra  Teltet,  et  andet  længere 
borte,  et  tredje  nærmere  ved;  Tusender  af  Stemmer  hævede 
sig  fra  den  ene  Ende  af  Lejren  til  den  anden,  og  paa 
samme  Tid   hørte    man    Støj    af  hurtige    Skridt,  hele  vort 

Regiment  ilede  hen  imod  Vejen,  og  ikke  det  alene,  men 
desuden  flere  andre,  der  vare  lejrede  omkring  os.  Jeg 
fulgte  Strømmen.  Alle  disse  Mennesker,  der  nylig  vare 
ødelagte,  klappede  i  Hænderne,  smilede  og  vare  ligesom  be- 
vingede. To  Jægere  red  paa  Landevejen  med  dragne 
Sabler,  en  Vogn  kjørte  efter  dem.  Alle  Hoveder  blottedes, 
alle  Arme  hævedes  i  Vejret,  alle  Munde  udstødte  et  eneste 
Raab.  Vognen  drog  forbi,  og  Soldaterne  vendte  tilbage; 
men  Lejrens  Udseende  var  forandret:  alle  Hjærter  havde 
faaet  deres  Tillid  og  Haab  tilbage,  ingen  af  os  blev  i 
Teltet,  og  det  lystige  og  støjende  Liv  begyndte  paa  ny 
overalt  og  paa  én  Gang.  Trompeterne  spillede  bekjendte 
Marcher  og  gave  vore  Hjærter  de  foregaaende  Dages  Be- 
gejstring og  Bevægelse  tilbage.  —  »Ah,«  sagde  de,  »man 
vil  ikke  endnu  opgive  at  kæmpe.«  —  Det  var  Victor  Em- 
manuel, der  var  kjørt  forbi. 

Fortælleren  opholder  sig  ikke  alt  for  længe  ved  Min- 
derne fra  1866.  Han  har  lykkeligere  Begivenheder  at  be- 
rette, som  fuldstændig  vise  os  det  moralske  Hverv,  den 
italienske  Armé  har  udført.  Her  er  en  Historie,  betitlet 
Medaillen,  som  vi  ville  forsøge  at  gjengive  i  Korthed  uden 
at  mishandle  den  alt  for  meget. 


IIL 

»Stadig  denne  mørke  og  vilde  Mine!«  tænkte  en  Kap- 
tejn en  Dag,  da  han  havde  inspiceret  sit  Kompagni;  »men 
hvorfor?  Hvad  har  jeg  gjort  ham?«  Han  tænkte  paa  en 
Soldat  fra  Abruzzo,  som  under  Inspektionen  havde  tilkastet 
ham  skjæve  Blik.  Den  Dag,  da  denne  Mand  indtraadte  i  Re- 
gimentet med  de  andre  Rekrutter,  og  medens  de  endnu  vare 
iførte  deres  Bonde-  eller  Arbejderdragter,  havde  Kaptejnen 
maalt  ham  fra  øverst  til  nederst  med  en  Mine  af  spottende 
Nysgjerrighed   og   hvisket   en   Løjtnant  i    Øret :     »Se  blot 

paa  denne  besynderlige  Fyr!«  Rekrutten  havde  holdt  sit 
Smil  tilbage ,  og  da  Kaptejnen,  efter  at  han  paa  Munderings- 
kammeret  havde  indhyllet  sig  i  den  første  den  bedste  Kappe, 
saae  ham  saaledes  udmajet  med  Armene  i  Ærmer,  der  hang 
et  godt  Stykke  ned  over  Hænderne,  og  Benene  indviklede  i 
de  lange  Folder,  der  slæbte  hen  ad  Jorden,  gav  han  sig 
til  at  skoggerle  og  sagde  ganske  højt:  »Du  ser  ud  som 
en  Kludesæk.«  Abruzzeren  besvarede  denne  Spot  med  et 
Blik  fra  neden  opad,  der  udsendtes  som  et  Stenkast.  Da 
man  en  anden  Gang  paa  Exercerpladsen  lærte  Rekrutterne 
at  marchere  og  lod  dem  en  for  en  træde  ud  af  Geledderne 
og  gaa  alene  efter  Trommens  Lyd,  med  meget  stive  og 
langsomme  Bevægelser  som  Marionetter,  kunde  den  forvir- 
rede Rekrut  ikke  gjøre  et  Skridt  uden  at  ryste,  vakle 
og  indtage  latterlige  Stillinger  til  stor  Fornøjelse  for  sine 
Kammerater.  Kaptejnen  kom  til  og  sagde  til  ham:  »Du 
er  den  daarligste  Soldat  i  Kompagniet.«  Smaapigerne,  der 
saae  paa  Exercitsen,  gave  sig  til  at  le,  Abruzzeren  blev 
rød  lige  til  det  øverste  af  Panden,  og  han  traadte  tilbage  i 
Geleddet,  skærende  Tænder  som  en  gal  Hund. 

En  Dag  sladrede  Soldaten  paa  Gaden  med  en  Pige. 
Han  saae  ikke  Kaptejnen  gaa  forbi,  og  denne,  der  formo- 
dentlig troede,  at  Manden  ikke  havde  villet  hilse  ham, 
skjændte  paa  ham  i  Pigens  og  flere  andres  Overværelse. 
Den  stakkels  Mand  blev  saa  skamfuld,  at  han  skjulte  sig 
og  ikke  mere  viste  sig  paa  Gaden.  Heraf  opstod  et  Nag, 
der  tog  til  og  blev  bitrere  Dag  for  Dag,  saa  at  det  blev 
umuligt  at  dølge.  Irettesatte  Kaptejnen  en  Mand,  gav 
Abruzzeren  sig  til  at  hoste  og  stampede  paa  Jorden  for  at 
irritere  bam,  og  naar  den  drillede  Kaptejn  saae  hen  til 
ham,  hævede  han  Øjnene  mod  Himlen  som  for  at  betragte 
Skyerne.  Var  Kaptejnen  tørstig,  og  en  af  Soldaterne  rakte 
ham  sin  Feltflaske,  gav  Abruzzeren  sig  til  at  smile  haanlig, 
trak  Soldaten  til  Side  og  hviskede  ham  i  Øret:  Tosse! 
Naar  Kaptejnen  tiltalte  ham,   lod  Abruzzeren,  som  om  han 

ikke  hørte  det,  rullede  med  Øjnene  som  en  gal,  rystede  paa 
Hovedet  eller  smilede  ondskabsfuldt  med  halvt  lukkede  Øjne, 
forvred  Munden  og  skød  Underlæben  frem,  og  bestandig 
dette  mørke  Aasyn  og  disse  skjæve  Blik. 

En  Aften  henvendte  en  Major  under  Øvelserne  paa 
Exercerpladsen  en  Bebrejdelse  til  Kaptejnen,  der  strax  be- 
tragtede sine  Folks  Ansigter;  Abruzzerens  var  hoverende. 
»Slyngel!«  raabte  Officeren  ude  af  sig  selv,  gik  lige  hen 
mod  sin  alt  for  raske  underordnede  og  holdt  ham  sine  knyt- 
tede Næver  for  Ansigtet.  Soldaten  blegnede,  vendte  sig 
mod  sin  Nabo  og  mumlede:  »En  eller  anden  Dag«,  —  og 
derpaa  efter  nogle  med  sagte  Stemme  udtalte  Ord  —  »saa 
sandt  som  jeg  er  fra  Abruzzo.«  Da  han  var  vendt  tilbage 
til  sit  Kvarter,  kastede  han  sin  Kansel  og  Kjedel  mod 
Væggen.  Kaptejnen  kom  til.  —  »Sergent!«  raabte  han, 
»sæt  den  Mand  i  Arrest!«  —  Soldaten  bed  hylende  i  sit 
Lagen  og  slog  sig  selv  i  Hovedet  med  Næverne.  To  eller 
tre  af  hans  Kammerater  kastede  sig  over  ham  og  holdt 
ham  fast:  »Men  hvad  gjør  du?  Hvad  gaar  der  af  dig? 
Er  du  bleven  gal?« 

I  Trontos  Dal  er  der  et  meget  snævert  Pas  mellem  to 
høje  Bjærge,  der  sænke  sig  ned  i  smaa  Dale,  meget  bratte 
Skraaninger,  mørke  og  d3^be  Hulveje  og  skyde  deres  klip- 
pefulde Skrænter  lige  hen  til  Strømmens  Bredder.  Imellem 
Vandet  og  Skrænten  er  Terrainet  fuldt  af  Grusdynger,  Sten 
og  store  Klippestykker,  der  ere  faldne  ned  fra  Toppen; 
højere  oppe  begynder  en  Blanding  af  tykke  Skove,  store 
Huller  og  Afgrunde,  hvortil  ingen  Vej  fører  op,  i  det  højeste 
krummer  og  bugter  en  eller  anden  Fodsti  med  mange  Om- 
drejninger og  Vinkler  sig  opad  og  taber  sig  i  Krattet. 
Af  og  til  ser  man  med  lange  Mellemrum  et  Hus  skjult 
mellem  Klipperne;  for  øvrigt  viser  Naturen  sig  overalt  i 
hele  sin  Jomfruelighed,  Vildhed  og  Nøgenhed.  En  Efter- 
aarsaften  i  en  tæt  Regn  befandt  en  Patrouille  sig  i  dette 
Pas;  Soldaterne  gik  en  for  en,  stigende  op  og  ned  i  Følge 

Terrainets  Beskaffenhed,    gaaende    frem   med   Forsigtighed, 
uden  at  tale  et  Ord,  med  bøjede  Hoveder  og  Geværet  under 
Armen.     Pludselig    saae    den  Soldat,  der  gik  i  Spidsen,  og 
som   var  omtrent  40  Skridt  foran  sin  nærmeste  Kammerat, 
tre    Hoveder   stikke  op  over  en  Klippe  og  i  samme  Øjeblik 
tre    Geværer   skinne    og    affyres.     Han   mærkede,    at  hans 
Kepi    faldt   af  Hovedet,    og  herte  to  Kugler  pibe  ham  om 
Ørerne.     Strax  efter  faldt  tre  Kevere  over  ham.      Soldalen 
affyrede  sit  Gevær;  en  af  Banditterne  faldt  forover  med  et 
Skrig.    Soldaten  lob  imod  den  anden,  hvis  Gevær  han  slog 
til  Side    med    den  ene  Haand,  medens  han  med  den  anden 
stødte  ham  Bajonetten  i  Maven.    Nu  var  den  tredje  tilbage, 
der   tagende  Offensiven    først  greb  fat  om  Soldatens  Gevær 
og  hævede    en  Dolk  imod  ham;  men  den  brave  Soldat  mi- 
stede ikke  Aandsnærværelsen    og  slap  sit  Vaaben.     Med  en 
rask    Bevægelse    greb   han   Skurkens   bevæbnede  Arm  med 
sin  venstre  Haand,  klemte  ham  om  Halsen  med  den  højre, 
snoede    sig  om  ham  som  en  Slange  og  sønderrev  hans  Øre 
med  sine  Tænder;  den  bidte  skreg  som  et  vildt  Dyr.      Nu 
begyndte  der  en  frygtelig  Strid.    De  to  Mænd  havde  grebet 
hinanden  om  Livet  og  stræbte  at  rive  hinanden  omkuld,  et 
Fejltrin    kunde    være  blevet  dødeligt,  da  et  stort  Stykke  af 
Terrainet   ved   deres    Trampen    var    blevet    forvandlet   til 
Huller   og    Forhøjninger,    og    Stenene   fløj    til    alle  Kanter 
under    deres   Fødder.      De    kæmpende    knugede  og  rystede 
hinanden  voldsomt,    gave    Slip    paa   hinanden    for   atter   at 
tage    fat  med   en  Hurtighed,  som  Øjnene  ikke  kunde  følge, 
de  sloge  hinanden  med  Næverne,  Albuerne  og  Knæene,  søn- 
derreve  hinanden  med  Tænder  og  Negle,  stønnede,  fnyste  og 
udstødte    rasende  Hyl,    der  ikke  lignede  et  Menneskes;  Øj- 
nene vare  opspilede  og  brændende.  Munden  blodig  og  skum- 
mende,   aaben   og    fordrejet   af  Kjævebenenes  krampagtige 
Trækninger,  naar  Tænderne  gnedes  mod  hinanden.    Endelig 
sank   Røveren   sammen    som   en   tung  Masse;  Soldaten  var 
oven  paa   ham  med  bøjede    Knæ    og   klemte   hans   Strube 

sammen  med  begge  Hænder,  den  bevæbnede  Haand,  der 
var  bleven  fri  under  Faldet,  tilføjede  ham  en  dyb  Flænge  i 
venstre  Arm,  men  paa  samme  Tid  løftede  han  Bandittens 
Hoved  i  Vejret  og  lod  det  voldsomt  falde  ned  mod  en  Sten, 
forstærkende  Stødet  af  al  sin  Kraft  og  med  hele  sin  Vægt* 
Den  bedøvede  Mand  slap  sit  Vaaben  og  fik  det  strax  i 
Halsen.  En  Blodstrøm  styrtede  ud  af  hans  Mund  med  en 
Rallen,  der  blev  hans  sidste  Ord.  —  Bravo!  Bravo!  raabte 
Patrouillens  øvrige  Soldater,  der  alle  paa  én  Gang  strøm- 
mede til.  De  vare  selv  blevne  angrebne  af  andre  Røvere, 
der  vare  flygtede,  efter  at  have  afskudt  deres  Geværer,  og 
de  havde  spildt  nogen  Tid  med  at  forfølge  dem.  De  sam- 
ledes tæt  om  deres  Kammerat  og  bestormede  ham  med 
utaalmodige  Spørgsmaal,  medens  den  stakkels  Mand  med 
et  blegt  Ansigt,  kort  Aandedræt  og  et  forvirret  Blik  vexel- 
vis  betragtede  den  døde  Røver  ved  sine  Fødder  og  den 
blodige  rygende  Kniv  i  sin  Haand. 

I  Løbet  af  nogle  faa  Dage  blev  Soldaten  helbredet. 
Den  første  Gang  han  igjen  viste  sig  ved  Paraden,  standsede 
Kaptejnen  foran  ham  og  saae  ham  ind  i  Øjnene,  i  det  han 
sagde  til  ham:  »Det  er  godt !«  —  »Han  har  sagt  til  dig :  det  er 
godt!«  hviskede  Abruzzerens  Nabo  til  ham,  »du  ser  altsaa,  at 
han  ikke  har  fattet  Nag  til  dig ;«  men  Abruzzeren  svarede  med 
en  haanlig  Latter,  rystende  paa  Hovedet:  »Han  kunde  ikke 
gjøre  andet.«  —  Tre  Maaneder  efter  blev  Regimentet 
forlagt  til  Ascoli,  en  By  i  Abruzzo.  Efter  otte  Dages 
Forløb  befalede  Obersten,  at  alle  hans  Folk  skulde  møde 
paa  Torvet  i  Paradeuniform  for  at  være  til  Stede  ved  en 
militær  Højtidelighed;  en  Soldat  skulde  have  Medaillen. 
Saa  hurtig!  tænkte  Kaptejnen,  der  strax  løb  til  Furerens 
Værelse.  »Har  du  hørt  Ordren?«  sagde  han  til  ham. 
»Har  du  forberedt  alt?«  —  »Ja,  for  tre  Dage  siden.«  — 
»Ah!  jeg  aander  atter.«  —  Kaptejnen  satte  sig  ved  et 
Bord,  og  Fureren  gav  sig  til  at  tegne  nogle  Veje  og  Huse 
paa   et   hvidt  Blad,  i  det  han  talte  med  sagte  Stemme.  — 

»Tredje  Hus    til   højre,    anden  Der?«    spurgte   Kaptejnen. 
—  »Tredje  Hus  til  højre,  anden  Dør,«  svarede  Fureren. 

En  Time  efter  var  Kaptejnen  ridende  paa  Vejen  til 
Acquasanta,  en  lille  Stad  ved  Bredden  af  Tronto,  halvvejs 
mellem  Ascoli  og  Arquata,  tror  jeg.  Ved  Solens  Nedgang 
naaede  han  Acquasanta.  Førend  han  red  ind  i  Byen,  knap- 
pede han  sin  Vaabenkjole  op,  for  at  skjule  Tallet  paa  Knap- 
perne, og  smøgede  Kanten  op  paa  sin  Hue.  Nogle  Bønder 
kom,  da  de  hørte  Hesten,  ud  af  de  forreste  Huse,  andre 
kom  til  Vinduerne;  der  løb  Børn  paa  Vejen,  som  med  Næsen 
i  Vejret  gave  sig  til  at  betragte  ham.  Efter  et  Øjebliks 
Betænkning  red  Kaptejnen  hen  imod  en  Dør,  hvor  en  Flok 
Kvinder  frygtsomt  trykkede  sig  op  mod  Væggen  og  forun- 
drede spilede  Øjnene  op.  »Hvem  vil  give  mig  et  Glas 
Vand,  gode  Koner?«  spurgte  Kaptejnen  og  holdt  sin  Hest 
an,  i  det  han  lod,  som  han  var  træt.  —  »Jeg!«  sagde  en 
af  Konerne  livlig,  forsvandt  et  Øjeblik  i  Huset  og  kom 
efter  et  Sekunds  Forløb  tilbage  med  et  Glas  Vand  i  Haan- 
den.  »Det  maa  være  denne,«  tænkte  Kaptejnen  og  be- 
tragtede hende  opmærksomt,  medens  han  drak  i  smaa  Drag. 
Konen  kunde  paa  sin  Side  ikke  holde  sine  Øjne  rolige.  Hun 
maalte  Rytteren,  undersøgte  ham  fra  alle  Kanter,  bukkede 
Hovedet,  bøjede  Kroppen  til  højre  og  venstre  og  hævede 
sig  paa  Taaspidserne,  søgende  at  opdage  Regimentets  Num- 
mer. Hun  kastede  sig  frem  og  tilbage,  rystede,  gned  sig 
i  Hænderne  og  kunde  ikke  holde  sig  rolig  et  Øjeblik. 
Hendes  Spænding,  hendes  livlige  Blik  og  sitrende  Læber 
røbede  en  frygtsom  og  ængstelig  Tilfredshed  og  et  uroligt 
Ønske,  som  hun  ikke  kunde  bestemme  sig  til  at  udtale; 
det  troede  i  det  mindste  Kaptejnen  at  se.  Han  gav  Glas- 
set tilbage  og  sagde  i  en  ligegyldig  Tone:  »Er  der  nogen 
af  eder,  Koner,  som  har  en  Søn,  der  er  Soldat?«  —  »Jeg,« 
svarede  den,  der  havde  bragt  Vandet,  livlig.  »Jeg  har 
en,«  sagde  hun,  løftende  Tommelfingeren  i  Vejret  og  ven- 
tede, stiv  som  en  Stok.  —  »Ved  hvilket  Regiment?«  spurgte 

Kaptejnen.  Konen  nævnede  Regimentet  og  sagde  derpaa 
med  flydende  Tunge:  »Hvor  er  han,  Hr.  Oberst?  Kjender 
De  ham?  Har  De  set  ham?«  —  »Jeg?  nej,  men  hvordan 
gaar  det  til,  at  De  ikke  véd,  hvor  han  er?« 

Nu  holdt  Konen  en  lang  Tale,  fuld  af  Jeremiader  over 
Administrationen,  over  Postbudene,  som  ikke  afleverede 
Fattigfolks  Breve,  og  over  OfTicererne,  der  taalte  disse  Uret- 
færdigheder. Denne  Philippika  endte  i  en  Strøm  afTaarer. 
Kaptejnen  bojede  Kanten  af  sin  Hue  ned  og  viste  sit  Re- 
giments Nummer.  »Deres  Søn  er  ganske  nær  herved  i 
Ascoli,«  sagde  han  til  den  gode  Kone;  »han  venter  Dem, 
De  skal  faa  ham  at  se  i  Morgen.« 

Den  følgende  Morgen  posterede  en  Ordonuantssolda;t 
sig  efter  Kaptejnens  Ordre  paa  Hjørnet  af  en  Gade,  der 
gik  ud  til  det  store  Torv.  Han  saae  en  gammel  Kone  i 
Gaiadragt,  med  store  Guldørenringe,  en  tyk  Koral-Rosen- 
krans om  Halsen  og  et  Skjort,  straalende  i  alle  !legnbuens 
Farver,  komme  langsomt  gaaende.  Hun  gik  og  saae  sig 
om  med  en  nysgjerrig  Mine,  i  godt  Humør  og  røbende  en 
levende  Overraskelse.  Saa  snart  hun  var  kommen  hen  til 
Soldaten,  strømmede  Ordene  over  hendes  Læber:  »Er  min 
Søn  ikke  her?  Hvor  er  han?  Hvorfor  er  han  ikke  kom- 
men mig  i  Møde?  Har  man  ikke  sagt  ham,  at  jeg  kom? 
Sig  mig  hurtig,  hvor  han  er,  min  kjære  unge  Mand.  Før 
mig  strax  hen  til  ham.«  —  »Bliv  et  Øjeblik,«  sagde  Sol- 
daten, »vær  lidt  taalmodig!  Vi  maa  vente  en  halv  Times 
Tid.  De  skal  faa  en  Parade  at  se,  som  Regimentet  skal 
holde  her«.  —  />En  halv  Time!  gode  Gud!  hvorledes  skal 
jeg  kunne  vente  en  halv  Time?«  —  »Det  er  vi  nødte  til, 
vi  kunne  sladre  sammen  saa  længe.«  —  »Jesus  Marie!  en 
halv  Time!  men  sig  mig,  komme  Soldaterne  her  paa  dette 
Torv?«  —  »Ganske  vist!«  —  »Jeg  vil  da  strax  faa  ham 
at  se;  jeg  kan  tale  til  ham.«  — »Det  gaar  ikke  an,  min  gode 
Kone.«  —  »Men  det  er  to  Aar  siden,  at  jeg  har  set  ham.« 
—  »Ja,  jeg  kan  forstaa  det;   men   ingen   maa   tale   til  en 

Soldat  i  Geledderne,  det  er  Instruxen.«  —  Man  hørte  en 
Trommehvirvel.  —  »Nu  kommer  Regimentet,«  sagde  Sol- 
daten, der  maatte  holde  den  gode  gamle  tilbage  ved  Armen, 
for  at  hun  ikke  skulde  undfly.  —  »De  vil  altsaa  skaife 
ham  i  Fængsel,«  raabte  han,  »det  behøves  der  meget  lidt 
til,  det  er  nok  at  vende  Hovedet  til  venstre,  naar  man  skal 
se  til  højre.  Et  Kvarter  endnu!  De  har  jo  ventet  i  to 
Aar.« 

Den  stakkels  Moder  løftede  Hænderne  mod  Himlen, 
udstødte  et  dybt  Suk  og  stirrede  stift  hen  imod  Begyndelsen 
af  den  Gade,  fra  hvilken  man  hørte  Trommerne.  Lyden 
kom  nærmere,  Hoben  aabnede  sig  i  to  Rækker,  først  kom 
Sapeurerne,  saa  Musikken  og  derefter  Obersten  paa  sin  store 
Hest.  —  »Men  Soldaterne  ?«  spurgte  den  gamle.  —  »Tøv  et 
Øjeblik.  Mellem  Obersten  og  de  menige  Soldater  er  der 
altid  en  halv  Snes  Skridt.  Se,  der  ere  de!«  —  Bondekonen 
vilde  atter  styrte  sig  frem,  man  maatte  holde  hende  tilbage 
i  Kjolen.  Endelig  stillede  Regimentet  sig  i  Linie.  —  »Jeg 
har  set  ham,  jeg  har  set  ham,«  raabte  hun  og  klappede  i 
Hænderne,  »se  der  henne.«  —  »Det  er  ikke  ham,  forsikrer 
jeg  Dem,  De  kan  ikke  gjenkjende  ham  herfra,  vi  ere  alt 
for  langt  borte.«  —  »Saa  er  det  den  anden  der.«  —  »Nej, 
siger  jeg  Dem,  De  kan  ikke  se  ham,  han  er  i  andet  Geled.« 
—  »I  andet  Geled,  hvad  vil  det  sige?«  —  Da  man  havde 
forklaret  hende  det,  raabte  den  gamle,  i  det  hun  lod  sin 
Haand  gaa  over  sin  Pande  og  af  sit  inderste  Hjærte  suk- 
kede paa  ny:  »Hellige  Taalmodighed!«  —  Derefter  vedblev 
hun:  »Hvad  skulle  de  nu  gjøre?«  —  »Ser  De  ikke  det?« 
svarede  hendes  Ledsager,  »Obersten  holder  lige  for  Regi- 
mentet for  at  holde  en  Tale,  hør  nu  paa  ham.«  —  »Jeg 
hører  intet,  hvad  siger  han?«  — »Sagen  er  den.  En  Soldat 
blev  angreben  af  tre  Røvere,  som  alle  tre  skøde  paa  ham, 
dog  uden  at  ramme  ham.  Han  blev  ikke  bange,  dræbte 
en  af  Morderne  med  et  Skud,  splittede  Maven  op  paa  den 
anden   med   et  Bajonetstød    og   vristede   en    Dolk   fra  den 

tredje  og  jog  ham  den  i  Halsen.  Hvad  siger  De  dertil? 
Var  det  ikke  en  sinuk  Bedrift?  Denne  Soldat  skal  nu  have 
Medaillen.«  —  »Stakkels  unge  Mand!  Han  maa  være  for- 
nøjet.« —  »Det  troer  jeg  nok:  se  alle  de  Folk  i  Vinduerne.« 

Obersten  kaldte  Soldaten  frem,  han  gik  ud  af  Geled- 
derne og  stillede  sig  foran  Regimentet;  den  gode  gamle 
kunde  ikke  se  hans  Ansigt.  —  »Er  det  den  Soldat  der; 
hvad  gjor  han  nu?«  spurgte  hun.  —  »Set  De  ikke  det? 
Obersten  hænger  Medaillen  paa  hans  Bryst.«  —  »Hellige 
Jomfru!  mit  Hjærte  banker  af  Glæde  for  ham.  Hvor  han 
maa  være  fornøjet,  den  stakkels  unge  Mand*  Hvad  skal 
der  nu  ske?«  —  »Hele  Regimentet  vil  præsentere  Gevær 
for  ham.«  —  »O  hvilken  Ære,«  sagde  Bondekonen,  i  det 
hun  rakte  Armene  frem  og  blev  staaende  i  denne  Stilling 
uden  at  røre  sig  af  Pletten.  —  »Præsenter  Gevær!«  raabte 
Obersten  med  høj  Røst.  Den  gode  Kone  følte  en  Gysen 
over  hele  sin  Krop  og  trykkede  sig  op  til  Soldaten,  som  om 
hun  var  bange.  De  fire  Bataillonschefer  gjentoge  Komman- 
doen, og  med  en  eneste  Bevægelse  som  med  én  Arm  løftedes 
tolv  Hundrede  Geværer  op,  og  Slagene  af  tolv  Hundrede 
Hænder  løde  paa  én  Gang.  Alle  Ansigter  bleve  ubevæge- 
lige, alles  Øjne  vare  rettede  mod  Soldaten,  Officererne  hilste 
med  Sablen,  Hoben  klappede  i  Hænderne,  og  Musikken 
istemmede  en  Fanfare.  —  »Men  hvem  er  da  den  Soldat?« 
sagde  den  gamle  Moder,  bedøvet,  rørt  og  fortryllet  over 
dette  Skuespil.  —  »Det  er  Deres  Søn.« 

Den  stakkels  Kone  udstødte  et  Skrig,  blev  et  Øjeblik 
som  forstenet,  med  store,  aabne  Øjne  og  opspilet  Mund,  der- 
paa  skjulte  hun  sine  Hænder  i  sine  hvide  Haar  med  Hulken 
og  Latter,  saa  vaklede  hun  og  sank  sammen,  som  om  hun 
ikke  kunde  bære  saa  megen  Lykke.  Da  hun  kom  til  sig 
selv  igjen,  var  Regimentet  forsvundet,  og  hendes  Søn  holdt 
hende  i  sine  Arme.  —  »Men  hvorledes  kommer  du  her? 
hvem  har  sagt  dig  det?«  spurgte  den  lykkelige  Fjt.  Moderen 
fortalte  om  Kaptejnens  Besøg  og  raabte :  »Hvilken  hellig  Mand ! 

han  vilde  overraske  mig,  og  Soldaten  var  i  Forstaaelse  med 
ham;  men  hvorledes  har  han  faaet  at  vide,  hvor  jeg  var?  Hvor- 
for har  han  gjort  saa  meget  for  at  gjore  mig  saa  lykkelig? 
Han  kjendte  mig  jo  slet  ikke.     Sig  mig,  hvorfor,  min  Søn!« 

—  Sønnen  blev  staaende  tankefuld,  og  Moderen  vedblev: 
»Men,  hvor  er  han,  denne  Officer,  denne  Mand?  Jeg  vil  se 
ham,  jeg  vil  kysse  Sømmen  af  hans  Klæder,  jeg  skylder 
ham  Livet.  Jeg  vil  hen  til  ham,  forstaar  du,  Søn?  Før 
mig  strax  hen,  hvor  han  er.«  —  »Strax!«  raabte  Soldaten 
og  tog  sin  Moders  Arm.  De  gik  over  Torvet  og  toge  Vejen 
til  Kasernen,  og  da  de  saae  den  foran  dem,  standsede  de 
omtrent  hundrede  Skridt  fra  Porten,  hvor  næsten  alle  Of- 
ficererne vare  samlede  for  at  vente  paa  Rapporten.  Bonde- 
konen havde  fæstet  sine  begjærlige  Øjne  paa  dem.  »Se  godt 
efter,  Moder,«  sagde  Soldaten.  —  »Jeg  ser  ham  ikke  endnu.« 

—  »Se  bedre  efter,  beder  jeg  dig,  se  dog  efter!«  —  »Det 
er  ham,  som  læner  sig  til  Muren;  nej,  det  er  ikke  ham,  det 
er  snarere  den  anden,  som  er  i  Færd  med  at  tænde  sin 
Cigar.  Vent,  indtil  han  vender  sig  om.  Nej,  det  er  ikke 
ham.«  —  »Men  hvem  er  det  da?«  —  »Der  er  han,  denne 
Gang  er  jeg  aldeles  vis  derpaa.  Det  er  ham ,  der  lægger 
Haanden  paa  sin  Nabos  Skulder. «  —  »Hvorledes,  han  der?« 

—  »Janetop  ham.«  —  »Moder,  jeg  beder  dig,  se  vel  efter. 
Er  du  vis  paa,  hvad  du  siger?«  —  »Ja,  det  er  saa  klart 
som  Dagen.« 

Soldaten  rettede  sine  Øjne  paa  Kaptejnen  og  forblev 
længe  ubevægelig,  som  om  han  saae  et  Syn.  Imidlertid 
havde  Bondekonen  taget  Medaillen  i  Haanden,  og  nærmende 
den  til  sine  Øjne  gav  hun  sig  til  nøjagtig  at  undersøge  den, 
beundrende  Skjoldet,  Indskriften,  Forsiden  og  Bagsiden  og 
Randskriften ;  med  en  Bevægelse  af  moderlig  Koketteri,  som 
man  ikke  behøver  at  lære  i  Salonerne,  holdt  hun  derpaa 
den  vel  fortjente  Skuepenge  op  i  hele  Baandets  Længde  og 
sagde  til  den  endnu  ubevægelige  Soldat:  »Jeg  tør  vædde 
paa,    at  efter  din  Moder  er  der  intet  i  Verden,   du   holder 

saa  meget  af  som  dette.«  —  »Jo!«  sagde  den  unge  Mand. 
—  »Jo!  siger  du?  hvem  elsker  du  da  højest  i  Verden  efter 
din  Moder?«  —  »Den  Mand  der,«  sagde  Soldaten,  i  det  han 
rakte  Armen  ud  mod  Kaptejnen. 


IV. 

De  foregaaende  Fortællinger  have  vist  os  den  italienske 
Armé  over  for  Østerrigerne  og  over  for  Reverne ;  vi  ville  nu 
betragte  den  over  for  Opstanden.  Her  kunne  vi  kontrollere 
den  italienske  Forfatters  Erindringer  ved  Hjælp  af  vore  egne, 
og  vi  kunne  ikke  alene  forsikre,  at  han  har  holdt  sig  til 
Sandheden,  men  endog,  at  han  ikke  har  anført  alt,  hvad  han 
kunde  have  gjort.  Han  har  ikke  villet  volde  nogen  Ube- 
hagelighed, og  i  Sagens  Interesse  har  han  handlet  klogt.  Vi 
have  efter  1860  været  til  Stede  ved  Ordenens  og  Lovens  Gjen- 
oprettelse  i  en  stor  By  paa  Halvøen;  det  var  ingen  ube- 
tydelig Historie.  Det  pludselig  befriede  Folk  troede,  at 
Friheden  bestod  i  Ret  til  at  gjøre  Optøjer,  spise  uden  at 
arbejde,  løbe  om  paa  Gaderne  i  støjende  Optog,  svinge  med 
Faner,  udstøde  Bifaldsraab  og  Forbandelser,  afvæbne  National- 
gardisterne og  prygle  Gensdarmerne.  Dette  Røre  var  de  yderlig- 
gaaende  Partiers  Værk;  Radikalismen,  der  enten  var  ført  bag 
Lyset  af  Reaktionen  eller  var  dens  medskyldige,  tilskyndede 
til  Uordener  og  Tumulter  og  raabte  til  Pøbelen,  at  den  om- 
kom af  Sult.  Det  gamle  Politi  var  ikke  mere  til,  og  det 
nye  existerede  ikke  endnu;  kun  Armeen  kunde  forhindre  de 
daglige  Opstande  fra  at  voxe  til  et  almindeligt  Oprør;  men 
Uniformen,  som  det  gamle  Herredømme  havde  gjort  ringe- 
agtet, kunde  kun  imponere  ved  Skrækken.  Victor  Emmanuel 
vilde  nu  ikke  have  Kanonskud  i  Gaderne  og  handlede  deri 
lige  saa  forstandig  som  elskværdig ;  dersom  man  havde  tyet 
til  Artilleriets  Hjælp,  vilde  Folk  ikke  have  undladt  at  sige, 
at  Herskerne  følge  efter  hinanden  og  ligne  hinanden,  og  at 
Kongen   af  Italien   kun   fortsatte  Kong  Bombas   Regering. 

Den  største  Mildhed  blev  derfor  indskærpet  Garnisonerne; 
men  Oprørerne  toge  denne  Mildhed  for  Svaglied  og  sagde 
til  Folket :  Soldaterne  ere  bange !  Man  forstaar  nu  Armeens 
tragiske  Stilling  og  vil  kunne  forklare  sig  de  Scener,  vi  ville 
fortælle  efter  de  Amicis. 

—  Det  er  Aften!  paa  Torve  og  Hjørner,  foran  Kaffe- 
husene, ved  Opgangen  til  Kirkerne  staa  Grupper  stille  og 
tale  sagte  sammen,  seende  sig  om  med  ophidsede  og  mis- 
troiske Blik;  en  usædvanlig  Bevægelse  synes  at  være  i 
Luften;  Smaaflokke  af  Folk  gaa  igjennem  Gaderne,  ledsagede 
af  Gadedrenge,  der  more  sig  med  at  pibe.  Butikkerne  lukkes, 
Vognene  kjøre  langsomt,  Kuskene  bede  om,  at  man  vil  være 
saa  god  at  gaa  til  Side,  og  vise  en  Høflighed,  der  ellers  ikke 
er  dem  egen;  Avissælgerne  bestormes  og  omringes  af  Kjøbere. 
Der  gives  officiøse  Læsere,  som  under  Gadelygterne  frem- 
hviske  den  ledende  Artikel.  Man  flokkes  om  dem,  derpaa 
løber  man  til  et  Gadehjørne,  hvor  man  ser  fire  eller  fem 
Geværløb  skinne,  der  bæres  af  fire  eller  fem  mistænkelig 
udseende  Personer,  som  under  Bifaldsraab  svinge  de  erobrede 
Vaaben  med  en  triumferende  Mine  og  derpaa  styrte  ind  i 
et  Stræde,  hvor  de  snart  forsvinde.  Disse  Helte  have  af- 
væbnet en  Patrouille  af  Nationalgarden:  man  ser  Gardisterne 
komrae  forvirrede  og  skamfulde  med  sønderrevne  Klæder, 
bare  Hoveder  og  Haaret  i  Uorden ;  nogle  gode  Sjæle  beklage 
dem  og  ville gjærne  tage  dem  med  sig.  —  »Plads!  Plads!« 
—  «Hvad  er  der  paa  Færde?«  Hoben  viger  tilbage  og 
skilles  ad  i  to  Rækker,  hvorimellem  et  Kompagni  Ber- 
saglierer  kommer  løbende;  Hanefjeren  har  altid  skaffet  stor 
Respekt.  Ny  Alarm  paa  et  andet  Sted;  to  Soldater chakoer 
hæve  sig  op  over  Sværmen,  der  gaar  til  Side  og  giver  sit 
Bifald  tilKjende.  En  bleg  og  forpustet  Mand,  der  befinder 
sig  ilde,  kommer  frem;  man  giver  Plads  for  ham,  og  han 
flygter.  —  »Man  vilde  lægge  Haandjærn  paa  ham,«  brummer 
en  Stemme  i  en  fornøjet  Tone;  »men  det  gik  ikke.  De 
raske  Fyre  satte  sig  derimod.« 

Hoben  giver  sig  paa  Vej;  men  ved  et  Gadehjørne 
standse  de  forreste  og  trykke  Centrum  tilbage,  der  skydes 
fremad  af  de  bageste.  »Hvad  er  der  paa  Færde?«  Det  er 
et  Kompagni  Soldater,  der  med  Bajonetterne  spærre  Pas- 
sagen. Man  hører  Kaabene:  »Ned  med  Undertrykkerne! 
Vi  ville  ikke  vide  af  Overgreb  at  sige !  Ned  med  Geværerne^!« 
Pludselig  vender  Hoben  Ryggen  og  flygter  af  alle  Kræfter, 
fyldende  Stenbroen  med  stakkels  Djævle,  som  ere  kastede 
til  Jorden  i  Forvirringen.  Den  oversvømmer  i  et  Øjeblik 
Sidegaderne,  Kaffehusene,  Husenes  Gauge  og  Gaarde;  Sol- 
daterne have  fældet  Bajonetterne. 

»Til  Side!  til  Side!«  raabte  man  paa  et  andet  Punkt. 
Man  havde  hørt  Hestetrampen  og  Sabelklirren;  snart  saae 
man  Hjælmene  skinne,  og  Hoben  kastede  sig  imellem  hin- 
anden til  højre  og  venstre  mod  Husenes  ^?eggQ.  Eska- 
dronen rider  forbi  under  almindelig  Tavshed;  naar  den  er 
passeret,  begynder  Støjen  paa  ny.  Et  Stød  i  en  Pibe  efter- 
følges af  tyve  andre,  akkompagnerede  af  Brøl  og  Hujen; 
Citronskaller  og  Kaalstokke  ramme  de  bageste  Heste.  Eska- 
dronen gjør  Holdt,  de  bageste  Heste  stejle  og  gaa  baglængs, 
Hoben  vender  Ryggen  og  viger  et  Hundrede  Skridt  tilbage ; 
men  nu  hæver  sig  en  ny  Larm,  et  Udbrud  af  Skjældsord, 
Lyden  af  Stokkeslag,  et  gjennemtrængende  Skrig  og  derefter 
en  dump  Klynken,  saa  en  vedholdende  Mumlen  og  endelig 
en  bange  Tavshed.  »Hvad  gaar  der  for  sig?«  »Ikke  noget: 
fire  Dolkestød  i  en  Politibetjents  R3'g.«  Hoben  trykker  sig 
noget  urolig;  en  Soldat  løber  over  Gaden  uden  Hat,  med 
begge  Hænder  i  Haaret,  rystende  og  vaklende  som  en  fuld 
Mand.  »Hvad  har  man  gjort  ham?«  »Ikke  ret  meget:  et 
Stokkeslag  paa  Hovedet,  det  er  det  hele.«  —  »Til  Torvet!« 
gjentager  et  Kor  af  hæse  Menneskestemmer,  og  hele  denne 
bevægelige  og  larmende  Sværm  styrter  ud  paa  Torvet. 

Alt  dette  foregik  for  faa  Aar  siden  i  en  af  Italiens 
største  Stæder.  En  Afdeling  af  otte  Soldater,  en  Korporal 
og  en  Sergent  gik  igjennem  den  oprørske   Stimmel  for  at 

afløse  eii  anden  Afdeling,  der  bevogtede  en  offentlig  Bygning. 
Soldaterne,  hvis  aarvaagne  Øjne  stadig  saae  til  liojre  og  ven- 
stre, gik  forbi  en  Trop  skumle  Skikkelser  af  den  Slags, 
man  ellers  aldrig  ser,  men  som  komme  frem  i  visse  Nætter; 
man  véd  ikke  hvorfra.  Nogle  barske  Stemmer  talte  med 
høj  Røst  midt  i  en  Kreds  af  unge  Mennesker,  der  var  om- 
ringet af  en  Sværm  Gadedrenge ;  Larmen  sagtnedes,  da  man 
lagde  Mærke  til  Patrouillen;  men  en  Mand  pegede  paa  den 
med  Fingeren  og  sagde  halvhøjt:  »Se  dem,  de  komme  altid 
frem,  naar  Folket  vil  gjøre  sine  Rettigheder  gjældende. 
Deres  Rettigheder,  det  er  Geværkolben.  Bajonetterne  ere 
til  for  at  gjennembore  Maven  paa  dem,  der  sulte.  De  de 
mangle  ikke  pagnotta  (hvidt  Brød);  hvad  bryde  de  sig 
om,  at  de  andre  sulte.  De  have  skarpe  Patroner  i  Taskerne 
til  dem,  der  driste  sig  til  at  raabe.« 

Soldaterne  fjærnede  sig  uden  at  vende  sig  om.  Troppen 
gav  sig  til  at  følge  efter  dem,  beskyttet  af  Gadedrengene, 
der  dannede  Avantgarden,  og  blev  dristigere,  da  den  saae,  at 
Patrouillen  gik  sin  Vej  uden  at  bryde  sig  om  noget.  En 
Mand  giver  sig  til  at  hoste,  en  anden  nyser,  en  tredje  hoster 
stærkere,  og  en  fjerde  spytter  støjende  og  ler.  Drengene 
pibe  og,  tilskyndede  af  de  voxne,  nærme  de  sig  lidt  efter 
lidt  Soldaterne,  der  stadig  gaa  fremad  uden  at  vende  Hovedet 
og  ladende,  som  de  ikke  se  noget.  Gadedrengene,  der  ere 
blevne  modigere,  ile  til  og  gaa  ved  Siden  af  Soldaterne, 
med  Hovedet  i  Vejret  og  stirrende  de  bevæbnede  Mænd  i 
Ansigtet  med  spottende  og  mistroiske  Gebærder.  En  lille 
Knægt  efteraber  drillende  Parademarchen  og  raaber  gjennem 
Næsen:  »En,  to!  en,  to!«  med  en  tirrende  Udholdenhed;  en 
anden  efterligner  den  trætte  Soldat,  der  halter  og  bøjer  sig 
under  Tornistereu ;  en  tredje  trækker  ved  Hjælp  af  en  større 
Korporalen  i  Kappen  og  flygter.  Korporalen  vender  sig  med 
Haanden  i  Vejret.  »Ha!«  raaber  Hoben;  »et Barn;  hvilken 
Skjændsel!  Kroaternes  Tid  er  forbi;  lad  dem  prøve  derpaa!« 
Ved  disse  Ord   mærkede    en   Soldat   et  Næveslag   paa   sin 

Feltkjedel.    Blodet  steg  ham  til  Hovedet,  og  udstrækkende 
sin  Arm  puffer  han  til  den  Knægts  Skulder,  der  har  slaaet 
ham.  —  »Se,  se!«  raabte  Sværmen.     »Se  tilUndertrykkerne. 
Værre  end  Kroaterne!    værre   end  Sbirrerne!    det   er  nogle 
nette  Karle!   Hundeyngel,  det  skal    du  faa  betalt!    Hvilken 
Skjændsel!  Slaa  et  vaabenlest  Barn!«  Og  Gadedrengene,  der 
ere  blevne  vilde  ved  de  voxnes  Kaseri    og  ere  sikre  paa  at 
at  undgaa  Straf,  stikke  deres  Hoveder  ind  mellem  Soldaternes 
Kapper  og  raabe  med.de  mest  skingrende  Stemmer:    »Usle 
Soldater!    Undertrykkere!    Sbirrer!    Forrædere!  Dø,  dø!«  og 
Hoben  gjentager :  »Hvilken  Skjændsel !  slaa  et  vaabenlest  Barn !« 
Endelig  kom  man  til  Vagten.    De  nyankomne  hængte 
deres  Feltflasker  paa  Knagerne  og  satte  deres  Tornistre  paa 
Bordene.     Oprørerne  befandt  sig  i  en  halvhundrede  Skridts 
Afstand  fra  Porten  og  udfordrede  der  fra  Soldaterne,  der  lode, 
som  om  de  ikke  lagde  Mærke  til  dem.    Førerne  vare,  trætte 
af  Striden,  i  Færd  med  at  lade  slaa  Retraite,  da  man  i  Skild- 
vagten  gjenkjendte   den,    der   havde    slaaet  en  Dreng  paa 
Gaden.     Da  nærmede  Banden  sig  atter,    stillede  sig  i  Rad 
en  tredive  Skridt  fra  Skildvagten   og   betragtede   ham  ond- 
skabsfuldt med  skulende  Øjne;  han  rørte  sig  ikke  af  Stedet. 
En  meget  slet  klædt  Person  skilte  sig  fra  Forsamlingen 
og  gik  med  Hatten  paa  tre  Haar,  en  Cigarstump  i  Munden, 
Hænderne  i  Lommerne  og  nynnende  en  Spottevise,    hen   og 
stillede  sig  over  for  Skildvagten  i  femten  Skridts  Afstand, 
foldede  Armene  og  rystede  pua  Hovedet,  som  om  han  vilde 
sige:  »Nu  vi  to,  hvis  du  ikke  er  bange.«     Soldaten  rystede, 
klemte  Munden  sammen  og  sukkede  dybt.     En  Cigarstump 
blev  kastet  for  hans  Fødder.     Det  var  en  ny  Udfordring  fra 
Oprøreren,    som   efter   denne    skjønne  Bedrift  veg  en  halv 
Snes  Skridt  tilbage  af  Frygt  for,   at  Fjenden  skulde   kaste 
sig   over   ham.      Skildvagten   skjælvede,    blegnede,    hævede 
Øjnene  mod  Himlen,   knyttede  Næverne    og   skar   Tænder. 
En  Kaalstok,   der  blev  udslynget  med  Kraft,    strøg  hen  ad 
Jorden,  sprang  op  og  slog  ham  over  Benene.     »Gud!«  raabte 


416  Scener  af  Soldaterlivet  i  Italien. 

han  fortvivlet  og  bedækkede  Ansigtet  med  sin  ene  Haand, 
medens  hans  Øjne  vare  rettede  paa  den  anden,  hvormed 
han  støttede  sig  til  Geværpiben,  »jeg  gaar  fra  Forstanden, 
jeg  kan  ikke  mere,  jeg  vil  skyde  mig  en  Kugle  for  Panden. <- 
Derpaa  gav  han  med  et  hj ærteskærende  Skrig  Slip  paa  sit 
Gevær  og  holdt  begge  Hænder  for  Ansigtet;  man  saae  ham 
vakle  og  falde  ned  ved  Foden  af  sit  Skilderhus;  en  Sten 
havde  ramt  ham  i  Panden.  Hans  Kammerater  løb  til,  og 
han  blev  baaren  til  Vagten,  hvor  snart  efter  en  skummel 
Mand  med  Haarene  ned  i  Øjnene  og  Kjolen  og  Skjorten  i 
Pjalter  blev  jagen  ind  af  andre  Soldater.  Man  havde  nylig 
arresteret  ham,  og  han  havde  sat  sig  til  Modværge  med 
Forbitrelse.  Da  dette  Menneske  traadte  ind,  kastede  den 
saarede  Soldat  sig  over  ham  og  klemte  ham  op  mod  Væggen; 
man  maatte  rive  ham  ud  af  Hænderne  paa  ham.  Da  Offi- 
ceren havde  faaet  at  vide,  hvad  der  var  gaaet  for  sig,  sagde 
han  til  Oprøreren,  der  rystede  over  hele  Kroppen:  »Hvad 
vilde  du  gjøre,  naar  man  kastede  dig  en  Sten  i  Hovedet? 
Men  vær  ikke  bange,  man  skal  ikke  tilføje  dig  noget  ondt. 
Det  er  ikke  Soldaten,  der  hævner  sig.  Du  ser  ham  der 
(han  pegede  paa  den  saarede);  dersom  dine  Kammerater 
vilde  »gjøre  dig  kold«,  vilde  han  kaste  sig  imellem  dig  og 
dem  og  maaske  igjen  faa  en  Sten  i  Hovedet  for  at  forsvare 
dig.«  Derpaa  holdt  Officeren  en  Tale,  der  var  rettet  baade 
til  Fangen  og  de  nysgjerrige  af  hans  Bande,  der  vare 
fulgte  tæt  efter  ham  og  lyttede  ved  Døren.  Denne  Tale 
var  til  Kos  for  Soldaterne,  som  forsvare  Folket  ikke  alene 
mod  Udlændingene,  men  ogsaa  mod  Røverne;  ikke  alene 
mod  Røverne,  men  endog  mod  Epidemierne.  Ved  disse  Ord 
(og  det  er  ægte  italiensk)  flød  den  unge  radikale  hen  i 
Taarer  og  kastede  sig  for  Fødderne  af  den  Soldat,  han 
havde  fornærmet.  Der  behøves  Veltalenhed  over  for  barnlige 
Sjæle.  Denne  gode  Bevægelse  skaffede  ham  Pardon,  og 
Hoben,  der  lyttede  ved  Døren,  klappede  i  Hænderne.  Op- 
standen var  betvungen. 

>Endog  mod  Epidemierne,«  sagde  Officeren,  og  han  var 
berettiget  til  at  sige  det:  Erindringerne  fra  1867  vare  endnu 
nye.  I  1867  overfaldt  Koleraen  Sicilien  med  forfærdelig 
Voldsomhed.  Overtroen  og  Nøden  syntes  at  være  i  For- 
staaelse  med  den  Plage,  hvis  Ødelæggelse  de  forstørrede; 
Syndici  (Borgmestrene)  og  næsten  alle  de  borgerlige  Embeds- 
mænd forlode  deres  Poster;  de  rige  flyttede  alle  bort  som 
ved  en  fjendtlig  Invasions  Nærmelse,  og  alle  de,  der  vare 
i  Stand  til  at  leve  nogle  Dage  uden  at  arbejde,  spredte 
sig  over  Markerne.  De  Forsigtighedsregler,  der  anbefaledes 
af  Administrationen,  bleve  betragtede  som  unyttige;  Befolk- 
ningen, som  var  bleven  sløvet  af  Angest,  vægrede  sig  ved  at 
underkaste  sig  dem;  en  Mængde  Landsbyer  vare  overladte 
til  sig  selv  uden  Læger  og  Pharmaceuter.  En  Dyrtid  havde 
det  foregaaende  Aar  udhungret  Landet,  og  den  sidste  Som- 
mers magre  Høst  havde  ikke  kunnet  raade  Bod  paa  Ondet. 
Husdyrene,  der  ogsaa  vare  angrebne  af  en  Epizooti,  døde 
som  Fluer  ved  Vinterens  første  Regnskyl,  og  Tusender  af 
Familier  havde  ikke  andet  at  leve  af  end  Urter  og  Figen. 
Der  havde  udbredt  sig  den  besynderlige  Overtro  blandt 
Folket,  at  de  Kolerasyge  syntes  døde  uden  virkelig  at  være 
det.  og  at  de  efter  kort  Tids  Forløb  vendte  tilbage  til  Livet. 
Man  modsatte  sig  derfor  Øvrigheden,  som  vilde  bortføre 
Ligene;  man  skjulte  dem  svigagtig  i  Husene;  man  kastede 
dem  i  Brøndene.  Man  tillod  ikke,  at  de  førtes  til  Kirke- 
gaarden  uden  paa  den  Betingelse,  at  de  ikke  bleve  jordede 
i  Gravene;  de  maatte  blot  sættes  der  uden  at  blive  tildæk- 
kede. Hertil  maa  vi  føje  de  af  Bourbonnister  og  Præster 
udspredte  Rygter;  i  Følge  dem  vare  Soldater,  Ryttere, 
Oppebørselsbetjente,  kort  enhver,  der  fjærnt  eller  nær  stod 
i  Berørelse  med  Administrationen  eller  den  offentlige  Magt, 
i  Stand  til  at  forgifte  Folk;  Sicilianerne  troede  det;  thi  fra 
de  ældste  Aarhundreder,  da  de  havde  ophørt  at  være  deres 
egne  Herrer,  havde  de  altid  sagt:  »Vor  Hersker  er  vor 
Fjende.«     Nogle   Landsby  folk,   ja   endog   mange   Kjebstad- 

boere  ansaa  alle  Italienere  fra  Fastlandet  for  mistænkelige; 
andre  betragtede  endog  Sicilianere  fra  en  fremmed  Kom- 
mune med  skjæve  Blik.  Paa  visse  Steder  opsloge  Folk,  der 
beklagede  at  have  mistet  Frans  den  anden,  oprorske 
Proklamationer ;  strax  løb  Bønderne  til  bevæbnede  med  Leer, 
Spyd  og  Geværer:  Kasernerne  bleve  angrebne,  de  offent- 
lige Bygninger  bleve  ødelagte,  Fanerne  nedrevne  og  Proto- 
kollerne brændte;  man  plyndrede  Lægernes  Huse  og  Mate- 
rialisternes Butikker,  ikke  for  at  stjæle  Lægemidlerne,  men 
for  at  tilintetgjøre  dem;  Apothekerne  bleve  betragtede  som 
Magtens  medskyldige  og  Haandlangere.  Jagten  efter  Gift- 
blandere var  Øjeblikkets  store  Sag:  det  politiske  og  det 
private  Had  fandt  sin  Regning  derved.  Man  saae  hele 
Familier  blive  massakrerede  under  det  Paaskud,  at  de  ud- 
bredte Koleraen.  Almuesmanden  især  i  de  varme  Lande, 
hvor  Blodet  stiger  til  Hovedet,  tager  ikke  i  Betænkning  at 
tro  paa  alt  ondt;  der  er  ikke  den  Skurkestreg,  der  fore- 
kommer ham  usandsynlig.  Hver  Dag  fandt  de  enfoldige  en 
Sten,  en  Klud  eller  en  anden  hvilken  som  helst  Ting,  som 
de  ansaa  for  forgiftet;  de  bragte  den  strax  til  Syndikus 
og  tilkaldte  Læger,  frygtsomme  sagkyndige,  hvis  Vidnesbyrd 
de  fremtvang  med  Vold.  De  mistæ^nkelige  vare  nødte  til  at 
forskanse  sig  i  deres  Hjem  og  forøgede  derved  Mistanken. 
De  overrumplede  Syndici  lode  alt  gaa,  som  det  bedst 
kunde.  En  Dag  opstillede  en  Kommunes  Befolkning  en 
Sundheds-Kordon,  som  den  nogle  Dage  efter  inddrog,  fordi 
Handelen  hæmmedes  derved;  Epidemien  tog  til,  og  Sundheds- 
kordonen  blev  igjen  i  største  Hast  gjenoprettet.  Markerne 
vare  fulde  af  Tiggere  og  syge,  ja  man  traf  endogsaa  som  paa  en 
Valplads  en  Mængde  henkastede  Lig.  Røveriet,  som  benytter 
sig  af  alle  Plager,  voxede  med  fordoblet  Grusomhed  og  Dri- 
stighed. Sicilien  frembød  kort  sagt  Skinnet  af  et  Samfund 
1  Opløsning,  hvor  der  hverken  gaves  Tro  eller  Love,  hverken 
borgerlig  Myndighed  eller  moralske  Forpligtelser.  »Hvem 
frelste  det  da  fra  de  skrækkeligste  Uordener  og  en  uigjen- 

kaldelig  Omvæltning  (thi  man  kunde  den  Gang  befrygte  alt)? 
Det  gjorde  den  italienske  Armé!» 

Paa  den  Tid  sov  Soldaterne  ikke  to  Nætter  i  Kad  i  en 
Kaserne:  de  ferte  til  samme  Tid  Krig  med  Eøverne,  med 
Oprørerne  og  med  Flygtningene,  ja  selv  med  Bønderne  for 
at  nøde  dem  til  at  begrave  deres  døde.  De  traadte  i  Stedet 
for  de  manglende  Læger,  Pharmaceuter  og  Sygevogtere;  de 
gjorde,  naar  det  behøvedes,  Tjeneste  som  Almisseuddelere 
og  Missionærer.  Mod  deres  Kammerater  og  overordnede 
viste  de  en  beundringsværdig  Opofrelse.  En  Dag  havde 
Epidemien  angrebet  en  Kaserne ;  en  Officer  var  syg  og  havde 
overført  Sygdommen  (som  man  troede  smitsom)  til  den 
Ordonnants-Soldat,  der  plejede  ham.  »Hvem  af  jer  vil  vaage 
hos  Officeren  i  Nat?«  spurgte  en  Sergent,  i  det  han  traadte 
ind  i  Sovesalen.  —  »Jeg!  jeg!«  raabte  de  trætte  Soldater, 
der  vare  i  Færd  med  at  gaa  i  Seng,  og  alle  Hænder  raktes 
i  Vejret. 

En  Dag  stode  sex  eller  syv  Kompagnier  af  det  55de 
Infanteri-Regiment  opstillede  i  Slagorden  paa  Skraaningen 
af  Bjærget  Pellegrino  i  Nærheden  af  Palermo;  Øvelserne 
vare  til  Ende.  Obersten  og  en  Major,  begge  til  Hest,  toge 
Plads  foran  Kompagniet  i  Midten,  og  Obersten  gav  Tegn 
til,  at  han  vilde  tale.  Da  der  var  blevet  Tavshed,  forklarede 
han  den  elendige  Tilstand  i  Palermo,  hvor  Epidemien  rasede 
voldsomt,  og  Hospitalerne  manglede  Sygevogtere.  »Jeg  paa- 
lægger eder  ikke  en  Pligt,«  sagde  han,  »jeg  opmuntrer 
eder  til  et  Offer;  I  have  alle  Frihed  til  at  svare  ja  eller 
nej.  Overvej  eders  Kræfter.  Det  er  en  farlig  Tjeneste; 
man  maa  enten  afslaa  den  eller  paatage  sig  den  med  megen 
Kjærlighed  og  Mod»  Betænk  jer  vel,  og  bestem  jer  snart. 
Hvem  vil  være  Sygepasser?  Paa  Knæ!«  Hele  Bataillonens 
Linie  faldt  paa  Knæ  med  en  eneste  Bevægelse.  Dette  sidste 
Træk  er  ikke  arrangeret  for  at  gjøre  Theatereffekt:  Tingen  fore- 
gik akkurat  saaledes,  som  den  oven  for  er  fortalt.  En  anden 
Gang^  traadte   en  Sergent  ind  i  en  Sal  i  Kasernen   og  traf 

Mandskabet  siddende  i  en  Kreds  paa  Gulvet  og  sladrende 
med  al  den  Munterhed,  der  var  mulig  i  de  bedrøvelige  Tider. 
»Hør  et  Øjeblik!«  bad  Sergenten,  og  der  blev  strax  stille. 
»I  Gaar  Morges  ere  sex  smaa  Piger  blevne  fader-  og  moder- 
løse her  i  Provinsen.  Hvem  af  eder  vil  give  noget,  for  at 
de  ikke  skulle  dø  af  Sult?«  Soldaterne  saae  paa  hverandre 
uden  at  sige  et  Ord  med  bedrøvede  og  spottende  Miner. 
Hvad  kunde  de  give?  De  havde  intet  og  vare  netop  ved  at 
spise.  En  Soldat  rejste  sig  op  og  viste  en  Skilling  i  sin 
flade  Haand.  »Vil  De  have  den?«  spurgte  han,  i  det  han 
saae  ganske  skamfuld  ud  over  at  tilbyde  saa  lidet.  —  »Det 
er  altid  noget,«  sagde  Sergenten;  »er  der  andre?«  —  »O, 
naar  der  kun  er  Tale  om  en  Skilling,«  svarede  en  Soldat, 
»saa  har  jeg  ogsaa  en.«  —  »Er  en  Skilling  nok?  Her  er 
min,«  tilføjede  en  tredje.  —  »Her  er  en  fra  mig,«  gjentoge 
de  andre  og  lagde  alle  deres  Kobberstykker  i  Sergentens 
Haand.  —  »Brave  Karle!«  raabte  denne;  »men  der  behøves 
endnu  noget  andet.«  —  »Bah!  hvad  da?«  —  »Brød!«  — 
»Brød?  Ikke  andet?  Det  har  vi.«  Hver  Soldat  skar  en 
Skive  af  sit  sorte  Brød,  og  man  stak  alle  Skiverne  paa  en 
Ladestok.  »Men  hvem  skal  aflevere  det?«  —  »Den  smuk- 
keste af  hele  Mandskabet,«  foreslog  en  Stemme.  —  »Men 
hvem  er  den  smukkeste?«  spurgte  en  vanskelig  Kritiker.  — 
»Jeg!«  raabte  en  Neapolitaner,  som  gik  for  at  være  Kegi- 
mentets  styggeste  Mand.  Han  tog  Pengene  og  Brødskiverne 
og  gik  ud  under  Bifaldsraab  og  Latter. 

De  sicilianske  Kommuneraad  tilbøde  undertiden  de  Gar- 
nisoner Belønninger,  som  viste  den  største  Opofrelse  under 
Epidemien.  Kommunen  Licata  gav  omtrent  i  Midten  af 
Avgust  100  Francs  til  det  9de  Kompagni  i  det  57de  Regi- 
ment. Man  bragte  de  i  Sovesalen  samlede  Soldater  denne 
gode  Nyhed  og  underrettede  dem  om,  at  Uddelingen  vilde 
finde  Sted  den  følgende  Dag.  —  »Kaptejn,«  mumlede  en 
frygtsom  Stemme.  —  »Hvad  vil  du  ?«  spurgte  Officeren.  — 
»Jeg  ønskede  at  sige,  at  —  for  mig  —  for  os  —  gjør  en 

Skilling  mere  eller  mindre  ikke  store  Ting  —  og  at  det 
var  bedre,  —  i  det  mindste  tror  jeg  . . .«  —  »Nu  da!«  — 
»Der  er  fattige  i  Licata,«  sagde  den  brave  Mand.  Kom- 
pagniets Soldater  gave  deres  Samtykke  til  Kjende  ved  en  en- 
stemmig Bifaldsmumlen.  —  »Hør,«  vedblev  Kaptejnen,  »jeg 
ønsker,  at  I  alle  oprigtig  ville  sige  mig,  hvad  I  tænke.  Jeg 
ønsker  ikke,  at  en  eneste  af  eder  for  at  gjøre  mig  en  Glæde 
afslaar  Kommunens  Tilbud.  Jeg  holder  ikke  engang  af,  at 
Flertallet  paanoder  de  øvrige  sin  gode  Handling.  Disse 
Penge  have  I  ikke  stjaalet;  I  have  arbejdet,  kæmpet,  lidt 
og  gjort  Nytte;  det  er  billigt,  at  I  tjene  noget  derved.  Jeg 
siger  lige  rent  ud,  at  I  handle  rigtig  ved  at  modtage 
dem.  Tal  derfor  aabenhjærtig !  Dersom  der  er  nogen  af 
eder,  som  trænger  til  sin  Del  af  Pengene,  skal  han  sige 
mig  det  uden  at  være  bange  eller  skamme  sig  derover,  som 
han  vilde  sige  det  til  en  Ven.  Jeg  vil  agte  den,  der  mod- 
tager dem,  lige  saa  højt  som  den,  der  afslaar  dem.  Jeg 
ønsker,  at  I  skulle  tale  oprigtig  med  mig.  Er  der  nogen, 
der  vil  modtage  dem?«  —  »Ingen!«  svarede  hele  Kompag- 
niet. —  »Ikke  én?«  —  »Ikke  én!«  —  »Brave  Karle !» 

Alle  disse  Begivenheder  og  hundrede  andre  af  samme 
Slags  foregik  i  et  Land,  hvor  Soldaterne  vare  mistænkte; 
hele  Befolkningen  eller  næsten  den  hele,  som  var  vant  til 
under  de  gamle  Regeringer  at  afsky  enhver,  der  hørte  til 
Bestyrelsen,  og  desuden  ophidsedes  af  de  fjendtlige  Partier, 
var  overbevist  om,  at  den  italienske  Uniform  kun  kunde 
dække  en  Skare  Giftblandere.  I  Catania  vovede  Soldaterne 
for  Exempel  ikke  at  gaa  ud  alene;  de  gik  i  Flokke  eller  i 
det  mindste  tre  sammen,  fulgte  altid  Hovedgaderne  og  und- 
gik Stræderne  og  de  afsides  Kvarterer;  det  var  dem  udtryk- 
kelig forbudt  at  spasere  uden  for  Byen.  Overalt  betragtede 
man  dem  med  skjæve  Blikke,  Folkesamlinger  adspredte  sig 
ved  deres  Komme,  de  forbigaaende  gjorde  lauge  Omveje  for 
at  undgaa  dem.  Husenes  Beboere  lukkede  deres  Døre,  ja 
endog  deres  Vinduesskodder,    naar   de   saae  en  graa  Kappe 

gaa  forbi.  Mødrene  kaldte  paa  deres  Børn,  som  legede  paa 
Gaden,  eller  løb  ud,  greb  dem  og  førte  dem  bort  i  deres 
Arme. 

En  Dag  kom  en  Ordonnantssoldat  ud  fra  en  Restavra- 
tion  med  en  Medicinflaske  i  den  ene  Haand  og  de  fire 
Hjørner  af  en  Serviet,  der  indeholdt  hans  Løjtnants  tar- 
velige Maaltid,  i  den  anden.  Han  gik  igjennem  et  lidet 
beboet  Stræde,  og  Alverden  betragtede  ham  opmærksomt. 
Nogle  forsigtige  Folk  fulgte  ham  i  tilbørlig  Afstand,  fire 
eller  fem  Koner  standsede  ham  og  spurgte:  »Hvad  har  du 
der?«  Han  fik  den  daarlige  Ide  at  svare  med  en  slet  Spøg, 
øjeblikkelig  blev  Flasken,  Tallerkenerne  og  Servietten  traadte 
under  Fødder  af  en  Hob,  der  ligesom  ved  Trolddom  duk- 
kede op  af  alle  Nabolagets  Kjældere;  den  stakkels  Drabant 
fik  næppe  Tid  til  skyndsomst  at  frelse  sig  selv.  En  anden 
Gang  gik  tre  Soldater,  som  vidste  daarlig  Besked,  ud  af 
Byen  og  gik  forbi  en  Gruppe  Huse;  en  af  dem  standsede 
for  at  se  paa  et  Barn,  der  med  sine  Hænder  gravede  en 
lille  Grøft.  »Hvilket  smukt  Barn!«  sagde  han,  i  det  han 
bøjede  sig  ned  til  det  og  kjærtegnede  det.  »Hurtig!  Hur- 
tig I«  raabte  en  Kone,  der  var  tilstede.  »Skynd  dig,  skynd 
dig!  Soldaterne  dræbe  din  Søn.«  Et  skingrende  Skrig  lød 
fra  Huset,  en  Dør  sloges  op,  en  anden  Kvinde  foer  ud  brø- 
lende som  en  Løvinde,  hvem  man  vil  berøve  dens  Unger, 
hun  styrtede  sig  over  Barnet,  knugede  det  i  sine  Arme, 
vendte  tilbage  som  et  Lyn,  slog  Døren  i  efter  sig,  viste 
sig  ved  Vinduet  og  skreg  med  en  Armbevægelse,  som  om 
hun  vilde  kaste  en  Sten  efter  Soldaten,  med  halvkvalt  Stem- 
me: »Forbandede  !<-< 

I  Bocco  di  Falco,  en  lille  Landsby  i  Nærheden  af 
Palermo,  havde  man  en  hel  Del  Mennesker,  som  man  endog 
nævnede  ved  Navn,  mistænkte  for  at  være  Giftblandere, 
blandt  andet  en  fattig  Bissekræmmer,  som  hver  anden  eller 
tredje  Dag  drog  igjennem  Landet  for  at  begive  sig  til  Byen. 
Denne  stakkels  Djævel   bar   langt   Haar   og  aparte  Klæder, 

havde  en  temraelig  vild  Mine  og  talte  kun  lidet;  i  almin- 
delige Tider  vilde  man  simpelt  hen  have  taget  ham  for  en 
Person  med  onde  Øjne.  En  Bande,  der  var  bevæbnet  med 
Spader  og  Knipler  for  at  jage  efter  Giftblandere,  mødte 
den  ulykkelige  Bissekræmmer  og  raabte,  i  det  de  spærrede 
Vejen  for  ham:  »Hvor  mange  har  du  dræbt  i  Dag?«  — 
»Ti!«,  svarede  Manden,  der  gjorde  Nar  af  dem,  men  uden 
at  le.  Det  var  nok  til  at  fremkalde  Voldshandlinger.  Et 
Spark  med  Foden  kastede  Kassen,  hvori  den  omvankende 
Kjøbmand  gjemte  sine  Varer,  paa  Jorden.  »Det  er  nu  til 
at  begynde  med,«  sagde  Manden,  der  havde  givet  dette 
første  Slag.  »Vis  os  nu,  hvad  du  bruger  til  at  myrde 
med.«  —  »Jeg?«  svarede  den  ulykkelige.  »Det  er  jo 
eder,  der  dræbe  mig!«  —  Strax  fik  han  et  Næveslag  paa 
Hagen,  der  fyldte  hans  Mund  med  Blod,  en  Haand  greb 
ham  i  Haarene,  en  anden  i  Struben,  alle  Knipler,  Arme  og 
Bensloge  rasende  løs  paa  ham;  hans  Hoved  blev  slaaetsaa 
voldsomt  mod  en  Mur,  at  denne  farvedes  rød  deraf,  hans 
Kinder  og  hans  Hals  blev  sønderflænget  af  Negle.  »Nævn 
dine  medskyldige,«  raabte  de  rasende,  »nævn  dine  med- 
skyldige!« —  I  dette  Øjeblik  udbrod  en  ny  Larm  i  den 
anden  Ende  af  Gaden;  det  var  en  anden  Giftblander,  man 
netop  havde  gjenkjendt  og  angreb;  man  slap  den  første,  for 
at  kaste  sig  over  den  anden.  Bissekræmmeren  styrtede  ind 
i  et  Hus,  hvis  Der  han  lukkede  efter  sig;  han  kom  ind  i 
et  Værelse,  hvor  et  Vindue  stod  aabent,  men  tilgitret;  der 
fandt  han  en  Kvinde,  som  havde  været  Tilskuer  ved  Scenen, 
og  som  ved  Synet  af  ham  blev  vanvittig  af  Skræk.  Hun 
sprang  los  paa  ham,  greb  ham  i  Struben,  klyngede  sig  til 
ham  og  gav  sig  til  hylende  som  en  gal  Hund  at  bide  og 
kradse  ham;  de  faldt  begge,  og  rullende  oven  paa  hinanden 
søgte  de  under  en  dyrisk  Strid  gjensidig  at  kvæle  eller  slaa 
hinanden  fordærvet.  Hoben  vendte  tilbage,  og,  da  den  ikke 
kunde  sprænge  Døren,  slog  den  gjennem  Vinduesstængerne 
ind  i  Værelset  med  knyttede  Næver  og  Arme.     Døren  gav 

efter,  da  man  pludselig  hørte  Raabet:  *  Vagten!«  Nogle 
Minutter  senere  vilde  Bissekræmmeren  have  været  massa- 
kreret. 


Den  strængeste  Forretning,  Soldaterne  havde  at  udføre, 
var  som  Gravere.  I  den  Retning  er  der  Overflødighed 
af  Fakta;  men  hvis  vi  vilde  anføre  dem  alle,  vilde 
Slutningen  af  denne  Studie  faa  en  sørgelig  Ensformighed. 
Vi  ville  holde  os  til  en  Fortælling,  der  er  rig  paa  Enkelt- 
heder og  uigjendrivelig  avthentisk;  vi  ville  tillade  os  at 
anføre  de  virkelige  Navne  og  nøjagtige  Datoer.  Den  22. 
Juni  1867  befandt  en  Peloton  af  det  54de  Liuieregiment 
under  Anførsel  af  Sekondløjtnant  Edoardo  Cangiano  sig  i 
Sutera,  et  lille  Sted  i  Provinsen  Caltanissetta.  En  Bonde 
traadte  tidlig  om  Morgenen  aandeløs  ind  i  Kasernen  og 
sagde  til  Sekondløjtnanten:  »Kom  os  til  Hjælp,  besværger 
jeg  Dem*  I  Campofranco  her  i  Nærheden  er  der  udbrudt 
Kolera;  Halvdelen  af  Befolkningen  er  flygtet;  Gaderne  ere 
fulde  af  døde.  Der  er  ingen  Læger,  der  er  ingen  Gravere, 
der  er  ikke  engang  noget  at  spise.  Det  er  en  forfærdelig 
Ødelæggelse.  De,  der  ikke  dø  af  Kolera,  ville  dø  af  Sult.« 
Inden  Bonden  havde  talt  til  Ende,  var  Pelotonen  under 
Vaaben,  en  Melding  afgivet  til  Syndikatet,  en  Depeche  af- 
sendt til  Militærkommandoen  i  Caltanissetta,  og  en  Instrux 
meddelt  Sergenten,  der  med  en  Haandfuld  Folk  blev  til- 
bage paa  Stedet;  derpaa  gik  det  illmarche  til  Campofranco. 
Solen  brændte:  Soldaterne  dryppede  allerede  af  Sved,  da  de 
droge  ud  af  Sutera.  De  gik  en  for  en  i  en  lang  Række, 
halvt  marcherende  og  halvt  løbende,  medens  de  lyttede  til 
Bonden,  der  i  afbrudte  Stykker  beskrev  Landets  Elendighed. 
»Fat  Mod!«  svarede  Løjtnanten,  »man  udretter  intet  ved 
at  jamre  sig.  Man  maa  tage  fat  paa  Arbejdet.«  —  Under 
saadan  Tale  ilede  han  fremad,  og  Soldaterne  gik  ogsaa 
hurtigere,   saa   at   de   til   sidst   alle   gave   sig   til  at  løbe. 

Man  saae  snart  Mænd,  Kvinder  og  Børn,  der  vankede  om 
paa  Markerne  imellem  hverandre  og  snart  stede  stille,  gjorde 
Tegn  og  pegede  med  Fingeren  paa  Soldaterne,  snart  løb 
frem  og  tilbage,  raabte  med  høj  Røst,  samlede  og  adspredte 
sig  som  Folk,  der  ere  vanvittige  af  Angest.  Efterhaanden 
som  Troppen  nærmede  sig  Landsbyen,  tiltog  Flygtningenes 
Antal,  Bevægelsen  og  Støjen  voxede;  hele  Familier  strejfede 
tværs  over  Markerne,  slæbende  deres  Bagage  efter  sig. 
Nogle,  som  havde  lagt  deres  Pakker  fra  sig  for  at  hvile, 
grebe  dem  atter  skyndsomst  ved  Synet  af  de  graa  Kap- 
per og  fjærnede  sig,  i  det  de  af  og  til  vendte  sig  om 
med  forskrækkede  Blikke.  Flere  faldt  udmattede  til  Jorden, 
andre  rejste  sig  op,  mange  af  dem,  der  vare  i  Afstand,  ud- 
stødte høje  Skrig  mod  Soldaterne  og  bevægede  deres  Arme 
med  forbandende  Gebærder.  »Ak!  Hr.  Officer!«  sukkede 
Bonden,  »det  er  endnu  intet!«  —  »Det  gjør  ikke  noget  til 
Sagen,«  svarede  Cangiano,  »vi  ere  beredte  paa  alt!« 

De  forreste  Huse  og  Indgangen  til  Hovedgaden  viste 
sig.  Flygtningene  strømmede  flokkevis  ud;  saa  snart  de  i 
Afstand  bemærkede  Soldaterne,  vendte  de  Ryggen  og  løb 
hylende  ind  i  Landsbyen,  som  om  de  flygtede  for  et  Anfald 
af  Røvere,  mange  andre  kastede  sig  til  højre  og  venstre 
ud  i  Markerne.  Paa  Dørtærskelen  af  det  første  Hus  laa 
to  forladte  Lig,  Huset  var  øde.  Troppen  var  næppe  kom- 
men ind  i  Byen,  før  den  ikke  mere  mødte  nogen  levende 
Sjæl,  Beboerne  frelste  sig  i  deres  Huse  og  skjulte  sig  bag 
Døre  og  Vinduesskodder,  der  larmende  lukkedes;  Børnene 
græd,  Kvinderne  hylede;  i  Torvets  Baggrund  samlede  sig 
en  Flok,  der  strax  forsvandt  i  fuld  Flugt.  »Hurtig!«  raabte 
Cangiano,  »ti  Mand  maa  løbe  ud  og  standse  de  flygtende.« 
Ti  Soldater  skilte  sig  fra  Pelotonen  og  droge  ned  ad  en 
Sidegade;  de  andre  vedbleve  at  marchere  fremad,  og  Bøn- 
derne indelukkede  sig  stadig  bedøvede  af  Skræk,  naar  de 
nærmede  sig.  »Vi  ville  ikke  tilføje  eder  noget  ondt,« 
raabte  Cangiano,  »vi  ere  komne  for  at  hjælpe  eder.    Vi  ere 

Venner,  gode  Folk;  kom  ud  og  vær  ikke  bange!«  Nogle 
enkelte  Døre  og  Vinduer  bleve  endelig  aabnede;  nogle  en- 
kelte Personer  fik  Mod  til  at  vise  sig  i  fri  Luft  bag  Trop- 
pen. Fra  Husenes  Indre  hørte  man  hæse  Stemmer  sukke, 
foran  Dørene  laa  mange  ulykkelige  udstrakte,  afkræftede  af 
Sult  eller  angrebne  af  Sygdommen,  følesløse  og  dorske  som 
døde.  Hist  og  her  laa  Dynger  af  Husgeraad  og  forladte 
Møbler  midt  i  raaddent  Halm  og  Fejeskarn,  som  man  ikke 
havde  haft  Mod  til  at  bortfjærne,  enhver  af  Sidegaderne,  der 
gik  ud  til  Markerne,  var  spærret  af  flere  Lig,  der  næppe 
vare  dækkede  af  lidt  Jord  og  Halm  eller  Linned,  saa  at 
deres  sorte  Hud  og  opsvulmede  Lemmer  kom  til  Syne.  Der 
laa  Lig  tværs  for  Døren  eller  halvt  inde  i  Huset,  halvt 
uden  for.  »Se,  Hr.  Officer,«  sagde  Bonden  med  ynkelig 
Stemme.  »Fat  Mod,«  svarede  Cangiano,  »vi  skulle  sørge 
for  alt.« 

I  dette  Øjeblik  bleve  en  Hob  Flygtninge  i  stort  Opror 
førte  tilbage  af  Soldaterne.  »I  Geled!«  raabte  Sekondløjt- 
nanten til  de  ti  Mand,  som  lukkede  Gaden,  medens  han 
standsede  Sværmen  ti  Skridt  fra  sig.  Det  var  Folk  klædte 
i  Pjalter  med  gustne  Ansigter,  næsten  bare  Skin  og  Ben, 
stirrende  med  forvirrede  Blik,  paa  engang  ødelagte  og  for- 
hærdede af  langvarige  Lidelser  og  visende  en  Slags  vild 
Modløshed.  —  »Vi  ville  bort!«  raabte  en  af  dem,  og  de 
andre  gjentoge  dette  Kaab;  Hoben  bølgede  som  et  stigende 
Hav.  —  »Hvorfor  ville  I  bort?«  sagde  Cangiano  i  en  be- 
stemt Tone,  men  uden  Haardhed  eller  Vrede.  »Man  maa 
hjælpe  hinanden,  i  Forening  modarbejde  den  fælleds  Elen- 
dighed; I  gjøre  den  større,  naar  enhver  kun  tænker  paa  sig 
selv  og  intet  vil  gjøre  for  andre.  Vi  ere  komne  for  at 
hjælpe  eder.«  —  »Vi  ville  bort!«  gjentog  Hoben,  hvis  Hold- 
ning blev  truende,  i  det  de  bageste  stødte  de  andre  to  eller 
tre  Skridt  fremad.  —  »Tilbage!«  sagde  Cangiano  meget 
rolig,  »og  følg  mit  Raad.  Lad  Kvinderne  og  Børnene  vende 
tilbage   til   Husene,  Mændene  maa  blive  hos  mine  Soldater 

for  at  hjælpe  dem  med  at  begrave  de  døde.«  —  »Vi  ville 
ikke  dø!«  svarede  Mængden  bydende,  og  udstødende  et  for- 
virret Skrig  svingede  den  frem  og  tilbage  som  for  at  tage 
Fart  og  kaste  sig  mod  Soldaterne.  —  »Det  vil  I?  Lad 
gaa  da!«  raabte  Officeren,  og  vendende  sig  om  sagde  han: 
»Læg  an!«  —  Geværerne  sænkedes,  og  Hoben  forsvandt  i 
et  Øjeblik  med  et  Rædselsskrig  i  Sidegaderne.  De  ti  Sol- 
dater, som  vare  bagved,  forenede  sig  atter  med  de  første, 

»Vi  raaa  vise  Fasthed  og  Mod  her,«  vedblev  Cangiano, 
»det  drejer  sig  om  strax  at  begrave  de  døde.  Halvdelen 
af  eder  maa  strejfe  igjennem  Egnen  og  med  Magt  føre 
saa  mange  Mænd  tilbage,  de  kunne;  den  anden  Halvdel 
maa  blive  hos  mig.«  —  Saaledes  skete  det;  de,  der  bleve 
tilbage,  gave  sig,  efter  at  have  gjennemrodet  Landsbyen  for 
at  søge  Spader,  Fæle,  Brædder,  Karrer  og  alt,  hvad  de  be- 
høvede til  deres  sørgelige  Forretning,  til  at  grave  Grave 
paa  den  nærliggende  Kirkegaard,  andre  fejede  Gaderne  og 
rensede  dem  for  de  Dynger  af  ildelugtende  Affald,  der  hin- 
drede Luftstrømningen  og  frembragte  Kvalme.  Imidlertid 
opsøgte  Cangiano  et  Hus,  der  kunde  bruges  til  Hospital, 
og  henvendte  under  denne  Beskæftigelse  varme  Bønner  og 
gode  Ord  til  alle,  han  traf  paa.  Da  Huset  var  fundet,  lod 
han  det  først  rømme,  derpaa  forsynede  han  det  med  alle 
de  Senge,  han  kunde  samle  i  de  forladte  Huse.  Derpaa 
gik  han  selv  rundt,  fulgt  af  fire  Soldater,  bankede  paa  alle 
Døre  og  forlangte,  at  man  skulde  lade  ham  føre  de  syge 
bort,  i  det  han  lovede  at  sørge  for  deres  Pleje  og  hjælpe 
deres  Familier;  man  svarede  ham  overalt,  at  man  ikke 
vilde.  Han  bad,  han  truede,  han  tilbød  endog  Penge;  alt 
var  forgjæves.  Da  maatte  man  udøve  Kjærligheden  paa 
Soldatermaner.  To  Soldater  banede  sig  med  Magt  Adgang 
til  ethvert  Hus,  hvor  der  fandtes  en  Kolerapatient,  og  toge 
ham  med  sig  til  Trods  for  alle  Protester ;  to  andre  Soldater 
holdt  med  deres  Bajonetter  Slægtninge  og  Naboer  tilbage; 
der  forefaldt  tragiske,  men  ogsaa  latterlige  Kampe.     Kvin- 

derne  stode  uden  for  deres  Døre,  vægrede  sig  ved  at  for- 
lade dem  og  troede  heltemodig  at  forsvare  deres  syge. 
Man  maatte  med  Magt  fjærne  disse  ulykkelige,  støde  dem 
tilbage  i  deres  Huse,  ja  endog  bortføre  dem  med  Armen 
om  Livet. 

Troppen,  som  var  dragen  ud  for  at  søge  Forstærkning, 
førte  imidlertid  med  fysisk  Magt  en  Flok  Bønder  tilbage 
med  sig;  Cangiano  fordelte  Arbejdet  imellem  dem,  og  efter- 
baanden  bleve  ved  det  gode  Exempel,  der  er  meget  smit- 
sommere end  en  Epidemi,  de  døde  begravede.  Gaderne  fejede, 
og  Hospitalet  fyldt;  Flygtningene  vendte  lidt  efter  lidt  til- 
bage, saae  til  i  Afstand,  nærmede  sig  langsomt,  flokkedes 
endelig  om  Løjtnanten  med  lidt  mindre  Angest,  om  end  med 
en  Rest  af  Mistro,  og  hørte  ham  tale  med  en  vaagnende 
Velvilje.  —  »Nu  vel,«  sagde  han  til  dem,  »staa  ikke  der 
uden  at  foretage  eder  noget,  giv  de  stakkels  Folk,  som  ar- 
bejde for  eder,  en  Haandsrækning ;  opsøg  de  flygtede;  lad 
os  bringe  lidt  Orden  tilbage  igjen  i  Landet.  Syndikus  vil 
vende  tilbage,  dernæst  de  Folk,  som  ville  bringe  eder  Penge, 
og  Bagerne;  der  vil  blive  sendt  Læger  til  eder,  jeg  venter 
Understøttelse  fra  Byen.  Fat  Mod!  vi  ere  alle  Brødre, 
lad  os  alle  arbejde!«  —  Der  lød  en  Bifaldsmumlen;  mange 
Bønder  havde  allerede  lagt  Haand  paa  Værket.  De  elen- 
digste overvældede  Officeren  med  Anmodninger.  »Vi  ville 
omkomme  af  Sult,  der  er  ikke  mere  Brød  i  Landsbyen.«  — 
»Jeg  véd  det,  gode  Folk;  I  maa  have  lidt  Taalmodighed. 
Der  vil  komme  Brød.  Jeg  skal  sende  mine  Soldater  til 
Sutera;  vi  ville  give  eder  alt,  hvad  vi  have;  men  fremfor 
alt  maa  der  arbejdes;  vi  maa  begrave  de  døde,  pleje  de 
syge  og  hjælpe  hinanden.«  De  stakkels  Folk  takkede  ham 
af  ganske  Hjærte,  saa  gave  de  sig  til  at  græde,  beklage  sig 
og  bede  om  Brød. 

Imidlertid  kom  en  Soldat  løbende,  tog  Løjtnanten  til 
Side  og  hviskede  ham  nogle  Ord  i  Øret.  Der  stod  endnu 
en  Prøvelse  tilbage,  den  værste  af  dem  alle.  Der  udfordredes 

megen  Klogskab  og  især  den  største  Forsigtighed.  Cangiano 
befalede  forst  de  til  Stede  værende  at  gaa  hen  og  vente 
paa  Hjælp  paa  Vejen  til  Caltanissetta,  derpaa  tog  han  femlen 
bevæbnede  Soldater  med  sig,  lod  tyve  Bønder  med  Spader 
gaa  foran  og  begav  sig  med  dem  til  den  øvre  Ende  af 
Landsbyen,  hvor  der  befandt  sig  en  lille  forladt  Kirke. 
Man  maatte  sprænge  Døren;  men  da  dette  var  sket,  vege 
alle  tilbage  med  Skrig  af  Modbydelighed  og  Kædsel.  Midt 
i  Kirken,  der  ikke  var  meget  større  end  en  almindelig  Sal, 
laa  en  Dynge  Lig,  som  vare  gaaede  i  Forraadnelse.  — 
»Fremad!«  raabte  Officeren ;  Soldaterne  adløde  Kommandoen, 
Bønderne  vege  tilbage.  »Fremad!«  raabte  Cangiano  igjen, 
Bønderne  rørte  sig  ikke  af  Pletten.  Han  gjorde  et  Skridt 
hen  imod  dem ;  de  stakkels  Folk  flygtede,  Soldaterne  maatte 
forfølge  dem  og  føre  dem  tilbage  med  Magt,  trækkende 
dem  i  Armene,  puffende  dem  paa  Skuldrene,  ja  endog  tru- 
ende dem  med  Geværer.  Da  de  skulde  gaa  ind,  sirede 
Landmændene  imod  med  Hænder  og  Fødder,  som  om  man 
slæbte  dem  til  Pinebænken.  »Fæld  Bajonetterne!«  kom- 
manderede Løjtnanten,  som  i  samme  Øjeblik  greb  en  Mand 
om  Livet  og  kastede  ham  ind  i  Kirken.  »De  vil  altsaa 
lade  os  omkomme!«  hylede  de  fortvivlede  Bønder.  »Vi 
ville  alle  dø!«  svarede  de  graa  Kapper  i  en  fast  Tone. 
Ligene  vare  i  en  saadan  Opløsningstilstand,  at  man  ikke 
kunde  tænke  paa  at  løfte  dem  op  med  Armene,  man  maatte 
slaa  Kirkens  Bænke  i  Stykker,  stikke  to  smaa  Brædder 
under  ethvert  Lig  og  saaledes  med  bortvendte  Hoveder  bære 
denne  stinkende  Byrde,  som  ingen  Graver  af  Profession 
vilde  have  kunnet  taale  at  se.  Man  gjorde  et  stort  Baal 
af  alt  det  Brændsel,  man  kunde  finde  i  Husene;  mange 
Stole,  Borde,  Vinduesskodder  gik  med  dertil.  Nu  var  der 
ikke  et  eneste  Lig  mere  i  Landsbyen,  mere  end  tresindstyve 
døde  vare  begravede  eller  brændte.  Snart  efter  indtraf  der 
Levnedsmidler,  Medikamenter,  Penge  og  al  mulig  Hjælp; 
samme  Aften  var  Campofrancos  Udseende  forvandlet,  Flygt- 

ningene  vare  vendte  tilbage,  Kommunalraadet  kom  snart 
tilbage  paa  sin  Post.  Det  var  altsaa  en  Landsby,  der 
frelstes  af  de  italienske  Tropper;  man  kunde  anføre  mange 
flere,  men  det  er  paa  Tiden  at  slutte.  Er  det  nødvendigt 
at  opregne  alt,  hvad  denne  simple  Fortælling  lærer  os  om 
Landets  politiske,  økonomiske,  sociale  og  moralske  Tilstand  ? 
Man  ser,  hvor  vidt  de  gamle  Eegeringer  havde  bragt  en  0, 
der  længe  havde  været  Italiens  Kornkammer,  og  et  Folk, 
der  nu  til  Dags  kan  kappes  med  de  bedst  begavede  paa 
Fastlandet  i  Dristighed,  Varme,  Mod,  ja  endog  litterær 
Virksomhed.  Lad  os  nøjes  med  et  sidste  Faktum,  der  stad- 
fæster alle  de  andres  Paalidelighed.  Man  véd,  at  Sicilianerne 
hade  Udskrivningen;  i  fordums  Dage  kunde  man  tælle  dem, 
der  ikke  vare  gjenstridige.  Efter  Koleraen  i  1867  fremstil- 
lede de  sig  næsten  alle  ved  Sessionen,  og  dog  interpellerede 
Oppositionen  ved  den  Tid  Regeringen  angaaende  den  store 
Armé,  som  den  paa  Folkets  Bekostning  holdt  paa  Benene 
imod  Folket.  »Tror  man  maaske,«  sagde  en  Taler,  »at 
man  kan  civilisere  Landet  med  Bajonetter?  og  vilde  det 
ikke  være  bedre  at  omdanne  alle  disse  Dagdriveres  Kaserner 
til  Hospitaler?« 

M.  A. 

II.    Katastrofen. 

I.    Den  18de  Marts.  —  Luxembourghaven.  —  Den  venstre  Seine- 
bred, —  Begivenhederne  paa  Montmartre   og  Tragedien   i  rue 
des  Rosiers.  —  Proklamationer.  —  Regeringen  rømmer  Paris. 


i^ii  almindelig  Misstemning  gjorde  sig  altsaa  den  17de 
Marts  gj ældende  hos  hele  Pariser-Befolkningen;  men  det 
oprørske  Partis  Ledere  havde  hidtil  indskrænket  sig  til 
Trusler,  og  enhver  Mte  sig  overtydet  om,  at  Kanonerne 
paa  Montmartre  snart  vilde  være  i  Eegeringens  Hænder. 
Alt,  hvad  denne  for  Øjeblikket  havde  at  gjore,  var  ved  alle 
mulige  Midler  at  paaskynde  Optagelsen  af  Forretningerne; 
men  Regeringen  vilde  eller  fkunde  maaske  ikke  gribe  til 
forsonlige  Forholdsregler;  derimod  bleve  flere  folkelige  Blade 
som  Cri  du  Peuple  og  Pére  Duchéne  beslaglagte, 
og  det  velsindede  Partis  Organer  som  Gaulois  og  lign. 
forlangte,  at  der  skulde  gribes  til  energiske  Forholdsregler 
mod  Partigængerne  fra  Montmartre. 

Loverdag  Morgen  den  18de  Marts  Klokken  syv  forlod 
jeg  min  Bolig  og  slentrede  ned  ad  Gaden,  hvor  intet  syntes 
at  antyde,  at  alvorlige  Begivenheder  netop  nu  gik  for  sig  i 
en  anden  Kant  af  Paris.  Paa  et  Gadehjørne  var  der  op- 
slaaet  en  stor  hvid  Plakat,  som  samlede  en  Mængde  nys- 
gjerrige;    det   var   en   ny  Proklamation   fra  Thiers  og  alle 

hans  Ministre,  og  Læsningen  af  denne  Proklamation  kunde 
ikke  hos  mig  vække  nogen  Anelse  om,  at  Regeringen  den 
samme  Morgen  havde  søgt  at  bemægtige  sig  Kanonerne 
paa  Montmartre,  eller  at  de  talrige  Linietropper,  man  de 
foregaaende  Dage  havde  set  i  Byen,  vare  blevne  sendte  mod 
Nationalgardens  Barrikader« 

Jeg,  min  Landsmand  Villaret  og  vor  gamle  Kammerat, 
Strassburgeren  Antonin,  havde  denne  Morgen  slaaet  os 
sammen,  og  vi  dreve  nu  hen  til  Pladsen  Saint-Sulpice,  der 
jo  var  vor  Bataillons  Samlingssted;  vi  vilde  se,  om  der  gik 
noget  for  sig  her,  og  vi  traf  ogsaa  en  stor  Mængde  National- 
gardister samlede;  de  fleste  vare  dog  ubevæbnede,  og  skjønt 
Massen  syntes  ophidset  og  urolig,  vidste  dog  ingen  rigtig 
Besked  med,  hvad  der  gik  for  sig. 

Jeg  vandrede  da  videre  hen  til  Luxembourg-Haven, 
hvis  Gitterdøre  stode  aabne,  og  jeg  blev  her  Vidne  til  et 
ret  interessant  Skue.  En  Del  af  Haven  omkring  det  store 
Bassin  var  opfyldt  med  Telte,  og  Regeringens  Tropper, 
Liniesoldater,  Artillerister  og  Train soldater  slentrede  omkring 
mellem  Teltene;  men  Geværerne  vare  stillede  i  Pyramider, 
og  Kanonerne  vare  samlede  i  Hovedalleen  under  Bevogtning 
af  en  Deling  Nationalgardister*  Skytset  var  for  største 
Delen  riflet  og  ganske  nyt,  at  dømme  efter  det  blanke 
Udseende. 

Medens  jeg  spaserede  forbi  disse  Kanoner,  lagde  jeg 
Mærke  til  talrige  Forspand,  som  bleve  førte  af  Trainsol- 
dater ;  disse  Forspand  vare  bestemte  til  at  bortføre  Stykkerne 
fra  Haven,  men  Train  soldaterne  saa  vel  som  Linien  havde 
nægtet  at  slaas  med  Nationalgarden,  og  to  hele  Regimenter 
Linietropper,  som  bivuakerede  i  Haven,  bleve  saaledes  holdte 
i  Tømme  af  en  lille  Deling  Nationalgardister.  End  yder- 
mere insulterede  Soldaterne  deres  egne  Officerer,  som  havde 
villet  drive  dem  fremad,  og  Bataillons-Kommandørerne,  der 
næsten  alle  vare  Bonapartister,    forlede  hurtig  Luxembourg. 

Jeg  spaserede  frem    og   tilbage   i   den  prægtige  Have, 

som  vel  endnu  ikke  havde  iført  sig  sin  Foraarsdragt,  men 
desuagtet  frembød  et  meget  originalt  Skue  ved  de  mang- 
foldige Modsætninger,  man  idelig  mødte  paa  sin  Vej*  Graa 
Stenfigurer  ragede  hist  og  her  frem  over  de  hvide  Telte, 
røde  Benklæder  traadte  afstikkende  frem  mod  de  friske 
Græsplæner,  hele  Rækker  af  Kanoner  og  Mitrailleuser  røbede 
ved  deres  skinnende  Bronce  og  nye  Lavetter,  at  de  ikke 
havde  været  synderlig  i  Ilden,  og  lignede  snarest  store 
Stykker  Legetøj;  hele  denne  besynderlige  og  krigerske  Ud- 
stilling, denne  Samling  Ødelæggelses-Redskaber  i  den  frede- 
lige Have  syntes  en  storartet  Daarskab. 

To  Ting  havde  især  forbavset  mig  under  min  Spasere- 
tur. Da  jeg  med  mine  Kammerater  passerede  forbi  Solda- 
ternes Geværpyramider,  pegede  mange  af  dem  paa  Chasse- 
potvaabnene  og  sagde:  »Tag  dem  bare,  hvis  I  ville  have 
dem;  vi  ville  ikke  have  dem,  vi  høre  til  Folket«;  andre 
raabte:  »Leve  Nationalgarden!«  hvorpaa  vi  naturligvis 
svarede  med  et:  »Leve  Linien!«  —  Da  vi  dernæst  kom 
gjennem  Teltene,  hørte  vi  overalt  almindelige  Klager;  alle 
Soldaterne  forlangte  noget  at  spise,  de  havde  ingen  Levneds- 
midler faaet  af  Intendanturen  siden  den  foregaaende  Dag, 
Hungeren  begyndte  at  indfinde  sig,  og  flere  tiggede  os  om 
et  Stykke  Brod.  Mange  gik  deres  Vej  uden  at  bryde  sig 
om  Befalinger  eller  Skildvagter;  de  sidste  bleve  ogsaa  kort 
efter  afløste  af  Nationalgardister,  hvorpaa  Soldaterne  skarevis 
droge  afsted  for  at  skaffe  sig  noget  at  leve  af;  mange  bøde 
Nationalgardisterne  Armen  og  gik  hen  for  at  slutte  »Broder- 
skab« med  dem. 

Besynderligt  nok,  da  vi  Klokken  elleve  atter  naaede 
vort  Hjem,  vidste  ingen  endnu  det  mindste  om,  hvad  der 
var  gaaet  for  sig  paa  Montmartre,  højst  en  Mils  Vej  fra  os; 
Paris  er  ligesom  en  hel  lille  Verden,  og  Nyhederne  ere 
undertiden  temmelig  længe  om  at  naa  fra  Forstæderne  til 
»Quartier  Latin«.  Først  Klokken  to  om  Eftermiddagen  fik 
jeg  lidt  Nys    om    Morgenens  Begivenheder-,  men  Fortællin- 

gerne  vare  endnu  alt  for  svævende  og  usikre,  til  at  jeg  nogen- 
lunde kunde  danne  mig  et  Begreb  om  det  Slag,  Rege- 
ringen havde  anset  det  for  rigtigt  at  rette  mod  det  radikale 
Element.  Jeg  spaserede  nu  hen  ad  Seinen  til,  og  her  modte 
et  nyt  Skue  mine  Blikke.  Tre  Kanoner  og  en  Mitrailleuse 
vare  rettede  mod  Pont-Neuf,  hvor  Færdselen  alligevel  gik 
sin  vante  Gang;  Kanonerne  skulde  aabenbart  feje  Broen 
ren,  hvis  et  Angreb  maatte  blive  rettet  fra  den  modsatte 
Flodbred.  Langs  Augustinerquaien  lige  til  Broen  Saint-Michel 
bivuakerede  talrige  Liniebatailloner,  foran  Menten  og  Insti- 
tutet  holdt  der  flere  Eskadroner  afrikanske  Jægere  ogGens- 
darmer  med  Sablen  i  Haanden,  færdige  til  et  Indhug  ved 
første  Vink.  Paa  Vejen  til  Pladsen  Saint-Michel  mødte  jeg 
atter  Artilleri;  Mitrailleuser  vare  anbragte  langs  Quaien, 
paa  Broen  og  paa  Boulevarden;  Afdelinger  Fodfolk  holdt 
Vagt,  og  da  jeg  vilde  passere  Broen,  standsede  Skildvagterne 
mig  med  et:  »Her  er  ingen  Passage«. 

Jeg  var  altsaa  nødt  til  at  gjøre  omkring,  passerede 
igjen  forbi  Luxembourg  og  stødte  her  paa  et  stort  Antal 
Nationalgardister,  som  vare  posterede  langs  Gitrene  og  hin- 
drede Soldaterne  i  at  forlade  Haven  under  Vaaben.  National- 
gardister fra  alle  Batailloner  i  Arrondissementet  vare  sam- 
lede og  fuldt  bevæbnede,  og  da  senere  en  hel  Liniebataillon 
vilde  forlade  Haven  med  Vaaben  og  Bagage,  satte  Gardi- 
sterne sig  ligefrem  herimod,  og  det  var  nær  kommet  til  et 
Sammenstød;  men  Liniens  Officerer  toge  en  fornuftig  Be- 
slutning, de  ventede  og  ble  ve  rolig  i  Haven. 

Hvad  skulde  denne  Regeringens  detensive  Holdning  be- 
tyde? Var  Angrebet  paa  Montmartre  slaaet  fejl,  havde 
Oprøret  triumferet  paa  højre  Bred,  siden  Forsvaret  syntes 
at  samle  sig  langs  den  venstre  Seinebred?  Og  hvad  var 
det  for  et  Forsvar!  Hvis  Befolkningen  havde  villet,  havde 
det  været  en  smal  Sag  at  tage  Kanonerne  paa  Pont-Neuf, 
hvor  enhver  jo  trængte  frem  efter  Behag;  og  der  havde 
heller   ikke    behøve  lang  Tid   til  at  rive  alle  Soldaterne  af 


Fra  Coramunens  Tid.  435 

den  gamle  Loirehær  med  i  Oprøret,  thi  de  længtes  alle 
efter  at  afryste  den  militære  Disciplins  Baand;  kun  Gens- 
darmeriet  holdt  Stand;  dette  udvalgte  Korps  var  under  en 
stræng  Disciplin  og  bestod  udelukkende  af  gamle  Soldater: 
saa  vidt  jeg  véd.  var  det  ogsaa  det  eneste  Korps,  som  gav 
Ild  paa  Masserne,  og  det  eneste,  hvor  der  ikke  var  nogen 
Desertør  paa  denne  skæbnesvangre  Dag. 

Jeg  vil  nu  et  Øjeblik  afbryde  Fortællingen  om  mine 
egne  ubetydelige  Hændelser  den  18de  Marts  og  give  eui 
kort  Fremstilling  af  de  mere  vigtige  Begivenheder  paa  hin 
skæbnesvangre  Dag;  mine  Kilder  ere  væsentlig  de  Efter- 
retninger, jeg  indhentede  de  følgende  Dage  fra  forskjellige 
Sider. 

Klokken  tre  om  Morgenen  bemægtigede  Regeringens 
Tropper  sig  paa  én  Gang  alle  Artilleriparker  i  Paris,  og 
næsten  overalt  uden  at  støde  paa  nogen  Modstand;  men, 
som  vi  alt  have  set  i  Luxembourghaven,  bleve  Soldaterne 
snart  omringede  og  ophidsede  af  Mængden,  de  vægrede  sig 
ved  at  skyde  paa  Nationalgardens  Afdelinger,  og  Kanonerne 
bleve  paa  deres  Plads.  I  det  hele  taget  var  alt  saaledes 
gaaet  temmelig  fredelig  af;  kun  paa  Montmartre  havde  al- 
vorlige Begivenheder  fundet  Sted. 

Den  Afdeling  Nationalgardister,  som  skulde  holde  Vagt 
ved  Kanonerne  paa  Montmartre,  havde  slaaet  sig  til  Ro  i 
Enkefru  Scribes  Hus,  Nr.  6  i  rue  des  Rosiers.  I  Reglen 
trak  et  helt  Kompagni  paa  Vagt,  men  Natten  mellem  den 
17de  og  18de  Marts  var  der  kun  25  Mand  af  den  61de 
Bataillon,  og  syv  Gardister  stode  paa  Vagt  ved  Kanonerne. 
Omtrent  Kl.  4  om  Morgenen  rykkede  88de  Linieregiment, 
1ste  Bataillon  af  Vincennes-Jægerne  og  300  Gensdarmer, 
i  alt  3000  Mand  under  General  Lecomte,  op  til  Højen  ad 
rue  Muller.  En  Nationalgardist,  som  forlangte  Feltraabet 
og  fældede  Gevær  mod  Tropperne,  blev  skudt  ned,  og  Sol- 
daterne bemægtigede  sig  uden  Møje  Vagten.  Forspandene 
kom  nu  til,  Soldaterne   begyndte  at  ødelægge  Forsvarsvær- 

kerne  paa  Højen,  og  man  lavede  sig  til  at  fere  Kanonerne 
bort.  Imidlertid  var  hele  Kvarteret  Montmartre  kommet  i 
Bevægelse,  Trommerne  og  Trompeterne  kaldte  National- 
garden under  Vaaben,  medens  tre  Kanonskud  fra  buttes 
Chaumont,  der  var  blevet  angrebet  samtidig  med  Montmartre, 
underrettede  de  sovende  Parisere  om  Regeringens  natlige 
Angreb. 

Snart  vare  omtrent  tresindstyve  Nationalgardister  sam- 
lede ved  Enden  af  rue  Muller,  og  de  begyndte  at  rykke 
frem  mod  Højen;  to  Gardister  gik  temmelig  langt  foran 
dem  og  bleve  fulgte  af  en  bevæbnet  Mand,  der  var  iført 
Nationalgardens  Uniform.  Da  Afdelingen  nærmede  sig 
Højen,  trak  de  udstillede  Skildvagter  sig  tilbage  og  meldte 
Gardisternes  Fremrykning;  disse  standsede  imidlertid  til 
højre  for  Solferinotaarnet ,  og  de  to  forreste  Gardister  be- 
gyndte at  parlamentere  med  Jægerne.  Den  største  Del  af 
Skaren  bestod  ved  denne  Tid  endnu  kun  af  Kvinder  og 
Børn,  som  havde  samlet  sig  ved  Enden  af  Gaden;  Gardi- 
sterne havde  endnu  ikke  faaet  nogen  Forstærkning. 

Imidlertid  befalede  General  Lecomte  sine  Soldater  at 
lægge  an;  de  lystrede,  men  da  han  dernæst  befalede:  Fyr! 
vægrede  Soldaterne  sig  ved  at  adlyde  og  stillede  sig  tvært 
imod  op  med  Gevær  i  Hvil.  Ved  Generalens  Kommando 
faldt  der  kun  ét  Skud,  dog  ikke  fra  Soldaternes  Side,  men 
derimod  fra  den  Mand,  som  havde  fulgt  med  Parlamentæ- 
rerne; han  vendte  sig  mod  Nationalgardisterne  og  fyrede; 
disse  svarede  med  nogle  Geværskud,  som  Jægerne  ikke  æn- 
sede, og  fra  alle  Kanter  raabte  man:  »Hold  op  med  at 
skyde!  giv  ikke  Ild!«  det  hele  stod  ogsaa  kun  paa  et 
Øjeblik  og  medførte  ingen  farlige  Følger. 

Tre  Gange  havde  General  Lecomte  gjentaget  sin  Befa- 
ling, men  Soldaterne  vægrede  sig  ved  at  skyde,  skjønt  han 
tiltalte  dem  haardt  og  truede  med  at  skyde  Hovederne  i 
Stykker  paa  dem.  »Naa,  saa  overgiv  eder  da!«  udbrød 
Generalen  ironisk.      »Ja,    vi    forlange   ikke  andet,«  svarede 


Fra  Communens  Tid.  437 

man  ham,  og  et  stort  Antal  Soldater  kastede  deres  Geværer 
paa  Jorden.  Imidlertid  var  Nationalgardisternes  Tal  for- 
øget til  omtrent  en  Bataillon,  de  loftede  Geværkolberne  i 
Vejret  og  begyndte  at  fraternisere  med  Soldaterne.  De 
Gardister,  som  vare  blevne  arresterede,  bleve  befriede,  og 
omtrent  tresindstyve  Gensdarmer  bleve  førte  til  Raadbuset  i 
det  18de  Arrondissement,  hvor  man  holdt  dem  fængslede. 
Man  fik  ligeledes  fat  paa  den  Person,  der  forst  havde  givet 
Ild,  og  da  det  viste  sig  at  være  en  forklædt  Politibetjent, 
blev  han  slemt  mishandlet  og  kastet  ned  ad  Højen.  Imid- 
lertid havde  Generalen  befalet  sine  Soldater  at  remme 
Pladsen,  selv  blev  han  gjort  til  Fange  med  sin  hele  Stab 
og  under  Mængdens  Hujen  ført  'til  Chateau-Rouge,  hvor 
der  var  en  stærk  Vagt  af  Nationalgarden  under  Kommando  af 
Kaptejnerne  Garcin  og  Meyer  af  169de  Bataillon. 

De  Personer,  der  havde  fængslet  Generalen,  besluttede 
imidlertid  at  sende  ham  til  rue  des  Resiers  Nr.  6,  hvor 
Komiteen  for  Montmartres  Forsvar  havde  taget  Kvarter; 
man  vilde  dække  sig  bag  denne  Komités  Ansvarlighed. 
Før  Lecomte  blev  ført  afsted,  underkastede  man  ham  et 
Slags  Forhør  og  lod  ham  undertegne  en  Erklæring,  at  han 
ikke  mere  vilde  tjene  den  nuværende  Regering  eller  lade 
skyde  paa  P'olket.  En  Anelse  om  hans  forestaaende  Skæbne 
synes  at  have  foresvævet  Generalen,  som  indstændig  anmo- 
dede Kaptejn  Meyer  om  hans  Beskyttelse,  og  hans  Anelser 
bedroge  ham  ikke;  thi  skjønt  han  blev  beskyttet  af  en  De- 
ling Nationalgardister,  var  han  udsat  for  Fornærmelser  af 
en  rasende  Mængde,  som  ledsagede  ham  lige  til  Toppen  af 
Højen.  Et  hundrede  Stykker  Liniesoldater,  der  vare  gaaede 
over  til  Nationalgardens  Rækker,  vare  samlede  ved  Vagt- 
huset i  rue  des  Rosiers;  da  de  fik  Øje  paa  deres  General, 
kom  de  i  den  største  Ophidselse  og  brolte  i  Kor  med  den 
øvrige  Skare,  at  man  burde  skyde  ham.  Medens  alt  dette 
gik  for  sig,  var  Komiteen  for  Arrondissementet  samlet  i 
Montmartres  Kaadhus. 

Man  skred  strax  til  at  sammensætte  en  Slags  Krigsret, 
hvilket  tog  en  temmelig  lang  Tid,  da  alle  de  Personer,  til 
hvem  man  henvendte  sig,  nægtede  at  tage  Sæde  i  den; 
endelig  bleve  et  Par  Officerer  af  Nationalgarden  og  en 
garibaldistisk  Officer  fra  Vogeserhæren  nødte  til  at  paatage 
sig  dette  Hverv.  General  Lecomte  nægtede  forst  at  have 
kommanderet:  Fyr;  men  da  en  Sergent  bekræftede  dette 
Faktum,  indrømmede  han  Rigtigheden,  og  den  improviserede 
Krigsret  spm'gte  ham  yderligere,  om  han  i  modende  Tilfælde 
vilde  handle  paa  samme  Maade;  man  vilde  paa  denne  Maa  de 
søge  at  unddrage  ham  fra  den  rasende  Mængdes  Hævn; 
men  Generalen  svarede:  »Hvad  jeg  har  gjort,  var  rigtigt.« 
Der  opstod  nu  en  ivrig  Diskussion  mellem  Rettens  Med- 
lemmer,  som  ønskede  at  frelse  Generalen,  og  man  sendte 
en  af  Bisidderne  afsted  til  Raadhuset  for  at  underrette 
Municipalitetet  om  den  skæbnesvangre  Begivenhed,  som 
truede  med  at  gaa  for  sig.  I  dette  Øjeblik  blev  General 
Clement  Thomas  ført  fangen  frem  for  Retten;  hvis  dette 
ikke  var  hændet,  var  Lecomte  maaske  bleven  reddet. 

General  Thomas  spaserede  paa  Pladsen  Pigalle,  da 
man  begyndte  paa  Opførelsen  af  en  Barrikade ;  en  Skildvagt 
gjenkjendte  ham,  og  Efterretningen  om  hans  Nærværelse 
udbredte  sig  hurtig  blandt  de  forsamlede  Nationalgardister. 
Den  Mand,  som  under  Belejringen  uden  Nytte  havde  trættet 
Nationalgarden  saa  meget  og  berøvet  den  Modet,  syntes  en 
god  Fangst,  og  man  besluttede  ufortøvet  at  arrestere  ham. 
Han  blev  beskyldt  for  at  have  inspiceret  Forsvarsværkerne 
paa  Montmartre,  og  trods  alle  Generalens  Protester  ora 
hans  Uskyldighed  slæbte  en  Del  Gardister  afsted  med  ham 
til  rue  des  Rosiers,  Mængden,  som  var  samlet  omkring 
det  Hus,  hvor  man  dømte  Lecomte,  og  som  ogsaa  var 
trængt  ind  i  Gaarden,  kom  nu  ved  Thomas's  Ankomst  i 
den  yderste  Grad  af  Ophidselse.  Alle  de  Besværinger  og 
Klager,  alt  det  Had  og  de  vilde  Lidenskaber,  som  besjædede 
den  rasende  Hob,  kom  nu  til  Udbrud:  man  mindedes  Belej- 

ringens  Savn  og  Lidelser  og  saa  manges  Død,  kort  alle  de 
Ulykker,  man  havde  gjennemgaaet  uden  Nytte  paa  Grund  af 
de  kommanderende  Generalers  Uduelighed  eller  Forræderi, 
og  Clement  Thomas  herte  til  disse  Generaler.  Man  slæbte 
ham  nu  ind  for  Raadet,  men  skred  ikke  til  noget  egentligt 
Forhør  eller  Dom,  som  Tilfældet  var  med  Lecomte.  Man 
konstaterede  kun  hans  Identitet  og  bebrejdede  ham,  at  han 
i  1848  havde  ladet  skyde  paa  Folket  og  nu,  under  Belej- 
ringen, havde  ladet  Nationalgardisterne  uden  Nytte  massa- 
krere ved  Montretout.  Den  rasende  Mængde  rev  ham  der- 
paa  med  sig  ud  af  Salen;  da  han  gik  ned  ad  Trapperne, 
faldt  der  et  Skud,  som  dog  kun  gjennemborede  hans  Hat:  han 
blev  ført  hen  til  Havemuren  til  venstre;  en  Peloton,  der 
især  bestod  af  Franctireurer  og  Liniesoldater  i 
Forening  med  enkelte  Nationalgardister,  blev  op- 
stillet foran  ham,  medens  en  uraaadelig  Mængde,  deriblandt 
en  stor  Del  Kvinder,  trængte  paa  fra  alle  Kanter  og  under 
voldsomme  Brøl  forlangte  en  øjeblikkelig  Exekutiou;  selve 
Havemuren  var  bedækket  med  nysgjerrige.  Generalen,  der 
var  meget  bleg,  tog  sin  Hat  af  og  vilde  tale;  men  Sinds- 
bevægelsen kvalte  hans  Rest;  inden  der  endnu  var  givet 
Befaling  til  at  fyre,  faldt  en  Salve,  og  Clement  Thomas 
styrtede  næsegrus  til  Jorden 

Da  General  Thomas  blev  slæ-bt  ud  af  Salen,  fortsatte 
Krigsraadet  sin  meget  ophidsede  Raadslagning  om  Lecomtes 
Skæbne,  men  man  hørte  ikke  længere  paa  dem,  der  mod- 
satte sig  hans  Domfældelse;  den  rasende  Mængde  udslyn- 
gede voldsomme  Trusler  imod  dem,  og  ogsaa  General  Le- 
comte blev  nu  ført  ud  i  Haven;  en  Salve  led,  og  Generalen 
faldt  død  om  paa  Ryggen,  hvorpaa  de  vilde  Skarer  spredtes 
under  Raabet:  »Leve  Republikken!  Død  over  alle  Forrædere ! « 

Denne  Beretning  stemmer  i  det  hele  taget  med  Frem- 
stillingerne fra  den  modsatte  Lejr,  og  det  fremgaar  tilstræk- 
kelig tydelig,  at  man  ikke  med  Føje  kan  lægge  det  direkte 
Ansvar    for    det   afskyelige  Mord  paa  Centralkomiteen  eller 

nogen  anden,  af  Nationalgarden  anerkjendt,  Myndighed. 
Naar  vor  Forfatter  tilføjer,  at  Mordet  skyldes  den  blinde 
og  rasende  Hob,  som  i  alle  store  Byer,  og  især  i  Paris, 
under  de  offentlige  Uroligheder  forstaar  at  tilfredsstille  sine 
særlige  private  Hævnfølelser,  kunne  vi  vel  heller  ikke  ganske 
nægte  Rigtigheden  heraf;  men  vi  forstaa  rigtig  nok  ikke, 
hvorledes  han  videre  tør  slutte:  »Ingen  ærlig  Mand  kan 
altsaa  gjøre  Pariserbefolkningen  ansvarlig  for  de  to  Gene- 
ralers Mord.«  Jo  netop!  Ansvaret  falder  indirekte  paa  de 
Mænd,  som  uafbrudt  under  og  efter  Belejringen  gjorde  alt, 
for  at  ophidse  Befolkningen  mod  Regeringen,  undergravede 
dens  Avtoritet  paa  enhver  Maade  og  saaledes  berøvede  den 
en  Støtte,  som  var  saa  nødvendig  over  for  den  reaktionære 
Nationalforsamling;  men  det  samme  Ansvar  hviler  ikke 
mindre  paa  den  urolige,  uvidende  og  letfærdige  Hovedmasse 
af  Pariserbefolkningen,  som  blindt  hen  fulgte  sine  forbryde- 
riske og  exalterede  Førere  gjennem  tykt  og  tyndt. 


Jeg  giver  mig  ikke  ud  for  at  være  Historieskriver,  og 
følgelig  vil  jeg  ikke  paatage  mig  at  give  en  fuldstændig 
Skildring  af  Paris's  Udseende  hin  mærkværdige  ISde  Marts; 
jeg  vil  kun  fortælle,  hvad  jeg  selv  har  set  eller  hørt  af 
troværdige  Vidner;  lige  saa  lidt  vil  jeg  dvæle  ved  Dagens 
enkelte  Hændelser,  som  for  øvrigt  næsten  ovei-alt  lignede 
hverandre;  paa  alle  Punkter  nægtede  Soldaterne  at  give  Ild 
paa  Nationalgarden,  og  Off'icererne  vare  nødte  til  at  trække 
sig  skyndsomst  tilbage  for  at  undgaa,  at  Soldaterne  skulde 
udlevere  deres  Vaaben  til  Befolkningen.  Regeringen  led 
altsaa  et  Nederlag  over  hele  Linien. 

Da  jeg  vendte  hjem  fra  min  anden  Spaseretur  til 
Luxembourg,  standsede  jeg  i  Nærheden  af  en  Gruppe  Na- 
tionalgardister,  som  under  en  Skoggerlatter  oplæste  en 
Plakat,  der  var  opslaaet  paa  et  Gadehjørne,  og  man 
maa   vistnok   indrømme,  at  Læsningen  af  denne  Plakat  var 

vel  egnet  til  at  vække  Gardisternes  Latter;  det  var  nemlig 
en  Proklamation,  som  General  Aurelles  de  Paladines  havde 
udstedt  i  Forudfølelsen  af  sin  Sejr,  og  den  lød,  som  følger: 

»En  Proklamation  fra  den  udøvende  Magts  Over- 
»hoved  vil  udkomme  og  blive  opslaaet  paa  Paris's 
»Mure,  Den  vil  forklare  Hensigten  med  de  militære 
»Bevægelser,  som  finde  Sted.  Formaalet  er  at  sikre 
»Republikken,  at  undertrykke  ethvert  Forsøg  paa  Uorden 
»og  at  tage  de  Kanoner,  som  forskrække  Befolkningen. 
»Montmartre  er  taget  af  vore  Tropper,  saa  vel  som 
»Chaumont  og  Belleville.  Kanonerne  fra  Montmartre, 
»Chaumont  og  Belleville  ere  i  den  republikanske  Regerings 
»Besiddelse,« 

Aurelles  de  Paladines. 


Jeg  var  paa  Tilbagevejen  til  min  Bolig,  da  jeg  paa  et 
Hjørne  stødte  paa  en  Hornblæser  af  85de  Bataillon;  med 
en  meget  treven  Mine  blæste  han  Bataillonens  Appelsignal, 
og  meget  forbavset  herover  vilde  jeg  netop  paaskynde  min 
Gang  for  at  spørge  om  Grunden  til  Appellen,  da  en  Kammerat 
standsede  mig  og  spurgte: 

»Hvor  skal  du  hen  i  saadan  Fart?« 

»Guds  Død!  Kan  du  da  ikke  høre  Appelsignalet?  Hvad 
skal  det  betyde?« 

»Jeg  blæser  det  et  Stykke;  det  kommer  ikke  mig  ved.« 

»Hvad  for  noget!  Kommer  det  ikke  dig  ved?  Kan 
du  ikke  høre  vort  eget  Kompagnis  Signal?« 

Min  Kammerat  gav  sig  til  at  le.  »Naa  da!  Tror  du, 
jeg  vil  gaa  hen  og  faa  Hovedet  slaaet  i  Stykker  for  Rege- 
ringens Skyld.  Man  siger,  at  Tropperne  ikke  mere  ville  gaa 
paa,  og  nu  vil  man  have,  at  vi  skulle  gaa  paa  i  deres  Sted. 
Nej,  mange  Tak.  Skyde  paa  vore  egne  Brødre,  det  mang- 
lede kun.  Nej,  lad  de  kapitulerende  Herrer  gaa  hen  og 
gjemme  sig,  og  lad  os  være  i  Fred.  Pariserne  ville  ikke 
gjøre  dem  den  Fornøjelse  at  knække  Halsen  paa  hverandre.« 

Flere  andre  Nationalgardister   kom  til  og  blandede  sig 

i  Samtalen.  »Nej,  sandelig,  ingen  af  os  vil  gaa  med;  nu 
have  vi  nok  af  det.  Hvad  vil  man  os  for  Resten?  Man 
forlanger  en  Borgerkrig,  og  det  ville  vi  ikke  vide  noget  af.« 

»Nej,  nej,  det  vil  vi  ikke,«  gjentog  Flokken  i  Kor. 

»Hejda!«  udbrød  en  Nationalgardist,  som  nærmede  sig 
med  en  Plakat,  der  nylig  var  bleven  opslaaet,  »se  her  er 
et  nyt  Vindmageri  fra  Regeringens  Side.  Hvad  mon  tro 
det  er  for  noget?«  Og  han  begyndte  nu  med  hej  Røst 
at  læse: 

Pari  s  er- National  gardister! 
»Man  har  udbredt  det  taabelige  Rygte,  at  Regeringen 
»forbereder  et  Statskup  ,  .  .  .« 

»Det  Rygte  er  da  ikke  saa  taabeligt  endda,«  afbrød  en 
Tilhører  ham.  »Jeg  synes  nu,  at  den  hele  Historie  er  et 
ganske  vakkert  lille  Statskup.  Det  er  kun  Skade,  at  det 
ikke  gik  saa  godt  som  den  2den  December.« 

Læseren  fortsatte: 

»Republikkens  Regering  Kar  ikke  og  kan  ikke  have 
»noget  andet  Formaal  end  Republikkens  Frelse.« 

»Ja,  Tliiers  er  rigtig  nok  en  dejlig  Republikaner,«  ud- 
brød en  Stemme. 

»De  Forholdsregler,  som  ere  blevne  trufne,  vare  nød- 
»vendige  til  Ordenens  Opretholdelse.  Regeringen  har 
»villet  gjøre  Ende  paa  en  Oprørs-Komité,  hvis  Med- 
»lemmer  næsten  alle  ere  ubekjendte  for  Befolkningen  . . . 

Nye  Afbrydelser. 

»Hvordan,  en  Oprørs-Komité!  det  er  vor  Central-Komité, 
man  kalder  saaledes*  Naa,  det  var  jo  rart.  Er  vi  mon  da 
i  Oprør?  Hvis  nogen  forstyrrer  Ordenen,  er  det  saa  ikke 
Regeringen?« 

»Og  saa  tale  de  om  ubekjendte.  Komiteens  Med- 
lemmer have  vi  udnævnt,  og  vi  kjende  dem  meget  vel.« 

»Ja,  og  vi  skulle  støtte  dem  mod  Royalisterne,  hvis 
det  bliver  nødvendigt.« 

»Naa,  lad  mig  da  nu  engang  blive  færdig: 

».  .  .  .  Næsten  alle  ere  ubekjendte  for  Befolkningen, 
»kun  repræsentere  de  kommunistiske  Ideer,  ville  over- 
»give  Paris  til  Plyndring  og  bringe  Frankrig  paa  Gra- 
»vens  Rand,  hvis  ikke  Nationalgarden  og  Hæren  i 
»Forening  rejse  sig  til  Forsvar  for  Fædrelandet  og 
»Republikken.« 

Paris,  den  18de  Marts  1871. 

Thiers.    Dufaure.    Picard.     Jules  Favre. 

Jules  Simon.    Pouyer-Quertier.    General  Le  Flo. 

Admiral  Pothuau.     Lambrecht.     De  Larcy. 

»Det  er  skammeligt,  det  er  rædsomt!  Overgive  Paris 
til  Plyndring!  Ere  vi  da  Tyve?  Hvis  Regeringen  tror  at 
gjøre  sig  populær  paa  den  Maade,  tager  den  rigtig  nok  fejl.« 
Saaledes  snakkede  man  i  Munden  paa  hverandre  og  skiltes 
ad,  endnu  mindre  tilbøjelig  end  tidligere  til  at  gribe  til 
Vaaben  for  en  saadan  Regering. 

Som  jeg  her  har  skildret  den,  var  Stemningen  i  det  hele 
taget  i  Paris.  Den  lavere  Borgerstand  var  opbragt  paa 
Forstædernes  Befolkning,  som  holdt  fast  paa  Kanonerne,  og 
var  ingenlunde  sympathetisk  stemt  mod  Centralkomiteen; 
men  den  var  tillige  mer  eller  mindre  fjendtlig  sindet  mod 
Regeringen.  Forgjæves  hvirvlede  Trommerne,  og  forgjæves 
lode  Trompeterne  de  mest  bedøvende  Appelsignaler  lyde. 
Borgernes  Kvarterer  holdt  sig  rolige,  og  ingen  Tilhænger  af 
Ordenen  viste  sig  paa  Gaderne,  medens  Nationalgarden  fra 
Forstæderne  allerede  besatte  enkelte  Kaserner  og  lige  for 
Officerernes  Øjne  bemægtigede  sig  Soldaternes  Chassepot- 
geva^rer.  Klokken  6  om  Aftenen  kom  der  Befaling  fra  de 
overordnede  militære  Myndigheder  om  at  rømme  Kasernerne. 
Regeringen,  som  ved  denne  Tid  var  samlet  i  Palais  du 
quai  d'Orsay,  havde  nylig  taget  en  afgjørende  Beslutning. 
Man  maatte  bevare  Tropperne  for  Oprørets  Smitte,  og  i 
dette  Øjemed  sloge  alle  Regimenter  ind  paa  Vejen  til  Ver- 

sailles;  nogle  skulde  omorganiseres,  andre  bleve  strængt  af- 
straffede. Et  stort  Antal  Liniesoldater  og  Artillerister  bleve 
tilbage  hos  Nationalgardisterne  og  kunde  ikke  den  næste 
Dag  forene  sig  med  deres  Korps,  da  Portene  bleve  bevog- 
tede. Frygten  for  en  stræng  Afstraffelse  lammede  vel 
ogsaa  deres  Iver,  og  de  bleve  snart  indlemmede  i  National- 
garden; men  ved  Paris's  senere  Erobring  blev  der  taget  en 
blodig  Straf  over  disse  Desertører. 

Imidlertid  rykkede  Bataillonerne  fra  Montmartre  og 
Belle  ville  videre  og  videre  frem  i  den  indre  By  uden  at 
støde  paa  nogen  Modstand.  De  fandt  ogsaa  FHotel-de- Ville 
forladt  og  bemægtigede  sig  Kaadhuset  tillige  med  Politi- 
paladset og  forskjellige  Ministerier.  De  Batailloner,  som 
vare  samlede  uden  for  rHotel-de-ville,  forlangte  med  høje 
Eaab,  at  Centralkomiteen  skulde  indfinde  sig.  Komiteen 
havde  hidindtil  ikke  blandet  sig  i  Bevægelsen  og  været  uaf- 
brudt samlet  i  et  Hus  i  Gaden  Bafroy,  i  det  Ilte  Arron- 
dissement; flere  Batailloner  hentede  den  nu  til  Raadhuset, 
og  ved  Midnat  holdt  Nationalgardens  Central-Komité,  foran 
hvilken  den  røde  Fane  blev  baaren,  sit  Indtog  i  l'Hotel-de- 
Ville  under  Mængdens  Jubel. 


II.     Den  19de  Marts.  -  Pladsen  foran  l'Hotel-de-Ville.  —  Under- 
handlinger. -   Lønningsdagen.  —  Ordenspartiet.   —  Endnu   en 
Bladartikel, 

Den  19de  Marts  var  hele  Paris  i  Oprørernes  Magt,  og 
flere  Batailloner  fra  Belleville  strejfede  allerede  omkring  i 
vort  Arrondissement,  hvor  de  kun  fik  en  meget  kolig  Mod- 
tagelse af  min  Bataillon,  der  havde  samlet  sig  paa  sin  sæd- 
vanlige Alarmplads.  Man  havde  endnu  ingen  Anelse  om 
Bevægelsens  Betydning  og  Omfang,  og  man  vilde  først  se, 
hvad  Holdning  Central-Komiteen  vilde  udvise.  Endelig  blev 
der  opslaaet  to  Bekjendtgjørelser   fra  denne,  og  nu  først  fik 

man   et  bedre  Syn  paa  Tingene.     Den    første  Plakat,    sona 
var  stilet  til  Folket,  lod,  som  følger. 

Bo  rgere! 

»Pariser-Folket  har  afrystet  det  Aag,  man  forsøgte 
»at  paalægge  det.  Urokkeligt  og  roligt  i  Bevidstheden 
»om  sin  Styrke  har  det  uden  Frygt  og  uden  udæskende 
»Holdning  oppebiet  de  skamløse  Taaber,  som  vilde  lægge 
»Haand  paa  Republikken. 

»Denne  Gang  have  vore  Brødre  i  Armeen  ikke  villet 
»antaste  Frihedens  hellige  Ark.  Takket  være  dem  vil 
»Paris  og  Frankrig  nu  i  Forening  grundlægge  Republikken 
»med  alle  dens  Konsekventser ;  thi  dette  er  den  eneste 
»Regeringsform,  som  for  stedse  kan  gjøre  en  Ende  paa 
»alle  Invasioner  og  Borgerkrige. 

»Belejringstilstanden  er  hævet. 

»Pariser-Folket  sammenkaldes  i  sine  Kredse  til  at 
»foretage  sine  kommunale  Valg.  Alle  Borgeres  Sikkerhed 
»staar  under  Nationalgardens  Kontrol. 

»Paris's  Raadhus,  den  19de  Marts  1871. 

Nationalgardens  Central-Komité. 

Den  anden  Proklamation  var  stilet  til  Nationalgarden, 
opfordrede  denne  til  at  deltage  i  de  berammede  Valg  og 
indeholdt  den  Erklæring,  at  Komiteen  ansaa  sit  Hverv  for 
endt,  naar  disse  Valg  havde  fundet  Sted.  Og  Befolkningen 
var  glad  over  sin  nye  Revolution;  man  drømte  om  kom- 
munal Selvstændighed,  man  hoverede  over  at  have  dannet 
en  Modvægt  mod  det  reaktionære  Parti  i  Nationalforsamlingen, 
og  man  liavde  allerede  glemt  de  to  Generalers  skamløse 
Mord. 

Om  Eftermiddagen  gik  jeg  en  Tur  hen  til  Pladsen  foran 
Raadhuset,  som  var  opfyldt  af  en  talløs  Mængde.  Pladsen 
var  indesluttet  af  mægtige  Barrikader,  byggede  af  Brosten, 
og  mer  end  80  Kanoner  dannede  et  glimrende  Rækværk 
omkring  den  mægtige  Bygning,  fra  hvis  Tinder  den  røde 
Fane  vajede!  Bataillon  efter  Bataillon  kom  marcherende, 
raabte  Hurra  for  Central-Komiteen  og  rømmede  Pladsen  for 
andre  Batailloner.     Saaledes    gik  Tiden   med  Ovationer   og 

broderlige  Omfavnelser,  Kvinderne  fældede  Glædestaarer  over 
disse  Skuespil,  og  ingen  syntes  at  nære  nogen  Frygt  for 
Fremtiden.  Den  evige  Fred  og  Broderskab  var  stegen  ned 
til  Jorden;  thi  hvem  skulde  vel  nu  vove  at  angribe  Folket^ 
som  havde  besejret  Hæren.  Man  saae  ikke  det  skæbne- 
svangre Uvejr,  som  trak  op  fra  Versailles,  og  man  spildte 
Tiden  med  disse  og  andre  lignende  unyttige  Demonstrationer 
paa  Concordepladsen  omkring  Byen  Strassburgs  Statue, 
medens  man  rimeligvis  ved  strax  at  rykke  mod  Versailles 
vilde  have  kunnet  bemægtige  sig  Ludvig  den  fjortendes 
Stad.  Man  var  jo  Herrer  over  Chåtillon  og  Skovene  ved 
Meudon  og  Clamart,  og  naar  hundrede  Tusende  begejstrede 
Nationalgardister  strax  vare  rykkede  frem,  hvorledes  skulde 
saa  den  fuldstændig  desorganiserede  Hær  have  kunnet  hindre 
dette  Forsøg.  Af  denne  Mening  var  i  det  mindste  General 
Dumbrowski;  men  for  øvrigt  kan  man  dog  ikke  med  rette 
sige,  at  Communisterne  ganske  laa  paa  den  lade  Side;  thi 
allerede  om  Aftenen  den  19de  Marts  havde  man  sat  sig  i 
Besiddelse  af  alle  Forterne  paa  venstre  Seinebred,  hvorpaa 
man  gav  sig  i  Færd  med  at  bringe  dem  i  Forsvarsstand 
og  lagde  flere  Batailloner  af  Nationalgarden  derud  som  Gar- 
nison; kun  Issy-  og  Vanves-Forterne  vare  i  en  særdeles 
daarlig  Forfatning;  der  var  skudt  Breche  i  Voldene,  flere 
Kassematter  vare  slemt  medtagne,  og  Kasernerne  laa  hen  i 
Ruiner;  inden  man  ret  kunde  faa  dem  gjort  i  Stand  igjen, 
var  Borgerkrigen  brudt  los  for  Alvor,  og  Paris's  anden  Be- 
lejring begyndt. 

Medens  man  saaledes  mere  og  mere  drev  ind  i  den 
frygteligste  Borgerkrig,  var  der  gjort  enkelte  velmente,  men 
frugtesløse  Forsøg  paa  at  mægle  mellem  de  sejrrige  Op- 
rørere og  den  lovlige  Regering.  Allerede  om  Eftermiddagen 
den  18de  havde  Byens  forskjellige  Mairer  holdt  et  Møde  og 
sendt  udvalgte  til  Thiers  og  til  General  Aurelles  de  Pala- 
dines;;  men  Thiers  kunde  man  ikke  faa  i  Tale,  Ernest 
Picard  var  rigtignok  visibel,    men   kunde  ikke  give  noget 

Svar,    før  han  havde  forhandlet  med  sine  Kolleger,    og  Au- 
relles  de  Paladines    søgte    for   sit  Vedkommende  kun  at  fri 
sig  for  alt  Ansvar:    »Det  er  Advokaterne,    som   have  villet 
det  saa,  og  jeg  sagde  dem  nok,    at  det  vilde  gaa  saaledes. 
De  troede  at  kunne  stole  paa  Hæren,    og   Hæren   gjør   nu 
fælles  Sag  med  Oprørerne;   men  hold  De  kun  Møde,   mine 
Herrer,    og   træf   blot    en   Afgjørelse.     Paris's,   jeg   mener 
Frankrigs,    Skæbne  ligger  i  Deres  Haand.«     Samme  Aften 
blev  der  afholdt  et  nyt  Møde  af  Paris's  Mairer  og  Depute- 
rede,   og  man  nedsatte  et  Udvalg,   som  skulde  foreslaa  Re- 
geringen nogle  Indrømmelser,    der  muligvis  kunde  tilfreds- 
stille   Befolkningen,    saaledes   Oberst  Langlois's  Udnævnelse 
til  Chef  for  Nationalgarden  og  kommunale  Valg  uden  nogen 
yderligere  Opsættelse.     Det  var  Jules  Favre,    som   modtog 
denne  Deputation,    og  han  begyndte  med  at  spørge,    om  de 
tvende  Generaler   virkelig  vare  blevne  myrdede.     Man  gav 
ham  et  bekræftende  Svar  herpaa.    »Ja,  i  saa  Fald  kunne  vi 
ikke    gjøre    nogen   yderligere  Indrømmelse;    men  i  Morgen 
ville  vi  appellere  til  Nationalgarden  og  søge  at  knuse  dette 
Oprør.«     Forgjæves  indvendte  Mairerne,  at  der  dog  maaske 
kunde  findes  andre  Udveje.    »Man  diskuterer  ikke,  man  par- 
lamenterer ikke  med  Oprøret,    man  underhandler  ikke  med 
Snigmordere«,    var  og  blev  Jules  Favres  sidste  Svar.     Den 
næste  Dag  var  Bevægelsen    alt   skreden   videre  frem.     Fra 
Paris    blev  der  sendt  et  Cirkulære  til  Departementerne  om 
at  følge  Hovedstadens  Exempel   og   sætte   sig  i  Forbindelse 
med  den,    og  Versailles-Regeringen  svarede  herpaa  med  at 
afsende  følgende  Telegram : 

Versailles,  20.  Marts  Kl.  12  om  Aftenen. 
»Befal  alle  Milita^rkorpser,  Soldater  saa  vel  som  Officerer, 
hvad  enten  de  komme  enkeltvis  eller  i  Afdelinger,  at  standse 
ved  Jærnbanestationerne  i  Versailles,  Etampes,  Corbeil,  Me- 
lun,  Nogent-sur-Seine,  Meaux,  Soissons,  Pontoise,  Chantilly 
og  Poissy.  Giv  Marinebesætningen  og  de  offentlige  Bestil- 
lingsmænd samme  Ordre.«  A.  Thiers. 

Og  Ernest  Picard  udsendte  følgende  Cirkulære: 

20.  Marts  9,  40*  om  Morgenen. 
Indenrigsministeriet  til  Præfekterne  og  Under- 
præfekterne! 
»Læg  Beslag  paa  »Journal  officiel«,  dateret  Paris 
den  20.  Marts;  thi  det  er  et  Værk  af  Oprørspartiet,  som 
har  bemægtiget  sig  Regeriugsbladets  Presser.  Underret  Be- 
folkningen herom.«  Ernest  Picard* 

Trods  alt  dette  fortsattes  disse  Mæglingsforsøg  endnu 
de  følgende  Dage,  men  med  lige  saa  lidt  Held;  Hoved- 
stadens Mairer  gave  Møde  i  Nationalforsamlingen,  hvor  det 
republikanske  Venstre  modtog  dem  med  Kaabet:  »Leve  Re- 
publikken !«;  Højre  svarede  med  et  »Leve  Frankrig!«  Mairerne 
gjentoge:  »Leve  Republikken!«  og  nu  blev  Hejre  rasende; 
Raabene:  »Til  Orden!  til  Orden!«  lød  fra  alle  Sider,  Be- 
vægelsen voxede,  de  Deputerede  af  Højre  og  Centrum  for- 
lede Salen,  og  Præsidenten  maatte  hæve  Mødet. 

Samtidig  hermed  havde  Nationalgardens  Komité  ogsaa 
været  i  en  alvorlig  Knibe.  P]n  Aften,  vistnok  den  21de, 
vare  alle  Gardister  i"  mit  Arrondissement  i  en  vis  Be- 
vægelse. Det  var  Lønningsdag,  og  Officererne  havde  ikke 
faaet  Lønningerne.  Skulde  Solden  maaske  falde  bort?  Den 
store  Mængde  Gardister,  som  absolut  ikke  havde  andet  end 
de  IV2  Francs  til  at  leve  af,  vare  højst  forskrækkede.  Havde 
Central-Komiteen  da  ingen  Penge?  vare  Regeringskasserne 
virkelig  tomme?  Hvad  skulde  man  saa  gribe  til?  Heldigvis 
fik  de  en  Melding,  som  stillede  dem  lidt  til  Freds; 
Kommandersergenterne  kunde  berette  deres  respektive  Kom- 
pagnier, at  Lønningen  vilde  blive  udbetalt  den  næste  Dag 
paa  sædvanlig  Vis.  Hvorledes  Komiteen  kunde  finde  Penge, 
og  hvorledes  den  fandt  dem,  fik  man  først  senere  at  vide. 
For  Øjeblikket  var  i  det  mindste  Frankrigs  Bank  lukket 
for  den,  hvis  man  kunde  fæste  Lid  til  »le  petit  Moniteur«. 

I  Fredags,  fortalte  denne  Avis,    indfandt  en  Udsending 

fra  Komiteen  i  l'Hotel-de-Ville  sig  i  Banken,  ledsaget  af 
tvende  bevæbnede  Gardister;  han  forlangte  i  Komiteens 
Navn  et  lorskud  paa  to  Millioner.  Det  syntes  dog  kun  en 
temmelig  vidt  dreven  Spøg,  Kassereren  gik  ind  paa  Spasen 
og  svarede  Udsendingen  fra  Raadhuset  i  en  forbindtlig  Tone, 
at  Banken  ikke  plejede  at  indlade  sig  i  Forretninger  med 
Huse,  som  vare  den  ubekj endte.  Før  man  derfor  kunde  gaa 
ind  paa  den  foreslaaede  lille  Forretning  med  Komiteens 
Medlemmer,  hvis  Navne  ikke  vare  Banken  bekj endte,  maatte 
man  forst  indhente  nogle  Underretninger.  Udsendingen 
med  sine  tvende  Nationalgardister  forføjede  sig  derpaa  bort, 
lige  saa  rolig  som  han  var  kommen. 

Som  jeg  allerede  oven  for  har  fortalt,  havde  Medlem- 
merne af  Ordens-Partiet  ikke  fundet  det  belejligt  at 
rejse  sig  for  Regeringen  og  bekæmpe  Oprøret;  men  største 
Parten  af  den  egentlige  Borgerstand  havde  ladet  Sagerne 
gaa  deres  skjæve  Gang.  Dette  maatte  selv  Regeringens 
Blade  med  Sorg  indrømme.  Efter  at  have  berettet  om 
Drabet  paa  de  tvende  Generaler  fortsætter  til  Ex.  TO  pi  ni  on 
nationale  en  Artikel  saaledes:  »Men  hvad  der  efter  vor 
Anskuelse  er  endnu  afskyeligere,  er  den  Fejghed,  Blød- 
agtighed, Dorskhed  og  Egenkjærlighed,  som  udvises  af  den 
saa  kaldte  hæderlige  Befolkning,  der  med  en  fuldstændig 
Hengivenhed  i  Skæbnen  finder  sig  i  alle  disse  Skjændsels- 
gjerninger.  Det  er  denne  Nationalgarde  fra  Byens  Centrum, 
som  møder  med  tyve  Mand  paa  Kompagniet  eller  firsinds- 
tyve Mand  af  en  Bataillon  paa  tolv  Hundrede;  det  er  disse 
Butiksherrer,  som  ikke  gide  forlade  deres  Udsalgssteder,  i  det 
de  overlade  til  Tjnien  eller  Forsynet  at  frelse  dem.« 

Disse  Ord  ere  haarde,  men  de  ere  sande.  Den  Klasse 
Borgere,  hvorom  TOpinion  nationale  taler,  sank  fra  Op- 
rørets Begyndelse  ned  i  en  Tilstand  af  sløv  Rædsel,  og 
før  st  da  Communen  var  knust,  kom  de  atter  frem  for  at  haane 
de  overvundne  og  med  høje  Skrig  forlange  Dødsdommene 
exekverede    over  alle  de  ulykkelige  Fanger.    Vi  skylde  dog 

Ketfærdigheden  at  omtale,  at  der,  da  Sagen  alt  var  tabt, 
skete  et  Par  svage  Forsøg  paa  at  bringe  en  Demonstration 
i  Gang  til  Fordel  for  den  lovlige  Regering;  men  disse  Forsøg 
fik  et  meget  uheldigt  Udfald.  Om  Eftermiddagen  den  21de 
Marts  indfandt  en  Del  vaabenløse  Borgere  sig  paa  Vendome- 
Pladsen,  hvor  de  raabte  »Leve  Nationalforsamlingen!  ned 
med  Komiteen!  ned  med  Snigmorderne!«  indtil  en  Del  Gar- 
dister, som  holdt  Vagt  her,  fældede  Gevær  og  ryddede 
Pladsen,  hvorpaa  Skaren  fortsatte  sin  Marche  gjennem  Ga- 
derne. Dette  Optrin  var  gaaet  af  uden  Blodsudgydelse; 
men  et  lignende  Optog  den  følgende  Dag  fik  et  sørgeligere 
Udfald.  En  Skare  paa  omtrent  |tusende  ubevæbnede  Per- 
soner samlede  sig  ved  Middagstid  ved  den  nye  Opera  og 
trængte  derpaa  med  en  trefarvet  Fane  i  Spidsen  ad  rue  de 
la  Paix  frem  mod  Vendome-Pladsen ;  paa  Vejen  mødte  og 
afvæbnede  man  enkelte  Skildvagter;  men  ved  Indgangen  til 
Pladsen  var  Gaden  spærret  af  en  stærk  Afdeling  National- 
gardister under  General  Bergeret.  Under  Raabene:  »Ned 
med  Morderne!  ned  med  Komiteen!«  søgte  Skaren  at  trænge 
sig  frem ;  men  kort  derpaa  lød  Trommehvirvler,  og  Mængden 
blev  opfordret  til  at  fortrække.  Inden  dette  imidlertid  kunde 
ske,  faldt  nogle  Skud,  der  efter  Communisternes  Paastand 
bleve  affyrede  mod  dem,  hvorfor  de  svarede  med  gjentagne 
Salver  paa  den  vaabenløse  Mængde,  som  søgte  at  redde  sig 
i  største  Hast,  men  dog  efterlod  henved  tresindstyve  døde 
eller  saarede  paa  Pladsen.  Endnu  et  Par  Dage  søgte  den 
conservative  Borgerstand  at  gjøre  nogen  Modstand  mod  den 
communistiske  Voldsregering,  og  en  Del  af  Nationalgarden, 
som  hørte  til  det  moderate  Parti,  holdt  Børsen  og  Raadhusene 
i  første  og  andet  Arrondissement  besatte.  Nationalkomiteen 
følte  nogen  Uro  over  denne  sidste  svage  Rest  af  Modstand 
og  vilde  utvivlsomt  have  taget  sin  Tilflugt  til  en  ny  Volds- 
handling; men  den  25de  Marts  kom  det  endelig  til  en  saa 
kaldet  venskabelig  Overenskomst,  og  alle  Byens  Mairer  med 
Tilforordnede  underskreve  i  Forening  med  Seine-Departementets 

Repræsentanter  og  Central-Komiteen  et  Cirkulære,  som  be- 
rammede det  endelige  Valg  til  den  følgende  Dag  »for  at 
undgaa  Borgerkrig  og  Blodsudgydelse  i  Paris  samt  for  at 
styrke  Republikken.«  Hermed  var  naturligvis  Ævret  opgivet; 
thi  alle  moderate  Elementer  i  Paris  havde  allerede  tidligere 
besluttet  at  afholde  sig  fra  disse  ulovlige  Valg,  som  vare 
berammede  og  udskrevne  af  en  oprorsk  Myndighed. 

I  det  hele  begyndte  den  virkelige  rode  Republik  eller 
de  egentlige  Communister  aldeles  ugenerte  at  fremsætte  deres 
yderlig  gaaende  Læresætninger,  og  det  maatte  være  klart 
for  enhver  uhildet,  at  det  i  Virkeligheden  drejede  sig  om 
noget  ganske  andet  end  Republikkens  Sikrelse.  Vi  ville 
som  Bevis  indskrænke  os  til  at  anføre  en  Bladartikel,  der 
selve  Valgdagen  fandtes  i  [Bladet  »Faubourg«,  et  Blad, 
som  paa  Grund  af  sin  Redaktør  Gustave  Maroteau's  vilde 
og  originale  Stil  nød  en  vis  Anseelse; 

»Timen  er  slaaet;  Tærningerne  skulle  snart  kastes. 
Papegøjerne  anraabe  Ørnene  om  Hjælp:  Favre  konspirerer 
med  Vilhelm. 

»Uhlanerne  ere  i  Færd  med  at  spore  deres  Heste. 
Nordenvinden  suser  gjennem  Luften  med  Vaabenklang. 

»I  Dag  maa  enhver  vælge  sin  Fane. 

»Vor  Fane  er  den  røde,  ja  rød,  men  af  vort  eget  Blod. 

»Lamartine  sang  forkert,  da  han  erklærede,  at  den  aldrig 
havde  vejet  andet  Steds  end  paa  Marsmarken. 

»Folket  gik  dog  bag  den,  da  Lafayette  skød  det  ned 
med  Kardætsker  *),  og  i  Juni  1848  vajede  den  paa  Barri- 
kadernes Tinde. 


*)  Den  17de  Juli  1791  —  altsaa  kort  efter  Ludvig  XVI's  mis- 
lykkede Flugt  —  søgte  Robespierre,  Danton  og  Camille  Des- 
moulins  ved  en  stor  Folkedemonstration  at  bevæge  National- 
forsamlingen til  at  afsætte  Kongen.  Lafayette  med  National- 
garden opfordrede  Mængden  til  at  fjærne  sig,  men  forgjæves; 
da  lod  Byens  øverste  Maire  Bailly  den  røde  Fane  udfolde 
som  Tegn  til,  at  Mængden  vilde  blive  splittet  med  Magt,  men 
ogsaa  dette  var  forgjæves;    man  raabte:   Ned  med  den  røde 

29* 

»Den  betyder  ikke,  som  man  har  sagt,  Oprøret,  men  Sejr. 
»Det  er  et  helt  Folk,  som  under  sin  Fremmarche  hejser 
dette  Flag. 

* 

»Mændene  rykke  frem  med  Ranslen  paa  Ryggen  og 
Bøssen  ladt;  Kvinderne  følge  dem  og  bære  paa  Skulderen 
den  sidst  fødte,  svøbt  i  et  Skjørt.  De  ville  gjøre  sig  fri, 
de  ere  kjede  af  at  leve  som  Dyr,  Lazarus  vil  sætte  sig  ved 
de  riges  Bord. 

»Hvem  har  tømret  Bordet  eller  vævet  Dugen?  Hvem 
har  om  Natten  ved  Kulilden  æltet  Brødene? 

»Lazarus  vil  have  noget  at  drikke  i  sit  Glas,  hans  Kone 
vil  som  eders  være  smuk  og  hvid,  og  deres  smaa,  der  strække 
Næbbet  frem  som  Fugleunger,  ville  lære  at  læse. 

»Kom  altsaa,  alle  I,  som  bøje  eder  under  Arbejdet,  og 
slut  eder  nu  til  vor  Karavane,  baade  du,  min  Pige,  som 
syr  Viskeklæder,  og  du,  min  Dreng,  som  drejer  Kræmmer- 
huse. 

»Du  kan  rulle  Patroner,  og  hun  kan  plukke  Linnedet 
til  Charpi. 

»Trompeter,  blæs,  som  om  dit  Horn  skulde  revne. 

»Hvem  der? 

»Folket! 

»Den  store  Hær  af  Snyltedyr,  fejge  og  Tyve  vil  spærre 
os  Vejen  i  Guds  Navn  og  Kongens  Navn,  i  Saltskattens  og 
Vievandskarrets  Navn. 

»Fyr  paa  Kosakkerne,  og  leve  Republikken! 

»I  Dag  triumfere  vi  efter  tyve  Aars  Skjændsel,  Kampe 
og  Elendighed,  efter  at  alle  Ravne  have  mættet  sig  med 
vort  Kjød. 


Fane!  og  saarede  flere  Gardister  ved  Stenkast.  Lafayette  lod 
nu  Gardisterne  fyre,  og  efter  en  kort,  men  blodig  Kamp,  som 
vistnok  kostede  nogle  Hundrede  Livet,  blev  dette  første 
„Sansculottes"-Oprør  knust.  R.  A. 

»Vi  ere  paa  én  Gang  Styrken  og  Retten. 
»Ingen  Svaghed  og  ingen  Medlidenhed! 

* 

»Mændene  fra  48  vilde  være  Apostle,  og  Republikken  giK 
til  Grunde. 

»Lad  os  gaa  til  Grunde,  om  saa  skal  være,  men  lad 
det  ske  under  Kamp  som  Hævnere. 

»Royalister  og  Bonapartister  konspirere.  Reaktionen  or- 
ganiserer sig. 

»Hug  mig  det  Pak  sender  og  sammen,  raabte  Clement 
Thomas  . . . 

»Leve  den  sociale! 


IIL    Valgene.  —  Spaseretare  i  Paris's  Omegn. 

Medens  Pariserne  Søndagen  den  26de  Marts  foretoge 
Valgene  til  Communen,  gav  jeg,  min  Landsmand  Villaret 
og  Polakken  Monaski  os  paa  en  Spaseretur  i  Hovedstadens 
Omegn;  vi  vilde  besøge  de  Egne,  som  havde  været  Skue- 
pladsen for  vore  Bedrifter,  medens  vi  tjente  som  Prancs- 
tireurer.  Klokken  var  ni  om  Morgenen,  da  vi  slentrede 
gjennem  hele  Paris  for  at  naa  Villette-Porten;  overalt  vare 
Murene  bogstavelig  talt  skjulte  af  Plakater,  som  berammede 
Valgene,  lovpriste  de  forskjellige  Kandidater  eller  gave  Væl- 
gerne Raad.  Mærkelig  var  især  et  Opraab  fra  selve  Central- 
Komiteen,  som  opfordrede  Vælgerne  til  at  vælge  Repræsen- 
tanter af  deres  egen  Midte,  der  levede  samme  Liv,  som 
de  selv,  og  lede  under  samme  Onder.  »Vogt  eder  lige  saa 
meget  for  de  ærgjerrige  som  for  Lykkejægerne;  de  ville 
begge  kun  bryde  sig  om  deres  egne  Interesser  og  sluttelig 
ende  med  at  betragte  sig  som  uundværlige.  Vær  ogsaa 
mistroiske  mod  Talere,  thi  de  due  ikke  til  Handling;  de 
ville  ofre  alt  for  en  Tale,  for  en  oratorisk  Vanding  eller 
en  aandrig  Ytring.  —  Hold    eder   ligeledes  flærn  fra  dem. 

som  ere  alt  for  begunstigede  af  Lykken;  thi  den,  som  har 
Velstand,  er  sjælden  tilbøjelig  til  at  betragte  Arbejderen 
som  sin  Broder.« 

Vi  naaede  Villette-Porten,  kom  uden  Vanskelighed  gjen- 
nem  Volden  og  naaede  et  Rækværk,  som  i  en  Afstand  af 
hundrede  Metres  spærrede  Vejen-,  preussiske  Skildvagter  med 
Fængnaalsgeværet  over  Skulderen  spaserede  skjedeslest  frem 
og  tilbage  og  lode  rolig  alle  civilklædte  passere.  Da  vi 
klogelig  havde  iført  os  borgerlige  Klæder,  unddroge  vi  os 
saaledes  de  sejrrige  Soldaters  Opmærksomhed,  fulgte  Vejen 
ligefrem  og  naaede  snart  Landsbyen  Aubervilliers . 

Denne  Landsby,  som  beskyttes  af  Fortet  af  samme 
Navn,  havde  ikke  lidt  under  Bombardementet,  og  alle  de 
Huse,  vi  saae,  vare  fuldstændig  urørte.  En  preussisk  Ba- 
taillon  trak  forbi  os  med  skingrende  Musik;  den  skulde  til 
Afløsning  paa  Fortet;  dette  hæver  sig  midt  over  Sletten,  og 
over  det  vajede  den  t3^ske  Fane. 

Fra  dette  Øjeblik  kunde  vi  med  hvert  Skridt  længere 
frem  paavise  de  Elendigheder  af  hver  Art,  som  medføres  af 
Krigen  og  den  fjendtlige  Besættelse.  Vejen,  som  vi  fulgte 
til  Bondy,  var  overalt  dybt  furet  af  Kanonernes  Hjulspor; 
de  Træer,  som  tidligere  havde  prydet  den,  vare  huggede 
ned,  nogle  for  at  skafte  den  belejrede  By  Brændsel,  andre 
for  at  give  Fortets  Kanoner  frit  Spil.  Fire  Hundrede  Metres 
fra  Fortet  var  der  gravet  en  lang  og  dyb  Løbegrav  paa  begge 
Sider  af  Vejen;  her  havde  Pariserne  i  de  lange,  isnende 
kolde  Vinternætter  ligget  paa  Forpost,  Hundrede  Metres 
længere  frem  laa  et  lille  Hus  med  takkede  Gavle ;  patriotiske 
eller  pudsige  Indskrifter  dækkede  alle  Murene  og  viste,  at 
en  Forpost  af  Francs-tireurs  eller  Mobilgardister  havde  ligget 
paa  Vagt  her.  En  afskyelig  Stank  forpestede  Luften  under 
dette  Stykke  af  vor  Spaseretur;  thi  alle  den  store  Bys 
Uhumskheder  føres,  som  bekjendt,  til  Omegnen  af  Bondy, 
hvor  de  gjennem  forskjellige  kemiske  Processer  forvandles 
til   frugtbart  Gødningsstof;    i  Hmarche   naaede  vi  Kanalen 

Ourcq,  som  jeg  det  foregaaende  Efteraar  havde  set  udtørret  og 
mudret,  men  som  nu  var  en  dyb  Strom,  hvis  blaa,  hurtige 
Bølger  bare  Brændepramme ;  vi  passerede  den  over  en  lille 
Bro,  og  jeg  var  nu  i  bekjendt  Terrain. 

For  os  strakte  Kanalen  sig  langs  med  Vejen  til  Metz; 
Bredderne  vare  hegnede  af  Piletræer,  hist  og  her  groede 
Sivplanter,  og  enkelte  Ranunkler  udfoldede  deres  gule  Blom- 
ster i  det  kraftige  grønne;  længere  frem  var  Vejen  pludselig 
hegnet  af  store  Træer,  der  for  mig  vare  lutter  gamle  be- 
kjendte;  Parisernes  Øxer  havde  ikke  kunnet  naa  denne  Skue- 
plads for  de  daglige  Forpostkampe,  og  de  mægtige  Træstam- 
mer havde  mangen  Gang  dækket  Francs-tireurerne  og  afværget 
en  fjendtlig  Kugle;  Geværkugler,  Granater  og  Kardætsker 
vare  krydsede  her  forbi.  Ild  og  Ded  havde  været  i  deres 
Nærhed,  og  dog  knejsede  dis?e  Træer  urørte,  smaa  Knopper 
viste,  at  de  snart  igjen  vilde  grønnes,  og  deres  Løv  skjule 
de  muntre  Bogfinker,  som  lystig  kvidrede  deres  Smaasange 
i  Omegnen  af  det   ødelagte  Bondy. 

Det  lille  nydelige  Bondy  med  sine  kokette  Landsteder, 
prægtige  Løvhytter  og  smukke  Haver  var  nu  kun  en  Hob 
Ruiner,  som  vare  sværtede  af  Rog;  overalt  saae  vi  kun 
sammenstyrtet  Murværk,  knuste  Teglsten  og  sønderslaaede 
Jærnstumper;  Jorden  var  oversaaet  med  uhyre  Granatstumper, 
og  hverken  i  Haverne  eller  i  de  omgivende  Marker  kom  et 
levende  Væsen  til  Syne.  Med  nedslaaet  Sind  forlede  vi 
disse  uformelige  Dynger  af  Sten,  som  engang  havde  været 
Bondy,  og  besøgte  derpaa  det  graa  Hus  med  den  lave  Mur 
og  Træerne,  hvor  jeg  første  Gang  havde  lugtet  Krudtet,  og 
som  havde  været  Skuepladsen  for  saa  mange  blodige  Sammen- 
stød*). Tværs  over  Markerne,  der  laa  i  Brak,  naaede  vi 
dernæst  en  Vej,  som  fører  fra  Merian  til  Villemonble  og 
fulgte  denne  en  Stund.     Nogle  Bønderkarrer  og   nogle  Ar- 


*)   Om  Bondy  og  det  hvide  (senere  det  graa)  Hus,   se  en  Franc- 
tireurs  Erindringer.    Hist.  Archiv  1875.  I,  450  og  flg. 

tillerivogne,  der  ble  ve  kjerte  af  preussiske  Trainkuske,  vare 
det  eneste,  vi  stødte  paa  undervejs,  og  saaledes  naaede  vi 
frem  til  Avron-Plateauet;  det  var  et  herligt  Vejr,  som  paa 
en  Majdag,  den  lille  Sti,  der  forte  op  til  Toppen  af  Plateauet, 
var  hegnet  af  blomstrende  Hvidtjørn,  og  talrige  Insekter 
vare  lokkede  frem  af  Foraarsvarmen  og  summede  lystig  om; 
hist  og  her  flagrede  allerede  enkelte  Sommerfugle. 

Oppe  paa  Plateauet  lagde  vi  allerførst  Mærke  til  en 
langstrakt  Forskansning,  hvor  man  endnu  kunde  skjelne  de 
Steder,  hvor  Kanonerne  havde  været  rettede  mod  de  preus- 
siske Batterier  i  Raincy;  en  anden  Forskansning  længere 
mod  Syd  gjenkj endte  jeg  endnu,  skjont  den  var  forstyrret  af 
de  fjendtlige  Granater.  Plateauet  var  i  øvrigt  overstrøet 
med  Brudstykker  baade  af  franske  og  preussiske  Granater, 
og  Beskydningen  maa  her  have  naaet  en  høj  Grad  af  Hef- 
tighed; en  Lavet  og  nogle  sønderskudte  Kanonhjul,  der  laa 
spredte  omkring  paa  en  Mark  i  Nærheden,  vare  de  sidste 
Spor  af  Kampen.  Vi  gik  nu  ned  ad  Plateauets  sydlige 
Skraaning,  hvor  vi  ogsaa  fik  Øje  paa  talrige  Granatstumper; 
en  gammel  Kone  med  en  Sæk  paa  Nakken  var  beskæftiget 
med  at  sanke  dem  op,  rimeligvis  for  at  sælge  dem,  og  hun 
fik  snart  sin  Sæk  fyldt.  Højens  Skraaninger  vare  overalt 
gjennemborede  af  store  Huller,  der  viste,  hvor  en  Granat 
var  slaaet  ned  uden  at  springe;  Jordsmonnet  var  ligesom 
pløjet  af  Granaterne  fra  øverst  til  nederst,  og  jeg  opdagede 
de  hæslige  rustne  Jærnstumper  midt  oppe  mellem  Grenene 
af  en  yndig  vild  Rosenbusk. 

Gjennem  Nogent,  hvor  vi  nede  nogle  Forfriskninger  hos 
Bønderne,  naaede  vi  atter  tilbage  til  Paris,  hvor  Valgene 
imidlertid  vare  gaaede  for  sig  med  uforstyrret  Ro ;  af  500,000 
valgberettigede  havde  dog  kun  120,000  afgivet  deres  Stemmer; 
selv  i  de  mest  republikanske  Kvarterer  havde  mange  und- 
ladt at  stemme;  dog  Grunden  var  næppe,  at  den  »røde  Be- 
folkning« skræmmedes  tilbage  fra  sit  Maal,  men  snarere  den 
Tilbøjelighed  hos  det  franske  Omvæltningsparti  til  at  mistro 

sine  egne  Førere.  Mange  af  de  yderlig  gaaende  Medlemmer 
af  Central-Komiteen  bleve  allerede  nu  stemplede  som  Til- 
bageskridtsmænd;  men  dog  opnaaede  tyve  af  dets  Medlemmer 
Valg,  og  blandt  de  evrige  valgte  prangede  de  vildeste 
Republikanere;  saaledes  blev  Blanqui  endog  valgt  tre,  og 
Flourens  tvende  Gange. 


Da  min  Udflugt  i  Paiis's  østlige  Omegn  havde  været 
saa  behagelig,  besluttede  jeg  den  næste  Dag  ogsaa  at  gjen- 
nemstrejfe  Egnene  mod  Vest.  Det  var  en  solklar  Morgen, 
da  jeg  med  et  Far  Kammerater  fulgte  den  uendelige  rue 
de  Vaugirard  og  passerede  den  Port,  som  fører  til  Issy. 
Jeg  anede  ikke  ved  at  passere  denne  Landsby,  at  nogle 
Uger  senere  skulde  hver  Gade,  hvert  Hus,  hver  Jordfold, 
vi  nu  kom  forbi,  blive  Skuepladsen  for  blodige  Kampe.  Vi 
kom  saa  tæt  forbi  Fortet,  at  vi  kunde  overtyde  os  om  den 
stærkt  medtagne  Tilstand,  hvortil  det  var  blevet  reduceret 
ved  de  preussiske  Granater.  Derimod  var  Issy  saa  vel  som 
de  fleste  Landsbyer  i  Paris's  vestlige  Omegn  bleven  skaanet 
af  Fjendens  Kugler,  men  .kun  for  senere  at  blive  nedskudte 
af  Versaillestroppernes  Projektiler.  For  os  strakte  sig  Skovene 
ved  Meudon  ogClamart;  vi  besluttede  at  besøge  den  sidste, 
der  under  Belejringen  havde  givet  de  preussiske  Forposter 
Ly;  Clamartskoven  med  dens  Egetræer,  den  lyng-  eller 
mosgroede  Skovbund,  dens  Smaadale  og  klare  Bække  er 
efter  min  ringe  Mening  en  af  de  smukkeste  Spasereture  i 
Paris's  Omegn* 

Snart  traf  vi  paa  Spor  af  de  tyske  Soldater;  vi  fandt 
en  lille,  enlig  Dal,  paa  hvis  Bund  der  rislede  en  lille  Bæk 
mellem  Mos  og  Bregner;  her  havde  Tyskerne  opført  en  raa 
Træhytte,  som  var  tækket  med  Mos;  talrige  Stumper  af 
Breve   og   tyske  Aviser   vare  tavse  Vidner  om,   at  en  tysk 

Forpost  i  lang  Tid  maatte  have  haft  sin  Post  paa  dette  Sted. 
Vi  fulgte  den  lille  Bæk  opad  mod  dens  Kilde  og  stode  plud- 
selig ved  Skovens  Udkant;  foran  os  strakte  sig  en  stor 
Slette,  der  mod  Syd  og  Vest  begrænsedes  af  tætte  Krat- 
skove, som  fuldstændig  hæmmede  enhver  Udsigt  til  det 
fjærne;  vi  stode  paa  Plateauet  ved  Chåtillon,  der  den  9de 
September  det  foregaaende  Aar  var  Skuepladsen  for  Zouavernes 
Nederlag*). 

Hundrede  Skridt  fra  Skoven  stedte  vi  paa  tre  lange 
Træbarakker,  som  vare  byggede  af  Bjælker  og  Bræder  og 
efter  deres  Omfang  at  dømme  maa  have  rummet  tusende 
Mand.  Gulvene  laa  mindst  tre  Fod  under  Markens  Niveau, 
saa  Martsregnen  havde  forvandlet  disse  Barakker  til  lange 
smudsige  Kanaler,  hvorpaa  der  flod  af  Træstumper  og  Straa. 
Længere  frem  paa  den  vidtstrakte  Mark  fandt  vi  Spor  nok 
af  det  Slag,  som  var  leveret  her  paa  Plateauet;  Hundreder 
af  sønderrevne  Tornistre  laa  henslængte  næsten  i  en  symme- 
trisk Orden;  og  rundt  omkring  laa  Læderremme,  Patron- 
tasker, Sabelgehæng,  Feltflasker,  Kasketter  og  Kepier  spredte 
i  en  veltalende  Uorden;  alt  var  naturligvis  nu  fuldstændig 
ødelagt. 

Fra  denne  bedrøvelige  Skueplads  for  Franskmændenes 
bedrøvelige  Nederlag  nærmede  vi  os  nu  mere  Plateauets 
Skraaninger,  thi  vi  vilde  bese  Skausen  og  de  preussiske 
Værker  ad  denne  Kant.  Marken  var  overalt  som  oversaaet 
med  franske  og  preussiske  Granater,  hvilke  sidste  vare  let 
kjendelige  ved  deres  Blyhylstre.  En  lang,  bedækket  Vej 
førte  os  hen  til  Skansen  ved  Chåtillon,  der  allerede  under 
Belejringens  første  Dage  blev  rømmet  af  Franskmændene  og 
besat  af  Preusserne.  Af  denne  hurtige  Opgivelse  maatte 
man  Jo  formode,  at  dette  Forsvarsværk  kun  var  lidet  egnet 
til  at  modstaa  et  Angreb;  man  kan  derfor  tænke  sig  min 
Forundring,  da  jeg  nu  kunde  overtyde  mig  om,   at  Skansen 


*)  Se  Historisk  Archiv  1875.  I,  435. 

dækkede  et  meget  betydeligt  Rum  og  paa  tre  Sider  var  inde- 
sluttet af  dybe,  brede  Grave,  medens  fem  Skydeskaar,  som  vare 
anbragte  i  Flankerne,  havde  rummet  fem  tolv-  eller  firetyve- 
pundige  Kanoner,  der  kunde  feje  Terrainet  vidt  og  bredt. 
Det  var  altsaa  en  meget  stærk  Skanse,  som  var  opfort  til 
at  skj ærme  denne  vigtige  Stilling,  og  ganske  vist  var  den 
ikke  forsynet  med  Kasematter,  men  derfor  burde  den  dog 
ikke  næsten  uden  Modstand  falde  i  Fjendens  Hænder  tillige 
med  alt  sit  Skyts.  Fjenden  havde  ikke  kunnet  gjere  Brug 
af  Skansen,  og  jeg  fandt  den  derfor  i  samme  Stand,  som 
den  Gang  Flygtningene  opgave  den  for  syv  Maaneder  siden. 
Nogle  Skridt  længere  til  venstre  forlænger  Skoven 
sig  helt  ud  til  Plateauets  Kand,  og  vi  traf  her  paa  en  ny 
Militærvej,  som  maatte  have  udkrævet  langvarige  Arbejder; 
Makadamisering  vilde  ikke  have  været  til  nogen  Nytte  ved 
dette  lette,  løse  Jordsmon,  og  Preusserne  havde  derfor 
dannet  et  Underlag  af  tykke  Trægrene,  som  vare  afhuggede 
i  lige  Længde  og  derpaa  fastgjorte  til  hverandre.  Ad  denne 
solide  Vej  var  et  Batteri  Kruppske  Kanoner  transporteret 
frem,  uden  at  Vejen  havde  lidt  mere,  end  enhver  god, 
almindelig  Landevej.  Saaledes  naaede  vi  frem  til  det  første 
Batteri,  som  havde  en  god  Dækning  bag  en  lille  Egeskov; 
her  havde  tre  Kanoner  været  anbragte,  og  tredive  Skridt  til 
Siden  havde  et  andet  Batteri  paa  to  Kanoner  haft  sin 
Plads.  Af  de  umaadelige  Dækningsvolde  og  af  de  mægtige 
Skansekurve,  der  skilte  det  ene  Kanonplacement  fra  det 
andet,  kunde  man  danne  sig  en  Forestilling  om  de  Bronce- 
uhyrer,  som  nylig  havde  udslynget  deres  umaadelige  Projek- 
tiler over  Quartier-Latin.  Hele  Omegnen  af  Batterierne  og 
Skraaningen  fra  Højen  var  oversaaet  med  Huller,  der  skyldtes 
de  Granater,  som  vare  udsendte  fra  Fortet  Vanves  eller 
Bastionerne;  nogle  Bønder  søgte  med  Forsigtighed  at  ud- 
grave disse  Projektiler,  et  Arbejde,  som  ingenlunde  var  uden 
Fare;    thi   hvis   et  Slag  af  Hakken  uheldigvis  skulde  træife 

Biandrøret,  kunde  Granaten  meget  vel  springe  og  rive 
Arbejderen  i  Stumper  og  Stykker. 

Fra  det  Sted,  hvor  vi  nu  stode,  havde  vi  den  præg- 
tigste Udsigt  over  Paris.  Man  kunde  tydelig  skjelne  de 
vigtigste  Bygninger  paa  venstre  Seinebred,  og  jeg  syntes, 
at  de  preussiske  Artillerister  meget  vel  kunde  have  sparet 
Hospitalerne,  f.  Ex.  Val-de-Gråce ,  hvis  elegante  Kuppel  jeg 
tydelig  kunde  se  i  lige  Linie  med  Panthéons.  For  vore 
Fødder  og  saa  nær,  at  man  syntes  næsten  at  kunne  naa 
det  med  et  Stenkast,  laa  Fortet  Vanves  paa  sin  lille  Høj, 
der  beherskes,  ja  knuses  af  Højderne  ved  Chåtillon.  Jeg  kunde 
nu  forstaa,  hvorledes  dette  Fort  og  Fort  Issy  maatte  blive 
nedskudte  fra  de  fjendtlige  Batterier  uden  at  kunne  give 
lige  for  lige.  Med  de  nye  Kanoners  Rækkevidde  ere  disse 
Forter  nu  unyttige,  og  man  maa  anlægge  nye  enten  paa 
Plateauet  ved  Chåtillon  eller  paa  Højderne  ved  Meudon*). 

Paa  Hjemvejen  kunde  vi  endnu  gjøre  flere  Iagttagelser 
over  Preussernes  Arbejder.  I  Skoven  var  Landevejen  og 
Tværvejene  spærrede  ved  Forhugninger;  flere  Steder  saae 
man  Spor  af  Bivuakild,  og  rundt  omkring  laa  tomme  eller 
knuste  Flasker,  Spisebrikker,  Stumper  af  tyske  Aviser  og 
Breve   og    Daaser  til  henkogte  Sager,  alt  spredt  i  Uorden. 

Jeg  kunde  ikke  paavise  nogen  unødig  Ødelæggelse;  selv 
naar  en  Mur  var  bleven  gjennembrudt  med  Skydeskaar,  var 
dette  udført  med  Regelmæssighed.  For  øvrigt  vare  alle 
de  preussiske  Arbejder  udførte  med  Symmetri,  og  Ingeniørerne 
havde  haft  Haand  i  Hanke  med  alle  Arbejder,  lige  fra 
de  bedækkede  Veje  til  Skydeskaarene  i  Murene;  den  samme 
Ros  kunde  man  derimod  ikke  udtale  over  de  franske  Ar- 
bejder, som  under  Belejringen  bleve  udførte  ved  Forposterne. 


*)  Fortet  Vanves  ligger  kun  omtrent  170  og  Issy  117  Fod  over 
Havet,  medens  Højderne  ved  Meudon  og  Chåtillon  naa 
300  Fod.  Red.  Anm. 

IV.    Borgerkrigen  bryder  Ifls  for  Alvor.  —  Krigsbegivenheder 

fra  den  første  Halvdel  af  April.  —  Den  85de  Bataillon.  —  Nye 

Kammerater. 

Communen  holdt  sit  første  Mede  den  28de  Marts  Kl. 
9  om  Aftenen  og  delte  sig  den  følgende  Dag  i  ni  Komiteer, 
der  hver  havde  sin  særlige  Gren  af  Administrationen  under 
sig;  det  blev  derhos  besluttet,  at  Møderne  foreløbig  ikke 
skulde  være  offentlige.  I  Versailles  organiserede  imidlertid 
Ordenspartiet  sine  Hære,  og  man  besluttede  at  opsætte 
Angrebet  saa  længe,  til  man  var  fuldstændig  færdige  80,000 
Mand  beskyttede  allerede  Forsamlingen,  men,  som  det  lod 
til,  var  dette  Antal  endnu  ikke  stort  nok  til  at  knuse  den 
Haandfuld  Oprørere  i  Paris.  Hvad Oprorsbataillonerue 
angik,  bleve  de  Dag  for  Dag  fastere;  alt  tydede  paa,  at  en 
blodig  og  forbitret  Borgerkrig  stod  paa  Nippet  til  at  ud- 
bryde, Bladartiklerne  fra  begge  Sider  fik  en  mere  og  mere 
truende  Karakter,  og  naar  Cri  du  Peuple  skrev  om  Na- 
tionalforsamlingens Landjunkere  (les  ruraux;  i  følgende 
Maner,  fandt  denne  Tone  vistnok  fuldstændig  Gjenklang  hos 
Communisterne. 

»De  ville  ikke  dø  saa  hastig,  disse  gamle  Karle;  der  er 
saa  mange  Fejgheder,  som  de  endnu  kunne  begaa,  saa  mange 
Skjændselsgjerninger,  de  kunne  forsøge  paa. 

»Naar  de  endda  blot  under  Dødskampen  kunde  klynge 
sig  fast  til  Republikken  og  drage  den  med  ned  i  Graven! 
Men  ak!  fra  Saint-Glouds  Højder  kunne  Generalerne  ude  i 
Forpostkj  æderne  alt  se  Skyggen  af  de  røde  Faner  lidt  efter 
lidt  udbrede  sig,  og  en  skammelig  Vind  forplanter  Trom- 
mernes Hvirvel  fra  l'Hotel-de-Ville,  og  Trommernes  Lyd  er 
blandet  med  Kanonernes  Torden  og  Folkets  Jubelraab,  som 
hilser  Communens  Morgenrøde. 

»Ogsaa  Provinserne  have  følt  det  elektriske  Stod,  som 
udgik  fra  Paris.  Der  er  en  Foraarsvarme  i  Luften,  og 
Ekkoet  gjengiver  med  Glæde  de  Hilsener,  som  Søsterbyerne 
sende  deres  store  Søster. 

»Saa  dø  da  i  Fred,  I  Versailles-Mænd.  Klokkerne 
ringe  ikke  mere  til  Storm,  som  i  Junidagene  1848;  de  ringe 
derimod  til  Hilsen  for  Frankrigs  kommunale  Fribeder; 
Frankrig  vil  kaste  sig  i  Paris's  Arme  og  har  allerede 
slængt  den  gamle  Lededukke  »den  offentlige  Ro«  til  Side, 
denne  Dukke,  som  1  troede  at  kunne  stille  op  som  en 
Bankos  Aand  mod  Revolutionens  sejrrige  Fremskridt. 

»Paris  kan  nu  ikke  længere  lade  disse  Opvaab  til  Oprør 
og  denne  Opbidselse  til  Borgerkrig  bave  frit  Spillerum  om- 
kring i  Landet.  Pariser-Communen  opfordrer  altsaa  »Land- 
junkerne« til  at  gaa  hen  og  do  i  deres  Stalde. 

»Frankrig  fordrer  denne  Udrensning,  og  hvis  E'orsam- 
lingen  i  Versailles  ikke  kan  foretage  den,  vil  Paris  udføre 
den.« 

Versailles-Mændene  vare  dog  ikke  saa  forknytte,  som 
Communisterne  gjærne  vilde  give  det  Udseende  af,  og  Søn- 
dagen den  2den  April  begyndte  Versailles-Hæren  sine  Ope- 
rationer; Fortet  paa  Mont-Valérien  overøste  Neuilly  og 
Courbevoie  med  Granater,  medens  to  Troppeafdelinger  trængte 
frem  til  den  sidste  By,  overraskede  de  Fødererede  og  tvang 
dem  til  at  forlade  deres  Barrikader. 

Dette  pludselige  Angreb  vakte  stor  Forbitrelse  i  Paris, 
Bataillonerne  fra  Forstæderne  samlede  sig  efter  deres  Føreres 
Opfordring,  og  den  næste  Dag  rykkede  Generalerne  Bergeret 
og  Flourens  i  Spidsen  for  40,000  Mand  ud  ad  Maillot-Porten  ; 
Flourens  marcherede  mod  Saint-Cloud,  og  Bergeret  mod  Nan- 
terre;  men  de  skulde  atter  forene  sig  i  Rueil.  Trods  Ka- 
nonerne fra  Mont-Valérien  fuldførte  de  ogsaa  denne  Forening 
foran  den  sidstnævnte  By,  men  bleve  her  standsede  af  Ver- 
sailles-Hæren, og  efter  en  blodig  Kamp  maatte  Commu- 
nisterne trække  sig  tilbage  til  Neuilly ,  forfulgte  af 
Gensdarmerne  og  de  pavelige  Zouaver.  Paa  denne  Dag 
satte  Versailles-Hæren  sig  fast  ved  Courbevoie-Runddelen, 
og  Pariserne  maatte  fra  nu  af  ombytte  Offensiven  med 
Defensiven;    Flourens   var   forsvunden,    og   først   den    føl- 

gende  Dag  erfarede  man  hans  Død;  han  var  bleven  om- 
ringet i  Rueil  sammen  med  nogle  Fødererede  og  fik  her 
Hovedet  kløvet  af  et  Sabelhug.  Det  var  kun  to  Dage  siden, 
at  jeg  havde  set  ham  foran  Hdtel-de-Ville ,  og  da  var  han 
til  Hest  og  hilste  smilende  paa  den  jublende  Mængde* 

Imidlertid  havde  en  anden  af  Communens  Hære,  som 
kommanderedes  af  Endes,  Ranvier  og  Arrival,  under  Be- 
skyttelse af  Forterne  Issy  og  Vanves  søgt,  men  uden  Held, 
at  tage  Meudon,  medens  en  tredje  Afdeling  under  Gene- 
ralerne Duval  og  Henry  toge  Stilling  oven  for  Cliåtillon- 
Skansen,  som  jeg  beskrev  i  det  foregaaende  Afsnit.  Efter 
flere  Timers  Kamp  joge  Versailles-Tropperne  imidlertid 
ogsaa  begge  disse  Hære  tilbage,  toge  Skanserne  med  Bajo- 
netten og  gjorde  loOONationalgardister  til  Fange,  deriblandt 
den  berømte  Geograf  Elisée  Reclus  og  de  to  Generaler  Henry 
og  Duval;  den  sidste  blev  skudt  ned  paa  Stedet  tillige  med 
to  af  sine  Stabsofficerer.  De  lede  Døden  med  mandigt 
Mod.  »De  have  alle  tre  som  Krystere  lidt  den  Skæbne, 
Loven  har  foreskrevet  for  enhver  Insurgent-Høvding ,  der 
gribes  med  Vaaben  i  Haand«,  sagde  derimod  General  Gal- 
lifet  i  sin  Proklamation. 

Efter  disse  frugtesløse  Angreb  fra  de  Fødereredes  Side 
søgte  man  at  indføre  nogle  Forbedringer  i  den  militære 
Organisation;  saaledes  dannede  man  en  Reservelejr  paa 
Marsmarken,  hvor  de  fødererede  Batailloner  maatte  exercere. 
General  Cluseret  med  Rossel  som  Stabschef  organiserede 
Forsvaret,  snart  traadte  ogsaa  Dombrowski  frem  paa  Skue- 
pladsen; han  standsede  Versailles-Mændenes  Fremtrængen  i 
Neuilly,  medens  hans  Landsmand  Wroblewski  forsvarede  de 
sydlige  Forter,  der  allerede  ramlede  sammen  under  de  fjendt- 
lige Batteriers  Granater. 

Hver  Dag  aabnede  nye  og  mægtige  Batterier  deres  Ild 
mod  de  Fødereredes  Stillinger,  og  hver  Dag  bleve  ulykke- 
lige Fanger  skudte  ned  efter  Ordre  af  Versailles-Auførerne. 
Den  Ude  April   omringede  General  Wolf  t.  Ex*  en  Klynge 

Huse  i  Nærheden  af  la  Grande- Avenue  og  lod  alle  Commu- 
nisterne  (henved  to  Hundrede  i  Tallet)  skyde  ned,  og  i  en 
Provinsavis  finder  jeg  fra  Slutningen  af  April  følgende 
Correspondance :  »Natten  mellem  Torsdag  og  Fredag  over- 
raskede vore  Tropper  de  Fødereredes  Stillinger  mellem 
Arcueil,  Cachan  og  Montrouge.  To  Batailloner  toge  med 
Bajonetten  Grange-Ory  og  Huset  Pliclion,  der  ligge  tæt  under 
Fortet  Montrouge.  De  Fødererede,  som  overraskedes  i  Søvne, 
ble  ve  gjennemborede  med  Bajonetterne  eller  nedsablede  af 
Eytteriet  under  deres  uordnede  Flugt  til  Paris.« 

Snart  fandt  der  andre  Forandringer  Sted  i  Communens 
højeste  militære  Poster.  Cluseret  blev  anklaget  for  at  have 
hæmmet  Forsvaret  af  Fort  Issy  og  blev  arresteret,  medens 
Rossel  blev  udnævnt  til  Medlem  af  Komiteen  for  Krigens 
Ledelse.  Den  20de  April  kunde  man  allerede  forudse,  at 
Issy  snart  maatte  falde,  og  at  Paris's  Erobring  kun  var  et 
Tidsspørgsmaal ;  thi  de  lidet  krigsvante  Fødererede  kunde 
umulig  holde  Stand  mod  de  150,000  Mand,  Thiers  efter- 
haanden  havde  samlet,  og  mod  de  flere  hundrede  svære 
Ildsvælg,  der  fyrede  los  paa  Forterne,  Voldene  og  de  Lands- 
byer, som  forsvaredes  af  de  Fødererede;  thi  hvorvel  de 
sidste  ogsaa  havde  et  talrigt  Artilleri,  manglede  de  Artille- 
rister.*) 

Det  er  imidlertid  nok  paa  Tiden,  at  jeg  vender  tilbage 
til  Fortællingen  om  min  egen,  forholdsvis  ringe.  Deltagelse 
i  denne  blodige  Borgerkrig.  Som  jeg  alt  har  berørt,  var 
min  Bataillons  virkelige  Styrke  bleven  i  høj  Grad  formindsket 
ved  en  betydelig  Mængde  unge  Mænds  Bortrejse;    den  1ste 


*)  For  saa  vidt  vore  Læsere  skulde  interessere  sig  for  en  mere 
vidtløftig  Fremstilling  af  Pariser-Communens  militære  Side, 
ville  vi  henvise  dem  til  General  Cluserets  AiTiandling,  som 
findes  gjengiven  i  „Hist.  Archiv,  1873,  II.,  S.  271  og  383. 
Imidlertid  maa  Læseren  vel  erindre,  at  Communistgeneralens 
Fremstilling  er  mindst  lige  saa  farvet  som  ovenstaaende 
Fremstilling  af  den  simple  menige  Communist. 

April  var  mit  Kompagni  smeltet  sammen  til  sexten  Gar- 
dister, en  Korporal,  en  Furer,  en  Stabssergent  og  en  Løjte- 
nant;  hele  Resten  var  enten  syg  eller  rejst  bort.  Den  5te 
April  gav  et  Medlem  af  Centralkomiteen  Stabssergenterne 
Ordre  til  at  sammenkalde  alle  de  Mænd  under  40  Aar, 
som  endnu  maatte  bo  i  Kvarteret,  og  uden  Hensyn  til,  om 
de  hørte  til  den  sédentaire  Nationalgarde  eller  til  March e- 
Kompagnierne.  Den  første  Sammenkaldelse  var  ikke  kronet 
af  synderligt  Held ;  men  efter  en  fornyet  Opfordring  samledes 
sluttelig  400  Nationalgardister  i  den  medicinske  Skoles  store 
Sal  og  skrede  nu  til  Valget  af  en  Bataillonschef.  Her  saae 
jeg  for  første  Gang  Kommandant  Piazza,  som  havde  spillet 
en  vis  Rolle  den  31te  Oktober*),  og  som  var  en  af  de  mest 
energiske  Mænd  i  vort  Arrondissement;  nu  blev  han  med 
stor  Stemmeflerhed  valgt  til  Oberst  og  opfordrede  derpaa 
Bataillonens  Stabssergenter  og  Furerer  til  den  næste  Dag 
at  give  Møde  paa  ny.  Her  skrede  vi  nu  til  en  nøjagtig 
Undersøgelse  af  Navnene  paa  alle  de  Personer,  som  hørte 
til  den  85de  Bataillon;  dernæst  skulde  vi  udfinde  deres 
Boliger  og  i  det  hele  taget  danne  nye  Lister  over  Batail- 
lonens Stamme.  Efter  flere  Dages  Arbejde  kom  vi  endelig 
til  et  tilfredsstillende  Resultat;  hvert  af  vore  sex  Kompag- 
nier talte  120  Mand,  at  sige  paa  Papiret,  i  Virkeligheden 
udfandt  jeg  efter  langvarige  Undersøgelser,  at  mit  Kom- 
pagni havde  en  Effektiv-Styrke  af  72  Mand,  et  Tal,  som 
viste  sig  ogsaa  at  være  Gjennemsnitstallet  for  de  øvrige 
Kompagnier.  Det  var  lykkedes  et  vist  Antal  ældre  Gar- 
dister at  faa  et  eller  andet  at  bestille,  og  de  vægrede  sig 
nu  rent  ud  ved  atter  at  indtræde  i  Bataillonens  Rækker;  disse 
Gardister  ble  ve  dog  ikke  videre  forulempede,  man  nøjedes 
med  at  aifordre  dem  deres  Ekviperingsgjenstande. 


^)  Paa  denne  Dag  søgte  Flourens  og  de  mest  yderliggaaende 
Republikanere  at  styrte  Forsvarsregeringen  af  4de  September 
1870. 

Historisk  Archiv.    1876    II.  30 

Endelig  kunde  Bataillonen  den  17de  April  skride  til 
sin  fuldstændige  Organisation,  de  enkelte  Kompagnier  sam- 
ledes under  Ledelse  af  et  Medlem  af  Central-Komiteen,  og 
der  begyndte  nu  en  lang  Forhandling  om  de  Kandidater, 
der  vare  foreslaaede  til  de  forskjellige  Poster.  Jeg  skal 
dog  ikke  trætte  Læserne  med  alle  de  Taler  og  politiske 
Trosbekj  end  eiser,  som  bleve  aflagte.  Sluttelig  udnævnte 
mit  Kompagni  en  gammel  Lærer  Bouchard  til  Kaptejn,  og 
to  af  vore  gamle  Sergenter,  Racine  og  Armand,  bleve  gjen- 
valgte;  til  Stabssergent  valgtes  Lefort,  som  i  de  sidste 
Uger  provisorisk  havde  beklædt  denne  Post;  jeg  blev  gjen- 
valgt  til  Over-Furer,  og  Polakken  Monaski  til  Under-Furer; 
endelig  blev  en  Frivillig  ved  Navn  Nicolle,  der  havde  væ'ret 
Sergent  i  Bourbakis  Rær,  og  en  Mobilgardist  Leclerc  valgte 
til  de  to  andre  Sergentposter.  Vor  Bataillon  talte  nu  efter 
sin  endelige  Organisation  450  Mand,  og  mit  Kompagni  var 
ved  Optagelsen  af  to  Frivillige,  som  havde  gjort  Tjeneste  i 
Bourbakis  Hær,  forøget  til  en  Styrke  af  74  Mand.  For 
mit  Vedkommende  samtykkede  jeg  kun  i  provisorisk  at  gjore 
Tjeneste  som  Furer;  thi  det  var  min  Hensigt  at  forlade 
Nationalgarden  uden  at  tage  aktiv  Del  i  en  Borgerkrig,  om 
hvis  Forbitrelse  og  Langvarighed  man  vel  kunde  danne  sig 
en  Forestilling,  og  det  var  kun  paa  mine  Kammeraters 
indtrængende  Forestillinger,  at  jeg  besluttede  endnu  nogen 
Tid  at  forrette  min  Tjeneste. 

Mine  Læsere  have  allerede  tidligere  stiftet  Bekjendtskab 
med  nogle  af  mine  Kammerater  som  Monaski,  Antonin, 
Villaret  og  Korporal  Marteau,  jeg  skal  derfor  kun  omtale  et 
Par  af  de  ny  tilkomn)ende.  Her  er  nu  til  Ex.  vor  Trom- 
peter Fournier,  en  stor,  velbygget  Mand,  med  en  Ansigts- 
farve, der  levende  minder  om  hans  kjære  Hjemstavn  Bur- 
gunds  herlige  Vine;  hans  kraftige  Konstitution  havde  sat 
ham  i  Stand  til  at  trodse  alle  Savn  og  Anstrængelser  paa 
Bourbakis  Tilbagetog;  men  to  Mil  fra  den  schweiziske 
Grænse    havde    en    uheldsvanger  Kugle   ramt   hans  venstre 


Fra  Communens  Tid.  457 

Arm,  og  han  var  derfor  en  af  de  første,  som  blev  trans- 
porteret ind  i  Schweiz,  om  hvilket  Land  han  havde  bevaret 
et  venligt  Minde.  Min  nye  Stabssergent  Lefort  var  et  ægte 
Sydens  Barn,  munter,  føjelig  og  altid  tjenstagtig;  ban  plejede 
stadig  at  ende  enhver  Tjenestesag  elier  Samtale  med  Tilbud 
om  et  lille  Glas,  og  onde  Tunger  vilde  fortælle,  at  Kom  og 
Kognac  ikke  vare  uden  Indflydelse  ved  Valget  paa  ham; 
men  Lefort  bevarede  sine  ædelmodige  Vaner  ogsaa  efter  sit 
Valg,  og  selv  de  onde  Tunger  sang  nu  hans  Pris.  Ogsaa 
Sergent  NicoUe  havde  gjort  Tjeneste  i  Bouibafci's  Hær,  var 
bleven  saaret  og  interneret  i  Schweiz.  Da  han  kom  tilbage, 
blev  han  stoppet  af  Gensdarmer,  som  vilde  sende  ham  til 
Versailles,  og  først  ved  at  forklæde  sig  lykkedes  det  ham 
at  komme  bort;  thi  han  vilde  absolut  til  Paris  og  kæmpe 
for  den  nye  Republik ,  af  hvilken  han  ventede  sig  Landets 
Gjenfødelse,  hvorimod  han  nærede  dyb  Afsky  for  den  mo- 
narkiske Forsamling  i  Paris.  Af  samme  Anskuelse  var 
Couturier,  der  ellers  var  en  sat  og  rolig  Karakter;  men 
naar  hans  Kammerater  vilde  more  sig  ved  at  bringe  ham 
i  Fyr  og  Flamme,  begyndte  de  at  tale  om  Thiers  og  Jules 
Favre,  og  da  skiftede  Couturier  Ansigtsfarve,  Brillerne 
skjælvede  paa  hans  Næse,  og  han  gav  sin  Harme  Luft  i 
Skjældsord  over  »disse  Røvere,  denne  Falskner,  denne  Bi- 
gamist, denne  lille  Jesuit!«  alt  til  stor  Fornøjelse  for  de 
tilstedeværende.  Endnu  skal  jeg  kun  omtale  Korporal  Maret 
og  Gardist  Seurot,  og  mine  Læsere  ville  af  de  nævnte 
Personer  kunne  danne  sig  et  Billede  af  hele  Kompagniet. 
Korporalen  var  en  stille,  rolig  Mand;  men  han  vilde  slaas 
for  Republikken,  og  trods  sin  Kones  Bønner  havde  han 
nu  grebet  Bøssen,  ja  talte  endog  om  at  tage  sin  ældste 
Søn,  en  Dreng  paa  femten  Aar,  med  sig ;  thi  denne  plagede 
ham  idelig  om  at  blive  optaget  som  Kompagniets  Barn, 
en  Stilling,  der  i  det  hele  var  meget  søgt,  og  jeg  har  senere 
set  mange  Pariser-Gadedrenge  følge  deres  Fædre  eller  Brødre 
til   Barrikaderne.      Gardist  Seurot   var    en    ung   Mand  paa 

30* 

25i^ar;  han  var  en  pluskjævet,  undersætsig,  livlig  og  raunter 
Fyr,  uden  synderlig  faste  politiske  Anskuelser;  han  var 
Eepublikaner,  det  var  alt;  men  som  Snese  af  sine  Kamme- 
rater maatte  han  blive  i  Nationalgarden,  thi  han  trængte 
til  de  tredive  Sous  for  at  leve  med  Kone  og  Barn;  det  var 
et  Livsspørgsmaal  for  ham,  og  »saa  er  det  dog  altid  bedre 
at  vove  sit  Liv  en  Smule,  end  at  sulte  ihjel  med  Kone  og 
Barn«. 


III.    Fra  Paris's  anden  Belejring. 


I.    Den  85de  Bataillons  Afmarche.  —  Marsmarken.  —  En 
Furerposts  Besværligheder. 

I  Løbet  af  April  Maaned  havde  den  reorganiserede  85de 
Nationalgarde- Bataillon  kun  gjort  to  Dage  aktiv  Tjeneste, 
den  havde  holdt  Vagt  paa  Vendomepladsen  og  ved  l'HoteL 
de- Ville;  men  den  22de  April  fik  jeg  Nys  om,  at  min  Ba- 
taillon skulde  ligge  fem  Dage  i  Lejren  paa  Marsmarken  for 
at  blive  fuldstændig  udrustet  og  ekviperet.  Skjønt  man 
endnu  stadig  talte  om  Fred  og  Mæglingsforsøg,  besluttede 
jeg  dog  at  forlade  min  Bataillon  og  saa  snart  som  muligt 
vende  tilbage  til  Schweiz;  thi  de  frygtelige  Scener,  man 
hver  Dag  kunde  vente  at  opleve,  og  de  begaaede  Gruelig- 
heder havde  gjort  mig  led  og  kjed  af  et  videre  Ophold  i 
Frankrig.  Det  var  imidlertid  en  Furers  Pligt  at  være  til- 
stede ved  Udleveringen  af  Ekviperingsgjenstande  og  Levneds- 
midler, og  jeg  samtykkede  derfor  i  at  følge  Bataillonen 
under  dens  Ophold  paa  Marsmarken. 

Den  næste  Dag,  den  23de  April,  samledes  vor  og  tvende 
andre  Batailloner  paa  Saint-Sulpicepladsen.  Alle  vidste,  at 
vor  Kantonnement  paa  Marsmarken  kun  var  et  Paaskud,  og 
at  vi  der  fra  vilde  blive  sendte  til  et  eller  andet  Punkt  af 

Forsvarslinien,  og  de  ellers  saa  livlige  og  sorgløse  Pariser- 
Physiognomier  vare  prægede  af  Øjeblikkets  Alvor.  Kun  Halv- 
delen af  Bataillonen  havde  givet  Mede;  af  Resten  havde 
nogle  hemmelig  forladt  Hovedstaden,  andre  vare  syge  eller 
holdt  sig  skjulte  for  at  unddrage  sig  Tjenesten  med 
dens  Farer;  enkelte  vare  Elsassere  cg  Lothringere,  og  disse 
havde  med  Iver  benyttet  sig  af  den  Tilladelse,  der  var  ind- 
rømmet dem  til  ikke  at  gjøre  Tjeneste. 

Snart  løde  Trommernes  Hvirvel,  vor  store  røde  Fane 
med  den  phrygiske  Hue  blev  ført  frem  for  Bataillonens 
Front,  og  vort  Musikkorps  istemmede  Marseiliaisen ,  som 
endnu  fremkaldte  den  vante  Virkning.  Vi  vare  omringede 
af  Kvinder  og  Børn,  nogle  græd,  i  det  de  trykkede  deres 
Mænds  eller  Brødres  Hænder.  Bag  os  hævede  Saint-Sulpice 
sine  massive  Taarne  mod  Himlen,  og  til  venstre  laa  Jesuiter- 
seminariet;  men  de  værdige  Fædre,  som  ellers  plejede  at 
herske  her,  vare  nu  fængslede,  Eleverne  vare  bortjagede,  og 
Bygningen  omdannet  til  en  Kaserne,  fra  hvis  Vinduer  den 
83de  Bataillon  hilste  ned  til  os.  Endelig  kom  Anføreren 
for  den  6te  Legion  og  et  Par  Medlemmer  af  Central- 
Komiteen,  de  fornødne  Taler,  af  hvilke  jeg  kun  kunde 
skjelne  enkelte  Ord,  bleve  holdte,  og  vor  Bataillon  mar- 
cherede bort  under  en  krigerisk  Musik  og  med  Eaabet: 
Leve  Communen !  Nationalgardisterne  marcherede  stolt  afsted 
med  løftet  Hoved,  som  om  vi  strax  skulde  gaa  løs  paa 
Fjenden;  den  røde  P^ane  flagrede  lystig  for  Vinden,  Trom- 
peternes skingrende  Toner  fyldte  Luften,  og  de  taktfaste 
Trin,  Mamgdens  Hilsener  og  de  idelige  Raab:  Leve  Republik- 
ken! leve  Communen!  gjorde  et  mægtigt  Indtryk  paa  mig; 
men  vi  marcherede  ikke  lige  i  Ilden,  og  de  lav-komiske 
Scener,  som  ventede  mig  paa  Marsmarken,  gave  snart  mine 
Tanker  en  anden  Retning. 

Rundt  omkring  Marsmarken  havde  man  rejst  en  tre- 
dobbelt Række  af  Træbarakker,  som  for  største  Delen  vare 
optagne    af  de   Nationalgardister    og    Francs-tireurer ,    der 

dannede  Eeservelejren.  Vor  Bataillon  marchererle  forbi 
Militærskolen,  fra  hvis  Tag  den  røde  Fane  naturligvis  vajede, 
og  fandt  sine  Barakker  paa  den  venstre  Side  af  Exercer- 
pladsen;  jeg  skyndte  mig  at  betra^de  den  Barakke,  som 
var  bestemt  for  mit  Kompagni,  og  opdagede  snari,  at  vort 
nye  Logi  ikke  udmærkede  sig  synderlig  ved  sine  Bekvemmelig- 
heder. Det  var  en  umaadelig  Sovesal,  hvor  Luften  peb  ind 
gjennem  alle  Sprækker;  til  hejre  og  venstre  var  der  langs 
Væggene  anbragt  et  skraat  Gulv,  og  her  laa  enkelte  tynde 
smaa  Madrasser  henslængte;  der  var  langt  fra  nok  til  alle, 
og  jeg  skyndte  mig  derfor  at  lægge  Beslag  paa  en  og  at 
udsøge  mig  en  lun  Krog,  da  Stabssergenten  viste  sig  i 
Døren  og  brelte: 

»Er  Fureren  her?     Furer!« 

»Her!«  svarede  jeg;  »hvad  vil  du?« 

»Adjutanten  spørger  efter  dig;  han  gaar  hen  for  at  faa 
Madrasser  udleverede;  søg  nu  at  faa  en  til  hver.« 

»Jeg  vil  gaa  med  Dem,  Furer!«  udbrød  Korporal  Mar- 
teau,  og  nu  styrtede  vi  afsted  for  at  hente  Madrasser;  men 
jeg  havde  endnu  ikke  fa  aet  Adjutanten  opspurgt,  før  jeg 
blev  stoppet  af  Kaptejnen  ved  første  Kompagni,  som  udbrød: 
»Furer!  De  har  Ugetjeneste;  hent  Udleveringssedlerne  for 
Levnedsmidlerne  og  skynd  Dem  saa  afsted  til  Militærskolen, 
for   at  De  kan  være  her  tilbage  inden  Nattens  Frembrud.« 

Nu  maatte  jeg  altsaa  løbe  fra  Barakke  til  Barakke  for 
at  faa  fat  paa  de  tjenstgjørende  Korporaler;  men  den  ene 
var  borte,  den  anden  kunde  ikke  findes,  den  tredje  var  endnu 
ikke  udnævnt  af  sit  Kompagni.  Endelig  fik  ]eg  dog  fat  paa 
en  Korporal  af  femte  Kompagni. 

»Hvor  mange  Mand  har  De  i  Deres  Kompagni  ?«  spurgte 
jeg  og  trak  min  Notebog  frem. 

»Hvor  mange  Mand?    Hvorfor?« 

»Det  skal  jeg  sige  Dem  en  anden  Gang;  skynd  Dem 
nu  blot,  jeg  har  Hastværk.« 

»Jeg  véd  min  Tro  ikke  rigtig:  jeg  tænker  en  fyrretyve 
Stykker.« 

»Godt;  stil  nu  her  om  fem  Minntter  med  fem  Mand, 
fem  Vindunke  og  Teltlærred ;  vi  skulle  hente  Levnedsmidler,« 
og  derpaa  ilede  jeg  videre  uden  at  afvente  Korporalens  Svar 
Efter  talløse  Efterforskninger  og  mange,  undertiden  temmelig 
heftige,  Forklaringer  med  sløve  Sergenter  og  dovne  Kor- 
poraler havde  jeg  endelig  en  temmelig  nøjagtig  Angivelse 
over  Kompagniernes  Styrke  og  havde  faaet  det  nødvendige 
Mandskab  med  deres  Vindunke  samlet;  men  jeg  havde  kun 
to,  tre  Stykker  Teltlærred,  og  vi  behøvede  en  hel  Snes  for 
at  bære  Brødene,  det  saltede  Kjød  og  Køkkenurterne. 

»I  have  ikke  Lærred  nok,«  sagde  jeg  til  Mandskabet; 
man  talte  Teltene,  der  var  kun  fire  i  alt.  »Det  er  tredje 
Kompagni,  som  har  leveret  dem  alle,«  sagde  en  Gardist; 
»jeg  synes,  at  de  andre  Kompagnier  ogsaa  nok  kunde  bringe 
nogle  med.«  —  »Ja,  jeg  vil  ikke  give  mit;  det  er  ganske 
nyt  endnu,  og  jeg  vil  ikke  have  det  smudset  til  med  eders 
Flæsk.«  —  »Og  mit  ligger  rullet  sammen  paa  min  Tor- 
nister,  og  jeg  vil  ikke  løse  dem  fra  hinanden.«  Da  jeg 
hørte  det,  befalede  jeg  Monaski,  som  var  fulgt  med,  at  hente 
mit  og  hans  eget  Telt  og  udpegede  derpaa  et  Dusin  Gar- 
dister, som  under  stræng  Straf  skulde  hente  deres.  Efter 
en  lang  Ventetid  kunde  jeg  endelig  begive  mig  afsted  i 
Spidsen  for  en  lang  Eække  Nationalgardister;  men  først 
maatte  jeg  ile  i  Forvejen  for  at  faa  Oberstens  Paategning 
paa  Udleveringssedlerne;  omtrent  Klokken  fem  mødte  jeg 
med  alle  mine  Mand  uden  for  Militærskolen,  hvor  jeg  traf 
paa  Adj utanten. 

»Jeg  har  været  her  før  Dem  for  at  gjøre  alt  færdigt, 
men  nu  lader  det  til,  at  den  Ting,  Intendanturen,  ikke  er 
tilstede.«  —  »Hvordan  Pokker  kan  det  gaa  til?«  udbrød 
jeg  med  urolig  Anelse  om  nye  Forlegenheder  og  nye  Lobe- 
ture.   —    »Nej,    han   er   henne    at   spise   til    Middag.«    — 

»Hvordan,  spise  til  Middag!  det  er  umuligt:  Intendanten 
maa  jo  i  Eftermiddags  liave  set,  at  der  kom  flere  nye  Ba- 
tailloner,  og  saa  kunde  han  da  nok  tænke,  at  man  vilde 
komme  og  forlange  Levnedsmidler  om  Aftenen«.  —  »Jeg 
siger  Dem  kun,  hvordan  det  forholder  sig;  for  Resten  kan 
De  jo  selv  se  ad.« 

Jeg  begav  mig  nu  til  Intendanturens  Kontorer  og  traf 
her  nogle  Personer,  som  kun  gjentoge  Adjutantens  For- 
klaringer; jeg  kunde  ikke  faa  Levnedsmidler,  før  Hr.  Inten- 
danten kom  tilbage,  og  han  var  gaaet  hen  at  spise  til 
Middag.  —  »Og  naar  kommer  han  da  igjen?«  spurgte  jeg. 
»Maaske  om  en  halv  Times  Tid  eller  højst  en  Time«» 
Jeg  gik  bort  opbragt,  ja  næsten  rasende  over  denne  Inten- 
dantens  Hensynsløshed,  og  der  opstod  næsten  et  lille  Oprør, 
da  jeg  bragte  mit  Mandskab  denne  Besked. 

»Hvad  for  noget,  har  Communen  saadanne  Embedsmænd«, 
raabte  nogle.  —  »Der  er  altsaa  ingen  Organisation«,  brølte 
andre;  »det  gaar  akkurat  under  Communen,  som  under  den 
foregaaende  Regering« ♦  Den  larmende  Forbitrelse  lagde  sig 
dog  snart,  nogle  fik  deres  Piber  frem,  andre  satte  sig  rolig 
ned  paa  deres  Vindunke;  efter  tre  lange  Kvarterers  Forløb 
kom  Manden  endelig,  og  Uddelingen  begyndte  strax.  Telt- 
lærredet blev  udfoldet,  og  vi  modtoge  omtrent  )20  Brød  til 
240  Mand,  to  Sække  Kartofler,  Ris,  salt  Flæsk,  Kaffe, 
Sukker  og  Salt;  dertil  kom  endnu  omtrent  en  halv  Pot  Vin 
og  en  halv  Pægl  Brændevin  pr.  Mands  om  Dagen.  Pifter 
at  have  modtaget,  indpakketog  kvitteret  for  alle  disse  Lev- 
nedsmidler, kunde  vi  endelig  begive  os  paa  Hjemvejen  tværs 
over  Marsmarken.  Vor  Hjemtur  lignede  en  Slags  Karavane- 
rejse gjennem  Sahara,  blot  havde  vi  i  Stedet  for  Samum 
en  frisk  Brise  fra  Seinen,  der  piskede  os  det  fine  Stev  i 
Næsen  og  næsten  blændede  os  under  den  trættende  Gang 
over  den  ujævne  og  hullede  Exercerplads.  Brødet,  som  vi 
havde  faaet,    vilde   have    været  godt,  naar  det   blot  havde 

vævet  mindre  tørt;  men  nu  var  den  største  Part  lidt  be- 
dærvet og  skimlet.  Kartoflerne  vare  sorte  og  spirede,  i 
Keglen  vilde  man  fortælle,  at  de  skreve  sig  fra  den  første 
Belejring,  og  at  Forsvarsregeringen  havde  gjemt  dem,  for 
at  den  udhungrede  By  desto  hurtigere  skulde  kapitulere. 
Skjønt  man  naturligvis  ikke  kan  fæste  nogen  Lid  til  disse 
Kygter,  har  jeg  dog  set  umaadelige  Forraad  af  disse  Kar- 
tofler, og  Communen  lod  uddele  Tusender  af  Skjæpper  til 
de  fattige;  man  paastod  at  have  fundet  dem  i  hemmelige 
Kjældere,  hvor  de  vare  blevne  skjulte  under  Belejringen. 
Det  saltede  Flæsk  var  i  Reglen  udmærket,  derimod  var 
Vinen  en  meget  tarvelig  Landvin,  som  man  kun  kunde 
drikke,  naar  det  salte  Flæsk  rev  alt  for  slemt  i  Halsen,  og 
Brændevinen  var  gjennemgaaende  slet. 

Da  vi  endelig  naaede  vore  Barakker,  gav  jeg  mig  i 
Færd  med  Uddelingen.  Monaski  maatte  skære  Flæsket  i 
Stykker  og  fordele  det  paa  de  forskjellige  Kompagnier  efter 
deres  Styrketal;  andre  paatoge  sig  at  dele  Kaffen,  Sukkeret 
og  Brødet,  og  jeg  selv  lavede  forskjellige  Dynger  Salt, 
Kartofler  og  flydende  Varer.  Det  hele  gik  hurtig  fra 
Haanden,  da  Mandskabet  hjalp  til;  men  da  de  forskjellige 
Kompagnier  ikke  vare  ligelig  repræsenterede,  bleve  deres 
Portioner  altsaa  tilovers,  og  jeg  kunde  ikke  fjærne  mig, 
da  jeg  var  ansvarlig  for  hver  Fordeling. 

Stakkels  Monaski  kom  nu  løbende  forpustet  og  sagde 
med  forvirret  Mine:  »Jeg  véd  ikke,  hvordan  det  er  gaaet 
til ;  jeg  lavede  sex  Portioner  Flæsk,  en  til  hvert  Kompagni, 
enhver  fik  sin  Part;  men  nu  lader  det  til,  at  et  Kompagni 
har  ta^et  to  Portioner;  thi  femte  har  ingen  Ting  faaet  og 
forlanger  sin  Part«.  —  »Men  for  Pokker!  hvorfor  har  du 
ikke  lagt  Mærke  til  de  Mænd,  som  hentede  de  enkelte 
Portioner?«  —  Den  stakkels  Monaski  svarede  intet,  men 
saae  gyselig  ulykkelig  ud;  han  var  løben  gjennera  alle 
Teltene,   men   ingen  vilde  tilstaa  at  have  faaet  for  meget. 

Mau  maatte  altsaa  ^ribe  til  energiske  Forholdsregler;  trods 
alle  Protester  blev  Flæsket  bragt  tilbage,  og  en  ny  For- 
deling begyndte,  som  nu  gik  for  sig  uden  videre  Ulejlighed; 
men  den  hele  Fordeling  medtog  naturligvis  megen  Tid  og 
voldte  stort  Besvær.  Naar  man  er  omringet  af  halvhundrede 
Mænd,  som  raabe,  gestikulere,  protestere,  trække  en  i 
Ærmerne  for  at  fængsle  Opmærksomheden  eller  snappe 
Felthuen  bort  for  at  tvinge  en  til  at  høre  paa  deres  Be- 
mærkninger, og  naar  dette  fortsættes  en  hel  Time  igjennem, 
løber  alt  sluttelig  næ^sten  rundt.  Hertil  kommer  saa  talløse 
særskilte  Bemærkninger,  t.  Ex.:  »Furer,  jeg  har  ikke  faaet 
min  Vin  .  .«  —  »Til  hvad  Kompagni  hører  De?«  —  »Til 
tredje!«  —  »Naa,  saa  gaa  da  til  eders  egen  Furer« ;  —eller: 
»Furer,  jeg  har  intet  Brod«.  —  »Af  hvad  Kompagni«?  — 
»Femte!«  —  »Forlang  det  af  jer  egen  Furer.«  —  »Ja,  men 
han  er  her  ikke.«  —  »Ja,  det  kommer  ikke  mig  ved.«  Saa 
hed  det  igien:  »Furer,  kan  De  ikke  sige  mig,  hvor  jeg  skal 
finde  en  Madras?«  —  »Furer,  man  har  stjaalet  min  Vin- 
dunk«. —  »Furer,  jeg  har  ikke  faaet  mit  Teltlærred  igjen, 
som  jeg  udlaante  til  at  transportere  Levnedsmidlerne«. 
Ogsaa  mit  eget  Kompagni  voldte  mig  Ulejlighed.  »Furer, 
saa  kom  dog  og  del  Vinen  ud«.  —  »Lad  Monaski  gjore 
det«.  —  »Ja,  men  Monaski  deler  Brødene  ud«.  —  »Naa, 
saa  gjør  det  da  selv;  jeg  kan  ikke  gjøre  alt  paa  én 
Gang.« 

Klokken  ni  om  Aftenen  var  jeg  endelig  fri  og  gik  hen 
i  en  nærliggende  Eestavration  for  at  faa  lidt  Mad.  Da  jeg 
kom  tilbage,  kunde  jeg  glæde  mig  ved,  at  man  havde  taget 
min  Madras,  og  at  mit  Feltlærred  var  forsvundet.  Jeg 
fandt  min  Teltkappe  paa  en  nærliggende  Sovers  Uyg,  og 
en  lille  Kappe,  som  jeg  havde  været  saa  forsigtig  at  tage 
med  i  Reserve,  og  som  det  foregaaende  Aar  havde  beskyttet 
mig  mod  Efteraarskulden  under  min  Tjenestetid  som  Franc- 
tireur,  tjente  nu  til  Hovedpude  for  en  Korporal.      Det  var 

just  ikke  med  Lempe,  at  jeg  igjen  satte  mig  i  Besiddelse 
af  mine  Ejendele,  og  endelig  kunde  jeg  strække  mig  paa 
det  skraanende  Gulv;  Stjærnerne  funklede  gjennera  det  lille 
Vindue,  Kanonerne  buldrede  i  ringe  Afstand  fra  Point-du-jour 
og  ved  Porte-Maillot,  og  Vinden  susede  gjennem  Døren  og 
Sprækkerne,  medens  jeg  under  urolige  Drømme  endelig 
slumrede  ind.  (Sluttes).  C.  D. 

